
ebutul anului 2013 ne pune în fața unor probleme personale complicate şi 

dureroase. Mulți nu vor reuşi să înțeleagă nimic din ceea ce vine spre ei în acest 
interval, se vor izola în plăceri superficiale, în activităţi care îi conduc la risipă de energie, de timp, 
care îi vor face să rătăcească pe cărări de munte, fără să ştie că acest drum poate fi un episod 
important al existenţei individuale. Suntem invitaţi să ne extindem orizontul de cunoaştere, să fim 
mai înţelegători şi mai puternici în faţa unor spaţii mult mai deschise, cu mai mulţi oameni, în 
proiecte din ce în ce mai numeroase, nu pentru că lumea ni se deschide la picioare, ci pentru că am 
trecut într-o nouă dimensiune a existenţei. Ne-am obişnuit atât de mult cu rutina zilnică, suntem 
atât de buni în a ne rumega aceeaşi dramă şi a o justifica în toate modurile încât doar în faţa unui 
spaţiu şi mai mare, doar la limita superioară a lui “nu mai por”, doar dincolo de graniţa lui “până 
aici am putut” am fi dispuşi să renunțăm la ceea ce am construit împotriva spiritului. Deşi mulţi 
dintre cei pasionaţi de astrologie nu se împacă deloc cu ideea de a cântări şi lucra cu spiritul, ei 
doresc doar să ştie ce le rezervă viitorul, ce le aşează Universul la picioare, când se vor îmbogăţi în 
înţelegeri sau când vor afla de ce anume să se ferească pentru a trăi în acelaşi segment al 
comodităţii, vor fi uşor debusolați. Anul 2013 este un an în care vom lucra pentru suflet, ne vom 
apropia de el, ne vom dori să-i ascultăm în sfârşit doleanţele şi vom fi constrânşi să ne preocupăm 
de ceea ce are să ne spună în această etapă. Nu este singurul an în care gândirea devine 
instrumentul spiritului într-o lume de care spiritul însuşi doreşte să se desprindă, ci vor mai fi 
regăsite şi în anii următori componente ale dimensiunii afective emoţionale, care vor duce spre o 
purificare şi o întărireaa întregii structuri pentru a folosi energia într-un mod mult mai eficient. De 
asemenea, aceiaşi pasionaţi de astrologie sau, mai exact, de horoscoapele copy/paste ale celor care 
se erijează în lideri de opinie în astrologie şi nu numai, deşi cred că omul are nevoie de etape 
pentru a atinge un nou statut al vieţii, refuză categoric să accepte că aceste etape le bat la uşă, neagă 
cu vehemenţă necesitatea de a privi cu seriozitate orice schimbare a modului de a gândi şi 
consideră că dacă vorbesc despre iubire şi zâmbesc cu aceeaşi naturaleţe cu care rage văcuţa 
dimineaţa când vede iarba, au îndeplinit cea mai importantă condiţie a evoluţiei spirituale. 

Anul acesta vom vedea că evoluţia spirituală este o luptă teribil de serioasă, una încărcată de 
răspundere în care cel mai important adversar este propria persoană. Omul este pentru sine cel mai 
puternic adversar pe care, din naivitate, ajunge să-l ignore. Refuzând să ia în serios viaţa, căutând să 
o simplifice sau să o îmbogăţească după cum îi dictează conştiinţa, după cum îi vorbesc îngerii, prin 
limbajul emoţiilor, al arhetipurilor, personajele de poveste, aşa cum ne-ar plăcea să fim, îşi vor 
construi un zid, vor ignora efortul personal şi se vor minți cu o eficiență demnă de romanele 
ştiințifico-fantastice. 

Evident, cu toţii avem loc sub soare, iar cine nu mai are loc aici se duce Dincolo, conform 
legilor care deja există, nu pentru a îndeplini dorinţa cuiva, însă este necesar ca, trăind, omul să 
ofere calitate vieţii, să-şi rafineze puterea, să fie sigur pe sine atunci când este corect şi inspirat şi să 
bată în retragere când aburii îl rup de realitate şi-l îmbracă încet, încet în hainele minciunii, în 
Hainele cele noi ale împăratului. Astrologii şi prezicătorii care vor vorbi despre fericire şi bunătate 
invocând trigonul Saturn-Neptun, care vor sublinia că renaşterea Scorpionului prin Saturn aduce 
beneficii şi, prin urmare, vor curge râuri de lapte şi miere, sunt nişte comercianţi de iluzii, nişte 
mincinoşi, nişte făţarnici. 

Anul 2013 este un an emoţional, un an tulburător pentru că ne compromite întregul edificiu 
pe care l-am ridicat până acum cu mintea falsă, cu aspiraţiile ridicole, cele care ne-au spus că 
suntem importanţi, valoroşi, că avem ceva de demonstrat lumii sau, mai rău, că a sosit momentul să 
cucerim lumea. Anul acesta, iar semnalele ne vin chiar din primele trei luni, ne confruntăm cu 
propriile iluzii, cu propriile minciuni, cu propria putere de a minţi, de a disimula, de a regreta, de a 
ne inventa drame şi a le pune pe seama celorlalți, a lumii, a societății, a rasei umane sau a 
universului. Cine ştie, poate există şi ceva bun în toate acestea, pentru că amarul dacă este înghiţit în 
cantitatea potrivită devine medicament, însă de la sine putere râurile de lapte şi miere sunt numai în 
minţile bolnave ale comercianților de iluzii. 

În felul acesta să ne aşteptăm ca luna ianuarie să fie una informativă, în care suntem puşi, în 
mod sintetic, în faţa unor regretabile decizii, pe cine să izbim, pe cine să iertăm, cât de mult să ne 
apropiem de tentaţiile pe care ni le lansează societatea şi cât de departe să mergem cu repararea 
greşelilor trecutului. Luna februarie dă sens dramelor, le conturează şi aduce în cadrul 
experimentării directe elemente care, până acum, ne-au inspirat multă teamă. Ceea ce se 
construieşte în luna februarie nu are menirea de a ne speria şi nici chinui, ci de a ne responsabiliza 
pentru că luna martie ne va pune, chiar din prima decadă, în faţa unor extensii ale gândirii, ale 
acţiunilor pe fronturi absolut noi. Dacă în primele luni ne-am permis să mai visăm, să rătăcim 
printre stele, printre diverse localităţi, printre umbre, sperând într-o revoluţie a gândirii, o schimbare 
care să ne vină din cer, în martie 2013 descoperim că schimbarea vine din interior, că orice presiune 
care există în afară va putea fi controlată doar dacă schimbarea se va face în interior. Se va vorbi 
mult de schimbare, renaştere, reinventare, descoperirea unor leacuri miraculoase, poate chiar pentru 
economia mondială, nu doar pentru trup sau minte, însă vindecarea şi renaşterea ne vor veni din 
spirit. Cei care se vor apropia de spirit şi vor avea curajul să se confrunte cu toate modificările de 
gândire şi afective care le vin de acolo, vor scurta drumul spre linişte, spre Pace, spre eficiență, spre 
bunăstare. 

Dacă până acum astrologia a ridicat mari semne de întrebare referitor la eficiența ei datorită 
oamenilor care refuză să o practice prin simţul răspunderii, ci fac asta doar pentru satisfacție sau 
câştiguri materiale, anul 2013 îi va zdruncina pe aceşti superficiali pentru că, aflându-se prin 
dorinţele lor mercantile în afara adâncimii spiritului, vor fabula, vor abera, vor visa spre informaţii 
care nu au nicio legătură cu realitatea. 

Despre aceste lucruri ne vor vorbi primele trei luni ale anului. Responsabilizarea vine, 
aşadar, anunţată. Nu ne trezim cu ea la uşă, nu ne sperie de la fereastră şi nici nu ne suflă în cască 
aşa cum se scuză moderatorii la diverse emisiuni tv atunci când nu mai au ce spune. Atât în ianuarie 
şi februarie, cât şi în martie, vom fi informaţi referitor la trei mari direcţii spre care 2013 ne va 
îndrepta paşii: înţelegere, emoție, experimentare. În sfera predispoziţiilor atribuite întregului an, 
toate îşi au rădăcinile într-un anume mod de a simţi realitatea. Degeaba unii vor invoca educaţia, 
şcoala, societatea, tabieturile, tipul de lectură pe care l-au preferat, nimic din toate acestea nu poartă 
o atât de mare vină cum o poartă plăcerea de a ne hrăni cu ceea ce este necuviincios. Ne-a plăcut 
superficialitatea, să ne vedem într-o anumită postură, să fim inferiori sau superiori, să ne vedem 
combatanți sau ignoranţi, să fim privilegiați prin greşeli, incoerenţe, atitudini triviale, mondenităţi 
sau o atitudine respingătoare din care să se înțeleagă că acestea nu sunt bune de nimic. Tot ceea ce 
am căutat până acum s-a bazat pe o emoție care la rândul ei s-a hrănit dintr-o structură care, 
modificată acum, va zdruncina toată construcția arborescentă pe care o susţine. Cine vede bine şi se 
uită unde trebuie, cine aude bine şi îşi îndreaptă atenţia spre sursa potrivită, va înţelege că ceea ce 
este esenţial în 2013 şi implicit în aceste trei prime luni se zdruncină, se clatină şi lumea îşi caută o 
altă bază. 

La nivel social evenimentele predispuse de unghiurile care se împlinesc fac trimitere la 
frământări în sfera educaţiei, la abuzuri în justiţie, însă nu împotriva structurilor mari, ci împotriva 
individului ori, punctual, împotriva liderului. Şi acestea produc efecte în cascadă şi primele semne 
vor fi vizibile abia în prima decadă a lunii martie, chiar dacă pentru ceea ce se va întâmpla în acest 
interval s-a lucrat două luni de zile. 

Aşadar, este important să fim prudenţi, nu că aşa ni se recomandă printr-o combinaţie 
astrală, ci pentru că dorim să înţelegem că a fi responsabil este esenţial pentru a respecta viaţa şi tot 
ceea ce o înglobează. O plantă este responsabilă pentru frumuseţea sa de la primele fire al rădăcinii 
sale. Creşte şi se dezvoltă pentru a fi puternică şi viguroasă când îşi va etala floarea plăcut 
mirositoare sau impresionantă prin coloritul ei. Fiecare lucrează pentru a oferi creaţiei floarea care îi 
este înscrisă în amprenta sa existenţială. Fiind responsabili, în special acum, în aceste luni, ne 
situăm pe o poziţie încărcată de însemnătate şi, poate, până la urmă, vom reuşi să înţelegem ce a 
vrut lisus să spună prin pilda semănătorului. 

Trăsăturile anului 2013 ating în primăvară o cotă superioară. Sunt invocate motive pentru 
modelarea propriei persoane, sunt aduse la lumină strategii şi elemente de comportament care să 

încline balanța spre deviaţie şi nepotrivire, toate în încercarea individului de a se sustrage 
caracterului imperativ al forţei de grup şi de a-şi descoperi calea. În afara acestor îndemnuri, care în 
mod firesc ar trebui să ne ducă la ridicarea nivelului de conştiinţă, la atingerea detaşării necesară 
elevării lăuntrice, sextilul pe care Pluton îl face cu Chiron constituie un avertisment serios lansat 
celor care sunt cu capul pe umeri. În aprilie, oamenii îşi folosesc forţele pentru a se pune în valoare, 
pentru a se exprima liber, de parcă ar fi necesar să-şi demonstreze sieşi cât de inteligenţi sunt, cât de 
pricepuţi şi cât de puternici. Modul prin care îşi vor manifesta forța va fi însă complicat şi 
retrogradarea planetelor nu ne va putea convinge să învăţăm o lecţie în plus de vreme ce vom fi mai 
mult mânaţi de importanţa de sine, de vreme ce vom fi plini de acel Eu care nu se dezvoltă în raport 
cu nevoile celorlalţi, ci cu ale sale. 

2013 este anul cu Marte în Taur şi acesta ar trebui să constituie un semn al abundenței şi 
acumulărilor, al cumpătării şi înțelegerilor practice. Dacă finalul lui aprilie ne va îndemna să privim 
totul cu sensibilitate, să combatem ceea ce este eronat, să contrabalansăm o decizie proastă luată 
anterior sau să schimbăm un diagnostic greşit, luna mai ne va spulbera şi visul succesului, dar şi pe 
cel al îmbunătăţirii condițiilor de trai. Bucuria de a câştiga se va transforma în bucuria de a păstra 
ceea ce am câştigat, considerând ca şi acesta este un mod de a spori averea sau de a o conserva 
pentru momentul în care ea se va înmulți. 

Ceea ce va veni spre noi în finalul lunii este însă cu mult mai puternic şi mai agresiv decât 
ceea ce se prezenta la începutul ei. Astrologii consideră că toate mesajele planetelor sunt 
importante, pentru că Universul nu face risipă, însă dinamica negativă dintre Uranus şi Pluton, cea 
care este activă până în 2016, ne va apropia de putere într-un mod ingenios şi tragic. Din start se va 
pune problema gestionarii unui fond afectiv, însă el nu va face decât să aducă pe zona publică acele 
elemente pe care oamenii le-au ignorat, le-au aruncat, căutând să construiască munţi de gunoaie sau 
opere de artă din peturi, sfori, bucăţi de plastic sau alte resturi. Gălăgia şi stresul, tensiunea şi 
nepotrivirile au parte de forme de manifestare pe un ton foarte ridicat, într-un acord cu ceea ce ne 
poate pune într-o lumină proastă. Trecând în Gemeni chiar la finalul lui mai, Marte ne îndeamnă să 
ne îndreptăm spre aspectele practice ale vieţii. Nu va mai conta pentru vibrația acestei planete la ce 
configurații participă, ci esenţial va fi rezultatul. Luna iunie ne aduce debutul unor elemente pe care 
vom căuta să le anulăm cu mintea, prin apelul la ceea ce ştim să facem cel mai bine pentru că vom 
avea clar senzaţia că participăm la ceva grandios. Nimic nu este lipsit de importanţă în această lună, 
totul fiind îndreptat spre valorificare. Sigur, de aici poate apărea şi o serie întreagă de probleme din 
care se vor evidenția cele legate de limbaj, sinceritate, uşurinţa în a accepta un compromis. Astfel, 
în loc să ne câştigăm un loc privilegiat, pierdem definitiv unul şi ne adâncim şi mai mult în hrana 
toxică pe care ne-o poate oferi tot ceea ce este rău, negativ, pervers şi care ajunge să facă parte din 
forul interior pentru simplul fapt că am cedat în faţa unei tentaţii. 

Această ispită va juca un rol decisiv în exprimarea emoţiilor pe zona publică şi, prin aceasta, 
vom fi tentaţi să oscilăm între apropierea de dramă, de durere, de ceea ce mintea ne va spune că este 
real şi modul simplu şi realist al lucrurilor care ni se înfăţişează. Ceea ce va veni spre noi va lua 
forma unui obstacol, al unui element care decide să se aşeze în drum şi nimeni să nu mai poată trece 
de el. Sub diverse forme, acest element ne va învălui şi domina zona publică până la finalul anului, 
fiecare lună luând înfăţişarea unui aspect pe care ni-l va aduce spre înţelegere şi acţiune cu o forță 
pe care nu o vom mai regăsi niciodată în această structură şi nici prin componentele care apar acum. 

Faptul că acum Saturn şi Neptun se întâlnesc în trigon, că o parte dintre protagonişti 
teatrului astral intră în mers retrograd, ne conferă imaginea unei piese dramatice în faţa căreia 
fiecare spectator plânge pentru că îşi vede în această transpunere artistică cele mai intime elemente 
ale vieţii sale. Fiind vorba de drame, Jupiter va abandona această scenă, lăsându-ne fără actorul din 
rolul principal. Vor fi improvizate multe dintre elementele piesei pentru că Marte va sta în Gemeni 
până pe 13 iulie, însă beneficiile principale ale trecerii lui Jupiter în exaltare şi care ţin de dreptate, 
echilibru şi adevăr vor fi întreaga luna iulie pătate de o prea mare implicare, o patimă prea intensă, 
de prea multă dramă, prea multe dureri adunate într-un singur segment, de prea multe gânduri. În 
mod firesc, apelul lui Jupiter la vibrația timpului, la Saturn, se va face spontan astfel că în 17 iulie, 
la puţin timp de la revenirea lui Saturn din la mersul retrograd, cele două să se întâlnească într-un 

trigon. Dacă la conjuncţia acestora se spune că se naşte un lider, un rege, un conducător, la trigonul 
lor este descoperit unul şi, mesajul lor din semnele de apă, pe lângă faptul că ne va motiva în a ne 
continua demersurile, în a fi perseverenţi, a tinde spre putere ori a renunţa definitiv la ea, ne va face 
conştienţi de ceea ce simte omul atunci când se află în procesul de exercitare a funcţiei. Straniu, dar 
această a doua jumătate anului nu ne va tulbura decât atunci când ne va pune la îndoială puterea de 
a ne face remarcaţi ori utili în locul pe care l-am ales în prima jumătate a anului. În aceeași lună 
iulie, Saturn, încărcat de mesajul lui Jupiter, va zdruncina structurile sociale şi le va pune în faţa 
unor soluţii complicate, cele care vin din spirit şi care au rolul de a combate criza de identitate pe 
care o traversăm acum. 

Complicaţiile care survin apoi în dimensiunea socială nu fac decât să pună în valoare 
diferitele modalităţi ale acestei crize de identitate, prin care fiecare se va convinge că propria sa 
persoană este un obstacol. Aici sunt incluse şi opoziţia lui Jupiter cu Pluton, care aduce o 
evidențiere a crizei în relaţii, a elementului covârșitor pe care oamenii îl iau în calcul atunci când 
sunt în conflict, dar şi opoziţia lui Pluton cu Lilith din finalul lui august. Este inutil să mai indicăm 
cât de valoroase sunt înţelepciunea şi compasiunea, cele două elemente pe care nici Lilith şi nici 
aspectul de opoziţie nu-l predispun. Abia acum înţelegem că de-a lungul lunilor de primăvară, dar şi 
în primele luni de vară, momentele în care planetele individuale s-au adunat (ipostaze prezentate în 
analiza pe luni, integrată acestui material) au fost oportunități pe care mulți le-au ignorat în a le 
pune în valoare şi, prin ele, a optimiza munca profesională. Va fi însă nevoie de multă implicare, de 
putere de înţelegere şi de etaloane realiste pentru că în septembrie, după ce intrăm în a doua 
jumătate a lunii, Uranus, deja încercat de careul cu maleficul Pluton, se va afla în careul cu Lilith 
din Rac şi demersul de a strica un edificiu îşi poate vedea acum finalitatea. Dacă vom fi atât de abili 
încât distrugerea edificiului să însemne renaşterea şi ridicare unei alte construcții, atunci finalul 
lunii septembrie ne va deplasa de la disperare spre extaz şi ne va pune în faţa unor evenimente care 
să aibă o mare însemnătate socială. 

Luna septembrie aduce însă un aspect pe care nu vom reuşi să-l ignorăm şi care va da sens 
vieţii în anul 2013: conjuncţia lui Saturn cu Capul Dragonului. Deşi va fi perceput mai mult la nivel 
individual, adică prin semnul natal, nu neapărat ca îndemn general, forța acestui element 
construieşte ceea ce se înţelege prin împlinirea sau anularea destinului. Saturn nu vine însă cu 
rezultate apărute peste noapte şi împlinirea destinului, prin această conjuncţie, stă drept exemplu că 
munca şi seriozitatea sunt cele care îi conferă individului puterea de a merge mai departe şi de a se 
dovedi util sieşi ori societăţii. Noi, aşa cum ne privim în oglindă, suntem doar interfaţa a ceea ce 
reprezintăm în sfera realităţii, în planul spiritului, în lumea de unde am venit. Că sunt sau nu 
încrezători că acesta constituie un adevăr personal nu va conta, cât va conta că orice picătură de 
inspiraţie ori de voinţă va fi folosită pentru a da sens şi a împlini rostul pe care fiinţele care au ales 
să vină aici în această lume, în această urzeală astrală, au ştiut că ipostaza lui septembrie 2013 este 
un nod existenţial care nu are sens fără firele care-l formează. Nodul în sine s-ar putea, multora, să 
nu le spună nimic, dar trăinicia lui, stabilitatea, perspectiva, ceea ce va genera, vor fi uşor de 
observat. Spre el merg firele destinului şi el constituie punctul de maximă rezistenţă. Judecând 
aceasta în contextul lui 2013, mic în comparaţie cu amploarea evenimentelor programate într-o 
viaţă întreagă, mulți vor fi marcați de tristeţea că nu au reuşit să facă din viaţa lor edificiul pe care 
l-au dorit. În realitate, întregul an 2013 va fi presărat cu evenimente din care se pot ridica edificii 
magnifice. Faptul că nu le vedem înseamnă doar că nu avem încă puritatea şi nici claritatea 
necesare. Din punctul de vedere al evenimentelor comune, a avea ceea ce este necesar şi a nu fi 
mulțumit înseamnă răsfăţ, iar Saturn este renumit şi prin duritatea cu care sancţionează acest tip de 
comportament. Prin asta, mulţi pot avea un an complicat şi tot prin asta ar putea descoperi că, 
refuzând să vadă, se erijează în proprii lor duşmani, în proprii opozanți. Deja nu va mai conta dacă 
vor îmbrăţişa acum iluzii ori dacă se vor implica în relaţii animate de ambiţie sau indolență, pentru 
că nu evenimentul în sine va fi important, cât viziunea, ochiul care analizează şi alege, gândul, 
judecata, discernământul care vor aduce vieţii valoare sau o vor anula. 

Astfel, responsabilitatea aceste alegeri se va sprijini mult pe abilitatea de a găsi elementul de 
legătură între disciplină şi visare, adică atunci când Saturn şi Neptun vor fi în trigon (12 iunie şi 19 
iulie). 

Aspectele care vor urma acestui moment, inclusiv careul Uranus-Pluton, ne vor îndemna să 
fim selectivi cu cea ce ne frânează, cu ceea ce ne încurcă, să privim oamenii aşa cum privim 
conjuncturile sau invers şi să fim mândri de toate cele pe care reuşim, fără ajutorul anturajului, să le 
construim. 

Prin prisma acestor conjuncturi, anul 2013 este unul care ne va face să ne ridicăm nivelul de 
percepţie, ne va îndemna la a observa sau chiar experimenta drame pe care am crezut că le-am 
rezolvat, care ies la lumină dintr-o zonă pe care nu am explorat-o sau care reînvie o serie de 
probleme care până acum au fost ignorate. Doar din acest punct de vedere va fi un an de cotitură, 
pentru că vor fi şi ființe care vor refuza să se prezinte la apel, vor ignora îndemnul de a descoperi 
calitatea întâmplărilor şi se vor folosi de aceleaşi mijloace pentru a se menţine în funcţie, pentru a-i 
ține captivi pe alţii în relaţii păguboase, pentru a se hrăni în acelaşi mod ori pentru a ţine sub control 
o afecţiune. 

Pentru că aici ne referim la evenimente, la ceea ce le uneşte sau le distruge, calitatea cea mai 
importantă a acestui an este aceea că nu ne va menaja deloc orgoliul. Este greu de acceptat că răul 
cel mai mare ne va veni de la propriile persoane, din propriile acţiuni, la fel cum este greu de înţeles 
cum, în intenția de a face bine, ajungem să ne compromitem statutul, cariera, traseul vieţii, 
imaginea. Suntem singurii vinovaţi pentru ceea ce ni se va întâmpla şi dacă reuşim să înțelegem 
adâncimea acestor informaţii 2013 nu va deveni un an al slăbiciunilor, ci al puterii, pentru că vom 
acționa în direcția creşterii adevărate, nu false, în a ridica un edificiu prin calități, nu de a ascunde 
defecte prin gesturi publice încărcate de senzaţional. 

Altădată, în alte timpuri, poate unghiurile dintre planete ar putea fi mai indulgente. Acum 
presiunea lor va ţinti mult pe regretul de a nu fi la înălțime sau mândria de a fi ctitorii unui traseu 
exemplar. Şi una şi cealaltă, în privinţa evenimentelor, sunt roadele orgoliului şi ele vor trece în 
toamna acestui an testul Păsării Pheonix, a morţii şi renaşterii, a deposedării, a pierderii, anulării şi 
apoi a reînvierii în mod miraculos. Ceea ce vine spre noi acum nu se termină în 2013, ci prin 
intermediul retrogradării lui Venus, care se încheie la finalul lui ianuarie 2014, şi a lui Jupiter, care 
se încheie în martie 2014, va mai fi invocat şi în 2014, ca o corecție necesară aplicată unor 
proceduri pe care oamenii nu doresc să le folosească în totalitate. 


P 


There are only twa 


fo live ya 


nothing is a 
The other 
everythis 

is a mira 

CELE 12 LUNI 
ALE ANULUI 


“Lumea aceasta, teatru de orgoliu şi de rătăcire, 
este plină de nefericiţi care vorbesc despre fericire. 
Voltaire 

IANUARIE 


Prima decadă 


Anul 2013 debutează cu o formă de revoltă împotriva a ceea ce am simţit de-a lungul 
întregului an 2012. Nu numai că vom gândi altfel, dar vom realiza că emoţiile o iau în altă direcţie, 
că oamenii nu-şi mai intră în voie şi că puterea de a înţelege şi pune în aplicare tot ceea ce ţine de 
comportament ne constrânge să-i privim pe cei din jur cu reţinere şi suspiciune. Pentru astrologi, 
faptul că Luna se află în Leu în prima zi a anului, nu are nicio altă conotaţie astrală decât cea pe 
care o atribuim în acest context. Vibraţiile sale nu se vor răspândi asupra întregului an doar pentru 
că la cumpăna calendaristică dintre ani ea se va afla în această zodie. O altă componentă ne atrage 
atenţia, cea legată de sextilul pe care Marte din Vărsător îl va face cu Uranus. Marte, pe axa 
Leu- Vărsător, aduce dorinţa de a impune, de a lansa, de a manevra cuvântul, voinţa, mesajul, ideea, 
de a constrânge auditoriul să se comporte după cum se dictează. Mulţi, privind sextilul celor doi, se 
vor grăbi să considere că succesul vine oricum, că deliciul ridicării nivelului de percepție şi, 
implicit, pe cel de conştiinţă, devine un element natural. Luna în Leu, în debutul acestei perioade, 
rezonează foarte bine cu ideea de promovare. Cei care vor considera că 2012 rămâne în urmă 
împreună cu caracteristicile sale delicate şi că de acum încolo ne învăluie noutatea, vor reuşi să-şi 
impună un standard asupra căruia să poată lucra de-a lungul întregului an 2013. În realitate, 
trăsăturile lui 2012 se regăsesc până la echinocțiul de primăvară (20 martie 2013) , adică până când 
soarele îşi va încheia periplul sau de-a lungul zodiacului. 

Debutul se va face în ton simplu şi deschis, însă complet lipsit de simţul pericolului. Prin 
acest sextil oamenii se vor simţi îndemnați să creadă că dacă se arată dezinhibaţi chiar sunt, că dacă 
vorbesc până îi ia ameţeala, au şi ce spune, că dacă îşi găsesc câteva sute de susținători, neapărat au 
şi valoare. Aşadar, anul debutează în acest ton al constrângerilor de natură morală, de acţiune în 
afară discernământului şi de a nu manifesta niciun interes în a repara în vreun fel acest neajuns. 

Acesta va fi tonul sub care întreaga lună va acţiona. Acestuia i se adăugă, prin conjuncţia pe 
care Pluton şi Junon o împlinesc în 12 ianuarie, o componentă neobişnuită, una care ne aduce în 
pragul unor regrete adânci şi care ne va oferi cel mai clar indiciu că anului 2013 este unul 
emoţional, unul încărcat de dramele cele mai dificile pe care vom încerca să le soluţionăm în cele 
mai neobişnuite moduri. 

Prima decadă a lunii ianuarie nu este deloc simplă. Chiar dacă Marte dă semne că s-a 
împrietenit cu Uranus, cu Saturn este certat (careu) şi nu va avea viziunea de ansamblu, va fi 
reticent la schimbare, iar emoţiile, deja răvăşite, cele care ne iau cu asalt chiar de la începutul 
anului, despre asta ne vor vorbi. În tot acest carusel, mulţi îşi vor spune lucruri care nu au nicio 
relevanță, dar asupra cărora vor reveni ostentativ de-a lungul acestei luni şi selectiv de-a lungul 
celorlalte luni ale anului. În acest interval, Luna parcurge un segment de zodiac de la Leu la 
Săgetător şi va trece şi prin conjuncţiile cu Saturn şi Capul Dragonului, ceea ce va face ca din 
această dezordine a gândirii să se ridice planuri, proiecte, direcţii de care ne vom ţine întregul an 
2013. Acum nu ne va interesa calitatea lor, nici nu suntem îndemnați, de vreme ce Marte se află în 
Vărsător şi păşeşte mai curând în lumea ideilor decât în sfera acţiunilor concrete. În felul acesta, 
sextilul pe care Chiron şi Junon îl împlinesc, cel care ne cere să ne implicăm în asocieri armonioase, 
constructive şi practice (Junon în Capricorn) va selecta din această direcție ceea ce va considera că 
este prioritar şi care îşi are rădăcina în întâmplări din 2012. Pentru că vom fi obligaţi să ne separăm, 
să alegem un grup, un segment al grupului, să ne decidem în ce tabără ne vom situa în acest 
interval, această perioadă ne va pune la grea încercare. Se pierd prieteni, legături cu anumite 
persoane, contactul cu realitatea sau sunt amânate proiecte despre care de-a lungul lui 2012 am 
considerat că sunt fanteziste. 

La ce ne ajută toate acestea? Nu se ştie nici din observaţiile ce ţin de astrologia previzională, 
dar nu vom şti nici în momentul în care acţionăm, adică atunci când vom parcurge, zi cu zi, 
intervalul 1-10 ianuarie. Vom şti însă că acest interval va fi marcat de căutări, de frământări, de 
incertitudine, cu toate că demersurile sociale, prin trigonul Marte-Jupiter, împlinit în 4 ianuarie, 
tinde să ne consoleze şi să ne spună că fiecare are ce merită şi chiar dacă nu primeşte pe măsura 
aşteptărilor, ceva îşi va însuşi, un obiect, o încurajare, o promisiune sau o speranţă. În realitate, 
lucrurile par să fie mult mai complicate decât se arată la prima vedere. Jupiter este retrograd şi 
retrospectiva ce se naşte din acest aspect vine să ne trimită la acţiuni care s-au consumat în vara lui 
2012, despre care ştim cât de fierbinte a fost, atât la propriu, cât şi la figurat. Un gânditor aplecat 
asupra vieţii sale cu înţelepciune va şti că ridicarea nivelului de înţelegere şi dezvoltarea sa socială 
cer în primul rând îndreptarea privirii înainte. Cei care se leagă prea mult de trecut pentru a-şi 
justifica un blazon, o 
calitate, pentru a-şi justifica 
nivelul sau pentru a-şi aminti 
în permanenţă ce reprezintă, 
se opresc din evoluţie şi, în 
loc să se ridice, se adâncesc 
şi mai mult în locul pe care 
ar trebui să-l folosească doar 
ca detentă. Intervalul 1-10 
ianuarie este dedicat lor şi se 
pare că aceştia vor fi cei care 
vor face cărțile. 

Dacă la nivelul vieţii 
personale primele 10 zile ne 
vor încuraja să ne aplecăm 
asupra condiţiei individuale, 
asupra a ceea ce nu am E e linguistik 
înţeles şi nu am reuşit să 
acceptăm încă drept consecinţă a acțiunii proprii, la nivelul vieţii sociale îndoiala, suspiciunea, 
neputința de a da un sens vieţii prin intermediul prezentului îi duce pe oameni în conflicte 
ideologice sterile. Cu cât ne apropiem mai mult de mijlocul lunii ianuarie, cu atât acestea se 
acutizează, cu atât regretele ne adâncesc şi mai mult într-un comportament care nu este deloc 
potrivit pentru ceea ce va veni spre noi de-a lungul acestui an. Sub pretextul că se căută soluţii, însă 
nedispunând de puterea necesară pentru a le pune în aplicare, în situaţia în care le-ar găsi, semnul 
progresului este pângărit, umilit, certat şi izolat pentru că nu se conformează noilor standarde şi 
direcțiilor de dezvoltare emoţională, adică nu este în ton cu vremurile. 


A doua decadă 


Conjuncţia Lunii cu Pluton marchează intrarea în următoarea decadă aducând pasiunii un 
elan straniu. Chiar pe 11 ianuarie, pe Lună nouă, mesajul către a dezvolta un nou proiect, către a 
ridica standardul socio-profesional, cel al pasiunii practicate, al dezvoltării personale, ne convinge 
că societatea, pasiunea, arta, evoluția cer un sacrificiu şi vom fi dispuşi să-l înfăptuim. Acest 
sacrificiu debutează cu ideea de asociere pe care o vom înţelege cât se poate de răsturnat. Se 
impune, astfel, un avertisment cât se poate de serios în privinţa angajamentelor pe care ni le vom 
lua în această perioadă şi asta nu pentru a ne pregăti pentru vremuri mai rele, ci pentru a nu alege un 
traseu negativ, pentru a nu ne ataşa de ideea de constrângere ca fiind singura condiţie pe care 
trebuie să o îndeplinim. Capricornul are această vocaţie a izolării, însă nu se sacrifica, ci îşi 
negociază teribil de bine condiţia. Conjuncţia dintre Pluton şi Junon pe această zodie, suprapusă în 
aplicație peste Luna nouă din Capricorn, poate duce la confuzie de termeni, neînţelegerea datelor 
unui contract, părăsirea sălii de şedinţă, a examenului, renunţarea la o colaborare şi îmbrăţişarea 
libertăţii de a fi deposedaţi de ceea ce am aruncat considerând că aceasta este realizarea în sine. 

Dacă am parcurge doar această conjunctură, dacă am privi în viitor doar prin acest unghi, atunci 
pericolul ar fi uşor atenuat de pacifismul naturii capricorniene ce transpare prin Luna nouă din 11 
ianuarie, însă lucrurile nu stau aşa. Marte se înşeală în privința dorințelor şi necesităților sale prin 
trigonul cu Lilith împlinit în 12 ianuarie, iar Jupiter considera că revoltându-se împotriva 
standardelor vechi, a regulilor verificate, a criteriilor de evaluare (careul cu Chiron din 15 ianuarie) 
a găsit soluţia tuturor problemelor, iar Saturn din Scorpion invita la rezervă, la ponderaţie pentru că, 
atent îndreptat spre a nu pierde puterea, ci a o spori prin schimb, negoţ, ordine, organizare, invoca 
experienţele anterioare drept reper, însă nu cele din vara lui 2012, ci din anii 2010 şi 2007 când a 
mai împlinit cu Junon acest unghi. Aproape că, în aceste 10 zile, lumea se va împărți după cât de 
corect vor putea fi invocate cele două momente. Calitatea vieţii va depinde mult de succesul acestei 
călătorii virtuale, de apelul la cele mai corecte trăsături ale acestora şi de deschiderea pe care o vom 
dovedi faţă de acestea, ca învăţăminte, nu ca temeri. 

Sectorul emoţional, cel atât de încercat în 2013, nu va reuşi să ne ajute pentru că de la 
Capricorn la Taur, Luna va căuta să-şi încheie socotelile cu grupurile de interese, să stabilească noi 
valenţe şi noi criterii de evaluare, să deschidă noi oportunităţi pentru investitori, să ducă mesajul 
individual în foruri superioare, însă nu va reuşi nimic din toate acestea, ci ne va tulbura şi mai mult, 
punând lângă nerealizările lui 2012, pasul greşit cu care pornim în acest an, eşecurile acestui 
început de an. Marcajul lui Pluton din Capricorn, adică îndemânarea cu care acesta îşi impune 
propriile etaloane, face referire la modul cum gestionăm resursele, la ușurința cu care suntem 
acceptaţi în mediile exterioare, la dinamica unor relaţii care au legătură cu străinătatea, cea care a 
început să se reconfigureze încă din vara lui 2012. Mulţi abia acum descoperă că harta lumii se 
schimbă, că puterile sunt constituite altfel şi înclină să creadă că dacă se izolează, dacă ies din 
această nouă schemă până trece furtuna, sunt şi protejaţi. Această viziune este greşită, după cum ne 
va spune careul lui Jupiter cu Chiron, făcând trimitere la neputinţa de a vedea foarte mult în trecut. 
Saturn din Scorpion ne-a demonstrat încă din ultima parte a anului 2012 că lecţiile istoriei trebuie 
căutate departe în trecut, nu în anii din urmă. Acum, anii din urmă nu au ce să ne înveţe, nu pot să 
ne înveţe nimic, nu ştiu care ne sunt nevoile, nu au nici ei mijloacele necesare pe care, folosindu-ne, 
să ne ajute să anticipăm şi să ne corijam faptele după necesităţile de acum. Trecutul îndepărtat ne 
învaţă că istoria îşi repetă discursul şi că oamenii care nu se aşteaptă la acest lucru sunt naivi. A trăi 
prin resentiment şi dramă înseamnă a ne încuia gândirea în faţa unor mecanisme şi a ne dori să nu 
ştim cât de amplă este mişcarea evenimentelor istorice, pentru a descoperi soluţia cea mai simplă. În 
intervalul 10-20 ianuarie vom descoperi că lucrurile simple nu înseamnă decât informaţie puţină, 
adică insuficientă pentru a ne ajuta să păşim în noile energii. 


A treia decadă 


În finalul lunii ianuarie, pe lângă aspectele în care Luna este protagonistul principal, avem 
de parcurs careul lui Marte la Axa Dragonului şi revenirea lui Jupiter la mersul direct. Această 
direcţie, una care vine din Vărsător şi alta care vine din Gemeni, nu ne permite să gândim liber şi să 
ne exprimăm în conformitate cu aceasta, aşa cum ar părea. Apar, aşadar, obstacole pe care mulţi le 
vor vedea disproporționat pentru că nu vor fi de acord cu ceea ce avem de făcut, cu sarcinile 
profesionale, cu disponibilitatea pe care şi-au promis-o. Se poate aminti aici şi de puternica 
devitalizare care survine prin alegerea greşită a sarcinilor, prin lipsa de coordonare, de înțelegere a 
muncii, lipsa de metodă. Careul care se construieşte între Marte şi Axa Dragonului este însă mai 
mult decât un element care ne abandonează în disconfort. Ne aduce regretul că, deşi nu schimbăm 
nimic din ceea ce decidem, deşi putem, nu ne preocupăm deloc să punem puţină ordine în viaţă, să 
ne organizăm gândurile şi să nu ne mai aruncăm în valurile existenţiale mizând pe noroc. Marte 
acum rupe norocul şi sancţionează ceea ce ni se pare elementul cel mai sigur, calitatea cea mai mare 
printr-un gest imprudent venit din anturaj, fie la modul general, ca o respingere din partea grupului, 
fie punctual, din partea unui individ care se exprima frecvent la nivelul la care o face acum şi care 
are şansa să devin un inamic redutabil. 

În felul acesta, obstacolul lunii ianuarie este legat de refuzul de a cerceta şi prin acestea 
survine risipirea unei oportunități importante. A alege greşit traseul pe care să ne deplasăm 

înseamnă acum a ne condiționa în afara unei scheme majore pe care contextul astral o predispune, 
iar această componentă duce la refuzul de a privi în față şi de a îmbrăţişa rezultatele trecute ca fiind 
elemente ale prezentului. Această componentă va fi mai puternică spre finalul lunii, când Jupiter îşi 
va reveni din mersul său retrograd de aproximativ patru luni, când ne-a redus posibilitatea de a 
acţiona în sectorul cercetării spirituale. Acum, în absenţa a ceea ce este necesar să creăm, în absenţa 
manifestării acelei laturi speciale a fiinţei care devine capabilă să lase urme ale trecerii sale, ne 
uităm în trecut şi ne aducem de acolo urme ale altor acţiuni, ale altor perioade, produse pe alte 
conjuncturi sociale, ce au avut la baza alte cauze, păcălindu-ne că acestea, prin hainele prezentului, 
dau sens perioadei. Nu, acestea nu dau sens perioadei dacă acum nu vom veni asupra intervalului cu 
propria contribuţie, iar contribuţia individuală să fie cea legată de sentimentul de unitate, de forţa pe 
care o punem la dispoziția comunităţii ca feedback faţă de ajutorul pe care îl primim de la aceasta. 
Când într-un episod dramatic în care un anume personaj este prins în ultima secundă de o mână 
întinsă, evitându-se căderea de la ultimul etaj al clădirii, mâna care este prinsă strânge şi ea cu 
putere într-o încleştare care duce la salvare. În absenţa acestui aport personal, în absenţa unui 
consum individual, cel care se naşte dintr-o înţelegere corectă aplicată prezentului individual şi al 
celui colectiv, personajul cade în gol de la înălţimea la care s-a consumat evenimentul, constatând, 
printre altele, şi mărimea, dar şi amploarea construcției sale. Acum, de pe margine, considerăm că 
este ridicol ca într-o asemenea ipostază să mai fie loc de bucuria de a ctitori, însă relaţia indirectă 
dintre Marte în careu cu Axa Dragonului şi revenirea lui Jupiter la mersul direct ne duce în direcția 
aceasta. 

Puternicul îndemn emoţional cu care vine spre noi anul 2013 ne va bulversa în această primă 
lună a sa. Începând din februarie vom putea să ne orientăm altfel în apele tulbure ale lacului în care 
ne dezvoltăm, însă acum este important să fim pregătiți pentru un eşec, pentru o dezamăgire, pentru 
o ruptură, o fisură într-o structură solidă, puternică, masivă care nu dădea deloc semne de 
degradare. 

În tot acest interval, Luna ne va îndemna la simulare. Pe 22 ianuarie aceasta îi va face o 
vizită lui Jupiter în centrul de terapie sau la spitalul unde s-a integrat acum patru luni, dând 
triunghiului minor pe care Soarele cu Uranus şi Jupiter îl formează în perioada aceasta un sens 
absurd. În lipsa unui ideal consistent, mulţi ajung să-şi construiască direcţii fanteziste, să invoce 
pasiuni cu care nu au nimic în comun şi care ajung să ne consume din energia bună pe care ar trebui 
să o folosim începând cu luna martie când Pluton şi Saturn îşi vor da mâna pentru a ridica edificii 
stranii, periculoase dacă și atunci vor fi lăsate în voia lipsei de determinare sau a haosului afectiv pe 
care îl parcurgem acum. 

Aşadar, deşi ni se pare o simplă deviaţie, o simplă delăsare în voia hazardului sau poate 
chiar o delăsare pe motiv că, de vreme ce este de scurtă durată, nu va produce niciun efect major, în 
timpul acestei pauze malefice ia naştere o idee năstruşnică, aceea care îl are pe Uranus din Berbec 
în mijloc şi care ne sugerează că din Jur cineva uzează de slăbiciunile celorlalți pentru a se ridica. 
Ezoteriştii ştiu că un trezit care se ridică dintre cei care dorm nu poate fi un fapt natural, ci rolul 
unui progres făcut prin muncă şi seriozitate. Tocmai de aceea contextul astral avertizează că această 
lene, dusă în gândire, generează fenomene de şantaj emoţional care nu pot fi combătute de cei care 
dorm, de cei care nu ştiu ce li se întâmplă, de cei manipulaţi sau forţaţi dintr-o zonă pe care nu o 
conştientizează. Asta înseamnă ca acţiunea acestei direcţii este una cât se poate de amplă şi 
acţionează concomitent pe mai multe nivele. Spre finalul lunii, Luna va trece din nou prin opozițiile 
cu care a început anul şi acesta este semnul unei treziri la realitate pe care mulţi o vor percepe ca pe 
un mare beneficiu. În general, trezirea la realitate are în faza ei incipientă haina regretului că am 
pierdut timpul, că nu am fost suficient de maturi şi înţelepţi, căutând în toată această rătăcire nu 
semnul unei ispăşiri, deci purificarea structurii, ci elemente de compromis, slăbiciune şi deznădejde. 
Acum nu este aşa. Trezirea înseamnă revigorare şi această împrospătare a Eului, înseamnă 
reîmprospătarea relaţiilor, rafinarea contactelor şi deci depăşirea unei mari încercări. 

Acesta este unul dintre marile obstacole ale lui 2013 pentru că nu garantează desprinderea 
de ignoranță, ci vine cu o recompensă pentru cei care urmăresc o rafinare a fiinţei, o educare a 
simţurilor şi o comportare cât mai aproape de tipul ideal pe care îl au ca etalon. Dacă începe prin a 

păcăli, luna ianuarie se va încheia prin a ne surâde cu subînțeles în speranța că vom înțelege că 
păcăleală nu a fost marcată de unghiuri malefice, ci doar sugerarea unor pericole potențiale pe care 
cel care doarme le parcurge. Nu va fi o lună în care să-i şi recunoaştem pe cei care se ridică spre o 
altă înțelegere, dar ne va ajuta să gustăm, mai ales la final, din ceea ce înseamnă beneficiul 
purificării de gânduri şi intenții negative. 

Evenimentele speciale ale acestor 31 de zile vor fi centrate în jurul ideii de asociere. Ne vom 
simți mai puternici dacă nu acționăm singuri, de la evenimentele banale, cele care ţin de activitățile 
casnice, până la cele care vizează coordonarea marilor grupuri sau a națiunilor. Totul se desfăşoară 
însă în registrul avertismentului şi caracterul periculos vine din faptul că am putea refuza această 
direcție simplă spre asociere şi colaborare şi să ne îndreptăm singuratici pe un drum care nu duce 
nicăieri. În felul acesta, vom observa că propria ființă, prin preferințele sale, prin schemele sale de 
gândire devine un obstacol. Pentru că este un început, caracterul periculos nu va fi foarte evident 
decât pentru cei care gândesc în perspectivă şi nici luna februarie nu va fi atât de agresivă în acest 
sens. Abia din martie ne vom confrunta cu consecințele iremediabile ale alegerilor de acum. 

Îndemnul acestei luni este acela de a face din întâmplările obişnuite, comune ale vieţii, o 
bază de date, de a ne preocupa să reținem ce ne motivează alegerea. Această motivaţie va fi privită 
din martie drept obstacolul pe care, dacă îl vom vedea clar şi obiectiv, vom încerca să îl înlăturăm 
pentru a nu genera în continuare efecte, însă, orice am face, drumul pe care alegem acum să 
mergem va fi definitiv. 

FEBRUARIE 


Prima decadă 


Marte trece în Peşti, zodie pe care o va parcurge destul de repede, până pe 12 martie, când 
va trece în Berbec (domiciliul) reuşind să se sustragă cunoaşterii şi să atingă un vârf al intensității 
emoţionale printr-o concordanţă stranie între slăbirea vitalităţii generală a corpului şi creşterea 
solicitărilor venite din partea celorlalte sectoare ale fiinţei. Astfel prima decadă a lunii devine 
inactivă, presărată cu încetiniri aplicate ritmului de lucru, cu îndreptarea interesului spre studiul 
anturajului, societăţii, grupurilor, faptelor pe care acestea le-au săvârşit anterior, în 2012, fără însă 
a-şi îndrepta câtuși de puţin gândul sau expresia critică spre sine. Asta duce la reducerea ritmului de 
lucru, la schimbarea înţelegerii cu proiecția căutând să incite la negare şi stagnare cu atât mai mult 
cu cât va înţelege mai puţine despre sine. 

Luna, în prima decadă, va parcurge un interval de la Balanţă la Vărsător, de la expresia 
individului în raport cu anturajul cunoscut, vizibil, evident pentru toţi cei prezenţi într-un anumit 
context, până la expresia misterioasă a individului aflat în raport cu surse nebănuite de inspiraţie, cu 
energii subtile, cu grupuri care acţionează în secret, cu fragmente ale fiinţei lăsate în trecut, care vin 
acum şi ne inundă. Acest proces se declanşează chiar din prima zi când Luna va împlini o piramidă 
de aer cu Soarele şi Jupiter şi, în acelaşi timp, o Nicovală cu Saturn, Pluton şi Soarele. În astrologia 
holistică, ataşarea celor două configurații nu are încă o denumire atunci când acţionează împreună, 
însă se poate considera că presiunea pe care o exercita această nicovală devine expresia dinamică a 
piramidei. În fundal Aripile de pasăre, formate din Saturn, Soare, Marte-Neptun-Chiron şi Jupiter 
aduce o anume coloratură evenimentelor, oferind explicaţii şi justificări care vor surprinde prin 
naivitate şi neconcordanță mai mult decât prin eficienţă. 

Momentul care declanşează această dispunere planetară ne aduce în faţa unor fronturi de 
expresie misterioasă. Acum, la început de lună, nu vom înţelege, nu vom şti şi nici nu vom reuşi să 
intuim cât de importantă este adâncimea acestor interacțiuni, care este caracterul lor agresiv, cât de 
multe variabile au stat în joc în vara lui 2012, când Saturn se afla încă în Balanţă, şi cât de multă 
presiune există în adâncimea lor, acolo unde mulţimea, cei de pe margine, cei care nu ştiu şi nu 
înţeleg decât ceea ce este evident, nu pot distinge nimic. Cu cât ne apropiem mai mult de data de 10 
februarie, cu atât mai mult vom observa că misterul se adânceşte, că oamenii preferă să-şi ascundă 
atitudinile, gândurile, ideile, că ocolesc şi urmăresc, prin tot ceea ce fac, să se asocieze împotriva 
vechilor centre de putere, de interes sau împotriva dezideratului de grup. Toate acestea vor avea la 
bază, pe de o parte, neputinţa de a-şi rezolva repede, aşa cum doresc, probleme, dar şi, de cealaltă 
parte, traversarea unor evenimente extrem de contradictorii care ţin exclusiv de viața personală. 

În aceste prime 10 zile ale lui februarie, viaţa individuală ne va da peste cap şi ne va 
constrânge să acționăm împotriva a ceea ce am gândit şi crezut atâta timp, împotriva uşurinţei cu 
care gândeam şi acționam pentru cineva din preajmă, grupul său ori pentru naţiune. A ieşi din ritm 
acum înseamnă a abandona un proiect, a renunţa la el şi a invoca întârzierea aplicării lui, obstacole 
ce vin din partea celor de care se cere acum desprinderea. Pentru că Jupiter încă este pătat de 
prezenţa Lunii negre în preajma sa, informaţiile sunt contradictorii, tendenţioase şi cu atât mai 
periculoase cu cât fac referire la bani, schimburi de obiecte, justificarea unei prezenţe, mişcarea 
unor valori dintr-o zonă într-alta sau dintr-un sector într-altul. Mişcarea, deplasarea, mobilitatea 
conferă vieţii o dinamică periculoasă, iar soluţiile pe care le oferă vor pune mai mult preţ pe 
experienţa individului, cunoaşterea contextului sau, lipsa sa de experienţă, pe întâmplare, decât pe 
metodă şi regulă. 

În 4 februarie Marte şi Neptun vor fi în conjuncţie şi toată această construcție va căpăta 
expresia unei misiuni, a unei sarcini pe care fie cineva din jur o lansează în spirit de glumă, fie 
persoana în sine şi-o propune ca urmare a unei întâmplări. Fără a mai ţine cont de cauză, de modul 
cum au apărut acestea, de logică, de bază, de justificare sau de calitatea întâmplării, misiunea sau 
demersul va fi luat foarte în serios. Când tocmai a lăsat în urma conjuncţia cu Saturn în 3 februarie, 

zi marcantă pentru a lua în serios naivitatea şi iresponsabilitatea a ceea ce vom face până pe 10 
februarie, în 4 februarie Luna trece prin conjuncția cu Capul Dragonului şi stabileşte în mod clar şi 
precis reperele, demersurile asupra cărora se va opri. Aceste zile sunt însă dificile pentru că în cazul 
multora direcţiile sunt greşite, ele iau înfăţişarea tentaţiei, dar ei nu le vor vedea aşa. În aceeași zi 
Soarele şi Luna neagră îşi împlinesc trigonul pe care-l formează de o săptămână şi Lilith îşi va lua 
haina de judecător, de preocupat, de reprezentant al justiţiei şi va acţiona ca în romanele polițiste în 
ambivalenţa zi-noapte, adică ziua cerşind pe stradă şi noaptea transformându-se într-un ucigaş în 
serie. Asta înseamnă că îndemnurile care se vor prezenta la vedere, că evidența acțiunilor săvârşite 
pe zonă publică lansează mesaje înşelătoare deoarece departe de cea ce se vede şi se ştie în mod 
evident, regulile se schimbă, jucătorii trec în planul secund, iar sonoritatea, gama, se va exprima în 
tonuri agresive, tendenţioase. Adevărata dreptate nu-şi schimbă pionii şi nici dezideratele, ea va 
acţiona şi de-a lungul următoarelor două luni, regăsind chiar până în mai 2013 fire ale nevoii de a 
centra gândirea, aşa şubredă cum este, într-un sistem de valori corect şi bine delimitat de efectele 
acţiunilor din trecut. Acolo unde inteligenţa va fi abandonată pentru plăcerea de a adjudeca un 
merit, o distincţie, pentru a atinge un nivel, acolo gratitudinea este impusă cu forţa şi acolo vor fi 
vizibile cele mai clare semne ale iluziei dreptăţii, ale greşelilor, păcălelii şi deviaţiilor. Faptul că 
Jupiter şi Chiron se vor întâlni într-un careu chiar în ziua următoare, accentuând trăsătura 
configurației numită Aripi de pasăre la care participa şi Neptun cu Marte din preajma lui Chiron şi, 
evident, Saturn şi Jupiter, umezeala nopţii (Saturn în Scorpion) şi căldura uscată a zilei (Jupiter în 
Gemeni) pentru cei care doresc să-și trăiască viaţa în simplitate şi eficiență, adică universul dual le 
va oferi dovezi majore, probe de foc menite să le sporească încrederea că lumea bună nu se 
amestecă în mlaştina celei rele şi că este important de menţinut trăsătura benefică şi caracterul 
pozitiv al intenţiilor pentru că, după intensitatea unghiurilor, se pare că acestea vor avea durabilitate 
în timp. 

Ziua de 8 februarie este de asemenea centrată pe nevoia de a demonstra că lumea se împarte 
în două tabere şi poate deveni, prin participarea Lunii la careul în T minor cu Saturn şi Steliumul 
din Peşti (Neptun, Mercur, Marte şi Chiron) explozivă, prea demonstrativă, un fel de expresie a 
demersurilor construite în crescendo de la începutul lunii. Construcţia specială aduce două 
personaje naive într-o dispunere aparent întâmplătoare care dau teatrului social o notă intensă, 
dramatică. Luna din Capricorn şi Uranus din Berbec devin planetele focar ale celor două triunghiuri 
şi acestea două tocmai s-au întâlnit într-un careu în mijlocul zilei de 7 februarie. Aşadar, cauza a 
aceea ce se va întâmpla în 8 februarie stă în adâncirea gândirii pe o panta descendentă în ziua 
anterioară. 

Finalul intervalului aduce o Lună nouă şi o redimensionare a raporturilor cu informaţia. 
Împlinită pe gradul 21 al zodiei Vărsător şi în careu cu Axa Dragonului, succesul şi determinarea, 
cele care motivează acum independenţa, ne ajută mult să ne ridicăm standardul de viaţă şi să cerem 
mai mult de la cei din jur, de la partenerul de viaţă, de la părinţi, de la instituţiile statului. A cere 
mai mult, indiferent de la cine şi indiferent pe ce motiv, destabilizează echilibrul firav şi pune 
oamenii într-o relaţie de tensiune. Conjuncţia luminariilor se produce însă pe casa a XI-a, ceea ce nu 
duce la conflict între generaţii şi nici la cele de natură ideologică. Se va încerca într-un mod unic 
negocierea sau renegocierea poziţiilor, raporturilor dintre oameni, a relaţiilor dintre funcţie şi 
individ sau chiar a relaţiei pe care individul o are cu sine în sensul de a redimensiona pretențiile şi a 
înclina spre mai mult realism. 


A doua decadă 


A doua decadă a lunii februarie aduce răspândirea informaţiilor pe care le-am acumulat şi 
lansat în primele 10 zile. Pretenţiile acum se transformă în motivații pentru negocierea unei condiţii, 
a unei poziţii sociale privilegiate care, unora, le vor exagera orgoliul şi îi vor motiva să caute 
punctele cele mai slabe ale unei înţelegeri pentru a-şi forţa norocul. Conjuncţia lui Marte cu Chiron, 
care se consuma la fiecare doi ani, aduce acum o mare forță de a construi iluzii complexe. Pentru 
această iluzie Marte va primi ajutorul lui Neptun şi al lui Mercur, unind totul într-un stelium 
(conjuncţie a patru planete) care are darul de a intensifica totul, de la dorință, idee, până la 

identificarea mijloacelor prin care sunt puse în aplicare. O vorbă, un simplu gând se manifestă la 
mare intensitate şi dacă în sfera individuală el poate aduce beneficii speciale, în zona publică el se 
va lovi de alte idei, de alte gânduri şi iniţiative la fel de puternice şi va duce iremediabil la o 
decădere a planurilor şi demersurilor inițiate la începutul anului. Mecanismul este acela care 
compromite motivând că nimic în viaţă nu este uşor şi, atunci când anumite lucruri par să se 
manifeste de la sine, este imperios necesar să profităm de acestea, de o şansă unică în viaţă. Cearta 
unora care reprezintă, în celebrul proverb, beneficiul celorlalți, ne motivează să credem că trăim 
ipostaze unice care ne vor facilita realizări colosale. Aceste direcții nu sunt active numai în a doua 
decadă a lunii, ci de-a lungul întregii luni februarie, cea care ar trebui să ne aducă o mai bună 
înțelegere a depozitelor, a acumulărilor şi cunoştinţelor de care dispune, dar şi o mai bună 
gestionare a relaţiei dintre individ şi societate. Cu toate acestea, aspectele cele mai evidente ale lunii 
se vor consuma în intervalul 10-20 februarie 
şi nu se vor caracteriza prin nelinişte sau 
agresivitate, ci prin înclinația de a vedea totul 
prin compromis. Cei care sunt mai lucizi, 
care pot să vadă suita de evenimente cu 
obiectivitate, vor pricepe că deşi se ascund, 
rădăcinile lor au apărut în prima decadă şi că 
acum doar strigă după ajutor pentru ca în 
ultima decadă să beneficieze de ajutorul după 
care strigă, dacă au făcut-o în limba care 
trebuie. 

Unii se vor bucura că multe dintre 
problemele lor ajung pe zona publică prin 
sextilul pe care Junon şi Axa Dragonului îl 
formează considerând că în felul acesta ajung 
să-şi vândă mai bine marfa, să-şi facă mai 
uşor reclamă, să-şi popularizeze mult mai 
bine conţinutul fără să se gândească dacă 
mijlocul acesta este oportun pentru vremurile 
pe care le trăim. Judecând după faptul că 
Junon, prin sextilul pe care-l face acum cu 
Capul Dragonului, nu reuşeşte să medieze 
tendinţa  Nodurilor, speranţele lor sunt 
deşarte, false, lipsite de simţ practic. Ele se 
dovedesc a fi confortabile, plăcute, 
deschizătoare de drumuri, dar ceea ce inițiază 
este simplist şi compromițător, iar ceea ce se 
închide, esențial pentru echilibrul emoțional. 

În felul acesta, oamenii ajung într-un 
impas, cel al neputinței de a plăti o datorie, chiar dacă sunt bogați în informații, au bani, dețin 
valori, au bunuri. Ceea ce câştigă nu va putea fi transformat într-o valoare menită să poată fi 
apreciată, să circule de la un individ la altul şi, în final, să constituie o plată. Însă, nu este totul 
pierdut pentru că triunghiul minor pe care steliumul din Peşti, care o primeşte la începutul decadei 
şi pe Luna, abia desprinsă din conjuncția cu Soarele, nu scapă din a vedea viziunile majore, 
câmpurile largi, proiectele de amploare, perspectiva şi nici soluţiile de pe urma cărora să beneficiem 
cu toţii. Celor care nu reuşesc să găsească o punte de legătură între ceea ce sunt în familie şi ceea ce 
reprezintă în societate, între individ şi grup, între lucrurile mici şi incitante şi cele mari şi 
obositoare, nu înseamnă că soarta le este pierdută. Steliumul din prima decadă a zodiei Peşti 
concentrează în valori, în însemnătate, în ţinte şi realizări majore ceea ce individul nici nu poate 
gândi şi nici face dacă se separă de grup. Vor fi oi pierdute în această perioadă, cei care se vor 
dovedi atât de egoişti încât să nu se împace deloc cu gândul că au de împărțit ceva, că este nevoie 

de mai mulți pentru a ridica un edificiu şi că acum, în aceste vremuri, a construi ceva este una din 
condiţiile esențiale. 

Indiferent de calitatea acestor decizii, a doua decadă a lunii se remarcă prin curaj şi 
îndrăzneală, printr-o nepăsare faţă de ceea ce este solid şi puternic, faţă de ceea ce ar putea salva, 
printr-o calitate remarcabilă a deciziei, un grup de oameni sau chiar rasa umană în ansamblu. Aici 
ne referim la sextilul lui Marte cu Pluton, la încrederea că a merge cu grupul, cu valul, cu curentul, 
înseamnă în primul rând un merit personal, dar şi la trigonul cu Saturn care spune că meritele 
personale sunt cele care le construiesc pe cele de grup. Astrologii nu se lasă însă păcăliţi aşa uşor de 
strălucirea unor diamante legate de degete sau atârnând la urechi. Frumuseţea înseamnă mult mai 
mult decât o simplă calitate sau o faptă bună aruncată la întâmplare pe stradă. Tocmai de aceea 
indivizii care îşi atribuie beneficiul acţiunilor de grup, care consideră că li se datorează succesul în 
totalitate pentru că grupul nu s-a dizolvat sau nu a dispărut, au de parcurs o retrogradare a lui Saturn 
până pe 8 iulie 2013 cu lovituri sub centură, trădări şi agresiuni îndreptate împotriva puterii pe care 
şi-o revendică. În 2013, dar mai ales prin relaţia lui Saturn din Scorpion cu Neptun din Peşti, ce se 
extinde dincolo de anul 2013, puterea este a grupului, a naţiunii, a celor care se unesc pentru a da 
naştere unui nou curent, a celor care se îmbracă în sentimentul prieteniei şi înnobilează adâncimea 
acțiunilor lor prin savoarea unei purități pe care maeştrii o consideră ca născându-se numai din 
suferinţă. 


A treia decadă 


Ultima decadă a lunii februarie ne aduce două direcţii ca şi cum apele deja s-au îndepărtat şi 
oamenii, în funcție de calitatea faptelor pe care le-au săvârşit, sunt invitaţi să-şi culeagă roadele 
succesului sau deziluziile. Marte va împlini un careu cu Lilith pe 25 şi un trigon cu Axa Dragonului 
în ultima zi, pe 28. 

Faptul că Luna, la începutul acestui interval, se va plasa în domiciliul său (Rac), accentul va 
fi pus pe ecoul personal al faptelor, pe cât de utile vor fi realizările şi succesul pentru viaţa 
personală, pentru familie, pentru părinţi sau copii. Aici putem să facem chiar o extensie şi să 
considerăm că proiectele personale, cele pe care le coordonăm cu atât de multă implicare şi care, în 
final, ajung să ne reprezinte, au statut de copil şi rezultatele vor fi judecate în raport cu cât de mult 
vom ajuta creşterea şi dezvoltarea acestora cu ceea ce am făcut de la începutul lunii până acum. Aşa 
cum indicam de multe ori în analizele săptămânale, când Luna trece prin Rac are de înfruntat 
opoziţia cu Pluton şi structura emoțională devine dintr-odată grea, apăsătoare, iar gândurile agresive 
şi periculoase. În 21 februarie, când Luna şi Pluton au împlinit un asemenea unghi, Soarele şi 
Neptun sunt în conjuncţie, iar Luna cu Saturn şi cu Marte vor desena pe rând câte un trigon ridicând 
un Zmeu, cu Luna focar. Astfel, 21 februarie devine prima dintre cele mai importante zile ale anului 
2013 la capitolul deznodământ, şi soluţionare, în ceea ce priveşte înclinarea balanței spre succesul 
personal, nu prin creşterea binelui, a succesului şi a bunăstării, ci printr-o desprindere de un rău care 
ne vampiriza structura şi ne punea în postura de a lupta cu indivizi imaginari pentru a ne ţine captivi 
într-o formă de ostilitate mai mult sau mai puţin evidentă. 21 februarie va fi ziua când înţelegem că 
un anume personaj pe care l-am apropiat în calitate de prieten ne-a făcut un mare rău, ne-a 
consumat timpul, valorile individuale şi asta nu dintr-o eroare de gândire, ci printr-o intenţie clară. 

Ulterior acestui moment, oamenii vor căuta să-şi construiască relaţiile pe baza unor reguli 
noi, prin convenienţe structurate diferit şi să se asocieze cu ceea ce până acum desconsiderau sau 
respingeau. Acest moment de cotitură ne aduce zgomotul aproape, răfuiala, dorințele de răzbunare, 
astfel că până pe 24 februarie, când Marte şi Lilith îşi împlinesc unghiul de 90 de grade care este 
activ de ceva vreme, structurile eronate ale fiinţei să altereze relaţiile amoroase, relațiile dintre 
bărbaţi şi femei, acele legături unde a existat o atracţie nespusă, o plăcere de a convieţui ce s-a axat 
pe emoție, erotism, plăcere, vor trece printr-o perioadă extrem de delicată. Acum vedem care este 
valoarea unui individ, ce poate să creeze, până unde pot duce puterile sale şi ce este dispus să 
sacrifice pentru a domina, subjuga, impune propriile idei celorlalți. Ceea ce se construieşte pe acest 
final de februarie pare desprins dintr-un film de acţiune. 

Savoarea înţelegerii că nimic nu este în totalitate negativ sau nimic nu este în totalitate 
pozitiv, ne va îndrepta în această perioadă spre solitudine. Dacă în conflict vor fi două părți, una 
pozitivă, ce nu a ştiut de implicaţiile plăcerii în tipurile de colaborări pe care le dezvolta cu 
anturajul, iar cealaltă, negativă, care se vede în postura de a pierde puterea, autoritatea, în afara 
acestei confruntări găsim o a treia categorie, cea care traversează această dispunere de forţe 
antagonice în raport cu sine. Cei din a treia categorie se vor învinui pentru tipul pierdut, pentru 
plăcerile care le-au consumat din energie, care i-au ţinut departe de lucrurile esenţiale, care le-au 
oferit răspunsuri greşite şi care le-au complicat viaţa. De partea cealaltă, dintr-o sinceritate educată, 
ştiu că aceste plăceri, bucurii sau îndemnuri nu au dispărut şi dilema începe să-şi facă un culcuş cald 
în minte şi suflet. 

Acest mecanism socio-comportamental îi va găsi pregătiţi sau nepregătiţi la finalul lunii 
când Marte şi Axa Dragonului ne va invita să facem dovada priceperii, să ne expunem ideile cele 
mai fertile, să afişăm sentimentele cele mai puternice, să probăm prin înscrisuri cât de multe ştim, 
am acumulat sau cât de utili dorim să fim pentru societate. La cât de intensă este dinamica socială 
până în acest moment, la care multă agresiune este expusă ca etalon de normalitate, prin careul 
Marte-Lilith, puţini vor fi cei care nu-şi vor pierde capul şi care se vor dovedi cu adevărat utili în 
acest moment şi care nu-şi vor etala scuzele penibile în locul talentului, cunoştinţelor sau a iubirii 
de care sunt în stare. 

În felul acesta, înţelegem, însă clar doar la finalul lunii, cum Marte în Peşti accentuează 
dramele, nu le rezolva şi ne trimite într-o zonă a tristeţii, ca şi cum acolo ne vom simţi cel mai în 
siguranță. Acelaşi Marte, intrat în Peşti la început lunii, nu ne va permite să împărtăşim toate 
nemulțumirile şi ne va motiva să adunăm tone de materiale despre dramele celorlalți, poveşti de 
dragoste, motive literare esenţiale tipurilor de relaţii în care sunt implicate plăcerile şi sentimentele, 
însă nu va scoate nicio vorbă despre ce ar putea alege dintre toate acestea, ce ar putea trăi din tot 
ceea ce a ajuns la el ca 
informaţie sau experienţă. 

Luna februarie 
devine, aşadar, o lună a 
dramei, o lună reprezentativă 
pentru întreg spectrul vieţii 
intime, pentru ceea ce ne-am 
propus să trăim şi să 
rezolvăm acum. Aşa cum 
ştim deja, 2013 duce mai 
departe deziderate, proiecte 
şi scheme care au pornit în 
special din 2012, asta 
înseamnă că luna februarie 
nu ar trebui să ne surprindă 
prea mult, nu ar trebui să 
vină spre noi cu elemente 
care să ne ia minţile prin 
noutate sau intensitate, ci doar să ne invite să le aşezăm în alte zone, în alte rafturi, să le punem mai 
sus sau mai jos în funcție de priorităţi, să le mutăm în altă locaţie sau să ne invităm prietenii pentru 
a le critica, admira sau pentru a le face o ofertă de vânzare. Nu doar că pare, dar chiar totul este 
cunoscut, însă numai cine a uitat uşor, numai cei cărora li s-a urcat şefia la cap, care au considerat 
că poziţiile privilegiate pe care le au sunt pe viaţă şi nu trebuie să facă nimic în plus pentru a le 
menţine, vor trăi o adevărată dramă. 

În finalul lunii, trigonul lui Marte cu Axa Dragonului va veni cu un sens pozitiv chiar şi 
pentru aceştia, însă, în plus, acestora le aduce şi un bonus: regretul că ar fi putut face mai mult. 

MARTIE 


Prima decadă 


Calitatea lunii martie va sta în primul rând în împlinirea primului sextil dintre Pluton şi 
Saturn, cu Saturn în Scorpion. Asta aduce o primă etapă dintr-o greșită înclinație spre modernizare, 
relansare a ideilor într-o zonă în care ele nu au fost agreate, fără a se reuşi acum finalizarea lor. 
Ceea ce se inițiază pe acest unghi va deveni, spre finalul lunii, motiv de gâlceavă, pretextul pentru 
ca oamenii să-şi spună multe cuvinte nepotrivite sau să-şi atribuie intenţii pe care nu le-au avut aşa 
cum sunt formulate acum. 

De la finalul zodiei Balanţă, la finalul zodiei Vărsător, Luna, în prima decadă a lunii, va 
trece prin conjuncţiile cu Saturn şi respectiv cu Capul Dragonului, întărind, inițial, triunghiul minor 
pe care Saturn cu Pluton şi Soarele îl împlinesc, apoi va distribui trăsăturile sale şi le va duce spre 
un ritm social deschis spre dialog, spre diplomaţie, spre a compila sau îmbina două sau mai multe 
valori pe care societatea nu le poate valorifica separat. 

Momentul în care Luna ajunge în Săgetător şi împlineşte opoziţia cu Jupiter, dintr-o singură 
lovitură, împlineşte două configurații: careul în T pe semne mutabile (cu Soarele şi Jupiter), 
Nicovala (cu Pluton, Soarele şi Uranus). Uranus, prin relaţia de trigon cu Luna, devine planeta 
mediatoare opoziţiei Luna-Jupiter şi aduce soluţia celor mai dificile şi complicate gânduri şi 
deziderate care ne invadează acum. Dacă, în prima instanţă, opoziţia Lunii cu Jupiter ne aduce în 
faţa unor comportamente cu un evident caracter antisocial, Soarele, participând la aceste 
configurații din zodia Peşti, având alături de el susţinerea planetelor care îl înconjoară (Neptun, 
Venus, Chiron, Mercur, poate chiar şi Marte), lansează impresii eronate despre situaţiile pe care le 
parcurgem. Pentru că sunt multe planete implicate, multe mesaje lansate în acelaşi timp, întregul 
ansamblu arhitectonic al contextului astral lasă impresia unei greutăţi, a unei suprasolicitări, a unei 
apăsări asupra căreia nu putem interveni. Mulţi nu vor mai reuşi să facă diferenţa între viaţa privată 
şi cea socială, vor încurca direcţiile şi vor cere unii de la alţii mult mai mult decât ar putea da, mult 
mai mult decât le cere societatea. Suprasolicitarea, atunci când va genera confuzie şi disconfort, se 
va susţine pe refuzul de a face puţinul care ne este cerut şi de a încerca să compensăm prin alte 
activităţi care nu au nimic de-a face cu ceea ce se cere acum. 

Opoziția Lunii cu Jupiter ne aduce chiar această formă de risipă prin negare, prin alungare, 
prin gânduri negative, de răzbunare, de lăcomie sau care refuză să înţeleagă utilitatea unui element 
integrat în dezideratele vieţii comune. Opunându-se cu Jupiter, Luna va căuta să sfideze munca, 
recunoaşterea socială, să pună la îndoială calitatea unui demers pe care l-a făcut în primele luni ale 
anului şi să se canalizeze spre elemente noi care, prin caracterul lor inopinat, să lase impresia unei 
posibile reuşite ori să sugereze că viitorul poate fi mai generos. Uranus, în calitate de planetă 
mediatoare acestui context, la asta face referire, însă din Berbec el va reuşi să aducă evenimente 
desfăşurate la o mare intensitate sau care să atingă performanță încă din primele acorduri. Din 
nefericire, îndemnul Lunii, şi prin careul în T, dar şi prin Nicovală, va impune o selecţie negativă a 
sentimentelor şi va aduce o suită de nemulțumiri pe care mulţi le vor lua drept decisive pentru 
întregul an, pentru întreaga lor existenţă şi prin ele vor încerca să-şi definească propria condiţie, 
statutul grupului, calitatea naţiunii sau liniile generale prin care se va construi viitorul. 

Pentru că toate acestea se produc pe sextilul dintre Neptun şi Saturn, durerile, nemulțumirile, 
tensiunea, pierderile vor avea un rol constructiv. Chiar dacă există şi puţină notă personală, 
evenimentele mari, cele care sunt cu adevărat importante, cele care ţin de simţul realității, de mersul 
evenimentelor, de greutatea gândirii sau de adâncimea sentimentelor, ne duc spre o ţintă pozitivă. 
Sub deviza “tot răul spre bine”, aşteptările pe care le avem de la ceilalți, gesturile iresponsabile pe 
care le vom face, probează faptul că oamenii sunt egali numai în mod potențial şi că acceptul 
Universului nu vine spre a menţine aceste deviații, tensiunea, drama sau durerea, ci de a încuraja 
aspiraţia individului spre a găsi soluţii constructive pe o plajă extinsă, cea a schimbului de idei, a 

iertării, a ordinii sociale prin cultivarea unui talent, a aptitudinilor sau prin sublimarea durității în 
efort, muncă. 

Semnul că suntem pe drumul cel bun va veni în 6 martie când Luna şi Pluton vor trece 
printr-o conjuncţie, şi, apoi, în 7 martie, când Mercur şi Venus, în conjuncţie, vor împlini printr-un 
regal de forţe aşteptările cele mai stranii pe care le avem de la cei din jur. Cerul zilei de 7 martie 
este însă oscilant şi înclină mai mult spre unicitate, spre desfăşurarea unor forțe aproape imposibil 
de controlat sau deplasat într-o direcţie dorită, ci care ne invită la a lua parte la un fenomen social 
neaşteptat, unic, surprinzător. 

Cei care se ocupă de analiza fenomenului social vor fi însă rezervaţi şi nu-şi vor manifesta 
surprinderea în fața unor asemenea situaţii. Rezerva lor va lansa o oarecare suspiciune faţă de 
neseriozitatea cu care surprind mersul evenimentelor, devenind în acelaşi timp şi un test pentru ei. 
Mulțimea, grupurile mari de oameni, cei cărora li se adresează de fapt schimbarea din această primă 
decadă se vor centra pe nevoia lui “Eu ofer”, “Eu dăruiesc” element care se pare că este situat în 
afara unei scheme raţionale şi care va ţine mai mult de emoția colectivă, în interiorul căreia se 
realizează acest proces de schimb de emoţii. Aceşti specialişti vor fi pe punctul de a face o mare 
greşeală de apreciere şi cu cât va trece timpul, şi cu cât Saturn şi Capul Dragonului vor merge 
alături unul de celălalt, cu atât vor înţelege că detalii importante le-au scăpat, că au subestimat 
coerciţia grupurilor mici, specificul naţional, motivaţia omului de a ieşi din sărăcie, de a-şi regăsi 
echilibrul de a-şi depăşi propria condiţie. Judecând ceea ce se întâmplă acum după tiparele vechi, 
înseamnă, de asemenea, a minimiza rolul revoluționar pe care îl are Uranus în Berbec şi care s-a 
făcut remarcat încă din 2012. Aflaţi în faţa acestei dileme, mai mult în primele nouă zile ale lunii 
martie când Junon traversa ultimul grad al zodiei, ba vor încerca să insiste pe ideea unor erori de 
gândire şi judecată practicate în 2012, a unei construcţii greşite pe care anul anterior a predispus-o, 
ba vor căuta să-şi recunoască într-un mod savant propria eroare de gândire. 

Aşadar, ceea ce vine spre noi în această prima decadă a zodiei se va ridica printre marile 
evenimente ale lui 2013, cu atât mai mult cu cât specialiştii par să nu poată înţelege şi integra 
mesajul real al acestora într-o albie adecvată. Primele 10 zile ale lunii martie ne aduc astfel 
ipostazele individuale care vor face ca în timp societatea să-şi modifice direcțiile, să se consolideze 
şi să fie mult mai eficientă în a gestiona un fond comun. 


A doua decadă 


A doua decadă a lunii martie debutează cu trecerea Lunii în Peşti, chiar de dimineaţă. Ceea 
ce ţine de fenomenul social, de o dinamică a emoţiilor, eventual de o valorificare a acestora pe 
sectorul public, ne constrânge să ne extindem orizontul de cunoaştere, să ne punem în valoare 
ideile, metodele de lucru, calitatea gândirii, seriozitatea intenţiilor pentru a ne exprima într-un 
registru nou ori pentru a ne adapta la această noutate, această nouă platformă. A doua decadă a lunii 
ne va vorbi despre supravieţuire, despre înţelegerea noutăţii, a noilor forme de ridicare a câmpului 
conştiinţei, despre canalizarea energiei în a construi, stabiliza un demers ori a găsi soluţii practice 
pentru o nouă formă a crizelor sociale. Pe 12 martie Marte va trece în Berbec şi va ridica pretenţiile 
individuale la rangul solicitărilor sociale producând complicații nu prin tipul de solicitare, nici 
măcar prin faptul că se cere, ci prin faptul că solicitarea ignoră ori sfidează realitatea. În zilele de 
10, 11 şi o parte din ziua de 12 martie, când Luna va fi în Peşti, pe acest semn vom avea şapte aştri, 
iar greutatea muncii de grup, a diplomaţiei, a valorificării unor rezultate obţinute prin 
experimentare, ne va duce spre o zdruncinare masivă a societăţii. Greutatea care apasă acum pe 
zodia Peşti ne invită să ne responsabilizăm faţă de sentimentele pe care le-am cultivat, ne pune în 
faţa unor situații limită pentru a învăţa să iertăm, să ne descoperim propriul ritm al vieţii, ne 
secătuieşte de energie pentru a descoperi, prin credinţă, alte izvoare de forță şi speranţă, de a fi 
tentaţi să privim lumea ca pe un bâlci al deşertăciunilor. Această forță specială ce ne vine din Peşti 
va avea însă o notă de mister. Nu ne va lua prin surprindere, pentru că planetele se îndreaptă spre 
acest semn una câte una, de două săptămâni încoace. Aceste zile când Luna va trece pe aici ne aduc 
declicul, momentul de iluminare, de desprindere, de adâncire finală într-un ocean al informaţiilor pe 
care va trebui să le purificăm de emoţii, de egoism, de invidie, de supraapreciere şi să ne preocupăm 

mai puţin de cum să cucerim lumea, cât de mult să ne adaptăm la condiţiile pe care aceasta le 
impune până când ne atingem ţinta, dezideratul pentru care ne-am născut. 

Acum revolta, prin Marte în Berbec, va căpăta conotaţii războinice. De la o simplă vorbă se 
va ajunge la dispute aprinse şi niciuna dintre părţi nu pare să cedeze. În această perioadă oamenii se 
simt dezavantajați de modul cum arată, de cum şi-au construit sistemul de percepţie, de direcția spre 
care îşi îndreaptă emoţiile şi vor refuza să se tolereze pentru că simt că participă la un fenomen 
grandios, că au sarcini majore şi, prin urmare, totul trebuie privit ca atare. Acest semn de sfidare va 
fi alimentat de sextilul pe care Marte şi Junon îl vor împlini chiar pe 14 martie, ridicând stima de 
sine şi punând pe picior de egalitate sentimentul de neapartenenţă cu aspiraţiile de a ne construi 
propriul grup, un nou grup, o nouă structură în cadrul grupului, de a lucra mai bine cu o anumită 
categorie socială, de a ne apropia mai mult de cifre, de corpurile cereşti, de un segment al ştiinţei, 
de a vorbi cu plantele şi a le 
proteja pe acestea pentru a 
creşte şi a se dezvolta mai 
bine decât au făcut-o până 
acum. 

Când Marte şi Junon 
şi-au împlinit  sextilul, 
calitatea vieţii va fi uşor 
ignorată pentru a privilegia 
informaţia şi ceea ce poate 
construi ea. Această 
informaţie nu va lucra mult 
timp, dar efectele ei vor fi 
resimţite o mare perioadă de 
timp de acum încolo. În 
următoarele zile, când Luna 
va fi în exaltare, mulți vor 
lucra cu sentimentul că 
urmează să se întâmple ceva, că urmează să se apropie de o perioadă de verificări, că vor fi 
sancţionaţi din cauza unor discontinuități afective pe care le-au dezvoltat în prima parte a lunii. Că 
este vorba despre o tristeţe reală, că adâncimea informaţiilor care ne-au cuprins ieri ne duce spre 
concluzii pertinente sau nu, nu va mai conta. Zilele de 15 şi 16 martie vor fi zile de teamă şi 
sancţiune în care ghinionul ne urmăreşte de la întâmplările mici, care nu au sens şi poate nici 
valoare, până la faptele sociale, cele care se desfăşoară prin intermediul profesiei, a pasiunilor ori ca 
mijloc de exprimare a convingerilor. Atingând conjuncția cu Jupiter, în 18 martie, Luna ne va 
îndemna să ne spovedim păcatele, să ne recunoaştem vina, să divulgăm care au fost adevăratele 
motive care au stat la baza faptelor de la începutul lunii martie. Acesta pare să fie momentul în care 
rezultatele parțiale în cazul unei anchete de proporţii sunt date publicităţii, sunt împărtăşite secrete 
doar de dragul de a experimenta o stare socială, cea în care individul este urmărit, apreciat, lăudat, 
fără a mai conta care este calitatea informaţiilor pe care le va pune la dispoziţia celorlalți. 

Timpul nu moare, el reţine totul, iar emoţiile care au fost eronate la începutul lunii sunt pe 
punctul de a ne introduce într-o dimensiune pe care nu am perceput-o niciodată atât de intens, 
dureros şi apăsător: cea a dramelor. Anul 2013 este un an în care intensitatea sentimentelor, 
calitatea schimburilor pe care le realizăm se bazează mult pe ceea ce am asimilat, crescut şi insuflat, 
pe modul cum ne justificăm raţiunea de a fi, pe bazele pe care le atribuim profesiei ori pasiunilor. 
Totul s-a contorizat într-un punct spre care, intuitiv, acum, ne îndreptăm. După ce vom lăsa în urma 
vibraţiile lunii martie, vom considera că o mână nevăzută ne-a dus în acea direcţie, că destinul are 
căi misterioase prin care ne face să ne întoarcem, asemenea criminalilor, la locul faptei. Ceea ce am 
ucis îşi cere acum dreptul la adevăr şi chiar dacă trecutul nu poate fi reeditat, adevărul despre ceea 
ce s-a întâmplat cel mai devreme la începutul lunii martie 2013 sau, cel mai târziu, în 2003-2004, 
când Uranus a inflamat relaţiile dintre indivizi punând duşmanii din trecut (poate chiar din vieţii 


YvD BlacktoneR 


O Gheorghiţă COȘER, www.coser.ro 


Previziuni astrologice pentru anul 2013 22 


anterioare) în postura de a se apropia ca doi prieteni şi a construi o relaţie care nu a rezistat decât 
până în 2010- 2011, când Uranus a intrat în Berbec. Acum iese la lumină un adevăr, poate nu tot 
adevărul, însă informaţia care va transpare va fi cheia prin care vom înţelege totul. 


A treia decadă 


Ultima decadă a lunii ne aduce o formă de revoltă prin care ne vom justifica multe dintre 
schemele negative de gândire, multe din comportamentele negative pe care le-am dezvoltat de-a 
lungul vieţii. Tot ceea ce se întâmplă în această perioada presează asupra zonelor dureroase, fie ale 
corpului, fie e a structurii emoţionale, fie asupra tipurilor de relaţii pe care le dezvoltăm. Debutul 
acestui interval se face cu Luna în domiciliu trecând prin opoziţia cu Pluton şi dezlănţuind acele 
porniri pe care de regulă le ascundeam sau le afişam într-un spaţiu restrâns. Opunându-se lui Pluton 
şi în acelaşi timp împlinind un trigon cu Capul Dragonului, Luna ne îndeamnă să ne rectificăm 
limbajul, să-l schimbăm, să-l ajustăm ori să-l lăsăm liber spre a aduna din jur rezultatele pe măsura 
comportamentului. Pe ideea “aşa simt” mulţi se vor implica mult pe zona socială lucrând greşit cu 
informaţiile, neputându-le ordona, canaliza spre o finalitate constructivă ori plasa într-o succesiune 
perfect logică şi uşor de reprodus pe viitor. Da, atunci când vor veni cu acest gen de explicaţii, mulți 
vor fi cât se poate de sinceri. Aşa simt, adică atât de confuz şi dezordonat, fără a lua în calcul 
rădăcina evenimentelor sau fără a privi în direcţia corectă şi prin această manifestare reuşesc să-şi 
înjumătăţească şansele ori să şi le compromită. Din perspectiva unui om responsabil acestea sunt 
nişte catastrofe, ipostaze care amplifică dramele emoţionale, nemulțumirea şi ne ţin captivi în acele 
stări sufleteşti pe care dezideratele evoluţiei le neagă ori le izolează. 

Pe acest fond, se împlineşte, chiar în ziua de 21 martie, trigonul lui Saturn cu Chiron şi se 
pregăteşte conjuncţia lui Marte cu Uranus din 22 martie când Luna deja va fi în Leu, reuşind să 
armonizeze ritmul emoţiilor cu cel al voinţei, să ordoneze din mers evenimentele şi să le confere 
acestora un tempo aparte. Dacă, pe de o parte, trigonul lui Saturn cu Chiron ne îndeamnă să 
apreciem de la viaţă ceea ce ne reconstruieşte (Saturn este acum retrograd), ceea ce poate să repare 
un mecanism sau să aducă stabilitate într-o zonă a existenţei personale ce a fost neglijată, 
crescendoul conjuncţiei Marte-Uranus cu Lună în Rac şi apoi împlinirea aspectului cu Luna în Leu 
în opoziţie cu Junon, scoate evenimentele mici de unde s-au ascuns şi le expune în public, 
supradimensionând complicațiile vieţii personale, strângându-i-se societăţii, naţiunii sau rasei 
umane în ansamblu. 

Evenimentele ţin de sinceritatea demersului, de deschiderea inimii, de înţelegerea mesajului 
de grup şi integrarea, în cadrul efortului personal, a câtorva direcţii care nu ţin de altruism, ci de o 
anume necesitate desprinsă din faptul că, trăind într-o societate dezvoltată, oamenii au nevoie să 
ajute pentru ca, la rândul lor, să fie ajutaţi de ceilalți. Nu mai contează dacă acest lucru se produce 
prin imitație sau dacă nivelul care se atinge prin cooperare nu este unul prea rafinat. Important este 
că prin orice fac, oamenii se vor dovedi severi, rigizi, puternici şi motivaţi să se implice pentru 
rezolvarea problemelor personale indiferent de consecinţe. Acesta este fondul pe care Marte şi 
Jupiter îşi împlinesc, în 26 martie, sextilul. Pentru că Luna va fi deja în Fecioară, având încă activă 
tensiunea pe care a acumulat-o la aspectul anterior al lui Marte, când numai ce a intrat în Leu a avut 
de înfruntat opoziţia cu Junon (refuzul de a colabora, orgoliu, supraapreciere, aroganță) va privi 
acum libertatea de expresie, uşurinţa cu care se îndreaptă spre demonstrare ca o uşurare, ca un 
debuşeu, ca o deschidere spre ceea ce este util pentru sine, chiar dacă nu se va dovedi util pentru 
societate. Trecând prin Fecioară şi lucrând într-un registru al nevoii de compasiune, de iertare, de 
muncă şi seriozitate, Luna ne întoarce în timp spre începutul lunii martie când am experimentată o 
aglomerare de planete pe Peşti, când luam contact cu o desfăşurare de forţe fără să avem vreun 
beneficiu personal. Acum ne amintim că la începutul lunii am fost constrânşi de viaţă, comunitate 
sau conştiinţă să ajutăm, să susţinem, să oferim în dar sau cu titlu de împrumut valori pe care vom 
dori acum să le recuperăm. Este, de altfel, o ipostază astrală delicată şi stranie pentru că îi va duce 
pe unii într-un straniu complex de inferioritate, să-şi amintească răsturnat de ceea ce s-a-ntâmplat în 
prima decadă a lunii martie şi să considere că s-a-ntâmplat ca urmare a unei presiuni venite din 
partea grupului, a societăţii sau dintr-o greşeală. Mulţi se vor dovedi penibili în încercarea lor de a 

repara aşa numita greşeală, aşa zisa eroare de judecată, în demersul lor de a recupera timpul, 
bunurile, respectul, recunoaşterea socială sau de a-şi recâștiga stima de sine pe care anterior au 
pierdut-o. 

Abia începând cu 27 martie mulți îşi vor da seama cât de penibili au fost în încercarea lor de 
a-şi recupera ceea ce nu e cazul să fie adus din trecut. În această zi Marte şi Pluton sunt în careu şi 
agresivitatea acestui unghi va fi amplificat de Luna plină. Cele patru planete care sunt acum în 
Berbec şi care amplifică puterea unei ramuri a configurației numită Aripi de pasăre primesc opoziții 
din partea Lunii punând de această dată o greutate prea mare pe schimburile directe care survin între 
oameni prin intermediul raporturilor lor anterioare. Mulţi vor considera că este suficient să cunoască 
o persoană care are o anume putere socială, o abilitate sau o deschidere pentru a cere, a pretinde sau 
a obţine prin orice mijloc ceea ce consideră că ar avea de oferit. Trăind în acest cerc îngust gesturile 
acestora sunt în această perioadă disproporţionate. Vor învinui societatea pentru tot ceea ce li se 
întâmplă, vor căuta să-şi inventeze adversari pentru a-şi justifica frustrarea întreținută nu de 
disfuncţii sociale, ci de sincope în cultivarea unor relații de bun simţ, vor dezvolta o rezonanţă 
negativă în absenţa unui volum solid de informaţii, motivând paradoxal încrederea pe care o au în 
ceilalți atunci când le dau acestora sarcini, când îi roagă să le rezolve probleme personale, când îi 
implică pe aceştia în ceea ce persoana în cauză ar trebui să-şi împlinească pentru sine. Deşi în 
aparenţă toate acestea ţin de o dinamică obişnuită, comună, a vieţii, faptul că se produc în umbra 
marcajului de pe Peşti şi în plină desfăşurare a steliumului din Berbec şi pe Lună plină, 
supradimensionează impactul asupra individului şi îl transformă pe acesta în erou sau într-o creatură 
hidoasă, care face gesturi mari, largi şi evidente cu cât mâinile şi picioarele îi sunt mai scurte. Dacă, 
pe de o parte, Luna devine planeta focar în configuraţia numită Zmeu, alături de Junon, de Jupiter şi 
de steliumul din Berbec, Pluton, care se află în relaţie de careu cu steliumul din Berbec şi cu Luna, 
devine, de cealaltă parte, planetă focar în careul în T pe semne cardinale, vom privi întreaga 
configuraţie prin temeri legate de administrarea patrimoniului, de gestionarea unui fond afectiv, de 
cât de important este ceea ce gândim, facem sau demonstrăm. În felul acesta, ajungem să înţelegem 
că o parte dintre cele pe care le-am experimentat în prima parte a lunii martie sunt fragmente ale 
unei karme complicate care ne pregăteşte în general pentru viaţă, care dă sens vieţii, nu şi orgoliilor. 
Astfel, careul dintre Jupiter şi Chiron ne avertizează că anumite idei, concepţii despre viaţă, anumite 
interpretări pe care le-am atribuit mecanismelor sociale se pot dovedi greșite şi ar fi momentul să le 
ajustăm, să le schimbăm sau să renunțăm definitiv la ele. Asta înseamnă evoluţie prin înţelegere, 
prin experimentare şi se pare că este singura modalitate de a ne dovedi eficienţi, a fi utili societăţii 
şi a da vieţii un rost real, nu unul închipuit. 

Careul lui Jupiter cu Chiron va fi o piatră de încercare pentru profesori, cercetători, ghizii 
spirituali, pentru că va aduce deciziilor un caracter duplicitar pe care aceştia nu-l agreează deloc. Au 
ajuns ceea ce sunt acum pentru că au crezut în adevăruri decisive ori pentru că lipsa certitudinilor a 
fost una din caracteristicile creaţiei lor prin care tot ceea ce s-a stabilizat, a menţinut spiritul 
încorsetat în materie. Acum totul se volatilizează, îşi pierde consistenţa şi ne permite ridicarea 
nivelului către structuri mult mai fine şi distinse, către vibrații rafinate care fac din creaţia personală 
expresia unei inteligenţe care se poate modela la nesfârşit şi care este dispusă să renunţe la 
stabilitate tocmai pentru a-şi putea îndeplini acest atribut al mobilităţii de a fi pe mai multe nivele, 
în sfere concentrice sau multidimensionale. 

Finalul lunii martie ne aduce încununarea unui efort intens de cunoaştere pe care l-am 
dezvoltat de la începutul anului până acum. Multora le va surâde această evoluţie prin eliberarea 
spiritului de drame, convulsii, înţelegeri limitate, neputinţe, obsesii sau chiar reziduuri născute din 
fapte rele, greşite sau necuviincioase. Pentru mulţi ideea de perioada în care structura emoţională, 
cea care ne motivează cele mai multe dintre alegeri, care dă sens construcțiilor personale, care ne 
spune ce e bine şi ce e rău în această lume, este destul de abstractă. Finalul lunii martie ne ajută să 
înțelegem că sufletul are nevoie de o haină nouă şi prin modificarea structurii individuale 
construcțiile personale să se ridice mai sus, să combine şi mai multe elemente în aşa fel încât 
edificiul să fie unul impresionant şi puternic. A fi propriul obstacol, a fi bariera care nu ne permite 
să vedem mai departe, înseamnă, în primul rând a folosi aceleaşi scheme de lucru. Nu nevoia de 

noutate ne duce în faţa acestei necesităţii, ci elemente ce ţin de evoluţie, de deplasarea câmpului 
conştiinţei, de mişcarea sa continuă într-o zonă a mobilității ce ne permite ca periodic să ne 
schimbăm rolul şi să ne vedem ceea ce suntem cu adevărat: nişte exploratori. 

Dacă ne vom aştepta ca societatea să facă mai mult pentru noi, adică alții să intervină cu 
mai multă determinare în dimensiunea personală a individului, pe acest fond al explorării, al 
extinderii, al exprimării în spaţii mari, largi, ne vom înşela. Aşa cum o pădure este formată dintr-o 
mulţime de fiinţe vegetale ce trăiesc în simbioză cu entităţi ce sunt practic invizibile ochiului uman, 
spre exemplu bacteriile, dar care sunt esenţiale pentru ecosistem, ar fi ridicol să ne gândim: ce face 
pădurea pentru bacterii? 

Cei care aleg să aştepte de la societate ceea ce ar considera că trebuie să facă pădurea pentru 
bacteriile ei vor dovedi că au un sistem eronat de gândire, că, poate fără să-şi dea seama, 
parazitează. Dacă nu ştiu, atunci o simplă observaţie asupra solicitărilor pe care le lansează ar fi 
adecvată. Parazitează prin faptul că doresc să privească din exterior ce încă nu şi-au cerut sieşi. 

Expus acum într-un spaţiul mult mai larg, cu o mai vastă întindere şi o mai mare adâncime, 
omul, cetăţeanul, părintele, copilul, funcţionarul sau cel care le ignoră pe toate acestea crezând că a 
găsit bucuria, îşi dă seama că dincolo de toate cele pe care le-a construit, le-a oferit sau le-a primit 
mai există ceva. În mod obişnuit contextul astral al acestei luni ne spune că dincolo de acestea se 
află ceva inaccesibil oricui, deci chiar şi printre cei care înţeleg, care pot, care fac ceva în direcția 
elevării sincere va exista o competiţie. Totuşi, nu trebuie să cădem în eroarea de a considera că ceea 
ce este diferit de aspectul evident al societăţii sau vieţii personale este şi superior sau de îmbrățișat. 
Ceea ce este ascuns în mod sigur ne-a fost ocultat cu un scop, iar acum ne va fi accesibil de 
asemenea cu un scop precis. Să fim, aşadar, responsabili şi să nu sărim la gâtul privilegiilor 
bucurându-ne că acum le-am răspuns şi sunt ale noastre pe viaţă. Cotloanele ascunse au capcane, 
unele compromit definitiv, altele ne vor ţine captivi într-un labirint asemenea minotaurului dacă ne 
dezvoltăm în absenţa rafinamentului. Puţină prudenţă ne va fi extrem de utilă pentru a putea să fim 
selectivi, adică pentru a nu considera că, dacă am ajuns într-o zonă unde regulile trecutului nu se 
aplică, neapărat vom vedea porci zburând sau răchita plină cu micşunele. 


© Leyla Emektar La 

APRILIE 


Prima decadă 


Luna aprilie ne aduce în prima decadă o intervenţie masivă a maleficilor Pluton, Uranus şi 
Saturn asupra asteroizilor Chiron şi Junon. Dacă, pe de o parte, Pluton va încerca să ne 
ademenească, să ne convingă că rezultatele primelor trei luni sunt corecte şi stabile, că cea ce am 
primit este maximum din ceea ce am fi putut obţine, Saturn, spre finalul decadei, ne aduce în fața 
regretelor că nu ne-am implicat în proiecte şi mai mari, şi mai intense şi mai complicate, că nu am 
folosit ideea, sfatul, recomandarea primite din jur, că nu ne-am luat viaţa în serios, ci am 
considerat-o o sumă de factori aşa cum s-a întâmplat şi la începutul acestui interval. Vom încerca să 
ne redresăm prin ascunderea etapelor intermediare ale progresului, adică ale acestor frământări şi 
tocmai de aceea aparenţa socială a primelor 10 zile ale lunii aprilie va fi una specială, liniştită. 

Luna, în acest interval, va parcurge un sector de zodiac de la Săgetător la Berbec, de la 
opoziţia cu Jupiter, la Luna nouă, de la participarea activă la gândurile şi frământările societăţii, dar 
de a nu arăta acest lucru, până la ascunderea acestor frământări prin folosirea unor rezultate pe care 
le-am obținut în luna martie şi care au o componentă personală evidentă, care sunt încărcate de 
satisfacţie şi ambiţie. 

Careul în T pe care Luna, Jupiter şi Mercur împreună cu Chiron îl formează ne aduce în faţa 
unei ipostaze de efort, o ipostază care va surprinde prin noutate, nu neapărat că nu i s-au putut 
întrezări deloc firele acţiunilor din zilele anterioare, ci pentru că exilul lui Jupiter va acţiona în 
această perioadă ca un resort doar pentru interesele intime, personale, nu pentru cele de grup, însă 
nici aşa nu va reuşi să ne impună consistenţă şi adâncime. Pluton, cel care pe 3 aprilie va trece cu 
Luna prin conjunctie, devine azi un factor de destabilizare. În primul rând, pentru că participă 
alături de Lună, Mercur conjunct cu Chiron, de steliumul din Berbec la construirea unei Nicovale şi, 
apoi, prin iminenta conjuncţie cu Luna de peste câteva zile, scoate trăsăturile careului cu steliumul 
din Berbec în afara contextului amestecând lucrurile, punând interesele personale în faţa celor de 
grup şi perturbând un demers comun, o forță care permite obţinerea de rezultate notabile, dar într-un 
alt ritm, unul mai lent la vedere, dar mai dinamic în interior. Pluton, aduce din exterior o intervenţie 
complicată care va face ca interesele individuale, cele care sunt ascunse în această perioadă, cele 
care sunt supuse, în fundal, unui ritm alert de transformare, cele care cer cunoaştere, raportarea 
corectă la realitate, să fie expuse. Cei care văd, care iau parte fără a cere asta, cei care sunt implicaţi 
în acţiuni de grup fără să-şi dorească asta, care sunt luaţi pe nepregătite şi trimis la demonstraţii, la 
acţiuni de protest, la emisiuni tv, la radio, să susțină într-un context interesul unui grup cu care nu 
au prea multe lucruri în comun vor acţiona coroziv asupra elementului pe care trebuie să-l apere şi 
de aici va porni întregul caracter negativ al perioadei. În felul acesta, îndemnul spre maturitate, spre 
a folosi cunoştinţele învăţate la şcoală, la cursurile de perfecţionare, la întâlnirile cu prietenii, la 
schimburi de experienţă nu doar în primele luni ale anului, ci şi de-a lungul lui 2012, cere 
flexibilitate. Atunci când un om este supus modelării el explorează limitele cunoştinţelor, le 
foloseşte în tot felul de situaţii, le expune şi celorlalți, încearcă să uzeze de ele ca de un material 
flexibil cu care urmăreşte să acopere o suprafață cât mai mare. Dacă, folosindu-l, refuză să 
considere că flexibilitatea sa nu este permanentă sau infinită, ci că acel element rigid care, până la 
urmă, îi conferă structurii o anumită consistenţă va ceda, atunci el se expune pericolelor de a duce 
elementul pe care-l foloseşte într-un stadiu avansat de uzură. Îşi va rupe elementul cel mai de preţ, 
îşi va consuma gratuit din credit, va pierde părți esenţiale din ele şi când viaţa îi va cere va avea 
nevoie să-şi procure un alt material cu aceleaşi proprietăți. Combinația de aspecte pozitive şi 
negative pe care maleficii Pluton, Uranus şi Saturn le împlinesc în acest interval se aseamănă cu 
forţa de întindere, cu rezistenţa la efort şi cu elasticitatea unui material. Dincolo de caracterul plastic 
al exemplului, Luna, prin parcurgerea sectorului de zodiac de la Săgetător la Berbec, unul încărcat 
de planete, ne aduce acum motivații diverse, criterii de selecție, instrumente de raportare şi o 

puternică determinare în a explora de plăcere ceea ce vine spre noi şi a schimba elementul care pare 
să nu se conformeze. 

În felul acesta, prima zi a lunii aprilie vine cu un avertisment. Luna, vădit implicată în 
demersuri păguboase, marcate de conflicte de idei şi distrugere de bunuri, este mustrată de 
perspectiva corectă, benefică a unor situaţii sau conjuncturi pe care acum le ignoră. Pluton, care o 
aşteaptă pe aceasta în conjuncția împlinită pe 3 aprilie vine cu un mesaj bun, corect, dar pe care 
oamenii, pentru că sunt atașați de obiecte, lucruri, emoţii şi pentru că acum acestea sunt agresate şi 
trimise spre reparaţie capitală, nu-l vor vedea, nu-l vor aprecia aşa. Aşa ajungem să confundăm 
noutatea cu utilitatea, aşa ajungem să credem în ziua de 3 aprilie că ne-a pus Dumnezeu mâna în 
cap şi că nu ne-am dat seama, dar acest noroc ne curta de câteva zile în urmă. În realitate, nu 
norocul ne curta, el era programat să ne aştepte în punctul stabilit (3 aprilie), ci nepăsarea, graba, 
precipitarea, atitudinea necorespunzătoare față de apropiaţi care ne-au îndreptat spre gesturi 
reprobabile. La începutul lunii ne vom aştepta ca ajutorul să vină din jur fără să-l cerem, iar când o 
vom face, solicitarea va avea un caracter imperativ, va înclina balanţa spre deviație şi 
conservatorism. Or, conservatorismul, acum, când traversăm un marcaj pe zodia Berbec, aduce totul 
sub presiune şi le îndreaptă, prin însăşi constrângerea care ar trebui să le corecteze, să le oprească 
demersurile lipsite de sentimentul autoconservării, spre explozie. Pe ideea “ştiu eu ce fac” mulți vor 
ignora orice intervenţie venită din jur pe motiv că este încărcată de disconfort, este negativă, poate 
chiar tendenţioasă. 

Doar prin caracterul lor 
novator acestea sunt benefice şi 
doar prin faptul că inconştienţa, 
lipsa de cumpătare, nebunia 
momentului, ne duce în postura 
de a cunoaşte noi persoane, 
poate chiar unele cu totul 
speciale care, în condițiile 
activării sentimentului de 
autoconservare de care suntem 
acum vitregiți, ar fi inspirat 
teamă, rezervă sau poate chiar 
discreție. Neobişnuitul superior 
este acum văzut la un nivel 
inferior, dar acest lucru se 
întâmplă pentru binele omului, 
pentru bunăstarea celui care va avea nevoie pe viitor de încredere în sine atunci când îşi va folosi 
cunoştinţele pe care le-a acumulat în 2012 şi în primele luni ale lui 2013. Mecanismul, aşadar, nu 
este unul plăcut, benefic, însă se va dovedi util. Doar aşa ajungem să ne depăşim propriile limite, 
ajungem să ne revărsăm spre ceilalți îndeplinind fie rolul de receptor, fie pe cel de emitent. Aceste 
atrageri şi respingeri, refuzuri ale unor colaborări sau acceptarea lor cu toată sila şi cu tot dezgustul 
pe care ni le oferă, cu generozitate, această societate, au darul de a ne întări structura emoţională şi 
de a nu mai considera că dacă avem acceptul celor din jur să ne facem de cap, neapărat este şi bine, 
şi corect şi constructiv. În mod sigur, există o explicaţie serioasă pentru care trăirile nu ni se scurg 
pe corp asemenea transpirației, ci se desfăşoară într-un set de raze energetice. Tocmai de aceea 
valorile primei decade ale lunii aprilie se centrează pe nevoia de a descoperi cum este să fii împăcat 
cu tine, cu ceea ce vine spre tine sau ceea ce emiţi aşa cum ne îndeamnă Eminescu “De re-ndeamnă 
de te cheamă, tu rămâi la toate rece”. Dacă te uiţi la un munte în mod sigur nu te gândeşti la cât de 
intense au fost eforturile naturii de a-şi înălța aceste vârfuri, ci doar la cromatica pe care ne-o oferă 
acum spre bucuria şi încântarea sufletului şi corpului. Ceea ce devenim este mult mai important 
decât cum ne-am construit, asemenea muntelui şi ne va fi mult mai utilă funcționarea pe care o 
vom proba la Luna nouă din 10 aprilie, decât tot efortul întinderii şi constrângerilor pe care le-am 
parcurs până în acel moment. 

A doua decadă 


Pornind de la ideea “eu sunt centrul puterii mele” valorile intense ale creşterii şi dezvoltării 
individuale, indiferent că se produc drept o consecință a elevării socio-profesionale sau că ea 
implică rafinarea structurii energetice, ne aduc în a doilea decan serioase probleme cu rezultate 
concrete, cu achiziții importante, dar şi cu o uşoară impresie falsă despre viață. Sunt integrate aici 
plăcerea, nepăsarea, supraaprecierea, indiferența, refuzul de a lua în considerare drama individuală, 
durerea unui apropiat sau a străinului care te opreşte pe stradă şi îți invadează intimitatea doar 
pentru că “te ştie de undeva” ducând mai departe, inițial în 11 aprilie, la opoziția Lunii cu Saturn, 
apoi în 14 aprilie, la conjuncția Lunii cu Jupiter, elemente de comportament care nu au nimic de-a 
face cu corectitudinea, cu echilibrul sau cu măsura. 

În această decadă Marte va parcurge ultimul segment al domiciliului său diurn alături de 
Soare. Asta înseamnă alocarea unui timp suficient de mare şi de special pentru a demara un proiect 
pentru care în primele 10 zile ale lunii aprilie am lucrat intens. Sunt abandonate unele şi inițiate 
altele în ideea că prin noutate acestea ar putea aduce mai multă satisfacție sau mai mult succes. Este 
puțin probabil ca succesul să fie un element stabil al perioadei, însă el ar putea surveni ca urmare a 
depăşirii unor limite de natură faptică. Acțiunile tind să se extindă mai departe decât au fost împinse 
până acum, nu pentru că am da dovadă de mai mult curaj, ci pentru că ne cuprinde teama că 
pierdem o oportunitate cu care s-ar putea să nu ne mai întâlnim niciodată. În felul acesta, în fața 
acțiunii pălesc toate celelalte, şi nivelul de cultură, şi buna creştere şi gama de emoții pe care o 
avem pregătită în tolbă pentru a demonstra cât de experimentați suntem în relaţiile pe care destinul 
ni le aduce acum la picioare. Pentru că vom fi cu toţii în faţa unor judecăţi ciudate unii nu vor şti ce 
să facă mai bine şi mai mult în a se proteja, alţii în a se exprima la scenă deschisă prin a atrage 
atenţia şi a obţine dintr-o intervenţie în forță multe tot ceea ce alţii obţin prin efort susţinut. În felul 
acesta, ajung să se păcălească pe sine, să se refuze pe ei înşişi aşa cum sunt şi faptele lor să iasă din 
schema obişnuită a predicţiilor, să se revolte împotriva a cea ce ştiu deja, ori intuiesc. 

Activarea steliumului din Berbec în 10 aprilie, când şi Luna trecea pe acolo, aduce o 
ridicarea a simplităţii la nivelul de exprimare şi de claritate pe care îl au acţiunile radicale. Pentru că 
Marte este învăluit de o mantie stranie prin sextilul cu Lilith calitatea de iniţiator, lider, îi face pe 
oameni confuzi şi, cu toate acestea, dispuşi să se concentreze pe ceea ce le iese în cale, pe ceea ce 
nu este prevăzut, nu anticipează, nu pot deduce, nu înţeleg şi nici nu acceptă. Există o dorinţă 
stranie care îi va anima şi va aduce relațiile personale în afară dorințelor obişnuite. Este posibil ca 
această ciudăţenie a raporturilor la care participă Marte, prin aportul la steliumul din Berbec, pe de 
o parte, iar pe de alta prin sextilul cu Lilith, aspect activ întreaga decadă, relaţiile negative să intre 
pe un făgaş normal, revolta să se îndrepte spre ceea ce individul a protejat cu atâta efort şi 
intensitate, cu atâta sârguinţă şi devotament, adică latura sa întunecată. 

Acţiunile sociale ale acestui interval nu au consistenta cuvenită, au un caracter haotic, 
impulsiv, tendenţios, dar care se poate remarca printr-un colorit aparte, prin diversitate, prin 
desprinderea de o formă de negativitate, prin nevoia de a renunţa la anumite dependențe (alcool, 
medicamente, vicii etc.) şi de a căuta succesul imediat în acţiunile pe care le vom întreprinde, 
tocmai pentru că aceste acţiuni lipsite de sens şi consistență seamănă cu soluționarea, dar nu sunt, 
par trainice, dar nu au cum să ţină mai mult de una maxim două săptămâni. 

Pe 15 aprilie când Venus va trece în domiciliu, Luna va fi în conjuncţie cu Lilith şi chiar 
dacă vom avea exponenţii erosului, ai plăcerilor şi ai raporturilor emoţionale dintre oameni (Marte — 
masculinul şi Venus — femininul) accentul relațiilor dintre oameni îşi va păstra aceeaşi conotaţie 
tendențioasă, egoistă, preocupată mai curând de interesul personal decât de direcţia spre care se 
îndreaptă oamenii şi faptele lor. Prin acest raport oportunităţile sociale vor fi cât se poate de ample 
şi curajoase, de generoase şi puternice, însă mintea, cu Mercur abia intrat şi el în Berbec, va aduce o 
atât de mare stabilitate în ceea ce s-a inițiat la începutul decadei, prin împlinirea steliumului pe 
Berbec, încât orice element dacă va fi purtătorul unui mesaj de reconstrucție, de implicarea mai 
multor persoane, de exprimare socială, va fi încadrat în regulile deja cunoscute, în scheme de lucru 
care nu-şi pot depăşi propria condiţie, iar dacă va fi emoţional, va genera un comportament 

compulsiv sau, pentru cei care nu se preocupă de consistenţa mesajului sau de rafinarea propriei 
structuri va duce la dezvoltarea unui comportament maniaco-depresiv. 

Aceste raporturi sunt însă construite pentru a ne maturiza, nu pentru a ne pierde şi mai mult 
în acţiuni lipsite de importanță. În tipul de analiză săptămânal am abordat de multe ori conceptul de 
transformare, acela care ne solicită îndeplinirea unor condiţii pentru a merge mai departe, pentru a 
împlini un deziderat şi, prin acesta, să ne punem în armonie cu familia, cu prietenii, să reuşim 
construirea unor valori care să ne bucure atunci când vom dori să ne întoarcem chipul spre trecut, să 
căutăm sensul efortului şi să ne Justificăm evoluţia prin fapte şi rezultate concrete. Pentru a nu 
dramatiza, mai ales într-un an în care echilibrul este la mare preţ, mă voi limita doar la a indica 
faptul că Lilith în Gemeni ne aduce stricăciuni în minte şi oricât de instabili ne vom dovedi în acest 
interval, oricât de porniţi pe ceea ce nu putem aveam, cuprinde, însuşi sau înţelege, să nu luăm 
decizii la nervi, prin informaţii incomplete şi nici pe baza altor abuzuri pe care istoria personală le 
pune pe seama altor conjuncturi, ce ar trebui să-şi poarte singure de grijă. 

17 aprilie ne aduce din nou în faţa unor conjuncturi neobişnuite, particularizate, desprinse 
din cadrul lor general, întoarse din drum, din alungarea la care le-am supus, aducând o accesare a 
înţelesurilor mult mai uşoară, însă fără un rezultat concret. Luna şi Pluton, prin opoziţia lor, vor 
cânta într-un ton numai de ei ştiut pentru că de ani de zile Pluton, promovând războiul resurselor, 
tulbura liniştea căminului cel puţin o dată pe lună, şi aduce discordia acolo unde oamenii ar trebui 
să lucreze pentru un scop comun. În plus, acum exemplele societăţii nu numai că ne indică o 
devitalizare, o demotivaţie, ci ne conving, prin opoziţia lui Venus cu Saturn că suntem pe punctul 
de a regresa şi aceasta nesiguranţă nu ne va da deloc pace, ne va constrânge să îmbrățişăm lucrurile 
mici, idealurile scurte, oamenii cu caracter îndoielnic. În felul acesta, valorile se amestecă şi nu 
contextul astral ne îndeamnă să dovedim că suntem slabi şi lipsa de perspectivă, încrederea în 
aburul fin al iluziei care ne apare în faţa ochilor mai aproape decât realitatea. Neavând o educaţie în 
acest sens, în a spune minţii că deşi a reuşit să ne convingă că tot ceea ce este aproape, este real, ia 
ceea ce este departe, este închipuit, ajungem să gândim răsturnat, să privim întregul printr-un ciob 
de sticlă şi să nu mai luăm în considerare că, pe vremuri, lumea era colorată de superbe vitralii, dar 
că acum acestea sunt sparte şi aruncate peste tot în jur. Dacă pe acest fond punem stop observaţiilor 
simpliste şi spunem “nici bucuria şi nici tristețea nu sunt reale” înseamnă că ne dorim să vedem 
ceea ce se află dincolo de ele. Toate acestea smulg din adâncul fiinţei rădăcina care ţine toate aceste 
observaţii în sfera realităţii, deşi să ne aşteptăm ca această lume a plăcerilor şi dramelor să-şi ceară 
drepturile. Cunoaşterea, aspiraţia, credinţa nu sunt elemente care să aparțină acestei lumi, tocmai de 
aceea a le folosi poate reprezenta şi garantul că o explozie va rămâne o simplă explozie şi nu va fi 
urmată de un cataclism, iar evoluţia morală, spirituală care se susține pe acestea nu are nevoie de 
recompense în această lume. 


A treia decadă 


Ultima decadă a lunii ne aduce planeta dorinţei într-un semn al abundenței, al intensității 
infantile şi al nevoii de a oferi acestora un suport practic. Marte va trece în Taur chiar pe 20 aprilie 
şi pe 27 se va afla în sextil cu Neptun aducând o alinare a suferințelor, umplând sufletul cu 
mulțumiri care vin din gestionarea unui fond, din trezirea interesului faţă de valorile concrete, 
practice ale societăţii. Acumularea de bunuri, gestionarea într-un chip nou a patrimoniului 
individual, reaşezarea priorităţilor în care, de această dată, în jur să fie mai puţini oameni, dar mai 
stabili, ne pregăteşte pentru ceea ce înseamnă luna mai 2013 care ne aduce împlinirea celui de al 
treilea careu între Uranus şi Pluton şi deci o nouă etapă în desfăşurarea ciclului războiului. Anul 
acesta războiul se îndreaptă spre sine, va fi deci un război cu propriile neputințe, cu propriile 
limitări, cu conferințele necunoaşterii sau a înţelegerii deficitare. 

În această ultimă decadă a lunii, Luna îşi începe periplul său din Leu, din postura de opoziţie 
cu Junon şi sextil cu Jupiter, adică dintr-o ipostază privilegiată. Putem invoca aici calitatea de 
nesubordonare care va spune societăţii că puterea trebuie să fie în primul rând constructivă, nu 
dominatoare. Prin această calitate sunt dezvoltate mijloace noi de subzistență, regiuni aflate în sfera 
de influenţă a teatrelor de război tind spre o independenţă, iar relaţiile cu banii, cu mijloacele 

circulante, cu averea, cu administrarea patrimoniului, dar şi cu gestionarea unor resurse îi fac pe 
oameni mult mai siguri pe ceea ce le aparţine, mult mai încrezători că sărăcia, fie că ne referim la 
cea legată de informaţii sau chiar la cea de natură materială, va sta departe de noi, cel puţin o 
perioadă. Acest debut ne va vorbi despre raportul cu “puţinul”, cu ceea ce inspiră teamă sau, la 
polul celălalt, cu abundența spre care tindem. Marte va sta în Taur până în 31 mai, adică până după 
împlinirea celui de al treilea careu Uranus-Pluton, iar asta înseamnă că se va schimba atitudinea față 
de muncă, faţă de independenţa financiară, dar şi cea referitoare la reorganizarea teritorială. Se va 
impune, astfel, un refuz fără o revoltă evidentă, ceea ce va duce la rezultate spectaculoase în 
practica diplomatică. Totuşi, Marte în Taur se va dovedi infantil şi contextul social nu va putea să 
beneficieze de eforturile sale de a pune în practică soluţiile anticriză. Unii vor explica acest insucces 
pe lipsa sa de cooperare, pe neputinţa de a găsi un mesaj coerent şi solid prin care să atragă atenția 
opiniei publice, iar alții se vor lega de consistenţa rezultatelor sale care, în opinia lor, au nevoie de 
mai mult timp pentru a fi verificate şi a-şi dovedi utilitatea. 

Cu soluţiile la îndemână, cu descoperirea clar conturată în minte, poate insuficient explicată 
pe hârtie, cu ambiția şi aspiraţia pe care doar în tinereţe o mai au oamenii atât de viu şi intens 
conturate, oamenii îşi fac planuri de viitor care devin cu atât mai greu de îndeplinit cu cât sunt mai 
depărtate. Unii nu au nici măcar bani de bilet pentru a se deplasa de la o localitate la alta, dar printre 
notițele lor deţin soluţii ingenioase care pot schimba considerabil calitatea vieţii. Acesta este 
paradoxul seminţei care poate cădea şi în locuri sterile şi care, prin mesajul ei aprig, urmăreşte să 
valorifice viaţa pe care o reprezintă chiar şi acolo. Ultima decadă a lunii aprilie este un interval de 
aspirație, de motivare, de demonstrare, de efort în a proba că fiecare poate gândi, munci şi, evident, 
poate fi recompensat pe măsură rezultatelor. 

Ideea de muncă şi de recunoaştere a meritelor va fi privită cu o uşoară reticență pentru că ea 
va constitui nu etapa finală a unor demersuri, ci modalitatea prin care sunt iniţiate alte mijloace 
personale, alte acţiuni în domeniul social. Piramida de pământ pe care Luna, Pluton şi Venus o 
împlinesc şi care are la bază o Nicovală ce se susţine pe sextilul dintre Junon şi Mercur cu Uranus 
în conjunctie, iar în partea superioară trigonul Pluton-Venus, ne convinge că întotdeauna dincolo de 
o realizare stă un demers care ne poate duce spre noi serii de împliniri şi succese. Este însă necesar 
să ne motivăm foarte bine şi să nu confundăm informaţia cu demersul în sine. Atunci când se 
realizează această greşeală, când oamenii îşi uită cheile de la maşină în interior, de la casa pe 
dinăuntru şi totul se încuie atunci soluţia care Ul a iu psie una ae - majo oră. í. Putem vorbi 
astfel pe un ZI vya 
asemenea context 
benefic de oœ 
situație de forță 
majoră, despre o 
desprindere de 
întreg, privită de 
părțile periferice 
ale întregului drept 
benefică, însă nu și 
de elementele 
situate pe linia de 
delimitare, adică 
acolo pe unde ar 
trebui să treacă 
granița. 

Se ştie că 
atunci când Pluton 
şi Uranus sunt în unghi stresant, aşa cum se întâmplă în perioada pe care o traversăm, dorințele de 
emancipare sunt răstălmăcite, oamenii nu mai au răbdare, îşi pierd cumpătul, capul, înțelepciunea, 
uita lucruri esențiale, se pripesc atunci când au de transmis un mesaj şi dacă lucrurile nu ies aşa cum 

consideră că este necesar acţionează în disonanţă cu mediul, cu intenţiile celorlalți, amplificând 
agitația, tensiunea, disconfortul. Pe zona publică acestea devin, prin intermediul liderilor, a 
formatorilor de opinii, mijloace prin care conflictul iese din sfera individuală şi pune în poziţii 
adverse două fronturi, două grupuri, două sau mai multe naţiuni. Trecerea lui Mercur prin 
conjuncţia cu Uranus face din acest interval unul menit să amplifice zonele de conflict sau să 
deplaseze tensiunea din alte zone, spre alte dimensiuni ale vieţii sociale aducând premizele 
izbucnirii unei confruntări de proporţii pe baza declaraţiilor, a mesajelor, a interceptărilor unor 
informaţii. Proporţiile acestei confruntări sunt însă desfăşurate într-o zonă ascunsă privirii directe. 
Fie disputa este consumată la nivelul structurilor secrete, fie ea nu este împărtăşită opiniei publice. 
Totul va fi susținut pe ideea de exploatare, de efort, de muncă susținută sau de gestionarea 
resurselor, exploatarea unor zăcăminte, folosirea unui potenţial pe care îl oferă o anume zonă 
geografică. 

Obstacolele acestui interval sunt însă reale, însă, pe ideea “acolo unde-i stă puterea acolo îi 
este şi slăbiciunea cea mai mare” gestionarea unui fond uman sau a resurselor pe care fondul uman 
tinde să le protejeze mai mult decât trebuie aduce şi soluţia problemei sau muta tensiunea dintr-un 
sector unde conflictul este vechi, în altă regiune, pe alt teritoriu, prin alte mijloace sau în alt 
domeniu. În felul acesta, se atinge, deopotrivă, folosirea efortului pentru că epuizează această 
energie dinamică, predispusă de contextul astral, dar se împlineşte şi nevoia de noutate atât de acut 
inserată în vibraţiile astrale ale intervalului. 

Conjuncţia Lunii cu Saturn din Scorpion o aduce pe aceasta în sfera configurației numită 
Vaporul, delimitată de opoziţia Venus-Saturn de la bază care are în afara sa doar pe Jupiter şi pe 
Lilith şi care ne face conştienţi de efortul pe care trebuie să-l depunem în această perioadă. Lilith, ca 
planeta neaspectată, va amplifica erorile de program, distorsiunile în aplicarea unui demers, 
implementarea unor soluţii greşite sau, la nivel individual, aplicarea unei proceduri medicale pe 
baza unui diagnostic eronat însă acestea vor fi ignorate în timpul desfăşurării lor, urmărindu-se doar 
efectele şi asta nu acum, ci în luna următoare. Asta înseamnă că justiția şi curajul, deschiderea spre 
soluţiile simple şi ingenioase, chiar combaterea vulgarității prin aboptarea unui stil elegant şi 
comod, sunt izolate, ori vor fi folosite cu restricţie. Marea masă de oameni sau cele mai multe dintre 
preocupări vor avea la bază sentimentul de nesiguranţă şi, evident, neîncrederea pe care unii oameni 
şi-o împărtăşesc cu atât de multă generozitate. 

Ceea ce se manifestă acum, la acest sfârşit de luna aprilie nu va avea puterea să vadă şi 
finalul, pentru că Marte doar inițiază acum un sextil cu Neptun, doar îl lansează în execuţie şi 
urmează ca la începutul lui mai să vedem primele rezultate. Acum vom avea clar senzația că suntem 
participanţi la un edificiu social important, însă nu vom şti clar ce este de făcut, spre ce să ne 
îndreptăm şi care este recompensa. Privind în urmă, spre evenimentele întregii luni, vom reuşi să 
înţelegem că suita personală de întâmplări are menirea de a ne face diferiți de ceilalți şi doar prin 
acestea ne ridică deasupra celorlalţi sau pierdem un start important. Dintre acestea cele care transpar 
ne adâncesc în înţelegerea pe care o avem atunci când suntem în faţa unor evenimente importante 
ale vieţii. Fiindcă de-a lungul lunii sunt implicate aspecte ale asteroizilor Junon şi Chiron cu Pluton 
şi Saturn, ceea ce se construieşte acum este supus uzurii sau, pentru a supravieţui, cere sacrificiu, 
relaţii, dăruirea şi o anume înţelepciune care nu se obţine dintr-odată, ci apare în urma unui efort 
intens. Abia la finalul lunii ne dăm seama cât de importantă este munca şi, mai ales, cât de 
important se dovedeşte efortul de a construi valori stabile, nu de a ne implica în evenimente 
trecătoare. Prin aceste valori însemnătatea lunii aprilie va fi pusă pe caracterul decisiv al zodiei 
Berbec, pentru că o mare parte din spaţiul acesteia este ocupat de tranzitul Soarelui prin acest semn. 
Una din calităţile acestei zodii este rezistenţa în condiţii vitrege, însă defectul principal, asemenea 
războinicului Achile, este că ajunge să se îndrăgostească prea mult de aceasta şi uită că scopul şi 
rostul vieţii nu este munca, efortul, ci sârguinţa cu care tindem spre ţintă, devotamentul cu care 
urmărim să ne îndeplinim țelul. 

MAI 


Prima decadă 


Luna mai debutează cu împlinirea opoziţie dintre Marte şi Saturn în care visul şi speranţa se 
separă, compromisul îşi dă jos haina simplă şi elegantă, iar rezultatele muncii tind spre economie, 
reţinere, constrângere. Luna abia ce s-a desprins de conjuncţia cu Pluton şi încă mai oferă oamenilor 
impresii şi intuiții delicate asupra a ceea ce îi va cuprinde în următoarea lună, căutând în această 
primă zi a lunii să coboare nivelul şi să exprime rafinamentul, inspiraţia şi graţia născute din 
trigonul Luna-Venus prin elemente ce ţin de aspectul exterior, limbaj, frumuseţea lumii fizice, 
ambianță, clădiri, construcţii, trasee turistice, multe pentru atingerea unei performanţe menite să ne 
asigure un loc privilegiat în contextul lunii mai. În prima decadă, Luna parcurge un sector de zodiac 
de la Capricorn la Taur, reuşind să ne pună într-o relaţie armonioasă pe linia demersurilor, chiar 
dacă ne va solicita mult, chiar dacă nu vom reuşi să fim şi mulţumiţi cu ceea ce facem. Această 
primă formă de testare, cea legată de neconcordanţa între intensitatea cu care lucrăm şi refuzul de a 
accepta cu mulţumire 
rezultatele, ne va găsi în 
ultima zi a  decadei, 
când Luna va participa 
şi de această dată la 
formarea unui stelium 
alături de Soare, Marte 
şi Mercur. Deşi mai 
slab, rolul său nu va fi 
deloc redus ca 
intensitate şi ne va oferi 
privilegiul de a fi 
martorii unei construcții 
impunătoare care să ne 
poarte numele, să ducă 
mai departe amprenta pe 
care dorim să o ataşăm 
acestei creaţii. 

i Da a În aceste zile 
Luna încă se afla în interiorul configurației numită Vapor, care, de această dată, va avea la bază 
opoziţia lui Saturn cu Soarele şi Marte. Schimbând motivul nemulțumirii, refuzând să mai accepte 
că structura emoţională este elementul cel mai delicat, cel mai sensibil al structurii, individul îşi va 
aminti că este întâi de toate cetăţean şi această etichetă îl mulțumește pentru că în absenţa unei alte 
substituții, statutul acesta îi conferă sentimentul că aparţine unei grupări, că nu e singur şi ca nefiind 
singur îi va fi mai uşor să reuşească, să răzbată. Gândind aşa nu face decât să indice faptul că se află 
în fereastra careului dintre Junon şi Axa Dragonului, adică va fi dispus să aleagă fie ceea ce îi 
complică existenţa, fie ceea ce se rezolvă cel mai greu, cel mai delicat şi care consumă cea mai 
multă energie. Din nefericire, alege să procedeze într-un anumit fel când Luna se află în exil, deci 
anturajul nu-l va ajuta, ci îi va cere să înţeleagă, să-l susțină fără a-i primite nimic. Asta îl va duce 
spre o adâncire într-un fel de nemulţumire pe care o va ascunde sau o va prezenta drept stindard al 
reuşitei printre străini, printre greutăți ale vieţii, printre probleme. Aceasta este una din expresiile 
decisive care ne vine din Capricorn şi care ne ridică pe culmi aride, uscate sau încărcate de pietre 
ascuţite din cadrul cărora la cel mai mic gest de neatenţie putem cădea şi, deci, comporta un sfârşit 
tragic. 


Acum experimentăm acest gen de complicaţie socială, acest gen de refuz al bucuriei pentru 
că ne structurăm evoluţia pe o muncă înţeleasă greşit, pe un demers declanşat şi urmărit în luna 

anterioară asupra cărora am aplicat cele mai corecte şi benefice gânduri cu putinţă. Piscurile pe care 
am ajuns sunt locurile cele mai izolate pe care le putem observa, înţelege sau suporta, limita 
maximă a suferinţei pe care o putem dezvolta fără să ne compromitem structura şi fără să ne 
distrugem numele, faima, identitatea. De altfel, primele 10 zile sunt marcate de o deplasare a 
muncii, a strădaniei spre această zonă în care să considerăm că efortul obligatoriu trebuie să fie pus 
pe picior de egalitate cu susţinerea identității, nu să lupte împotriva ei. Aşadar, decizia pare să fie 
proastă, deficitară, cu prea puţine date, cu prea mult resentiment, adică susţinută pe o revoltă 
inhibată, ascunsă, refulată. 

Zilele de 2 şi 3 mai sunt confuze şi, prin cea ce vor predispune, vor căuta să combată direcţia 
spre care decidem să ne deplasăm începând cu prima zi a lunii. Trigonul Lunii cu Jupiter apoi cel cu 
Lilith ne vor întreține această dezordine şi ne vor îndemna să ne ascundem gândurile, să le 
prezentăm în haine noi, în mijloace noi, prin tehnica modernă sau fără elementele de legătură 
aferente. În cadrul general al lunii, aceste două zile par scoase din context, rătăcite, uitate, şterse din 
calendar sau cărora le este scris să se consemneze în jurnal evenimente cu totul lipsite de valoare şi 
importanță. Privind totul răsturnat, gândul că ducem în spate oameni, că ne complicăm prea mult cu 
problemele altora, chiar şi atunci când nu este aşa, când fabulăm sau dorim să privim totul cu o 
adâncime, ne convinge că soluţia cea mai bună este să abandonăm totul, să lăsăm pomul să crească 
singur, să se ridice prin efortul sau ori sub imperiul hazardului. Ceea ce transpare din această nevoie 
vulgară de independenţă este ambiția de a face lucruri mari, de a pune capăt unei combinaţii, de a 
căuta să convingem auditoriu că putem construi chipuri în monocrom şi nu avem nevoie de nuanțele 
pe care ei, prin mesajele pe care le conţin, ni le pun în acuarelă. 

Intrând în zilele de Peşti (4 şi 5 mai) calitatea acestor convingeri se va susţine pe nevoia de 
probe, semne, de confirmări, de răspunsuri fie la întrebările existențiale pe care le ducem în spate, 
fie la cele care sunt legate de natura firească, imediată a lucrurilor. Trecând de la un punct al 
Nicovalei şi îndreptându-se spre mijlocul ei, spre punctul intermediar Mercur-Chiron survine o 
trezire la realitate prin intermediul informaţiilor, a contactelor ca urmare a deplasării individului 
spre finalitate, împins de ambiția sa de a-şi proba o teorie sau de a da sens numelui şi identităţii sale. 

La nivel social, aceste treceri ale Lunii prin Vărsător şi apoi Peşti ne constrâng să acţionăm 
în mod duplicitar, adică să ne lăsăm în voia sorții, să ne lăsăm antrenați de val, dar să nu ne 
amestecăm cu valul, să căutăm să facem notă discordantă cu anturajul, dar să dezvoltăm faţă de 
acesta un ataşament puternic. Calitatea umană este acum menită să ne răscolească direcţii, să pună 
la îndoială contractele de colaborare, să genereze rezultate proaste în evaluări externe, să ofere 
calificative slabe şi să scoată în evidenţă trăsături care există, dar nu sunt definitorii nici pentru 
individ şi nici pentru grupul său de apartenenţă. Dacă acţiunea în sine, cea urmărită, analizată şi 
evaluată, este produsă sub imperiul unei întâmplări, adică sub forţa complicată a concursului astral, 
deciziile evaluării, cele ce survin în urma verificărilor sau ca urmare a probării cunoştinţelor ori 
procesării lor sub coordonarea aceloraşi forțe vor genera rezultate ce vor instiga la atașament și 
complicaţii în care factorul uman să nu aibă niciun cuvânt de zis. În sfera individuală, rezultatele 
sunt mai puţin spectaculoase şi mai puţin periculoase, însă pe zona publică absenţa unui plan de 
coordonare înseamnă compromiterea unor resurse, distrugerea unui fond agricol, cultural, cinegetic, 
distrugerea unei cariere, acuzarea pe nedrept a individului care nu şi-a definitivat încă mesajul, 
agresiunea împotriva limbii şi specificului unor grupuri care se lasă în voia unei forme stranii de 
revolte, nu pentru a distruge, ci pentru a-şi găsi identitatea de grup. 

Toate acestea tind să pună prea multă intensitate asupra tensiunilor care existau deja de ceva 
vreme şi care sunt fireşti între două popoare, culturi, grupuri care îşi dispută aceleaşi zone, teritorii 
sau zone de interes. În felul acesta, survine elementul care ne compromite viziune asupra trecutului, 
imaginea despre un anume grup de indivizi, despre o ramură a unei societăți, un departament, 
despre o anume latură a personalităţii unui individ. Acţiunile zilelor de 6 şi 7 sunt scurte şi brutale şi 
vin pe fundalul lipsit de ordine, precizie sau în demersurile ce au dovedit neglijenţă în derularea 
etapelor, cu mesajul reorganizării, a înlocuirii, schimbării priorităților şi dezideratelor. Trecerea 
Lunii prin Berbec înseamnă şi trecerea ei prin fereastra careului Uranus-Pluton şi asta aduce 
atingerea unei ţinte stabilite la începutul lunii. 

Regretul şi nepăsarea sunt instrumentele pe care le vom folosi drept stindarde pentru a ne 
motiva acţiunile. Regretul că nu am acţionat anterior în forţă, la începutul lunii, şi nepăsarea în faţa 
a ceea ce tinde să ne devieze de la traseu, să ne menţină în aceeaşi zonă a haosului, a lipsei de 
coordonare, a acţiunilor scurte lipsite total de spectaculozitate. În încheierea acestui prim periplu de 
10 zile Luna va trece peste toate impedimentele şi se va îndrepta spre ceea ce o interesează cel mai 
mult. În felul acesta, steliumul din Taur ce se va împlini în finalul primei decade închide cercul unor 
evenimente care vor fi marcate de nevoia de stabilitate şi dinamism, de necesitatea de a lăsa o urmă 
a trecerii sau de a duce la îndeplinire un plan lăsat moştenire din alte timpuri sau poate chiar alte 
perioade istorice. 


A doua decadă 


În a doua decadă, Luna va parcurge segmentul de zodiac de la Taur la Fecioară, căutând să 
combine diferitele tipuri de experienţe şi lovindu-se de lipsa de susţinere, de neputinţa de a lega 
ceva concret, de a identifica elementele cele mai solide, cele mai puternice pentru a construi ceea ce 
a gândit şi inițiat în prima decadă. 

Până pe 13 mai, când Marte va trece prin Coada Dragonului, Luna ne va oferi multe motive 
de implicare şi manifestare, de identificare a principalelor surse de care ar trebui să ne folosim 
pentru a ne duce la îndeplinirea unui plan. Ceea ce va predispune în această perioadă va fi însă prea 
mult axat pe resentiment, prea agresiv inserat în contextul social, prea mult dependent de reguli pe 
care viaţa le schimbă periodic, prea complicat pentru a duce la vreun rezultat bun. Toate acestea îi 
pun pe oameni în posturi delicate şi unii faţă de ceilalți să se compromită fără a urmări în mod 
direct asta; pentru simplul fapt că doresc să-şi afişeze produsul, că vor să-şi vândă marfa, să se 
afirme, să depăşească bariere impuse de condiţia socială sau de nivelul de cultură. 

Mulţi dintre cei pasionaţi de astrologie se vor gândi că, privind contextul astral de acum, cel 
care se bazează pe planete individuale nu va putea să se evidenţieze prin unicitate ci, fiind vorba de 
zodia Taur, prin banal, simplitate, printr-un element care se repetă, identic altora din anii anterior 
care acum doar se îmbracă altfel şi care nu se schimbă în profunzime. Dacă nu am parcurge un 
careu Uranus-Pluton şi dacă Junon nu ar fi în careu cu Axa Dragonului când prin Coada acestuia 
trece Marte, poate acest context astral ar fi marcat de banalitate, însă neobişnuitul ne iese prin toţi 
porii şi, atunci când devine o expresie a comportamentului, creațiile oamenilor sunt marcate de 
ciudăţenii, de stricăciune, de disconfort, de lipsa de înţelegere şi, prin aceste mijloace, oamenilor le 
este practic imposibil să construiască ceva trainic. Astfel, se va întâmpla ca în celebrele legende ale 
ctitorilor, cei care aveau de parcurs încercarea majoră a vieţii lor: de a se identifica sau nu cu 
creaţia. La fel ni se va întâmpla, ceea ce construim ziua se dărâmă noaptea, ceea ce lipim în 
sufletelor celorlalţi de dimineaţă, până seara se desprinde, e luat de vânt şi totul parcă rămâne golaş, 
fără perspectivă, fără identitate, fără rădăcină şi fără calitatea da a lăsa o urmă a trecerii. Hinduşii 
numesc acest îndemn Shakta, energie necontrolată, forța primordială care nu se supune niciunui 
ordin, nu conţine niciun mesaj şi care va oferi structură şi consistenţa universului după ce va fi 
impregnată cu informaţiile esenţiale. În această perioadă, ceea ce ne lipseşte cel mai mult este 
informaţia, cunoaşterea, înţelepciunea, calitatea de a gândi şi înţelepciunea de a selecta ceea ce este 
constructiv pentru traseul pe care-l avem de parcurs. 

Conjuncţia Lunii cu Lilith în 13 mai, când Marte trece prin Coada Dragonului, ne vă aduce o 
perspectiva greşită a lucrurilor. Dacă, pe de o parte, neputinţa de a spune adevărul în forma sa 
corectă, este motivată de libertatea de a folosi informaţia după bunul plac, gestionarea trecutului, 
încadrarea evenimentelor după calitatea lor, cercetarea trecutului pentru împăcarea cu el şi 
acceptarea întâlnirii cu greşelile de atunci ne zdruncină puternic şi prin această iluzie a puterii vom 
fi pe punctul de a săvârşi fapte pe care să le regretăm. Cel puţin în ziua de 13 mai nu vom avea însă 
simţul acesta. Nu ne vom preocupa de consecinţele faptelor şi tocmai pentru că procedăm aşa vom 
dovedi că acţionăm aşa cum am acţionat în trecut. Trecutul, în special în ziua de 13 mai, ne va pune 
la grea încercare, iar unii ajung să-şi unească destinul cu cei care îi vor chinui cel mai mult, care le 
vor tulbura conştiinţa şi care le vor face viaţa atât de dificilă încât nimic să nu le mai trebuiască 
după aceea. Gustul pământului este văzut de fiecare în funcţie de rodul său, iar acum, când seva lui 

este pervertită, poluată de compuşi toxici sau viciată de atitudini şi stări sufleteşti improprii oricăror 
concepte de educaţie morală, dimensiunea personală a vieţii îşi va căuta un loc ascuns pentru a-şi 
concentra valorile şi a invoca “la nivelul meu mă descurc foarte bine”, “m-am descurcat cu cât am 
avut” neluând în calcul că direcţia era aceea de a desfăşura forţele, nu de a le contracta la nivelul 
acesta. 

La câteva zile de la acest moment, pe 15 mai, când Mercur îşi încheie ultimele minute de 
tranzit prin Taur, Marte şi Junon sunt în careu pe semne fixe aducând la lumină necesitatea de a 
impune o regulă, de a stabiliza un concept, de a declara stare de necesitate, de a impune limite 
stranii care să oprească degradarea, căderea, înstrăinarea, deplasarea şi să confere aparenţa 
normalităţii. Acest moment, deşi neplăcut, va reuşi să pună o barieră, să ridice multe semne de 
întrebare referitoare la intenţiile unora şi să vadă că dovezile de bravură ale altora nu se încadrează 
deloc în schema obişnuită. În acest moment, se va face apel la lider, la calitatea lui, la priceperea lui 
în a negocia, media, în a găsi soluţiile cele mai bune pentru a compensa un deficit de imagine 
aplicat grupului şi pentru a se scoate pe sine într-un context păgubos şi penibil. 

Această ipostază astrală ne va pune în faţa deciziilor reci, dure, agresive, lipsite de emoție, 
care nu conţin nici un pic de interes, consideraţie sau milă faţă de cei care vor suferi de pe urma 
aplicării lor. Marte, atunci când trece prin Taur, nu ne face captivi în necesităţi materiale pe care să 
le obținem sau să le menţinem cu agresivitate, cu consum interior, cu teamă, cu grijă, cu sârguinţă. 
Apelul său spre Capricorn, pe de o parte, ca element de factură karmică, va motiva necesitatea de a 
munci (pe tema personală vom putea vedea aici motivul pentru care este abordată această 
sârguinţă), iar spre Peşti pentru a ne motiva plăcerea, emoția, spre a primi confirmări că oricât de 
adânc sau superficial simţim, cineva sau ceva din jur va răspunde pe măsură. O magie specială a 
acestei perioade ne aduce în faţa unor tensiuni de natură karmică, o reîntâlnire cu anumite persoane 
din trecut, cu anumiţi indivizi, selectaţi de acest context astral după un singur criteriu: intensitatea 
cu care retrăiesc un incident, imobilitatea pe care au dovedit-o atunci când s-a pus problema 
depăşirii lui. 

Trecând prin Rac, Luna, nu doar se desparte de tânguirea pe care a tot predispus-o în prima 
jumătate a lunii, ci se îndreaptă spre a sancţiona un auditoriu care nu se dovedeşte a fi prea informat 
cu mesajul său. Ceea ce se dovedeşte acum a fi decăzut, demn de dispreţ, ori care nu se poate 
încadra în reguli va avansa în demersurile sale de afirmare însă în direcţia vulgarităţii. Se va striga 
de la tribună, însă nu mesajele care să anime spiritul de grup şi să incite mulțimea, ci să stârnească 
respingere şi revoltă, să tulbure conştiinţa prin apelul la simboluri care lasă un gust amar. Această 
direcție, alimentată de trecerea Lunii prin Rac şi implicit prin opoziţia cu Pluton, foloseşte 
nemulțumirea şi respingerea care ne vin din Rac, dar şi fragmentează orice demers care ne duce 
spre afirmare socială şi căruia i-ar putea apărea primele frunzuliţe pe conjuncţia Lunii cu Pluton, aşa 
cum s-a-ntâmplat la începutul acestei luni. 

Această ambivalenţă negativă ne constrânge să ne punem întrebări despre sine, să punem la 
îndoială calitatea de colaborator al unui asociat, să refuzăm sprijinul cuiva sau să nu mai dorim un 
anume tip de colaborare şi prin aceasta să ne răzbunăm, să sancţionăm pe cineva. Judecând după 
faptul că acest careu al lui Marte cu Junon ne îndeamnă să scoatem din casa tensiunea şi să o 
transferăm pe zona publică, să ne destăinuim celei mai nepotrivite persoane, să ne abstractizăm 
condiția socială în mod brutal încât fie că ne atribuim roluri mesianice, fie că alegem să ajutăm o 
bătrânică să treacă strada, importantă este trăirea (ceea ce este absurd), înțelegem că acest tip de 
sancţiune, care va începe cu o negaţie (“Nu mai vreau să fac nimic”, “Nu-i mai ofer sprijin”, “Nu-i 
mai spun nimic”, “Nu-i mai vorbesc niciodată”), nu face decât să ne izoleze, să ne ţină captivi în 
genul acela de drama sufletească pe care am creat-o în trecut şi pe care am adus-o acum cu noi în 
prezent. Careul Lunii cu Saturn din 16 mai nu face decât să ne încurajeze spre revoltă, să ne 
impunem şi să credem că prin aceasta am ridicat standardul, am înfruntat o problemă şi am depăşit- 
o. Acum, a depăşi o problemă înseamnă a fi în afara ei, a o privi cum vrea să crească singură, dar 
cum încet, încet se ofileşte în absenţa sprijinului venit din partea creatorului. 

Această revoltă se va menţine şi în zilele următoare pentru că Luna va împlini un careu în T 
cu Marte şi Junon pe semne fixe şi ne va convinge că problemele personale sunt cele mai 

importante, că mobilitatea în altă direcţie decât cea care este indicată de problema în sine este 
eronată şi nu ne va duce la nimic bun şi constructiv. Aici vom vedea oameni ieşindu-şi des din fire, 
uitându-se prea mult în curtea vecinului, refuzând un post, o promovare, o afirmare, refuzând o 
relaţie, intentând procese de calomnie sau de încălcare a drepturilor umane. De partea cealaltă, 
intenția de a încerca să înţelegem adâncimea sentimentului, de a lucra pentru susţinerea 
rafinamentului moral, pentru a căuta valorile spiritului şi a le asimila produce grave conflicte care se 
pot solda cu ştirbirea imaginii şi a demnităţii. Mulţi vor considera că de vreme ce finalitatea este la 
fel, ce rost mai are orientarea deliberată. Finalităţile doar vor părea la fel, pentru că în realitate, în 
funcţie de originea lor, direcţiile vor fi diferite. În timp, persoanele care se includ în prima 
categorie, în urma consumării tensiunii şi după ce depăşesc ieşirile din ritm predispuse în această 
lună, rămân captive în acel mod de a gândi, pe motiv că li s-a permis să revină iar şi iar la aceeaşi 
problemă. Dacă, din nefericire, nici acum nu au reuşit să o rezolve, fie din superficialitate, fie 
pentru că e prea dificil, viitorul apropiat, cel ce începe cu luna iunie 2013 le va arăta că problemele 
pot să se termine, însă pentru alții, ei urmărindu-şi posibilele etape ce le erau rezervate din spatele 
unei imense ferestre, ceea ce le va amplifica şi mai mult tensiunea sau îi va abandona anul acesta în 
regretul că ar fi trebuit sa facă mai mult. Ceilalţi sunt pe val. Vor avea alt ritm şi chiar dacă 
schimbările ce survin în viaţă sunt dure, neplăcute sau încărcate de un evident caracter tendenţios, la 
încheierea lor, în viitorul apropiat, adică în iunie 2013 vor respira un aer rarefiat, îşi vor permite să 
spere, să se încarce cu energie pozitivă, să treacă razant pe lângă blazare şi să o lase pe aceasta în 
urmă. 


A treia decadă 


Ultima decadă a lunii mai ne încarcă de putere şi ingeniozitate. Vom deveni ingenioşi în 
sensul bun, dar şi în cel negativ, în cel greşit, dar şi în ceea ce priveşte gestionarea unui fond 
afectiv. Din nou vine spre noi trăsătura definitorie a anului 2013, aceea ce ne supraevaluează 
trăsăturile afective şi, prin ele, calitățile şi defectele ce ţin de această structură îşi vor striga până 
departe numele şi originea. Chiar din 21 mai Uranus şi Pluton se vor întâlni pentru a treia oară în 
careu şi ceea ce a scăpat nestricat în septembrie 2012 va cere acum reparaţie, va fi înlăturat, 
înlocuit, refuzat sau pus într-un raft spre păstrare. Uranus nu încurajează spre păstrarea lucrurilor şi, 
apăsat de acest unghi, nici Pluton, însă necesitatea de fapt pe care o traversăm ne încurajează să 
punem deoparte valori în ideea că în viitorul nu prea îndepărtat, în noiembrie 2013, la următoarea 
cuadratură între cei doi, să le folosim ca monede de schimb, să ne dovedim aspri şi devotați 
idealului ales, să probăm curajul la intensitatea la care l-am cultivat până acum şi să convingem că 
dispunem încă de rezervele necesare pentru a merge mai departe. 

Totuşi, viaţa nu este făcută să meargă după regulile pe care le impunem acum. Ea are 
propriile reguli la care noi nu putem decât să aderăm, de care nu putem decât să ne ataşăm şi în final 
desprinde pentru a ne lăsa impregnaţi de informaţia pe care o conţine şi numi această experienţă. În 
felul acesta, ezoteriștii vor observa că această perioadă chiar dacă nu este simplă, chiar dacă nu ne 
ajută să ne depăşim condiţia obişnuită, nu ne poate oferi nici indicii despre cum este dincolo de ea. 
Adică doar ne zbatem, doar ne consumăm, doar încercăm să construim ceea ce credem noi că are 
perspectivă, doar ne dăruim unui ideal, doar ne implicăm cu severitate în aprofundarea unui traseu 
însă nu ştie nimeni cât de departe ne pot duce toate acestea, cât de adânc este puţul în care ne 
coborâm. Cei visători se vor delecta cu iluzia optică. Îşi vor privi chipul coborând spre luciul apei şi 
în revers vor considera că imaginea reală este cea în care nu coboară spre adâncurile sufletului, ci 
zboară în înaltul zării, se ridică spre cer. În realitate, ceea ce vine spre noi la aceasta a treia împlinire 
a careului Uranus-Pluton ne adânceşte şi mai mult în peşterile sufletului. Nu ne va spune dacă este 
corect sau dacă este eficient sau nu, însă ne atrage spre un gen de experimentare care vine şi mai 
mult din suflet, care a stat acolo până acum când am considerat că este oportun să ne deschidem 
fiecare câte o Cutie a Pandorei fără să ştim ce vom găsi acolo. Aşa cum ştim din mitologie, mulţi 
vor găsi boala, disperarea, frica şi vor considera că lumea, oamenii s-au răsturnat, că lucrurile bune 
sunt acum trecute prin sita suferinţei. În realitate, visul, cel care ne-a motivat o anume raportare, 
care ne-a spus că de fapt urcăm, nu coborâm, când, de fapt, noi ne adânceam şi mai mult în 

întuneric, ne va spune acum că suferinţa în Rai nu este posibilă că trăim o aberaţie a naturii, o 
răsturnare a valorilor. Este important să fim realişti, să privim cu bărbăție adevărul în faţă şi să 
acceptăm ca nimic din ceea ce ni se întâmplă nu este străin de modul de a gândi, de dorinţele pe 
care le-am avut şi cultivat, de aspirații şi speranţe formulate după cum ne era în trecut nivelul. 
Ezoteriştii bănuiesc, pentru că nimeni nu ştie cu certitudine, că suferinţa este singurul element care 
ne motivează să ne depăşim propria condiţie. Ea însă nu poate înlocui iubirea aşa cum calitatea 
curentului electric nu poate substitui lumina produsă de un bec. 

Acum, pe careul Uranus-Pluton totul devine gălăgios, prea gălăgios, prea neplăcut şi mulţi 
vor considera că nu mai au timp de sentimente, cultură, linişte, pasiuni, nici măcar să se îngrijească, 
ci doar să vibreze cu intensitate la tensiunile sociale, la frământările lumii care scârţâie din toate 
încheieturile sub presiunea unei energii subtile care o obligă să se reformeze. Din aceşti ezoterişti 
cei mai serioşi, sensibili sau profunzi vor înţelege că strigătul oamenilor în consonanţă cu durerea 
planetei nu constituie decât rezistenţa pe care o manifestă ei în fața schimbării. A modifica lumea 
înseamnă a dizolva şi ceva din ceea ce au creat ei acestei lumi, iar acum doresc să-şi apare. 

Abstract, mult prea abstractă va fi această perioadă pentru cei care urmăresc să-şi trăiască 
viaţa în afara oricăror noţiuni de evoluţionism sau ascensiune. Privind în jur ei vor vedea 
evenimentele în mod disparat, că banii nu mai au valoare, că tranzacţiile oscilează, că disputele 
dintre administratorii resurselor şi noii latifundiari ai lumii se mută dintr-o zonă în alta, dar în jurul 
aceleiaşi probleme, că modificările de concepţiei ale omului modern îl fac refractar la ideea de 
familie, fuziune, căutând să compenseze acestea cu impregnări nefireşti care nu pun în pericol rasa 
umană, dar care îi brodează acesteia pe corpul comun informaţii absurde care pot, pe viitor, să ne 
inducă în eroare referitor la mersul omenirii, la rostul lucrurilor şi la intensitatea cu care unora le 
este menit să se schimbe. 

În acest ultim decan al lunii mai Luna parcurge un sector de zodiac de la Balanţă la Peşti, 
destul de mare şi în care va atinge din nou conjuncţiile cu Saturn (23 mai) cu Capul Dragonului (24 
mai) cu Pluton (27 mai), cu Junon (30 mai) şi cu Neptun (31 mai) oferindu-ne o mare diversitate de 
evenimente de stări sufleteşti 
şi de direcţii spre care să ne 
îndreptăm atenția. Dacă 
atunci când Luna trece prin 
Balanță oamenii doresc să 
fie mai concilianți, să se 
respecte unii pe alții, să se 
ajute, să experimenteze 
împăcarea cu sine ori cu 
anturajul, în Peşti această 
trăsătură are nevoie de o 
explicație, de o justificare, 
de o motivație. Ținta, la 
începutul intervalului este 
îndreptat spre sine, pentru 
confortul personal, reuşind 
să bucure şi prin aspecte 
superficiale, şi prin cele 
profunde, ca şi cum “Nu 
contează motivul, pentru că 
mă simt bine” de vreme ce 
obiectivul este atins. La 
finalul intervalului, după ce 

fiecare două zile ni se va oferi o nouă perspectivă, o nouă serie de întâmplări care fie şlefuiesc ceea 
ce ne-am propus la început, fie ne îmbogăţesc cu noi direcţii. 

Astfel, prin zilele de Balanţă (21 şi 22 mai) înclinația spre conversaţie, spre apărarea 
propriului interes, spre a profita de o şansă care se iveşte pe neprevăzute este în realitate efectul unei 
constrângeri. Fără să fim constrânşi, că nu suportăm în preajma un membru al familiei, un coleg, 
moderatorul unei emisiuni tv., vânzătoarea de la supermarket sau pur şi simplu să descoperim că 
avem o antipatie faţă de cineva de pe stradă, nu devenim atenți la anumite trăsături de 
comportament. Această şansă ne va umple viaţa, ne va bucura şi împrospăta gândurile până la 
finalul acestei luni. Aceste zile sunt memorabile şi unii vor fi conştienţi de ele, le vor iubi şi le vor 
notă în carneţelele cu notițele secrete în care îşi consemnează sentimentele, primele clipe încărcate 
de emoție, un eveniment, nemulțumiri, dureri şi prin acestea dau viaţă lumii din jur sau obiectelor 
neînsufleţite. 

Zilele de Scorpion (23 şi 24 mai) aduc, pe fondul întâlnirilor remarcabile, a modificărilor de 
gândire, a deciziilor speciale care ne-au invadat anterior, o picătură de suspiciune. Ni se va părea că 
totul devine greu, dens, impropriu, păcătos, revoltător sau lipsit de sclipirea care ne face să zâmbim 
simplu, uşor şi plăcut. Pentru că ne ridicăm prin speranţă, că avem la bază această noţiune, chiar 
dacă dorinţa va pune o mare apăsare pe suflet, nevoia de trai va fi sinonimă în aceste zile cu 
necesitatea cuceririi. Că ea se va manifesta într-un for interior, simplu, adânc, intim, sau că ea 
implica depăşirea cadrului individual şi invadarea intimităţii celorlalți, ţine de o anume componentă 
pe care prezentarea generală nu o poate integra. În felul acesta, înţelegem că efortul naşte devenire 
şi că devenirea aduce renaşterea sub o altă formă. Noua formă poate fi însă mult mai greu de 
administrat, mai apăsătoare, însă mesajul astral nu include şi rafinarea ei, cel puţin nu acum. 

Ulterior acestui moment, în 26 mai, când Luna se opune triplei conjuncţii date de Mercur, 
Venus şi Jupiter, când, prin aportul lui Lilith, aflată la limita toleranţei, putem să admitem că acolo 
se afla un stelium, se petrec lucruri ciudate. Încă din 25 mai, de pe Lună plină, nefirescul, absurdul 
se ridică din noroi şi poartă pe frunte numele pe care am tot încercat să-l dăm obiectelor, lucrurilor, 
idealurilor. Apare astfel o relație proastă între mari grupuri, între reprezentați ai grupurilor, 
iniţiindu-se discuţii despre un anume furt de identitate, despre o avalanşă de acuzaţii care pun într-o 
lumină proastă relaţiile diplomatice, trecerea într-o nouă etapă. Această conjunctură ne va marca 
prin refuz, expulzare, reverificare şi toate cu un rezultat care să evidenţieze lipsa de maturitate, 
superficialitatea celor care cred că au dreptul să ia o decizie doar pentru că nu li se opune de la sine 
rezistență. Junon nu va putea însă să repare această confruntare, să o ducă într-o zonă a 
compensaţiei, decât în sensul invers al zodiacului, decât prin apelul spre poziţia Lunii la începutul 
acestei perioade. Astfel, ne putem regăsi echilibrul doar dacă din exterior cineva ne trage de mână şi 
ne aminteşte care ne erau intenţiile pe care le aveam când am pornit la drum, care ne erau 
posibilitățile şi, mai ales, cine sunt cei pe care i-am avut alături. Apelul spre această zonă bogată în 
valori şi energie pozitivă ne va scoate din cleştele disperării şi ne vor ajuta să depăşim impasul. 

Zilele de Capricorn sunt zile de conduită. Privind cu un ochi critic ce ne rămâne şi ce s-a 
înălțat de la sine, care sunt elementele care dau semne că ne vor îmbogăţi şi cât de greu ne este să ne 
redresăm în sectoarele în care mânia, conflictul şi respingerea s-au dovedit mai puternice decât 
necesitatea progresului. Pentru că Mercur îl va lăsa în urmă pe Jupiter ideea, istețimea, 
comunicarea, mişcarea, rapiditatea reacţiilor şi uşurinţa cu care se trece de la un element la altul fără 
a lăsa vreo urmă ne va face să ne simţim bine, să ne sporim încrederea în sine, bucuria de a trăi şi să 
ne comportăm ca şi cum am lăsat în urma durerile şi tristețile lumii. Ideea în sine de a lăsa în urmă 
un element negativ şi a ne îndrepta spre unul pozitiv, nu constituie progresul în sine pentru că ne 
obligă să ne situăm pe linia dintre cele două extreme. Pentru a fi aşa cum vom considera, acum ar fi 
trebui să fim în afara lor, adică aşa cum ne-ar tenta ultimele zile ale lunii, în zilele de Vărsător 
(Lună în Vărsător). Faptul că ne păcălim nu ne va complica deloc viaţa, doar că nu reprezintă 
adevărul în sine, ci doar o interpretare a sa. Lilith intervine şi din această poziție, prin intermediul 
lui Mercur, dar şi în ultimele zile ale lunii pervertind ceea ce este frumos, cu culori şi umbre uşor 
stinse. Produsul final nu e rău, nici urât, ci doar imperfect. 

Cei care sunt mai lucizi cutează spre gânduri şi mai puternice şi mai intense în sensul că nu 
au reuşit să se menţină, aşa cum a fost în zilele de 23 şi 24 mai. Că pornesc pe panta 
resentimentului, că se ridică şi merg mai departe invocând “Nimic nu este veşnic” nu mai contează. 
Important este că mintea se îndrepta spre valori, că reuşim, chiar dacă şi acum careul Uranus-Pluton 
ne zdruncină puternic încrederea în oameni, în valori, în viaţă, să ne păstrăm caracterul pozitiv. 
Ceea ce vedem acum, când fumul se ridică ne va impregna puternic mintea, sufletul şi ne va face să 
ne apropiem cu mai multă maturitate de oameni. 

Mulţi, poate şi dintre cei pasionaţi de astrologie, vor căuta în această perioadă confirmări ale 
faptului că sunt liberi, puternici, bogaţi, că se pot desfăşura după propria voinţă şi că în virtutea 
acestei libertăţi, forța gândirii va creşte exponențial. Nu contează întâmplarea în sine cât calitatea ei, 
nu contează cine ne implică în acţiuni sociale, pe cine refuzăm, lovim distrugem, ci contează aportul 
personal, mecanismul pe care-l folosim. Cine va înţelege mecanismul care se pune în mişcare în 23 
şi 24 mai, va reuşi să-l optimizeze în finalul lunii. Nu putem vorbi aici despre o sinteză a gândirii, 
despre un corolar al întâmplărilor ce au avut loc în tot acest timp, dar poate fi vorba despre o lecţie 
importantă. Luna mai este, de altfel, luna lecţiilor de viaţă, luna când se ridică din negura trecutului 
propriu sau din trecutul colectiv acele fire despre existenţa cărora nu am ştiut. Unele ne vor face să 
ne simțim deosebit de valoroşi, importanţi, puternici, altele slăbiţi de puteri, stupizi, indecenţi sau 
răi, fiecare după cum reuşeşte să manifeste Puterea, fiecare după rezonanţa sa. Din nou, precizez, nu 
este important vasul, ci conţinutul şi acest conţinut, datorită mişcărilor bruşte de rotații pe care vasul 
le va face, se va comporta ciudat. De asemenea, este greşit să ne gândim că acum avem şansa de a 
vedea toate manifestările conţinutului. Lilith ne aduce o eroare de orientare şi gândire în toate 
acestea şi, tocmai de aceea, calitatea elementului personal cere individului să-şi lase o marjă de 
eroare în toate demersurile sale. Nimic nu poate fi prea bun sau prea rău, prea aproape de împlinire 
sau prea departe. A fi rezervat când îndemnul general încălzeşte gândirea şi agită spiritele prea mult 
înseamnă a face dovada maturității. 

Prima decadă 


Luna iunie ne va duce mai mult interes pentru aspectele practice ale vieţii şi ne va motiva să 
privim partea plină a paharului. Deşi puţin mai modest inserată, această tendinţă ni se va arăta, în 
această primă decadă a lunii (1-10 iunie), prin trăsăturile lunii mai. Nu se produc evenimente astrale 
majore până pe 7 iunie când Neptun va intra, până pe 13 noiembrie 2013, în mers retrograd, pe 8 
iunie va împli careul cu Marte, iar Luna neagră (Lilith), pe 9 iunie, va părăsi zodia Gemeni şi va 
intra în Rac schimbând complet mijloacele de exprimare şi argumentare şi oferindu-ne prilejul de a 
simţi mai mult ori de a ne confrunta cu emoţiile într-un mod mult mai neobişnuit, dureros sau 
penibil decât s-a-ntâmplat de la începutul anului şi până acum. 

Debutul lunii iunie se realizează printr-un moment special: sextilul Lunii cu Coada 
Dragonului şi transformarea sa în planetă mediatoare tendinței Nodurilor. Acesta este un moment 
care declanşează o reaşezare a interesului deoarece aproape de Lună se afla Chiron, asteroidul 
spiritualităţii, care vindecă rana cu condiţia ca pacientul să plutească în schimbare şi modelare, să 
accepte noile energii şi să privească spre soluţie, nu spre confort. Pentru că toate acestea ne vin prin 
vibraţiile zodiei Peşti, calitatea acţiunilor poate fi uşor distorsionată de absenţa voinţei ori a 
motivaţiei de a explica, justifica, demonstra. Prin Peşti, informaţia este oferită în momentul oportun, 
însă nu este explicată şi nici demonstrată. Prin aceste energii mesajul lui “Eu sunt cel ce sunt” ne 
invită să experimentăm şi mai puţin să ne preocupăm de ceea ce se întâmplă, de cum se desfăşoară 
procesul, cine sunt cei 
implicați, până unde se poate 
merge cu observația. 

În acest interval, deşi 
avem un Mercur atent implicat 
în steliumul de pe finalul zodiei 
Gemeni şi începutul zodiei 
Rac, emoțiile practice, nevoia 
de a construi, reclădi, de a pune 
o piatra de temelie unui 
edificiu ne îndeamnă acum să 
ne dezvelim de acele elemente 
de caracter care până acum ne- 
au îndemnat spre spectacol. Se 
va vorbi mai puțin, se va munci 
mai mult şi, chiar dacă vom fi 
tentaţi să comparăm roadele 
muncii cu elementele 
psihocomportamentale ale lunii 
mai 2013, cu cât ne adâncim 
mai mult în luna iunie, cu atât mai siguri suntem ca viaţa începe să se schimbe şi că, de fapt acum, 
în luna iunie, ne pregătim inaugurarea din luna iulie şi deci tot ceea ce facem acum va purta 
amprenta încrederii în mesajul propriu, nevoii de a ridica şi clădi, de a scoate din sfera abstractului 
o idee, o stare şi a o oferi comunităţii în forme cât mai diverse şi ample. 

Acum, la început de perioadă, vom fi uşor dezorientați, tentaţi să privim lucrurile prin 
obiceiurile lunii mai, prin tabieturile acesteia şi să ne îndreptăm spre acţiune după un program cu 
care ne-am obişnuit. Astfel, anumite reacții de moment, anumite impulsuri ne îndreaptă atenţia spre 
lucrurile ce par noi şi pe care am putea fi tentaţi să le acceptăm cu mai mare uşurinţă pentru că, 
având la îndemâna prospeţimea lui Marte din Gemeni, uşurinţa de a găsi un cuvânt adecvat pentru 
orice situaţie, vom fi tentaţi să cerem şi să primim greutăți prea mari, prea voluminoase şi să ne 

implicăm în proiecte ale căror desfăşurări să se întindă pe perioade mai mari de timp, să depăşească 
cadrul aceşti luni şi să ajungă până în noiembrie 2013, când Neptun va ieşi din mersul retrograd. 

Ieşind din Peşti, Luna, de fapt, abandonează pentru o scurtă perioadă de timp aceste proiecte 
serioase şi ne îndeamnă să ne ocupăm de altele. În felul acesta, zilele de Berbec (2, 3 şi 4 iunie) 
aduc accente grave asupra comportamentului social. Gesturi necugetate, impulsive aduc intenţiilor 
de la începutul lunii o buclă comportamentală, ca şi cum, înainte de înrolarea în armată viitorul 
soldat are la dispoziţie o noapte pentru a-şi face de cap. În aceste zile ne facem de cap la modul 
neobişnuit şi tocmai de aceea cuminţenia, liniştea, calmul, efortul de a menţine vibrația personală 
într-un cadru echilibrat şi bun sunt de domeniul fantasticului. Acum îl avem nu doare pe Mercur pe 
Rac, o avem şi pe Venus şi cumulând toate acestea cu nevoia de spectacol, de strălucire şi apreciere 
predispuse de trecerea lui Marte prin Gemeni, este de la sine înţeles că Luna în Berbec nu va face 
decât să amplifice aceste componente, să le ofere o direcţie lipsită de consistenţă, în sensul că îi 
pune pe oameni să alerge şi abia le final la spune că s-a distrat, sperie copilul şi îl face să plângă 
doar pentru că este frumos, blajin şi lipsit de ură atunci când îi curg lacrimile pe faţă. 

Dintre acestea, ziua de 3 iunie, când Luna va trece prin careul Uranus-Pluton şi când va 
participa la careul în T pe semne cardinale ce are la baza opoziţia lui Mercur cu Pluton, deviația 
ideii, întoarcerea ei împotriva a ceea ce a generat-o, refuzarea invenţiei, a banilor, a ajutorului sau 
ruperea unei înţelegeri pare să fie elementul decisiv al acestor zile care vor reuşi să bulverseze pe 
cât de intens şi complicat se prezintă. Aura de mister pe care am admirat-o în prima zi a lunii, care 
ne-a spus că nevoile trebuie descoperite treptat, nu toate dintr-odată, are acum prin accentuarea 
laturii cardinale, o formă de exprimare lipsită de control. După cuvânt va trebui să ne confruntăm cu 
acţiunea pe care a indicat-o şi, dacă s-ar pune problema doar a îndeplinirii unei promisiuni, atunci ar 
fi simplu, însă desprinderea de o responsabilitate înseamnă şi renunţarea la anumite beneficii. Vom 
constata cu durere că beneficiile îşi aveau locul lor precis, că bucuriile pe care le ofereau chiar dacă 
nu erau intense şi personalizate, ci integrate în alte structuri şi demersuri, absenţa lor este neplăcută, 
dureroasă şi pentru unii chiar tragică. 

Acest careu ne aduce în faţa unei puternice devitalizări, a unei scăderi a randamentului, a 
unei explozii care lasă în urma tristeţe şi sărăcie, energie puţină, neîncrederea sau o stare proastă de 
sănătate. Dacă acum îndemnul Lunii spre acţiune nu ne ajută să ne mai gândim la ceea ce facem, la 
evenimentele pe care le susţinem prin idee, emoție sau la modul concret prin prezență, ulterior, în 
zilele de Taur (5 şi 6 iunie) această manifestare exploziva pe care am experimentat-o în exterior, o 
ducem cu noi în viaţa intimă şi declanșează, pentru două zile, temerile că niciodată nu vom mai 
reuşi să ne ridicăm la nivelul la care eram cu câteva zile în urmă, că nu vom mai putea să ne 
redobândim statutul, imaginea, privilegiile. Da, o parte dintre ele s-au dus pe apa sâmbetei, o parte 
sunt risipite în vânt ca puful de păpădie, dar nu nemulţumirea este trăsătura definitorie a acestor 
zile, ci temerea că o parte din ceea ce s-a transmis se îndrepta spre zone în care nu avem niciun 
control. 

Că se referă sau nu la elemente de comportament, la relaţiile pe care le dezvoltăm cu 
oamenii, că ne dăm seama cât de mult ne lipseşte un privilegiu profesional pe care l-am refuzat 
dintr-un considerent naiv, personal, intim, pentru că un apropiat ne-a recomandat aşa sau că vom 
descoperi că nu suntem în stare să probăm cu fapte sau înscrisuri declaraţii anterioare nu mai 
contează. Întregul edificiu al zilelor de Berbec (2, 3 şi 4 iunie) va pune o mare presiune pe zilele de 
Taur (5 şi 6 iunie) încât mulţi vor fi tentaţi să se întoarcă din drum, să renunţe la planurile pe care 
le-au făcut în zilele de Berbec şi revin din această buclă la intenţiile primei zile a lunii. Aceasta 
devine un fel de joc al seducţiei, al deplasării interesului spre zone periferice pentru a face şi mai 
plăcut gustul alimentului ori mai intensă bucuria reîntâlnirii. 

Momentul în care Neptun intră în mers retrograd se produce când planetele se grupează pe 
zodiile Gemeni-Rac lansându-se astfel îndemnul de a ne oferi privilegii, de a cere mai mult de la 
viaţă şi de a urmări ca prin tot ceea ce facem să oferim consultanţă, să muncim, să aducem vieții o 
calitate nouă. Mulţi vor considera că este momentul să se bucure mai mult, să consume din 
rezervele pe care le mai au, şi aşa puţine, pe motiv că viaţa este scurtă şi acestea nu-şi au rostul dacă 
nu oferă şi bucurii stabile. În contextul general al anului acest concurs de forţe, aceste direcții vor 

părea nesăbuinţe ale tinereții, fapte săvârşite ca un exces de zel, că o nebunie ori ca un mijloc de a 
ieşi din rutină, de a combate tot ceea ce ne duce spre banal, comun. Faptul că acestei grupări de pe 
Gemeni-Rac i se alătură şi retrogradarea lui Neptun nu va face decât să ne amplifice sentimente 
confuze şi să ne impulsioneze spre autoconsum cu atât mai tare cu cât ne sperie cu insuccesul sau cu 
o perspectivă negativă asupra numitor situaţii. 

Pentru că Neptun retrograd înseamnă revolta împotriva celor care vin să ne încerce răbdarea 
şi iertarea, iar planetele din Rac, pe lângă componentele speciale ce ne duc spre valorificarea muncii 
şi optimizarea funcțiilor psihice, lasând şi o amprentă dramatică evenimentelor, rezultanta ne va 
îndrepta spre o criză de idei sau o confuzie de direcţii. Toate eforturile sunt îndreptate spre 
redobândirea confortului însă acesta nu mai poate da înainte pentru că retrogradarea lui Neptun 
aduce putere evenimentului care ne incita simţurile şi ne duce spre revoltă. Acesta este unul din 
elementele care vor oferi anului 2013 statutul de an al emoţiilor. Trigonul pe care Neptun îl 
împlineşte cu Saturn ce trimit acum, în acest interval, trigoane spre planetele din Rac, duce la 
declanşarea unui fenomen social care va fi definitoriu pentru întregul tranzit al lui Saturn în 
Scorpion. Pot apărea astfel fenomene sociale legate de administrarea unui patrimoniu, de retribuirea 
unui tezaur, de descoperirea şi apoi administrarea unor zone bogate în zăcăminte, valori şi spre care 
zonele de putere se vor îndrepta cu toate forţele de care dispun. Cu intrarea lui Neptun în mers 
retrograd, tensiunea creşte pentru că în sferele superioare ale societăţii, această întoarcere la valorile 
vechi, în situația în care careul Uranus-Pluton ne obligă să îmbrăţişăm progresul, indiferent de 
consecinţele acestuia, seamănă a trădare, refuzul de a cobori în condiţiile stabilite inițial şi apariția 
unor structuri mici în cadrul unor structuri mari care vor coroda colosul din interior. Această 
direcţie va avea o formă accelerată până în 23 decembrie 2014 când Saturn va trece în Săgetător, 
dar şi de-a lungul anului 2015 când Saturn, prin retrogradare, va mai reveni în Scorpion. 

În sfera personală, zilele de Gemeni (7, 8 şi 9 iunie) ne aduc o acutizare a unor sentimente 
mai vechi, o nevoie de evadare din spaţiul strâmt al vieţii comune, din programul de la serviciu, din 
obligaţiile de familie şi, fiind zile de weekend, chiar abordarea unei ieşiri în natură prin plimbări în 
parc, pe stradă, drumeţii ş.a.m.d. Acum Marte se va afla în careu cu Neptun şi Lilith va părăsi zodia 
Gemeni şi va intra în Rac. Totul va fi, aşadar, construit pe revoltă, pe refuzul de a privi adevărul în 
faţă, de a recunoaşte că plăcerea este cea care ne conduce şi că a lupta cu ea reprezintă un deziderat 
care nu va face prea curând parte din expresia personală. Aceste zile vor fi marcate de compromis, 
de risipă şi dezordine, de incertitudine, dar mulţi vor simţi că prin aceste defulări scapă de o mare 
tensiune, de un mare stres şi, în absenţa acestora, pot să-şi construiască o relaţie corectă, bună, 
educativă cu propria persoană. Refuzând ceea ce era pus lângă efort şi seriozitate simt că pot 
înţelege mai uşor, că pot citi mai repede, mai uşor, pot asimila mult mai multe informaţii şi nu se 
mai simt presaţi de termene, de autoritatea celor din jur, de perspectivele sumbre prezentate în 
emisiunile de ştiri sau în observaţiile analiştilor. 

Nimeni nu se va putea opune acestei direcţii pentru că ea va face parte din programul de a 
regăsi abilitatea şi înclinația pe care le vom folosi începând cu luna iulie. Acum ne aflăm încă în 
perioada de căutare şi, cum bine ştim, multe le aruncăm, multora le spunem nu, apoi ne întoarcem 
asupra lor, o luăm de la capăt, dar fără a ne consuma sau de a privi totul cu drama că am putea 
compromite întregul demers, întregul studiu cu aceste apucături. Cunoaşterea are nevoie de etape, 
înţelegere şi accesul la informaţii de asemenea şi tocmai de aceea calitatea acestei perioade nu va 
sta în cum sau ce facem, ci în faptul că facem. 

Trecând în Rac, Lilith ne va oferi o nouă serie de tentaţii. Familia, prietenii ceea ce este 
încărcat de emoţii puternice vor răscoli sufletul mai mult decât ne aşteptăm. De fapt, nu ne aşteptăm 
prea mult pentru că atât Marte cât şi Jupiter uita de autoeducaţie atunci când au confirmări pozitive 
venite din social. Păcăleală ca omul are nevoie să se modeleze după calitatea anturajului ne va ţine 
departe de orice brumă de informaţie menită să ne aducă din nou cu picioarele pe pământ. Unii se 
vor întoarce la rudele cu care nu au vorbit din tinereţe, la prietenii pe care au refuzat să-i mai vadă 
sau pe care i-au ignorat, la caieţelul mai vechi cu notițe, la nostalgiile tinereţii pe care vor căuta să 
le trăiască intens în speranţa că de acolo le va veni un dram de bucurie. Lilith în Rac nu aduce 
bucuria şi nici nu o simulează, dar îl îndreaptă pe individ spre ceea ce a crezut cu tărie că reprezintă 


© Gheorghiță COSER, www.coser.ro 


Previziuni astrologice pentru anul 2013 42 


sursa bucuriei. Munca şi efortul sunt importante pentru a urma, nu pentru a defini existența, deci 
acestora trebuie să li se confere o importanță limitată. În momentul în care munca a definitivat 
produsul, omul are nevoie să se îndrepte spre explorarea lui, spre folosirea sa, adică de a descoperi 
că viața mai conține şi altceva decât muncă, muncă şi iar muncă. Va fi însă greu ca din combinația 
Gemeni-Rac să iasă ceva bun, ceva constructiv pentru minte, pentru că oamenii se vor împărți în 
două tabere: cei care nu vor prefera să muncească deloc, deşi sunt conştienţi că au nevoie de 
rezultate obţinute prin muncă, iar ceilalți care se simt privilegiați că muncesc şi că nu au parte de 
scenele penibile ale leneşului care vrea ca bucata de covrig să-i fie şi mestecată şi înghițită, aşa cum 
spune povestea. 

Adevărul este undeva la mijloc şi fiecare va avea nevoie să-şi găsească propriul ritm, propria 
cale, propria dimensiune a muncii, efortului pentru că doar aşa viaţa are rost. A construi în neştire, 
fără a te opri şi a folosi ce ai construit, fără a te bucura de edificiu, indiferent cum o faci, reprezintă 
o penitenţă or Lilith în Rac va aduce atât de multă dramă încât sentimentul că suntem pedepsiţi se 
va lipi de orice acţiune pe care o facem şi va murdari orice bucurie, oricât de mică şi neînsemnată ar 
fi ea. Trecând în Rac, Luna va aduce confirmări ambelor tabere, însă nu pentru cei care doresc să fie 
pe calea de mijloc. Astfel, sentimentul, percepția corectă a realităţii va fi uşor lezată de abuzuri pe 
care le vom face sau pe care ni el vom programa. Munca absurdă este unul din abuzurile pe care le 
vom face. Poate nu neapărat prin volumul ei, cât prin calitatea îndoielnică a acesteia sau prin 
disprețul manifestat la nivel social pentru corecta sa evaluare. 


A doua decadă 


În a doua decadă a lunii iunie se împlineşte cel de al doilea trigon Saturn-Neptun (primul s-a 
consumat în 11 octombrie 2012) şi va aduce o sporire a profunzimii şi o conştientizare a faptului că 
efortul va trebui să ne ducă spre un rezultat concret. Întreaga luna, de altfel, ne ajută să ne probăm 
cunoştinţele, să fim mai buni în ceea ce facem, mai eficienţi, mai puternici. Opoziţiile pe care 
Saturn le face cu planetele din Rac, cu Mercur şi Venus şi, în 10 iunie şi cu Luna, integrează 
trigonul Saturn-Neptun într-o schemă mult mai mare şi aduce ideii de reuşită, modificării 
concepţiilor despre viaţă, eficientizării procesului profesional într-un punct în care orice scânteie 
poate aprinde un foc imens, orice decizie poate declanşa o suită de evenimente în cascadă. Dar 
acum, pe aceste conjuncturi nu se declanşează nimic, acum doar sunt făcute pregătirile necesare 
pentru a ridica nivelul, pentru a declanşa schimbarea propriu-zisă. Acum sunt strânse informaţiile, 
sunt făcute investigaţiile necesare pe baza cărora noii lideri vor conduce. Această direcţie ne oferă o 
altă informaţie valoroasă, aceea că suntem în plin proces de reformă, că schimbarea nu s-a produs, 
că se lucrează la ea, că oamenii sunt mobilizați şi pregătiți, puşi în gardă pentru o viitoare 
intervenţie. Accentuarea axei Capricorn-Rac ne îndreaptă din nou cu gândul la lupta pentru putere, 
la gestionarea unui fond, la resurse, la folosirea omului de către om, la o formă subtilă de 
sclavagism care se produce prin acceptul individului, prin implicarea sa în înrobire. Acest interval 
de 10 zile descătuşează multă energie, este eliberată multă revoltă şi mulți vor privi fiecare 
oportunitate ca pe o provocare, ca pe un mijloc de a-şi spori volumul cunoştinţelor, de a se îndrepta 
spre adevăr, de a se apropia de el, de a atinge împlinirea finală. Din nefericire nu se întâmplă nimic. 
Oamenii nu se susţin şi nu se ajută unii pe alţii, resursele nu sunt gestionate corespunzător, starea de 
sănătate este puternic afectată de efortul făcut în primele zile şi de la o banală oboseală, de la o 
simplă criză care, în plus, mai acţionează şi în registrul cunoscut, se ajunge la o întreagă dramă. 
Mulţi vor pune totul pe seama speranţelor nerealiste pe care le-au avut, alții că s-au bazat pe 
informaţii venite din anturaj, din jur, de la prieteni, de la rude, din emisiuni radio sau tv şi care s-au 
dovedit eronate. Acum, prin Lilith în Rac, zodie puternic solicitată pe dimensiunea muncii, a 
seriozităţii şi motivaţiei ne pune în postura de a ne tulbura întreaga existenţă, de a decide atât de 
greşit şi întunecat încât munca pe care am tot prestat-o în ultimele săptămâni să se dovedească a fi 
în van. 

Cu toate că multe dintre elementele care participă la demersuri împreună cu noi par să 
revină la o anume stare de normalitate atât a limbajului, cât şi a disponibilităţii, că oamenii încep să 
aibă timp, să fie mai ordonaţi în gândire, mai siguri pe ei, mai incisivi, va fi mai puţin important. 

Cei sensibili care sunt obişnuiţi să urmărească fenomenul social tind să facă mereu comparaţie cu 
luna octombrie 2012, când Saturn şi Neptun s-au întâlnit în trigon. Atunci însă era vorba despre alt 
unghi, dar mai ales era vorba despre faptul că Saturn abia intrat în Scorpion nu primise încă toate 
prerogativele funcţiei. Acest fapt se întâmplă nu pentru că sunt induşi în eroare de ceea ce s-a- 
ntâmplat atunci, ci de faptul că aceştia, prin impactul Lunii negre din Rac, refuza să vadă prezentul 
aşa cum se construieşte. Asta înseamnă că în subsidiar, fiecare eveniment va avea o componentă 
dureroasă, fiecare va constata că oricât de bine sunt aşezate piesele, mecanismul nu funcţionează 
cum este programat. În ciuda acestora, vom continua să acţionăm, forţa se va derula pe principiul 
tăvălugului, fără să ne preocupăm câtuşi de puţin de amprenta pe care o lasă asupra destinului 
personal ignorarea etapelor intermediare. Vom fi atât de preocupaţi de finalitate încât nimic nu ne 
va mai putea retrage, opri sau îndrepta spre altceva. 

În 11 iunie, Luna se va afla în ultima sa zi de Rac. Va lăsa în urma aspectele cu Saturn, 
Uranus sau Pluton, chiar şi pe cele cu Neptun şi Chiron şi va face apel spre planetele din Gemeni ca 
o recunoaştere a muncii sale prestată anterior sau dintr-o nevoie de a se destinde, de a se confrunta 
cu elemente simple, uşoare, volatile, care să nu conţină deloc greutăţi, responsabilităţi, care să o 
îndemne spre veselie, jovialitate, glumă, relaxare. Eficienţa muncii va avea de suferit în aceste zile 
Şi ceea ce va fi rezolvat azi nu va avea nimic nou, nu va veni din efortul făcut acum, în această zi, ci 
din implicări anterioare. La drept vorbind, de la începutul lunii şi până acum sunt atât de multe 
rezultate cât, unii, nu au reuşit să obţină de la începutul anului şi se impune un moment de pauză, de 
relaxare, de deviere, ocolire a efortului. 

Zilele de Leu (12, 13 şi 14 iunie) se vor dovedi unele dintre cele mai dificile, fiecare 
atrăgând în sfera personală elemente pe care anterior le-a ignorat, remarci, reproşuri, fragmente 
uitate dintr-un demers, răspunsuri la solicitări mai vechi de care chiar uitase. Iniţial, chiar din 12 
iunie vom simţi că ne revin puterile şi că ar cam fi momentul să lăsăm liberă creativitatea, să ne 
bucurăm de viaţă altfel, în mod personal, să fim deschişi față de oameni, faţă de persoane noi, să 
lăsăm puţin dramatismul în urmă şi să privim viaţa prin simplitate şi plăcere. Nu vom avea cum să 
facem toate acestea pentru că ne ajung din urmă problemele. Pentru că Luna se implică într-o 
configurație numită Aripi de pasăre, cu Uranus, Mercur şi Venus din Rac şi Capul Dragonului din 
Scorpion natura evenimentelor este una complicată şi apăsătoare. O parte din evenimente sunt 
apăsătoare prin natura lor şi acestea se adresează oamenilor care nu au reuşit în ultima zi de Rac, 
adică ieri, să se desprindă de greutăţi. O altă parte a evenimentelor se va dovedi apăsătoare pentru 
că ne ia pe nepregătite, ne pun în fața faptului împlinit, ne aduc la vedere evenimente pe care le-am 
dorit ascunse sau de care am uitat complet. Acestea par lucruri neînsemnate, lipsite de valoarea cu 
care ne-am obişnuit, fac parte din structura individului şi acum, când individul vrea mai mult, când 
vrea să urce spre noi trepte, să zboare, să privească locul naşterii de la mari înălțimi, le atrage, le 
cheamă, le divulgă singur celorlalți ca fiind punctele sale slabe, elementele prin care devine 
vulnerabil. 

În felul acesta, creaţiile sale sunt apăsătoare, sumbre, incomplete şi mai mult mentale decât 
afective, deşi partea afectivă este cea care le dictează. Aşa intervine Lilith din Rac, fugind de sine, 
dar împiedecându-se de ceea ce nu rezolvă, de ceea ce nu poate lăsa în urmă, şi toate au o 
componentă afectivă evidentă. Pentru că Venus se afla în această perioadă în unghi din ce inc e mai 
strâns cu Capul Dragonului şi Chiron aceste complicaţii au menirea de a ne scurta drumul spre 
rezolvarea finală, spre ridicare a nivelului de conştiinţă, spre cucerirea a ceea ce ne-am propus în 12 
iunie că trebuie să ne însuşim. Deşi vom privi totul cu greutate şi intransigenţă, criticând dur orice 
ieşire din ritm a celorlalți, refuzând să acceptăm compromisul, deşi, în contrast, ne îndreptăm spre 
ceilalți cu cele mai bune intenţii, discrepanţa dintre calitatea gândirii şi emoţiile tulburătoare 
referitoare la ceea ce ne ia prin surprindere va da raporturilor dintre oameni o conotaţie grandioasă. 
Pentru mulţi acum se produc întâlniri remarcabile sau rupturi spectaculoase, întoarceri în sânul 
familiei a fiilor risipitori sau îmbrăţişarea primului zbor din casa a celor care au de cucerit viaţa şi 
valorile sale. 

Prin prisma acestora, opoziţia Lunii cu Junon din 14 iunie are rol decisiv atât în sensul bun, 
cât şi în cel negativ, aducând o separare de ceea ce am fost până acum, fie la nivel de decizie, fie la 

cel faptic. Ulterior acestui moment, în prima zi de Fecioară (15 iunie) vom realiza că orice încercare 
arbitrară de a integra un element pozitiv sau negativ într-un loc străin, orice acțiune săvârşită 
mecanic, în absența unei emoții, fie ea bună sau rea, deci cu sinceritate, ne obligă să scurtăm 
evenimentele, să reducem intensitatea efectivă, să ne substituim cu înfățişări de carton, să ne 
atribuim roluri şi efortul de a le menține va fi din ce în ce mai greu. Ceea ce împlineşte Luna în 
prima zi de Fecioara se numeşte Vapor cu pânze, în care Marte, în calitate de planetă focar, de 
punct situat pe poziția cea mai înaltă, indica şi vibrația prin care vom încerca să privim cel mai 
departe, cel mai sus şi cât mai pătrunzător. Or Marte în Gemeni este prea distrat şi jucăuş, prea 
destins şi nepăsător la realitatea din jur, convins fiind că norocul nu-l va părăsi şi orice s-ar întâmpla 
el va avea tot ce-i trebuie. Drama, aşa cum am simțit-o în ultimele zile este reală, însă prin această 
configurație totul va lua forma unei neseriozități, a sabotajului, a distragerii atenției de pe o 
problemă esențială, pe una comodă, simplă sau chiar iluzorie. 

Dacă la nivelul vieții personale ceea ce vine spre noi acum poate fi soluționat şi în zilele 
următoare, neavând, în absența bufoneriilor lui Marte din Gemeni, o greutate atât de mare, pe zona 
publică acestea vor genera complicații care compromit structura instituțiilor, aduc modificări în 
organigramă şi promit vânturi puternice sau pământuri noi, adică mai mult o sperietoare care nu se 
află nici la sud, nici la nord, nici la est nici la vest, ci doar în persoana celui care face anunțul. 
Trecerea de la bucurie la tristețe, de la speranță la deznădejde, în forma în care se prezintă acum 
contextul astral, ne pune în vedere că instabilitatea emoțională este cea care ridică tonul, care face 
muzica, ea este cea care îndeamnă să fim superficiali, adică uşor de convins, posaci, libertini sau 
lipsiți de înțelegere şi acceptare. 

16 iunie este ziua când Chiron va intra în mersul retrograd şi anumite situații, obişnuite să 
fie coordonate împotriva mulțumirii, par să intre pe făgaşul normal. În realitate, ne întoarcem spre 
complicațiile anului 2012, în special cele din luna octombrie când Saturn şi Neptun au încercat să 
fie pentru o scurtă perioada de timp prieteni. Cumulat cu faptul că şi Junon va intra în mers 
retrograd pe 18 iunie, în a doua zi de Balanţă (Luna în Balanţă) această retragere, privită pe fondul 
confuziei pe care am traversat-o anterior, pare să fie o perioadă de soluţii categorice. Şi acestea au o 
componentă afectivă marcantă, însă nu va fi divulgat acest lucru, ci, la lumină, va fi adusă o 
motivaţie de natură tehnică, impusă de neprevăzut sau că aşa sunt vremurile, așa este moda, aşa este 
curentul şi cu toţii va trebui să ne supunem. 

Zilele de Balanţă (17 şi 18 iunie) sunt zile de pregătire. În seara zilei de 19 iunie, după ce 
Luna va trece în Scorpion, Soarele şi Jupiter vor împlini o conjuncţie pe Gemeni, având şi Luna în 
vizorul trigonului său cu Junon, dar şi pe Lilith trecută de ceva vreme în Rac. Se va încerca 
schimbarea unor priorităţi, invocarea motivului de dreptate, succes, de reacordare a unui drept şi în 
care sunt implicaţi oameni care nu au nimic în comun cu decizia, dar care vor face parte din teatrul 
de proastă factura pe care cei implicat şi l-au programat din ultimele luni ale anului 2012. Pentru că 
Luna se află în această zi în conjuncţie cu Saturn totul va fi încadrat în sfera puterii care este deja 
conturată şi nimic nu va reuşi să iasă din această închisoare, nimic nu va reuşi să submineze acum, 
însă nu se va mai întâmpla acelaşi lucru şi în zilele următoare. După conjuncția Lunii cu Capul 
Dragonului din 20 iunie, în 21 iunie când Mercur şi Venus vor fi în conjunctie, Soarele va trece în 
Rac, Luna în Săgetător şi Lilith va aduce la lumină nemulțumirea prin Soare şi, mesajul tendenţios, 
prin Lună, va avea ca baza forţa, impactul şi conţinutul oferit de conjuncţia Venus-Mercur. 

În felul acesta, ducem la final o decadă care începe prin muncă şi sfârşeşte prin a divulga 
motivele muncii, începem prin necesitatea de a depune efort şi sfârşim prin invocarea unor beneficii 
suplimentare, cu o prea mare îndrăzneală față de umilinţă şi smerenia cu care am intrat în acest 
interval. 


A treia decadă 


Prin careul lui Marte cu Chiron de la începutul ultimei decade a lunii iunie, se pregăteşte 
trecerea lui Jupiter prin exaltare (Rac) şi eliberarea conştiinţei de temerile că argumentul nu va fi 
suficient de consistent, nici suficient de solid pentru a ne duce la finalitate demersurile complicate 
ale lui 2012. Unghiul de 90 de grade între dorinţă şi înţelepciune, între nevoia de spectacol şi cea de 

deschidere spre spaţii mari poartă în el acelaşi mod de acţiune, acelaşi imbold, acelaşi stil de a lucra, 
însă prin alte mijloace. În universul emoţional Chiron se desfăşoară prin noţiuni şi percepții, 
urmăreşte să se autoregleze prin urmărirea rezultatelor în mod individual şi pe fiecare le priveşte 
prin spirit critic, le evaluează intens prin raportare la contextul general. De partea cealaltă, Marte 
din Gemeni ne aduce intensitate expansiunii, nevoia de a fi în văzul tuturor, de a fi într-un centru, 
însă nu într-un cadru mare, extins, nu în spaţii largi şi nu tinzând spre şi mai multe zone sau spaţii 
deschise. Chiron va veni în aspect cu nevoia de adâncime, Marte cu cea de suprafaţă şi, cum este 
lesne de înţeles, se produc mişcări masive de substanţă şi idee între cele două destinaţii, nu pentru 
că ambele ar exercita o influenţă negativă una asupra celeilalte, ci pentru că sunt implicate într-o 
mişcare nefirească două tipuri de acumulări, două direcţii, două orientări. Lui Chiron din Peşti nu-i 
este deloc la îndemână să se ducă spre exterior şi nici Marte din gemeni nu se poate adânci în 
sensuri. Fuziunea celor două îl va pune pe Jupiter într-o postură stranie, va aduce complexele de 
inferioritate în zonele nedorite ale caracterului, punându-i pe oameni în situaţii fără soluție, 
complicate din prostie, din eroare umană sau dintr-o lipsă de atenţie. 

Plăcerea de a face lucruri simple, care să genereze emoţii puternice, de a retrăi sau 
rememora, de a reproduce prin cuvânt sau vorbă, de a ridica tonul pentru a fi auzit departe şi de a 
supăra audiența că o ţine prezenta în faţa unui mesaj care nu-i este adresat, de a intenţiona să 
readucem din adâncul fiinţei ceea ce nu este specific, doar pentru că simţim cum puterea ne 
traversează întreaga fiinţă, doar că simţim că putem face faţă situaţiilor delicate, va face din acest 
ultim decan al lunii iunie unul straniu, care se va baza pe experienţă, pe strategie ori pe absenţa 
totală a acesteia, în straturile superficiale ale acţiunii, dar aderarea, în orb, la structuri şi mai mari 
care au pentru individul lipsit de perspectivă un plan şi o finalitate. 

Acest mod straniu seamănă cu comerţul în sistemul multilevel marketing în care se insistă 
pe crearea unei structuri arborescente motivând adâncirea reţelei, extinderea ei în profunzime, în 
realitate ea se întinde tot la suprafață, pe spaţii şi mai mari, într-o implicare agresivă a indivizilor 
care doresc să aplice una din strategiile firmei. După trecerea lui Jupiter în Rac şi, în finalul lunii, 
împlinirea trigonului lui Marte cu Junon, energiile se vor exprima mult mai simplu, mai uşor, vor fi 
selective şi ceea ce nu dădea roade, este acum mutat într-un teren fertil şi sunt implicaţi oameni care 
au mai multe de oferit decât în poziţia în care erau amplasați şi se vor optimiza zonele de producţie, 
strategiile de lucru, deci eficiența muncii. 

În zilele de Săgetător (21 şi 22 iunie) va fi agresată chiar calitatea muncii şi relaţiile cu 
indivizii care, după trecerea lui Jupiter în Rac, vor avea un rol important în optimizarea muncii, va 
fi una critică. Nu numai că se încearcă o revoltă a individului împotriva apropiaților, colaboratorilor 
săi, ci şi o proastă evaluare a muncii, o deplasarea a concepţiei de strategie de lucru, implementare a 
ideilor novatoare, regândire a direcțiilor spre care se deplasează un individ sau identificarea 
elementului practic din cadrul noţiunilor şi direcțiilor teoretice indicate de manuale. Pentru că Luna 
se implică nu doar în careul în T cu Marte şi Chiron, ci şi în Nicovala alături de Uranus, Chiron şi 
Pluton, divergenţele de opinie, refuzul de a colabora, crizele în relațiile diplomatice ori neputinţa de 
a găsi o soluţie într-o situaţie complicată în care un grup de indivizi s-au unit pentru a lansa aceeaşi 
solicitare, va aduce disconfortul şi revolta la un alt nivel, va fi transferată în zone ascunse sau 
improprii apoi va genera, în noile sectoare în care a fost mutată, reacţii războinice, revoltă pe ideea 
de răzbunare, reglare de conturi. În aceeaşi perioadă Soarele şi Lilith sunt în conjunctie şi Jupiter, 
aflat în preajmă, perverteşte întreaga idee de justiţie, de credinţă, de înţelegere, de armonie sau justa 
apreciere, chiar şi aşa şubrezite cum erau ele aplicate. 

Mult mai periculoasă decât altă perioadă a acestei decade va fi cea indicată de cele două zile 
de Săgetător (21 şi 22 iunie) pentru că se va căuta prin ceea ce este negativ şi public să se obțină 
acceptul marii mase de oameni, acceptul mulțimii, poate chiar implicarea ei cu intenţia de a perverti 
soluția şi a o lăsa înghițită de mulţimea care va continua să fie nemulțumită, deşi va refuza să mai 
acţioneze. În viziunea astrologiei, acestea ţin de o înăbuşire a unei revolte spontane, a unei explozii 
care nu este inopinată aşa cum pare pentru că provine din careul Uranus-Pluton, care ne va încerca 
cu mare greutate până în 2016. Această formă de revoltă are însă o finalitate constructivă şi ea va fi 
întrezărita chiar din zilele de Săgetător când Uranus va fi planeta mediatoare opoziției Luna-Marte. 

Prin această calitate înţelegem cum lucrurile se vor manifesta printr-o logică răsturnată. Adică ne 
vom aştepta ca societatea să vină cu soluţii la probleme individuale, statul să ne facă ordine în 
familie, el să ne spună când să citim, pe cine să iubim, cât de dragi să ne fie copiii, pe unde să 
mergem, care să ne fie alimentele de bază şi cât de des să ne preocupăm de moralitate, spiritualitate, 
meditaţie, curăţenia sufletului. Pe nevăzute oamenii vor aluneca spre un teren periculos bucuroşi că 
se mişcă, încântați că văd în jur reacţii şi vor vedea în aceste semne ale puterii coerciţie, a forţei de 
grup. În realitate, această deplasare este dată de mişcarea pe care o au obiectele în timpul căderii. 
Nimeni nu poate şti, tocmai pentru că este implicat Uranus, ce ne aşteaptă la capăt. Ajunşi acolo 
vom constata că realitatea este alta şi că sarcinile unei noi ere sunt în realitate istovitoare. Primii 
nemulțumiți sunt cei care au sperat că schimbarea îi va pune şefi, lideri, guralivi, pe post de 
trompete care să strige, asemenea cocoşilor, de câteva ori pe zi şi să stea toată ziua pe gard. 

Lumea se schimbă şi nu de la sine, ci prin oameni. Zilele de Capricorn (23 şi 24 iunie) sunt 
zile de regrete şi doliu, de îmbrăţişare a unei forme de cenzuri pe care în general individul o aplica 
atunci când un factor exterior îi impune să se deplaseze repede dintr-o zonă în alta. Acum, contextul 
astral acţionează ca un produs homeopat, doar sperie şi obliga corpul şi mintea să se racordeze la 
ceea ce este bun şi corect. Informaţiile pot fi contradictorii până în momentul în care este aleasă o 
direcţie, un traseu, până când este decisă calea pe care dorim să mergem sau până când acceptăm 
realitatea situaţiei prezentă. Ulterior, informaţiile par să se aşeze în conformitate cu această realitate, 
că nu degeaba Luna trece prin fereastra careului Uranus-Pluton, nu degeaba se informează referitor 
la mersul societăţii, la soluţiile pe care trebuie să le implementeze, la câte restricții mai trebuie să 
îndurăm pentru a ne elibera de reziduuri, de ceea ce ţinem aproape de noi împotriva firii. 

Trecerea lui Jupiter în Rac în zilele de Vărsător (25 şi 26 iunie) ne recalibrează voinţa, şi ne 
pune în postura de a gândi pentru comunitate ceea ce nu suntem în stare să gândim pentru sine. 
Motivul: sunt câţiva prieteni din preajma care ne impulsionează în această direcție, câteva fiinţe, 
câţiva consilieri, câteva surse de inspiraţie, poate chiar una singură, o carte, un film, o expresie 
celebră, care au asupra noastră rolul de a descătuşa o forță şi de a ne împinge spre acţiuni care 
necesită implicare şi efort. 


Trecerea lui Jupiter în exaltare aduce un imens beneficiu ideii de dreptate, de echilibru, dar 
mai ales, în acest început de tranzit ne aduce reaşezarea gândirii şi sentimentului într-o albie a 
firescului. Mulţi se vor gândi la greşelile pe care le-au tot făcut de-a lungul lunii iunie, alții vor 

încerca să-şi arate acest regret prin fapte, însă beneficiul va fi al tuturor pentru că această înmuiere a 
voinţei aduce o detensionare a unei zone de conflict, a forţei de a demonstra, de a străluci, de a lovi 
prin mijloacele care inspirau cel mai mult frică şi care, prin slăbirea puterii de a rezista, au gestionat 
un fond informaţional negativ depus la nivelul egregorului rasei umane. Se intră până pe 16 iulie 
2014 într-un con favorabil, în care instituţiile statului vor avea mai mult credit, în care credinţa va 
simţi o uşoară revigorare şi în care cei cu rezonanţe negative din acel depozit de obiceiuri proaste 
depus în egregorul planetei vor trece în umbră, vor face eforturi să se menţină în linia întâi, se vor 
demasca, vor scoate la lumina acele intenţii ascunse prin care doreau să deţine controlul doar pentru 
a-şi ascunde lenea, indolența şi iresponsabilitatea. 

Încet, încet, Soarele se depărtează de Lilith şi oamenii încep să-şi pună ordine în gânduri, să- 
şi recapete independenţa, să nu se mai teamă de a recunoaşte adevărul, de a-l privi în faţă şi de a-l 
exprima, însă Jupiter îi va lua locul şi chiar în luna următoare, pe 12 iulie, el se va afla în conjuncţie 
cu Lilith când Marte se va afla pe finalul tranzitului său prin Gemeni. 

Mesajul lui Jupiter intrat pe semn cardinal este unul direct şi dur: nu mai este timp. Pentru 
fiecare această expresie se va construi diferit, pentru că lipsa timpului îi va duce pe unii să-şi 
reconsidere poziţia faţă de adversari ori să se ocupe cu adevărat de valorile importante. Din 
nefericire, nu este prea mult timp de gândire. În prima decadă a lunii august Jupiter va împlini deja 
cu Pluton o opoziţie, asta înseamnă că atunci vom avea de înfruntat primele rezultate ale faptelor de 
acum, vom înfrunta primele raze ale intenţiilor de acum. Poate fi vorba despre hrana, asimilare, 
integrare într-o structura mai mare ori de lansarea unui mesaj complicat care să indice pe de o parte 
desprinderea de un tip de demersuri şi îmbrăţişarea altora, moment de cotitură atât pentru individ 
cât şi pentru comunitate. 

Acum suntem invitaţi să ne oprim din agitația pe care am tot traversat-o timp de un an de 
zile, din bucuria superficială care ne-a ţinut captivi şi să ne dovedim serioşi, puternici, inteligenţi şi 
harnici. Racul poate administra cu multă atenţie energia planetei Jupiter însă nu-i poate oferi sens şi 
nici finalitate. Asta înseamnă că în următoarele aproximativ 12 luni sensul va trebui să ni-l 
extragem din alte izvoare, nu din muncă, nu din efort, nu din rezultatele care vin de la sine prin 
practicarea acestora. Trigonul pe care Marte şi Junon îl împlinesc în finalul acestei luni ne vor 
susţine, proteja şi impulsiona gândurile curate, cele pe care nu le-am murdărit în mânii şi tensiuni 
inutile, cele care ţin de susţinerea şi dăruirea de o limpezime unică pe care zodia Gemeni o poate 
oferi atunci când nu a fost atinsă de orgolii sau imoralitate. Ceea ce este proaspăt şi viguros va 
prinde şi mai multă putere însă se impune un avertisment sever aferent sincerităţii gândurilor, a 
uşurinţei cu care ne lăsăm pradă regretului, dramei, invidiei, resentimentului. A te menţine în 
puritate înseamnă în primul rând a fi conştient ca emoția este cea care îţi poate tulbura gândul, că 
poți cădea în inversiune, imoralitate preamărind boala ca mijloc de elevare în situaţia în care 
emoţiile nu sunt mature, ci firave, prea plăpânde, prea deschise, prea imprudente. A ne ţine departe 
de orice formă de entuziasm ce ar putea veni din partea lui Marte, impulsionat în zilele de 28 şi 29 
iunie (în zilele de Peşti) ce vine cu soluţii urgente pentru a înlătura melancolia care ne-ar putea 
cuprinde, înseamnă a dovedi maturitate şi până în iulie 2014, când Jupiter va trece în Leu, această 
formă de maturitate va constitui elementul cel mai bun, corect şi eficient pe care îl vom administra 
în nevoia de inserţie, elevare sau integrare socială. Prin aceste direcţii, restricțiile sunt elemente care 
nu ne pot obstrucţiona, ci ne vor ajuta să ne ridicăm deasupra propriei condiţii şi să ne găsim un rost 
în tot acest val al schimbărilor. 

Luna iunie va fi, aşadar, o lună a efortului. Munca în diferitele sale forme de exprimare va fi 
cap de afiş şi ne va îndemna să ne valorificăm tot ceea ce avem mai bun şi mai curat. Este important 
de ştiut că, spre final, să nu se insiste atât de mult în demersurile care nu vin cu soluţii ingenioase, 
simple sau scurte ca durată pentru că asta ar însemna forțarea unei energii, iar consecinţele sunt 
drastice şi vor fi vizibile începând cu prima decadă a lunii august. 

Prima decadă 


Debutul lunii iulie se va face în forță. Luna ocupă deja ultimul decan în Berbec şi va face 
acum un apel spre Jupiter, spre mesajul acestuia, ce transpare din conjuncţia cu Lilith, iar Soarele se 
implică într-un careu în T cardinal cu maleficii Uranus şi Pluton. Traversând o perioadă în care 
luminariile sunt lezate chiar de cei care ar trebui să vină cu soluţii, cu o protecţie, chiar de cei care 
ar trebui să le asigure mentenanţa, intrăm de fapt într-o perioadă complicată de segmentare, de 
separare a prezentului de trecut într-un mod dur, direct, puternic şi agresiv. De undeva din interior 
suntem agresaţi cu mesaje, cu ultimatumuri şi mulți îşi vor pierde complet controlul. Vor motiva că 
nu au înţeles nimic din ceea ce s-a-ntâmplat în luna iunie, că au muncit prea mult fără rost, fără să 
fie recompensaţi, fără să fie plătiți sau promovați aşa cum li s-a promis. Deşi pare o dramă 
sentimentală, pentru că doar argumente de genul acesta vom avea în prima decadă a lunii, schemele 
spre care ne vom îndrepta se vor desfăşura în absenţa acesteia. Unii vor considera că acţionează la 
inspiraţie, că sunt încurajați din umbră de consilieri, de prieteni, că sunt sfătuiţi să insiste în această 
direcţie, că devin sensibili la mesaje inoculate prin mass-media, că dintr-odată se doresc să se 
ascunda de părinţi, copii, soţ, soţie, de superiori şi prin această decizie îşi vor justifica tenacitatea cu 
care se vor decide ceea ce au ridicat cu atât de mult efort, de cea ce au hrănit cu propria energie. 
Fiind implicat Uranus în tot acest mesaj se va pune problema controlului şi, de asemenea, făcându- 
se apel direct la Pluton prin opoziţia agresivă pe care acesta o împlineşte cu Soarele se va pune 
problema motivaţiei, a banilor, a succesului, a dominării, a puterii. Stă în firea oamenilor să se simtă 
atraşi de ceea ce nu le aparţine şi asta se dezvoltă în umbra unei lăcomii care nu ţine doar de 
necesitățile materiale, ci şi de cele afective, ori de cele spirituale care trec din sfera individuală, din 
sectorul lui “E treaba mea ce fac”, în cel “Ne priveşte pe toți în ce direcţie mergem”. 

Careul Lunii cu Mercur chiar din prima zi a lunii iulie ne aduce o disfuncţie în mecanismul 
comunicării. Cuvântul nu va 
putea nicicum să susţină o trăire 
atât de complexă, iar când va 
încerca să explice mecanismul 
social care se desfăşoară acum se 
va lovi de obstacole pe care nu le 
poate depăşi. Mercur este în Rac, 
tot în Rac este şi Luna neagră şi, 
de asemenea, Soarele şi toate 
acestea exercită asupra planetei 
Venus, o presiune teribilă. Abia 
intrată în Leu, ea le va spune 
oamenilor că nu contează ce 
simte, de vreme ce e liberă, de 
vreme ce nu este agresată fizic, 
nu i se opune pe faţă, nu pierde 
contactul direct cu auditoriul. În 
felul acesta ea poate răni, poate 
distruge o dragoste pe care nu a 
înţeles-o şi pe care nici nu se 
străduieşte foarte tare să o 
accepte. Avansând în tranzitul ei, 
Venus se va întâlni cu Uranus 

într-un trigon şi această confuzie de acum, cea care ne face să nu putem să punem în cuvinte mesaje 
complexe, să cuprindem în idee adevărul, va trece în sfera afectivă generând drame afective la o 
intensitate greu de anticipat. 

Acum însă ne comportăm ca în perioada adolescenţei când ni se părea că totul se poate 
împlini, chiar şi nemulţumirile le abordăm cu un curaj nebun, permiţându-ne să ne arătăm indignaţi 
într-un mod în care adulţii refuză categoric. Aspectul complicat al acestei prime decade vine, pentru 
adulți, tocmai din rememorarea acelei libertăţi, din deschiderea spre limbaj fără a-l stăpâni, de a ne 
îndrepta spre a oferi un sfat, spre a susţine un mesaj în public, spre a clarifica, a stabili, a promova o 
idee şi a ne implica în acest proces de transfer fără a şti dacă ce spunem, transmitem sau oferim este 
corect sau util. 

Pe 2 iulie, când Soarele se va opune lui Pluton şi practic se va atinge faza maximă a careului 
în T cardinal, Luna se va afla în exaltare, se va apropia de motivele şi plăcerile sale materialiste, 
spre a explora latura sa senzuala ori pentru a se compromite iremediabil prin experimentarea unor 
plăceri greu de controlat sau de acceptat pentru societate. De toate acestea Luna neagră pare să fie 
direct răspunzătoare şi, pentru că are susținerea lui Jupiter, Lilith le va prezenta pe acestea ca 
mijloace de destrămare, de ridicare de la un stadiu rudimentar, greşit, penibil, din boală spre 
sănătate, dar nu prin vindecare, ci prin amputare, prin tăiere, separare, segmentare, îndepărtarea a 
aceea ce credem acum, cu mintea falsă sau bolnavă care ne trage în jos. 

Tot ceea ce este greşit, agresiv şi care poartă amprenta nesiguranţei sau durerii ne va duce 
spre plăcerea de a ne arunca în senzualitate, în explorarea unei laturi inferioare, spre a gândi totul 
prin plăcere şi a ridica senzualitatea pe un postament nepotrivit statutului pe care-l avem. În această 
zi Lună şi Saturn se opun şi împreună cu opoziţia Soarelui cu Pluton observăm că pe cer s-a format 
un dreptunghi mistic care are în vârfurile sale doi malefici (Saturn şi Pluton) şi luminatorii (Soarele 
şi Luna). Nu trebuie să deții cunoştinţe avansate de astrologie pentru a înţelege că această 
configurație merge spre a da existenţei individuale o direcție greşită, diferită de ceea ce şi-a 
construit până acum, de a o încerca aşa cum sunt încercaţi călugării care încă nu s-au decis dacă să- 
şi petreacă restul zilelor în mănăstire sau nu, aşa cum este încercat orice individ care cere cu 
insistenţă soluţionarea unei probleme, dar nu este încă decis că vrea să facă toate eforturile ce ţin de 
el pentru a le atinge. Toate acestea pot aduce şi semne de boală, de dizarmonie, de slăbire a 
vitalităţii prin consum într-o direcţie care nu produce nimic, de secătuire a rezervelor, de pierderea 
banilor, a valorii pe care aceştia o pot reprezenta printr-o formă virtuală de recompensare a muncii, 
a efortului. În felul acesta, înțelegem că se duce o luptă intensă cu ceea ce este vechi, cu învăţătura 
care ne-a fost utilă până acum, dar care nu ne-a putut oferi plăcere, pentru că nu acesta îi era scopul. 
Oamenii, însă, experimentează şi ar fi absurd acum să considerăm că a devia puţin de la cale este 
atât de greşit, atât de rău şi periculos. Nu! Însă a ne construi viitorul pe această bucla înseamnă a 
considera că putem trăi cu o doză de oxigen pe care o folosesc scafandri în escapadele lor, doar 
pentru că acum ne-am delectat cu peisajele acvatice şi am confundat statutul de privitor, cu 
bucuriile şi experienţele sale, cu cel de privit, care implică o altă adaptare la viaţă, alte necesități. 

Într-o transpunere concretă, acest mecanism ne îndreaptă spre zone ale societăţii în care nu 
putem înota şi care ne vor răni cu cât vom alege să trăim mai mult acolo. Mulţi vor înţelege acest 
lucru şi se vor proteja rămânând în mediul de origine, iar acest aspect al vieţii îi va leza şi mai mult. 
Prima soluţie poate veni chiar din ziua următoare, 3 iulie, când Luna se va afla în trigon/sextil cu 
Pluton/Soarele, deci va media opoziţia acestora. “Banii nu aduc fericirea, dar o întreţin” vor spune 
mulţi şi tocmai această deviză este cea care îi va ţine captivi în plăcere confundând-o cu necesitatea. 
La modul evident va fi nevoie de a valorifica rezultatele muncii, de a vinde sau cumpăra, de a pune 
la dispoziția celorlalţi elemente care prin mobilitatea sau utilitatea lor să depăşească bariere ale 
relaţiilor dintre oameni. Sfera socială, prin conjuncția lui Lilith cu Jupiter, nu pare să fie pregătită 
pentru aşa ceva şi, în realitate, ceea ce vine acum spre noi nu reprezintă decât un ultim impuls, un 
ultim elan al vibraţiilor venit din partea lui Saturn ce, pe 8 iulie, va reveni din mersul retrograd. Încă 
de ieri, de când s-a opus Lunii, Saturn îi îndeamnă pe oameni să caute soluţii, să-şi adune lucrurile 
rămase în urmă, să-şi ceară înapoi împrumuturile şi să se pregătească pentru o relansare. Acesta este 
momentul când iluzia câştigului ne va cuprinde pe toţi şi când vom considera că a face ceva în 

direcția aceasta reprezintă garantul succesului. Oxigenul din rezervă se va termina cât de curând şi 
atunci vom realiza că am încercat să ne comportăm ca o amfibie, fără a parcurge etape intermediare 
trecerii de la spre această zonă. 

Zilele de Gemeni (4, 5 şi 6 iulie) ne vor solicita din punct de vedere afectiv. Nu că ne vor 
pune în faţa unor trăiri pe care nu le cunoaştem, ci pentru că vor fi zile în care vom căuta să vindem 
şi să cumpărăm orice, să ne punem gaj sentimentele, să garantăm cu promisiuni deşarte pentru a ne 
stabili în relaţii care nu au cum să meargă în forma aceasta mai departe. Aici sunt incluse şi relaţii 
cu obiectele, cu ideile, cu aspiraţiile, nu doar cele care se construiesc între oameni. În 5 iulie, Luna 
va aduce la lumina acele răsturnări de situaţie, acele inversiuni afective pe care le-am aşteptat încă 
de la începutul lunii. Prin sextilele împlinite cu Uranus şi Venus, Luna va deveni planeta focar în 
triunghiul minor pe care îl construieşte cu acestea. Visul de a împărtăşi cu o persoană, cu un grup 
sau de a stabili printr-un document, o declaraţie, un statut, ne încălzeşte sângele şi ne reaminteşte că 
iubirea, dragostea, compasiunea sunt motoarele vieţii. De partea cealaltă, ca un recul, pentru că 
zodia Săgetător este goală, iar guvernatorul ei îşi pierde vremea pupându-se cu Calypso sau 
ascultând cântecul sirenelor, vom fi tentaţi să ne refuzăm ceea ce ne protejează cel mai mult, o 
hrană corespunzătoare, un tratament bun, accesul la o informaţie valoroasă ori pur şi simplu 
contactul cu o energie specială pe care mulți să o privească drept compromiţătoare, epuizantă 
dispusă să ne solicite şi mai mult, încărcată de probleme. A judeca, a ne oferi privilegiul de a pierde 
timpul, de a refuza un ultim efort, experimentăm, de bună voie, cu toată convingerea de care suntem 
în stare, o întoarcere din drum, o scădere a nivelului de percepţie, o greşeală, o desprindere de 
normalitate. 

Deşi cadrul general nu are evidenţa unei agresiuni, fiecare vine în relaţiile sale cu o tensiune, 
cu o nemulţumire, cu un stres care îi face pe oameni să nu-şi poată da mâinile pentru a lucra în 
echipă, pentru a construi împreună edificii importante. Ziua de 6 iulie, ca o ultimă zi de Gemeni 
(Luna în Gemeni) este edificatoare în acest sens reducând totul doar la nivelul tensiunii dezvoltate 
faţă de cei din jur care nu doresc să ne susţină proiectul personal sau căutarea persoanelor care să ne 
ajute să ne ducem mai departe dezideratele. 

Conjuncţia Lunii cu Jupiter şi Lilith se produce în ziua în care Luna nu doar participă la 
triunghiul regal cu Saturn şi Neptun, dar i se opune şi lui Pluton, aducând gustului defect din zilele 
anterioare statutul de normalitate. Mulţi dintre cei care gândesc şi se pot pronunţa de cele mai multe 
ori cu obiectivitate în privinţa fenomenului social vor încerca să protesteze la cele ce se decid azi, 
însă marea masă, cea care trăieşte din hrana insalubră a viciului învelit în staniol va refuza 
argumentul şi vom asista la o fuziune împotriva adevărului, o campanie organizată împotriva celor 
care de la începutul anului şi până acum au susținut cu insistenţă lecţiile istoriei sociale sau 
individuale, vor merge pe lecţii de viaţă, pe moralitate, pe sinceritate, pe echilibru. Aceştia sunt 
loviți, acuzaţi, îndreptaţi spre periferia societăţii, acuzaţi de lucruri pe care nu le-au făcut şi care pot, 
dacă şi le asumă, să le anuleze multe din rezultatele pe care le-au obţinut prin efort propriu, prin 
muncă susţinută. 

Sunt accentuate zodiile de apă, deci expresia sentimentelor va lua o amploare atât de mare 
încât doar echilibrul nu poate veni decât din două puncte: Pluton din Capricorn şi, prin intermediul 
acestuia, de la trigonul lui Uranus din Berbec cu Venus din Leu. Că este vorba despre putere, despre 
bani, despre scandaluri cu substrat sexual, că ele vin să anunţe prinderea hoţilor, o evaziune fiscală, 
că se anunţă o nouă etapă a crizei sau, de partea cealaltă, că sunt indicate economii izolate în care 
totul pare construi după chipul şi asemănarea Utopiei lui Morus schema pe care o reproduce 
fenomenul social nu se va îndrepta nicicum spre soluționare. Totul clocoteşte, este exprimat pe baza 
resentimentelor, pe baza planurilor mai vechi, dar nu oricum, ci ale acelora care nu au reuşit deşi au 
fost repetate de mai multe ori. Astfel, sunt aduse în zona socială vizibilă personaje care vor stârni 
ilaritatea, care nu au nimic de-a face cu gândirea, cu strategiile, dar care au alte calităţi, cele care 
sunt impuse de un mecanism astral misterios în care factorul uman a adus în lumea manifestată idei 
şi direcții împotriva sa ca egregor, împotriva sa ca spirit venit aici să experimenteze, doar de dragul 
de a hrăni confortul şi de a se dezlănţui într-un abuz de putere în mod direct (“eu sunt cel de care 
trebuie să asculți”) sau indirect (“până la urmă va face cum am spus eu”). 

Aceste direcții, neplăcute pentru urechile celor care doresc să primească doar veşti bune, ne 
apropie de momentul când Saturn va ieşi din mersul retrograd. Întâmplător sau nu, în acest moment, 
în această zi spre care se pare că merg toate trăsăturile de la începutul lunii încoace, aduc împlinirea 
trigonului Venus-Uranus, cel care ne îmbie spre libertăţi nefireşti, Chiron şi Capul Dragonului îşi 
împlinesc trigonul pe care îl tot formează de ceva vreme, dând evenimentelor însemnătatea lecţiilor 
de viaţă la capitolul “Aşa nu!”, iar luminariile intră în conjuncţie atingând faza de Lună nouă. Totul 
se va construi ca o muzică abstractă, în care o serie de instrumente ţin ritmul, altele parcurg cu mare 
rapiditate gama, iar altele strigă din când în când punctând anumite note pentru a crea impresii şi a 
duce emoția în zona dorită. 

Dacă în lunile anterioare am experimentat mai multe steliumuri, ajutându-ne să ne 
exprimăm prin Peşti, prin Berbec şi prin Taur într-un mod concentrat, iar mesajul să poată ţinti spre 
împlinirea lui, acum gruparea planetelor aduce o separare a lumilor, o împărțire a direcțiilor. Racul 
nu va beneficia de acest Stelium, ci, dimpotrivă, va pune pe umerii unui Mercur prea încărcat şi 
neputincios în a înţelege ce simte sau în a se face înţeles, întreaga sa dinamică. Din postura de 
guvernator, în următoarele patru săptămâni, Mercur va oferi retragerii, interiorizării, regresului, 
ajutorului, strigătului, conotaţii apocaliptice. Acesta este momentul în care luna iulie se va îndrepta 
spre evenimente care o vor face atât de celebră. 


A doua decadă 


A doua decadă a lunii iulie debutează cu Luna în Leu şi cu o conjuncţie Luna-Venus, 
continuăm dinamica şi progresul pe care Venus îl aduce de la începutul lunii. Careul cu Axa 
Dragonului va fi însă de prost augur, chiar dacă trigonul cu Uranus stabilizează dorinţa de libertate 
şi conferă întâmplărilor o notă proaspătă, curajoasă, dinamică. Deşi primele 10 zile nu au fost deloc 
liniştite, ceea ce ne cuprinde acum ne prezintă ca pe nişte răsfăţaţi, ca şi cum am huzurit până acum, 
ca şi cum am fost alintaţi de soartă, de destin, ca şi cum banii, fericirea, mulțumirea au fost din 
abundență în jurul nostru şi totul a fost simplu şi uşor. Această formă de disimulare, privită prin 
unghiurile care încep să se formeze în această a doua decadă, aduce în viziunea astrologiei mondiale 
ideea de destrămare. În vremurile noastre nu se mai foloseşte termenul de imperiu cu aceleaşi 
conotaţii ca în trecut, însă însemnătatea pare să fie aceeaşi. Destrămarea, ce apare acum sub forma 
ei linguşitoare, cea care subliniază în momentul de maximă intensitate, că lucrurile sunt în regulă, 
că nimeni nu suferă, toţi cei implicaţi trăiesc o fericire fără margini, va fi însoțită de un fenomen 
natural. Prin implicarea lui Uranus în treburile lui Saturn pe care îl vedem puternic ataşat de Neptun 
şi Jupiter în triunghiul regal de pe semne de apă se produce o amestecare a forței distrugătoare a 
naturii peste treburile omului, peste structurile sale, nu numai dinspre natura spre om, ci poate şi 
invers. Indiferent de sensul de deplasare rezultatul va fi unul care nu va susţine deloc demersurile pe 
termen lung. Dacă în 2012 tehnica era încurajată spre descoperiri şi spre ridicări ale standardului de 
viaţă prin inovaţii, prin folosirea tehnologiilor moderne în scopuri benefice, în domeniul medical 
sau pentru protejarea cadrului natural, acum acestea sunt pe punctul să scape de sub control. Deja, 
prin relaţia lui Jupiter cu Lilith instituţia familiei este puternic agresată, răsturnată şi promovată într- 
un mod straniu, nefiresc, maniera în care omul va încerca să-şi găsească un alt mijloc de 
subzistență, de a-şi căuta strămoşi în cele mai improprii locuri va duce, ca şi în anul anterior, la 
descoperiri spectaculoase, însă ele nu vor fi folosite pentru binele rasei umane. 

Piramida de apă care este acum mai activă şi mai puternică nu aduce însă coerciţia unor 
forţe pentru a amplifica şi eficientiza o direcţie, un demers sau o acţiune cu caracter public, ci aduce 
construirea unei direcţii la care să participe indivizi, grupuri, forțe care nu pot lucra împreună şi care 
deci nu pot construi nimic durabil. Ca în fabula lui Alecu Donici “Racul, broască şi ştiuca” aceste 
trei zodii de apă îi încurajează pe oameni să-şi de-a mâna pentru a ridica punți peste obstacolele de 
acum, pentru a le ocoli, pentru a le ascunde, nu pentru a le rezolva. Se va vorbi despre unire, despre 
forţe care stau să se unească într-o conflagrație mondială, despre ținte care au fost atinse şi, în 
sferele de jos, acolo unde omul obişnuit abia îşi duce traiul de zi cu zi, lucrurile nu se schimbă 
deloc, adică stă neclintit aşa cum stă sacul cu grâu din fabula lui Donici. 

Că în această fuziune va fi invocat motivul apei, că e prea îngheţată, că se topeşte, că e prea 
murdară, că se epuizează, că este nevoie să fie folosită ca terapie, că i s-a descoperit o nouă 
proprietate care uimeşte mediile ştiinţifice, trăsătura fizică a apei, cea lichidă, stă să ne ducă la vale, 
spre zone situate la atitudini mici, împreună cu ceea ce am acumulat de-a lungul vieţii. Pentru unii 
aluviunile unei vieţi par să fie fertile, altele se dovedesc adevărate sedimente urât mirositoare de 
care nu se mai pot debarasa. 

În acelaşi registru se va desfăşura şi a doua zi de Leu, la fel de dinamic şi de complicat, însă 
se va centra mai mult pe schimbul de informaţii şi valori dintre oameni, decât de asocierea lor 
pentru un ideal comun. 

În 12 iulie, în prima zi de Fecioară, Luna va fi într-o opoziție cu Neptun şi ne va spulbera 
orice vis pe care Jupiter din Rac, semn al progresului spiritual, ar putea să ni-l ofere. Zmeul pe care 
îl construieşte împreună cu piramida de apă se alătură unui Zmeu deja format, cu aceeaşi piramidă 
de apă şi care are la bază planeta Pluton formând, prin activarea unui punct virtual de la începutul 
Taurului, o superbă Stea a lui David care dintr-odată schimbă direcţia din forma ei concentrată sau 
îndreptată spre câteva demersuri, într-o mare diversitate de direcţii şi soluţii, care vor face apel, prin 
punctual virtual, la finalul lunii aprilie, o lună destul de încărcată a acestui an. În absenţa unei 
planete reale în primele grade din Taur, calitatea evenimentelor va fi dependentă de abilitatea 
oamenilor de a se întoarce din trecut şi de a-şi extrage de acolo învățăminte, de posibilitatea de a fi 
făcut ceva important în acele momente pentru a le personifica acum şi, prin raportare, să poată fi 
integrate în contextul astral şi valorificate în această configuraţie. În absenţa unor ipostaze clare, ne 
vom limita la a ne implica în demersurile altora, la a fi coordonaţi, la a primi sfaturi, a fi integrați 
într-o dinamică astrală pe care alţii o coordonează încă din finalul lunii aprilie. 

A doua zi de Fecioară (13 iulie) îl aduce pe Mercur în postura de planetă mediatoare 
opoziţiilor pe care Luna le face cu Neptun şi Chiron şi îl mută pe Marte în Rac. Se spune că în Rac, 
Marte, pentru că este în cădere, este deposedat de elementul cel mai puternic şi spectaculos al 
vibraţiei sale: dinamismul. Personal, consider că această apreciere este una greşită, pentru că Racul 
nu este o zodie liniştită. Are o agitaţie surprinzătoare (nu degeaba este semn cardinal) dar pe care şi- 
o manifesta în interior, în adâncul fiinţei sale. Racul întâi îşi repetă sieşi replica, şi-o spune până 
când se satură şi apoi îi aruncă interlocutorului ceea ce îi mai rămâne din ea. Marte se va integra 
puternic în această dinamică şi îi va încuraja pe oameni, până pe 28 august, să se compătimească, 
să-şi găsească tot felul de culpe, să se substituie singuri din comisii de lucru, să fugă de la locul 
faptei sau să cadă în extrema cealaltă să fie deposedaţi de orice umbră de bunătate, orice element 
corect, simplu său sincer ce ar putea să ridice fiinţa umană şi să o pregătească pentru a îmbrăţişa 
reguli morale, o educaţie adecvată sau pentru promovarea unui talent. Din nefericire, cel puţin un 
sfert din această perioadă (aproximativ două săptămâni) Marte va fi lezat puternic de prezenţa Lunii 
negre pe începutul zodiei Rac. Astfel, atunci când va dori să-şi promoveze ideile, să fie combativ, 
să-i convingă pe oameni să ia viaţa în uşor, să simplifice contactele şi ideile, adică să primească 
totul din perspectiva zodiei Gemeni, relația sa cu Lilith va agresa strictele necesităţi, funcționarea 
corectă a metabolismului, disponibilitatea către muncă, cerând un preţ prea mare pentru efortul pe 
care îl face şi ducând în punctul în care prin revendicare să ne compromitem şi cea mai slabă şansă 
de reuşită. Dacă va dori să-şi cultive creativitatea, considerând că de acum e de domeniul trecutului 
ceea ce a făcut, vrând prin această relansare să adjudece un post, o funcţie, o poziţie, un privilegiu, 
fără a avea nevoie de aşa ceva, adică de a privi contextul din perspectiva zodiei Leu, va duce relația 
sa cu Lilith în casa a XII-a, va atrage duşmani ascunşi, îşi va slăbi rezistenţa la efort şi se va izola şi 
mai mult. Ştim cu toţii cât de periculoase sunt trăsăturile casei a XII-a atunci când este obligată să 
acţioneze în planul concret, în fizic şi tocmai de aceea, oricât de greu ar fi, cel puţin în următoarele 
două săptămâni să urmărim cu maximă atenţie direcţia spre care se îndreaptă dorinţa, cât de intens 
este ea pervertită de dramă, cât de mult reuşim să ne punem singuri piedici acum, când ar fi trebuit 
ca maleabilitatea elementului apă, cel care susţine atâtea configurații, să ne aducă în faţa unor 
realizări remarcabile, să ne purificăm structura, să lăsăm aluviunile să se ducă singure împreună cu 
demersurile societăţii şi, din mers, să ne preocupăm de o relansare. Marte, până pe 28 august, ne va 
ține încuiaţi în dramă, în nemulţumire şi ne va convinge că tot ce trăim este real. 

Zilele de Balanţă (14, 15 şi 16 iulie) ne mai limpezesc puţin gândurile şi ne ajută să ne 
mulţumim cu ceea ce avem. În paralel cu această formă de temperare, demersurile publice vor lua o 
turnură neaşteptată. Astfel, în 15 iulie, când Luna atinge opoziţia cu Uranus, de fapt împlineşte o 
cruce cosmică pe semne cardinale care este pe punctul să ne spulbere o realizare socială importantă. 
Pentru viaţa socială această configuraţie este grea, dificilă, însă pentru dimensiunea personală, cea 
care are nevoie de mişcare (Marte cere din Rac mişcare, deşi nu o poate oferi!) va fi văzută ca o 
revigorare a grupurilor mici, a familiei, a cercului de prieteni, însă doar în ceea ce privesc 
schimburile personale, nu şi cele oficiale. Ceea ce devine oficial, ce este rece, ce nu primeşte 
căldură, aşa cum cere Marte din Rac, se îndreaptă spre separare, dramă şi explozie. Prin Uranus şi 
Pluton multe vor scăpa de sub control, multe se vor îndrepta spre o dizolvare într-o altă structură, 
una mai mare sau separarea unei structuri mari în părți mici pentru a pune pe acestea greutatea 
demersurilor pe care structura mai mare ar fi vrut să le facă. 

Luna se îndreaptă însă cu paşi repezi spre conjuncţia cu Capul Dragonului şi ceea ce este 
ascuns, ceea ce se îndreaptă spre calitatea de “oficial” şi care nu este împărtăşit devine un atribut al 
schimbărilor magnifice de concepţie, a caracterului revoluţionar pe care universul ni-l oferă acum 
cu o mare generozitate. Într-un cadru intim, momentul poate fi deschizător de drumuri şi poate 
încuraja acceptarea unei situaţii conflictuale doar pentru că dintr-odată adevărul ieşit la lumină este 
lipsit de valoare. Caracterul abstract al jocului de rol pe care Uranus şi Pluton îl fac acum ne spune 
că atât înţelegerea adevărului, în cadrul intim, este valabilă, cât şi ascunderea lui în sferele sociale, 
atât acceptarea unei poveri cu disponibilitatea de a munci, rezista la efort, suportă privaţiuni (în 
cadrul personal), cât şi a prelua din sarcinile structurii mari care se dizolvă şi se desprinde în părți 
constitutive. 

În 17 iulie Uranus va intra în mers retrograd şi când am crezut că totul va reveni la normal, 
că totul se va stabiliza, aşa greu şi complicat cum este, intervine din nou o modificare de structură. 
Întregul curent se va dovedi deficitar la capitolul vitalitate, steril, impropriu pentru membrii 
grupării, pentru sănătate, pentru educaţie şi apele se întorc spre izvor. În timp ce Uranus întoarce 
armele împotriva aliatului, încurajând separarea, adică revenind la ipostaza în care părţile 
componente se aflau la începuturi, fiecare cu gândurile şi aspiraţiile lor, Jupiter (dreptatea în scaun 
cu rotile datorită conjuncției lui Jupiter cu Lilith), profita de oprirea elanului ce vine prin 
retrogradarea lui Uranus, şi va dori, prin piramida de apă cu Saturn şi Neptun să aplice metode 
vechi în contextul actual. Astrologii nu vor fi mulțumiți de aceste semnături astrale. Nu vor fi 
încântați nici că Pluton le supervizează pe acestea pentru că scopul va fi acela de a controla şi mai 
mult masele, de a le adânci în datorii, de a la duce spre zone sărace în resurse pentru ca deținătorul 
puterii să poată gestiona zonele care sunt generoase în zăcăminte, fond genetic, varietăţi culturale. 

În 19 iulie Saturn şi Neptun îşi împlinesc cel de al treilea trigon, cu Saturn direct şi Neptun 
retrograd, aducând complicaţii cu sunet, cu ritm, cu muzică, prin implicarea unui număr mare de 
oameni şi cu rezonanţă puternică asupra istoriei locului în care se produce evenimentul. În analiza 
lui se va face apel la lunile octombrie 2012 şi iunie 2013 când acestea s-au întâlnit anterior. Privind 
la modul sintetic, acum barajul cade, apele tind să se întoarcă spre albiile lor, însă cadrul natural 
între timp a fost schimbat. Ceea ce se încearcă acum va semăna cu destrămarea unui imperiu pentru 
că până la finalul anului să se inițieze din nou alte demersuri pentru ca acestea să fie aduse înapoi. 

Zilele de Săgetător (19 şi 20 iulie) nu ajută, prin forța maselor, prin gândirea de grup, prin 
dinamica egregoruilor spre nimic valoros şi construcțiv în această direcție. Nu vom avea ce face. Va 
trebui să ne supunem mersului astrelor, să ne întoarcem înapoi la episoade mai vechi, la cele două 
ipostaze (octombrie 2012 şi iunie 2013) în care ne-am stabilit obiective pe care nu le-am îndeplinit 
sau care cer, în virtutea unui proces cosmic o revizuire. Fiind în Săgetător în aceste zile, Luna ne va 
convinge că fie se face dreptate prin întoarcere, distrugere segmentare, fie o nedreptate este pe 
punctul de a se face după ce acest proces de întoarcere se va opri, adică în 17 decembrie 2013 când 
Uranus va reveni la mersul direct. 

A treia decadă 


În ultima decadă a lunii iulie Marte va ieşi la atac. Primul eveniment se va consuma chiar pe 
20 iulie când va fi în conjuncţie cu Lilith şi când va elibera cele mai ascunse frustrări ca reguli de 
bune practici, când va urmări ca prin comportamentul sau să scufunde sub opresiune, să coboare la 
nivelul său nemulțumire, indecizie sau frustrare, ceea ce este bun şi a supravieţuit agresiunii venite 
din partea altor conjuncturi. În această zi nu doar Marte se va comporta straniu, ci şi Luna care, prin 
trigonul cu Venus va sacrifica frumuseţea şi eleganța pentru a valorifica vulgaritatea, pentru a o 
îmbrăca într-un material puternic şi valabil, pentru a o face pe aceasta convingătoare. Experienţa 
este cea agresată în perioada asta şi dacă ceva ne învăluie, amintiri sau chiar etapa finală a unor 
conjuncturi care s-au consumat anterior, în aprilie 2013 sau chiar în octombrie 2012, ne pun acum la 
grea încercare, căutând să ne vulnerabilizeze, ducându-ne într-un mediu în care aceste experienţe să 
nu aibă nicio putere. 

Aducând drama sentimentală la intensitatea sa maximă, Marte se va modula atât de bine, va 
fi atât de abil încât ideile şi construcțiile mentale să nu aibe nicio altă poartă de ieşire decât prin 
evenimente care au lăsat asupra noastră o urmă, o amprentă, că au avut prin intensitate sau calitate o 
remanență. Mulţi nu-şi vor accepta această nemulţumire şi în încercarea lor de a ieşi de sub directa 
lor influență se vor implica în evenimente ample, dure, puternice care nu au nicio relevanţă pentru 
viitor, ci poartă o singură expresie, cea a zbuciumului şi nemulțumirii. Din Săgetător, Luna va 
scoate toate armele din dotare, îi va încuraja pe oameni să spună tot, să-şi descarce sufletul, să dea 
evenimentelor o intensitate totală, să caute până le epuizare soluţii şi să nu se liniştească nici după 
ce le găsesc. 

Conjuncţia lui 
Marte cu Lilith pe Rac 
aduce © agresivitate 
îndreptată spre interior. 
Aceasta va amplifica 
oboseala fizică sau va 
lansa invitații care să ne 
stoarcă de puteri din 
primele secunde ale 
acțiunii şi apoi de ne a 
abandona într-un efort 
intens de a înțelege ce s- 
a-ntâmplat, de ce s-a 
consumat atât de repede, 
atât de brutal, poate 
chiar vulgar. Semnul ne 
duce la abuz de putere, 
la invadarea intimității 
altuia şi, în urma evenimentului, visul de a ne mai recupera fericirea, de a stabiliza relația, să se 
risipească definitiv. Scena este identică unui conflict între soți în care el, într-un acces de furie, îşi 
loveşte soția şi acest eveniment duce la destrămarea familiei, cu toate consecințele ce derivă de aici. 
La polul celălalt, găsim totala lipsă de motivație, neputința de a acționa, fie şi prin orgoliu, pentru a 
lăsa o urmă a trecerii. Elementul cel mai delicat al relației pe care Marte o are cu Lilith vine din 
faptul că valorile familiei, legăturile dintre oameni, cele care se construiesc prin familie, prin 
instituția căsătoriei, trec printr-o mare încercare. Dacă Marte în Rac înseamnă lipsa de inițiativă, 
teamă de acționa în public, acumulare de valori, fără discernământ, îmbrățişarea unor 
comportamente bizare, fără a discerne care sunt bune, corecte sau utile, iar Lilith în Rac înseamnă a 
acționa fără fertilitate, fără a lămuri, convinge, inspirând teamă şi abuzând de puterea pe care o dă 
funcția tocmai pentru că lipseşte identitatea personală sau convingerea că fiecare ar dispune de o 
voință puternică care să-i şlefuiască personalitatea, combinația celor două duce la abuz de putere 
motivat de un ordin, o sugestie care vine din anturaj. Aceasta este ipostaza de glorie a torționarilor. 

Dacă invocăm aici doar un caz, cel al lui Eugen Țurcanu, torționarul închisorii de la Piteşti, a cărui 
viață este marcată de conjuncturi/steliumuri teribile, ar fi mai mult decât suficient. Născut pe 8 iulie 
1925, Eugen Țurcanu este arestat în 25 iunie 1948 când se producea un stelium ce leagă Racul de 
Gemeni, iar pe 5 februarie 1949 primeşte sentința care îl trimite pentru 7 ani în închisoare, când 
Lilith îi trecea peste Uranus natal şi când Marte din Vărsător, împreună cu Soarele şi Mercur 
retrograd trimitea opoziții la steliumul natal din Leu. Uranus a stat în tot acest timp la pândă pentru 
a iniția tranzitul său prin Rac şi a exploda la maximum vibraţiile acestui semn şi înclinația spre a 
suferi şi a transfera suferința celorlalți, aşa cum ne spune Lilith din Rac din momentul naşterii. Din 
August 1951 este transferat la Gherla unde îşi începe activitatea de torționar şi vedem cum Marte în 
tranzit trecea peste Lilith natal din Rac, iar Uranus peste Pluton şi Soare. Aceste teribile conjuncţii 
l-au îndemnat să exploreze suferinţa şi să o caute acolo unde oamenii erau privaţi de libertate, fiind 
susținut de o vibraţie astrală teribil de concentrată. Relatările celor care, din nefericire, l-au 
cunoscut susţin forța teribilă şi şarmul de care uza. 

Am văzut în cazul unui individ unde poate duce conjuncţia Marte-Lilith pe Rac şi cât de 
departe poate merge. Țurcanu chiar dacă nu s-a născut cu o conjuncție Marte-Lilith, a reuşit să o 
folosească cu brio atunci când a fost susținută de îndemnuri din partea planetelor colective. Finalul 
vieţii îl va găsi pe acesta încărcat de regrete însă nimic nu poate întoarce timpul, nimic nu mai poate 
reda sănătatea mentală şi echilibrul emoţional celor care au avut neşansa de a se confrunta cu 
metodele sale diabolice de tortură. 

Acum, când Marte încurajează fără o pregătire prealabilă, ci doar conjunctural, folosirea 
forţei, abuzului de putere sau imixtiunii, Jupiter va interveni şi va mai atenua din intensitatea 
malefică la care vom fi expuşi. Sigur, cu toţii suntem dispuşi să învăţăm din istorie însă, din 
nefericire, aceasta se realizează prin repetarea ei, prin reproducerea evenimentelor la nivelul vieţii 
personale. Aşadar, ultimele zile ale lunii iulie se consumă în suferință, în explozii temperamentale, 
în resentimente şi dorinţă de răzbunare, chiar dacă ele sunt făcute cu scopuri nobile, chiar dacă ele 
nu reproduc fidel exemplul lui Eugen Țurcanu. Susținerea semnelor de apă aduc însă o distribuire a 
forţei pe spaţii mult mai întinse, pe orizontală, adică vom traversa cu toţii acelaşi tip de agresiune, 
cu aceleaşi consecinţe, care vor beneficia, însă, de înţelegeri diferite. Marte, împreună cu vrăjitoarea 
Lilith pe post de consilier, va duce tratative atât în sfera administrativă (trigon cu Saturn), cât şi în 
cea morală, educativă sau spirituală (trigon cu Neptun), reuşind să compromită un deziderat, să rupă 
o alianţă pentru a construi alta după cum este mai rău şi mai distrugător pentru cei care participă. 
Urmaşii vor învăţa şi ei din aceste ipostaze, vor înţelege până unde poate duce somnul rațiunii, cât 
de periculoase sunt grupările care activează în absența moralității şi cât de distrugător poate fi 
îndemnul social dezvoltat în absența omeniei. Tortura este instrumentul pe care cu toții îl vom 
prefera în aceste ultime zile ale lunii iulie şi cu cât ne apropiem de finalul lunii, adică de momentul 
când Marte şi Pluton se vor întâlni într-o opoziţie, cu atât mai tentaţi vom fi să dăm curs acestora. 

Fiind supăraţi pe viaţă, pe prieteni, pe familia biologică sau pe cea spirituală, pe Dumnezeu, 
pe protectori, pe cei care trebuie să ne decidă soarta vom fi tentaţi să ne manifestăm agresivitatea 
după primul impuls care ne vine. Spre deosebire de alte conjuncturi care scoteau oamenii afară din 
casă și îi trimiteau pe străzi să strige fără să ştie de ce, acum nemulţumirea şi agresivitatea se 
manifestă în rafale mici, în interior, în faţa oglinzii, în faţa liderului care ne-a promovat şi susţinut, 
împotriva stabilităţii grupului, a familiei, împotriva scaunului pe care stăm, a scării pe care urcăm, 
împotriva mecanismului complex care ne ţine suspendaţi în aer şi ne permite să facem acrobaţiile la 
care am excelat şi în luna iunie. 

Scăpată de sub control aceasta dezicere pune la grea încercare calitatea de mediator, 
gânditor, de protector, dezvoltând o agresiune chiar din partea celui care ar trebuie să ne protejeze. 
Nimeni nu va mai şti că la bază a fost o revoltă internă, o nemulţumire exprimată la un păhărel, într- 
o conversaţie banală la telefon sau pe stradă, nimeni nu va mai şti că de fapt liderul se apără în faţa 
unei trădări care vine din partea unui supus, a protejatului. Cu toţii ne vom uita la spectacolul social 
care poartă această amprentă a trădării şi ne vom bucura că nu luăm parte, vom fi asemenea 
fariseului din pildele lui Iisus, neglijând faptul că extensia energiei astrale pe orizontală îi cuprinde 
pe toţi. Cu toţii ne atribuim în această perioada roluri de torționari sau de trădători, cu toţii vom 

simţi pe propria piele suferinţa, durerea, revolta, nemulțumirea sau disperarea pe care o manifestă 
cel care trebuie să supravieţuiască în condiţii extreme. 

Diferenţele între zile vor fi atât de mici încât practic nu mai contează până unde se va merge 
cu intenția, când începe şi când se termină, cum se împletesc evenimentele şi cât de adâncă este 
trădarea de vreme ce durerea poate fi extrem de intensă la primele secunde de acţiune. În tot acest 
interval Luna va parcurge un segment de zodiac de la Săgetător la Taur şi va încerca, prin cele două 
conjuncţii cu Pluton din 21 iulie şi cu Uranus din 27 iulie să ne radieze schemele mai vechi pentru a 
face loc celor noi, care, în realitate, nu fac decât să se manifeste asemenea celor vechi, doar că 
îmbrăcate în alte haine, cu alte persoane şi pentru alte scopuri. 

Zilele de 27 iulie şi respectiv 29 iulie aduc însă mari intensităţi dizarmoniilor pe care nu am 
reuşit să le rezolvăm până acum. Ceva ne va anima, ceva ne va spune cum să ne purtăm, cât de 
intens, cât de util este să ne vedem de viaţă fără să ne mai consumăm cu moralitatea, educaţia sau 
cultura, fără să ne mai gândim la corectitudine şi respect. Viaţa ni se va părea mult mai uşoară fără 
acestea şi cei care sunt mai slabi de înger, mai sensibili, care nu dispun de o experienţă solidă în 
acest sens, vor ceda întruchipând factorul care va destabiliza, elementul pe care nu-l ia nimeni în 
calcul şi care se va strecura în mijlocul grupării şi va produce explozia care va schimba întreaga 
scenă social într-un teatru ieftin sau, poate chiar, un teatru de război. 

Nu încape îndoială că, până în acest moment, nu am mai avut parte de o lună atât de 
delicată, atât de complicată, atât de periculoasă, atât de dispusă să ne schimbe pe toţi în personajele 
pe care le-am disprețuit cel mai mult şi asta într-un moment de maximă slăbiciune, adică atunci 
când ne aşteptam cel mai puţin. Încet, încet, de la vibraţiile uşor confuze din începutul lunii, 
ajungem, gândindu-ne la altceva, la aspirații, aşteptând ziua de salariu, să primim un telefon, să 
plecăm în vacanţă, să facă cel mic primul pas să spună “mama” sau “tata”, să finalizăm un proiect. 
Lăsându-ne în voia acestei calități, ne vom ignora cele mai delicate şi interesante laturi ale 
personalităţii şi refuzându-ni-le vom deveni vulnerabili. Momentul în care devenim vulnerabil va fi 
şi momentul când ni se va părea că suntem cei mai puternici şi doar această confuzie între putere şi 
slăbiciune va constitui declicul evenimentelor care ne vor modifica. Cine va dori să rămână 
neschimbat ori să se schimbe după propriul sau deziderat, nu după dizarmonia care ne învăluie 
acum, va avea nevoie de puternice resurse, de o minte sănătoasă, să-şi dorească intens să rămână 
întreg, pozitiv şi liber, altfel, în voia evenimentului, a întâmplării, lucrurile îl vor duce spre alt 
rezultat. 


O Gheorghiţă COȘER, www.coser.ro 


Previziuni astrologice pentru anul 2013 57 


AUGUST 


Prima decadă 


Lăsând în urma una dintre cele mai încercate luni de peste an, atingem, chiar din prima zi a 
lunii, armonia cu noi înşine, însă doar pe un segment mai redus ca suprafață sau extindere. Chiar de 
la început Marte şi Capul Dragonului împlinesc un trigon şi ne îndeamnă să ne furişăm pe lângă cei 
puternici pentru a prelua din exemplul lor, pentru a le copia modelul de reuşită şi a ne lăsa 
preocupaţi de eventualele rezultate pe care le putem şi noi adjudeca. Cei care își duc viaţa cu 
demnitate, care ştiu să privească înainte, chiar dacă aerul rece le plesneşte faţa, chiar dacă lumina 
este prea puternică sau slabă vor avea un început de lună constructiv în care apropierea de putere se 
va face prin schimb de experienţă, daruri, deschideri, înţelegeri sau deplasări ale conştiinţei într-o 
zonă în care pericolul nu acţionează atât de agresiv. 

Împrăştierea planetelor ne oferă în această primă decadă a lunii august un semn că depăşind 
tensiunea din ultimele două săptămâni ale lunii iulie de fapt am trecut un test important al vieţii, am 
înţeles ce este esenţial, ne-am evidenţiat anumite calități, cele care au supravieţuit sau am pierdut 
ceea ce încă nu era suficient de matur pentru a se exprima la modul la care ne cere acum societatea. 
Luna din Gemeni, chiar din prima zi a lunii, ne va aduce un start uşor deficitar la capitolul 
sinceritate şi profunzime. Puţini vor fi cei care vor reuşi să vadă esenţa de dincolo de aparente, 
puţini vor fi cei care vor observa că şi pe 1 şi pe 2 august ne risipim în evenimente care nu au o 
relevanţă solidă şi care se dovedesc utile doar la modul superficial, doar după realitatea imediată. 
Nu va fi însă o prea mare pierdere, nu se consumă nimic împotriva firii, ci poate unii vor avea 
plăcerea de a ne fi adus în faţa unui judecător mai puţin aspru decât cel din ultimele săptămâni sau 
care doar simulează acest rol şi îmbrăţişând acest joc ar putea să genereze acţiuni serioase, reale sau 
doar să le simuleze, învăluind minţile celor naivi în înţelesuri care nu au nicio finalitate. Astfel 
primele zile ale lunii august sunt zile de eficientă pentru cei care fură, înşeală, mint, care câştigă 
invocând conceptul de marketing, dar uită că minciuna, chiar dacă este învelită în staniol, tot 
minciună este, care invocă litera legii, dar profita de fiecare fisura care îi permite interpretarea. 

Trecând în Rac, în 3 august, Luna ne va oferi primele consecinţe ale minciunilor în primele 
zile. Ele nu se vor prezenta în mod exclusiv sub formă de fapte, de evenimente, de întâmplări cu 
caracter personal, ci sub formă de exemple. Vedem ce s-a-ntâmplat cu alţii, de pe margine 
înţelegem mult mai bine ce li s-a-ntâmplat, integrăm mai bine şi putem raporta totul la noile 
concepte despre viaţă, la ceea ce ar trebui evitat pentru a nu ni se mai întâmpla. De fapt, ceea ce ne 
sperie ni s-a-ntâmplat deja şi pentru că încă vibrația Racului este activă, că Luna se afla în 
domiciliul ei, extinderea trăsăturilor pe orizontală ne spune că nu va conta dacă ne putem evalua 
critic sau nu, ceea ce vedem în curtea vecinului avem şi noi, stupiditatea care ne enervează sau ne 
oferă şedinţe repetate de râs creşte şi în propria curte, numai că trebuie să o vedem. 

Înainte de a vedea ce se întâmplă în propria curte, în propria familie, propriul corp, în 
propriile scheme de acţiune, Luna va şi împlini o opoziţie cu Pluton, anunțând că Lilith va trece prin 
această relație cu maleficul necruţător şi ne va lovi, descuraja şi agresa pe ceea ce acum vedem la 
alţii şi credem că nu deţinem. Asta nu se va întâmpla prea departe, ci chiar spre finalul lunii, pe 30 
august, când Lilith şi Pluton îşi vor împlini opoziţia lor la grad perfect. Acum, când încă suntem 
departe de această împlinire, trăim cu impresia că suntem curaţi, imaculaţi, apreciaţi, evaluaţi corect 
şi susținuți din umbră de elementele care acoperă umbrele trecutului, de zâmbetele largi ale celor 
din preajmă, de refuzul de a sancţiona, acuza sau segmenta un demers. Binele de acum este deci o 
iluzie, însă el nu va fi văzut aşa, ci ne va convinge că problemele sunt de fapt altele, că vinovaţii nu 
sunt cei pe care îi invocăm acum. În aceste zile de Rac Soarele trece prin careul la Axa Dragonului 
fiind încă în careu şi cu Saturn şi promovând valorile care separa instituţia familiei, care o prezintă 
deformat, invers, într-un mod impropriu sau revoltător. În felul acesta, mulţi se vor raporta greşit la 
societatea, îşi vor construi greşit idealurile şi se vor lăsa în voia agitaţiei motivând că efortul este 
indiciul eficienţei, al aprecierii, al valorii. Chiar dacă în anumite cazuri aşa este, acum efortul este 

elementul care ne duce spre regret pentru că nu vom primi niciun răspuns favorabil din partea 
societăţii, din anturaj, nu va fi nimeni mulțumit de ceea ce îi este făcut şi va interpreta în sens 
personal că a fost şantajat, parat, “lucrat”, că i-a fost vândută intimitatea, că, prin cele ce se vor 
întâmpla de acum încolo, nu-şi va mai permite să simtă la fel şi nici să se poarte aşa cum a făcut-o 
până acum. Va alege să fie liber de acestea, pentru că până în decadă a treia constrângerile sunt largi 
şi nu ne agresează atât de violent, însă va construi o libertate penibilă, simplistă sau răsturnată. 
Venus şi Chiron vor invoca puritatea sufletului, abstinenţa sexuală sau alimentară, refuzul acţiunilor 
care sunt tangente la vulgaritate, care ne-ar putea duce la regret sau care ne pun să ne raportăm la 
ceilalţi prin senzualitate. În realitate, fenomenul social care se construieşte acum ne aduce din nou 
în faţa războiului resurselor, numai că resursele acum nu sunt de natură materială, ci umană, 
educaţionala, cele care fac trimitere la fondul de creştere, la elementele care sunt puse la baza 
formării caracterului. De-a lungul celor două zile de Rac (3 şi 4 august) vom parcurge multe 
urcuşuri, multe descinderi care vor da amploare evenimentelor şi care nu ne vor lăsa să le vedem 
chipul real, ci să le interpretăm după cea mai delicată subiectivitate. Individul va fi pus în centru şi 
se va da străzilor nume după poreclele din copilărie, după numele iubitelor din tinereţe sau după 
cărțile pe care le-am citit când am stat pe patul de spital. Nu va mai conta cum sunt ele denumite în 
realitate, ce argument a stat la baza acestei denumiri, ci doar exuberanţa care ne ridică nivelul de 
percepţie spre acele zone ale societăţii spre care cu greu oamenii simpli ajung. 

Că se îndreaptă spre 
dorinţa sau că încearcă să şi-o 
explice, relația individului cu 
societatea va fi uşor confuză şi 
va fi marcat de acțiuni fără 
sens. Grupurile de oameni, 
care au în interior elemente 
care nu se preocupă de forța de 
coerciţie, ci de fenomenul ideal 
al ridicării şi coborârii propriei 
identități, merg spre o 
şubrezire din interior, care ar 
putea spre final să atingă 
punctul intensității maxime, 
care va aduce refuzul pe masă 
prezidiului şi va apare sub 
forma unei demisii, a unei 
rezilieri sau sub forma unei 
cereri de transfer. Acum toate 
sunt în faza incipientă, toate se 
bucură de lumina zilei şi îşi 
caută locul cel mai potrivit 
pentru a se implementa. Cei 
care înţeleg bine fenomenul i A 
social, care îl urmăresc şi se ghidează după el vor înțelege cât de delicat este acest proces de 
creştere pentru că planta va creşte după informația pe care o are deja, deşi lăsa impresia ca factorii 
exteriori sunt cei care o modelează. În timp, acest tip de recolta se va întoarce spre cel care a inițiat- 
o, copilul îşi va judeca părintele şi planta va face în aşa fel să pară, în raport cu sămânța sa, o 
anomalie. 

Luna nouă din 6 august ne va oferi surprize mari în acest sens pentru că aduce mesajul 
solicitării, a efortului, a desprinderii de întreg cu scopul de a ridica un alt edificiu. Luminariile nu 
vor putea însă să ofere puterea necesară ridicării unui nou edificiu, dar îl vor putea anunţa, vor putea 
să-i schiţeze un proiect, conturul, cu toate că mersul evenimentelor va fi în continuare cel de 
extindere pe orizontală, aşa cum ne îndeamnă zodiile de apă. Uranus, aflat acum în mers retrograd, 

se află în sextil cu Junon, care se opune luminariilor aflate acum în conjuncţie, însă nu va putea 
media această opoziţie decât împotriva firii. Astfel, iubirea aproapelui va avea conotaţii sfidătoare, 
groteşti, greşite la adresa familiei, a prieteniei, a demnităţii, cea care implică trecerea unei informaţii 
în posteritate, de a duce mai departe dezideratul, numele, identitatea naţională. 

Din nefericire ceea ce se construieşte acum pare să fie solid adică alimentat de Uranus până 
la finalul anului, în decembrie, când va reveni din mersul retrograd. În felul acesta, libertatea de 
mişcare, cea care ne îndeamnă să ne revoltăm, să facem ceva doar pentru că ni s-a spus la o şedinţă 
de spiritism ori că aşa am visat, ne construieşte impresii false despre oameni, dar şi identități 
eronate. Cei care vor dori să se ridice deasupra celorlalți prin aceste chipuri de lut, prin ceea ce lisus 
numea “morminte văruite”, vor reuşi să se constituie într-o structură nouă, una aberantă pe care 
societatea de acum o va încuraja, susține şi promova ca fiind cea mai sigură structură a viitorului. 
Aici este inclus şi conceptul de hrănire, cel pe care l-am lăsat în părăsire la finalul lunii iulie 
considerând că nu hrana energetică a aproapelui ne-a otrăvit în luna iulie, ci pâinea prăjită, laptele 
sau berea cu ghimbir cumpărată cu regularitate de la un anumit magazin. 

Ceea ce vine spre noi în 8 august este însă mai puţin important prin ceea ce poate face în 
această zi, cât prin ceea ce şi-a construit. Opoziția lui Jupiter cu Pluton înseamnă dizolvare, 
combinarea pământului solid cu apa, picătura care prin repetare sparge piatră, desprinderea unei 
gropi masive de blocul din care face parte, aşa cum se practica în vechime, prin intermediul apei 
îngheţate care, ajunsă în profunzimile pietrei şi mărindu-şi volumul, o desprinde pe aceasta de 
întreg şi o lasă în părăsire în aşteptarea unui sculptor priceput care să-i dea un rost. 

Zilele de Fecioara 8 şi 9 august sunt zile de frică, de tremur, de regres, de percepții eronate, 
zile în care se fac acuzaţii nefondate, cât ceea ce este la vedere este fals, regretabil, irelevant, 
absurd, însă ceea ce produce este real şi puternic. Ceea ce se rupe acum va fi evaluat în următorii 
ani şi, peste aproximativ 6-7 ani când ne vom mai întâlni cu el, contextul social va fi altul şi atunci 
vom evalua durerea de acum ca pe o încercare a vieţii pe care am depăşit-o cu brio. Acum însă vom 
suferi, din nou, în cor, în grup, prin intermediul deciziilor, prin sancţiuni care vin pe ascuns şi care 
nu vizează nimic din ceea ce s-a ştiut sau s-a aşteptat. Elementul noutate pe care nu am reuşit să-l 
întâlnim în prima jumătate a anului, îl abordăm acum ca soluţie la cele mai multe dintre probleme. 
Însă ceea ce se rupe nu va putea fi evaluat acum şi pentru că Fecioara constrânge, analizează, adună 
datele şi lucrează cu ele, nu este inspirată, nu primeşte din eter. Or acum se lucrează cu ceea ce nu 
putem atinge şi modela. Nu noi suntem cei care modelăm piatra care se desprinde sau, cel puţin nu 
acum. Aşadar, vom vedea în următoarele 10 zile cum se vor regăsi acestea şi ce consecinţe pot avea 
asupra noastră ca indivizi sau asupra grupurilor în care ne-am integrat. Cert este că nu lipsa 
informaţiilor ne va speria, ci altceva, o sugestie, o presupunere care însă nu are legătură cu realitatea 
evenimentelor. 


A doua decadă 


A doua decadă lucrurile par uşor mai temperate, înclinate spre a repara ceea ce s-a rupt 
anterior, de a ne adânci în elemente personale, unele dintre ele unice, care să poată fi invocate ca 
fiind continuarea a ceea ce am făcut în primele 10 zile. A doua decadă a lunii august este o perioadă 
de creaţie, de exprimare într-un registru nou, de inventare sau descoperire a unor resurse care, 
folosindu-le din plin, conferă utilizatorului o încredere în sine teribilă. Însăşi dorinţa individului de 
a găsi ceva nou, de a da mai multă atenţie elementului novator, decât să caute să repare în mod 
concret şi real ceea ce a greşit sau stricat anterior, denotă o altă formă de continuare a mesajului din 
prima decadă. Chiar la început, Luna, împlinind opoziția cu Uranus participa la construirea unei 
cruci cosmice cardinale, cu maleficii Uranus şi Pluton şi cu Jupiter lezat încă de prezenţa lui Lilith 
în preajma sa. Ceea ce oamenii au gândit în intimitate, într-un cadru restrâns, în grupuri Mici, în 
comisii de lucru, se exprima acum la nivel social, având ca principal mesaj opoziţia Soare-Junon, 
adică reinventarea oricăror tipuri de asociere, schimbarea condiţiilor pe baza cărora oamenii tind 
spre un ideal comun şi adâncirea într-o formă de coroziune pe care nu o pot privi ca diversiune, 
diversitate şi din care nu mai ies la fel cum erau, ci schimbaţi în totalitate. Ideea de a pune la bătaie 
puterea şi susţinerea unui lider, de a folosi prerogativele funcției pentru a adjudeca un drept, pentru 

a masca interesul față de un mare beneficiu şi de a-l prezenta ca un element de necesitate, face din 
această cruce cosmică o sursă de frustrare şi ineficienta. Astfel creaţiile din această perioadă vor 
avea mai curând beneficii numai pentru segmentul personal, numai pentru dimensiunea personală a 
vieții şi mai puţin pentru anturaj. Comunitatea trece acum printr-o grea încercare, i se dizolvă 
iniţiative şi ceea ce doreşte a fi o mare descindere se va transforma într-o formă de agresiune care 
ne va duce, doar pe zona publică şi doar în demersurile ce ţin de grup şi dezideratele acestora, spre 
frustrare. 

Nu putem să nu observăm însă direcția spre care ne îndreptăm prin intervenţia lui Saturn din 
Scorpion, cea care ne constrânge să credem ca valoare este întotdeauna pusă lângă putere, cea care 
ne îndeamnă să suportăm orice fel de opresiune dacă interesul este bine argumentat pentru a ascude 
faptul că nu ne simţim bine în propria piele, cu propriile creaţii, cu apropiații, cu familia, cu studiile 
pe care le avem şi nici cu idealurile. Ceea ce a constituit în ultimii trei ani un ţel sau care a oferi 
susţinere şi înţelegere, care ne-a hrănit sufletul prin idealuri şi aspirații înalte, care ne-a oferit un 
privilegiu sau poate mai multe, acum trece prin schimbare. Vom considera că lumea se schimbă, 
însă nu s-a ajuns încă în stadiul acela. În acest moment schimbarea se produce la nivel de individ, la 
nivelul adâncimii fiinţei, acolo unde se nasc idealurile, unde suntem singuri cu noi înşine şi unde 
dualitatea nu mai este învăluită în multiple variante, grupate două câte două, ci unde fiecare gând, 
stare sau îndemn are doar un singur ecou. Această simplificare ni se înfăţişează ca o nouă formă de 
sărăcire, iar sărăcirea fiinţei în posibilităţi se pare că va fi principala cauză a erorilor de decizie pe 
care le vom îmbrăţişa în viitorul acestei a doua decadă. Cei care se afla la începutul studiului 
astrologie vor considera că impactul Lunii negre, prin compromiterea mesajului jupiterian sau al 
celui marțian, prin pătarea mesajului plutonian în tonuri penibile aduce acesteia o importanță 
covârşitoare în acest an. Da, importanţa ei este deosebit de mare, însă nu vibraţiei sale trebuie să-i 
acordăm atenţie atunci când decidem, când alegem cum să ne comportăm şi care să ne fie direcţiile, 
ci vibraţiilor planetelor pe care încearcă să le compromită. Mai mult decât în alte luni, acum Lilith 
ne va arăta că invitaţia ei către vulgaritate, către senzualitate, către compromis sunt greşite. Nu 
putem să ne oprim acum şi să invocăm rezultatele spectaculoase ale ultimilor trei ani, nu putem să 
ne refuzăm nici invitaţiile pe care le primim spre a acţiona pe zona publică şi a da curs acestei 
dualității acum, în această decadă a lunii, vom risipi şansa de a duce mai departe o realizare şi, în 
acelaşi timp, de a ne sustrage tentaţiei de a ne bălăci în apele tulbure care ne vor compromite. În 
aspectul ei superficial aceasta manieră de a ne umple timpul va avea înfăţişarea unor perioade 
tulbure, însă ele sunt periculoase dacă vom alege să le privim doar pe ele. Dacă ne lovim la mână şi 
ne îndreptăm atenţia spre durere apoi spre consecinţele durerii nu ne vom proteja de loviturile 
viitoare şi nici dacă ne aflăm în locul care trebuie. Momentul în care se produce durerea va fi pentru 
noi singura realitate şi vom trăi doar prin aceasta. Grijile şi tensiunile care derivă din acestea îşi vor 
cere drepturile însă ele nu sunt reale în modul în care ne vin acum în minte, în modul cum aleg să se 
propage. Astfel, chiar de la începutul perioadei, când vom experimenta această formă de durere, 
această nevoie de exprimare prin efortul care rupe, distruge, separă, înstrăinează, lichidează, va dori 
să-şi impună punctul de vedere, direcţia şi pentru a rămâne în atenţie ne va convinge că sunt reale. 

În felul acesta, în 12 august Luna va căuta să ne îndemne spre conciliere, spre a lansa un 
mesaj de pace, de reparare a unei greşeli, de condamnare a unei crime teribile, de acuzare a unor 
direcţii ale trecutului, a unei dezordini, invocată punctual, în speranţa că prin acestea se poate 
redobândi echilibrul, nu doar în sfera intimă, ci şi în cea diplomatică, în relaţiile dintre instituţii. 
Aceasta este ipostaza în care este acuzată minciuna, în care este batjocorită haina pe care o purtăm 
şi nu va fi deloc un lucru simplu. Beneficiind de îndemnul pe care îl primeşte de la Venus din 
Fecioară, dar şi stimulată de careul cu Marte, Luna va răvăşi relațiile personale şi, punând această 
dezamăgire pe tendinţa generală de segmentare, de rupere a raporturilor sociale sau de evidenţiere a 
celor care sunt deja rupte, dar nu s-a ştiut nimic despre ele, îi instigă la declaraţii în forță, la 
exprimări în zona publică pe care apoi aceştia să le regrete. Nu le vor regreta pentru că ar fi greşite. 
Nu! Adevărul celor declarate acum este zdruncinător, viu, crud, ci faptul că se face referire la o 
haină pe care însăşi persoana care divulga o poartă, însăşi individul care acuza o îmbrățișează. 

Zilele de Scorpion (13 şi 14 august) aduc lumina şi întunericul cel mai aproape de sămânța 
gândirii, de ideile cele mai intime. Se manifestă interes față de cele mai intense dorinţe personale, 
sunt captaţi în foruri noi indivizii care declară, acuză, care atrag atenţia asupra unor procese, 
fenomene şi astfel sunt trecuţi într-o zonă de unde mesajul lor nu poate transpare, nu mai poate 
ajunge spre opinia publică. De fapt, în aceste zilele observăm că acesta a fost şi rostul declaraţiilor. 
Ideea că valoarea se va întoarce acasă, zilele de Scorpion (Lună în Scorpion) sunt zile de decădere, 
de umilinţă şi smerenie, în care conştientizăm că adevărul spus a fost dur, însă motivaţia nu a fost 
cea care s-a înţeles. Se ştie că adevărul parțial poate, în virtutea inerţiei, să devină o mare minciună 
pentru că expune hazardului sămânţa sa. Hazardul deciziilor ne va curta în 13 august, când Luna va 
trece peste Saturn şi peste Capul Dragonului, şi cel al consecinţelor acestora în 14 august, când 
Mercur va fi în careul cu Axa Dragonului. 

Acesta va fi momentul când ne vom dezice de ceea ce de curând am acţionat, declarat, ales, 
îmbrăţişat. Ceea ce se întâmplă în aceste zile ne va convinge că oamenii sunt schimbători, că nu 
trebuie să avem încredere în deciziile lor, nici chiar atunci când sunt decisive, însă, din nou 
superficialitatea ne îndeamnă să vedem doar durerea care urla, nu şi cauza care a produs-o. 
Descinderile din zilele anterioare au fost motivate de teama de expulzare, de oportunitatea pe care 
unii au văzut-o în a se folosi de adevăr, în a vinde adevărul, a vinde ceea ce de fapt nu se vinde 
pentru a câştiga capital social, pentru a fi remarcaţi, pentru a fi văzuţi şi cooptați. Acum, încuiaţi în 
propria realizare, înţeleg că au greşit şi caută să decidă altfel. Nu sunt instabili, ci doar păcăliți de 
propriile intenţii, de propria dorinţă de putere, de propriile obsesii. 

Cei care doresc să privească previziunile astrologice ca pe un mijloc de a înţelege fenomenul 
vieţii şi de a putea surprinde direcţii importante dincolo de firele complicate ale destinului, atunci 
vor înţelege cât de serioasă şi, în acelaşi timp, periculoasă se va dovedi această direcție. Astfel, vom 
înţelege că pericolul iminent anunţat de pe finalul primei decade a lunii (opoziţia Jupiter-Pluton) a 
avut incluse în semnele din jur tot ceea ce are nevoie individul pentru a depăşi acest impas, toate 
valorile pe care să le protejeze, nu să le vândă, păcălindu-se că, în felul acesta, le apreciază, le 
expun unei mai bune utilizări. 

Rănile vor fi mult mai uşor percepute în zilele de Săgetător (15 şi 16 august) şi se va încerca 
depăşirea acestui impas, identificarea noilor direcţii spre care să ne deplasăm. Privind toate acestea 
în contextul general, cel pe care oamenii uneori îl ignoră, a căuta acum o formă de adaptare 
înseamnă a ne înfige rădăcinile în alt teren, înseamnă a ne înstrăina, adică de a împlini unul din 
dezideratele careului Uranus-Pluton, cel care s-a declanşat într-o ieşire la rampă la începutul acestei 
decade. Înţelegem astfel, că nu contextul general este cel care ne acuza, ci omul prin deciziile sale, 
individul prin aspiraţiile sale complicate, prin obsesuile sale privind adjudecarea, deținerea şi 
folosirea puterii. 

Zilele de Capricorn (17 şi 18 august) ne aduc înapoi la vechile obiceiuri însă plasate într-un 
context nou, pe o altă plajă, cu alţi interlocutori, folosind un alt limbaj sau un alt mesaj. În aceste 
zile Uranus şi Junon îşi împlinesc sextilul lor, iar Jupiter va veni cu un balsam pe toate schimbările 
pe care le-am parcurs acum împlinind un trigon cu Capul Dragonului. Aceste zile ni se vor înfăţişa 
ca o desfăşurare de forţe, ca o formă mascată de acuzaţie. Cei sensibili vor considera că sunt zile de 
umilinţă, în care sunt îndemnați să se apropie de un factor benefic, pozitiv, înălțător, de Dumnezeu. 
Ni se va lipi de minte ideea de a nu fi demn de un anume drept, de o anume susţinere, de o formă de 
exprimare, de o acumulare. Când un credincios spune “Doamne, nu te iubesc îndeajuns de mult” se 
impune o întrebare firească “De ce?”. Adeptul nu va şti să răspundă pentru că nu vede că în 
adeziunea sa nu-şi pune toată forţa, nu se implică total, nu se poate substitui gândurilor sale 
negative, ci le ascunde pe acestea în braţele celui mai puternic şi pozitiv element. Ideea de a-l iubi 
pe Dumnezeu, dar nu suficient, înseamnă a nu putea să ne îndreptăm cu sinceritate spre acest tip de 
necesitate, iar această barieră vine din adâncimea fiinţei, omul şi-o creează singur. La acest tip de 
negativitate, minciuna, iluzia, ne vom raporta în această decadă, acelei forme mascate de minciuna 
îi vom dedica, în aceste 10 zile ale mijlocului lui august, cea mai mare parte din energie. Ideea că 
omul este propriul său obstacol va fi acum extrem de vizibilă pentru cei care doresc să se apropie de 
adevăr. Adevărul în ceea ce-l priveşte pe individ va fi tulburător, revoltător, îl va speria şi 


© Gheorghiță COSER, www.coser.ro 


Previziuni astrologice pentru anul 2013 62 


dezorienta, dar calea spre libertate pe aici trece. Acum, în acest moment de descătuşare a lui 
Prometeu, de îmbrăţişare a adevărului, după ce mânia şi dorinţele ascunse i-au devorat cu ritmicitate 
energia vitală, Luna va trece în Vărsător şi nici că se putea un moment mai avantajos pentru a ridica 
standardul de viaţă prin limpezirea gândirii şi dezvoltarea unei încrederi în sine sănătoasă, solidă. 


A treia decadă 


Careul lui Junon la Axa Dragonului este însă un element care ne va pune pe gânduri, nu doar 
în debutul acestei decade, ci în ceea ce-a mai rămas din acest an, pentru că ne va compromite 
uşurinţa cu care credem că putem decide pentru viaţă, pentru ridicarea şi coborârea aspiraţiei, pentru 
a ne valorifica un ideal, pentru a ne face cunoscuţi în medii noi şi produce, prin consum, efort, prin 
dăruire şi exprimare liberă, creaţii remarcabile. De la dorinţa de a ne aduce propriul aport în 
demersurile la care participăm va porni totul pentru că Jupiter, cel care ar trebui să ne ţină stindardul 
ridicat, să ne încurajeze pentru a ne afirma, are de înfruntat propriul său careu cu Uranus şi asta 
chiar în 21 august, pe Lună plină. 

Astfel, zilele de Vărsător ne pun în faţa unor elemente pe care puţini vor fi cei care vor reuşi 
să le controleze, puţin vor fi cei care vor izbuti să se menţină la jumătatea distanţei dintre libertatea 
de acţiona după cum este orientat strigătul sufletului şi de a lăsa evenimentele, acolo unde implică 
mai mulți oameni, deci mai multe destinaţii, să-şi urmeze propriul curs. Vărsătorul scoate din tolba 
cu săgeți cea mai puternică şi specială săgeata pentru a o trimite în locul de unde ne aşteptăm să ne 
vină gloria şi în acest demers vor reuşi doar cei care au în destinul lor un semn de progres acum. 
Ridicarea, pentru ceilalți, reprezintă elanul cu care vor fi izbiţi de probleme şi compromisuri, pentru 
că, ştim încă de la începutul acestei luni, că finalul acţiunilor se opreşte în opoziţia Pluton-Lilith, în 
grijile pe care ni le facem în faţa pierderilor, a morţii, a scufundării fiinţei în evenimente care nu ne 
reprezintă, în întuneric, promiscuitate sau compromis. 

Cu Luna plină din Vărsător dezamăgirile, iluzia, sensul aspirațiilor şi viziunea afectivă 
asupra vieţii primeşte o lovitură puternică din partea idealurilor personale, din partea plăcerii de a 
ne lăsa în voia unei identități care îţi porneşte demonstrarea calităților din regretul de a nu fi în locul 
pe care-l merită. Nimeni nu va şti însă care este locul pe care-l merită, nimeni nu va reuşi să 
convingă auditoriul că piedestalul pe care s-a urcat, şi aşa prea ridicat faţă de meritele pe care le are, 
nici chiar el, însă va şti foarte bine că îi lipseşte ceva esenţial, că nu are bani suficienţi, deşi dacă 
doreşte să-şi achiziţioneze un produs dispune de toate fondurile necesare, că nu are la cine apela în 
vremuri complicate, că nu se poate desprinde de o tensiune, un eveniment periculos, trist, grav, 
apăsător, deşi dacă cineva din jur face o glumă reacţionează deşi parcă nimic nu ar avea pe suflet 
ş.a.m.d. Totuşi, ceva îi lipseşte, iar elementul pe care consideră că nu-l are este ceea ce de fapt îi va 
crea cele mai mari probleme. În momentul în care în sfera personală se va consuma un eveniment 
nefericit, o tensiune se va acutiza, fără a se manifesta în scene ample, abia atunci vom realiza că 
dispunem de toate rezervele necesare pentru a ne exprima şi a ne ridica deasupra celorlalți în ceea 
ce privesc opţiunile personale. În momentul în care ceilalţi nu vor mai avea un cuvânt de spus, nu 
vor mai reprezenta posibile surse de venit, pârghii spre reuşită atunci canalul spre exprimare socială 
îşi va opri faza de creaţie, nu vom mai reuşi să schimbăm nimic din ceea ce am făcut până acum şi 
totul se va consuma după cum i-a fost indicat până în acest moment. Poate pentru mulţi acest 
element este unul banal şi care nu poate constitui nici avertizare, nici avertisment, nici atenţionare 
în faţa unei posibile devieri de la cale, însă suntem în postura de a ne simţi bine cu deciziile luate 
(Luna în conjuncție cu Neptun), Luna trece prin Vărsător, se opune Soarelui şi accentuează 
dispoziția generală de refuz a unei şanse de ridicare spre un alt nivel de exprimare (opoziţia Soare- 
Neptun), dar şi de a o înţelege şi integra corespunzător în focul creaţiei personale, în ceea ce căutăm 
să construim încă din 2012 şi abia acum capăta contur. Toate acestea ar putea rămâne într-un cadru 
intim dacă Junon şi Uranus nu s-ar certa în văzul lumii, dacă nu-şi vor spăla rufele în public şi dacă 
nu şi-ar acuza fiecare susţinătorii celuiaţi de sabotaj, trădare sau invidie. Pe un asemenea demers 
Lună şi Neptun, care prin conjuncţia lor ne vor aduce în tot acest mediu acid, o uşoară zona de 
confort, vor considera că a tăia cordonul ombilical cu societatea, cu grupul, a rupe o prietenie, a ne 


© Gheorghiță COSER, www.coser.ro 


Previziuni astrologice pentru anul 2013 63 


desprinde de o promisiune, a părăsi ţara şi pământul natal, a ne schimba opinia despre cineva, a 
modifica sfera emoţiilor constituie soluţia pentru a nu mai participa la această cădere în gol. 

Acesta este însă doar începutul pentru că odată declasate, evenimentele sociale nu mai pot fi 
oprite dacă rupem legătura cu sursa, dacă ne desprindem de ceea ce ne-a bucurat şi acum nu mai 
poate să ne coordoneze paşii, nu mai corespunde aspirațiilor. 

Trecerea Lunii în Peşti nu va schimba cu nimic încrederea în decizia luată, însă ne va pune 
semne de întrebare vis a vis de puterea de a controla ceea ce este nou şi am ales, ceea ce se ridică 
acum din pământ şi ne este destinat. Unii îşi vor dedica aceste două zile de 21 şi 22 august pentru a 
se izola, pentru a avea certitudinea că deciziile pe care le iau sunt corecte, pentru a medita îndelung 
asupra noului traseu. Astrologul va privi însă toate acestea cu o foarte mare surprindere pentru că 
ambele direcţii duc în acelaşi punct şi nimic din ceea ce decidem nu ne va proteja de final, ci ne va 
îmbogăţi cu mai multe experienţe: dacă ne izolăm, sfera socială rămâne neacoperită, iar dacă 
acţionăm pe zona publică alegem să cântăm după acorduri pe care nu le cunoaştem, doar prin 
imitație, şi în momentul când se va opri muzica vom fi muţi şi surzi într-o mare de oameni care îşi 
fredonează propriul murmur în voia propriilor trăiri. În zilele de Peşti vom avea toţi un anume 
confort, acela de a ne mai conteni nemulțumirea, durerea, aroganța sau îndoiala, de a ne mai linişti 
sufletul, de a ne suplimenta rezervele, de a ne situa în afara unei răscoliri sufleteşti şi de a ne oferi 
privilegiul de a gusta din linişte, fiecare după cât de priceput este în a găsi, după firul apei, izvorul 
de unde a pornit. 

Avansarea lui 
Venus în Balanţă va 
accentua însă crucea 
cosmică pe semne 
cardinale prezentând 
liniştea zilelor de Peşti 
ca fiind un caz izolat 
în palmaresul zilelor 
de vară, zile cum nu 
am mai avut de mult, 
însă fără a mai conta. 
Ceea ce se întâmplă în 
social se va desfăşura 
în cascadă, fiecare 
eveniment generând 
altul care, la rândul 
său, va produce altele 
şi mai complicate şi 
mai intense. În tot 
acest joc noi impunem ritmul după tonul pe care îl alegem la început. Dacă debutăm în această 
decadă cu urlete, acuzaţii, cu decizii luate la scena deschisă (plaja astrală ne permite şi aşa ceva) cu 
cât ne vom apropia mai mult de finalul lunii cu atât mai intense şi dureroase vor fi deciziile. Dacă 
ne vom preocupa de a cultiva un spirit pacifist, în ciuda îndemnului astral, în ciuda celor mai 
delicate momente, în special cel din 21 august, de pe Lună plină, intensitatea va creşte de la o 
valoare foarte mică şi spre final va atinge un punct care nu înseamnă compromis nici distrugere, 
nici schisma şi nici promiscuitate, ci doar un uşor balans care va sugera episoade neplăcute ale lui 
2012, însă nu le va reproduce. Tonul face muzica, se spune, însă desprinderea de complicațiile pe 
care mintea falsă ni le sugerează ne ajută să privim lucid duritatea cu care în general 2013 ne 
învăluie, dar în special această perioadă. 

În ciuda aparenţelor, aceste zile nu vor fi zile de teamă pentru că mintea va fi prinsă cu 
afirmarea personală, cu evaluarea şi aprecierea propriilor valori, cu a duce sonata până la final, fără 
să observe că se afla în afară tonului, fără să se preocupe de neplăcerile pe care le produce 
auditorului. Trecând în Berbec după ce soarele a părăsit zodia Leu, Luna, pe 24 august se va alătura 

Crucii cosmice cardinale şi va oferi motive de confruntare, unele puerile, copilăreşti, amenințări, 
care, luate în serios, vor duce la evenimente decisive, iar unele îşi ating deznodământul în preajma 
zilei de 20 august când Pluton şi Lilith se vor întâlni în opoziție. Expresia personală va avea însă 
puţin de suferit pentru că acum individul iese din cochilia în care s-a trezit acum câteva zile şi 
descoperă că lumea este altfel, că ideile sale sunt percepute cu un anume interes, chiar dacă nimeni 
nu va plăti o pară chioară pe ele, că totul, anticiparea eşecului, aşa cum ni se înfăţişa în urmă cu 
câteva zile, are acum alt chip, unul plăcut sau eficient, cum nu ne-am aşteptat deloc. Ipostaza de 
conjuncție a Lunii cu Uranus este şi momentul în care duşmanul de moarte din luna iulie poate 
deveni un aliat preţios, fără să fim obligaţi să împărtăşim cu acesta sentimente, nici măcar acelaşi 
loc, ci doar să-i acceptăm propunerea de a lipi două idealuri, două părți, două fragmente şi să se 
construiască astfel un element întreg, un edificiu complet, o platformă ce ar urma să fie lansată ca 
un plan de salvare, ca soluţie de rezervă, ca modalitate de depăşire a unui impas. 

Zilele de Taur (25, 26 şi 27 august), în special ziua de 26 august o aduc pe Lună în poziţia 
de a fi vârf într-un dreptunghi mistic şi de a uşura viaţa prin reformularea principalei nevoi, prin 
reorganizarea spaţiului intim, a camerei de locuit, de lucru, a studioului, a biroului, prin reordonarea 
priorităților. Se schimbă acordurile şi oamenii îşi acordă mai multă importanţă vieţii intime, se 
susțin mai mult pe baza afinităţii afective. Astfel, din multitudinea elementelor care ne ies în cale 
vom avea posibilitatea de a alege ceea ce se împotriveşte succesului, vom identifica mincinosul, 
sabotorul, pe cel care fură, pe cel care trădează ori pe cel care nu se poate încadra în scheme actuale 
ale dinamicii sociale, deşi promite că va fi cuminte şi ascultător. Toată această înţelegere miroase a 
dezamăgire, însă ea va fi acoperită de împrăştierea planetelor peste tot şi oamenii vor avea nevoie 
să-şi descopere adevărata sursa a suferințelor lor, să fie întâi de toate sinceri cu sentimentele lor şi 
să nu se lase păcăliți de diversitate, să acuze grupurile, oamenii din jur, vecinii de pe scară, 
guvernul, liderii sau sectele oculte de mersul lucrurilor, ci să se adâncească în sentimentele lor şi să 
vadă ce anume din ceea ce sunt este constructiv şi ce este distructiv pentru că ceea ce va fi 
distructiv, va rezona cu ceea ce acuzăm atât de mult încât să facem front comun cu acesta, pentru că 
în urmă cu câteva zile chiar spre aceste tipuri de idei ne îndreptam, spre aceste finalităţi ne 
orientam, chiar fără să înţelegem în mod direct. Fenomenul astral este însă direct, empatic şi 
obiectiv şi tocmai de aceea finalul lunii august ne va găsi descoperiţi în faţa propriilor creaţii, unele 
dintre ele monstruoase pe care le vom vedea incluse brusc într-un circuit turistic. Poate că nu am 
dorit ca aceste sentimente confuze să fie făcute publice şi poate chiar nu ne-am dorit să fim asociaţi 
cu oameni pe care îi apreciem ca fiind de proastă factură, însă impulsul de a distruge aşa cum l-am 
educat ne duce în această direcție şi nu-l putem opri. Avem nevoie să vedem totul ca pe o 
experienţă. 

Momentul 30 august, când Pluton şi Lilith sunt în opoziţie ne aduce Soarele în sextil cu 
Saturn şi Mercur în opoziție cu Chiron. Ziua în sine nu poate conţine întregul spectru al dinamicii 
sociale, însă perioadă este una care ne lezează abilitatea de a gândi limpede, de a judeca corect 
situaţiile, de a fi drepţi cu cei din jur şi de a ne integra într-un mediu social sănătos şi corect. Toate 
vor fi tulburate, retribuite după un sistem eronat de apreciere şi avansate la rând de etaloane de 
normalitate cu cât sunt mai urâte, diforme, şchioape şi respingătoare. Noi, cei care încercăm să 
citim mesajul astrelor, trebuie să fim primii care să privim această ipostază cu obiectivitate. Nimeni 
nu este acum mai urât, rău, periculos sau diform decât a fost până acum. Peste noapte oamenii nu se 
schimbă, iar cine crede în aceste modificări bruşte de comportament, doreşte să-şi ascundă lipsa de 
efort, neputinţa de a înţelege calitatea sa în acest joc şi poate chiar şi superficialitatea în a observa şi 
analiza comportamentul uman. Aşadar, în absenţa evenimentelor care ne cuprind gradat începând de 
pe 20 august până la final, totul va fi centrat în acest final de lună pe părere. Ceea ce se naşte acum, 
în acest complex de factori va ieşi la lumină în prima decadă a lunii septembrie, care va începe în 
acelaşi registru, cum este structurat finalul lunii august şi care va atinge un vârf în preajma zilei de 9 
septembrie, când Capul Dragonului şi Lilith vor aduce a doua etapă a ceea ce luna august nu a reuşit 
să ofere. Întâlnirile lunii septembrie devin astfel evenimente, iar ceea ce pun ele la cale va fi dureros 
în alt mod, nu din punct de vedere afectiv, ci social, administrativ sau chiar financiar. 

Prima decadă 


Certaţi cu sine, oamenii vor intra în această lună cu convingerea că ştiu la ce să se aştepte de 
la acest an, că sunt în temă cu toate aceste energii, că înţeleg mesajele sociale, că au identificat 
direcţii spre care se îndreaptă mesajele liderilor şi că nimic nu-i mai poate surprinde. Din nefericire, 
fiecare zi din această primă decadă îi va surprinde, le va spori tensiunea şi le va aduce sensibilitatea 
în punctul în care să fie în consonanţă cu dezideratele acestui an, care spune că omul, pentru sine, 
este propriul său obstacol. Vaporul cu pânze ce are la baza sextilul dintre Soare şi Saturn, ce au în 
preajmă planeta Mercur (Soarele) şi Capul Dragonului (Saturn) are ca vârf, ca focar, planeta 
Uranus care, în Berbec, îşi va continua mesajul său de schimbare şi reconstruire a lumii ca pasărea 
Pheonix din propria cenuşă. Dacă pasărea Pheonix a renăscut din propria sa cenuşa înseamnă că 
forma sa fizică a reprezentat pentru aspirație şi ideal un obstacol, înseamnă că deviza acestui an va 
tinti acum, când Uranus are o atât de mare importanţă în configurații, spre o realizare concretă, ca şi 
cum în sfârşit se împlineşte ceea ce am aşteptat de la începutul anului, elementele pentru care am 
luptat atât de mult şi atât de intens. Venus s-a desprins de careul cu Pluton, asta înseamnă că nu mai 
avem cruce cosmică, însă dinamica impusă de revoluţionarul Uranus din Berbec se îndreaptă spre o 
nouă serie de acţiuni, ce se vor susţine pe drama şi confuzia ultimelor două săptămâni. 

Prima zi a lunii şi ultima zi de Rac (Lună în Rac) ne va ajuta să simplificăm lucrurile şi să ne 
îndreptăm atenţia spre ceea ce este practic şi constructiv. Privind în urma mulți vor considera că au 
reuşit să depăşească un eveniment important şi nu se mai pot întoarce la ceea ce a fost şi nici la 
intensitatea ori la caracterul complicat a ceea ce a venit spre ei în finalul lunii august, însă ştiu că 
efectele acţiunilor trecute vor veni în cascadă şi sunetul, muzica, rezonanţa îi vor îndrepta spre altfel 
de gânduri. 

Ajunsă în Leu, Luna va face un pact cu diavolul, îşi va lăsa compromise emoţiile şi prin 
aceste vibrații oamenii vor aluneca spre comportamente bizare, spre uitare, spre a se apropia de ceea 
ce le va face cel mai mare rău, care îi va leza cel mai mult şi îi va scoate din armonia pe care şi-au 
construit-o singuri cu mintea. Că vor invoca vina conducătorului de unitate, şefului de echipă, 
patronului, nu mai contează pentru că în realitate nimeni din exterior nu are vreo vină. Zilele de Leu 
vor fi păguboase, aducătoare de decizii proaste şi care pot, prin intensitatea pe care o vor oferi 
acelor emoţii negative, să ne ducă spre refuzul acelor elemente care ne-ar putea restabili armonia în 
familie, să ne dea puterea cuvenită doar atunci când este necesar să ne cerem iertare ori să putem 
oferi din puţinul pe care-l avem pentru a genera un proces de rezonanţă menit să ne ridice nivelul şi 
să ne facă să înţelegem că nu suntem chiar ai nimănui ori că forţe nevăzute din această lume sau din 
cele subtile acţionează în direcţia susţinerii, nu a distrugerii. Din nefericire, mergând din rezonanță 
negativă în rezonanţă negativă, oamenii vor înclina balanţa spre dramă şi neputinţă, spre a uita care 
a fost scopul pentru care s-au pornit la drum, cât de multă apă mai au, cât drum mai pot parcurge cu 
rezervele pe care le au şi câtă încredere mai pot avea în partenerii de expediţie. Pe cărări de munte, 
alături de Pisicuţa sa, asemenea lui Calistrat Hogaş, omul va invoca motive de pauză, de retragere, 
de refuz al efortului cu atât mai mult cu cât se apropie mai tare de vârf. Nimic nu pare să-l motiveze 
mai mult în această direcţie a comodităţii decât rezultatele de până acum. Şi le priveşte atârnate de-a 
lungul întregului an şi doar pentru a se mândri, pentru a-şi spori importanța de sine, pentru a-şi 
alimenta uitarea de sine, de a cădea pradă acelei nevoi de adulare şi încântare de sine care îl va duce 
în zone nefericite ale segmentului emoţional. Ca acestea se vor manifesta în ziua de 2 septembrie, 
când Luna şi Marte se vor întâlni într-o conjuncţie, sau în ziua de 3 septembrie, când Luna se va 
afla în careul cu Axa Dragonului, nu mai contează. În felul acesta, descoperim cum înțelegerile 
scăpate de sub control, uşurinţa cu care ne apropiem de acuzaţii nefondate, de interpretări subiective 
ne duc într-o zonă nefericită în care singuri să ne alimentăm suspiciunile în situaţia în care 
nefericirea, regresul, acuzaţiile, chiar revolta nu vor schimba situaţiile de fapt şi nici nu ne vor face 
mai lucizi ori mai puternici în a înfrunta situaţii similare din viitor. 

Dimineaţa zilei de 4 septembrie, când Luna se pregăteşte să părăsească zodia Leu, ne 
întoarcem la o formă de regret asupra căreia nu am avut curajul să zăbovim în ultimele două zile. 
Acum putem înţelege că mecanismele sociale se desfăşoară în direcții simple, că raporturile dintre 
oameni iau uneori calea absurdului ori că aşa le vedem pentru că mintea are limite pe care nu 
doreşte să şi le extindă. În felul acesta ajungem cu barca în lacul fricii. Luna va trece în Fecioară şi 
frica de sărăcie, de boală, de neputinţă, de puţin în sensul cel mai complex şi amplu ne va bloca 
mobilitatea şi ne va îndemna să ne stabilizăm la un nivel inferior celui spre care ne-am duce dacă 
am fi mai curajoşi sau mai încrezători în forţele proprii. Astfel, zilele de Fecioară (5 şi 6 
septembrie) ne pun în postura de a ne aduce aminte de lecţii de viaţă din trecut, de a ne întâlni cu 
oameni cu care nu am avut un raport prea benefic şi cu care, între timp, tensiunile s-au rezolvat 
căutând să ne demonstrăm nouă înşine, prin apropierea de aceştia, că ne-am schimbat, că suntem 
mai puternici, mai buni, mai înţelegători, mai harnici. În realitate, toate acestea, pentru că sunt 
făcute în absenţa oricărei spontaneităţi, ne consumă şi, ulterior, ne vor alimenta sentimentul că 
suntem prea ataşaţi de ceea ce s-a consumat în trecut, că nu putem accepta nici victoria, de vreme ce 
imaginea interlocutorului este construită tot prin evenimentele derulate deja, nu prin ceea ce 
reprezintă el acum. 

La un cadru extins aceasta încorsetare în vechile scheme aduce o fluctuaţie în regimul 
financiar, o menţinere artificială a mecanismului vânzării, o accentuarea a efortului de a menţine 
firma, instituţia, gruparea, prin imaginea şi efortul exclusiv al liderului. Aceeaşi împrăştiere a 
planetelor cere, pentru a fi o diversitate reală, activarea unui punct virtual în Taur, iar asta înseamnă 
că totul va merge spre consum fără a exista câtuşi de puţin indiciul că toate acestea duc la hrănire, la 
alimentarea unor structuri subordonate pentru a le asigura acestora o bună funcţionare. Conjuncţia 
luminariilor din mijlocul zilei de 5 septembrie primeşte opoziția lui Chiron şi îndemnul astral ne 
duce pe cărări întunecate. Suntem puşi în postura de a vedea greşeala ultimelor zile, de a înţelege ca 
emoția şi gândul sunt în conflict, că nu ne coordonăm după ceea ce se întâmplă, că urmărim să 
combatem acțiunile reale şi că speranţele sunt total lipsite de simţ practic. Mesajul acestei Luni noi 
nu ne va spune care sunt consecinţele acestei desfăşurări în autonomie, care este complexitatea şi 
cât de periculoasă poate fi această desprindere de întreg, ci ne spune că opoziţia pe care o 
întâmpinăm face parte dintr-o schemă socială, din destin, adică este un element predestinat şi orice 
sacrificiu am face, nimic nu pare să fie prea puţin pentru beneficiul în care speram. Primul beneficiu 
care ne vine din această opoziţie stranie între Luna nouă şi Chiron este slăbirea vitalităţii. Înțeleptul 
şi vindecătorul Chiron nu are limite atunci când obţine din partea individului acceptul pentru a 
acționa asupra sa. El poate mobiliza forţe impresionante sau le poate suprima brusc, printr-o 
sublimare a dorințelor şi să lase în urmă propria cenuşă, asemenea păsării Pheonix ale cărei energii 
țintesc atât de sus încât atingerea lor înseamnă renunţarea la nivelul actual. 

Nu pentru că Luna este în Fecioară, ci pentru că intervenţia lui Chiron se face acum asupra 
întregului spectru al vieţii individuale, asupra emoţiilor şi vitalității deopotrivă, semnul renaşterii 
din propria cenuşă ne poate aduce pe scena socială multe schimbări spectaculoase pentru că oamenii 
se schimbă. Ne este predestinat să ne confruntăm cu o asemenea întâlnire, să fim invitaţi să facem 
un pas spre mai bine, mai sus, însă este împotrivă să înţelegem că orice modificare, orice 
desprindere se va face într-o percepţie totală asupra structurilor care sunt lăsate. Mulţi vor observa 
că li se acutizează simptomele de boală, deşi ea dădea semne de desprindere, că sunt refuzaţi din ce 
în ce mai agresiv din mediile sociale în care doresc să intre ori că primesc respingeri discrete, sub 
forma unor amânări, că nu mai sunt căutaţi, nu mai sunt observați, iar toate acestea aduc într-un 
mecanism subtil, fin al devenirii personale un contact acut cu semințele fricii şi deznădejdii. Cine 
poate trece dincolo de ele cultivându-şi încrederea în sine, energie care nu este specifică Fecioarei, 
deci acum, în aceste zile ne-o vom extrage din alte surse, nu din îndemnul evenimentelor 
desfăşurate la vedere, va reuşi să atingă punctul de progres cu aceeaşi surprindere cu care a trăit 
anterior deziluzia şi refuzul. 

Zilele de Balanţă vor fi în afara a ceea ce am tot crescut şi hrănit cu propria energie de la 
începutul lunii. În aceste zile Luna împlineşte crucea cosmică pe semne cardinale şi din nou ni se 
trezesc sentimentele revoluţionare, din nou considerăm că putem schimba ceva în sectorul personal, 

că putem trage un semnal de alarmă asupra unor demersuri sociale greşite. Acest îndemn va acţiona 
indiferent de tipul de percepţie pe care l-am dezvoltat anterior. Dacă nu am reuşit să ne mobilizăm 
şi să facem pasul spre noile direcții, dacă nu ne-am detaşat de drama care ne-a cuprins în ultimele 
zile atunci zilele de Balanţă ne retrezesc la viaţă dorinţe mai vechi. Mulţi vor considera că o pot lua 
de la capăt, acum sunt invitaţi, apreciaţi, căutaţi, văzuţi, însă în acelaşi registru în care este nevoie să 
facă dovada unor abilităţi ori să probeze informaţii care au mai fost expuse şi în trecut, însă fără 
succes. Cei care şi-au lăsat în urmă drama lipsei de interes pe care anturajul o manifestă faţă de ei 
(una dintre durerile acestui an) pot privi acum oamenii prin alte emoţii, iar zilele de Balanţă îi duc 
aproape de succes lăudându-le prin evenimente sociale succesul comportat anterior. 

Indiferent de direcţia spre care ne-am deplasat, trigonul pe care Marte şi Capul Dragonului îl 
împlinesc ne indică un progres, o atenuare a ceea ce anterior ne-a provocat suferinţă şi o îndreaptă 
spre ceea ce pare să fie de actualitate, important, esenţial. 

Pasărea Pheonix, cea care îşi anulează propria identitate şi trăieşte prin mesaj, prin energie, 
prin focul şi aspiraţia sa devine în aceste zile elementul care ne îndreaptă spre o nouă serie de 
evenimente, aspirații şi, deopotrivă, spre un nou mod de a simţi durerea. Dezamăgirile, până la 
realizarea supremă, sunt la fel în orice mediu şi oricât de mare este realizarea, oricât de multă 
încântare ne aduce împlinirea unei dorinţe sau atingerea unei ţinte propuse, dacă ea nu reprezintă 
desprinderea totală de această lume, vine înapoi cu senzaţii care duc la durere şi dezamăgire. 
Bucuriile şi dezamăgirile sunt elementele care ne vor învălui în noul mediu şi ne vor oferi o senzaţia 
de deja vu, de deja connu, impresii mai vechi cum că am mai trăit aşa ceva, am mai trecut prin 
aceste locuri, prin aceste experienţe, cunoaştem de undeva persoanele. În realitate, se reproduce o 
schemă, un mecanism şi chiar dacă oamenii sunt alţii, mintea le va pune o etichetă. Careul pe care 
Marte îl va împlini cu Uranus este însă revoltător şi ne va pune în situaţia în care nu doar să avem 
impresia că îi recunoaştem şi îi ştim de undeva, dar să le punem acestora etichete false, să ne 
amintim ce ni s-a-ntâmplat în trecut cu persoane asemănătoare şi să dezvoltăm faţă de aceştia reacţii 
nepotrivite. O energia densă se dispersează peste tot şi acţiunile devin grele, dense, complicate şi 
marcate de un iz de nemulţumire. Suntem îndemnați la aventura, la ieşiri din ritm, la părăsirea 
locului călduţ şi experimentarea unor acţiuni care pot însemna şi risipă, şi teribilism, şi revoltă. 
Prima zi de Scorpion (9 septembrie) ne va oferi un indiciu clar în această direcție şi, pentru că Luna 
va trece nu doar prin Capul Dragonului, subliniind cele indicate mai sus, ci şi prin conjuncția cu 
Saturn oamenii vor manifesta o mare indulgență față de greşelile proprii şi o totală intoleranță față 
de ceea ce fac alţii, refuzând să vadă că de fapt toate sunt la fel de grave, la fel de bizare. Într-un 
cadru mai larg, încheiem prima decadă a lunii septembrie cu o oboseală teribilă, una nu neapărat 
fizică, musculară, cât psihică, de natură neurovegetativă, cu intoleranţă la idei, direcţii, alimente, 
sentimente. În aceste momente, Lilith şi Capul Dragonului îşi împlinesc trigonul lor convingându- 
ne că tot ceea ce trăim şi experimentăm este bun, corect şi constructiv. Binele care ascunde răul, 
mulțumirea în negativitate şi egoismul care suplineşte încrederea însă ne sunt elemente care, deşi nu 
pot fi atinse cu mâna, nu sunt palpabile, ele fiind desprinse la prima schimbare, la prima atingere, 
prima confruntare, într-un cadru intim, în izolare, aşa cum ne îndeamnă acum Scorpionul, ele au un 
succes teribil şi pot genera evenimente complicate. Numai cei care traversează o asemenea 
experienţă reuşesc să înţeleagă că de fapt toată negativitatea, născută din impresii eronate despre 
oameni, din prejudecăţi şi rigiditate i-a dus spre izolare şi optimismul, curajul şi deschiderea sunt 
cele care ne-au ajutat să depăşim obstacolele ultimelor 4-6 săptămâni. Fenomenul social, prin 
această relaţie, pare să fie uşor şubrezit de disfuncționalităţi în aparatul de conducere. Sunt loviți 
liderii, intenţionat sau neintenţionat, însă cu precizie încât cariera lor se clatină, imaginea le este 
ştirbita şi doar cei care refuză să se izoleze, doar cei căliți au curajul să trăiască acestea în văzul 
tuturor, în public pot supravieţui. La modul superficial acestea par să fie surse de scandal, dar, în 
realitate, ele sunt mijloace prin care fiinţa îşi experimentează propria desprindere de egoism, 
invidie, limitare. Unora le va fi suficient să le observe că le-au şi depăşit, alții, ce dispun de o 
energie mai densă, au nevoie de dovezi practice, de întâmplări complicate însă chiar şi acestora 
destinul pare să cadă la înţelegere cu tentaţia şi să-i ajute să se desprindă de frica de oameni şi să 
considere că mintea, atunci când este scăpată de sub control, va face tot ce-i stă în putere să-şi 

convingă stăpânul că emisiile ei sunt reale. Dramele vor fi emisiile preferate ale minţii din acest 
interval ca, de altfel, ale întregului an, care ne vor învălui şi ne vor face să credem că sunt reale, că 
elementul negativ sta să ne distrugă. Momentul de înţelegere, de iluminare pentru alţii, va fi acesta 
în care vom observa că oamenii nu sunt chiar aşa de răi, că faptele lor nu sunt chiar atât de negative, 
ci că propria noastră percepţie îi pune în această postură. 


A doua decadă 


A doua decadă a lunii septembrie ne aduce o uşoară revigorare a puterii de înţelegere în aşa 
fel încât multe să le privim cu maturitate şi să încercăm să le înţelegem aşa cum sunt ele, prin 
puterea de a discerne, comparând cu etaloane sănătoase şi nepierzând din vedere detalii importante 
ale vieţii personale. 

Debutul perioadei se realizează furtunos. Pe ultima zi de Scorpion, Luna ne îndemnă să 
venim cu soluţii la ceea ce s-a-ntâmplat în ultima perioadă. Poate unii vor ignora acest îndemn, dar 
mintea, în special în 10 septembrie se va îndrepta spre ceea ce este solid şi practic, spre ceea ce 
poate compensa tentaţia, spre a descoase firele complicate ale demersurilor sociale, spre a descoperi 
o minciună, a compromite un demers public şi a pune bazele unei noi etape în devenirea 
individuală. Este însă o altă iluzie a acestei luni, un alt îndemn care ne depărtează de la scopul 
principal, un alt mijloc prin care suntem păcăliţi că ne ocupam de treburi importante. Însă faptul că 
vom reuşi să vedem lucrurile mai clar, cu toate că finalitatea nu va fi cea pe care o aşteptăm, ne va 
îndemna să acceptăm şi deviații de la traseul stabilit inițial, de la recomandările celorlalți, de la 
sfaturile bătrânilor satului, de la consiliul director, cel de administraţie sau de la o autoritate publică. 
Ceea ce descoperim spre finalul zilei va fi asemănător cu o picătură de venin: ne va face să ne 
simţim rău în zona pe care am solicitat-o de-a lungul zilei cel mai mult însă nu ne va ucide 
dragostea şi nici speranţa, însă ne va maturiza pentru a face faţă revoltei din 13 septembrie când 
Marte se va afla în careul cu Axa Dragonului. Totul va merge într-un contrast straniu. Dacă acum 
totul va fi gri, dureros şi murdar, în 13 septembrie explozia va compensa căutând să ne adjudecăm 
din societate ceea ce este perfectibil, ce străluceşte, care simplifică lucrurile, care atenuează durerea 
prin atitudine, culoare, zâmbet, linişte, care ne ridică nivelul sentimentelor fără să ne ceară ceva în 
schimb. Dacă azi totul se va axa pe puterea de a cuceri şi reorganiza anturajul după propriile idei, de 
a-l constrânge după modul cum gândim şi de a impune celorlalți, voalat, prin apelul la reguli de 
bună practică selectate cu grija, sau direct, prin recomandări ascunse în spatele unor grimase, atunci 
ziua de 13 septembrie ne va pălmui obrazul despre care am spus că nu va roşi niciodată. Ceea ce am 
promis că nu vom primi, nu ne va murdări, compromite sau atinge, ci va constitui, în acest caz, 
palma destinului care ne invadează pur şi simplu, punându-ne stop pe ceea ce ar crea altora 
deprinderi proaste dacă, prin exemplul oferit, ar putea fi confundate cu puterea, succesul, 
încrederea. 

Zilele de Săgetător (11 şi 12 septembrie) vor aduce o mai corectă înţelegere a ceea ce pare 
să fie important pentru individ şi, deopotrivă, pentru societate. Survine alt ritm, alt mod de a pune 
problema, altă manieră de a invoca adevărul, de a selecta pionii principali ai societăţii, altă 
deschidere şi deci alte rezultate pe care să mizăm. Vor fi zile în care obiectivul principal va fi acela 
de a ridica standardul de viaţă prin rezultate primite imediat. Metodele de consiliere, de mediere a 
conflictelor, competențele obţinute la un curs de comunicare, de manager de proiecte, de dezvoltare 
personală sunt puse în aplicare şi orice rezultat, cât de mic, este luat în considerare şi apreciat. Din 
nefericire ceea ce vine din societate, din lumea înconjurătoare nu pare să ne susțină demersurile. 
Asta înseamnă că mesajele acestor zile vor fi, din nou, pe frecvenţa acestui an acela care ne spune 
că omul este pentru el însuşi propriul obstacol. Înţelegem acum că orice rezultat trebuie apreciat şi 
încadrat acolo unde-i este locul, că ridicarea standardului de viaţă cere în primul rând efort şi apoi 
organizare. Prin îndemnul pe care îl vom primi din partea planetelor colective, toate aflate acum în 
mers retrograd, maniera în care vom colecţiona ceea ce vine spre noi va fi una deficitară. Suntem 
grăbiţi, împrăştiaţi şi dacă dorim să evaluăm o situaţie sau o conjunctură ne împiedecăm de 10 ori 
până facem un pas şi până la urma scăpăm totul din mâini în speranţa că ţinându-ne nu vom mai 

cădea. Aşa cum cad, obiectele, aşa vor rămâne şi vom considera că selectarea lor aleatoare 
constituie şi modalitatea prin care destinul, hazardul, forţele sociale le aşează. 

Diferenţa dintre simplu şi complex, dintre selectarea şi prezentarea informaţiilor va merge 
pe această manieră neobişnuită de a expune rezultatele finale. Evident, că, fiind vorba despre o 
vibraţie a Săgetătorului, această deschidere ne aduce pe punctul de a ne arăta mulţumiţi de ceea ce 
avem în jur, chiar dacă totul doare, chiar dacă nimic nu este precis. Săgetătorul vine şi ne oferă 
abilitatea de a străluci prin simplitate şi poate să compromită întreaga percepție față de această 
orientare ducând individul imediat în extrema cealaltă în care nu ştie când să se oprească, unde să 
dozeze tonul vocii, cantitatea de informaţii. O formă neobişnuită de abundență pare să ne 
compromită. Chiar şi dacă nu are nimic, pe aceste conjuncturi, omul are o lumină aparte pe faţă, 
haina îi este atent aşezată pe corp, mersul numai bun construit pentru a atrage atenţie şi degajă prin 
acestea optimism nu pentru că toţi am fi dintr-odată cuprinşi de un val de energie pozitivă, însă prin 
Săgetător vom înţelege că este mult mai simplu să nu fie arătată durerea decât să fie explicată. Prin 
Săgetător oamenii îşi lasă unii altora impresii false şi pentru cei care nu-şi pot control aceste 
impulsuri trecerea spre mitomanie se va face într-o fracțiune de secundă. Mecanismul social este 
delicat şi el cere un set de reguli morale. De aceea un exponent al acestei zodii, prin marcaje pe 
acest semn, poziţia Soarelui sau a ascendentului poate vinde şi cumpăra orice, este ascultat când 
vorbeşte, se exprima liber, cucereşte uşor o audienţă pe măsura rafinamentului, însă cade prada 
autosuficienței fapt pentru care sunt greu de modelat. Acest tip de energie ne îndeamnă să ne 
umplem cu tot felul de realizări care nu ne vin din jur, ci pe care le producem prin transmutare şi 
sublimare, prin manipularea energiei, prin convingere, exprimare, efort, expunere, prezentare însă 
cu un efort care duce la epuizare. 

În 14 septembrie, în prima zi de Capricorn, când Luna se va afla în conjunctie cu Pluton, dar 
şi în opoziţie cu Jupiter, calitatea de mediator poate lua forme înfricoşătoare. Pornind de la a-şi 
descoperi locul pe care să-l ocupa în societate, oamenii ajung să-şi impună propriul etalon, iar unii o 
vor face chiar cu forța. Spun cuvinte care nu sunt potrivite, nu se concentrează pe fluxul bilateral, ci 
doar pe a oferi pentru că ştiu, din zilele anterioare, că acest mod le-a adus succesul. Lilith, pentru că 
şi ea se află încă în preajma lui Jupiter, se interpune spunând că nu doar zilele anterioare au oferit 
exemple de bune practici, ci şi altele fără să indice în mod punctual o perioadă sau măcar o singură 
ipostază reală. Revenim din nou la ideea de fantezie, de creaţie mentală care apare la indivizii care 
imediat ce dau de un mijloc simplu şi comod de a atrage atenţia, de a câştiga se lasă învăluiti în 
compromis şi fac totul pentru a menţine starea de bine. 

Împlinirea careului lui Mercur cu Pluton din această zi îl plasează pe acesta la limita 
maximă a careului cu Jupiter deci aduce primele imagini ale crucii cosmice cardinale împlinită de 
această dată cu Mercur împreună cu Jupiter şi maleficii Uranus şi Pluton. Survine astfel în toată 
ecuaţia, un ton grav, o idee care nu a putut fi anticipată până acum şi care schimbă direcţia, înclina 
balanţa şi pune pe jar o întreagă comunitate. Pe nesimţite şi nevăzute acestea par să înclină balanţa 
spre unele dintre cele mai importante probleme ale comunităţii, care acum sunt amestecate printre 
altele, lipsite de importanță şi valoare. Finalul acestei decade ne aduce o revenire a lui Pluton la 
mersul direct, o depresurizarea a ceea ce implică folosirea banului public, a marilor fonduri 
financiare, a resurselor materiale sau umane, însă a doua decadă a lunii ne pune în legătură urgentă, 
cu o modificare a stării de fapt a lucrurilor care să ne ia pe nepregătite şi care să ne spună că valorile 
importante se construiesc prin sacrificiu, iar acum sacrificiu ni se cere. 

Mulţi se vor mira cum este posibil ca o minciună atât de penibilă, ca un furt atât de 
neprofesionist, cum o informaţie atât de vizibil falsă lasă societatea fără aer în modul acesta. Pentru 
un astrolog este simplu să explice: Marte şi Axa Dragonului sunt în careu, Marte şi Uranus sunt în 
trigon, asta înseamnă că oamenii, pe dorinţe nerafinate, pe ambiţii care le depăşesc şi funcția şi 
statutul, le depăşesc nivelul şi abilitățile, aleg simplu să se uite în altă parte, să piardă secunda de 
geniu. Pe acest fond Chiron şi Lilith ating şi ele trigonul şi deşi totul pare să fie în regulă, în fundal 
asistăm la o lupta pe informaţii, valori, o luptă între ambiţii despre care vom afla nu acum, ci peste 
mult timp de acum încolo. Segmentul ţine şi de ocult, servicii secrete, structuri care nu acţionează în 
public şi despre existenţa cărora foarte mulți nu ştiu, însă cel mai mult acest segment ţine, în sfera 

personală, de abilitatea individului de a realiza rapid conexiuni, de a-şi folosi inteligența, de a 
descoperi elementul negativ dintr-o intenție, de a-şi folosi sentimentele pentru a interacționa, nu 
pentru a se pune în valoare, pentru a-şi construi aici, pe pământ, o identitate, în defavoarea 
adevăratei căutări. Cei care urmăresc doar realizarea socială, motivând că doar aceasta este cea în 
măsură să-i argumenteze şi mențină valoarea şi talentul, vor fi primele victime şi vor fi primii 
cărora li se va cere sacrificiul în finalul acestei luni. Careul lui Uranus cu Lilith din 17 septembrie 
când Lună încă se afla în Vărsător ne anunţă că deja cărţile au fost făcute şi orice deliberare 
anunţată înseamnă tragere de timp, tergiversarea unor rezultate pentru a permite celor cu multă şi 
foarte multă putere să le modifice. 

Zilele de Peşti, aduc o interiorizare, o apropiere de elementele care nu au relevanță socială 
sau dacă au atunci ea nu poate fi înțeleasă cum trebuie sau în modul în care este expusă. Când 
sensibilă din conjuncția cu Neptun, când puternic motivată să elaboreze cel mai eficient plan de 
acţiune de anul acesta, Luna va oscila în aceste zile de Peşti (17, 18 şi 19 septembrie) şi îi va face pe 
oameni vulnerabili, în timp ce ei vor crede despre sine că sunt sensibili. Este însă o experienţă bună, 
corectă şi eficientă, pentru că prin trigonul cu Capul Dragonului, Luna va reuşi să medieze tendinţa 
Nodurilor şi să ne scoată din rutină, să ne impunem un scop, o acţiune, un eveniment drept etalon 
pentru ceea ce va urma. Unii vor lua această înclinație ca pe o dovadă de înţelepciune, de 
inteligenţă, de noroc, însă ea este doar un mijloc de a folosi o inspiraţie sau o şansă. 

Revenirea lui Pluton din mersul retrograd va apărea unor ca şi cum le-a revenit mintea la 
cap, ca şi cum acum au timp de toate, nu mai sunt presaţi de timp, până şi termenele le pot rezolva 
altfel. Piramida de apă se desprinde, iar mesajele care deveneau tendenţioase când revendicau, 
atunci cereau aplicarea legii sau când făceau trimitere spre zona administrativă, judecătorească, 
acum tind să se inactiveze. Ceva se temperează, se linişteşte, pentru că ne apropiem de o zonă a 
compromisului, o zonă a deciziilor radicale asupra cărora nu se prea poate interveni. 


A treia decadă 


Ultima decadă a lunii septembrie ne îndeamnă să ne revizuim comportamentul pentru că ne 
aduce două aspecte foarte importante prin amploarea şi mesajul lor: sextil Saturn-Pluton şi 
conjuncția Saturn - Capul Dragonului. Cei pasionaţi de astrologie ştiu însă că aceste aspecte nu se 
împlinesc peste noapte, că evenimentele predispuse de acestea au un intro, îşi anunţă venirea, chiar 
dacă unii nu doresc să le vadă ori să le citească semnele. 

Chiar din prima zi a acestei decade Luna se apropie de Uranus şi duce la îndeplinire, aşa 
cum am spus de fiecare dată, mesajul pe care l-a preluat de la Pluton în momentul în care a fost în 
conjuncţie cu el. Pe lângă această calitate de purtător de lumină, Luna i se opune lui Mercur oferind 
o serie întreagă de motive prin care oamenii să nu mai să cadă la o înţelegere, să se respingă, să-şi 
caute singuri rostul şi să lucreze împreună doar dacă destinul îi obligă. În acest moment crucea 
cosmică pe semne cardinale nu mai există, însă Marte intră din nou în schema aducând în sfera 
personală complicaţii sociale pe care nu am reuşit să le mediem până acum. Dorind să producă 
schimbări sociale, omul nu s-a gândit care vor fi repercusiunile asupra vieţii sale sociale, care sunt 
personajele pe care şi le atrage în alai şi s-a izolat urlând şi strigând din toată puterea mesaje care nu 
mai sunt de actualitate. Acum, prin revenirea la probleme mai vechi, fie prin faptul că Luna aduce la 
lumină probleme create acum o săptămână, cele care sunt de mai mică amploare, fie pentru că le 
revigorează pe cele vechi, legate de revoltă împotriva unui sistem, elaborarea de mijloace care să 
demonstreze că sistemul nu este bun şi se doreşte introducerea altuia nou, toate fac parte dintr-un 
proces de reinventare a soluţiilor ce nu au fost băgate în seamă anterior. Că acestea vin împreună cu 
tot pachetul, cu individul, cu creatorul, cu actorul, cu toată familia, cu eticheta mai veche, pentru că 
rezultatul nu este de maximă importanţă. Pentru astrolog este însă de o reală importanţă pentru că 
prin Marte din Leu, care mediază mesajul Lunii pline din 19 septembrie, continuat şi în 20 
septembrie, calitatea de produs bun, ambalat greşit, produs miraculos ieşit din termenul de garanție 
(conjuncție Venus-NN trigon cu Lilith) pentru că se promovează valorile care nu mai pot exista în 
forma aceasta, rezultanta este una care ne duce spre sacrificiu. Din nou pasărea Pheonix, cea care de 

multe ori în ultima perioadă ne-a oferit un îndemn spre a-i urma exemplul, acum vine şi ne invită să 
observăm în detaliu etapa finală a procesului pe care-l executa atât de bine. 

Mesajul lui Lilith din Rac, al lui Jupiter din această zodie, dar şi vibraţiile complet noi, 
diferite faţă de ceea ce am avut până acum din zilele de Săgetător (13 şi 14 septembrie) ne aduc în 
faţa unui arc peste timp care are darul de a ne pune în faţa unor soluţii, în fața posibilelor răspunsuri 
la întrebările pe care le avem, la nevoile pe care considerăm că este timpul să le rezolvăm. Dacă pe 
de o parte dramatismul şi durerea, chiar fizică, pe care le-am suportat în lunile anterioare, puse pe 
seama faptului că în zilele de Săgetător am demonstrat că binele îşi poate face culcuş în suflet şi 
putem reuşi, chiar dacă nu putem atinge performanţă, nevoia de sacrificiu prin sextilul Saturn- 
Pluton are conotaţii globale. Dacă Saturn vine în context cu restricţia, iar Pluton cu gestionarea 
valorilor, administrarea unui depozit, în general cu valorificarea unor resurse, ultima decadă a lunii 
septembrie ne îndreaptă, în prima instanţă, spre ceea ce nu poate fi plătit, spre ceea ce a stat până 
acum ascuns în spatele unor umbre mari, a uşilor închise pentru că nu a fost văzut, băgat în seamă, 
că nu a avut autorizaţie sau un fond minim pentru a se afişa. Pentru unii acesta este momentul când 
survine o nouă criză, cea a ideii, cea care zdruncină mai puternic societatea umană pentru că nu 
produce stricăciuni în prezent, ci în viitor, generând un bolovan care se duce la vale cu această 
trăsătură puternică şi închide drumuri pe care un alt demers le-ar putea valorifica mai bine. Ceea ce 
se generează acum la nivel social constituie un element prezentat ca fiind salvarea, soluția 
ingenioasă la chipurile sinistre ale crizei, însă, în realitate, se comite o gravă greşeală, pentru că sunt 
implicate decizii false, eronate, care nu sunt susţinute de date, de rapoartele statistice, de factorii 
sociali sau de dorinţele oamenilor. 

Explozia necontrolată a ceea ce vine acum spre noi este pe punctul de a interveni în fondul 
general, în egregor, în codul genetic, în karma individului implicându-l într-un demers după ce i-a 
şters complet eticheta de pe haina unde îi era trecut numele. Cele două aspecte ale maleficilor vin cu 
mesajul bun care ne spune că avem nevoie de o nouă identitate, însă pentru a construi ceva ai 
nevoie de o bază, aşa cum pasărea Pheonix, pentru a renaşte, are nevoie întâi să existe în formă 
fizică. Dezintegrarea ei va prelua mesajul inițial şi se va reconstrui, în exterior, la fel. Demersurile 
sociale merg însă spre a anula identitatea individului, de a fi ridicat în vârful unui munte şi sub 
pretextul că are nevoie ca, reprezentând un anumit interes, să se contureze adecvat, să preia ideea şi 
forma noului grup, să se costumeze fizic, emoţional sau chiar mental ca ei, ni se distruge identitatea 
şi ni se cere să facem un sacrificiu care îl sperie pe cel care doreşte să-şi construiască un viitor prin 
identitate, nume, demnitate, individualitate. Judecând după faptul că Saturn când trece prin 
conjuncția cu Capul Dragonului atinge sextilul cu Pluton îndrăznim să ne gândim că pentru 
umanitate aceste direcţii sunt bune, însă pentru individ nu. Evident, prin forţele proprii şi nu printr- 
un grup care să sporească puterea de acţiune şi să permită utilizarea unor instrumente de largă 
răspândire, individul nu are nicio şansă să se protejeze. Nu va fi nicio surpriză dacă, pornind de la 
acest element astral, oamenii vor purta nume noi, aşa cum sunt maşinile de serie Ford, Mercedes, 
Volkswagen sau Toyota. Ceea ce se va genera acum este etapa finală care va viza un atac grosolan 
la adresa instituţiei familiei, la necesitatea de a duce mai departe o amprentă, la nevoia de a păstra 
primul surâs pentru a ne aminti cine ni l-a provocat şi a oferi trecutului, amintirii, o valoarea în afara 
ataşamentului. 

Zilele de Taur (22 şi 23 septembrie) ne aduc întâi confirmări ale acestor mesaje, însă într-un 
cerc restrâns, prin acceptarea ideii născute în zilele anterioare, urmând ca din 23 septembrie să intre 
într-un proces accelerat de implementare. În dimineaţa zilei de 23 septembrie, la puţin timp de la 
trecerea Soarelui în Balanţă, Luna împlineşte o configurație numită Steaua lui David împreună cu 
Jupiter, Marte, Saturn, Pluton şi Chiron. Posibilităţile acestei configurații sunt multiple, de la curajul 
la a naviga în ape tulburi, de la descoperirea unei calități, atingerea momentului în care descoperirea 
care va schimba faţa omenirii să se producă, până la parcurgerea într-un timp foarte scurt a unor 
etape care să ne ajute să credem mai mult în noile deschideri ale spiritului. Momentul 23 septembrie 
ne permite accesul spre noi înţelegeri, spre noi tipuri de relaţii şi chiar spre a îndrăzni mai mult 
pentru a nu permite unor elemente tendențioase, cele care vor fi susţinute cu mare insistenţă şi tărie 
în 2013, datorită conjuncției Lilith-Jupiter, cu Jupiter în exaltare, să ni se şteargă identitatea, să ne 

jucăm cu destinul şi procesul de ştergere, de anulare a identității, cea care ne motivează atât de bine 
să supraviețuim sau să ne emancipăm ca națiuni sau popoare, să fie urmat, la voință proprie, de unul 
de rescriere a noii identități. Aceste elemente abstracte au fost mult timp ignorate de individul 
obişnuit să creadă doar ce i se spune la televizor în emisiunile de ştiri şi care frecvent considera că 
emisiunile educative sunt tot de divertisment tocmai pentru a refuza orice formă de educație prin 
ascultare sau lectură. Ignorarea adevărului poate avea însă consecințe grave asupra evoluției noastre 
ca rasă şi efortul mic pe care îl putem face cu toții să îmbrăţişăm universalizarea prin acceptarea 
identităților celorlalți, nu prin 
anularea ei, înseamnă o mare 
victorie. 

Zilele de Gemeni (25 şi 
26 septembrie) sunt zile de 
dezvoltare personală. Ceea ce s- 
a-ntâmplat anterior a mers mult 
în direcția proceselor sociale şi 
mai puţin în cea a individului şi 
acum când pe zona publică 
explozia a trecut dorim să 
recuperăm timpul pierdut, să ne 
apropiem unii de alții, să visăm 
la schimbări de locuinţă, de 
nume, de haine, să ne însuşim 
calități noi, să ne cumpărăm 
obiecte noi, să schimbăm 
cuvinte şi să privim aceasta 
primenire ca pe o revigorare. înca sim 
Chiar este o revigorare însă numai prin cuvânt, numai prin forţa exprimării, prin mesajul scris sau 
vorbit pe care acum îl putem folosi şi în scop terapeutic. 

Zilele de Rac (27 şi 28 septembrie) sunt zile de negociere. Acum că am lăsat în urmă faza 
maximă a aspectelor indicate mai sus, ne întoarcem spre sentimentele pe care le avem faţă de cei 
din jur şi căutăm să renegociem poziţia din trecut, privilegiile şi încrederea pe care le-am pierdut. 
Aceste zile aduc însă multă tensiune şi gândul de a ne reîntoarce “acasă” ne va complica mult 
demersurile sociale şi le va presăra cu tot felul de piedici pe care cu greu le vom mai mobiliza 
pentru a le depăşi. În acelaşi registru vor acţiona şi ultimele zile lăsându-ne impresia fie că vom 
reuşi să scăpăm de o mare greutate, fie că nu ne mai interesează ceea ce a fost, de vreme ce am fost 
obligaţi să ne implicăm în demersuri care nu au acţiune personală imediată. 

Aşa după cum se observă luna septembrie se va dovedi extrem de dinamică şi 
compromiţătoare la capitolul identitate personală. Dacă iniţial, în primele zile ale lunii, mai aveam 
cum să se ascundem de responsabilitățile cruciale pe care le avem față de familie, grupul de 
apartenenţă, naţiune, societatea sau chiar rasă umană, în final, într-un interval prea scurt, după cum 
spun astrologii, suntem puşi în faţa unor decizii foarte importante. Evident că aceste decizii nu fac 
parte din răspunsurile pe care trebuie să le dea un individ atunci când are un chestionar în faţă, ci 
sunt vibrații personale, emanaţii conduse cu grijă prin grupuri de terapie sau manipulare, de entităţi 
care cer universului exacerbarea identităţii efemere şi ignorarea identităţii eterne. Factorul 
individual, cel care decide acum va afla despre acestea peste ani şi chiar nu va mai avea nicio 
relevanță. Ceea ce este important vine dintr-o orientare spre cultivarea calităţilor umane. A 
îmbrăţişa universalizarea nu are nimic de-a face cu strivirea identităţii. Această încercare, la 
început, cu decenii în urmă, timidă, acum, sub pretextul manifestării Erei Vărsătorului, se pare că 
ia proporţii înfiorătoare, iar unul din vârfurile sale subtile va acţiona acum asupra tuturor 
structurilor sociale. Dacă nu suntem responsabili, ci doar moderni, atunci aruncăm pe apa sâmbetei 
sarcina majoră pe care o ducem pe umeri doar pentru că suntem contemporani cu aceste manifestări 
astrale speciale. 

O! i l 


TOMBRIE 


Prima decadă 


Luna octombrie debutează într-un ton nu prea optimist, dar cu multe promisiuni îndreptate 
spre ceea ce ar putea însemna deplasarea conştiinţei spre o zonă nouă în care să se evidenţieze 
dorinţa de putere, aspiraţia spre a obţine o recunoaştere socială importantă, însă nu prin statut, ci 
prin pricepere, nu de la sine, ci prin argument, prin justificare. Opoziția Soare-Uranus se strânge din 
ce în ce mai mult şi pe 3 octombrie acest unghi îşi va atinge gradul perfect. Această primă decadă a 
lunii octombrie ne vorbeşte despre deschidere, despre înţelegere şi acceptarea informaţiilor care ne 
vin prin diverse căi de comunicare. Decisivă în acest sens este conjuncţia Luna-Marte chiar din 
prima zi a lunii şi care pare să aducă la lumina convulsii susținute de evenimente consumate în 
prima jumătate a anului. Prin asta se va face apel la Pluton, octavă superioară a lui Marte, ce este 
planeta focar în două configurații (triunghiul minor alături de Saturn şi Chiron, careul în T cardinal, 
alături de Uranus şi Soare) oferind, după cum este şi dispunerea grafică te harta momentului, o 
exprimare concomitent pe mai multe nivele. Gândurile sunt astfel direcționate spre sensurile 
majore, spre ceea ce ne-ar putea îmbogăţi, creşte averea materială sau cea spirituală, spre ceea ce 
ne-ar face şi mai puternici decât suntem, în sectorul pe care l-am folosit cel mai mult. În această 
ultima zi de Leu se va face un pas important pentru individ, un pas major pentru a se reinstaura într- 
o poziţie care, în ultima vreme, s-a cam şubrezit. Pe de o parte calitatea gândurilor se va modifica, 
iar pe de alta direcţiile spre care ne vor îndrepta atenţia vor lua înfățișarea noutăţii, se vor prezenta 
în aspectul lor novator, chiar dacă, în esenţă, nimic nu ni se întâmplă pentru prima dată, nimic nu 
pare să iasă din pământ pentru prima dată. 

În 2 octombrie, în prima zi de Fecioară, exprimarea personală va căpăta o notă uşor 
dramatică. Saturn şi Chiron îşi împlinesc trigonul lor şi vom avea impresia că tot ceea ce facem, de 
vreme ce am ales şi nu am făcut la primul impuls, ceea ce evidenţiem acum prin gând sau faptă, este 
serios, profund, înţelept, corect şi numai bun de oferit ca exemplu. În realitate, calitatea acestei zile 
este uşor confuză pentru că din ceea ce s-a-ntâmplat în a doua decadă a lunii martie (când cele două 
s-au întâlnit în aceeaşi ipostază) se extrage doar ceea ce marchează puterea, forța, ceea ce se 
împotriveşte curentului, ceea ce vrea să iasă în evidenţă prin noutate. Cu toate acestea, acest trigon 
va realiza o selecție 
pozitivă a 
evenimentelor, a 
concluziilor, în aşa 
fel încât oamenii, 
doar pe baza 
rezultatelor pe care 
le evidenţiază acum, 
să fie mulţumiţi cu 
ceea ce au făcut până 
cum, cu realizările 
pe care le-au 
comportat de-a 
lungul acestui an. 
Elementul nou care 
se impune aici este 
cel născut din 
atenție. Când un 
individ este atent 
asupra puterii sale, când familia sau cercul de prieteni, când anturajul cu care a dezvoltat în timp 
raporturi de o anume intimitate se dezvoltă, presiunea cea mai mare se îndreaptă spre creator, spre 

cel care a iniţiat, cel care a ridicat pentru prima dată problema, însă nu din punct de vedere fizic, nu 
prin evenimente, ci din punct de vedere subtil, generând o serie întreagă de reacţii psihoemoţionale 
care îl duce pe novice într-un abis afectiv periculos. Caracterul compulsiv al influențelor ce ne vin 
din Fecioară, prin Lună, mai ales că Mercur se afla acum în Scorpion şi în aplicaţie la conjuncţia cu 
Capul Dragonului şi Saturn, evenimentele sociale tind să intre într-un proces de încrețire, asemenea 
munților. Din zonele periferice, de la oamenii pe care îi cunoaştem cel mai puţin, cu care intrăm în 
legătură cel mai rar sau care au, după cum considerăm acum, impactul cel mai slab asupra 
demersurilor conturate acum, se exercită o presiune constantă care va duce la naşterea unei structuri 
noi, la descoperirea unui talent nou, la construirea unei ramuri psiho-relaționale pe care, în timp, în 
următorii 3-5 ani, oamenii să o exploreze cu o intensitate majoră. Poate fi o nouă ştiinţă, o ramură a 
unei ştiinţe, o nouă descoperire, o evidenţiere a unei probleme de natură socială pe care oamenii au 
ignorat-o pentru că nu îi înţepa în coastă şi nu le strigă în ureche indecenţa şi nesupunerea. Prin 
acest gen de observaţie, de selecție, prin acest arc peste timp în care pe de o parte să alegem 
obiectiv şi pe de alta să fim şi marcati de pasiuni sau dorinţe personale, ca şi cum avem un credit şi 
dorim acum să-l consumăm, vom părea înţelepţi şi înzestrați, talentaţi şi implicaţi în fenomene 
sociale ample, dinamice care nu se risipesc la prima îndoială şi care devin în timp baze ale relaţiilor 
dintre oameni şi ale societăţii. 

Asta se întâmplă pentru că în ultima zi de Fecioară, pe 3 octombrie, Pluton împlineşte un 
sextil cu Capul Dragonului, neputând însă să medieze tendinţa nodurilor şi aducând în centrul 
atenţiei probleme care nu pot fi mediate de un individ nici chiar de un grup, ci de întreaga naţiune 
sau de rasa umană în ansamblul ei. În felul acesta, ziua de 3 octombrie este o zi de viziune, o zi în 
care piesele unui mecanism major, cele care susţin echilibrul/armonia dintre state, însă prin servicii 
care nu acţionează corect şi nici la vedere, vor trece printr-o încercare majoră. Totul va apărea de la 
o informaţie care se va scurge printre atâtea mecanisme de securitate şi, deşi acestei întâmplări i se 
atribuie o eroare de funcţionare a mecanismului, în realitate, totul va fi generat de factorul uman. 
Aşa cum se întâmpla chiar cu câteva zile în urmă, când s-a decis că fiecare va fi răspunzător de 
faptele sale şi că presiunea comunităţii duce la un fenomen de încrețire, asemenea munţilor, se va 
genera în subtil o presiune împotriva a ceea ce a susţinut şi generat această breşă de securitate. În 
aparenţă, abstract, acest mecanism ne va afecta pe toţi pentru că aceste lucruri care se întâmplă în 
spatele cortinelor ne decid sorțile şi mai puţin ideile brodate sau cosmetizate, după cum e la modă să 
vorbeşti acum pe diferite canale mass-media. Pluton va aduce o fisură în stabilitatea şi siguranţa 
unei structuri şi abia această fisură le va permite ridicarea alteia mult mai mari, mai puternice şi mai 
abilă care va constitui adevărata bază a umanităţii. Fiind vorba şi despre o opoziţia Soare-Uranus, 
despre Pluton focar în aceste două configurații, într-un segment mai puţin profund, cel al 
evenimentelor evidente, fisura poate însemna deviația unei idei, refuzul unei colaborări, o ieşire 
temperamentală, o decizie categorică pe care să nu putem să o argumentăm decât parțial şi care să 
conţină o serie întreagă de elemente subiective, nu ca motivații, ci ca scuze. Aceasta eroare umană, 
prezentată într-un cadru mult mai mic şi mai restrâns, ne aduce în faţa unei mari prostii, a unei 
deviații care va da sens doar evenimentului în sine, doar ipostazei în care se consuma toate acestea 
şi care îi pot lipi acestuia un abțibild pe care să scrie mare cât roata carului: “Aceasta a fost prostia 
vieţii mele”. 

Prima zi de Balanţă aduce un moment de gol pe care fiecare şi-l va manifesta în felul 
specific, prin izolare, prin efort fizic sau intelectual sau pur şi simplu prin desprindere de ceea ce ne 
poate invita la a demonstra din nou ceva care să se transforme, de asemenea, într-un mare eşec. 
Oricum ar fi, ne simţim motivaţi să ne explicăm faţă de cei care nu ştiu concret ce ni s-a-ntâmplat, 
care nu au luat parte la eveniment şi care prin părerile lor pot pune în pericol sinceritatea pe care o 
dezvoltăm cu noi înşine. Din această zi, Soarele, cu fiecare pas, iese din fereastră careului în T 
cardinal şi creşte în careul cu Jupiter, alimentând această deviaţie a gândirii, punând pe umerii 
pericolului o prea mare greutate, o prea mare importanţă. De pe urma acestora vor profita cei care 
se simt bine în dizarmonie, care au venit în această lume pentru a-şi scutura aici sumanele, pentru 
a-şi lăsa cu fiecare perioadă a vieţii lor câte unul dintre ele până când, pe rând, le vor arunca pe 
toate. Aceştia strivesc emoţii şi idealuri firave, aspirații care nu s-au maturizat încă şi care au 

nevoie, ca liana, de un suport pentru a se înălța. Lună nouă din 5 octombrie ne va lăsa impresia că 
soluţiile vin de acolo de unde nu te aştepţi, că o formă de abundență se manifestă acum şi că 
raportul dintre bine şi rău va rămâne nu doar constant, dar prezentat într-un mod vizibil. Ceea ce 
vedem noi că este raportul dintre bine şi rău nu are însă nicio legătură cu realitatea, nu vine în 
ajutorul nostru şi nici nu ne va susţine vreodată idealul real. O formă de respingere se naşte acum 
din structurile inferioare, cele pe care cu toţii le avem şi care activează la intensităţi diferite 
ducându-ne într-o zonă unde orice faptă bună, orice pas înainte, orice progres să provoace o 
oboseală teribilă. Careul dintre Soare şi Jupiter, mai ales azi când Luna se află în conjuncţie cu 
Soarele, aduce o metabolizare deficitara, acceptarea unei energii negative, însuşirea unor înţelegeri 
deficitare, incomplete care să ne scoată în evidenţă elemente incomplete în postura de concluzii 
finale, de produs finit. Într-un for interior, fiecare va şti că ceva incomplet este pus în postura de 
lider, de şef, că este nevoie de mai multă deschidere pentru a putea identifica breşa pe care o are 
sistemul şi de a aduce la lumina lupul care s-a ascuns sub haine de oaie. 

Ziua de 7 octombrie este reprezentativă în acest sens pentru că Luna va trece peste Saturn, 
Mercur şi Capul Dragonului formând un stelium. Acesta este momentul în care mulţi îşi dau 
ultimatum. Pentru că la începutul lunii noiembrie conjuncția Lunii cu Soarele se produce în preajma 
Nodului Nord, evenimentele, pe baza aceleiaşi motivații, sunt canalizate în direcţii diferite, atât în 
sfera socială, cât şi în cea personală, atât în zona materialistă, cât şi în cea spirituală. Acum, în acest 
ciclul lunar ce se desfăşoară de-a lungul lunii octombrie, ne comportăm ca şi cum avem ultimatum 
în demersuri sociale, ca şi cum suntem aproape de epuizarea anumitor resurse şi prin acestea forța 
impulsurilor personale poate creşte, iar calitatea acţiunilor se poate modula pentru a obţine, ca o 
ultimă contracție, ca un ultim elan, care este, de altfel şi cel mai puternic şi cel mai înalt, ceea ce ne- 
am dorit foarte mult. 

Ceea ce se desfăşoară este însă o dramă, fie una a dorințelor prea mari, a celor pe care nu 
reuşim să le controlăm, a aspirațiilor nerealiste, fie a fricii de a pierde o poziţie, un rând, un 
beneficiu. Acest Stelium de pe Scorpion aduce evenimentelor o notă secretă, misterioasă, care nu va 
putea fi împărtăşită pentru că va fi integrată în structura de rezistenţă a demersurilor viitoare. Când 
un asemenea eveniment astral se consumă pe Scorpion astrologul ştie că evenimentul viitor va 
conţine ca principala motivaţie ceea ce acum se descoperă într-un fond secret, față în faţă cu sine 
însuşi, cu cele mai ascunse gânduri. Procesele care se nasc de aici vor avea deci o calitate 
ambivalentă. Vor avea şi o componentă materialistă, cea care ne va îndemna să adjudecăm din grup, 
demers sau eveniment cât mai mult, dar şi una ascunsă, care va fi legată de satisfacție, de 
senzualitate, plăcere. Din exterior, acestea două vor părea amestecate într-un aliaj interesant, care 
incită, alimentează ambiția şi ne conferă o anume siguranță deopotrivă prin realizările pe care ni le 
luăm din jur mai mult cu forţa şi prin secretul pe care îl deținem referitor la ceea ce simţim şi 
gândim. 

Finalul decadei, prin trecerea Lunii prin Săgetător ne poate aduce o uitare selectivă. Nu 
doar pentru că Luna şi Venus îşi vor da seama că sunt prietene, că se înţeleg bine atunci când 
vorbesc pe rând şi când îşi respectă una alteia părerile. Tocmai de aceea, înţelegerea, puţin cam 
superficială, a acestei zile, poate fi luată drept decisivă, ca un semn al reparării unei relaţii, a 
depăşirii unui obstacol, uitându-se că de fapt, acceptarea celorlalți acum se produce printr-o decizie 
personală, în mod deliberat, nu constrâns, şi alegerea aceasta survine pentru că anterior am văzut cât 
de negru poate fi tunelul la capătul căruia ne aşteaptă o luminiţă slabă şi discretă. Cu alte cuvinte, 
nu am fi atât de deschişi şi prietenoși, atât de sinceri şi indulgenţi, dacă nu am fi atins anterior culmi 
ale indecenţei sau reticenţei. Evenimentele sociale ale acestei decade se vor consuma, aşadar, într- 
un tempo aparte. Dacă perioada a debutat cu o mişcare mai mult la nivel de dorinţă, cu un dinamism 
care să se raporteze mai mult la finalitate, acum, la finalul ei, după ce am reuşit să înţelegem sau ne 
atribuim anumite înţelesuri, fără să ştim dacă sunt reale sau nu, privim implicarea socială cu o altă 
deschidere. Acum mişcarea se va manifesta în mod concret - efort, alergare, ridicare, mutare - şi 
asta nu doar la nivel de intenţie, ci în mod concret. Pentru unii acesta este finalul unui demers care a 
debutat chiar în prima zi a lunii şi care cere acum un ultim efort pentru a ridica premiul. 

A doua decadă 


A doua decadă a lunii octombrie ne aduce în faţa unei necesități complicate, cea pe care nu 
am resimţit-o în forma aceasta de-a lungul anului 2013: nevoia de prietenie. Conjuncţia Lunii cu 
Pluton aduce un avertisment grav ce va fi luat drept reper al întregii perioade. În primul rând, ziua 
nu se remarcă prin coordonare, prin înţelegere, ci mai mult prin instinct, iar instinctul va căuta să se 
moduleze, să se canalizeze spre acele înţelesuri care nu impresionează prin abundența de valori, 
informaţii ori direcţii, ci prin maleabilitate, prin flexibilitate. În felul acesta, zilele de Capricorn ne 
îndeamnă să fim cumpătaţi, să punem preţ pe omenie şi să ieşim în zona publică mult mai maturi 
decât am fost până acum. Evidenţa evenimentelor nu va putea spune nimic despre adâncimile 
sufletului şi calitatea acestor direcţii ne va îndemna să ne îndoim de faptul că putem, de unii singuri, 
să ne ducem la îndeplinire aceste idealuri. Dacă vor vorbi despre emoţiile lor, oamenii vor invoca 
motivele pentru care s-au separat, pentru care nu mai colaborează cu anumite persoane, de ce s-au 
mutat, de ce gândesc la fel, însă nu vor reuşi să-şi justifice deloc înclinațiile care persistă încă de a 
modifica, schimba, ajusta sau redimensiona. Intervine aici o confuzie, un element care ne duce spre 
a gândi că elemente importante sunt pe punctul de a se produce însă ele nu mai vin. 

Pe acest fond şi prin această aşteptare, accentele grave tind să se autocreeze, adică individul, 
aşteptând, să-şi construiască singur obstacole şi să-şi repete până va ajunge să creadă asta că nu va 
fi în stare să-şi ducă la îndeplinire planurile. Astfel, se va crea o legătură puternică între oameni care 
gândesc la fel în aşa fel încât să-i anime pe aceştia să-şi spună unii altora că doar în grup pot reuşi, 
doar sub noua formaţiune pot reuşi să depăşească obstacolele care se întrevăd. Din nefericire, multe 
dintre obstacole nu sunt reale, însă asocierea lor va fi reală şi se va stabiliza şi pe baza unui act, va 
genera un element care va purta amprenta noului grup. Aşa după cum se poate constata, intensitatea 
evenimentului se va desfăşura în altă direcţie decât ne vom uita noi, prin alte mijloace decât cele de 
care uzam şi această discrepanţă va aduce în această a doua zi de Capricorn o fisură în structura de 
rezistență grupului, cea care gestionează puterea, abilitatea de a susţine un efort intens, cea care 
implică utilizarea unui volum mare de cunoştinţe sau care vizează seriozitatea idealurilor alese. Un 
element, ce ţine de emoție, sensibilitate, ori unul care aduce în discuţie ideea de cost, de comerţ, 
marketing, vine cu semnul regresului din care se va înţelege că până la urma acest tip de asociere, 
cu alţi indivizi, cu ideile pe care le-am îmbrățișat, nu este atât de stabil şi nici atât de puternic 
precum am crezut. Opoziţiile luminariilor cu Uranus (Soarele) şi Jupiter (Luna) vin pe această 
aprigă dorință de putere, manifestată de Pluton din Capricorn, ca planetă focar triunghiului minor 
ridicat cu Chiron şi Saturn, cu teama de eşec, citită greşită din semnalele care ne vin din societate. 
Situația complicată şi ridicolă în acelaşi timp vine din faptul că evenimente sociale aduc un eşec, 
aduc o scădere a eficienţei, a productivităţii, a calității produselor şi serviciilor, însă ele nu au 
perspectiva pe care o vedem acum. Combinația dintre aceste elemente obiective (semnalele 
societăţii) şi cele subiective (propria viziune asupra viitorului) va duce la o evaluare greşită a 
prezentului şi orice decizie care este luată pe acest fond va purta în ea amprenta lipsei de maturitate, 
a precipitării. Careul în T cardinal pe care Luna cu Jupiter şi Soarele îl formează tinde spre a deveni 
o cruce cosmică, dar inexistența altor unghiuri se transpune în evenimente prin inexistența unor 
fapte care să dea aspectului general înfăţişarea de probleme corect evaluate. 

În felul acesta, ziua de 12 octombrie ne va oferi informaţii salutare în această direcţie şi ne 
va încuraja să ne desprindem de confuzia trecutului. Acţionând aşa, abia acum atingem intensitatea 
maximă a dramei pentru că trecutul, așa cum a fost observat şi înţeles, nu a avut amprenta aceasta 
negativă şi confuză. 

Trecând în Vărsător, Luna ne aduce din nou în centrul atenţiei necesitatea prieteniei, a 
schimbului armonios de informaţii, sentimente, a lansării de promisiuni pe care să ne străduim cu 
toate puterile sa le menţinem. Chiar dacă evenimentele nu se modifică, ba chiar se pot intensifica în 
sensul negativ în sfera intimă, în viaţa privată, multe dintre ele nu vor mai fi simţite cu aceeaşi 
dramă. Anumite evenimente ce ţin de societate, de mondenitate, ne schimbă starea şi ne ajută să ne 
simţim mult mai bine atunci când suntem înconjurați de oameni, să refuzăm solitudinea. Pentru 
mulţi aceste zile de Vărsător (13 şi 14 octombrie) vor însemna trecerea de la fericire la extaz şi 
adâncirea într-o formă de uitare selectivă care se va dovedi tonică, terapeutică. Tot ceea ce implică 

deschidere mentală este abordat cu mai mult curaj şi orice provocare este percepută ca un îndemn la 
a ne depăşi limitele. În realitate, această uitare, chiar dacă este tonică, nu este preferata pentru că ea 
vine cu îndemnul de a vinde misiunea pe simţire, de a renunţa la atribute personale pentru a ne 
amesteca printre oameni, de a opri programul de lucru, ritmul, şi a ne distra, a gusta din 
superficialitate, deschidere, pierderea timpului, revoltă împotriva unui factor social. Observăm, 
astfel, că orice element care ne face să ne simţim bine este creat pentru a ne devia cu precizie de la 
un gen de preocupare pe care, dacă am menţine-o, am reuşi să ne rezolvăm multe dintre 
neajunsurile ce ţin de administrarea resurselor, câştig, avere, renume, faimă, progres. Va fi însă greu 
să se reziste acestei tentaţii pentru că ceea ce ne face să ne simţim bine şi vine din Vărsător ar putea 
fi oprit cu mare greutate pentru că acționează nu prin glande cu secreție internă, ci prin sistem 
neurovegetativ, nu prin activitate musculară, ci gând şi oferă iluzia ridicării nivelului prin depăşirea 
limitelor pe care le are un sistem cu care s-ar putea acum compara. Punând în balanță bucuriile de 
acum cu cele de acum o lună, acestea vor părea mai intense, anturajul este altul şi dorinţa de a le 
aborda este cu mult mai mare. Totul este însă o mare închipuire şi cine va dori să se menţină în 
sfera energiilor superioare va percepe această perioadă ca pe una destul de dificilă şi complicată 
pentru că va vrea să urce, să se bucure de înălțimile cerului şi anturajul, magnetismul acestei lumi îi 
va spune că bucuriile sunt aici jos, acolo sus sunt doar privaţiunile. 

Lăsând în urmă aceasta dinamică şi urmărind să ne oferim privilegii sau plăceri care să ne 
incite simţurile, să ne spună că trăim, să simţim pulsul vieţii cum ne ridică de pe scaun şi ne trimite 
în centrul oraşului unde oamenii demonstrează, într-un restaurant, la activităţi mondene, trecerea 
Lunii în Peşti aduce primul semn că regretul este real, că puterea omului creşte atunci când se 
maturizează nu când este mai bogat în bani, proprietăţi, sentimente, amintiri, prieteni. Chiar dacă în 
15 octombrie, când Luna este deja în Peşti, Marte intră în Fecioară, energiile zilei de ieri dovedesc o 
puternică remanență. În felul acesta, vom descoperi alte direcţii, alte bucurii născute din activităţi pe 
care le-am fi putut practica şi înainte însă dorinţa de neobişnuit le-a umbrit. Unii vor considera 15 
octombrie ca fiind ziua în care s-au întors la simplitate, când de fapt este ziua când au realizat cât de 
puţine le-au rămas. Dacă anterior s-au pus în joc sentimente, 15 octombrie ne va invada cu tensiune 
şi atitudini iraționale, cu o nervozitate născută din teama de a nu pierde totul, de a ne adânci şi ai 
mult în nebuniile tinereţii, în faptul că antrenați de vapori plăcerilor am promis ceea ce, de fapt, nu 
putem sau nu mai dorim să oferim. 

Deşi puţin mai rațională, a doua zi de Peşti (Luna în Peşti) aduce întregului ansamblu o 
acțiune tonică, aceea de reglare a răului cu un alt rău, de vindecare a unei afecțiuni, declanșată dintr- 
o prostie sau o gravă eroare de înţelegere, cu un mijloc neconvențional, alternativ sau 
complementar. Trecând în Fecioara, Marte va aduce o explicaţie raţională gustului de aventură şi va 
face dintr-un orgoliu de moment o preocupare asiduă cu care unii îşi vor ocupa timpul până la 
sfârşitul anului. Deşi 16 octombrie este o zi în care stabilitatea emoțională şi rezistenţa la efort sunt 
situate la cote minime, Marte, abia intrat în Fecioară, deocamdată face inventarul afecţiunilor, ne 
avertizează doar în privinţa a ceea ce urmează să se producă şi ne spune că sacrificiul de sine, atunci 
când nu este susținut de o adresă la dosar, când nu este semnat, ştampilat şi parafat, nu are nicio 
valoare. Pe fondul unei libertăți de expresie pe care nu am dorit deloc să o controlăm, mesajul lui 
Marte duce la frustrare şi încet, încet, oamenii ajung să considere că de fapt libertatea din ultimele 
zile nu este deloc libertate, ca bucuria, chiar dacă a fost căutată de individ şi îmbrăţişată, ea este de 
fapt plătită prea scump, cât nu face şi că dragostea nu este decât un instrument care îi pune pe 
oameni să converseze la cafea, între mesele principale sau în concedii. Munca, respectul, 
demnitatea, mândria, gradele şi titluri obţinute în societate sunt mult mai importante decât ceea ce 
ne atrage într-un plan al irealului, unde, de aici, de unde suntem acum, nu se văd decât nişte vapori 
frumos colorați care ne modifică starea de conştiinţă. 

Pe acest îndemn al abandonului în faţa unor reguli, a spaţiilor delimitate clar, evaluate clar, 
apropierea Lunii de Uranus în 17 octombrie aduce împlinirea unor deziderate prin instrumentele şi 
cu posibilităţile pe care le-am desconsiderat anterior. În această primă zi de Berbec, Junon atinge 
careul la Axa Dragonului şi calitatea de mediator este consumată prin coborârea nivelului, 
furnizarea unor informaţii prea grele, prea adânci unui context care cere o abordare mai de 

suprafaţă. Având la baza acest concept al ridicolului, oamenii se vor răni unii pe alții prin modul 
cum se desfăşoară, prin intensitatea cu care îşi revendică teritorii şi prin făţărnicia cu care pozează 
în persoane iubitoare şi sincere când în realitate, de la sine, fără o educaţie precis îndreptată în 
direcţia asta, nimeni nu poate fi acum. Careul lui Junon la Axa Dragonului pe acest context aduce la 
lumina ceea ce pe oameni îi deranjează cel mai mult, căutând, printr-o inspiraţie total nepotrivită, să 
rupă o regulă ori să o preschimbe într-una care să sugrume frumuseţea unei relaţii care nu are 
nevoie de parafă şi ştampilă pentru a fi validă, că s-a născut validă şi aşa trebuie să trăiască. 

În a doua zi de Berbec aceste aspecte se vor acutiza, aducând la lumină şi argumente 
raționale, explicaţii, fapte cu care oamenii care nu mai pot convieţui pe acelaşi teritoriu, în aceeaşi 
casă, în aceeaşi organizaţie ori în acelaşi birou şi le aruncă unii altora. Careul în T cardinal, cu 
Jupiter focar, face din faza ascendenta a Lunii pline din 19 octombrie un mijloc de a ridica statui din 
bronz sau ceară pentru a înlocui oamenii vii din jur. În felul acesta, evenimentele sociale, cele pe 
care oamenii, în această perioadă, reuşesc foarte uşor să le îndrepte spre fals şi ridicol, vor căpăta o 
notă gravă şi revoluţionară, fără a fi nevoie de aşa ceva. O formă de minciună şi de perfidie le va 
spune oamenilor că nu pot trăi singuri şi cu toate acestea să caute prin orice mijloc să demonstreze 
că a trăi în comunitate este una dintre cele mai mari încercări ale vieţii. Cu acest îndemn de a avea 
în jur nu prieteni, cât supuşi, oameni care să alimenteze iluzia puterii, să laude caracterul benefic al 
rigidităţii, îmbrăcând-o în epitete generoase, trecem în ultima decadă a lunii octombrie care va fi cu 
mult superioară în evenimente faţă de celelalte două ale acestei luni. 


A treia decadă 


Chiar de la începutul acestei decade semnul de deschidere spre alte tipuri de instrumente, 
spre evenimente care nu par să aibă vreo legătură cu ceea ce se întâmplă acum, va pune stăpânire pe 
ceea ce numim noi sfera intimă, domeniul privat, viaţa personală. La finalul acestei perioade unii, 
mai conştienţi, vor râde gândindu-se la ceea ce am numit viaţă intimă, la ceea ce am invocat drept 
viaţa privată, pentru că în realitate ea nu este decât un mod straniu de a ne izola de restul lumii 
pentru a ţinti spre un nou obiectiv. 

Pe 20 octombrie, când Luna se află încă în Taur şi când dă semne că se ceartă cu Saturn, că 
nu mai pot cădea la înţelegere, adică atunci când grupul nu mai este încăpător pentru dorinţa de 
putere, obsesia controlului sau a ordinii, Marte şi Neptun trec printr-o opoziţie pe axa Fecioară- 
Peşti. Este o primă acțiune de acest fel, de când Neptun a intrat în Peşti, şi asta ne va aduce în faţa 
unor situaţii noi. În opinia individului, ceea ce se construieşte acum se susţine pe înşelăciune, pe 
refuzul de a privi realitatea în faţă, într-un mod simplu şi cult, educat şi rafinat aşa cum ne-au cerut 
evenimentele de câteva ori în acest an, pe plăcerea de a ne aminti ceea ce ne-a privat de libertate, de 
obiecte, de dragoste, de profunzime, de compasiune, de simplitatea unei vieţi trăită alături de cei 
dragi şi ne duce spre o formă de emotivitate pe care nu prea vom putea să o controlăm. Pentru că în 
acest moment Luna i se opune lui Saturn, această emotivitate este argumentată prin teama de 
sărăcie, de puţin, de respingere, de neputinţa de a face faţă realităţii dure pe care o traversăm. În faţa 
unei asemenea complicaţii oamenii acumulează nervi, umilinţe, jigniri, durere şi toate acestea duc la 
frustrare, iar frustrarea, prin conflictul dintre dorinţă şi imaginaţie, dintre impuls şi credință, adică 
dintre Marte şi Neptun, ne duce spre a ne izola de ceilalţi, a ne oferi locul pe care-l ocupăm şi a 
simula o renunțare, o izolare, o părăsire a locului pe care-l ocupăm. Nu trebuie însă să privim toate 
acestea cu superficialitatea celui care consideră că evenimentele, atunci când se consumă, sunt 
decisive şi pot dicta asupra celorlalte tipuri de demersuri, ci este important să nu uităm că 
traversăm, alături de Saturn, Mercur şi Capul Dragonului, zodia Scorpion şi totul se va reduce la 
emoție, la senzualitate, la dorinţa de a atinge un obiect, un om, un ideal, iar imaginaţia, în forma sa 
primară, cea care conturează forme şi realizări fără a fi posibile decât prin zdruncinarea şi 
răsturnarea întregii existenţe, ne ţine mintea şi simţurile active. În felul acesta, prin imaginaţie şi 
prin dorinţa pe care nu o putem stăpâni, cea de ridicare a fiinţei care suntem spre un nivel pe care îl 
vedem noi superior, oamenii îşi deschid viața intimă spre ceea ce încă nu sunt pregătiți să 
primească. Având un Marte în Fecioara este important să ne aşteptăm ca viitorul, așa cum ni-l 
imaginăm, să fie construit din culorile frustrării, din materialul a ceea ce deţinem deja, dar sub 

formă de inhibiţii, ca elemente pe care încă nu le-am atins, din aliajul a ceea ce nu am reuşit să 
construim încă. În felul acesta, ceea ce se ridică din imaginaţie este şi necopt, nu doar greu de 
obţinut, însă nu ne va interesa acest aspect pentru că ne vom dovedi suficient de naivi, adică sub 
nivelul de normalitate la care acţionăm în mod obişnuit şi ne vom expune anturajului, chiar prin 
explicaţii, prin descoperirea intimităţii şi afişarea eului fără să ne dăm seama că intensitatea dorinţei 
şi imaturitatea subsidiară dorinţei par două gemene care vorbesc şi se poartă la fel, dar care, 
paradoxal, la maturitate vor alege să-şi unească destinele cu tipuri diferite de bărbați. 

Pentru că Luna părăseşte fereastra Lunii pline, momentul în care Marte şi Neptun îşi unesc 
destinele pentru a se scufunda în adâncimile mării, nu mai constituie un ideal superior, nu mai 
poartă nici pe departe semnul unei deveniri interesante care să se susțină chiar şi atunci când 
excentricitatea pare să-i dea târcoale. Cei care pot să-şi înţeleagă viaţa, care ştiu că traversăm 
vremuri de mare complicaţie astrală, dar şi de glorie, vor reuşi să-şi izoleze aceste impulsuri 
punându-le eticheta de “temporar” şi privindu-le aşa de fiecare dată când acestea ies la rampă. 

Cu Luna trecând pe ultimul decan al zodiei Taur, menţinând până aproape de finalul 
tranzitului ei întinsă opoziţia cu Mercur, ne va curta teama că limbajul nu este adecvat, că el nu 
poate susţine intenţia şi nici nu poate ajuta în sintetizare inspiraţiilor pe care le-am tot avut de la 
începutul lunii până acum. Acest Mercur, animat de isteţimea unui detectiv care vede lucrurile 
ascunse la vedere, cele pe care nu le-au văzut atât de mulţi dintre cei care s-au perindat prin acelaşi 
cadru sau care au traversat acelaşi tip de eveniment, acţionează din umbră, invocând faptul că 
fiecare, în forul său interior îşi pregăteşte o relansare. Unii, mai slobozi la limbă, chiar se vor lăuda 
că viitorul le aparține, că ei ştiu deja ce vor face şi că nimic nu-i va opri să-şi adjudece ceea ce 
cândva au avut, ceea ce au pierdut prin avansare în vârstă, prin dezmoştenire, înstrăinare, 
strămutare, căsătorie sau divorţ. Aripile de pasăre, configuraţia care primeşte un mesaj ascuns din 
partea lui Mercur, par să se deschidă în altă direcţie şi o nu ne putem hazarda să considerăm că 
astrele le vor susţine fabulaţiile şi ambițiile acestea. Acum, când ne construim aceste idealuri, 
Pluton pare să medieze această tendinţă şi tot el ne va spune acum că dacă ne dorim să fim sus, 
superiori, puternici, elevaţi, culți, înseamnă că acum, în prezent, nu suntem aşa. Drama de a privi în 
oglindă chipul deformat îi va face pe unii să-şi întrerupă zborul considerând că nu vor reuşi 
niciodată să modifice o structură atât de complicată cum este caracterul uman sau cum se va dovedi 
un anumit demers. 

22 şi 23 octombrie, pentru că sunt zile de Gemeni, vor veni cu extravaganțe verbale, cu 
teatralizarea sentimentelor, cu simularea acestui tip de succes şi cu încrederea că “Uite, vezi, deja 
mi s-a-ndeplinit ceea ce mi-am dorit”. Observăm, astfel, că superficialitatea nu va ajuta acum să ne 
desprindem de o greutate inutilă, ci ne duce într-o zonă care alimentează şi mai mult fantasmele şi 
ne va expune şi mai mult zonele sensibile ale vieţii personale care, pentru a creşte sănătos şi a se 
maturiza corect, au nevoie de discreţie. Acesta este momentul când unii se vor declara învingători 
înainte de a se termina confruntarea, de a se anunţa primii într-o întrecere care numai ce a început. 

Caracterul pozitiv al acestei perioade îl citim în prima zi de tranzit al Soarelui prin Scorpion 
când va împlini un trigon cu Lună şi, implicit, două trigoane cu Neptun şi Chiron, pe semne de apă 
şi care vor reuşi să ne aducă în postura de a intui un pericol, de a ne îndepărta de un agresor şi de a 
mai reuşi să ne salvăm cât se mai poate din dimensiunea personală a vieţii intime. Aceste trigoane 
sunt însă aducătoarele ale unei mari nevoi de extindere, de adâncire, de relaxare, de destindere şi ele 
vor fi abordate printr-o formă de luptă cu minciuna, de a demasca un personaj care a acționat în 
umbră. În mod paradoxal, aici îi găsim şi pe agresor şi pe agresaţi îmbrăcaţi în acelaşi tip de 
motivaţie, care vor vedea în acest tip de manifestare, în această oportunitate socială, o prioritate în a 
demonstra ceva esenţial. În postura de agresor, personajul care se ridică împotriva binelui 
demonstrat, nu neapărat şi a celui universal, speră să poată aduce la lumină o fraudă, o inversiune, o 
minciună, un element care deşi este prezentat şi înfăţişat într-un anumit fel este, în realitate, altfel. 
Agresatul va avea o speech siropos prin care va invoca dreptatea şi adevărul, adică va face apel la 
noţiuni pe care le ştim deja şi care nu ridică niciun efort celui care le ascultă. În 25 octombrie, când 
Luna se apropie de Lilith şi, implicit, de Jupiter, lucrurile par să capete un alt contur şi descoperim 
că mai există o a treia categorie de oameni care nu lupta cu nimeni, dar care reuşesc să-şi 

argumenteze cel mai bine mesajul. Pentru că aceste lucruri se petrec în preajma conjuncţiei Luna- 
Lilith, este puţin probabil ca exemplul acestor indivizi să prindă. Relaţia Lunii cu Pluton îi 
transforma pe aceştia în mici profeţi descoperiţi la container, care nu se preocupă de criza locurilor 
de muncă, de globalizare, de scandalurile din lumea modei sau de exodul de forţe de muncă pe care 
anului 2013 îl poate aduce din zone suprapopulate. Aceşti indivizi îşi trăiesc propriul vis, îşi susțin 
mesajul şi impregnează aura planetei cu ceea ce au de spus, după care pot dispărea în neant, fără să- 
i deranjeze acest lucru. 

Societatea va fi însă zdruncinată de mesajele acestor indivizi care nu sunt sub controlul 
nimănui. Dacă acest mesaj apare acum când Luna se afla în Rac, conţinutul adevărului certifică 
faptul că avem încă nevoie de “nebuni”, de “genii”, de oameni excentrici care să sfideze ciuma pe 
care am hrănit-o pentru a înţelege că acesta este elementul care ne trage la fundul lacului, şi nu 
lumina care loveşte luciul apei. Legătura lor cu sfera sublimă de lumină, din care îşi extrag aceştia 
înţelegerea lor sublimă este, de asemenea, o dovadă că Universul este o creaţie extrem de complexă 
şi că această complexitate nu este dominată de haos. Fiinţa, acum, prin Pluton din Capricorn, se 
exprimă prin gândire şi prin sublimarea 
naturii inferioare, prin ridicarea întregului 
arsenal al corpului, minţii, emoţiei sau 
sufletului spre a fi comparat sau spre a 
primi Judecata de Apoi. De multe ori vom 
primi Judecata de apoi, dar acum în 
această perioadă, o vom primi de la cele 
mai neînsemnate creaturi, cele care se 
alimentează cu lucruri simple, cele care 
nouă ni se par imposibil de periculoase, 
care nu pot întreţine nici corpul şi nici nu 
ne pot ajuta să trăim în condiţii normale. 

Când Luna încă se află pe ultimul 
segment al zodiei Rac, Uranus şi Junon îşi 
împlinesc sextilul lor, activând puternic o 
aripă a configurației numită Aripi de 
pasăre împlinită cu Pluton şi Mercur. 
Mesajul acestui unghi vine să ne 
încurajeze că lucrurile puternice se 
întâmplă de la sine, că oamenii se atrag şi 
se resping pentru că au multe în comun şi 
relaţia în sine, fără a lua în considerare 
calitatea ei bună sau rea, stă la baza 
succesului societății. Nu este, însă, cazul 
să elogiem succesul unei societăți care 
încă mai trăieşte cu perfuzii, care atunci 
când îşi revine din amnezie mai distruge 
câte un perete al casei, ajutându-se mai 
mult să uite istoria şi valorile sale. Tommy Ingberg 

Ceea ce ne invadează acum se numeşte înţelegere, iar această înţelegere îi duce pe oameni în 
postura de a alege cum se iubească, ce să aprecieze unii la alţii, cât de departe sunt unii de alții şi cât 
de uşor se rănesc prin mărirea sau micşorarea distanţei dintre ei. Adâncind această percepţie 
oamenii obişnuiţi vor înţelege ca atracţia faţă de o altă persoană se manifestă pentru că acea 
persoană are ceea ce celălalt nu are. Când confundă o simpla admiraţie, atracţie cu aprecierea 
întregii fiinţe, oamenii ajung să-şi lege destine şi apoi să şi le dezlege învinuind viaţa, destinul 
pentru aceste evenimente bizare. Timpul însă este nemilos şi în locul unor experienţe constructive, 
acest gen de experimentare nu spune decât atât: “Am aflat cum este să ai hormonii în tavan!”. Din 
perspectiva celui obişnuit să lucreze cu energia, evoluţia vine prin observaţie şi apoi prin 

identificare. După identificare treptele succesului se vor contura altfel. La nivel concret aceste 
direcții duc, aşa cum am invocat la începutul decadei, la descoperirea vieții personale, la ridicare 
unei interdicții pentru o persoană sau chiar la atingerea momentului în care viața personală, aşa cum 
se construieşte ea, nu ne mai aparţine. 

Acesta este însă fondul pe care atât zilele de Leu cât şi cele de Fecioară, adică ultimele 5 zile 
ale lunii, sunt expresii ale libertăţii de a alege, de a construi după cum se arata interiorul, după ceea 
ce am construit în interior şi putem, din nou, să reconstruim. În aceste zile Pluton şi Chiron devin 
exponenţii luptei interioare, a nevoii de refugiu, de a abandona casa, serviciul, ţara, de a ne schimba 
modul de a gândi şi de a privi lucrurile şi de a privi cu revolta tot acest complex de factori pentru că 
ni se va părea o nedreptate să fim alungaţi de pe moşia care ne poartă numele şi, culmea, cel care 
vine, să nu schimbe nimic, nici măcar firma de la intrare. O formă de anonimat se extinde din sfera 
lui Chiron care acţionează asupra noastră, tocmai pentru că asteroidul este retrograd, într-un mod 
mai dur, mai intransigent, mai fără perdea, mai recalcitrant şi care generează efecte ce îi pot 
traumatiza pe unii. Plecaţi din acest loc, mulţi nu vor mai dori să audă despre locurile natale şi 
acesta nu este un lucru bun. 

Aspectele pe care Marte le va face apoi cu Capul Dragonului (sextil), cu Chiron (opoziţie) şi 
cu Pluton (trigon) subliniază această ambivalenţă stranie în care un lucru bun stă să se consume şi, 
pentru că mintea omului poate fi răsucită, dar nu în direcția care trebuie, acest bine ar putea fi 
răstălmăcit atât de tare încât nimic bun să nu iasă. Este ridicol pentru cel care eşuează să vină cu 
argumente prozaice gen “Dacă m-a enervat, ce puteam să fac?” pentru că aceste justificări ţin de o 
categorie socio-comportamentală care nu poate fi creatoare de valori, ci cel mult o masă amorfă de 
spectatori care nu prea înţeleg multe din ceea ce observă. 

“Dar care intimitate?” vom spune la finalul acestei decade şi nu ne vom referi doar la 
curiozităţile pe care nu le-am putut stăpâni, ci şi la modul cum evenimentele sociale, pentru a fi 
susținute de abilități sau implicaţii personale ne-au invadat sfera intimă şi ne-am descoperit într-un 
mod iremediabil. Cei care consideră că nu au secrete, adică nu au nici elemente personale plăpânde 
care au nevoie de discreție să crească şi să se maturizeze vor privi cu bucurie această perioadă, 
bucurându-se că în sfârşit şi viaţa lor se prezintă la standardele unei societăţi cosmopolite. 


O Gheorghiţă COȘER, www.coser.ro 


Previziuni astrologice pentru anul 2013 82 


NOIEMBRIE 


Prima decadă 


Al patrulea careu dintre Uranus şi Pluton se va împlini în prima decadă a lunii noiembrie, 
chiar în prima sa zi, cu Uranus retrograd şi Pluton direct. Luna se află acum în Balanţă şi se opune 
lui Uranus, ridicând împreună cu cei doi malefici un careu în T pe care, parțial, Junon, aflată în 
trigon/sextil cu Luna/Uranus va încerca să-l medieze. De partea cealaltă, aproape toţi aştrii sunt 
grupaţi într-o configurație numită Vaporul lăsându-ne impresia că întreaga societate, întregul 
spectru al preocupărilor noastre, forța vitală, calitatea gândirii şi modul cum ne selectăm 
informaţiile şi experienţele ne duc spre o deviere de la esenţial. Vocea grupului va exercita asupra 
individului o presiune foarte mare încât orice simt, orice îşi amintesc, dacă nu primesc ecoul corect 
al anturajului atunci mesajul se va consuma în altă parte, în altă perioadă de timp, prin alte mijloace 
şi pe baza altei interacțiuni. Luna neagră se afla singură, în preajma lui Jupiter ca Planeta 
neaspectată, ceea ce va întări convingerea că presiunea din jur, dacă este susţinută de cantitate, este 
mult mai bună şi va trece testul aprecierii, decât dacă este susținută de calitate. De asemenea, o 
parte din zi şi Venus are aceeaşi soartă, ceea ce ne duce cu gândul la faptul că fundalul careului 
Uranus-Pluton pe care îl înfruntăm acum este unul personal, însă, prin memoria celorlalte trei 
întâlniri ale acestora, oamenii se vor comporta ca şi cum ştiu instinctiv despre ce este vorba, ştiu 
cum să se poarte şi sunt împinşi de o mână nevăzută, care ne aparţine, dar care nu este susţinută de 
astre, spre acţiuni care seamănă cu cele pe care le-am parcurs în celelalte întâlniri. 

De această dată Uranus şi Pluton ne grăbesc spre un bilanţ, spre o adjudecare a puterii şi o 
îndreptare spre o zonă unde nu are acces oricine, un fel de zona protejată, de spaţiu îngrădit, 
rezervat elitelor, vedetelor sau personalului calificat. Aici ne confruntam cu ideea de îngrădire, de 
zona delimitată atât din punct de vedere spiritual, cât şi material, atât prin instrumente de natură 
afectivă, cât şi prin cele de natură mentală. Trimiterea spre luna mai, prin prisma celor pe care le 
vedem şi înţelegem acum, este una chiar emoţională. Unii se vor simţi bine îngrădiţi, cu imaginea 
terfelită, atunci când par pătaţi în faţa celorlalți şi când nu se pot apăra deloc în faţa unor critici. 
Nesiguranţa pe care o lansează Luna, prin implicarea ei în careul în T cardinal împreună cu cei doi 
malefici, ne aduce o defulare prin negaţie, printr-un rău îndreptată împotriva propriei persoane. 
Ceea ce în mai a fost bine, dar marcat de efort, acum devine negaţie, chiar dacă la exterior nu se va 
vedea golul pe care absenţa efortului, obiectului sau persoanei îl va accentua. Că se va pune 
problema unei despărţiri, a unei elegante desprinderi de întreg, neputința de a merge mai departe 
este singurul element real care pare să explice intensitatea cu care acum oamenii sunt rupți de 
întregul în care au dorit să se integreze şi pe care l-au alimentat cu gândurile emoţiile şi stările lor. 

Luna neagră, în aceste zile complicate, este departe de Jupiter, dar nu suficient de departe 
pentru a refuza plăceri care ne pot complica viaţa. Dacă astrologul priveşte întregul şi urmăreşte să 
menţină conţinutul pozitiv al mesajului său, prin avertizare, nu prin ignorarea pericolului, atunci va 
prefera, în anumite nuanţe, să atribuie Lunii negre calitatea de planetă neaspectată. Dacă pe de o 
parte acest element este benefic pentru că Lilith nu mai intervine asupra lui Jupiter, înţelegem că nu 
ne mai atinge şi nici lezează judecata sănătoasă, puterea de a rezista în fața efortului şi de a ne 
proteja de agresiune venită din jur. Rămasă liberă, Lilith va acţiona ca o forță necontrolată, va rupe 
şi strica armonia familiei, îi va pune pe oameni să se certe de la cana de cafea, de la cât de des sunt 
şterse de praf argintăriile, de la locul unde sunt aşezaţi papucii sau de ce hainele în dulap nu sunt 
aşezate pe categorii, mărimi şi apoi pe culori. Aceste elemente când există prin armonia familiei au 
un ros, dar când chiar ele distrug, motivează o formă de energie pe care cei implicaţi nu doresc să o 
descrie, să o prezinte. Aici este vorba despre mesajele secrete, atitudini care nu au fost discutate la 
timp şi care au dospit. Acum acestea nu par să genereze evenimente, ci doar le anticipează, le 
prefigurează urmând ca ele să fie înaintate privirii începând din 7 noiembrie de când Jupiter renunţă 
la această nesiguranţă şi se întoarce la incertitudinea trecutului, la o iubire mai veche, la casa din 

copilărie, la fondurile ascunse, la greşelile din trecut, la ceea ce nu era bine în modul de a acţiona, 
dar măcar era cunoscut. 

Totul va începe azi, în această primă zi de Balanţă, când ansamblul ar trebui să fie liniştit, 
puternic şi calm, când Luna se va ocupa de graţie şi eleganţă, iar prietenii săi direcţi se vor preocupa 
de afirmarea ei în medii din ce în ce mai înalte, fără să ţină cont de faptul că nu dispune acum de 
suficientă energie pentru a se emancipa şi că nici nu este momentul potrivit pentru o asemenea 
descindere. 

În a doua zi de Balanţă, chiar pe 2 noiembrie, Luna se va întâlni cu Jupiter într-un careu şi 
zăpăceala primei zile a lunii, efortul de a ne menţine la un standard la care, de această dată, nu mai 
simţim că trebuie să fim, se risipeşte şi revenim printre oameni, printre noțiunile cunoscute care, cu 
fiecare zi care trece, devin din ce în ce mai dureroase. Durerea acestei zile nu este însă atinsă de 
înţelegere. Este doar constatată şi pentru a fi localizată i se atribuie acesteia originea în întâmplările 
lunii mai. Nu ne va ajuta însă cu nimic această explicaţie pentru că ea în prima zi de Scorpion, chiar 
în 3 noiembrie când se împlineşte un stelium pe această zodie (Luna, Mercur, Soare, Saturn) peste 
care se interpune şi Capul Dragonului, senzația de forță ne va răvăşi atât de mult gândurile încât, 
întărite, acestea se vor erija în lideri ai direcţilor pe care le vom urma. Forţa pe care o simţim va fi, 
aşadar, atât de puternică în sine încât ne va face să uităm că rostul ei este să ne revigoreze în 
ansamblu, să ne regenereze structura şi eventual să ne convingă că este important să nu uităm 
trecutul pentru a ne recupera de acolo energiile pe care le-am lăsat blocate în evenimente. Acum ne 
vom simţi atât de sigur şi de motivaţi încât vom genera o altă serie de acţiuni care vor semăna foarte 
mult cu ceea ce s-a-ntâmplat în mai, cu suita de evenimente care ne-a condus paşii atunci şi acum 
nimic nu ne va face să ne răzgândim. 


Impactul acestui stelium, prin ataşarea Lunii la energia triplei conjuncţii care era deja 
formată şi prin demararea unui nou ciclu draconitic prin conjuncția Lună-Capul Dragonului, dar şi, 
evident, prin relația de sextil a Lunii şi implicit a steliumului cu Pluton, valoarea magică a acestei 
zile va răsuna ca un arc peste timp cu mesajul benefic pe care dorim să-l lansăm şi care va ascunde 
caracterul său găunos, neputinţa de a privi dincolo de dorinţe, pasiuni, de certitudinile prezentului şi 
de a fi în ton cu mesajul sufletului, adică de a fi în rezonanţă cu ceea ce contează cu adevărat. Puţini 
vor fi cei care vor reuşi să privească peste aceste evenimente, să se liniştească, să fie ponderaţi în 

acțiuni, să se aşeze pe un scaun, să gândească altfel, să ierte o intervenţie agresivă şi deci să probeze 
prin fapte că intensitatea dorinţei lor nu le este un obstacol invizibil. Pentru că se cere antrenament 
şi autocontrol în acest sens este posibil ca mulţi să-şi folosească forţa într-un mod necuviincios şi să 
asistăm la un teatru de evenimente care să ne pună în mare dificultate orientarea şi calitatea 
acţiunilor. 

Ceea ce ne vine acum din legătura care se realizează între zodiile de apă, cu un mesaj 
tendenţios ridicat din Rac, unul de putere şi autoexaminare ridicat din Scorpion, şi altul de sacrificiu 
şi urmarea ţelului care ne vine din Peşti, relaţiile sociale par să se dizolve şi în loc să se ridice un 
element nou, care să impresioneze prin atingerea unui ideal, prin rafinament şi curaj, ne marchează 
privirea prin compromis, prin dificultatea de a schimba un eveniment decisiv ce ţine de schimbul de 
valori şi informaţii dintre persoane. Lucrurile sunt lăsate în voia lor şi ele se dizolvă şi dacă cineva 
se va teme pentru asta, atunci liderii grupurilor care trec prin aceste transformări sunt singurii care 
simt direcţia spre care se îndreaptă greutatea grupului. Această primă decadă a lunii noiembrie face 
referire la progres într-un alt mod decât ne-am aştepta pentru că dizolvarea la care ne invită semnele 
de apă nu înseamnă decât reconfigurarea structurii exterioare, motivaţia, aspiraţia, pasiunea, 
dorinţele rămân intacte însă ele se vor manifesta în alt mediu. Abia din 4 noiembrie, de când Luna 
va trece în prima zi de Săgetător, ne vom da seama ce este util şi vandabil din ceea ce avem, ce 
putem împărtăşi celorlalţi, care sunt elementele cu care putem ieşi în întâmpinarea celorlalți. 

Aceste zile de Săgetător sunt însă complicate şi delicate pentru că ele nu ne lasă deloc să 
privim realitatea prin ochii noştri, ci prin aprecierile celorlalți. Pentru vibraţiile acestei zodii 
extremele sunt elemente comune care fac parte din viaţa de zi cu zi aşa cum este igiena de 
dimineaţă, masa de la prânz, salutul respectos oferit cunoscuţilor. Aceste extreme, pe fondul 
cunoscut îndemnurilor din zilele anterioare, sunt complicate de neputința de a le găsi emoția 
adecvată pentru a le personaliza. Imitaţia va fi, aşadar, un element important şi ea îi va face pe unii 
să simuleze emoția şi să lase la latitudinea interlocutorului dacă acestea sunt valoroase sau nu. Cei 
care se arată nemulțumiți de toate acestea cad în propria capcană pentru că uită că de la oameni 
trebuie să iei ceea ce aceştia oferă, nu să pretinzi nici măcar reacţii pe care aceştia nu pot să le aibă, 
nu doresc să le ofere pentru că asta înseamnă să se schimbe şi nu doresc în ruptul capului să se 
implice în aşa ceva. Nemulţumiţii zilelor de Săgetător sunt cei care deţin o cunoaştere parțială a 
lucrurilor şi care se încumetă să se afişeze în zonă publică prin ceea ce au făcut, prin prietenii pe 
care îi au, prin cunoscuţi, prin diferitele schimburi multiple pe care le au cu aceştia, refuzând să 
spună fie şi numai în treacăt care este amprenta personală pe care au lăsat-o în toate aceste istorisiri 
minunate. 

Observăm, astfel, că lucrurile se complica şi mai tare cu cât ne apropiem de finalul anului. 
Vârful piramidei spre care ne îndeamnă Luna în Săgetător reprezintă însă o piramidă desenată în 
perspectivă şi a fi în vârful ei înseamnă a fi în centrul atenţiei, a fi în faţa oamenilor, într-o poziţie 
avansată faţă de ei, care le va permite acestora să vadă tot ceea ce până acum a fost ascuns. A doua 
zi de Săgetător, aduce şi Venus anaretic din Săgetător şi nevoia de a străluci şi de a ascunde 
adevărul se va transforma într-o obsesie. 

Trecând în Capricorn (exil) Lună ia contact cu prima zi de retrogradare a lui Jupiter şi 
înţelege că acesta, din Rac, semnul domiciliului sau, îi valorifica foarte bine tendinţa spre repliere. 
Această tendinţă ne va face să ne întoarcem la decizii mai vechi, să ne răzgândim în privinţa unor 
demersuri şi să le privim pe toate acestea cu forţa cu care priveşte tânărul care urmăreşte să-şi 
construiască o carieră, să-şi facă un rost, să prindă un contract bun, să-şi întemeieze o familie, să-şi 
împlinească un vis. Retrogradarea lui Jupiter va ţine până în 6 martie 2014 şi în tot acest timp, prin 
energiile specifice Lunii şi implicit prin relaţia acesteia cu Soarele şi Axa Dragonului, partitura pe 
care o vom cânta va avea modulaţii pe care acum, la început de drum, nici nu le bănuim. Apropierea 
Lunii de Pluton în acest moment de început aduce o undă de mister şi îi face pe oameni să-şi 
inverseze poziția, să caute ajutor acolo unde cred că îl pot găsi şi să constate că se întâmplă aşa cum 
a fost şi altădată, adică vor fi refuzaţi, păcăliți, ignoraţi. Mulţi vor lua de bună deciziile acestor zile 
şi în 8 noiembrie se vor gândi că au găsit soluţia urmărind să o pună în aplicare. 

Ziua de 9 noiembrie vine pe acest fond cu primul mijloc direct şi îndrăzneţ de a ne ridica 
nivelul de a privi şi acţiona în acelaşi timp, de a încadra să facem primul pas în direcția pe care am 
ales-o. Marte şi Saturn în sextil ne aduc o gândire practică însă nu peste noapte ci pe ceea ce am 
gândit până în acest moment. Judecând după faptul că ultima perioadă nu a fost chiar limpede şi nici 
nu ne-a încurajat spre alegeri calitative, revolta justiției, impasul în care se afla acum judecata 
personală, dar şi relaţiile edificatoare la nivel social, prin intrarea lui Jupiter în mersul retrograd, au 
oferi o bază impură acestui sextil pentru a ridica un element valoros aşa cum îl prezintă. Va fi totul 
un moment în care vom reuşi să schimbăm în bine ceea ce ne învăluie, iar la nivel social se va 
stabiliza o formă de agitaţie prin finalizarea unor demersuri care implică structuri ale statului sau 
mijloace care folosesc banul, valorile circulante ca material de lucru. 

Finalul acestei decade ne constrânge spre separare. De vreme ce tot s-a împlinit acest sextil 
între Marte din Fecioară şi Saturn din Scorpion, însă mesajul acestui sextil va fi înţeles greşit. 
Vărsătorul, prin Luna care îl tranzitează, ne va încuraja să ne implicăm în acţiuni care, după cum le 
gândim acum, ne vor oferi independenţa necesară, afectivă sau financiară, însă nu vom şti în acest 
moment cât de mult ne vor transforma etapele pe care le vom parcurge, cât de adânc ni se vor 
reconfigura elementele de rezistență, cele pe care ne sprijinim cel mai tare, motivațiile şi chiar 
sentimentele față de obiecte, oameni, idealuri. Vărsătorul, prin Lună, ne ajută acum să ne 
desprindem de ceea ce ne consumă pentru a vedea dintr-un alt unghi cum funcţionam şi care este 
direcția spre care ne îndreptăm. Unii vor ameţi căutând să înţeleagă funcţionarea acestui mecanism, 
alţii vor înţelege că lucrurile sunt simple, genial de simple, şi vor căuta să trăiască înainte de a 
explica, justifica, emite, implica, strica sau construi. 


A doua decadă 


A doua decadă a lunii noiembrie va încerca să ne conecteze la ceea ce ne poate aduce multe 
beneficii. Aceste beneficii pot fi personalizate de speranţele pe care oamenii le au de la curentele 
spirituale pe care le parcurg, de la speranţele pe care şi le dezvoltă în raport cu educaţia morală, în 
raport cu o relaţie pe care doresc să o cultive până când aceasta îl va duce pe individ la ceea ce are 
de obţinut în această viaţă. Intrăm în această a doua decadă cu speranţa că adâncimea sentimentelor 
ne va proteja de cele mai complicate relaţii sociale şi ne va aduce în faţa celor mai adânci 
sentimente pe care le au oamenii atunci când căuta să se ridice deasupra condiţiei lor. Chiar de pe 
11 noiembrie Luna va trece în Peşti şi ne va aduce o conjuncţie cu Neptun şi, implicit, un trigon cu 
Mercur, semn că emoţiile pot fi canalizate pentru un scop ambițios şi puternic, că mintea poate fi un 
instrument eficient, însă sentimentul, compasiunea, dragostea față de aproape, momentul în care ea 
este dovedită, constituie secunda în care este probata toată această devenire. În această perioadă, 
ceea ce vine din primul segment al zodiei Peşti îl va duce pe Pluton în postura de lider de opinie, de 
planetă focar în triunghiurile minore care construiesc pe trigoanele dintre planetele din Peşti şi cele 
din Scorpion şi care reuşesc să împlinească şi cu Pluton câte un sextil. 

Din nefericire, acum ne cuprind regretele. Cei mici se comportă ca oamenii mari, vor căuta 
să folosească limbajul acestora, să abuzeze de termenii pe care nu-i cunosc sau, de partea cealaltă, 
să simplifice atât de mult treburile încât să genereze convingeri pe care apoi să nu le poată duce mai 
departe. Luna în Peşti, printre altele, ne pune în postura de a ne declara vădit nemulţumiţi de ceea ce 
se afla în jur, de rezultatele celorlalți, de prestaţia lor, de cât de concentrați au fost în munca lor, de 
cât de inteligenţi s-au arătat la interviu ori cât de puternici au fost la ultima confruntare. Deşi pare a 
fi o perioadă de sinteză, ea nu este decât una în care alegem punctual ceea ce ne nemulţumeşte şi pe 
baza acestora să ne convingem auditoriul că viaţa cere sacrificii şi că de fapt sacrificiile sunt nişte 
elemente pe care contextul actual ni le aduce în față pentru a ne convinge că nimic nu este mai 
valoros decât a ierta sau a trece cu vederea o greşeală a celui din jur. 

Unii nu-şi vor găsi locul în această desfăşurare de forțe şi nici nu se vor preocupa prea mult 
de asta, ci mai curând de motivul care îi animă, care îi tulbură, de instrumentul care acţionează 
asupra lor. O formă de oboseală ne constrânge să acţionăm ca şi cum ne-am săturat de limite, de 
termene, de obstrucţionări venite din jur. Acest moment în care individul cedează în faţa unui 
obstacol poate fi momentul său de glorie. Conjuncţia Luna-Neptun este urmată de conjuncţia Lunii 

cu Chiron şi apoi de opoziţia sa cu Marte, iar evoluţia acestora va merge în direcţia unei consolidări, 
însă nu benefice, ci negative, susținută de această nemulțumire, de această revoltă. Asta se întâmplă 
pentru că atingerea opoziţiei cu Marte transformă Luna în planetă focar într-o configurație numit 
Zmeu, Jupiter şi Soarele fiind ceilalți protagonişti. Pluteşte în aer o formă de revoltă, un îndemn 
spre a schimba direcția generală a lucrurilor printr-o opoziţie minoră, prin ieşirea din ritm, prin 
schimbarea, fie şi numai un pic, a sensului spre care se deplasează coloana. Această ieşire din ritm 
se poate solda cu un element pozitiv, unul atât de interesant încât să nu mai conteze cât de negative 
sunt efectele, cât de dureroasă este desprinderea: contracararea unor influenţe de grup. Aceasta este 
una dintre mijloacele prin care se rezista în faţa manipulării, însă efectele sunt destul de neplăcute în 
faza de început. Dacă unul din îndemnurile lui Bogdan Ficeac în cartea sa “Tehnici de manipulare” 
este acela de a ne exersa descifrarea sensurilor ascunse ale lucrurilor, o simplă raportare la acest 
context ne va încuraja să ne gândim altfel poziţia, să ne sustragem îndatoririlor de moment, să 
rupem ritmul de lucru şi să urmărim apoi unde se produce de fapt fisura, în gânduri, în emoţii, în 
curtea vecinului, în teama şi obsesia controlului dezvoltate de un şef autoritar, în funcţionarea 
deficitara a stării de sănătate sau în zdruncinarea unui sistem. Luna din Peşti, pusă în această poziţie 
privilegiată, dar fără dorinţa de a-şi accepta îndatoririle sociale cu o stare neplăcută, îşi vede liniştea 
depinzând de revoltă, ieşiri din ritm, crize, compulsie. Astfel, având senzaţia de greutate şi 
motivând că aceasta este prea mare, prea dureroasă sau consuma prea mult, asupritul doreşte să-şi 
inventeze propriul său sistem de valori să revină la cum erau lucrurile la începutul anului. 

Asta se va întâmpla chiar în ziua de 13 noiembrie când situaţiile par să fie marcate de 
sentimente de deja vu sau deja connue, de senzaţia că anumite întâmplări ne-au fost scrise în destin 
şi acum este momentul să acţionăm. Această acţiune ne va aduce un fel de combinaţie între rezervă 
şi senzualitate, între revoltă şi atingerea unui scop. Frustrarea că ceea ce ne dorim şi nu deţinem 
deja, deşi, după argumentele pe care ni le oferim, le merităm, ne duce în faţa acestui paradox. Din 
nefericire, nu vom sesiza că este un paradox pentru a-i căuta punctul de echilibru, pentru a-l pune în 
raport cu un factor de normalitate şi a-l integra, ci vom porni de la faptul că vine dintr-o manifestare 
firească. Având la baza acest mecanism evenimentele sociale vor sfida absurdul şi ne vor pune în 
postura să ne căutăm unii pe alții şi după ce ne găsim să ne spunem lucruri necuviincioase animați 
de întâmplări imaginare, concluzii pripite sau ipostaze ale trecutului care nu par să aibă cu prezentul 
nimic în comun. Abia în martie 2014 când Jupiter îşi va reveni din mersul său retrograd, gândirea şi 
sentimentul vor face casă bună, se vor împrieteni şi vor scoate la lumină sensurile reale ale acestei 
perioade. Acum, vibrația zodiei Peşti are asupra tranzitului Soarelui prin Scorpion un efect năucitor. 
Prea multe informaţii, prea multă experienţă, prea multe tentaţii care nu pot fi filtrate şi care au ca 
efect emanciparea prin lăcomie. 

Conjuncţia Lunii cu Uranus din 14 noiembrie va avea rolul de a amplifica aceste elemente şi 
ne va face să credem că instabilitatea pe care o dezvoltăm este reală, justificată, necesară. În mod 
concret, vom invoca un eveniment împlinit în preajma zilei de 7 noiembrie, când Luna a trecut prin 
preajma lui Pluton. În acelaşi timp, 14 noiembrie aduce un preambul la ceea ce se va consuma în 
zilele următoare în etape şi care debutează cu împlinirea sextilului dintre Marte şi Lilith din 15 
noiembrie. Astfel, zilele de 14 şi 15 noiembrie vin cu mesaje contradictorii, cu elemente pe care 
anterior nu le-am putut integra în sfera observaţiilor şi acum ni se par noi. Ele nu sunt nici noi şi 
nici speciale, ci doar tendenţioase şi poartă aceeaşi amprentă refractară faţă de trecut, dar indulgentă 
faţă de viitor. Cei maturi numesc asta nesăbuinţa tinereţii, lipsă de experienţă, deşi şi acest 
eveniment poate fi integrat în termenul generic de “experiență”. Până şi cei cu un trecut bogat, care 
au înţeles ceva din ceea ce au experimentat se vor lăsa în aceste două zile de Berbec păcăliți de 
intensitatea dorințelor. Că vor (tinerii, neexperimentaţii) sau că ştiu (cei cunoscători) nu mai 
contează, pentru că tentaţia ne blochează atenţia într-un nivel inferior. Nivelul superior pe care ar 
trebui să acţionăm este cel ridicat din nevoia de a ne construi relaţii noi, de a ne bucura de noi 
contacte, de deschideri speciale, de puterile speciale pe care le primim împreună cu noile prietenii. 
Acum, când trăim intensitatea dorinţei de a valorifica o oportunitate a viitorului sau, de a demonstra 
că trecutul ne-a ajutat să înţelegem, să ştim, îndemnul benefic al planetelor, într-o armonie perfectă 
cu tentația indicată mai sus, ne spune că durerea şi neputinţa, că îndemnul de a ne abandona unei 

cauze despre care nu ştim nimic, care să ne modeleze după propriile sale mesaje, nu după ceea ce 
ştim noi, constituie cel mai mare dar al cerului. Prin această renunțare şi deschidere spre noul care 
întâi înțeapă, doare, taie, descoperim calea spre salvare, soluția cea mai bună, personajul care se 
poate ridica cel mai sus. Doar aşa ne desprindem de o mocirlă care ne tot toacă sentimentele la rece, 
ne invită să ne bucurăm de un muşuroi de furnici, pentru că nu avem curajul să acceptăm o mustrare 
şi după aceea să ne câştigăm un loc privilegiat în palatul tatălui, al protectorului. 

Zilele de 16 şi 17 noiembrie vor fi, aşadar, zile de ridicare, construcţie, reconstrucție. Deşi 
intense prin opoziţiile pe care Luna le va realiza cu Soarele şi Saturn, ideea de a lua parte la ceva 
grandios, care strică sau ridică, la ceva care să ne ridice nivelul, să ne ducă spre mai multe 
acumulări, să ne redea statutul pe care l-am avut altădată, ne va incita atât de mult încât Luna plină 
din Scorpion de anul acesta ne va aduce clipe de intensă emoție mistică, de descoperire a unei 
misiuni, a rostului pe care-l avem pe acest pământ, de atingere a unei emoţii foarte specială printr-o 
reîntâlnire remarcabilă, printr-o apăsare fermă în pământ. Pentru unii acest pas înseamnă a strivi un 
obiect lipsit de valoare pe care, nestricat încă, îl cărăm cu noi de la o etapă la alta. 

În social motivul luptei pentru existență va da un rost exaltării din această perioadă. 
Ridicarea nivelului, sporirea averii, legarea de noi prietenii, adjudecarea unei poziţii noi conferă 
indivizilor puteri miraculoase. Nu doar că se simt altfel, dar se vor dovedi utili, se vor sincroniza 
chiar dacă fiecare va lucra pe baza propriei sale motivații. 

Ajunsă în Gemeni pe 18 noiembrie, Luna îi va îndemna pe oameni să vorbească despre ceea 
ce li se întâmplă. În aparenţă, pentru că în mod frecvent oamenii îşi pun pe tapet intimităţile şi se 
expun, acum vor insista mai mult pe privaţiuni, lipsuri, ceea ce nu le ajunge pentru a se declara 
întregi. Cei lucizi vor vedea cât de adânc este înserat sentimentul lăcomiei, cât de uşor se lăsa unii 
prinşi în aceste triste demersuri şi cât de periculos poate fi pentru sănătatea unui demers ca individul 
să fie nepăsător la acest aspect. Abia acum înţelegem cât de serioase sunt inserțiile sociale, cât de 
valoroase sunt îndemnurile pe care le primim spre a ne gândi mai bine, a rectifica, a nu ne grăbi în 
concluzii, a ne educa simţurile să nu se ridice mai sus decât trebuie. Îndemnul spre superficialitate, 
spre a lua ochii cu informaţia, dar spre a neglija rădăcina ei, sentimentul, pasiunea, emoția, ne aduce 
în postura de a lua decizii eronate asupra cărora să nu mai putem reveni până la finalul anului. 
Careul Lunii cu Neptun de la debutul în acest semn înseamnă lipsa de maturitate, nu neapărat că ne 
învăluie pe toţi la fel, ci că pe zona publică vom vedea doar personaje care se ridică deasupra, aşa 
cum un gunoi urca din adâncime spre luciul apei. Rolul acestei informaţii este deci de a avertiza că 
orice îndemn de a ridica standardul pentru a atrage atenţia opiniei publice, fie şi pentru o cauză 
nobilă, este acum susţinut de zodia Gemeni care vine în context cu un mesaj negativ, tendenţios ce 
va compromite desfăşurarea etapelor viitoare. În felul acesta, careul lui Saturn cu Junon, constituie 
o tensiune între regulă şi independenţă, între necesitatea de a stabili printr-un contract, o clauză şi 
lipsa de interes pentru orice poate lăsa un semn al trecerii, orice regulă pe care viitorul să o vadă ca 
o posibilă constrângere. Ca un subsidiar al acestei dinamici se încearcă inversarea valorilor, 
refuzarea unui drept sau a unei informaţii prețioase. Toate acestea duc spre reeducarea unui segment 
social, spre redimensionarea aspirațiilor, însă fără un rezultat concret. Deşi ipostaza socială ar trebui 
să aducă acum dezvoltarea unei calități personale, pe zona publică, ea va genera conflicte pe care 
istoria să le pună pe seama unor tensiuni mai vechi, pe seama unor neînţelegeri marcate de lipsa 
identificării elementului comun de dialog. Dialogul acum există, însă fiecare vorbeşte pe rând şi se 
înţelege separat şi rezultatul va însemna o amplificare a frustrării. 

În felul acesta, trecerea spre Rac ne va aduce senzaţia că regretul este mai important decât 
redresarea. Ceea ce s-a stricat va fi reinventariat, partajat, reconfigurat, însă doar pentru a demonstra 
ineficienţa unui asemenea demers, nu pentru a aduce o soluţie. “Era mai bine dacă nu încercam” 
este una din expresiile care poate caracteriza aceasta a doua decadă. Vedem cum noi înşine, prin 
alegerile pe care le facem, distrăm tipul de evenimente asupra căruia ne îndreptăm şi tot noi facem 
ca anumite elemente ale unui complex de factori să se împlinească. Dacă uzând de dreptul de a 
judeca, alege, analiza toate acestea şi alege pentru creştere, adică de a dovedi că avem o ţintă şi că o 
urmăm, ajungem să ne însuşim privilegiile specifice fiinţelor inteligente care pot combina concretul 
cu abstractul pentru o dezvoltare a fiinţei, pentru o folosire amplă a funcțiilor fizice, emoționale, 

mentale sau spirituale. Doar aşa, în perioada aceasta, descoperim că suntem făuritorii propriului 
destin. Insă a fi făuritor înseamnă a avea o masă amorfă, materialul de lucru, din care să ridicăm 
edificii spectaculoase după propriul chip. 


A treia decadă 


Caracteristica ultimei decade a lunii noiembrie îşi are originea în sextilul Marte-Jupiter care 
se împlineşte în 19 noiembrie. Acest îndemn la reconciliere a fost însă greu de perceput în ziua în 
care s-a împlinit din cauza unor interferenţe puternice venite din partea careului Saturn-Junon, dar şi 
din revenirea la mersul direct a lui Chiron. Forţele astrale generate de acestea s-au manifestat din 
timp şi au prins rădăcini în acest teren fertil, au evidenţiat dorinţa de putere şi ambiția şi au acţionat 
cu aceeaşi forță, cu aceeaşi intensitate în secret aşa cum ne-au îndemnat planetele din Scorpion. În 
felul acesta, sextilul Marte-Jupiter, cu Jupiter retrograd, este mult mai uşor înţeles când Luna intră 
în domiciliu, lansând mesajul de vindecare şi armonizare într-un mod concret şi mai limpede. Mulţi 
vor crede că a susţine adevărul, a vorbi despre el este la fel de corect ca a-l arăta. Când misticii 
creştini, pornind de la exemplul lui Iisus, ne-au îndemnat să punem mâna pe rană şi să o vindecăm, 
s-au desprins de teoretizare şi au aplicat ceea ce au văzut, înţeles sau învăţat. Luna în Rac ne 
îndemnă acum să punem mâna pe ceea ce este în suferinţa şi să ridicăm standardul, vibrația locului 
bolnav ca prin mişcare, ceea ce a provocat boala, ceea ce se dovedeşte prea static, bolnav de prea 
multă energie statică, să se vindece prin raportare, prin comuniune. 

Atingerea devine în 21 noiembrie un element care ne complică viaţa. Că ea ascunde, aşa 
cum s-a-ntâmplat în decada anterioară, un mesaj difuz, o motivaţie egoistă sau că ea apare dintr-o 
pornire adâncă, dintr-o depăşire a propriei condiţii, este mai puţin important pentru că totul va fi 
apreciat după rezultatul pe care-l produce. Unii se vor dovedi nerăbdători, trişti, abătuţi, refractari la 
orice formă de comuniune, la orice schimb de informaţii, la orice demonstraţie şi vor considera că 
informaţia este cea mai valoroasă, că valoarea pe care o deţin îi îndeamnă suficient şi că fiecare va 
trebui să facă pentru el ceea ce este necesar. Opoziția Luna-Pluton pe axa Capricorn-Rac ne duce 
spre egoism şi aplicare deficitară a unei informaţii spre generarea de interpretări eronate, spre 
crearea unei bucle în timp, în spaţiu, în demersurile personale tocmai pentru a evita contactul direct, 
implicarea, generozitatea, compasiunea, pentru a refuza oferirea unui sprijin, fie el cât de mic. 

Din 21 noiembrie Venus şi Marte vor intra în fereastra trigonului lor şi motivațiile vor fi cât 
se poate de stranii. Adică mulţi vor mima ajutorul necondiţionat, singurul în măsură să ne repare 
evenimente sau să ne redea sănătatea, cu o formă de atracție cu un fetish, cu o disimulare a plăcerii 
pe ideea unui schimb eficient între două sau mai multe părți. În loc să meargă în direcţia ajutorului 
cald, necondiţionat, el este încorsetat în motivații gen schimb reciproc, troc, în aşa fel încât întregul 
spectru al generozităţii şi căldurii astrale să se ducă în direcţia unei afaceri, a unei tranzacţii, în care 
va trebui să ofere un preţ, ceva personal, atenţia sa, pe sine, ideile, memoria, sentimentul ori sfera sa 
privată pentru a primi ceea ce are nevoie. 

În 22 noiembrie nevoia se transformă în compromis şi inspirată de un context social înclinat 
spre schimburi de această factură, spre compromisuri sau chiar promiscuitate, indiferența va fi 
îmbrăcată în hainele detaşării, cea care ne va convinge că se trăieşte mult mai bine prin desprindere 
de tot ceea ce implică schimb emoţional, prin răceală. 

Acum, când Luna şi Jupiter se întâlnesc într-o conjunctie, iar Lilith este atât de aproape de a- 
şi reedita succesul său din luna iulie, ideea de bine care ne terorizează, de succes care să ne devieze 
de la cale, de la traseu, de la avere care ne compromitea pe deplin capătă forme înfricoşătoare. Abia 
acum expresia “Era mai bine dacă nu încercam” ni se înfăţişează în aspectele sale evidente. Acum 
vedem şi mai realist şi mai dur ce anume ar fi trebuit să facem dacă nu încercam ceea ce am făcut în 
a doua decadă a acestei luni. Abia intrat în Săgetător (guvernat de Jupiter), chiar din dimineaţa 
acestei zile, Soarele aduce şi el un plus de forță triplei conjuncţii Luna-Jupiter-Lilith. 

Da, observaţiile pe care le vom realiza în această zi asupra evenimentelor din trecut şi a 
caracterului tendenţios al celor viitoare sunt reale, însă este important să luăm în calcul că valoarea 
acestora este murdărită de Lilith, nu generată în ansamblul lor. Lilith nu va veni cu materialul, ci şi-l 
va însuşi, îl va murdări. Nu va ţese un material, ci îl va fura şi-şi va croi haine din el dincolo de care 

se va ascunde. Acum vom fi tentaţi să ieşim în evidenţă prin calităţi, prin moralitate, să stimulăm 
făţărnicia, indulgenţa, să ne lăudăm cu modestia şi generozitatea, dar să nu fim tentaţi deloc să le 
simţim. În felul acesta ecoul, adică oamenii care se uită cu gurile căscate ca la urs când un lider, un 
reprezentant al unei secte sau curent religios îşi etalează gesturile sale superioare cu o mimică şi o 
modulație a vocii demne de un premiu Oscar nu vor înţelege despre ce este vorba, ci vor intra în 
tipul de transfer emoţional, de manipulare prin atingere, prin vedere, prin auz, adică diferite chipuri 
ale lui “Puneţi mâna şi veți vindeca”, dar nu pentru a se vindeca, ci pentru a hrăni orgoliul spiritual, 
cel mai periculos dintre toate formele de orgoliu care există în acest stadiu al evoluţiei umane. 
Indiferent că au sau nu preocupări religioase, că se preocupă de moralitate sau se lasă în voia celor 
două trei reguli pe care mama i le-a urlat din prag atunci când a plecat de acasă, omul obişnuit este 
acum uşor influențat de ceea ce străluceşte, de ceea ce-i promite descătuşare, eliberare de 
condiţionări, de cel care-i promite să-l scape de datorii, că-i uşurează povara gândurilor sau pe cea 
sufletească. Ca şi cum totul este construit pentru a elogia trauma, drama, durerea, oamenii se vor 
întrece prin a invoca diferite episoade pe care le-au parcurs de-a lungul vieţii fără să caute un 
răspuns, fără să le evidențieze acestora caracterul educativ ori moralizator, adică se laudă cu 
numărul de diplome, dar ascund că, de fapt, nu ştiu să facă nimic. 

Trigonul 
luminariilor din prima zi 
de Leu (23 noiembrie) ne 
aduce în faţa unei grații 
aparte şi zorii unei 
înțelegeri care s-a 
susținut foarte mult pe 
agitațiile zilelor 
anterioare. Nicovala pe 
care Soarele cu Pluton, 
Chiron şi cu Uranus o 
formează ne aduce în 
punctul în care să 
separăm grâul de 
neghina, să ne raportăm 
la ceea ce am auzit şi 
făcut anterior, dar să 
reuşim să-i vedem pe cei 
buni de cei răi, doar în 
aspectele mai evidente. 
Intuiţia ne va ajuta şi, de 
asemenea, ne va ajuta şi 
puterea fizică, resursele 
pe care le gestionăm 
mult mai bine acum. 
Pentru că Luna vine cu 
un mesaj generos, cu 
îndemnul de a ne 
sacrifica pentru idealul 
propriu, pentru a lupta cu 
necunoscutul şi a 
promova propria 
identitate, propriile idei, 
forța şi munca sau 
imaginea personală, 
calitatea de planetă 

mediatoare opoziţiei Jupiter- Venus pe care o îndeplineşte Saturn constituie unul dintre cele mai 
mari paradoxuri ale anului 2013. Saturn, un malefic, renumit pentru soluţiile sale categorice, care, 
în general, este, în astrologia previzională, contracarat de mesajele celor doi benefici, Venus şi 
Jupiter, are acum misiunea de a fi bun şi eficient când cei doi benefici se ceartă, îşi împart teritoriile 
sau se alimentează cu imagini invizibile. Soluţiile acestei perioade nu sunt însă deloc plăcute, însă 
sunt bune şi educative. În ciuda aparenţelor, ceea ce are acum statut de soluţie, ridicare, promovare, 
evidenţiere, nu constituie succesul în sine, ci, după calitatea soluțiilor saturniene, vine doar cu 
structura, cu terenul în care vor fi plantate seminţe pe care pe alte timpuri şi alte energii să le 
valorificăm. De aici se naşte confuzia că investiția de acum este proastă, soluţiile primite de la un 
consilier sunt superficiale, materialul trimis spre editare este incomplet, banii strânşi nu ne sunt de 
folos nici prin calitatea lor şi nici prin număr. Ziua de 23 noiembrie devine astfel una dintre zilele 
de mare încercare a anului 2013 şi, evident, un reper important pentru ceea ce va veni spre noi până 
în martie 2014 când Jupiter va reveni la mersul direct. 

În 24 noiembrie vom considera că o parte din soluţii sunt negative, nu ne sunt utile şi pentru 
a le pune în aplicare ni se cer resurse suplimentare. Da, este adevărat, Saturn nu merge niciodată pe 
o singură soluţie, el cere, prin diferite puncte de control, reverificări, evaluări, rapoarte intermediare 
pentru a fi absolut sigur de rezultatul final. Acolo unde ne învăluie o asemenea disperare înseamnă 
că am privit vindecarea, pe care o aşteptam din partea unei mâini nevăzute, cu superficialitate şi am 
considerat că greutatea constă în a cere, nu şi în a administra. Mulţi cred că, prin a cere ceva unui 
for superior, în speţă, Divinităţii, înseamnă a lăsa totul în voia sorții, a pune greutatea pe umerii 
altuia, a lăsa acestuia inclusiv decizia etapelor următoare. Aceasta nu poate fi decât o atitudine 
fariseică pe care Luna în a doua zi de Leu (24 noiembrie) o va aduce spre noi. Contează mult 
educaţia, spiritul de echipa; va fi absolut esenţial ca în grupul în care se acționează aşa să existe un 
factor obiectiv, o persoană cu capul pe umeri, cu gândirea sănătoasă care să se constituie ca un 
important factor de reglare. În absenţa sa, soluţiile dispar încet, încet, iar susţinătorii, în loc să vadă 
oameni, potenţiali câştigători, văd neşansa şi gândesc totul printr-o dureroasă lipsă de perspectivă. 

Trecând în Fecioara, Luna va împlini un alt careu în T, cu Soarele şi Neptun şi chiar dacă nu 
pare o diferenţă prea mare, problemele zilei de 25 noiembrie sunt pământene, uşor de înţeles şi chiar 
dacă nu se pot rezolva azi, ele vor avea nevoie de energia conjuncţiei Luna-Marte din 27 noiembrie 
şi de susţinerea unui anturaj specializat. În termeni tehnici, conjuncţia Luna-Marte înseamnă 
activarea configurației numită Vaporul, ridicat împreună cu Saturn, Venus şi Jupiter. Fiecare dintre 
vârfurile acestei configurații are un istoric şi fiecare va veni în această construcție cu un mesaj. În 
felul acesta, elaborarea proiectului este acum demonstrată, valorificată la o conferinţă, într-un cadru 
oficial, printr-un summit, o adunare între oameni importanţi ale căror soluţii nu le solicită pe 
niciuna dintre părțile implicate în ansamblul lor, ci doar membrii, doar elementele din interior. 
Chiar dacă această deschidere spre spaţii mari, prin reguli, precizie, invitaţie, legitimaţii de acces, 
pare o desfăşurare la un alt nivel, chiar dacă o nouă formă de libertate stă să se întrevadă, rezultatul 
nu are deloc factor de noutate, ci doar se va realiza o afişare a acestuia, o descoperire, o publicare a 
unei decizii care a trecut prin focurile iadului până când a ajuns în această formă. 

Finalul decadei şi implicit a lunii ne aduce în faţa unei încheieri, a unei finalităţi. Luna şi 
Capul Dragonului se întâlnesc din nou punând pe tapet experienţele morale şi înțelegerile pe care 
le-am acumulat de-a lungul ultimelor patru săptămâni. Totul va părea acum mai clar şi mai evident 
pentru că o parte dintre problemele pe care le duceam în spate la începutul lunii s-au finalizat, altele 
au fost ignorate şi trecute într-un cufăr mare pentru păstrare. Rămaşi cu mai puţine probleme, 
oamenii vor avea mai multă încredere în tipurile de evenimente parcurse şi vor face din 30 
noiembrie o zi de planificare, analiză şi perspectivă. Ne rămâne însă o parte mică de putere, de 
forță, de curaj asupra cărora vom zăbovi în luna următoare. Ceea ce vom simţi acum va fi însă un 
mare beneficiu pentru calitatea alegerilor din prima decadă a lui decembrie şi cei care doresc să se 
comporte maturi şi eficient ar putea să şi le fixeze, să şi le noteze, să şi le consemneze undeva, să nu 
le piardă pentru că în luna decembrie vom avea mare nevoie de repere. 

DECEMBRIE 


Prima decadă 


Prima decadă a lunii decembrie ne cere un reper important pentru a ne echilibra. Fiind în 
conjuncție cu Saturn, dar în special în plin tranzit prin Scorpion, Luna nu pare să ne vitregească de 
repere, însă ele sunt doar în jur, nefiind accesibile aşa cum par. Lucrurile nu sunt însă atât de uşor 
de coordonat, atât de simplu de privit şi de administrat pentru că Jupiter şi Lilith se întâlnesc pentru 
a doua oară într-o conjuncţie pe Rac aducând uşurinţă în a acuza, respinge, tăia, segmenta, despărţi 
şi asta cu o emoție care poate fi atât de negativă încât să zdruncine realizările atât de ample şi de 
muncite ale lunii anterioare. Ideea de teroare, de dreptate făcută cu forţa, cu ciomagul, cu puşca, de 
oprire de dragul de a împuţina ceea ce este deja, de a rupe o înţelegere de dragul diversităţii, de 
plictiseală, de curiozitate, ne pune în postura să facem apel la carneţelul cu notițe şi să vedem dacă 
suntem sau nu în toate facultățile mintale atunci când vedem aşa lucrurile. Lilith în Rac, acum, 
pentru că are şi experienţa din 12 iulie, când s-a întâlnit cu Jupiter într-o conjuncţie, şi profitând de 
faptul că Jupiter este retrograd, deci sub influența unei idei fixe, a stupefiantelor, va veni cu 
propriile reguli, cu lipsa de perspectivă, cu o mare uşurinţă în a ne sustrage treburilor esenţiale. 

Reperele acestei zile, cu Lună în trigon cu Lilith, purtând încă amprenta conjuncției cu 
Capul Dragonului, deci a elementelor esenţiale, ne lasă învăluiţi într-o ceaţă deasă care ne face să ne 
comportăm total diferit faţă de ceea ce ne îndeamnă sufletul. Astfel, prima zi a lui decembrie devine 
o zi negativă, încărcată de declaraţii mincinoase, de comportamente fariseice, o zi în care se 


încurajează o selecție 
negativă a evenimentelor, a 
înțelesurilor. 


Ideea de a ne afişa 
aşa cum suntem, de a ne 
ridica deasupra a ceea ce s-a 
construit în luna noiembrie, 
ne duce într-o zonă a tristeţii 
şi complicaţiilor relaționale. 
Luna din Scorpion ne va 
îndemna întotdeauna spre 
mai mult şi acest “mai mult” 
poate însemna şi acele 
elemente care nu sunt fireşti, 
care nu ne trebuie şi care, 
adjudecându-le, ar putea să 
ne pună în dificultate, să ne 
complice viaţa prin ceea ce 
administrează ori solicita 
pentru a exista. Ceea ce este 
bun din toate acestea vine 
dintr-o rememorare a 
vremurilor apuse. Mulți îşi 
vor aminti cât de puternici 
erau în tinerețe, cât de 
bogați, cum îşi petreceau timpul, care sunt creațiile pe care le-au dezvoltat şi în ce mod se 
desfăşurau atunci când sentimentele le încălzeau venele şi când idealurile păreau atât de uşor de 
atins. Ceea ce răscoleşte acum Luna are să ne ducă spre o formă stranie de oboseală, spre o epuizare 
nervoasă, însă rezultatul, pentru cei care şi-au trăit viaţa cu ponderaţie sau prin reguli corecte şi 
superioare, să fie un mare beneficiu. 

Trecând în Săgetător, Luna ne va constrânge spre a ne ridica nivelul de înţelegere. Unii vor 
considera că nevoile, dacă se susțin pe ceea ce ne sugerează reperele stabilite în luna anterioară, 
înseamnă a bate pasul pe loc. În felul acesta, ajung să-şi construiască idealuri, să se implice în 
demersuri sociale care nu au nimic de-a face cu realitatea, adică să caute să pună în aplicare tot ceea 
ce le trece prin minte, tot ceea ce le incită simţurile, tot ceea ce îi învăluie, tot ceea ce nu le dă pace. 
Pentru cei educați, aceste ipostaze îi duc la creaţii de geniu, de descoperirea adevărului de după 
aparenţe, la dezlegarea unei informaţii, poate chiar de natură genetică, şi păşirea într-o nouă 
dimensiune, prin care gândul să devină creator, nu distrugător. Acesta este momentul când această 
categorie de oameni înţeleg, simt că dacă nu devin făuritorii propriului destin, că dacă nu-şi aşează 
în albii sentimentele, nu devin pozitivi, la un moment dat când ajutorul din subtil se va opri ori se va 
îndrepta spre alte zone ale societăţii, ocolindu-i, vor traversa cele mai dificile momente ale vieţii. 
Ținta pe care Luna în prima zi de Săgetător o stabileşte ne îndeamnă să fim puternici şi înţelegători, 
să lucrăm pentru binele personal, să lucrăm cu gândul ca şi cu un instrument aflat în planul lumii 
concrete, să-l utilizăm ca şi cum am folosi un creion consemnând idei, ori desenând chipurile 
viitoare. 

Evenimentele sociale vor fi, aşadar, marcate de această nevoie de a ţinti foarte sus. Cei care 
aleg să stea pe margine sau pentru care ţintele numai în sfera personală sunt foarte sus ridicate, dar, 
în realitate, au o altitudine nesemnificativă, vor aprecia ca iluzorie ambiția de acum. Nimeni nu ştie 
însă cât de amplă şi complicată poate fi manifestarea socială, cât de adânc poate fi norul care se 
ridică acum, cât de amplu şi profund poate fi sentimentul şi cât mult ne vom implica în a ne atinge 
țintele stabilite. Se ştie însă că reperele sunt cârmacii pe care îi punem fiecare în câte un vehicul şi 
care au drept misiune atingerea finalităţii. Luna nouă din 3 decembrie susţine într-un ritm aparte 
această libertate de manifestare a vibraţiilor astrale. Cei mai sensibili vor aprecia că această a treia 
zi a lunii decembrie îi învăluie cu respect, însă îi tentează cu sugestii, cu elemente de decor pe care 
le pot vedea şi altfel, pe care le pot vedea şi ca entităţi vii. În felul acesta, mulţi vor da sens vieţii 
prin muncă, achiziție de bunuri, consum suplimentar, lectură, informaţie. Aflaţi în căutarea unei 
forme de înţelepciune, una care să-i protejeze din a mai suferi sau care să-i ajute să-şi vadă viaţa 
mult mai clar, oamenii se vor arunca în valurile vieţii considerând că din rău se poate extrage o 
esenţă bună şi din suferinţa se poate obţine un dram de bucurie. Venus încă se afla în opoziţie cu 
Jupiter şi şansa de a găsi simplu ceea ce căutăm va fi minimă, însă experimentarea este binevenită. 
Pentru că Luna nouă participă la Nicovala alături de Pluton, Chiron şi Uranus, tot ce ţine de 
înțelegerea personală este dezvoltat doar în raport cu condiționările sociale şi nu are deloc 
perspectivă. Aşadar, păcăleala ne îndeamnă să credem că ţintele sunt repere majore ale vieţii, în 
timp ce ele nu sunt decât mijloace de a ne prinde mai bine de versanţii abrupți ai peretelui pe care 
dorim să urcăm. Lilith ne păcăleşte cu aceste ţinte, însă mişcarea care ne vine din această tentaţie 
este un mare beneficiu pentru sănătatea mentală, pentru echilibrul emoţional şi, în definitiv, ne ajută 
să ne depăşim anumite limite legate de limbaj, înţelegere sau abordare. Nu sunt esenţiale aceste 
limite, dar nu asta este important, ci valoare pe care o are acum implicarea, dinamismul, activitatea, 
ridicarea, efortul. 

În realitate, se va face acum apelul la un element pe care în primele două zile ale lunii nu-l 
vom vedea şi care ţine de stabilitate şi de structură. Oamenii cu care ne asociem sunt apreciaţi prin 
inserţiile lor, proiectele în care ne implicăm devin puternice prin structura lor socială, iar adâncimea 
sentimentelor pe care dorim acum să o atingem va căuta să se sustragă cuvântului, declaraţiilor şi să 
se îndrepte spre dovezi care vor dăinui în timp. Acest aspect este un element mai puţin vizibil, 
pentru că va genera valori pe care le vom vedea abia în 2014. Lilith va trece în faţa lui Jupiter şi 
prin ceea ce păstrăm, protejăm, ascundem vom considera că pericolul major a trecut. 

Zilele de Capricorn vor purta amprenta unei nesiguranţe, a unei devieri de la ceea ce ne-a 
captat atenţia în primele zile ale lunii. Sunt abordate acum subiectele cele mai tăioase, sunt preferate 
acţiunile cele mai riscante, cele care au inspirat altora frică prin complexitate sau altitudine, sunt 
reluate anumite probleme cu promisiunea că de această dată vom găsi soluţia. Nu, soluţiile nu pot 
veni acum din modul cum abordăm, ci prin şansă, noroc, ca o recompensă a destinului, din karma 
bună, dintr-un gest de nobleţe pe care cineva din anturaj alege să-l facă. Acest personaj este 

mediatorul, persoană la care ne aşteptam cel mai puţin şi care în alte ipostaze ne-ar judeca aspru 
pentru că ne lipseşte ceea ce ne oferă acum. Acest personaj deschide acum o poartă interesantă care 
ne ajută să înţelegem că experienţele vieţii sunt cele mai importante, că valoarea unui om constă în 
abilitatea de a trăi şi înţelege ceea ce trăieşte pentru ca apoi să poate fi util comunităţii în care alege 
să viețuiască. 

Implicându-se în relaţia de trigon dintre Venus şi Marte, Luna ne aduce semnale ale unei 
redresări, dovezi că multe dintre probleme s-au rezolvat însă cea pe care am invocat-o, nu. Relaţiile 
sociale se îndulcesc, raporturile dintre oameni tind să se manifeste ponderat, inteligent, cu mai 
multă înţelepciune, chiar dacă rezultanta îi poate duce pe unii cu dorinţe care se aprind uşor la 
frustrare. În această zi Marte este anaretic pe Fecioară şi vrea cu orice preţ să obţină o recunoaştere, 
să facă lucruri care să iasă în evidenţă, să atragă atenţia prin ceva, să-şi adjudece merite, apreciere, 
laude. Asta poate duce la lansarea unor mesaje confuze pentru că sporirea numărului de prieteni nu 
înseamnă şi parcurgerea unei etape calitative a vieţii aşa cum laudele nu vin pentru a pune în 
valoare o calitate, ci de a evidenția propria identitate în raport cu valoarea celui lăudat. Tocmai de 
aceea se spune, pe bună dreptate, că linguşeala este prima etapă a trădării. În 6 decembrie, vom 
gusta din trădare, din nepăsarea pe care o cere, urmând ca până la finalul lunii ecoul fenomenului 
cauză-efect să ne aducă în fața unui judecător subtil pe care să nu-l putem contesta. 

Trecând în Balanţă, Marte schimbă registrul emoţiilor cerând o pauză. Va fi aşadar 
revendicativ, poate prea revendicativ pentru că va avea Luna din Vărsător de partea sa şi va avea la 
dispoziţie tot fondul lexical, toate expresiile posibile şi de care va abuza la modul cel mai direct şi 
concret cu putinţă. Astfel, ziua de 8 decembrie, ca prima zi de tranzit al lui Marte în Balanţă, este 
prima zi în care se schimbă scenariul, când se face apel la memorie, la reguli, comportamente, când 
este criticat totul şi când se cere dreptate, nu pentru sine, nu pentru cauza personală, ci pentru alții 
care trec prin situaţii similare. Mutându-se interesul de pe efort, pe vorbire, de pe demonstrația 
practică, pe cea teoretică, valorile personale vor intra într-un uşor regres. Se detensionează 
segmentul muncii, însă se încarcă puternic segmentul justiţiei, se goleşte de vlagă nevoia de a 
învăţa, de a demonstra prin mijloace practice ceea a fost consultat dintr-un material bibliografic. 

Scăpând de stresul nevoii de precizie, mulţi vor considera că ceva esenţial s-a schimbat şi de 
acum le va fi bine. Da, ziua de 9 decembrie poate constitui ziua în care binele poate lua o formă 
concretă. Chiron întăreşte vitalitatea personală, eficientizează un tratament, ridică nivelul de 
conştiinţă şi ne face atenţi la pericole. În acelaşi timp 9 decembrie, prin triunghiul de apă pe care 
Luna îl împlineşte cu Saturn şi Jupiter, ce o are încă pe Lilith în coasta sa, este şi o zi de pericol, o zi 
în care informaţiile sunt periculoase, depăşirea limitelor de asemenea, adevărul devine tăios şi poate 
declanşa o rocadă majoră. Aspectul nefast vine din declanşarea unui tăvălug, un fel de vânătoare de 
vrăjitoare, care să se soldeze cu identificarea în calitate de vinovat a celui mai corect dintre 
exponenţi. Asta se va întâmpla însă în martie 2014 când Jupiter va reveni din mersul retrograd şi 
când se va atinge acest stadiu ca soluție de compromis. Adevărul doare, chiar foarte tare şi mai ales 
acum când va avea o mare putere distructivă. 

Cine va alege să îmbrăţişeze această cale va gusta dintr-o altă formă de teroare, cea 
predispusă de conjuncția lui Lilith cu Jupiter: sacrificiul. Tocmai de aceea este nevoie de reper, 
tocmai de aceea oamenii sunt invitaţi să-şi evalueze foarte bine posibilităţile, să-şi înţeleagă bine 
traseul, calea, dinamica resurselor, să-şi ştie scopul pentru care şi-au ales acum o existenţă pentru a 
şti dacă sacrificiul este oportun, corect sau rodul nevoii de a capta atenţia şi deci semnul unei alte 
experimentări, nu împlinirea unui destin. Iubirea impersonală este elementul care ne va ajuta să 
alegem corect. Noi, oamenii, nu cunoaştem decât iubirea de bărbat sau de femeie, atât în postura de 
emitent, cât şi în cea de receptor. Dacă în acest demers, în această exprimare, aşa cum se va 
preconiza în preajma zilei de 9 decembrie, pasul nu merge spre iubirea impersonală, cea pe care 
persoana să o simtă ca fiind fără obiect şi în afară noţiunilor pe care le recunoaşte, atunci sacrificiul 
este invocat pentru a ţine loc de mască şi nu baza unui edificiu, nu va face parte din propria Lucrare, 
ci dintr-o Lucrare mai mare care va proceda aşa cum va considera în martie 2014, poate chiar topind 
ceea ce nu s-a maturizat încă. 

A doua decadă 


A doua decadă a lunii decembrie ne aduce Luna pe cuspida dintre Peşti şi Berbec şi se va 
menţine toată ziua în fereastra opoziției cu Marte abandonându-ne într-o stare de indiferenţă care va 
fi mai vizibilă cu cât anturajul, viaţa, oamenii, au mai multă nevoie de implicare în forță. Ca şi cum 
ceea ce s-a consumat în primele 10 zile ale lunii decembrie ne-a obosit, indiferența este un fel de 
revoltă împotriva a ceea ce ne-a ridicat, dar ne-a şi pus la treabă, împotriva a aceea ce ne-a oferit un 
privilegiu, dar ne-a şi încărcat de răspundere. Reperele, chiar dacă s-au dovedit sănătoase, ele ne-au 
captat prea multă atenţie şi considerăm că a sosit momentul să facem ceva schimbări. Schimbările 
vin prin relaţiile în care ne-am implicat în luna noiembrie. Acum, când Venus mediază opoziţia 
Lunii cu Marte, suntem pe punctul de a înfăptui un lucru major, de a lua o decizie importantă, de a 
da independenţei o formă de manifestare care să ne surprindă chiar şi pe noi înşine. Eliberaţi de 
multe dintre înțelegerile şi condiţionările acestei societăţi, oamenii se vor canaliza pe o linie nouă. 
Aceasta îi va incita şi prin caracterul novator, dar şi prin implicaţiile pe care le are asupra vieţii. 
Pentru că e nou, mulţi nu ştiu la ce pericole se expun şi se implica până la epuizare în diverse 
activităţi din care se aleg cu multe satisfacţii, însă care îi vor seca de putere. 

Din această zi Marte va intra în fereastra opoziției cu Uranus, pe care o va împlini în 25 
decembrie, şi ne va aduce acţiuni riscante, posibilitatea de a decide greşit, irascibilitate, nevoie 
acută de independenţă, de a ridica standardul, de a aboli limitele sau îngrădirile de orice fel. Deşi 
acest tip de unghi ar putea să ne facă să credem că dispunem de multă energie, mai mult consuma 
decât oferă şi tocmai de aceea până la finalul anului raportul de forţe dintre îndemnul personal şi cel 
colectiv, dintre valorile personale şi cele colective va oscila până la epuizare. 

11 decembrie este o zi de referinţă în acest semn pentru că prin împlinirea conjuncției Luna- 
Uranus, valorile se vor amesteca şi dorinţa de a ne ridica deasupra propriei condiţii nu ne va pune în 
postura de a ne pierde controlul, de a ridica vocea, mâna, de a rupe un echilibru, de a strica o relaţie 
şi să nu avem niciun regret în sensul acesta. Cei care sunt firi mai dinamice, care se controlează mai 
greu, vor avea parte de momente delicate de-a lungul acestei luni, fiind pe punctul de a se 
compromite atât de mult şi atât de tare încât regenerarea să fie imposibilă acum, iar refacerea 
statutului să se producă târziu, undeva începând cu luna martie 2014. 

În acelaşi ton, dar cu referințe mai proaste din punct de vedere social este ziua de 12 
decembrie în care Luna, încurajată de trigonul cu Soarele, va căuta să se exprime în social aşa cum 
se exprima acasă. A confunda valorile personale cu cele sociale, a cere unui apropiat un favor din 
punct de vedere social în virtutea gradului de rudenie, a prieteniei, va deveni un element complicat 
al acestei zile şi, implicit, al perioadei. Pentru că Venus mediază opoziția Marte-Uranus, multe 
dintre acestea pot fi atenuate şi calitatea lor spirituală, morală să se menţină printr-un punct salvator, 
printr-o intervenţie venită chiar din partea personajului căruia i se solicită ajutorul. Mulţi vor 
considera că dacă lucrurile s-au construit aşa, este garantul că norocul nu-i mai ocoleşte şi că dacă 
viaţa îi invită să facă un compromis, atunci vor face, aşa cum s-a-ntâmplat de multe ori în această 
viaţă. În mod sigur o mână nevăzută aşează lucrurile azi, însă cu cât ne apropiem de finalul acestei 
decade, cu atât Jupiter coboară mai mult spre gradele inferioare ale zodiei Rac şi întăreşte opoziţia 
cu Pluton. Asta înseamnă că ceea ce vom face prin voinţa proprie, prin egoism şi vanitate, oricât de 
disimulate ar fi, generează efecte negative în plan social ca şi cum după un succes notabil, după o 
ridicare în înaltul cerului, urmează coborârea, căderea, prăbuşirea. 

Efectele acestei coborâri se vor vedea în 13 decembrie când Luna va trece prin Coada 
Dragonului şi când se va produce practic o deschidere faţă de înțelesurile ascunse ale acestei lumi. 
Corpul parcă îşi revine, mintea devine mai lucidă, oamenii se vor dovedi mai temperaţi, mai 
înţelepţi, mai puternici, mai rezistenți şi nu se vor mai grăbi atât de tare să-şi atingă ţinta. Pentru 
unii zilele de 13 şi 14 decembrie vor fi zile de interiorizare şi linişte. În 13 decembrie Jupiter şi 
Saturn ating pentru a doua oră trigonul la grad perfect pe semne de apă. Astfel, se încearcă din nou 
apelul la valorile solide ale vieţii, la muncă, la seriozitate, la înţelegere, la cunoaştere şi se va urmări 
ca prin acestea să se substituie beneficiile obținute prin mijloace mai puţin corecte. Jupiter este în 
plin mers retrograd însă Saturn nu, ceea ce va face un unghi bun pentru structurile sociale, pentru 
cele administrative, pentru stabilitatea financiară, însă nu pentru căutările spirituale, religie, etape 

ale devenirii personale şi, evident, nu este de bine pentru acele structuri sociale care se ocupă de 
cercetarea spiritului şi promovarea valorilor morale. 

Acest paradox va fi cu atât mai evident cu cât Saturn nu va mai putea media opoziţia lui 
Jupiter cu Pluton, asta înseamnă că orice stricăciune nu va putea fi rectificată decât printr-un 
sacrificiu, prin înlocuire, nu prin reparare. Dacă în privinţa funcţiilor, a obiectelor, lucrurile sunt 
clare şi acceptabile, în privinţa oamenilor, a fiinţelor, lucrurile devin complicate şi se menţin aşa 
pentru orice încercare de schimbare a individului din locul său, de modificare a statutului, de 
promovarea a unei valori care nu-l reprezintă sau nu-i aduce beneficii directe, are din partea relaţiei 
de 180 de grade Marte-Uranus o opoziţie puternică. 

În sfera acţiunilor comune, mulţi vor considera că sunt puşi în postura de a plăti pentru 
greşelile altora sau pentru greşelile lor, pentru că nu sunt în stare să-şi găsească liniştea, pentru că 
sunt singuri, că au standarde sau pentru că în tinereţe au păcătuit cu gândul, cu vorba sau chiar cu 
fapta. Cei care înţeleg aceste mesaje se vor arăta umili în fața destinului, umili în faţa lui Dumnezeu 
şi nu vor îndrăzni mai mult decât le este puterea. Şi aceştia sunt surprinşi că nu pot face faţă cu brio 
la ceea ce este dinamic şi vine din zona publică şi că orice vine spre ei îi încearcă pe linişte, 
astâmpăr, încredere în sine şi în destinul propriu. Retrogradarea lui Uranus va aduce un plus de 
mister, de misticism acestor conjuncturi. Acestea vor părea simple nostalgii ca dorul de casa 
părintească, de prietenii din copilărie, de mijloacele tradiționale de învăţare, de pixurile Flaro, 
uniforma şcolară sau absenţa televiziunii prin cablu ori a internetului. Altele se adâncesc în sensuri 
şi mai complicate lăsându-ne în voia unei puteri subtile miraculoase. Oricât de greu li s-ar părea, 
unii se vor lăsa în voia inspirației fiind capabili să aducă omenirii, valori substanțiale şi adânci. 
Toate acestea au legătură cu trecutul, cu dorinţe ascunse acolo, cu elemente pe care numai o minte 
genială ar putea să le localizeze atât de precis. Ele ne vin, însă, prin Coada Dragonului ca semne ale 
destinului, acum privite ca lecţii neînvăţate, ca dorinţe împlinite sau ca aspirații care prind acum 
curaj şi îndemn pentru a se ridica. 

În a doua zi de Taur (14 decembrie) întreaga simţire se va opune gândirii şi vom considera 
că mult mai câştigaţi sunt cei care îţi trăiesc viaţa, care se lăsă în voia evenimentelor, care-şi încântă 
simţurile, îşi satisfac nevoile, decât cei care urmăresc regulile sau se sacrifică. Jupiter, agresat de 
Lilith, pare să intervină aici cu aceste mesaje răsturnate şi ni se va părea chiar ridicol să căutăm alte 
explicaţii în momentul acestea când par să aibă un echivalent solid în realitate. Această realitate 
care vine spre noi în 14 decembrie este însă percepută alambicat. În primul rând, avem încă 
integrate cu sau fără voinţa personală reziduuri din zilele anterioare pe care nu le-am explicat şi care 
ne spun că viaţa e aşa cum ne vine mai bine la gură să spunem, ceea ce nu denotă maturitate, ci o 
joacă, apoi este şi tendinţa de a disimula nemulţumirea, pentru că în realitate acum, când ne 
invadează trecutul, nici nu avem cum să fim mulțumiți de ceea ce trăim. Sunt prea multe 
interferenţe şi este nevoie de o minte de supraom pentru a fi toate separate şi puse în ordine pentru a 
considera de care să fim şi de care nu mulţumiţi. Aceste variabile, în absenţa lui Lilith, ar aduce 
mici nuanţe desfăşurării evenimentelor. Tentaţia de a le privi pe unele dintre ele printr-o lupă şi de a 
considera că aceasta este dimensiunea lor reală ne va bulversa şi ne va constrânge să alegem greşit. 

Prima zi de Gemeni, la jumătatea lui decembrie, aduce un triunghi regal atipic între Luna, 
Marte şi Venus. El se formează când Luna încă se afla în Taur şi atunci avem două planete în semne 
de pământ şi una în semn de aer, apoi după ora 8:40, când Luna va trece în Gemeni, vom avea două 
planete în semne de aer şi un în semn de pământ. În aparenţă acest joc nu ar spune nimic, însă dacă 
ne gândim că aceste trei planete sunt protagonistele dorințelor personale, a relaţiilor intime, cele 
care aduc într-o sinastrie atracția dintre oameni, vom înţelege că vom avea două tipuri de modalități 
prin care ne vom deschide unii faţă de ceilalți: prin nevoi sau prin schimb de informaţii. Indiferent 
cum sunt ele direcționate, aceste mesaje par să destindă şi să ne facă să relaționăm mai uşor să ne 
spunem mult mai uşor ceea ce avem pe suflet şi să ne limităm dorinţele la ceea ce avem în jur. 
Acest tip de predispoziţie astrală pare o mare ciudăţenie pe lângă ceea ce a venit spre noi în zilele 
trecute. Am avut parte de atât de multă bulversare, de mesaje atât de confuze, nefiresc de confuze 
pentru cum este obişnuită mintea să lucreze, încât aceste elemente comune, simple şi uşor de 
recunoscut, ni se par aproape de nerecunoscut. 

Luna plină din Săgetător ne aduce însă şi revenirea lui Uranus la mersul direct. Acum când 
primeşte o opoziţie de la Marte va lăsa perioadei o impresie falsă, aceea de slăbiciune, de drama 
accentuată, ocupându-se numai de situaţii care nu au rezolvare. Poate că în asta constă şi 
genialitatea lui, poate că în felul acesta ne dăm seama care sunt elementele care ne frânează viteza 
de lucru prin accentuarea lor, prin intensificarea puterii lor de acţiune până la limita absurdului. 

Revenind la mersul direct, caracterul neobişnuit al gândurilor va lua o direcție stranie ca şi 
cum un monstru se trezeşte după ce efectul anestezicului a trecut. Acum caută în fizic să distrugă 
obstacolele pe care până mai ieri le înfruntă în minte. Prima zi de Rac (18 decembrie) va veni să 
confirme această agresivitate şi ne va oferi într-un context rafinat, educat, cel la care am tot lucrat în 
ultimele luni, un motiv negativ, cel al fricii, al suspiciunii. Crucea cosmică de pe semne cardinale va 
aduce întâi în plan social ceea ce în ziua următoare, 19 decembrie, oamenii vor manifesta în sfera 
intimă. Obişnuiţi ca monstrul să doarmă, ceea ce va ieşi acum pe spaţiul public va fi vizibil prin 
fenomene de masă, prin retragerea susținerii, prin defăimare, criticarea unui candidat, negarea 
valorii culturale a unei lucrări, argumentarea tendenţioasă a originii unui lucru, a unui popor sau, 
într-un mod şi mai dur, demararea unor proceduri de imixtiune. 

Din fericire, Lilith a ieşi din fereastra opoziţiei cu Pluton, asta înseamnă că un eveniment 
nefericit nu va fi tendenţios, ci doar amplu, păgubos, însă nu distrugător de valori, de destine, nu va 
răsturna mintea cuiva şi nu-l va introduce pe linia moartă. Astfel, a doua decadă a lunii decembrie 
va lua înfăţişarea unei reveniri, a unei modificări a vibraţiei pe segmentul afirmării de sine sau a 
exprimării la nivel public. Mulţi, supăraţi de ceea ce li s-a-ntâmplat în magazin, vin acasă şi urlă că 
divorțează, că-şi mută domiciliu sau că vor pleca din ţară. Dacă până acum au avut o explicaţie, fie 
într-un eveniment intens, amplu, fie într-o suită de evenimente prezentate în crescendo, acum totul 
se bazează pe o totală lipsă de control sau pe o fabulaţie. 


A treia decadă 


Ultima decadă a lunii decembrie debutează cu opoziţia dintre Lună şi Venus, ca un strigăt de 
nemulţumire, de durere, de tristeţe la indiferența celor din jur. Întreaga perioadă oamenii se vor 
plânge însă de lipsuri materiale sau de carenţe afective, de răspunsuri neadecvate, de critici 
nejustificate. Venus pe final de Capricorn poate aduce motive de izolare şi desprindere. De multe 
ori am invocat acestea în analize însă de această dată Venus, Micul benefic, pare revoltat pe tot ceea 
ce este bun, corect şi înălțător, superior şi curajos, adică vine să nege întreaga sa natură pozitivă 
prezentând-o în tonuri gri, străină de motivațiile cu care ne-a tot obişnuit de-a lungul acestui an. 

Acum, Luna şi Venus, două planete feminine, sunt în opoziţie, Marte şi Uranus, două 
planete masculine, sunt de asemenea în opoziţie şi tot ceea ce este pur, uşor de înţeles ne va revolta 
şi ne va pune într-o mare dificultate. Dacă visul a fost constructiv, daca acțiunea directă, 
competitiva a fost preferată, acum nimic nu pare să mai fie util. Nimic nu ne mai mulțumesc şi 
nimic nu mai poate să ne ducă spre un rezultat concret şi sigur. De partea cealaltă, într-un plan al 
concretului, lumea se schimbă şi ceea ce se evidenţiază acum, ceea ce se ridică din aburii adânci, 
este o formă de agresivitate îndreptată propriului statut, o negare a realizării, o renunțare la 
demnitate, funcție, statut, o luptă împotriva plăcerii ori o abandonare a fiinţei într-un nivel inferior. 
Societatea nu ne poate ajuta în direcţia aceasta pentru că Jupiter şi Pluton, două planete ce 
patronează justiţia lumească şi cea divină, sunt de asemenea în opoziţie şi tocmai de aceea 
patrimoniul personal este acum răscolit de convingeri pe care le-am crezut uitate, de dorințe 
distructive la care trebuie să renunțăm conştient şi pe care trebuie să le combatem cu maximă 
eficienţă. Nu se ştie de ce toate vin acum grămadă peste noi. Misticii vor considera, ca de multe ori, 
că încercările mari vin la oamenii pregătiţi sufleteşte, la cei care au înţeles cum funcționează şi au 
nevoie să marcheze, să înscrie înţelegerea, informaţia, într-un segment specific, acela în care 
lucrează. Alţii, care consideră că au cu Dumnezeu o relație mai apropiată, cred că li se acordă 
atenţie prin aceste probleme şi vor căuta prin tot ceea ce fac să-şi dramatizeze întreaga viaţă şi să se 
supraevalueze şi moral şi spiritual. Alţii vor visa că în timp ce Universul se ocupă de teste, noi ne- 
am putea face de cap, am putea din nou să ignorăm toate acestea şi apoi să ne bucurăm că trăim, că 
suntem indiferenți şi că avem în continuare şansa de a trăi liber, fără efort, încrâncenare, muncă, 


© Gheorghiță COSER, www.coser.ro 


Previziuni astrologice pentru anul 2013 97 


responsabilitate. Aceste trei tipuri de opoziții care se ridică acum pe cerul acestei zilei ne vin în 
ajutor, chiar dacă mesajele lor sunt tendențioase. Ele ne spun că aceste tipuri de reziduuri, dacă 
există în forul interior, se vor ridica şi-şi vor cere drepturile şi observându-le avem datoria de a le 
înlătura. Aşa după cum lesne putem observa, calitatea acestei ipostaze este mai curând una de 
înţelegere, de cunoaştere şi ea ne îndeamnă să privim calitatea întregului prin lecţii de viaţă. 

Cultivând valorile creative şi generozitatea, căldura contactului şi înțelegând necesitatea 
sacrificiului pentru idealul propriu, Luna ne îndeamnă, prin statutul de planeta mediatoare opoziţiei 
Marte-Uranus, să ne alegem din nou ţinte foarte înalte şi să depunem tot efortul de care suntem în 
stare pentru a ni le atinge. Doar prin aceste ţinte agitația şi nervul, constrângerea şi libertăţile haotic 
alese sunt permise. Totuşi aceste ţinte ne vor complica modul de a înţelege dreptatea, moralitatea, 
modul cum ne acordăm credibilitate şi cât de aprig ne vom arăta orientaţi spre idealul ales. Se pare 
că va fi nevoie de o doză de încredere mai mare decât am investit până acum, de un elan mult mai 
puternic pe care unii îl vor vedea drept fanatism, însă el nu este decât efectul unei convingeri care 
nu mai are nevoie de nicio confirmare. 

Pe 21 decembrie când Soarele se grăbeşte să treacă de solstiţiu, Venus intră în mers 
retrograd şi va sta aşa până pe 31 ianuarie spunându-ne încă de pe acum că socotelile cu anului 
2013 nu le încheiem acum. Abia acum înţelegem cât de uşor de păcălit sunt oamenii, mai ales cei 
care nu sunt maturi din punct de vedere afectiv, care nu ştiu ce-i încântă şi ce îi întristează, care nu 
sunt stabili unei relaţii, se privează singuri de sentimente valoroase. În felul acesta, ajung să se 
compătimească pentru că muncesc prea mult, pentru că sunt privaţi de bucurii simple, dar în 
realitate ei sunt cei care fac asemenea alegeri. Dacă ar fi să invocăm o poziţie din istoria omenirii 
care să edifice foarte clar poziţia lui Venus în Capricorn, atunci am invoca îndârjirea cu care 
germanii sau revigorat după Primul Război Mondial pentru a se implica, în aproximativ două 
decenii, în altul. În felul acesta, interesele personale erau puse în faţa interesului statului, cultul 
pentru muncă şi severitatea pe care o arătau în defavoarea altor bucurii ale vieţii. 

Aceste aspecte legate de muncă şi evaluarea ei să ne conducă la o aprofundare a relațiilor 
dintre indivizi, la descoperirea altor tipuri de relaţii, la cultivarea respectului. Prin respect oamenii 
îşi duc mai uşor viaţa şi nu-şi mai invadează unii altora intimitatea, aşa cum s-a-ntâmplat în decada 
anterioară când Luna, Venus şi Marte au căutat puncte comune pentru a descoperi plăcerea. Acum 
utilul devine mult mai important şi el este indicat de dizolvarea multora dintre problemele sociale. 
Lilith încet, încet îl abandonează pe Jupiter şi va permite atingerea punctului în care oamenii se pot 
exprima mult mai bine, în absenţa emoţiilor care i-au bulversat atât de mult. 

Vedem acum, în preajma sărbătorilor, că suprimarea emoţiilor care nu sunt împărtăşite se va 
solda cu un efect bun şi îi va ajuta pe oameni să-şi dezvolte alte tipuri de sentimente care se vor 
dovedi complet noi faţă de ceea ce s-a-ntâmplat în ultima perioadă. Chiar în 25 decembrie Marte şi 
Uranus îşi împlinesc opoziţia lor şi în felul acesta sunt aduse la lumina confirmări, se uzează de un 
probatoriu care nu are nimic de-a face cu realitatea pentru că face trimitere la o perioadă când 
emoţiile erau orientate altfel, când oamenii se simțeau constrânşi să procedeze în acel mod. Acum 
constrângerile sunt de altă natură. Ele vizează gestionarea unui fond naiv, natural, cultivarea unui 
talent, promovarea unei informaţii, a unei lucrări, a unui proiect, toate cu scopul de a repara un 
neajuns, de a ridica standardul de viaţă, de a ne oferi emoţii constructive, puternice şi benefice. 

Nu încape îndoială că toate acestea sunt de scurtă durată pentru că din 31 ianuarie 2014 
Venus va reveni la mersul direct şi ceea ce părea decisiv, atunci va căuta să se întoarcă la ceea ce se 
invocă acum. Astfel, cei care judecă situațiile cu mai mult elan, care se deschid mai uşor, îşi vor 
lăsa un loc în agendă, vor lua în calcul toate variantele şi în locul unei reacții temperamentale, vor 
prefera o amânare, aşa cum îi stă bine unui om înţelept. 

Pe 26 decembrie, când Luna i se alătură lui Marte la careul în T cardinal împlinit cu Uranus 
şi Pluton, Junon va intra în Peşti şi ne va îndemna să fim rezervaţi față de împărtăşirea 
sentimentelor, să ne axăm mai mult pe profesie, pe dezvoltare personală, pe înţelegerea corectă a 
anturajului. Acesta este momentul în care mulți vor considera la fel ca în urmă cu câteva zile că 
dragoste nu face decât să ne complice existenţa, că limitarea modului de exprimare spre câteva 
persoane, într-un grup select, elitist, ne va oferi multiple satisfacţii. Astfel, cu Venus retrograd în 

Capricorn, cu Junon în Peşti, cu Marte în exil, tabloul vieţii personale ne îndemnă spre a ne găsi 
fericirea acolo unde nu prea o căutam de regulă: în interior. Interiorul poate fi pentru mulți familia, 
cercul de prieteni, dar şi sufletul personal, cel care ne poate aduce mai multă fericire decât am putea 
culege de pe câmpurile patriei. 

Astfel, în 28 decembrie când am crezut că toate s-au aşezat la locul lor, Luna din Scorpion 
ne va spune că acolo unde ne-am aşezat, acolo va trebui să ridicăm o catedrală. Şi în aceste două 
zile de Scorpion ne vom pune din nou bazele unei descinderi de această dată socială. Aşa cum este 
lesne de observat vom întâmpina o anume rezistență, în primul rând din partea propriei persoane, 
din partea propriului confort şi apoi din partea celorlalți pentru că şi ei vor căuta în interior, în 
intimitate ceea ce societatea nu le-a putut oferi. Se prevede astfel că sărbătorile de iarnă urmează să 
fie reuşite pentru cei care îşi aleg cu grijă anturajul, pentru cei care nu se lasă deloc încântați de 
destinaţii exotice, dar care ştiu să-şi apropie pe cei mai buni şi devotați prieteni pentru a fi în 
siguranţă dacă, sub entuziasmul unei cupe de şampanie, gura o ia înaintea minţii. 

Semnul leziunilor prin cuvânt va atinge maximul de intensitate în ultima zi a anului, zi care 
va aduce împlinirea careului dintre Marte şi octava sa superioară, Pluton. Ne va lipsi curajul şi ştim 
că din laşitate, din necunoaştere, dintr-o suită întreagă de factori care ne spun că nu mai suntem în 
lumina reflectoarelor, ci undeva sub scenă sau pierduţi în culisă, oamenii se dedau la gesturi de 
proastă factură. Stă însă în puterea noastră să ne alegem cu grijă anturajul pentru a reuşi să încheiem 
cu succes anul calendaristic, pentru că vibraţiile acestea nu ţin cont de calendarele oamenilor, ele se 
duc până departe în 2014, în prima etapă, până la finalul lui ianuarie, apoi până în martie sau chiar 
mai încolo. 


Anul 2013 este aşadar un an al încercărilor pe care singuri ni le construim. Deşi am înţeles 
asta din prezentarea pe luni a anului, vom reuşi să surprindem şi alte aspecte, poate mai directe şi 
mai personalizate pe cele 12 zodii, aşa cum ne învaţă zodiacul european că sunt. 

ZODII 


“Exista în noi ceva mai adânc decât noi însine” 
Fericitul Augustin 

Pe ideea de la agonie la extaz, cei născuţi în zodia berbec au un an 2013 pus pe glume mari 
şi pe tragedii şi mai mari. Pentru că sunt firi ce idealizează uşor, dar care nu se pot desprinde de 
latura practică şi care refuză, fie şi numai pentru o clipă, să mediteze asupra condiţiei lor, asupra 
greşelilor pe care le vor face, asupra a ceea ce sunt pe punctul să înfăptuiască. Pentru că îl au pe 
Uranus pe semnul lor, factorul de risc se menţine încă şi ştiu cum este să rişti, să te arunci cu capul 
înainte, expresie care li se potriveşte foarte bine, pentru că au avut parte de acest tranzit şi în 2011, 
şi în 2012. Ceea ce nu se ştie dacă au reuşit să înveţe sunt lecţiile referitoare la careurile pe care 
Uranus şi Pluton le împlinesc până în 2016 şi care le vor aduce evenimente cât pentru o viaţă 
întreagă având parte de schimbări spectaculoase de informaţii, de amplificarea unor situaţii extrem 
de dificile care s-au manifestat încă din 2012. 

Legând casele X-I prin careul lor, planetele Uranus 
şi Pluton ne aduc în faţa unor viclenii teribile. Pe de o 
parte desfăşurarea evenimentelor îi îndreaptă pe aceştia 
spre planul social, iar pe de alta îi contractă spre o zonă 
personală, intimă, pe care şi-o neglijează. Rupturile care 
survin şi care sunt cauza faptului că nu reuşesc prea bine 
să împartă cele două sectoare, se vor transforma în 
evenimente nefericite, în modificări în segmentul medical, 
în stabilitatea personală, dar şi referitor la mesajul pe care 
berbecii doresc să-l transmită anul acesta. Pluton, deschis 
către a construi monumente, către a gestiona un fond 
puternic, va avea pentru aceşti nativi conotaţii sociale 
majore. Aceştia vor deveni lideri de opinie, eroi, se vor 
martiriza atât de mult pentru că anul acesta vor avea 
sentimentul că viaţa lor li se schimbă considerabil. Da, li se schimba anul acesta viaţa, dar ea va 
continua să se schimbe şi în anul viitor, şi în celălalt an de după acesta, până în 2016, când careul 
celor două planete se va slăbi, izbutind să impresioneze opinia publică prin descinderi geniale. Se 
va pune problema unei forţe impresionante, a unei calități aparte aplicată mijloaceleor folosite în 
aşa fel încât ingeniozitatea cu care sunt înzestrați acum să le aducă în egală măsură o forţă creatoare 
impresionantă. 

Pe acest fond al recunoaşterii şi exprimării la scenă deschisă, intervenţia lui Saturn din casa 
a VIII-a va da evenimentelor o notă tragică şi complicată, punându-i în faţa unor experienţe 
remarcabile. În 2012, Saturn pe casa a VIl-a i-a încercat pe relaţii, aşa cum a făcut din 2009 
încoace, invitându-i la forme stranii de asocieri, la legături neobişnuite care i-au maturizat şi i-au 
făcut să vadă viaţa mult mai clar şi practic. Acum aspectul practic al vieţii se va răzbuna pentru că 
ajung să ceară prea mult de la viaţă, să pretindă ceea ce nu se poate obţine, iar ceea ce obţin să fie 
încadrat în aceeaşi categorie a insatisfacţiei sau regretului. Nu se pot stabiliza, nu se pot tempera şi 
nici nu dovedesc faptul că încercările ultimilor 3 ani i-au călit. Ţin acestea pentru sine ca şi cum 
acestea sunt elementele cele mai valoroase pe care le deţin şi, tocmai pentru că au fost marcați de 
evenimente dure, devin reţinuţi şi ascunşi, misterioşi. Misterul şi secretul pe care le deţin aceştia au 
însă un rost bine definit în existenţele lor. Cu Capul Dragonului în casa a VIII-a berbecii sunt 
marcați de rostul vieţii şi aşteaptă să li se întâmple ceva fabulos, ceva trainic, să vină spre ei un 
noroc teribil pe care aproape că-l adulmecă din aer aşa cum animalele de pradă iau din aer mirosul 
viitoarelor victime. Misterul se combină acum cu lecţiile învăţate şi rezultanta va fi una ce va 
deveni de-a lungul acestui an când bună, când rea, în funcţie de unghiurile pe care Saturn le va face 
cu celelalte planete. 

Cadrul general ne mai indică, însă, o componentă pe care berbecii o vor înfrunta de-a lungul 
acestui an: Neptun în Peşti. Ştiu de anul trecut cum este să-ţi faci speranţe false, să aştepţi prea mult 

de la oameni care nu mai vor sau nu mai pot să te ajute, să ceri de la corp mai mult decât poate el 
oferi şi să cauţi să compensezi prin medicaţie, suplimente, ori forme neconvenţionale de tratament 
uzura destul de avansată pe care o manifestă. Nu doar ei, ci cu toţii, nu avem informaţia organică a 
lui Neptun în Peşti, tocmai de aceea, mai agresiv decât Saturn, această planetă îi va îndemna pe 
berbeci anul acesta să-i înfrunte fricile cele mai mari, să vadă cu ochii larg deschişi ruinele pe care 
nu mai pot construi alte palate, aşa cum doresc şi să caute să-şi protejeze sănătatea fizică sau chiar 
cea mentală, să evite exploziile temperamentale repetate şi prin diminuare să înţeleagă cât de mult 
au ajuns să se neglijeze din naivitate, indecenţă sau indolenţa. 

Jupiter va avea şi el pentru berbeci un mesaj complicat trecând de la Gemeni la Rac cu Lilith 
după el, ducând la extreme pe care doar ei le pot atinge, mesajul şi emoția căutând în zadar să facă o 
combinaţie între acestea. Ceea ce îi va încuraja îi va slăbi şi mai tare, iar ceea ce îi va îndemna să 
simtă îi va pune în faţa unor dureri de care vor avea impresia că au fugit toată viaţa. Vor fi însă 
centraţi pe ideea de societate, pe necesitatea de a le oferi un tribut, de a căuta prin această formă de 
exprimare să se stabilizeze pe o direcţie pe care o consideră ei bună. Din nefericire, nimic nu este 
sigur şi tot ceea ce pare corect şi eficient la începutul anului, din iunie încolo va cere o altă abordare 
şi în această nouă înfăţişare vor învinge doar cei care pot mai mult, care au acumulat în 2012, care 
nu cer lucruri absurde de la viaţă şi care reuşesc să alterneze dinamismul cu relaxarea, efortul cu 
vindecarea, curajul cu compasiunea şi înţelegerea cu căutarea. 

Vor dezvolta o mare curiozitate faţă de orice tip de asociere care îi poate stabiliza social, 
care îi va pune mai bine în valoare, motivând că doar din acest tip de asociere se naşte ceva, doar 
aceştia reuşesc să-i exploateze berbecului cele mai valoroase resurse. 

Aşa după cum se vede, 2013 este un vis pentru berbeci, o descindere pe zona de graniță 
dintre viaţa personală şi cea publică, refuzându-şi bucurii care îi pot duce spre anonimat, chiar dacă 
asta înseamnă întărirea structurii lor de rezistenţă (avere, statut, sănătate) şi aruncându-se în valurile 
vieții, cer mai mult, dorind să urce mai sus pe o poziţie care li se pare mai stabilă şi mai privilegiată. 
Procedând aşa se vor epuiza şi chiar dacă, probabil, creaţiile lor vor rămâne în posteritate, 
instrumentul li se va toci şi dacă berbecul nu se va diminua, fie şi numai spre finalului anului, 2014 
va fi un an catastrofal pentru ei învinuindu-i că au aruncat pe o plăcere de o noapte agoniseala de o 
viaţă. 


Ianuarie 


Prima lună a anului este pentru berbeci acel suflu nou. Vor spera într-o schimbare valoroasă 
şi cu fiecare zi a lunii se vor adânci în şi mai multe speranţe pentru ca la finalul lui ianuarie să 
realizeze că nu pot să le ducă pe toate, că nu pot să facă față tuturor solicitărilor şi că ba 
interlocutorul este de vină, ba naivitatea lor, ba destinul că le încurcă şi nu le pune, în locul său, în 
ordine. În intervalul 12-15 ianuarie vor fi tentaţi să schimbe baza colaborării, să-şi aducă utilaje noi 
la serviciu, să abordeze problemele altfel, să se caute cumva să se ridice deasupra celorlalți, însă nu 
printr-un atac direct la adresa problemei, ci prin sincope, prin invocarea unei soluţii pe care nu le 
explică în totalitate, prin aruncarea lor la îndemâna tuturor, fără a le spune acestora cum să 
procedeze, fără a le oferi cheia. Misterul acesta va fi edificator pentru el şi îl va cuceri în totalitate. 
Tot anul va fi aşa de ascuns, secretos, distant, poate chiar superior şi nimic nu va reuşi să-l scoată 
din această stare de vreme ce în acest început de an are cele mai directe şi solide confirmări ale 
faptului că procedează bine. La finalul lunii, Jupiter va reveni din mersul retrograd şi îl va găsi pe 
berbec atât de grăbit şi prea precipitat încât nici nu va mai avea timp să se bucure de ceea ce l-ar 
putea evidenția, de premiile pe care le va primi sau de experienţa care îi va fi atât de lăudată. 


Februarie 


Pe fondul general a lunii februarie, berbecul va interveni cu o adâncă stare de plictiseală. 
Acum ştie, înţelege, deţine, poate, că au fost dovedite toate acestea şi se poate ascunde pe sine de 
ceea ce vine spre el, nedorind să divulge faptul că se simte obosit, că rezistenţa corpului scade, că 
simte nevoia să doarmă mai mult, că nu poate face faţă atât de uşor stresului şi că îşi caută tot mai 

mult un loc liniştit şi cald pentru a hiberna. În tot acest joc, va fi destul de activ în negaţie şi pasiv 
în a se ocupa de sine, lăsând ca lucrurile să vină de la sine. Astfel, pericolul de a accepta orice fel de 
tratament, de a i se face o intervenţie cu titlul de experiment, de a se oferi pe sine pentru un studiu 
este foarte mare şi, evident, foarte periculos. În toată această perioadă, intrarea lui Saturn în mers 
retrograd pe casa a VIII-a îi face să piardă din acumulările lunii ianuarie, să se lupte pentru o cauză 
pierdută, să se risipească în proiecte care nu le mai sunt atât de accesibile şi să-şi dea seama la 
finalul lunii ca valorile pierdute nu mai pot fi recuperate, nu mai pot fi reeditate, nici măcar dacă 
obiectele pe care le reprezentau vor fi adjudecate din nou. Vor înţelege, astfel, că demersul social, 
cel care va fi atât de important azi, se va dovedi unul riscant şi tăios, încărcat de satisfacţii care nu 
sunt deloc atât de benefice pe cât au crezut. Această înţelegere dureroasă va fi susținută de careul lui 
marte cu Lilith împlinit pe 25 februarie şi apoi de trigonul lui Marte cu Capul Dragonului. Deşi 
lecțiile de viaţa sunt greu acceptate de berbeci, ei preferând să se mândrească mai mult cu 
experienţa, decât cu învăţătura desprinsă dintr-un episod, vor avea asupra lor un impact pe care nu l- 
au mai avut până acum, ca şi cum au înţeles şi ei că viaţa este complicată şi că informaţiile, 
oamenii, valorile nu ne sunt tot timpul la dispoziţie şi că este nevoie de puţină seriozitate în a ne 
pune în cămară vedetele sezonului pentru a ne folosi de ele şi mai târziu. 


Martie 


Prin această înţelegere din nou berbecii prind elan, din nou se simt deasupra celorlalți şi 
când vor beneficia şi de intrarea lui Marte pe zodia lor, în 12 martie, o serie întreagă de evenimente 
care ţin de forţa de influenţă, administrarea, chiar acumulare, vor intra în curtea lor şi îi vor ridica 
spre noi realizări, spre o nouă etapă a vieţii. Ştim din analiza generală că această aglomerare pe 
Peşti aduce apelul la experienţe trecute, iar berbecul va reuşi acum să impresioneze cu cât de 
calculat poate fi şi, mai ales, cât de diplomat. Aşa cum bine ştim, nu va ţine pentru că apropierea lui 
Marte de Uranus îl transformă pe berbec într-un duplicitar, într-o persoană care nu este deloc 
mulţumită cu ceea ce are sau primeşte şi vrând mai mult ajunge să strice, să-şi descopere adevărata 
sa natură, aceea care se aprinde ca focul de paie şi se stinge la fel de repede. Va fi greu să-i vorbeşti 
unui berbec în intimitate despre ceea ce va fi necesar să strângă pentru familie, de vreme ce 
obiectivul său nu va fi stabilitatea personală, familia şi nici acumulările acesteia, ci imaginea 
socială, puterea de a modifica ori de impregna contextul social atât de tare cu imaginea sa încât să 
nu mai fie nevoie în altă perioadă a vieţii sale să mai facă asta. Berbecul îşi va juca o carte anul 
acesta, una dură, puternică şi dacă nu va şti să se oprească la timp va pierde mult şi i se va diminua 
şi încrederea în sine. 


Aprilie 

Greu de suportat în intimitate, berbecul va reuşi să-i mulțumească însă pe toţi dacă aceştia 
sunt suficient de abili încât să-l implice pe acesta în proiecte care au nevoie de spaţiu mare de 
desfăşurare. Astfel, de la începutul lunii şi până pe 20 aprilie, când Marte va trece în Taur, neputinţa 
berbecului de a-şi iubi consoarta, copiii, mai mult decât să-şi dorească ridicarea în sferele înalte, îl 
va consuma teribil şi va încerca să gândească pentru alții, va inventa, construi şi aşeza pentru cei din 
Jur cât pentru un an întreg. El va şti că acum se va implica în ceea ce poate constitui în timp o 
contragreutate la sărăcie, o forţă care neagă suferinţa şi asta pentru că este atât de concentrat pe ceea 
ce are de făcut încât nici nu o mai percepe la adevărata valoare. 

Pe acest fond, berbecului îi apar propuneri noi. Se va simţi liber să accepte şi din această 
cauza luna aprilie poate deveni una de referinţă la capitolul relaţionare. Intrând în mers retrograd în 
mijlocului lunii aprilie, Pluton, din casa a X-a îl incită pe berbec cu succesul de la începutul anului. 
Știind numai el cât de mult s-a consumat şi, de asemenea, ştiind că nu doreşte să ceară ajutor de 
vreme ce urmăreşte să-şi adjudece totul şi deci să nu împartă ceea ce ar putea obţine, va fi rezervat 
în faţa acestor elemente novatoare. Totuşi, ziua de 21 aprilie pentru berbeci poate fi o zi în care îşi 
pierd luciditatea, nu văd, nu aud, nu mai ştiu şi nici nu-şi amintesc nimic din ceea ce şi-au propus să 
nu uite niciodată. Acceptă ceea ce nu le este de folos şi se procopsesc, când nu se aşteptau la aşa 

ceva, cu un pietroi legat de gât, cu o mare greutate socială, una complicată, care le inspiră teamă şi 
lipsa de perspectivă. În felul acesta, vor înclina foarte mult balanţa spre ceea ce au reuşit anterior 
pentru a merge totuşi pe un teren cunoscut. 

Spre finalul lui aprilie, Marte, guvernatorul lor, intră în Taur şi în invită la cheltuieli şi, 
deopotrivă, la justificarea lor, la desfăşurarea într-un registru al costurilor, judecând totul după cât 
de valoros este, cât de multe are de oferit, câtă energie. În acelaşi timp finalul lunii aprilie este 
pentru berbeci şi unul nostalgic. Regretă mult că au pierdut forța activă şi deschiderea pe care au 
avut-o în ultimele aproximativ 40 de zile şi unii vor încerca, acolo unde contextul personal permite, 
să reediteze un succes, o legătură, un tip de activitate sau chiar o formă de descindere socială. Viaţa 
este plină de surprize şi ei sunt, cu Uranus pe semnul lor, dispuşi să-şi depăşească extrem de uşor 
limitele, să iasă din specificul pe care nu l-au părăsit niciodată, nici chiar acela de oameni dezinvolți 
care nu se încadrează în reguli, care nu le respectă şi le sfidează, fără să se preocupe câtuşi de puţin 
de consecinţe. 


Mai 


Luna mai vine pentru berbeci cu reguli, cu disciplină şi tocmai de aceea poate fi pentru ei 
una dintre cele mai neplăcute şi respingătoare luni de peste an. Alte luni, mai grele pentru alţii, nu 
vor reuşi să-i impresioneze prea tare pe berbeci, însă ceea ce închide, limitează, restrânge, 
constrânge, adică impune precizie şi disciplină, aşa cum se va întâmpla în luna mai, înseamnă 
pentru ei cea mai mare neplăcere care li se poate întâmpla. Debutul acestei luni survine cu o 
opoziție Marte-Saturn, cu Saturn retrograd şi îi ajung din urmă restanțele, facturile neplătite, 
creditele, abia acum realizează că au datorii şi că enervându-se vor fi pe punctul de a contracta o 
alta pe care să o achite mult mai greu. În felul acesta, prieteniile şi relaţiile pe care le vor dezvolta 
vor fi marcate de noile necesităţi, de nevoile ce au apărut acum şi care vor pune un stigmat pe tot 
ceea ce însemna devenire personală, progres, dobândirea unor certificate de recunoaştere sau chiar 
de valorificare a muncii. 

În această lună berbecii îşi vor manifesta dorinţa de a schimba ceva substanţial în existenţa 
proprie, în ideea că vor scăpa de ceea ce-i constrânge. Fiind în fereastra careului Uranus-Pluton, în 
situaţia în care Uranus şi-a pus un accent puternic asupra personalităţii lor, orice formă de revoltă pe 
care o vor manifesta în această luna îi va duce spre pierzanie. În încercarea de a repara, în realitate, 
vor strica pentru că nu vor reuşi să gândească prea bine situaţii, ghidându-se mai mult după nevoia 
acută de a fi liberi fără a mai ţine cont de reguli, persoane, scheme de lucru, proceduri. Chiar dacă 
pentru ei luna mai va fi una dificilă, pentru ceilalţi, berbecii vor părea utili şi inspirați, puternici şi 
deschişi, dispuşi să le ofere soluţiile bune. Nu vor spune tot, nu se vor implica cu toate forțele 
pentru că, ştim, ceva îi reţine şi misterul îi va face să se simtă în siguranţă, dar agitația şi teama 
constituie elementele cele mai dificile pentru ei, nefiind capabili să le transfere celorlalți. Mijlocul 
lunii mai îi va găsi pe berbeci în postura de a cere de la viaţa schimbări majore. Mulţi berbeci vor 
dori să-şi schimbe garderoba, mobila din casă, poate chiar casa, iar ceea ce aveau, să ofere spre 
vânzare pe preturi mici, să ofere drept cadou numai să scape şi să se simtă cuprinşi de un suflu nou, 
să se poată schimba aşa cum îşi doresc. 


Iunie 


Intrarea lui Marte în Gemeni la finalul lunii mai îi va ajuta pe aceştia să-şi scoată din interior 
tensiunea şi să o poată experimenta. Pe casa a III-a, a comunicării, guvernatorul lor va intra într-un 
con de lumină, pentru că se va afla în sextil cu Uranus, cel care îi îndeamnă spre puternice 
reformulări. Astfel, multe dintre cele negative vor fi mult mai uşor explicate, îşi vor găsi rostul, 
puterea şi se vor manifesta prin mijloacele cele mai bune şi corecte posibil. Dacă au jignit, rănit sau 
nu au reuşit să ajute suficient pe cineva din jur, dacă prin transferul de valori care va domina luna 
mai au oferit celor din jur şi elemente negative, berbecii pot în iunie, cu un simplu “lartă-mă” să 
rezolve tot, să usuce lacrimi, să se ridice din negură, să primească atenţie şi sprijin, mai exact să li 
se deschidă drumuri. Ştim că luna iunie este marcată de trecerea lui Lilith şi a lui Jupiter în Rac şi 

este important să ştim că berbecii vor cere iertare, se vor arăta îndureraţi de greşelile făcute, vor 
căuta să repare doar pentru a reuşi să obţină o deschidere potrivită, doar pentru a anula obstacole. 

Cu Marte într-o casă dinamică şi expresivă, dar cu Marele benefic şi tentaţia în casa familiei, 
berbecii se vor transforma în mici torționari, nu pentru asociaţi, colegi de serviciu, societatea, ci 
pentru familie, rude, partener de viaţă. În 2013 vor minţi sau, pentru cei care doresc să-şi formeze o 
familie, vor căuta partenerul cel mai slab pe care să-l exploateze şi pe care îl vor convinge că viaţa 
aşa este, dură, intransigentă, apăsătoare, aşa cum se va dovedi alături de el. În acelaşi timp pot fi 
confuzi în privinţa stabilității relaţiilor în familie, căutând mai curând să-şi cumpere liniştea, decât 
să şi-o construiască prin probe, dovezi, un anume statut. Dacă în mai au fost ori foarte plictisiţi de 
viaţă, ori revoltați la culme pentru ceea ce au simțit ei că le trece pe sub nas şi nu pot face nimic, în 
iunie vor fi mai puţin corecţi cu cei din jur şi prin acest fapt vor reuşi să se rupă de caracterul 
pozitiv al mesajului revoluţionar cu care s-au lăudat de la începutul anului. Au şi încredere şi când 
va veni vorba despre a-şi impune punctul de vedere, se vor dovedi neobosiţi, puternici, vor reuşi să 
inventeze argumente extrem de credibile cărora le lipseşte o piesa mică, o informaţie subtilă, o 
nuanţă, pentru a avea statut de adevăr. Însă doar ei ştiu asta şi în lunile de vară se vor compromite 
lăsând lucrurile în voia lor sau impulsionându-le doar pentru a le vedea în vitrină etichetate cu 
numele lor. Până în toamnă, când Lilith îl va mai elibera puţin din corset pe Jupiter, caracterul bun 
al familiei, liniştea căminului, succesul în intimitate, sunt vise pentru berbeci şi oricât de mult se vor 
strădui să facă această nemulțumire ori această suferință să strălucească, realitatea ei nu o pot 
schimba. Vara lui 2013 este încărcată de probleme pentru berbeci, de conflicte mai mult pe ascuns, 
cu perdea, dincolo de cortină, dar care se vor dovedi la fel de virulente sau de complicate. 


Iulie 


Începutul lui iulie îi găseşte cu şase planete retrograde, printre care şi Mercur care, pe casa 
familiei, îi va face tulburător de confuzi şi neputincioşi în a-şi găsi liniştea în familie, în a se 
echilibra, în a-şi găsi rostul şi a identifica sursa puterii lor. Neştiind de unde să apuce problema, de 
unde să înceapă în deschiderile sale, berbecul va alege să se adâncească în ceea ce crede că are sub 
picioare, un teren moale, mlăștinos în care se scufundă cu cât se va agita mai tare. În luna iulie va 
înţelege că viaţa este complicată şi că există un rost pentru care trece prin aceste crize, pentru care 
relaţiile sale sunt atât de complicate şi unii, care se cred mai conştienţi şi mai în măsură să-şi judece 
viaţa, îşi vor face procese de conştiinţă pentru lipsa de consideraţie dezvoltată în prima jumătate a 
anului. La mijlocul lunii iulie Marte va trece în Rac şi îşi vor pierde şi motivaţia, reuşind în timp 
scurt să-şi tulbure succesul pe care l-au ridicat cu atât de mare efort. Mijlocul lunii iulie este 
edificator pentru berbeci, ei devenind pentru ceilalți exemplul clar al faptului că în viaţă nimic nu 
este foarte sigur, nici chiar rezultatul final. Dacă ar fi să judecăm situaţia, este clar că sunt vinovaţi 
pentru gradul de dezechilibru pe care îl trăiesc. Sigur, în mod absolut sigur sunt şi berbeci care au 
reuşit prin educaţie să-şi dezvolte un simţ umanitar special şi care nu vor dori nici în ruptul capului 
să se compromită în mai şi nici în iunie şi care, spre surprinderea celorlalți, vor aştepta până când va 
răsări soarele şi în curtea lor. Aceştia însă vor dezvolta o formă stranie de negativitate, adică se vor 
teme, îşi vor pune la îndoială toate calităţile şi nu va mai fi nevoie să vină cineva din jur şi să-i 
deposedeze de bunurile cele mai de preţ, chiar dacă nu le vor arunca pe fereastră se vor uita la ele şi 
se vor întreba care le este rostul, de ce a trebuit să muncească o viaţă întreagă pentru nişte cutii de 
lemn ori pentru nişte bucăţi de cârpa. Dacă se vor limita la acest tip de observaţie, nu ar fi nicio 
problemă, însă se vor extinde cu observaţiile acestea spre altele şi mai adânci, considerând că le 
lipseşte ceva, un talent, o informaţie, poate chiar o doagă de vreme ce au ales să şi le adune, să şi le 
procure, să le protejeze şi să le considere atâţia ani obiectele preferate. În felul acesta, ating un 
moment intens al dramei şi vor părea celorlalți lipsiti de judecată sau aflați în punctul terminus în 
care au cedat. 

Deşi în plan social acestea nu dau semne că se rezolvă, în intimitate intensitatea acestora se 
va mai diminua puţin fie prin faptul că susținătorii încep, puţin câte puţin, să-i părăsească sau pentru 
că au început să se înveţe cu durerea. În felul acesta, poate chiar mai repede decât celelalte zodii, 
berbecul îşi va da seama că, în ceea ce-l priveşte, este propriul său obstacol, duşmanul cel mai 

dificil, oponentul cel mai abil. Judecând aşa reuşeşte să-şi mai diminueze puţin din agresivitate, din 
spiritul combatant, din negația cu care lucrase foarte bine în prima parte a anului şi să constate care 
sunt în esenţă efectele muncii sale. Acum culege banii unei investiţii, primeşte răspunsuri la 
demersuri mai vechi, este recompensat pentru munca sa şi poate chiar apreciat pe măsura 
caracterului pozitiv al acţiunilor sale. Dacă însă nu s-a călit prin ceea ce i s-a-ntâmplat, va reuşi să- 
şi ofere un salt, să se ridice din nou pe valurile cele mai înalte şi să strige cât îl ţin plămânii că este 
cel mai înalt din lume pentru că, spre finalul lunii iulie, să atingă una dintre cele mai dureroase şi 
agresive dezamăgiri ale anului 2013. În 28 iulie Marte, guvernatorul lor, va face opoziţie cu Pluton, 
deci se va afla şi în careu cu Uranus din zodia lor, şi aceste unghiuri vor reuşi să definitiveze ceea 
ce a fost rău şi s-a construit în ultimele luni. Pe ideea o nenorocire nu vine niciodată singură, ceea 
ce îi ajută să vadă realitatea îi apasă, îi provoacă, le amărăşte sufletul şi îi duce prea departe în 
această conştientizare. 


August 


Trigonul lui Marte cu Capul Dragonului, îi va face pe aceştia revendicativi şi când cei din 
jur se aşteptau ca necazurile să-i doboare, brusc se ridică asemenea păsării Pheonix din propria 
cenuşă, se lupta cu cei din jur, îşi cer drepturi pe care şi le-au văzut în ultimele două luni strivite şi 
se vor pricepe să o facă foarte bine. Cerând, invocând motive, pretexte ori situaţii reale, vor reuşi să 
rănească din nou şi puţini vor reuşi să vadă că de această dată intervenţiile berbecilor sunt motivate 
de scopuri nobile. Dacă în iulie mulţi dintre cei apropiaţi berbecilor i-au părăsit pe aceştia acum, în 
august, se întorc sau sunt chemaţi, le este oferit un loc privilegiat, sunt rugaţi şi, din suita de 
ipostaze stranii în care berbecii reuşesc să procedeze ca în trecut, invocarea iertării situaţie cu care 
aceştia la finalul primăverii reuşeau să sucească minţile celor din jur, acum vor fi tentaţi să 
procedeze la fel, însă fără a avea un succes asemănător. Nu mai sunt atât de inspirați, nici nu mai au 
forţa necesară şi vor căuta să se mulțumească cu prezenţa celor pe care nu i-au apreciat deloc în 
prima jumătate anului 2013. Este neplăcut pentru ei să se vadă în această ipostază însă berbecii sunt 
fiinţe puternice care ştiu să trăiască în condiţii grele, reuşesc să se mobilizeze imediat la cel mai mic 
semn de redresare şi chiar dacă reuşesc să personifice bine de tot traseul “de la extaz la agonie”, vor 
reuşi să se ridice din ceea ce-i împovărează. Trecerea lui Marte în Leu în 28 august va avea un rol 
edificator în sensul acesta şi îi va duce în punctul în care să se ridice prin nobleţe şi mândrie, prin 
demnitate şi stimă de sine. Berbecul nu a dus niciodată lipsă de mândrie sau stima de sine, însă 
acum, în aceste momente complicate, îi vor prinde foarte bine, îi vor fi apa atât de necesară unui 
călător prin deşert. 


Septembrie 


Chiar dacă intră în septembrie cu dezamăgirea că oamenii nu sunt ceea ce a crezut el sau că, 
în general, oamenii nu sunt ceea ce par, trăind intens drama careului pe care Saturn şi Junon îl 
împlinesc în prima jumătate a lunii septembrie, aceasta îi va ameliora multe dintre cele pe care nu 
le-a putut accepta, digera sau primi în forul sau în ultimele trei luni. Că pune aceasta pe seama 
selecției impusă de contextul astral sau că severitatea sa i-a amintit de vremurile de început, când 
numărul oamenilor din jur i-a definit calitatea umană a celor cu care a lucrat, modul în care va primi 
viaţa şi desfăşurarea de forţe de acum în colo va lua ultimele luni ca etalon, ca simbol. Va crede că a 
văzut tot ceea ce ar fi putut să vadă, că viaţa nu va mai putea să aibă surprize pentru el, însă se va 
înşela. Anul 2014 va veni cu o nouă serie de forțe, una ce ţine de sfera sentimentală ori care se va 
manifesta în zona profesională. 


Octombrie 


Că va fi sau nu un miraj, că descinderile vor avea sau nu o bază reală, nu vor şti decât ei 
pentru că începutul de luna octombrie îi va găsi în forma cea mai puternică, reuşind să-şi extragă 
din cele care li s-au întâmplat un înţeles bun şi apoi să-l aplice cum vor putea mai bine. Din 

exterior, în octombrie, berbecii vor părea mici înţelepţi şi nu se vor sfii să exploateze această 
imagine pentru a reuşi să-şi conducă mintea spre o altă formă de uitare prin care să-şi atribuie doar 
lor rezultatul, prin care să se convingă că nu au nevoie de cei care i-au dezamăgit, că se pot dispensa 
de anumite personaje şi că orice încercare de armonizare a relațiilor delicate, oricât de mult s-ar 
strădui, va părea sortită pieirii. În felul acesta, ei deschid un nou capitol al vieţii, intrând într-o zonă 
şi mai delicată, aceea de a se apropia de oameni care îi vor dezamăgi din nou căutând, într-un 
episod de-a dreptul hilar, câte au pățit ei, cât de puternici au fost dacă au reuşit să înfrunte aceste 
tipuri de oameni, cum au contribuit ei la schimbarea lumii. Cei care ascultă, vor fi captivaţi de 
aceste poveşti mai mult sau mai puţin vânătoreşti şi neavând de ales, primesc aceste informaţii pe 
baza cărora îşi vor forma păreri stranii despre berbeci. Spre finalul lunii octombrie, când Marte din 
Fecioara va reuşi să le ofere acestora certitudini mici, neînsemnate, şubrede, dar certitudini, 
calitatea relațiilor va fi uşor afectată de însăşi dorinţa de a combate singurătatea. Aşa ajung în 
noiembrie cu un sentiment de nesiguranţă, de neîmplinire şi cu intuiţia că un eveniment straniu stă 
să se producă. 


Noiembrie 


La începutul lui noiembrie Uranus din casa I şi Pluton din casa a X-a îi îndreaptă spre spaţii 
largi, spre zone periculoase pentru a-şi dovedi din nou priceperea, eficienţa, pentru a se arăta utili şi 
eficienți pentru societate. Luna noiembrie este pentru berbeci momentul în care îşi vor dovedi 
eroismul şi forţa. Mai mult naivi decât înţelepţi, mai mult impulsivi decât demonstrativi, în 
noiembrie berbecii vor răspunde oricăror provocări ce le vor veni de la zona publică şi vor reuşi să 
încline semnificativ balanţa pentru ei şi pentru cei cu care lucrează. Vor comporta un spor de 
imagine şi vor şti foarte bine să-şi vândă marfa din această poziţie favorabilă. Va fi însă greu pentru 
cei care sunt în preajma unor berbeci să-şi găsească un loc pentru că vor dori să mănânce din toate 
farfuriile, să se aşeze pe toate scaunele în acelaşi timp şi să se uite în stradă pe toate ferestrele. În 
toată această agitație, există şi un dram de ilaritate prin faptul că vor reuşi să probeze toată 
garderoba şi în final îşi vor alege la întâmplare o haină lăsându-i pe cei din jur într-o incertitudine 
totală referitor la judecata pe care o dovedesc berbecii în situaţiile în care se cere discernământ şi 
maturitate. 


Decembrie 


Finalul anului le va duce acestor mustrări de conştiinţă, ipostaze complicate în care să ofere 
dovezi, să-şi construiască un probatoriu pe baza a ceea ce au trăit şi făcut de-a lungul acestui an. Va 
reuşi din nou să facă demonstraţie, să convingă, să capteze atenţia şi, prin aceasaă, să distragă 
atenţia de la problemele sale de conştiinţă. Prin susţinerea şi încrederea anturajului, se va detaşa de 
semnele de boală, neputinţă, suspiciune care îl vor eroda şi se va îndrepta spre o nouă aventură, cea 
a anului 2014, care nu va avea semne atât de bune pentru că va debuta pe careul dintre guvernatorul 
lor şi Pluton, planetă care le-a supravegheat succesul, afirmarea şi progresul social. 


Aşadar, se anunţa un an complicat pentru berbeci, cu un consum foarte mare şi cu mari 
evenimente care îi cheamă periodic spre zonă publică, oricât de mult şi-ar dori ei să se ascundă, să 
se retragă, să se ocupe de familie, de sectoarele intime ale vieţii. Secretul va fi însă o componentă 
de care nu se vor separa şi doar prin acesta vor reuşi să-şi protejeze zona pe care să o exploateze în 
următorii ani. Ceea ce schimbă în 2014, prin pierdere, distrugere sau prin ridicare, reconstrucție, 
invenţie, descoperire nu va avea trăinicie, ci va avea nevoie ca Marte să-şi încheie un ciclu, adică să 
parcurgă şi celălalt sector de zodiac. În 2014, Marte va sta aproximativ 7 luni în Balanţă şi îi va 
tulbura berbecului orice idee de asociere la vedere. Asta înseamnă că secretele, elementul personal 
pe care şi-l păstrează pentru sine, indiferent ce explicaţie foloseşte pentru asta, îl va proteja în prima 
Jumătate a anului 2014 când, nu atât faptul că se pot certa cu toţi primează, ci ceea ce ar putea să le 
facă acestora pornind de la o banală confruntare. Ceea ce fac pentru ei înşişi în 2013 îi va proteja 
neaşteptat de mult în prima jumătate anului 2014. 

Deşi se vor crede, ca şi în anii anteriori, gânditorii zodiacului, taurii au parte, încă din 
octombrie 2012, de o schimbare importantă, aceea dată de intrarea lui Saturn în casa relaţiilor, ceea 
ce le va complica mult modul cum se vor prezenta în faţa celorlalți, izbutind ceea ce nu au reuşit 
poate de-a lungul întregii vieți, să se facă de baftă, să facă gafe monumentale, ceea ce le va şubrezi 
imaginea publică, statutul pe care-l au sau mai precis acele reprezentări pe care şi le fac singuri 
despre lume şi viaţă. 

Saturn în Scorpion în casa relaţiilor 
şi a duşmanilor vizibili, aduce taurilor grave 
complicaţii legate de temperament, motivate 
de ideea lui “M-am săturar”, a lui “Nu mai 
pot” sau a lui “Am ajuns la capătul 
puterilor”. Poate, pe undeva, acest capăt al 
puterilor înseamnă pentru ei momentul în 
care să se îndrepte spre altceva, poate chiar 
au ajuns la finalul unui drum şi este nevoie 
de puţină schimbare, de o îndreptare severă 
spre altceva, spre un alt domeniu ori spre o 
altă categorie de persoane care să nu-i mai 
solicite atât de mult, să nu-i mai pună la 
muncă, să nu le mai ceară atât de uşor 
lucrurile care se obţin atât de greu. Nimeni, 
în afara taurului, nu cunoaşte cât este de 
mare efortul pe care l-au depus pentru a 
ajunge aici, nimeni nu ştie, în afară de el, cât 
de real este acest “Nu mai por” şi cât de 
justificată este saturaţia la care au ajuns. În 
2013 taurii se satură uşor de mâncare, 
prieteni, de muncă, de frumuseţe ori de 
pasiunile pe care şi le-au conservat cu atât 
de multă implicare şi devotament. Au un 
simţ aparte al conjuncturilor şi ceea ce simt, 
intuiesc sau chiar primesc prin mijloace 
neconvenţionale este spre binele lor, ca şi 
cum o mână nevăzută îi apără din calea 
pericolelor, le îndreaptă paşii spre alte drumuri, unde pietrele sunt mai mici şi, prin apăsare, nu le 
mai rănesc tălpile, ci le masează, obținând o vindecare, o armonizare a tensiunilor, fără să se 
oprească din mers, din muncă, din efort, fără să întrerupă şirul activităţilor pe care le-au făcut până 
acum. 


Pentru că oboseala pare să le ajungă în cale mai ascunse cotloane ale fiinţei, vor simţi nevoia 
să se asocieze, să încheie contracte de colaborare, să-şi transfere din responsabilitate, să-şi ofere 
perioade de relaxare, de retragere pentru a reveni în forță cu o mare putere şi determinare, cu mai 
multe elemente noi şi un mesaj mult mai bine structurat. Ceea ce va face va fi însă motivat de un 
simţ practic special, de o nevoie acută de a duce proiectul mai departe, adică dincolo de limita care 
l-a speriat încă de la începutul ei. Pentru unii viaţa îşi poate încheia un traseu important, muzica se 
poate întrerupe şi totul se va opri din mers, din vibraţie pentru a căuta, repede, unde să pună pasul 
următor. Pentru taur viaţa nu este niciodată luată în uşor şi cu cât frunzele sunt mai mari şi florile 
mai intens parfumate, cu atât mai multă sevă este pregătită pentru a le întreţine. Munca şi 
preocuparea pentru întreţinerea ei devine şi în 2013 un element definitoriu al acestora cu care îşi vor 
pune în valoare mai bine ideile şi prin care se vor dovedi utili celorlalți. Trecerea lui Jupiter de la 

casa a Il-a la casa a III-a, având-o tot timpul pe Lilith în coastă, le va leza acestora anumite metode 
de subzistență. Vor renunţa la un produs, la un aliment, fie pentru că nu le mai prieşte, fie pentru că 
nu-l mai găsesc în comerţ, că nu-şi mai face efectul şi acela cu care este înlocuit le va crea probleme 
de nutriţie, de integrare, tulburându-le considerabil starea de confort. O parte dintre acestea s-au 
manifestat încă din 2012, însă în a doua parte a anului 2013, după ce Jupiter şi Lilith vor trece în 
Rac, valoarea lor informaţională, mesajul acestora, va fi considerabil diminuat sau apreciat greşit. 

Ceea ce îi va afecta cel mai mult va fi însă legat de cunoaştere. Multe din întâmplările 
comune vor fi puse pe un piedestal prea înalt pentru ele, căutându-li-se un sens superior, o formă de 
expresie superioară prin care să-şi poată oferi un nou statut sau o nouă imagine. Taurii superiori, 
care sunt educați, au trecut prin multe şcoli, citesc frecvent şi nu consideră că numai efortul fizic 
este cel care susţine ființa, ci şi hrana spirituală este necesară, vor privi anul 2013 cu o suspiciune 
stranie. Eu nu vor atribui tuturor evenimentelor o însemnătate superioară, ci vor căuta să se implice 
doar în evenimentele încărcate de substanță, motivând că au obosit să tot caute şi ceea ce au găsit 
până cum cere să fie cultivat, hrănit, supravegheat. Uranus pe casa a XII-a îi va pune pe aceştia în 
postura de a înfrunta duşmani ascunşi, periculoşi, caustici, care vin spre ei cu mesaje pozitive şi 
care nu vor putea fi evitaţi sau ignoraţi, ci doar înfruntaţi. 

Pentru ei Marte (dorinţă, iniţiativa, acţiunea fizică) va reuşi anul acesta să traverseze o mare 
parte din zodiac despre care ştim că este răspunzător de expresia personală, de munca depusă pentru 
a ridica un nivel, pentru a cultiva calități, urmând ca în 2014 să culeagă roadele, într-un mod 
dureros, cu şi mai mult efort şi complicaţii. 

Astfel, taurii chiar dacă sunt în general fiinţe care îşi respectă ritmul de lucru, anul acesta îşi 
vor ieşi din albie, îşi vor privi munca într-o oglindă spartă, într-un ciob şi pentru că oglinda nu este 
întreagă, nici rezultatele lor nu vor putea fi văzute în totalitate, iar nevăzând tot, consideră că este 
momentul să facă schimbări importante în dimensiunea personală a vieţii. Nici astrologul şi niciun 
clarvăzător, oricât de puternici şi profunzi ar fi, nu pot şti cu precizie dacă este momentul oportun să 
facă aşa ceva sau nu, doar individul va şti cât de utilă este schimbarea şi cât de tare se va mobiliza 
pentru a o susţine pentru că ea nu se va opri aici şi va continua în diferite etape până în 2016. 


Ianuarie 


Prima lună a anului se va dovedi pentru tauri marcată de iniţiativă. Chiar dacă sunt persoane 
atente la ritmul de lucru şi care nu doresc să-şi iasă din acest ritm, indiferent că este alert sau lent, 
luna ianuarie le vorbeşte acestora despre decizii şi proiecte noi, despre ţinte şi constată că îi 
acaparează cu atât mai mult cu cât se apropie de finalul ei. Printre aceste ţinte, ideea unei asocieri 
noi, a unei ieşiri din ritm, a unei modificări în comportamentul dezvoltat până acum pare să fie 
oportună. Pentru unii această schimbare va veni prin modul cum îşi administrează fondul bănesc, 
depozitele din bănci, cum îşi valorifică munca, statutul ori cum îşi vor vinde imaginea. Vor exista 
însă şi tauri mai speciali care vor produce, chiar din debutul acestui an, o revoluţie considerabilă a 
vieţii lor. Obosiţi de atât de multă eficienţă, de atât de mult succes, reuşesc să facă o gafă de 
proporţii şi să renunţe la traseul pe care au mers până acum pentru a-şi găsi liniştea, pentru a se 
ocupa de suflet, de adevărul spiritual, de cunoaştere. 

Marte din Vărsător de pe casa demnităţii sociale nu le va aduce un prea mare beneficiu, 
decât din situaţiile care ies din regulă, din schema obişnuită, din ritmul cunoscut şi care tinde nu 
spre mai mult, ci spre neobişnuit, neconvențional, straniu. Asta poate însemna cercetare, studiu, 
căutare, ridicarea nivelului şi părăsirea ritmului obişnuit, nu definitiv, ci sub forma unei bucle, care 
să dureze de la câteva zile până la o lună, până pe 2 februarie când Marte va intra în Peşti. Vor 
putea să facă acest lucru pentru că emoţiile îşi vor construi un mod propriu prin care se vor pune în 
valoare, prin care le vor construi acestora expresii noi, îi vor pune în fața unor gesturi de o intensă 
reverberație. Prin sentimente, prin motivul folosit în exprimarea lor, taurii vor deveni oameni 
plăcuţi, un pic excentrici, dar preferaţi de ceilalţi, debordând în stabilitate şi reuşind să confere 
grupurilor în care se vor integra o anume stabilitate prin care orice plan de viitor să inspire mai 
multă încredere, mai mult optimism. 

Februarie 


Trecând în Peşti, Marte le va aduce taurilor o acută senzaţie de saturație. Impresiile bune pe 
care le-au lăsat celorlalţi i-au făcut indispensabili la locul de muncă, în familie, în cercul de prieteni 
şi când sunt singuri, numai cu gândurile lor, îşi dau seama că noul ritm de lucru nu le prieşte, îi 
epuizează şi că nu vor reuşi să-l susțină mult. Februarie este pentru tauri o lună proastă la capitolul 
valori materiale, bani, gestionarea unui fond, câştigarea unor drepturi ce ţin de munca prestată sau 
de explorarea unei imagini. Retragerea va avea acum o explicaţie solidă, o justificare superioară şi 
prin acestea, drumul cel nou va lua pentru prima dată chipul unei misiuni. În luna februarie vibrația 
astrală îi îndeamnă pe tauri să lupte pentru drepturile lor ori să se retragă dintr-o zonă agitată pentru 
a se pregăti pentru ceva grandios, pentru ceva ce numai ei ştiu, simt, intuiesc. Februarie este luna în 
care taurii îşi caută susţinători, dovezi pentru a merge mai departe pe drumul cel vechi şi nu vor 
găsi, nu vor obţine din partea celor din jur aşa ceva, cu toate că aşteptările lor sunt mari. Dacă sunt 
oameni comuni, atunci dezamăgirile vor fi foarte mari, intense şi menite să-i zdruncine, iar dacă 
sunt fiinţe superioare vor înţelege că aceste întâmplări constituie o măsură demnă de luat în seamă 
pentru cele mai multe dintre relaţii, aşa cum se vor prefigura de-a lungul acestui an. 

Intrarea lui Saturn în mers retrograd spre finalul lunii februarie îi găseşte pe tauri implicaţi 
în evenimente complicate, tendenţioase, revendicative ori conspirative şi acest mers înapoi al său le 
va construi acestora o imagine teribilă, de oameni de care trebuie să te fereşti, care atunci când sunt 
misterioşi, de fapt ascund ceva rău, periculos. Având de regulă motivații pe care doar ei le ştiu şi pe 
care nu le împărtăşesc pentru că nu ştiu cum să o facă, nu ştiu să traducă senzaţia în informaţie, este 
posibil ca duritatea pe care o răspândesc în jur să fie reală, cert este că înainte de a fi duri cu cei din 
jur, ei vor fi duri cu ei înşişi şi se vor teme de faptul că în faţa unor alegeri importante ar putea greşi. 


Martie 


Luna martie, în special de la mijlocul acesteia încolo, îi deconspira pe aceştia şi le oferă 
posibilitatea de a se mişca mai repede, de a grăbi viteza de lucru, de a reuşi să se împartă mai bine 
între nevoile personale şi solicitările venite din anturaj. Dacă pe de o parte Marte din Berbec le 
aduce mai mult curaj în a-şi pune în aplicare planurile, în a se mobiliza mult mai uşor, trecerea lui 
Junon în Vărsător îi va duce pe aceştia în postura de a-şi construi relaţii fructuoase, eficiente, de a se 
apropia de cei care le pot uşura sarcinile, care le pot prelua din greutăţi şi care le pot deveni asociaţi 
de încredere. Pentru că luna martie le aduce acestora un marcaj puternic pe casa a XI-a, taurii îşi vor 
urmări mai mult interesul personal şi nu se vor interesa deloc de ce simte un asociat. Dacă, în cazuri 
izolate, li se vor pune în fața măsurile dure pe care le vor lua, modul cum îşi exploatează cunoscuții, 
vor invoca motivul experienţei, cel pe care ei l-au luat foarte în serios în perioada creşterii lor. Dacă 
vor reuşi să-şi coordoneze foarte bine mişcările sociale, această mobilitate se va dovedi utilă, iar 
relaţiile lor, complicate de cumulul dintre oboseala accentuată şi neputinţa de a-şi explica faţă de 
anturaj situaţia complicată în care se află, se vor deplasa spre o zonă a selecţiei, a progresului. 

Luna martie este pentru tauri o lună a pierderilor colaterale, dar şi momentul în care vor 
primi din jur dovezi solide ale încrederii şi stabilităţii. Va fi mai greu cu banii, cu hrănirea, cu 
evaluarea corectă a muncii sale şi dacă situația socială îi va permite, este recomandat ca orice 
evaluare majoră, cea care are în vedere munca sa de ani de zile, să fie îndreptată spre lunile 
următoare, mai exact după 20 aprilie când Marte, pe semnul lor, le va aduce mai multă şansă. 

Pentru tipul superior luna martie va veni cu dovezi asupra faptului că selecția evenimentelor 
trebuie făcută cu o maximă seriozitate şi că nu trebuie confundat îndemnul de a schimba viaţa cu 
lipsa criteriilor de evaluare. Ritmul alert pentru ei înseamnă progres rapid, înţelegeri superioare, o 
acumulare de valori spirituale care, vor considera ei atunci, vor ajunge pentru tot anul 2013. De 
asemenea, calitatea gândirii îi va îndemna spre o ameliorare a simptomelor fizice. Mânia, cea care 
aduce taurii în postura de agresori de temut, de forţă ce poate strica totul în cale, de bombă cu efect 
întârziat care distruge totul şi care nu va mai permite după explozie niciunei plante să crească în 
urmă, va putea fi sublimată, transformată în ceva constructiv. Aceştia vor înţelege că munca trebuie 
suplimentata şi nu se ştie prin ce mijloc, dar vor fi inspirați să-şi găsească resursele necesare pentru 

a se ridica fără a se compromite nici prin efort, nici prin disperare, nici prin necesitate. Vor fi lezaţi 
însă de un păcat: vor fi prea mândri de realizarea lor. 


Aprilie 

Luna aprilie va aduce o întărire a zodiei Berbec, deci a unei zone delicate şi sensibile pentru 
tauri. Nu mai au atât de multă putere, nici determinare ca la începutul anului, însă cineva din 
anturaj, poate chiar ansamblul evenimentelor, îi solicită din nou. De fapt, multe dintre aceste 
evenimente se consumă în spatele privirii lor, în secret, acolo unde ei nu reuşesc să ajungă, printr-o 
limbă pe care nu o înţeleg şi folosind termeni care nu le sunt accesibili. În felul acesta, se vor 
frământa teribil în încercarea de a participa la ceea ce nu pot provoca sau coordona. Mercur în Peşti 
le va complica şi mai mult acest gen de defazare şi îi va face puţin cam irascibili, incisivi, 
nerăbdători. 

Careurile pe care Pluton, din casa elevării, le va face cu planetele din casa a XII-a, le aduce 
taurilor motive să se gândească intens la consecinţele faptelor, la adâncimea gesturilor, le ceea ce 
rămâne după ei, la cât de sus îşi pot înălța creaţiile şi care sunt persoanele eu care colaborează 
pentru aceste beneficii. În general, vor fi dezamăgiţi de orice tip de persoană la care vor apela, care 
le va oblădui rănile, având sentimentul ca în loc să se ridice, să fie vindecat, ajutat, susţinut, extras 
dintr-un context complicat şi greu, se expun şi mai mult, devin şi mai vulnerabili. Cei sensibili vor 
reuşi să aibă parte în primele zile ale lui aprilie de alegeri de graţie, în care să poată privi dincolo de 
durerile fizice, de constrângerile de natură materială sau de grijile care îi cuprind, încet, încet. 

Spre finalul lunii aprilie, taurii vor fi din nou redescoperiţi, se vor ridica de acolo de unde au 
căzut şi îşi vor sprijini această descindere pe o mare forță de creaţie, pe inspiraţia impresionantă pe 
care o vor avea şi vor reuşi să pună bazele unei imagini publice de zile mari. Oriunde participă un 
taur, că e vorba de negociere, mediere, consultare, succesul este garantat, iar ei vor reuşi să se 
bucure din nou de succes şi recunoaştere şi să uite perioada complicată, apăsătoare sau chiar neagră 
care i-a învăluit anterior. 


Mai 


În felul acesta, luna mai vine spre ei cu provocări. Fiind buni şi muncitor, dispuşi să-şi 
folosească puterea şi cunoştinţele doar în sectorul cunoscut, îşi atrag din jur atitudini negative, 
complicate, dure. Mulţi dintre tauri nu vor reuşi să perceapă cu luciditate opoziţia la care sunt 
supuşi şi vor considera că sunt simple invidii, reziduuri personale cu care lucrează, pe care vor 
trebuie să le modeleze şi pe acestea împreună cu deţinătorii lor. Atribuindu-şi rolurile de 
reformatori ai societăţii, ai familiei, ating un moment de imprudenţă. Este un fapt destul de rar ca 
taurii să fie imprudenţi, poate cei care au marcaje pe Berbec, însă în luna mai 2013 vor fi sensibil 
îndreptaţi în această direcţie, având ocazia să se manifeste într-un mod extrem de dur, neadecvat 
contextului, cu consecinţe triste şi dureroase. Vor proceda asemenea chirurgului care îndepărtează 
organul bolnav pentru a salva ansamblul şi încet, încet, vor reveni la ceea ce îi enervează şi îi 
compromite cel mai mult: relaţiile păguboase. 

Mijlocul lunii mai, prin faptul că îl deţine pe Marte în conjuncţie cu Coada Dragonului din 
semnul lor, îi aduce în faţa unor judecăţi, a unor ecouri, răspunsuri, evaluări care îi vor pune în 
postura de a se justifica, de a oferi explicaţii referitoare al actele de caritate pe care le-au făcut 
anterior, la motivul pentru care au dorit să se implice în acest gen de susţinere, în situaţia în care ei, 
din fire, nu prea fac gesturi cu titlu gratuit. Acest gen de judecată de apoi va constitui momentul în 
care taurii se vor simţi îndemnați să demonstreze şi mai mult cât de buni sunt în ceea ce fac în 
situaţia în care gestul cel mai înțelept, pentru ei, acum, ar fi să se diminueze. Chiar dacă vor fi mici 
revoluționari la locul de muncă, în familie, în cercul de prieteni, meritele pe care le primesc acum 
sunt de scurtă durată, în mare parte vor fi criticaţi. 

Privirea astrologului nu este însă influenţată de ceea ce se va consuma cu titlul subiectiv 
pentru taurii atunci. Tocmai de aceea recomandarea este de a se mobiliza şi de a-şi duce mai departe 
țelul, obiectivul, cu curaj şi îndrăzneală, cu încredere în destin, în forţele proprii, pentru că 

evenimentele de acum nu cer recunoaştere în prezent, ci doar în viitor, iar viitorul va fi generos în 
privinţa asta. 


Iunie 


Trecerea lui Marte în Gemeni îi motivează spre a medita asupra diferitelor mijloace prin 
care pot să se ridice din nou. Găsesc din nou că munca pe care o prestează singur, nu prin forţe 
ajutătoare, este cea mai sigură, cea mai utilă şi îi conferă rezultatele cele mai puternice şi mai 
stabile. Relaţia care se construieşte acum între Soarele din Gemeni şi forţa uraniana care le vin din 
subtil, din mister, din zonele neştiute încă, adică din casa a XII-a, îi face pe aceştia să rupă tăcerea. 
Vor comenta, vor vocifera având ca bază interesul personal, nevoia de a câştiga din nou aşa cum s- 
a-ntâmplat la începutul anului, pentru a primi o remuneraţie pe baza unei munci prestată atunci însă 
şi acum, ca de multe ori în acest an, vor ignora faptul că autoritatea administrativă, cu Saturn în casă 
a VIl-a, aduce complicații menite să-l înveţe pe taur să reducă, fie şi numai parţial, costurile, 
cheltuielile, să-şi limiteze dorinţele şi să fie mult mai ordonat cu ceea ce va cere de la viaţă. 


Ordinea, precizia, disciplina, sunt elemente care îi vor complica viaţa în luna iunie, mai ales 
că în prima decadă Lilith îi va trece în Rac şi acţiunile concrete legate de exprimare, justificare, 
argumentare, transfer de informaţii îşi vor îndrepta forţa spre ei, doar în ei vor lovi prin construirea 
unei scheme de argumentare care nu sunt reale, pentru a le susține poziția, pentru a le menţine 
dorinţa şi pentru a le justifica într-un mod cât se poate de corect şi credibil demersurile. 

Taurii care acţionează într-o dimensiune superioară a moralității, care se ocupă de cercetare 
şi de înţelegerea fenomenului social fără a se vedea pe sine în disonanţa, pe lângă cele amintite pot 
avea parte de o deschidere spre o formă specială de informare. În primul rând imaginaţia creatoare 
va acţiona prin trigonul Saturn-Neptun, când ambele sunt retrograde, într-un registru nou, reuşind 
să-i ajute să-şi imagineze ceea ce pot înfăptui. În felul acesta, printre atât de multe complicaţii 
sociale şi atât de mult efort, reuşesc să devină ctitori de valori, punte de echilibru, elemente de 
referinţă în orice asociere, în orice structură aleg să se integreze. 


Iulie 


Luna iulie vine în întâmpinarea taurilor cu agonie şi extaz, cu motive de conflict şi revoltă, 
de reproş şi confruntare, dar şi, de partea cealaltă, de înţelegerea a faptului că toate acestea 
constituie un element negativ ce nu trebuie menţinut, susținut, promovat şi nici hrănit. În iulie taurii 
vor iubi casa, familia, intimitatea, vor căuta să se exprime mai mult în această zonă, însă faptele 
primei jumătăţi a anului 2013 îi vor scoate pe zona publică şi le vor oferi acestora satisfacţii prin 
comunicare, schimb de experienţă, întâlniri, referate, simpozioane, mese rotunde. Chiar dacă din 
exterior va fi văzut că taurii pot face acest lucru cu o uşurinţă teribilă, în realitate ei iau totul în 
serios, privesc totul cu maximă seriozitate şi ţinta lor nu este aceea de a socializa, ci de a rezolva o 
problemă de ordin personal ori de a trage alarma asupra unui element care, prin continuare, poate 
afecta în serios relaţiile dintre oameni sau compromite demersurile în care aceştia sunt implicaţi. 

Aproape de mijlocul lunii, Marte va trece în Rac şi îi va afecta pe aceştia nu doar prin lipsa 
de vitalitate, dar îi va pune în faţa unor situaţii periculoase în care scânteia conflictului să survină 
din însăşi mesajul pe care îl lansează. În timp ce ei se vor gândi la victorie, în timp ce sunt dispuşi 
să caute numai semnale ale acestei creşteri, din jur răspunsurile sunt complicate, ceea ce denotă, în 
cele mai fericite dintre cazuri, lipsă de acceptare, refuz, intransigenţă, invidie sau răutate. Mijlocul 
lui iulie constituie pentru tauri momentul în care îşi amintesc de toate umilinţele anului 2012, de 
compromisurile anului 2013 şi vor reuşi prin gesturi categorice să jignească anturajul de la care 
aşteaptă recunoaştere, compromiţându-şi pe o lungă perioadă de timp şansele de reuşită, promovare 
sau ridicare. Faptul că văd în faţa ochilor cum sunt trataţi, că sunt defavorizaţi în evaluări, că sunt 
respinşi şi că primesc pentru asta explicaţii lipsite de fundament nu-i va ajuta cu nimic. Finalul lunii 
îi va aduce o acută devitalizare şi promisiunea că în genul acesta de activităţi nu se va mai implica 
niciodată, că nu va mai face pe filantropul, că nu va mai răspunde favorabil la solicitări disperate ale 

celor din jur. Este însă o decizie subiectivă pentru că asupra ei va reveni, însă nu este oportun să 1 se 
spună acest lucru acum. Chiar vor părea hotărâți, rezervaţi şi reci. Neputând să se împace între viaţa 
de familie şi societate, fiind deopotrivă nemulțumiți de amândouă şi atraşi de fiecare dintre ele, vor 
înţelege că efortul de a găsi în această lună echilibrul, de a se ridica de acolo de unde au căzut este 
inutil. În felul acesta, taurii superiori vor reuşi să se liniştească oferindu-şi singura mulțumire la care 
pot avea acces acum: mulțumirea că ştiu adevărul, chiar dacă nu le va folosi la nimic. 


August 


Bazându-se pe ceea ce vine spre ei în luna iulie, luna august îi pune pe tauri la muncă, îi 
îndreaptă spre studiu, spre cercetare, spre investigaţie şi îşi vor asuma acest efort cu maximă 
seriozitate. Munca lor va avea la bază încercarea de a-şi construi noi contacte, de a mai ierta o parte 
dintre cei care le-au greşit anterior şi de a reuşi să se ridice pentru că jos, în această lume unde se 
afla acum, nu le place, nu au aer, nu pot mânca, nu se pot odihni. Cu toate acestea luna august poate 
deveni una dintre cele mai productive luni ale anului. Motivaţi de nevoia de a face ceva cu viaţa lor, 
de a se afirma, reafirma, ridica, exprima, se implica în acţiuni de amploare, gândesc adânc şi corect, 
bine şi constructiv, ştiind că dacă vor reuşi să se menţină aşa, rezultatul este garantat. Au mai trecut 
prin asta la începutul anului 2013 şi nu au uitat, însă acum, având experienţa eşecului de după, vor 
fi şi mai motivaţi, dar şi mai prudenţi. 

Trigonul pe care Marte îl va face din casa comunicării spre Capul Dragonului şi care o 
perioadă prinde şi planeta Venus, guvernatorul lor, în acest joc, îi îndeamnă să facă din nou gesturi 
mari. Pentru că Venus în prima jumătate a lunii va fi în Fecioară, sentimentele lor vor fi destul de 
reținute, axându-se mai mult pe acţiune, dinamică, expresivitate, şi mai puţin pe caracterul afectiv. 
Ca şi cum se tem să-şi mai deschidă sufletul, taurii vor căuta să se implice în acţiuni care să nu lase 
loc la interpretări, se vor feri de ceea ce anterior i-au dezamăgit, fiind siguri, şi de data asta, că dacă 
vor proceda aşa, multe se vor aşeza în ordinea prescrisă de ei. Le va plăcea însă acest joc al 
siguranţei, ei fiind într-o permanentă căutare a siguranţei şi dacă vor beneficia de rezultate parţiale 
vor reuşi mult mai uşor să treacă peste greutăţi. 

Ceea ce vor face taurii în luna august se poate numi generic “studiu de piaţă” punându-se la 
punct cu informaţiile cele mai solide, cele mai puternice, faţă de potenţialii cumpărători, care sunt 
regulile jocului şi cât efort sunt dispuşi să consume în acest demers. În a doua parte a lunii, când 
Venus va trece în Balanţă, se vor face mai uşor remarcaţi şi va fi mult mai bine pentru expresia lor 
socială, pentru că sentimentele, chiar cu noua poziţie a lui Venus, nu vor fi schimbate pentru că nu 
Venus i-a adus aici. În felul acesta, îşi vor folosi noile abilităţi de comunicare, pentru a se stabiliza 
în plan profesional, pentru a cădea la o înţelegere cu colegii de serviciu, pentru a se face plăcuţi, 
iubiţi, apreciaţi de cei cu care au fost în conflict. 


Septembrie 


Luna septembrie vine în viaţa taurilor cu tensiuni relaţionale, cu probleme de cuplu, certuri 
în familie, împărțirea unui bun şi dezlănţuirea unui comportament periculos pentru apropiaţi, dar 
plăcut lor. Această ciudăţenie vine din faptul că el nu-şi va vedea comportamentul ca fiind greşit, de 
vreme ce, din inerție, bazându-se în continuare pe lucrul cu informaţii, ceea ce spune este adevărat, 
logic, perfect justificat, iar el este îndreptăţit să spună. Sigur, nu este îndreptățit să procedeze aşa, să 
folosească metodele la care apelează, să ridice tonul, să invoce motivele pe care le invocă, însă el nu 
va considera că e oportun să se ţină cont de fond, când problema este pusă corect în discuţie. 

Dacă pornind de la acest detaliu mulți tauri se vor trezi din nou singuri în bătaia puștii, să nu 
fie miraţi. Ceea ce spun, va fi în septembrie răstălmăcit, controversat, discutat, respins sau ignorat 
din cauza limbii folosite, a tonului, a emoţiilor, a neîncrederii în sine, pe care o afişează în favoarea 
suspiciunii. Vor învăţa şi de aici ceva, însă mai mult organic, decât comportamental, pentru că se 
vor bucura de faptul că supărându-se, mulţi îi vor lăsa în pace. Când stă singur cu gândurile şi 
stările sale, taurul va şti că a obosit, că viaţa sa are din nou nevoie de schimbare şi va trebui să 
găsească cea mai bună soluţie pentru a o aborda pentru că nu va mai putea ţine standardul sus. Chiar 

dacă această atitudine înseamnă pentru unii momentul când pot ieşi din schemă, poate însemna 
nesiguranţă, el nu este decât secunda în care fac un pas înapoi pentru o detentă eficientă. A doua 
parte a lunii septembrie, când Uranus va face un careu cu Lilith din Rac, va fi un moment delicat 
pentru taur. O informaţie îi poate leza, compromite fie din partea societății faţă de el, fie din partea 
sa faţă de societate. Dacă nu-şi va stabili ca după 15 septembrie, până la finalul lunii, să îmbrăţişeze 
adevărul cu stricteţe, efectele unui adevăr parţial vor dicta un sens negativ pentru acţiunile sale şi îi 
vor aduce complicaţii mari. Vom vedea în acest interval tauri care se vor compromite prin acţiunile 
lor, care vor striga pe stradă că sunt trădători crezând că-i aud doar cei cărora le este adresată 
replica, însă, în realitate, îi va auzi toată lumea. Acest tip inferior de taur îşi va da în vileag acum, în 
septembrie, calitatea sa ca om, expunându-se privirilor directe fără a se mai ascunde în spatele 
cunoştinţelor, diplomelor, relațiilor, înfățișării plăcute, manierelor. Chiar dacă este dur, acest 
moment le este şi lor util pentru că au nevoie de oglinda societăţii pentru a se corecta şi a nu 
considera că dacă persistă în greşeală, ţara le va fi recunoscătoare. 

Tipul superior va descoperi la alţii greşeli şi la va evidenția cu discreție, cu căldură, cu tact, 
însă efectul faptei în sine nu va ţine cont de discreţia şi rafinamentul său. Totul va exploda şi li se va 
întâmpla aşa cum li se întâmplă taurilor din tipul inferior. 


Octombrie 


Luna octombrie vine pentru tauri cu un semn de redresare. Deşi uşor slăbiţi din punct de 
vedere fizic, reuşesc acum să-şi găsească cel mai bun psihoterapeut, cel mai bun consilier, cel mai 
eficient tratament pentru a se pune pe picioare şi a reuşi să-şi depăşească o condiţie care înseamnă 
pentru ei inactivitate, boală, izolare, respingere. Această protecție înseamnă în prima jumătate a 
lunii o descoperire, o identificare, o accesare, pentru ca în a doua săptămână să se treacă la acţiunea 
propriu zisă. Slăbirea corpului sau a minţii, a elementului pe care îl foloseşte cel mai mult, 
reprezintă pentru tauri un avertisment important. Pe baza acestuia ei îşi vor coordona întreaga 
activitate. Nu este exclus ca separările din vara să găsească acum un ecou potrivit, adică să 
reuşească să-şi umple acest gol cu ceea ce viaţa îi pune la dispoziţie. Firi rezistente şi muncitoare, 
axate mai mult pe ceea ce pot face de unii singuri decât pe ceea ce pot cumpăra sau primi, în luna 
octombrie vor reuşi să-şi dezvolte o afacere personală în care să conteze tot ceea ce au învăţat de-a 
lungul acestui an. Până şi necazurile sunt acum sublimate în ceva bun pentru a li se vedea acestora 
înfăţişarea eficientă, iar taurii chiar se vor bucura de acest adevăr, decât se vor întrista de efectele 
acestuia. 

Va fi însă mai puţin visător şi mult mai practic, poate chiar retractil regăsindu-se şi mai mult 
în acţiunile ce ţin de strângere de fonduri, economie, reeşalonarea cheltuielilor, reglarea unor 
datorii, stoparea unor acţiuni care ar uza un aparat, consuma prea mult timp sau prea multă energie. 
La finalul lunii ei vor fi lăudaţi, daţi ca exemplu, scoşi de sub urmărire şi încurajați să continue în 
modul acesta. Pe baza acestor ecouri simt şi ei că îşi revin încet, încet şi că îşi ocupă locul pe care l- 
au avut cândva, de buni sfătuitori, persoane de bază, lideri de opinie, puncte de echilibru în 
tranzacţii, demersuri sociale sau arbitri eficienţi. Nu există niciun dubiu că ştiu să facă toate acestea 
foarte bine, însă există o mare problemă în ceea ce privesc intenţiile lor. Uneori a vindeca o rană 
înseamnă a cauteriza şi asta se face cu durere. Durerea este elementul pe care-l va ignora cel mai 
mult taurul. Chiar dacă pacientul ţipă ca din gură de şarpe, el îşi va duce mai departe intervenţia, 
urmărindu-şi ţinta şi ignorând total orice impact pe care acţiunea sa l-ar putea avea asupra 
interlocutorului. 


Noiembrie 


În felul acesta, ajung din nou la careul dintre Uranus şi Pluton care se realizează pe cerul 
taurilor pe segmentul cunoaşterii. La fel ca şi anterior, luna noiembrie va continua seria 
demersurilor active, reuşind să-i facă pe aceştia mici exploratori, să le confere rezultate notabile în 
domenii ca relaţii cu publicul, administrare de fonduri, retribuiri de drepturi, prospecţiuni punând la 
grea încercare răbdarea acestora de a lucra cu oamenii cu care anterior au parcurs conflicte de 

interese, de patrimoniu sau pe motivul funcției şi demnităţii. Acum taurii se vor dovedi atât de 
puternici şi de abili în a-şi construi cele mai eficiente relaţii încât vor reuşi să câştige timp, succes, 
să fie mult mai puternici decât au crezut că pot fi, la cât de diminuat le este fondul rezervelor. 
Călătoriile, viteza cu care vor mânui ideile, cu care vor reuşi să-şi termine studiile, impresiile cu 
care încheie un curs de perfecționare sau modul în care li se propune să conducă un departament 
sunt aspecte ale destinului sau care îi măgulesc prea mult pe tauri şi îi duc într-o zonă în care chiar 
nu îi va mai interesa ce se întâmplă cu sentimentele celorlalţi, cât de afectaţi ar putea fi de deciziile 
slor. Beţia puterii îl va duce foarte sus în noiembrie şi-l va ajuta să-şi facă asociaţi puternici cu care 
să lege pe o perioadă lungă de timp colaborări eficiente. În acelaşi timp, faptul că nu se pot sustrage 
resentimentului, că nu pot renunţa la o traumă şi uşurinţa cu care îşi amintesc ce li s-a-ntâmplat îi 
transformă în personaje periculoase, recalcitrante, prea autoritare, prea dure, prea indiferente faţă de 
sentimentele celorlalţi. Unii vor fi chiar de nerecunoscut şi această transformare survine în 
momentul în care taurul primeşte în noiembrie o sarcină suplimentară sau este promovat într-o 
funcție nouă. Va înţelege că acesta este un semn al evoluţiei sale, o dovadă a faptului că şi-a depăşit 
o parte dintre probleme şi nu va mai avea nevoie să-şi rafineze structura, să fie mai sensibil (lucrul 
de care se temea în octombrie cel mai mult) pentru că s-a dovedit de-a lungul acestui an ca emoţiile 
sunt duşmanul nr. 1 al taurilor. Va avea multe semne sociale care îl va încuraja pe taur că 
procedează bine şi chiar dacă pe unii educaţia îi împiedică să fie autoritari, să treacă peste deciziile 
celorlalți, marcajul de pe Scorpion este mult prea mare pentru a rezista tentaţiei de a uza de forță. 

Întreaga lună se va centra pe această autoritate transformându-i în persoane duplicitare dacă 
vine vorba despre funcţie, colaborare, avantaj personal, sau complet închise, chiar închistate dacă se 
va pune problema unor alte tipuri de asocieri. Oricum ar proceda ies în evidenţă, sunt consultaţi, 
întrebaţi, căutaţi, solicitaţi şi plătiţi pentru munca pe care o prestează mult mai bine decât în cazul 
altor semne care fac acelaşi lucru. 


Decembrie 


Ultima lună a anului le aduce taurilor probleme de conştiinţă. Acum realizează că nu 2012 a 
fost pentru ei anul extremelor, ci acesta va fi, prin toate deviaţiile de la schemele iniţiale pe care şi 
le-au stabilit. Anul acesta parcă au auzit mai bine, mai mult, mai subtil, au reuşit să spună mult mai 
multe, să facă o impresie mai bună să fie mai concentrați în acţiunile pe care le-au iniţiat şi nu au 
dat înapoi aşa cum s-a-ntâmplat în 2012. În realitate, luna decembrie este pentru ei o lună de 
analiză. Au muncit mult în 2013, doar ei ştiu cum s-au consumat pentru fiecare element mic şi 
subtil, doar ei ştiu cât de departe au vrut să ajungă şi cât de multe au realizat din ceea ce şi-au 
propus. Dacă se vor grăbi să facă această analiză la începutul lunii concluziile nu vor fi corecte, vor 
viza doar reuşitele pe care le-au comportat împotriva unor oponenți, nu şi succesul în cazurile unde 
nu a fost nevoie de confruntare. Procedând aşa vor face aprecieri false în sensul că vor insista prea 
mult pe nesiguranța pe care au dorit să o combată anul acesta şi mai puţin pe calitatea acţiunilor lor. 
Din 7 decembrie Marte le va trece în casa muncii şi a sănătăţii oferindu-le informaţii complicate, 
contradictorii ca şi cum ba sunt lăudaţi pentru efortul de a oferi în 2013 un exemplu de echilibrul şi 
consecvență, ba sunt puşi din nou în faţa unei probe. Efortul suplimentar îi va duce spre o situaţie 
delicată în care să se coordoneze doar după elemente subiective, să fie consecvenţi împotriva 
factorilor de stres şi să elimine din sfera preocupărilor ceea ce este natural, firesc, armonios. 

În decembrie taurii nu vor mai avea acelaşi randament şi este important pentru a nu se 
expune să evite orice probe, demonstraţii, verificări acum pentru că se vor compromite şi nu vor 
reuşi în 2014 să se redreseze. Cei sensibili reuşesc, spre finalul lunii, să fie mult mai obiectivi în 
ceea ce-i priveşte şi să înţeleagă ce înseamnă epuizarea fizică, emoţională sau nervoasă pe care-o 
traversează. După semnele pe care reuşesc să le citească ştiu că 2014 îi va solicita chiar în domeniul 
în care în decembrie nu vor putea face față. Munca, sănătatea, datoria îi vor face în 2014 anxioşi şi 
tocmai de aceea au nevoie să se pregătească încă de pe acum. 

Nu ştim cum se vor pregăti, dar sigur vor privi cu teamă orice perspectivă pentru că judecata 
şi obiectivitatea le vor fi afectate sever în luna decembrie 

GEMENI 


Trist, dar adevărat, gemenii au anul acesta parte de complicații mai mari decât au avut în 
2012 pentru că se intensifică o relație dizarmonică între un Pluton, pe casa morții şi pierderilor de 
valori, cu un Jupiter pe semnul lor, lezat de faptul că nu mai poate duce în spate atât de multe 
sarcini, atât de multe iluzii, păcăleli, speranțe deşarte, nu se mai poate coordona pe sine aşa cum s- 
a-ntâmplat cu ani în urmă. Pornind de la această relație complicată, întregul an va fi urmărit de o 
neplăcere psihoemoțională pe care gemenii şi-o vor repeta iar şi iar până când vor înțelege că 
strălucirea şi luciul obiectelor este ceea ce-i împiedică să o ia de la capăt. 


Este greu pentru un asemenea nativ să o ia de la capăt, să se accepte aşa cum este şi să se 
regleze faţă de sine, de vreme ce tot timpul caută acceptul celorlalţi, se coordonează după natura 
feedback-ului, se bucură şi se supără infantil crezând cu tărie că ecoul este sunetul în sine. Lăsându- 
se păcăliţi aşa sau crescând şi educându-se în spiritul a ceea ce au primit din jur considerând că este 
singurul lucru care le lipseşte pentru a se ascunde, pentru a se juca de-a viaţa, de-a succesul, 
recunoaşterea, ridicarea, Uranus din casa a XI-a le-a oferit şi în 2012 o mostră de complicaţie 
socială, de dinamică îndreptată spre consum fără câştig, ceea ce-i supără cel mai tare, în direcția 
susținerii unui ideal din care să nu se aleagă cu nimic sau să comporte un câştig minim, 
nesemnificativ. Din acest punct de vedere anul 2013 este unul restrictiv care îi va chinui şi le va 
restrânge segmentul emoțional al celor câteva bucurii sigure şi garantate care le-au mai rămas. Vor 
privi în vitrină hainele scumpe pe care cândva le purtau şi ei, vor admira bijuterii scumpe sau se vor 
uita cu patimă la cei care vorbesc cu elan şi succes de la tribună şi se vor bucura în gândul lor că pe 
vremuri şi ei ocupau asemenea poziţie. În faţa acestor aspirații sau patimi, gemenii învaţă ceva ce 
poate le-a lipsit toată viaţa: să fie răbdători. Sigur, răbdarea nu este ceva ce se învaţă pe de rost ca o 
poezie, însă au parte anul acesta de un început substanţial, de un debut spectaculos în sensul acesta. 
Ei însă nu vor vedea că se schimbă, că se maturizează, chiar dacă după vârsta sunt de mult timp 
maturi, însă cei din jur îi vor admira din poziţii noi, din ipostaze noi şi pentru că feedback-ul este 
ceea ce îi ghidează pe ei, ajung să se trezească că sunt din nou în centrul atenţiei, dar nu pe podium, 
nu pe o scenă şi adresându-se mulțimii, ci în spatele ei, printre oameni pe care până acum i-au 

ignorat sau i-au desconsiderat, despre existenţa cărora nici nu ştiau sau care nu au prezentat pentru 
ei niciun interes valabil. 

Pentru că accentul se va pune în acest an pe muncă, efort, grijă faţă de rezultatele muncii, 
serviciu, devotament, aspecte cu care în general gemenii nu se mândresc, vor căuta să se exprime 
prin cunoştinţele mai vechi, prin obiceiurile mai vechi, prin ceea ce ştiu şi au învăţat, însă 
procedând aşa îşi vor pierde aproximativ jumătate de an fără să obţină ceva substanţial. Pentru că pe 
lângă feedback au nevoie şi de scuze, vor da vina pe vremuri, pe interval, pe societate, pe 
degringolada socială pe care o traversăm, pe refulările unora, pe ghinion, nici într-un caz pe lipsa 
lor de maturitate, de determinare sau pe seriozitate. Vor lua totul ca pe o provocare şi, ca într-un 
paradox, de fiecare dată vor constata că au avut noroc după ce acesta a trecut, după ce i-a lăsat în 
urmă cu gândurile şi preocupările lor. Tensiunea îi epuizează pentru că le este greu să fie 
disciplinaţi, riguroşi în munca lor şi pentru că iubesc prea mult plictiseala în defavoarea disciplinei. 
Cu marcajul asupra căruia insistă Saturn din casa muncii, singurele rezultate care le vin anul acesta 
sunt născute din efort susţinut, din muncă, din severitate, din restricție sau din învingerea unor 
obstacole legate de profesie, muncă. Dacă acest îndemn este abordat în mod inteligent şi constant în 
prima parte a anului, în cea de a doua parte a anului se vor simţi epuizați, storşi de putere, lipsiţi de 
susţinere, părăsiți de prieteni şi vor fi obligaţi să se descurce cu foarte puţin. Orice încercare de a 
găsi o soluţie care nu are inclusă în ea munca susţinută, efortul constant, va amplifica, îi va adânci şi 
mai mult în datorii sau îi va pune în situaţia de a parcurge conjuncturi în care ce iau pe mere să dea 
pe pere şi să nu aibă parte de nicio satisfacţie. 

Lupta cu satisfacția va avea pentru gemeni conotaţii complicate, dure şi îi va face să-şi 
consume întregul arsenal din dotare pentru a impresiona, pentru a atrage atenţia unui auditoriu, 
pentru a se sprijini pe un segment, pentru a şti că undeva acolo sus sau jos, la dreapta sau la stânga 
există cineva care să facă un schimb cu ei pe nivelul pe care vor dori în momentul acela şi să simtă 
ŞI ei că trăiesc. 

Dacă refuză să se maturizeze, dacă refuză să-şi schimbe statutul, conţinutul mesajului, dacă 
renunţă şi de data aceasta la şansa de a se adânci în sensuri reale, 2014 îi va găsi rătăcind pe cărări 
neştiute, neglijându-se şi căutând să se exprime dur, complicat sau atribuindu-şi roluri mesianice 
care să-i scoată de pe linia moartă şi să-i ducă spre o destinaţie precisă. În tot acest joc experienţele 
spirituale, cele legate de fenomenul morţii, de desprindere, de înţelegeri ale sensului vieţii îi ating 
într-un mod adânc şi dur şi îi constrâng spre a se decide în privinţa unor soluţii pe care să le aplice 
acum, în 2013. Neimplicându-le, 2014 îi va izola şi ce poate fi mai rău pentru un nativ din acest 
semn decât să se ştie ignorat? 


Ianuarie 


Prima lună a anului vine pentru gemeni cu o formă de promovare. Sunt evidenţiaţi, însă nu 
prin ceea ce doresc ei, nu prin ceea ce se aşteaptă, nu prin poftele pe care le au şi nici prin 
mijloacele pe care le stăpânesc ei cel mai bine. Sunt minţiţi, dar acest lucru nu îi intrigă, ci îi incită 
pentru că văd în această situaţie un mijloc de a se pune în valoare, de a se evidenția, de a se scoate 
din conjuncturi şi mai rele, invocând acest episod ca fiind identic altora din trecut. Vor miza pe 
relaţiile pe care le au, pe cunoştinţe, pe orice tip de asociere la care au lucrat în anul anterior şi vor 
reuşi să vadă impresii, explicaţii, demonstraţii, poate chiar să vadă iluzii pentru a se pune mai bine 
în valoare. În realitate vor reuşi să se desfăşoare tot în segmentul cunoscut, tot în maniera 
cunoscută, tot prin talentele lor, tot prin uşurinţa cu care se ridică deasupra şi nu mai vor să se 
coboare niciodată de acolo. 

Este bine de ştiut că acum, în ianuarie, compromisurile ce vin din administrarea unui fond 
afectiv, un avantaj primit pe linie afectivă duce la tensiune şi conflict, poate chiar la o despărțire cu 
tot spectacolul pe care îl prefera atât de mult nativul acestui semn. Chiar dacă acum succesul îl va 
atinge, în viitor, când cel pe care s-a sprijinit în ridicare îşi va da seama că adevărul nu este întreg, 
că a fost minţit de geamăn, că a fost păcălit, va reacţiona, iar nativul din zodia Gemeni se va afla în 
situaţia în care să-şi justifice fiecare pas pe care l-a făcut din acel moment încolo, ce a urmărit şi pe 
cine a mai implicat în realizările sale, ca la un interogatoriu. 

Ei sunt conştienţi că succesul obținut în această lună este delicat, subțire şi că în cazul în 
care li se cer explicaţii, vor fi debusolaţi. Acest gând îi slăbeşte, îi ține în tensiune şi unii mai 
sensibili chiar vor ceda rupând legăturile directe cu cei care i-ar putea pune în dificultate sau, în 
cazuri mai speciale, vor rupe legătura cu o idee, un demers, un traseu invocând oboseala, 
neîncrederea în succesul promis sau chiar plictiseala. Numai el va şti care dintre acestea vor fi 
prioritare, însă teama de a pierde mai mult decât a câştigat, grija că va trebui sa de-a înapoi 
împrumutul mai repede decât s-a stabilit îl face schimbător şi retractil. La revenirea lui Jupiter din 
mersul retrograd gemenii sunt din nou veseli şi încrezători în forțele proprii şi în ziua de mâine. 
Nimic din jur nu îi încurajează în sensul acesta, însă ei îşi alimentează această stare într-un mod 
numai de ei ştiut. Vor considera că viaţa poate lua o altă direcţie dacă mental îşi impun nişte repere 
cunoscute foarte bine de ei, însă procedând aşa vor greşi pentru că vor aduce în prezent un 
comportament vechi, verificat în timp, dar care nu mai poate fi de actualitate, însă ei se vor 
încăpăţâna să meargă pe acest drum. 


Februarie 


Luna februarie vine cu o serie de contradicții şi mai mari. Gândul că pot din nou să se ridice 
de acolo de unde au decăzut, de acolo de unde au coborât sau că pot din nou să atingă gradul 
satisfacție pe care l-au avut cu ani în urmă îi incită foarte mult. Devin ascunşi, misterioşi, spun 
lucrurile pe jumătate şi nu se sfiesc să considere că procedează bine. Pentru că Marte se va afla cea 
mai mare parte din această lună în preajma lui Neptun îndemnul pe care îl lansează astrele acestui 
semn este spre interiozare şi căutarea unor răspunsuri în adâncul sufletului, nu în reeditarea unor 
succese. 

Sextilul dintre Marte şi Capul Dragonului legând casele VI-X va vorbi însă despre ambițiile 
gemenilor de a se ridica deasupra celorlalţi prin performanţe profesionale, prin promovarea unor 
rezultate ale unei munci care să nu-i acapareze în totalitate, dar care să le confere un maximum de 
eficiență. Luna februarie le va aduce, în special în a doua parte a sa realizări dintr-o muncă prestată 
în echipă, în văzul tuturor sau prin intermediul tehnicilor moderne. Această muncă vine să 
prefigureze o schimbare de statut ce va surveni în a doua jumătate a lunii martie. Pe acest fond, 
revenirea lui Saturn din mersul retrograd constituie pentru ei o relaxare la locul de muncă, o 
detensionare a unor sarcini sau chiar legături profesionale, dar şi o anume normalizarea a stării de 
sănătate. Chiar dacă sunt slăbiţi, chiar dacă reperele pe care şi le iau sunt destul de dificil de atins, în 
februarie sunt dispuşi să se adapteze mult mai uşor, să se depărteze de compromisuri, să fie mai 
siguri pe ei şi să nu mai confunde independenţa cu dezordinea. Pentru fiecare pas pe care-l vor face, 
pentru fiecare mic semn al întoarcerii spre firesc, al respectului față de munca prestată de semenii 
lor destinul îi recompensează acum cu maximă generozitate, însă nu aşa cum se aşteaptă ei, cu sacul 
de bani, cu laude şi beneficii evidente, ci prin legături subtile, prin consolidarea încrederii în forţele 
proprii, prin sporirea înţelepciunii, cea care de multe ori ocoleşte această zodie. 

Cei care nu se vor lăsa păcăliţi de tentaţia de a-şi însuşi meritele celorlalţi, de a vinde iluzii 
ori de a lua în uşor adâncimea ideilor care vin spre ei acum, vor avea un final de februarie interesant 
şi puternic menit să-i pregătească pentru ceea ce este mai greu şi dificil din acest an. 


Martie 


Pentru gemeni, luna martie, din punct de vedere profesional este una cu totul specială. 
Debutează cu un marcaj pe zodia Peşti care le va aduce acestora multă diplomaţie, uşurinţă în a 
gestiona un fond deja existent, de a-şi prezenta o lucrare, un proiect, de a se exprima la scenă 
deschisă aşa cum le place cel mai mult. Pe lângă imensul beneficiu de această factură care va veni 
spre ei, starea sufletească va fi una prea intensă, prea adâncă, prea mult încărcată de germenii unor 
elevări lăuntrice încât este puţin probabil ca nativii acestei zodii, înclinați spre ceea ce străluceşte, 
să le poată valorifica. Oricum, puritatea sufletească, emoția mistică, o anume selecţie benefică 
ideilor le este destinată în luna martie şi pentru cei care preferă, din obişnuinţă, să facă altceva, să 

fie mai distraţi ori mai atenţi la luciul buzelor, decât la ritmul şi intensitatea cuvintelor, vor rata o 
altă etapă a devenirii lor, o altă lecţie importantă în definitivarea maturității lor. 

Din 12 martie Marte va trece pe casa protectorilor şi, în prima instanţă, nu vor realiza că vin 
spre ei oameni înzestrați pe care se pot baza, care au deschideri speciale, care sunt mai inteligenţi, 
mai talentați, mai deschişi, mai bogaţi, însă lăsându-se antrenați de aceştia vor descoperi noi 
mijloace de subzistență, noi modalităţi de a se pune în valoare. A doua jumătate a lunii martie poate 
însemna pentru ei deschideri pe segmentul profesional atât de mult încât noile oportunități să 
însemne schimbarea profesiei, recalificarea într-un nou domeniu sau descoperirea unui talent într-un 
mod absolut întâmplător din prospectarea căruia să obțină un maximum de beneficiu. 

În acest al doilea segment al lunii martie Gemenii vor deborda de iniţiativă şi energie, fără a 
fi constrânşi să-şi canalizeze această forță spre ceva constructiv. Aşadar, va ţine de ei, de educaţia 
pe care o au, de disponibilitatea pe care o manifestă faţă de adâncimea sentimentelor ori faţă de 
cultivarea unei relaţii cu o persoană care ar putea, prin simpla prezenţă sau prin intervenţiile 
repetate, să le modifice gemenilor modul cum percep lumea, cum se consumă. Unii dintre ei se vor 
consuma ca o lumânare având un singur scop să fie apreciaţi pentru parfumul pe care-l degajă cu 
fiecare moleculă a ființei pe care o ard pentru a se prezenta celorlalți. Gemenii sunt mobili, chiar 
foarte mobili şi pot prin această viteză de reacţie, istețime, să se păcălească şi pe ei înşişi atunci 
când vine vorba despre adevărurile pe care nu le putem cuprinde din prima clipă. În felul acesta, 
finalul lunii martie poate veni asupra lor cu o anume constrângere ce ţine nu de mobilitatea lor, ci 
de cum o folosesc, de uşurinţa cu care se pierd într-o extindere fără rost, într-un spaţiu vast, prea 
vast pentru ceea ce au de extras de acolo sau de construit. Fiind în general docili faţă de ceea ce 
străluceşte mai mult decât de conţinut, poate, în faţa acestor dificultăți, să promită tot ceea ce li se 
cere numai să poată rămâne în această schemă a dinamismului. Astfel, ridicați până în înaltul 
cerului în primele două decade ale lunii, spre finalul lunii îşi văd toată speranţa risipită şi pentru a se 
menţine vor fi versatili, nu sinceri şi aici vor greşi. 


Aprilie 

Aprilie îl va aduce din nou aproape de realizări şi nu va dori să renunţe la ceea ce îl incita 
pentru că i se par atât de plăcute şi de spectaculoase încât ar fi dispus să-şi consume tot ceea ce i-a 
mai rămas pentru că ceea ce i se înfăţişează acum i se pare firesc, natural, proaspăt, novator nu doar 
prin esenţă, ci prin faptul că vine de la cine trebuie, printr-un canal de comunicare adecvat ori că 
este gata elaborat. Oportunitatea care li se înfăţişează acum îi agită şi mai mult şi îi face să devină 
pricepuţi şi ingenioşi în societate, dar dificil în intimitate. În realitate, nu segmentul intim îl 
urmăresc ei, acolo cred că totul este într-un segment al controlului, ci pe cel al promovării sociale 
unde consideră că li s-a cam terminat combustibilul. Ceea ce le vine din zona privată îi agasează, îi 
constrânge să lucreze într-un cadru mic, limitat, cu mai puţine cuvinte, prin mai puţine mijloace şi 
pentru scopuri care nu-i încânta deloc. Acum simţul lor practic nu poate fi probat decât prin 
activităţi publice, unde se pot desfăşura nestânjeniţi, să vorbească mult, să povestească toate 
detaliile şi să le reia iar şi iar până când atrag atenţia auditoriului. Nevoia de recunoaştere poate fi 
însă stopată brusc în preajma zilei de 20 aprilie când Marte îi intră în casa a XII-a. Astfel timp de 40 
de zile poate deveni posac, trist, nemulțumit de tot ceea ce are în jur şi această stare va coexista într- 
un paradox cu nevoia de a lăsa o urmă a trecerii, de a face lucruri remarcabile care să stârnească 
interesul celorlalți, care să-i convingă că acolo unde există rezultate, chiar dacă nu se vede, există şi 
o muncă susţinută. 

Misterul gemenilor din finalul lunii aprilie este însă un mijloc prin care vor genera o altă 
serie de probleme. Sub pretextul că a venit momentul să se ocupe de viaţă intimă, de personalitate, 
de problemele pe care aceasta le conţine şi pe care le-au tot ignorat devin ascunşi şi vor invoca 
motivul uitării prea des. Acum realizează că de-a lungul întregii luni au atras atenţia opiniei publice 
prin alte mijloace, că s-au hrănit cu impresii generate de alte aspecte ale vieţii individuale decât au 
crezut. În felul acesta, pot transforma o impresie proastă ce le era adresată într-un avantaj 
substanţial, acela de a-şi rezerva dreptul de a face impresie bună. Putem vorbi aici de atribuirea unor 
roluri care nu sunt deloc în consonanţă cu ceea ce pot şi ştiu să facă mai bine sau de a inventa 

duşmani care în realitate nu sunt decât nişte persoane care au emis păreri, au avut o opinie şi nimic 
mai mult. Devin nervoşi, temători în fața schimbării deşi, paradoxal, şi-o doresc din tot sufletul. 
Astfel, relația dintre adaptare şi instabilitate îi va pune în situaţia de a invoca motivul sacrificiului 
atunci când fac ca vulpea care spune că strugurii sunt acri pentru că nu ajunge la ei sau cel al 
mobilităţii speciale pentru a-şi ascunde instabilitatea sau plictiseala. 


Mai 


Luna mai va explora această latură complicată a personalităţii lor şi o vor extinde foarte 
mult, atât de mult încât îi va duce pe gemeni în postura de filosofi ai propriei existenţe. Vor fi 
pricepuţi la post, diete, la suferinţă, la controlul dorințelor, la cât de importante sunt semnalele vieţii 
pentru ei şi cât de multă energie negativă poţi contracara dacă te roteşti în sensul invers acelor de 
ceas sau dacă stai în lotus 3 ore pe zi. Soluţiile lor vor părea unora hilare însă nu le vor fi criticate 
decât prin caracterul practic ori prin modul cum sunt argumentate. 

Chiar de la debutul acestei luni opoziția Marte-Saturn le activează casa bolilor şi dacă 
sănătatea fizică nu le este şubrezită în mod sigur se va întâmpla ceva cu echilibrul emoțional, cu 
anumite procese metabolice, acelea care ţin de hrănire sau în cazul celor care sau manifestat până 
acum aşa ceva, devieri de la bună înţelegere ori de la procesele psihice normale. Pentru ceilalți vor 
fi adevărate surse de inspiraţie, biblioteci ambulante pentru că îşi amintesc tot, ştiu totul despre 
orice, doar că această varietate de informaţii nu le va folosi la nimic, ci îi va epuiza şi mai mult, îi 
va constrânge la consum suplimentar şi îi va aduce în postura de a se gândi la o schimbare majoră în 
dimensiunea personală. Unii vor pleca peste hotare, alţii se vor decide să transfere responsabilităţile 
lor pe umerii altora, împreună cu beneficiile exercitării unei funcţii izolându-se, spun ei, pentru tot 
restul zilelor, alţii fac schimbări majore în garderobă, în look, modificări de design interior ori se 
decid să-şi facă un program riguros pentru studiu ţintind spre o altfel de recunoaştere socială. 

Luna mai este şi pentru gemeni menită să le constrângă sistemul de percepţie să lucreze 
într-o dimensiune nouă. Probabil că dintre toate zodiile, gemenii sunt cei care se vor bucura cel mai 
mult de această modificare pentru că o văd în ambivalenţa sa: oportunitate şi noutate. Oportunitatea 
implică adoptarea unui set de restricţii, a unor modificări majore în ceea ce privesc relaţiile 
personale, programul de lucru, iar noutatea devine importantă pentru că acest careu Uranus-Pluton 
de fiecare dată când ne atinge constatăm că vine o nouă strategie şi cu un nou program de lucru, cu 
scheme de lucru pe care nu le-am mai folosit. Deşi nu ştiu precis, gemenii se pregătesc pentru 
gesturi mari, cele pe care le vor face în luna iunie. Acum, însă, deşi sunt înclinați spre fapte 
serioase, direcția nu le este clar definită ca şi cum ar acţiona în gol, fără o schemă de lucru, ca şi 
cum utilizează un aparat fără a consulta în prealabil manualul de utilizare. 


Iunie 


La începutul lunii iunie îi găsim pe gemeni acționând în formă spre un scop clar definit, cu 
obiective formulate simplu, concis, limpede şi probând cu o eficienţă de zile mari ceea ce au tot 
spus până acum. Bucuria lor va fi mai intensă pentru că numai ei ştiu prin ce momente de deruta au 
putut trece, câtă neîncredere în sine au dezvoltat, cât s-au mai îndoit de ceea ce acum probează şi cât 
de mult au considerat că viaţa lor va fi de acum încolo marcată de modificări substanţiale în privinţa 
relaţiilor interumane sau a gestionării unor resurse. 

În iunie gemenii renasc, se ridică din propria cenuşă şi o fac mult mai repede şi mai eficient 
decât alte semne zodiacale. Ei vin primii cu un discurs, sunt primii care investesc într-un domeniu 
nou, sunt cei mai buni în ceea ce aleg să facă, nu-i poate opri nimeni să spună, să demonstreze ori să 
desființeze pe cineva, iar acest lucru îl vor face cu o supleţe aparte. Narcisist chiar şi atunci când nu- 
şi acceptă liniile corpul sau nu-şi poate auzi vocea înregistrată, nativul acestei zodii îşi va lua în luna 
iunie chipul unui filantrop rănind cu aceeaşi generozitate cu care laudă ori promovează interesul 
unui grup în alte medii. Deşi unii vor critica metodele lor, au şansa de a deveni personaje 
controversate care să rămână în istorie cu gesturile din această lună pentru că pot deschide uşi de 
care alții nu doresc să se atingă. Luând totul în uşor sau privind doar aspectul practic, fără să simtă 

vreo emoție, nativul acestei zodii se poate apropia de focurile cele mai intense şi nu va simţi că 
acestea îi pârjolesc hainele, îi ard părul şi îi înroşesc pielea, de vreme ce contrastul care se 
realizează între lumina focului şi culoarea corpului său este una specială, nouă, unică. 

În a doua parte a lunii, când Chiron şi Neptun, care-i fac să fie atât de disperaţi acum după o 
realizare socială şi în egală măsură atât de dezamăgiţi de ceea ce primesc, îi va pune pe gemeni în 
postura de a-şi aminti de afecţiuni mai vechi, de a se întâlni cu oameni care îi pot pune şi pe ei la 
punct, poate alți gemeni mai puternici şi care le vor lăsa acestora impresia că sacrificiul pe care-l 
fac, efortul pe care-l depun, muncile prestate le-au făcut în zadar pentru că alţii, se bucură de 
beneficiile care le erau atribuite. Acesta este începutul unor convulsii generate de intrarea lui Lilith 
în casa banilor, în sectorul hrănirii, a aceea ce corpul, mintea sufletul cere pentru a se menţine în 
funcțiune. Aceste mesaje, aceste valori nu sunt pentru gemeni neapărat negative, doar că ei nu vor 
reuşi să le găsească rostul, însemnătatea. Mănâncă şi nu ştiu de ce le trebuie atâta mâncare, citesc şi 
nu le mai place nimic, urmăresc mai multe emisiuni în paralel, rețin tot, dar nu le este de niciun 
folos pentru că acestea nu reprezintă decât informaţii pe care, într-o altă formă le ştiu deja. Spre 
finalul lunii, când Jupiter le intră în casa a II-a, succesul le dă târcoale, le vin propuneri şi bune şi 
rele într-un amestec foarte îndrăzneţ şi ciudat. Cei care au experienţa afacerilor, care ştiu să-şi 
vândă marfa, să se pună în valoare şi prin tot ceea ce fac să atingă un anumit grad de satisfacţie vor 
reuşi să valorifice ce ştiu, alții vor alege prost şi luna iulie îi va pune în postura să se tortureze 
singuri fie că nu vor putea ieşi din acest mecanism, fie că au înghițit ceva care le-a afectat viaţa 
pentru totdeauna şi nu mai au cum să schimbe. Toate acestea sunt menținute însă la suprafaţă, la 
vedere, prin gesturi care devin cu atât de ample cu cât auditoriul este mai bogat. Dacă s-ar îndrepta 
spre interior, ar vedea că acolo totul este la fel ca la începutul anului. Că nimic nu s-a schimbat în 
esenţă şi ar începe să-şi pună întrebări complicate care să producă o undă în adâncimile sufletului în 
vederea unei schimbări profunde. Îndreptarea privirii spre interior constituie şansa pe care nu toţi 
gemenii o vor avea, ci doar cei din tipul superior. 


Iulie 


Luna iulie vine spre gemeni cu o formă de desprindere socială care nu va semăna cu nimic 
din ceea ce au făcut de-a lungul vieţii, indiferent ce vârstă au. În această lună Jupiter şi Lilith li se 
întâlnesc pe casa hrănirii în timp ce vor constitui un vârf al piramidei de apă desenată pe cer 
împreună cu Saturn şi Neptun. Dacă alte semne vor privi această manifestare astrală ca pe o 
oportunitate după ce vor analiza variantele care le sunt oferite, gemenii vor explora într-o încântare 
şi o exprimare la scenă deschisă, căutând să-şi sublimeze toate frustrările şi nemulţumirile pe care 
le-au comportat de-a lungul acestui an arătând contrariul. Se vor teme de afecţiuni care să nu mai 
poată fi reparate, de sărăcie, de puţin, de relaţii, de complicaţii sociale, de ceea ce i-ar solicita din 
nou şi i-ar pune la muncă, i-ar constrânge să acţioneze într-un cadru restrâns, să simtă totul şi să 
reacționeze după cum simt, fără să aibă deloc libertatea unui joc, a unei deplasări a 
comportamentului într-o zonă a ludicului. Din 8 iulie Saturn, situat pe casa sănătăţii şi a muncii, le 
va oferi prilejul de a visa la zone însorite, la a cheltui repede ceea ce au acumulat pentru a-şi oferi 
prin perceptul de “mă simt bine” aceeaşi menţinere în superficialitate, în situaţia în care pe lângă el 
trece o şansă de care nu a mai avut parte în această viaţa. În spiritu-i caracteristic, acest nativ va 
glumi şi nu se va abate de la schema iniţială, motivând “E prima dată? Foarte bine! Înseamnă că vor 
mai veni şi altele. Bine că s-a deschis sezonul.” 

Această încăpățânare îi va ţine captivi în acest joc al minţii în situaţia în care Lilith nu îi va 
hrăni cu acestea, ci îi va otrăvi încet încet, reuşind în timp relativ scurt să devină victimele 
propriilor glume, propriilor duplicităţi. Vor considera că nu contează valorile materiale pe care ele 
acumulezi, ci oamenii pe care-i ai în preajmă, însă această idee în cazul lor nu va însemna 
nonataşament, ci responsabilitate, preferând să aibă oameni care să poarte grijile în timp ce ei să 
bată tobă în ritm de samba ori să chinuie coardele unei chitare în ritmuri romantice ori hawy metal. 

Şansa pe care nu au mai avut-o porneşte de la un eveniment, unul care stă în calea unei 
distracții şi neobservând că de fapt nu e vorba despre o simplă dilema, ci despre o încercare a vieţii, 
vor rupe lanţurile disciplinei şi pe moment nu vor regreta nimic. 

August 


Luna august le aduce acestora tensiuni în cuplu, divergențe de opinie cu o autoritate, cu 
părinții, cu familia adoptivă, cu cei care s-au ocupat de administrarea averii lor cât ei s-au delectat, 
cât şi-au pierdut vremea căutând cai morți să le ia potcoavele. Acum, dintr-odată, munca lor nu mai 
este bună, nu mai obțin rezultate pe măsură şi nu reuşesc să le intre în voie gemenilor cu nimic. 
Tipul superior va fi pentru cei nepregătiţi încă să evolueze un fel de bici al lui Dumnezeu, de 
revizori, cei care urmăresc defectele celorlalți chiar şi atunci când ei înşişi nu ştiu să facă nimic din 
ceea ce verifică. Suspiciunea, îndoiala, neputinţa, incertitudinea le aduc acum probleme de 
stabilitate, afecţiuni ale sistemului osos, complicaţii în metabolismul calciului, probleme de 
asimilare şi o funcţionare deficitară a sistemului respirator. Pentru a se consola dau vina pe cei din 
jur, pe vreme, de faptul că nu sunt ajutaţi corespunzător, îngrijiţi, iubiţi, consolaţi, protejaţi şi, pe 
acest fond, pot dezvolta idei paranoice care pot funcţiona ca un resort invers: cu cât sunt menținute 
mai mult în minte cu atât mai mult îi fac să-şi somatizeze grijile. 

Luna august le aduce acestora pierderi materiale. “Nu-i nimic, şi aşa nu-mi erau necesare” 
vor spune însă gura nu spune ce mintea gândeşte, iar gesturile nu exprimă realitatea emoţională. 
Totul se consuma într-un ton aparte, mult mai complicat şi dureros însă cu o severitate aparte aşa 
cum poate fi un asemenea nativ atunci când prin aceasta îşi atribuie rolul de stâlp de susținere, de 
protector, de profesor. Ceea îi animă acum îi îndurerează şi îi va pune într-un balans între ceea ce 
reprezintă ei în faţa celorlalţi şi imaginea pe care şi-o atribuie ei. În dorinţa de a ajunge pe punctul 
de delimitare dintre aceste două elemente vor dovedi o duritate foarte mare fie la adresa anturajului, 
fie la adresa propriei persoane. Ceea ce vor spune va părea lipsit de sensibilitate, apăsător, dur, 
caustic, însă cei din jur nu vor şti că ei sunt într-o tensiune atât de mare încât nimic nu le mai 
funcţionează corect. Acum sunt într-un mare impas. Acţiunile prin care rănesc sau se rănesc sunt 
negate cu scopul de a curma o suferinţe însă ei nu vor face decât să o amplifice. Pe lângă acestea se 
vor întreba de ce se afla pe acest drum fără ieşire, de ce mintea este atât de răvăşită, de ce totul 
scârțâie în jur şi muzica păşeşte într-un registru atât de abstract. În prima parte a anului au tot fost 
avertizaţi, nu neapărat de prieteni, astrologi, prezicător s.a. referitor la panta descendentă pe care se 
afla, la uşurinţa cu care îşi pot complica viaţa prin îmbrăţişarea adevărurilor parțiale. Acum, în 
această luna, când Lilith se opune lui Pluton, adevărurile parţiale sau chiar minciunile le sunt fatale. 


Septembrie 


Privind totul retrospectiv vor spera că luna septembrie să fie mai generoasă cu ei, mai 
încărcată de însemnătate şi mai pozitivă. Nu vor avea şansa aceasta pentru că în timp ce Pluton va 
descreşte opoziţia cu Lilith, Uranus va creşte careul cu Lilith şi va reuşi să-şi definească problema, 
să o încadreze, să-i ofere acesteia un contur, chip şi chiar nume simbolic pentru a o purta în piept tot 
anul acesta. Revenirea lor va fi însă vizibilă în luna septembrie însă nu în ceea ce privesc relaţiile 
şubrezite, ci doar în privinţa stimei de sine. Vor fi generoşi cu sine, oferindu-şi multe dintre cele pe 
care şi le-au dorit în ultimele luni şi nu va conta dacă prin aceasta relaţiile lor se vor adânci şi mai 
mult în crize, ci contează să nu pară nesiguri, proşti, frustrați, indecenţi sau inferiori. Vor reuşi să 
construiască o aură de mister în jurul lor încât cei din jur să ştie că au reuşit să-şi revină dintr-o 
mare încercare a vieţii, au văzut moartea cu ochii şi au înviat, au pierdut totul şi acum se ridică, sunt 
din nou pe val. Ceea ce se vede din exterior este însă parţial adevărat, deci parțial neadevărat pentru 
că dacă nu se poate vorbi în cazul gemenilor acum despre neglijenţă în ceea ce priveşte propriul 
interes, imaginea lor, propria lor persoană, gradul de satisfacţie, se poate vorbi despre o gravă 
neglijenţă în privinţa destinului, a alegerilor majore, a valorificării unei şanse unice de care nu au 
mai avut parte acum. 

Chiar dacă gemenii vorbesc uşor despre ei, despre ceea ce-i ridică şi despre ceea ce-i 
coboară, în septembrie vor vorbi cu o deschidere unică despre problemele lor. Cei din jur, obişnuiţi 
cu disimulările lor, vor vedea în relatările acestora o altă serie de poveşti vânătoreşti, însă ei acum 
sunt mai sinceri ca niciodată. Nu că nu vor dori să nuanţeze adevărul, ci pentru că Lilith intervine 

prin trigoanele ei la Chiron şi la Capul Dragonului prin dubla negație, adică numai de se va gândi 
un pic şi se va încurca atât de mult în propriile poveşti încât pe gură îi va ieşi istorisirea reală. 

Fără să urmărească acest lucru gemenii vor ajunge în septembrie să creadă că faza cea mai 
complicată, elementul cel mai sofisticat este, în acelaşi timp, şi cel mai simplu. Spre finalul lunii, 
când Junon revine la mersul direct, vor reuşi să-i facă şi pe ceilalți să vadă lucrurile aşa cum le văd 
ei, însă până atunci ceea ce simt, înţeleg sau construiesc va fi bun, corect şi trainic doar pentru ei. 

Reuşind să împărtăşească şi celorlalți ceea ce vine spre ei acum, gemenii vor păşi în 
octombrie într-o dimensiune nouă. Fie că îi învăluie zorii unui nou început, fie că reuşesc să-şi 
gestioneze foarte bine relațiile pe care le-au avut compromise. Viziunea despre viaţa nu li se 
schimbă şi nici instrumentele de lucru nu vor fi altele, ci doar vor gândi şi exprima într-un mod mult 
mai corect şi constructiv fenomenul social, vor fi mai inspirați şi în mod oarecum surprinzător 
pentru ceilalți vor da dovadă de mai multă răbdare ori de maturitate. 


Octombrie 


Luna octombrie este pentru gemeni o lună de sublimare. Înţeleg bine mijloacele puterii şi 
chiar dacă vor uza de forță, de cunoştinţe, de abilitatea de a lucra cu informaţiile şi poate pe alocuri 
vor mai Şi face demonstraţii de adaptare, impresiile pe care le vor lăsa celor din jur vor fi unele cât 
se poate de constructive şi plăcute. Trec de la tristeţe la bucurie, de la deziluzie la speranţă ca şi 
cum ceea ce i-a lovit nu are valoare, deci nu mai există. Sublimarea pe care contextul astral al lunii 
octombrie ni-l indică pentru gemeni se susține mult pe nevoia de siguranţă. Din afară, vor părea 
extrem de mobili şi adaptabili, însă motivaţia lor va fi cea tangentă la teama de sărăcie, de 
singurătate sau de plictiseală. Ceea ce simt şi nu mai pot împărtăşi vine dintr-o activitate intensă a 
subconştientului. Visează neobişnuit, simt complicat şi deciziile lor se lăsa adesea aşteptate. Sigur, 
doar ei ştiu că au nevoie de mai mult timp şi, poate, cei foarte apropiaţi lor care îi ştiu, care i-au avut 
tot anul în centrul atenţiei, însă această sublimare va mobiliza întâi tensiunea şi temerile de care 
gemenii au fugit tot anul şi care acum le vin în minte fără să le poată opri. Cei care au trecut de 40 
de ani se vor afla în conflict cu generaţia tânără, cu proprii copii, cu şefii, cu subalternii şi efectul 
frământărilor pe care aceştia le au şi pe care nu le pot împărtăşi, se transformă într-un efort 
constructiv de a face impresie bună şi de a redobândi o poziţie pierdută. În felul acesta, se apucă de 
curăţenie generală, îşi vinde maşina şi plăteşte anticipat rate, taxe de studii sau îşi cumpără un 
tablou frumos pe care îl face cadou unui apropiat, face ore suplimentare şi nu cere nimic în schimba 
ş.a.m.d. lucruri care în mod obligatoriu vor trebui plătite față de un nativ al zodiei Gemeni, dar nu 
acum. Acum el investeşte, îşi scoate tot arsenalul din dotare şi mizează pe un rezultat notabil în 
direcția aceasta. 

Este foarte posibil ca în demersul său nativul acestei zodii să se întâlnească şi cu sensurile 
profunde ale vieţii, însă le va trata ca şi pe celelalte scoțând în evidenţă faptul că existenţa sa este 
consumată de interes. Tipul superior va căuta ca prin tot acest demers să-şi îmbunătățească 
substanţial calitatea vieţii şi va gândi pozitiv faţă de cei pe care îi susține, îi ajută sau îi hrăneşte 
acum. Curajul lor va fi însă strălucitor şi chiar şi aceştia nu se vor putea separa de acest mecanism. 


Noiembrie 


Luna noiembrie vine cu o selecție drastică a vieţii sociale ce va avea, aşa cum este aşteptată, 
repercusiuni majore asupra vieţii personale. Debutând cu o opoziţie pe care Marte şi Chiron o 
împlinesc pe axa Fecioară-Pești, gemenii vor acuza dureri de spate, de mijloc, picioarele, deopotrivă 
mâinile le sunt traversate de durere, sunt grele şi parcă nu mai răspund corespunzător la comenzi. 
Steliumul de pe Scorpion îi va face pe aceştia să-şi ascundă scăderea vitalității, să suplimenteze 
deficitul de putere prin adjuvante. Profesia îi solicită şi au impresia că o parte din complicațiile pe 
care le-au traversat în primăvara acestui an îi învăluie din nou însă cu mici ajustări legate de 
maniera intensă şi puternică prin care elemente inferioare, subalterni, asociaţi sunt evidenţiaţi prin 
meritele care ar trebui să-i revină unui nativ născut în zodia Gemeni. De această dată, aflat în 
impasul fizic şi profesional de a nu mai putea continua actele de caritate, dar nici de a munci la fel 

de eficient pentru câştigul personal aşa cum anterior au făcut-o pro bono înseamnă pentru ei un 
paradox. Soluţia pentru ei este una foarte simplă, vor alege compromisul, vor trece o notă de subsol 
în aceste materiale care să ducă spre ei şi în felul acesta, prin isteţimea care îi caracterizează, vor 
reuşi să se ridice deasupra. Nu vor da pe dinafară de modestie pentru că privind în urmă vor 
considera că au oferit suficient. Această confuzie pusă pe faptul că ei ştiu măsura şi preţul fiecăruia 
îi îndeamnă pe gemeni să uite de reguli, moralitate, educaţie şi să se strecoare acolo unde se oferă 
un premiu, unde se serveşte gratis mâncare sau unde se vorbeşte doar în şoaptă pentru a nu se face 
diferenţa clară între persoane. 

Deşi imaginea le va fi puţin şubrezită, rezultatele muncii vor fi adjudecate mai mult în forță 
decât direct, mai mult prin putere de convingere şi se vor bucura de ceea ce au făcut, considerând 
aceasta drept şansa vieţii lor şi se vor felicita că au avut viteză de reacţie pentru că altfel ar fi 
comportat o pierdere substanțială. 


Decembrie 


Toate aceste oscilaţii, tot acest balans îi epuizează pe gemeni şi-i pune în faţa unor decizii 
categorice. Cu toate că se bucură pentru realizările pe care le-au comportat de curând, se simt atât 
de solicitați pe segmentul muncă, pe cel domestic, încât se văd obligaţi să renunţe la sarcini, să-şi 
reducă programul de lucru, de studiu, schimbul de experienţă şi să se ocupe de sănătatea lor. 
Conjuncţia lui Lilith cu Jupiter chiar din prima zi a lunii aduce un start negativ acestor nativi pe 
zona hrănirii, a banilor construindu-se totul ca un rezultat negativ care vine pe fondul unor eforturi 
intense. Nu toate eforturile au fost, însă, constructive. Ştim din observaţiile aplicate celorlalte luni 
că au fost de-a lungul acestui an animați de obsesii, orgolii şi chiar de o uşoară lipsă de 
condescendenţă faţă de cei aflați în momente dificile. Prea puţin au muncit dezinteresat şi tocmai de 
aceea ceea ce simt acum este efectul faptului că nu au fost în mijlocul şuvoiului printr-o decizie a 
universului, ci pentru că şi-au dorit şi au urmărit insistent acest lucru. Selectând, descoperă că pot 
trăi şi mai simplu şi mai frumos şi se simt iubiți de cei pentru care au depus un efort minim în 
momente delicate ale lor. Constatând că prin fapte bune devin puternici, gemenii vor căuta să fie 
selectivi şi cu faptele pe care le-au săvârşit lăsându-se în voia unor rememorări selective şi 
prezentându-se pe ei ca fiind salvatori ai familiei, comunităţii, lumii. Acum îşi vor atribui un alt rol. 
Vor părea cumpătaţi, novatori, geniali, deschişi spre nou într-un mod calculat, ponderat, prudent aşa 
cum nu îi ştim. 

Ştim însă că orice lucru mărunt care vine spre ei îi va pune pe gemeni la muncă, le va 
solicita intelectul, abilitatea de a face conexiuni, mobilitatea şi limpezimea pe care le pot proba în 
condiţii de stres. Căutând să se vindece sau să se elibereze de ceea ce-i apasă, gemenii ajung să 
întâlnească în finalul anului fiinţe remarcabile sau să se descopere pe sine că sunt aşa, că pot lucra 
cu ideile într-un registru nou, într-un mod numai de ei ştiut şi să se arate inspirați şi puternici. Dacă 
nu se vor lăsa antrenați de dorinţa de putere, dacă nu vor considera că succesul vine numai după ce 
vinzi ceea ce culegi din copac, dacă nu vor transforma în energie inferioară ceea ce întâlnesc acum, 
vor avea parte de un salt spectaculos în 2014 care se va susține în mare parte pe suferinţa şi 
complicațiile lui 2013. 

Aşa după cum se poate constata gemenii vor avea un an complicat, ba trist, ba dinamic, ba 
încărcat de bucurie şi succes, ba de efort, muncă sau boală. 2013 îi solicită pe gemeni pe 
ataşamentul de succes, de beneficiile pe care cred că şi le construiesc singuri, reuşind să exploreze o 
plajă mai mare de posibilităţi, de evenimente şi în final să fie, chiar dacă unii nu vor vedea, mai 
bogaţi în experienţe. 2013 este pentru gemeni un an al experienţelor intense, dar şi unul al efortului. 
Munca, fie care ea vine din zona profesională sau că este susținută de o pasiune care cere un anume 
sacrificiu, dacă nu este comercializată pe tarabe, dacă este lăsată liberă ca fiecare să-şi ia atât cât îi 
trebuie, se întoarce în 2014 cu beneficii majore care îi vor face pe nativii acestei zodii vedete. De 
altfel, nimic pe lumea asta nu-i încântă mai mult decât vedetismul. 


© Gheorghiță COSER, www.coser.ro 


Previziuni astrologice pentru anul 2013 124 


RAC 


2013 este pentru rac un an în care visează, în care îşi va căuta alinarea şi liniştea în acţiuni 
prin care să-şi construiască o mai bună independenţă, o formă de deschidere pe care să nu mai fie 
obligat să o explice. Racul gândeşte puternic, selectiv, înţelept şi nu va putea să fie îngenunchiat 
decât de propria fiinţă, de propriile suspiciuni şi numai în momentele în care îşi va pune la îndoială 
credinţa în faptele bune în succesul său, aşa cum îl vede el. Racul anul acesta are cu el în 
permanenţă o oglindă şi îi place ca din când în când să se uite în ea, pentru a-şi valida cunoştinţele 
sau pentru a se vedea pe sine în noile ipostaze: “la să văd cum arăt când îmi strâng buzele”, “Cum 
arăt cu chipul încruntat sau când râd?”. Dacă pentru unii aceste sunt lucrurile infantile, care nu au 
nimic de-a face cu 
maturitatea şi nici cu 
înţelepciunea, iar pentru 
unii nici măcar cu jocul 
vieţii, acestea par ciudăţenii 
care pot întrece în absurd 
până şi gesturile peştilor pe 
care aceştia nu doresc să le 
explice sau pe cele ale 
vărsătorilor excentrici care 
sunt validate cu cât sunt 
mai diferite de mediu. 
Totuşi, oricât de cardinal 
este, oricât de uşor se 
revoltă şi oricât de simplu 
îşi poate exprima punctul 
sau de vedere prin sunetul 
cleştilor, lovindu-se unul de 
celălalt, Racul este o zodie 
conservatoare şi nu va reuşi 
să se desprindă de 
obiceiurile sale oricât de 
mult va dori acest lucru. 
Atunci când va conştientiza 
că este propriul său duşman 
va fi elementul cel mai 
dureros pe care un rac îl poate trăi în această viaţă. Se va strânge ca un gândăcel în pumnul 
destinului şi-i va permite acestuia să-i facă orice pentru că durere mai mare decât să constate că 
nimic din ceea ce este, nimic din ceea ce a ridicat nu este valid, corect sau măcar aşa cum a gândit 
el nu poate să-i provoace mai multă suferință. 2013 va fi un an dramatic pentru o zodie care este 
renumită în tot zodiacul pentru uşurinţa cu care refuză sau pentru devotamentul cu care îşi face o 
vocaţie din a merge înapoi. Racul va fi întotdeauna dependent de mediu şi cine uită acest lucru va 
evalua greşit un rac şi dacă acesta va simţi că nu este înţeles, acceptat sau iubit, se va retrage pentru 
că nu doreşte să fie judecat, criticat, respins pentru ceea ce este, mai mult decât o face el însuşi. 
Pentru ca Racul excelează la acest capitol, anul acesta, cu Saturn pe semnul exprimării personale, a 
iubirii şi iluziilor într-o relaţie de trigon cu Neptun, cel pe care nu-l poate atinge nimic şi care le 
ocupa casa străinătăţii sau a idealurilor superioare, racii îşi fac iluzii despre ei înşişi şi se aşteaptă de 
la anul 2013 mai mult decât acesta poate da. Vor parcurge momente de instabilitate profesională, 
când imaginea lor publică, deja şubrezită din 2012 de Uranus, îşi va extinde fisurile şi va construi 
de-a lungul celor 12 luni momente de oscilație în ceea ce priveşte construcţia, modul cum se 
raportează la o acţiune, la un ideal, la ceva ce trebuie lăsat în această lume, ca o urmă a trecerii lor. 

Aflaţi în total dezacord cu modul cum s-au construit, cu misterul în care s-au învăluit până 
în 2012, deschiderea pe care o vor aborda anul acesta va fi diferită de ceea ce au făcut şi spus 
anterior. Mulţi cred că ştiu deja totul despre raci pentru că i-au văzut în 2012 oscilând şi atingând 
extreme dureroase ale existenţei lor. Dacă vor persista în această atitudine şi în 2013 vor vedea cât 
de mult se înşeală, pentru că anul acesta racii vor fi tentaţi să-şi nege totul şi în cele mai multe din 
domenii, să o ia de la zero, să deschidă noi capitole în propriile existenţe şi să se simtă revigoraţi şi 
puternici ca sunt lăsaţi să facă asta. 

Prima jumătate a anului sunt inspirați spre schimbare şi după modul cum reacționează față 
de ceilalţi, după uşurinţa cu care îşi deschid sau închid sufletul, după cât de siguri şi categorici sunt 
pe faptele lor, vor lăsa impresia că pregătesc un plan de schimbare a modului de a fi, a direcției spre 
care se vor îndrepta. În realitate, ei îşi vor căuta un loc, un punct de unde să înceapă depunând un 
efort extrem de mare. Mulţi îşi vor juca totul pe o carte în prima jumătate a anului, sperând că alt 
drum nu au decât să câştige. Sunt trişti şi epuizați de atât de multe oscilaţii cum sunt cele pe care le- 
au parcurs în 2012 şi nu se gândesc deloc să ierte, ci mai curând să rezolve într-un mod rațional, 
echitabil, puternic şi vizibil pentru toată lumea. Prin aceste direcţii, racii vor face gesturi puternice, 
majore, în văzul tuturor şi acestea îi vor surprinde doar pe cei care nu i-au văzut deloc muncind 
până la epuizare, care nu i-au văzut sacrificându-şi timpul şi orele de odihnă căutând soluţii la 
situaţii imposibile sau arătându-şi devotamentul şi bunăvoința față de un protejat, părinți, rude, 
copii. 

Trecerea lui Jupiter în semnul lor împreună cu Lilith îi face pe aceştia vedete ale eşecului şi 
exemple la capitolul “Chiar aşa, nu!”. Da, chiar aşa cum doresc ei nu este indicat, dar direcţia spre 
care se îndreaptă ei este una specială, originală chiar dacă este bătătorită de prea multe ori, în toate 
sensurile şi de toate persoanele din jur. Motivând “Chiar aşa nu am încercat” racii sunt devotați 
modului în care văd şi înţeleg lumea şi nimic nu le va sta în cale să ceară putere de influenţă şi să o 
şi obțină. Cuvintele lor vor fi ascultate, chiar şi atunci când sunt prea dulci, prea mieroase, prea 
alunecoase, prea încărcate de motive, intenţie, interes, putând să rezolve situaţii imposibile numai 
printr-o simplă adresare. La fel ca şi racii, duşmanii lor vor fi vedete şi prin faptul că tot reiau 
asediul, ca şi anul trecut şi tot nu reuşesc decât să-i propulseze, ca anterior, şi mai departe pe drumul 
lor. Nu-i chip cu racii nici anul acesta să-i pună cineva la punct pentru că oricât s-ar strădui să-i 
doboare, aceştia cad, ca pisicile, în picioare. Dacă pierd într-un loc, sunt premiaţi în altă parte, iar 
dacă cineva îndrăzneşte să-i alunge de pe moşie, nu face decât să-i motiveze pe aceştia să caute în 
arhivele familiei şi să descopere că de fapt ei sunt adevărații posesori a ceea ce nu li se oferă prin 
solicitare directă. 


Ianuarie 


Prima lună a anului 2013 îi face pe aceştia pătimaşi, dornici de schimbare, porniţi împotriva 
a tot ceea ce ştiu ei că este rău, impur. Pe baza acestor motivații orice formă de revoltă le prinde 
bine, le readuce rozul în obraz şi îi pune pe treabă. Îşi fac planuri de viitor, se simt puternici că pot 
să fac asta, că nu se mai simt atât de împovăraţi de suspiciune şi lipsă de perspectivă şi urmăresc 
atenţi şi cu simţul detaliului până unde le poate merge norocul. Toată luna, Marte le traversează 
casa misterului şi pot prin neîmpărtăşire să obţină un mare avantaj asupra adversarului real sau 
imaginar şi aceasta să îi motiveze şi mai mult în a deschide uşi pe care mult timp le-au crezut 
înţepenite de-al binelea. Având o bună parte din lună o casă a parteneriatului încărcată şi o relație 
destul de proastă în malefici, aceste secrete se vor îndrepta spre partener, spre asociaţi, spre cei pe 
care i-au crezut parteneri sau care au văzut în ei viitor asociaţi. Dacă pentru cei din jur vor părea 
siguri pe ei, în familie comportamentul lor va fi oscilant, lăsând partenerului suspiciuni complicate, 
neobişnuite, ciudate, multe dintre ele putând să lezeze relația până într-acolo încât asocierea, ca să 
supravieţuiască, trebuia să treacă printr-o nouă formă de transformare. Nu putem invoca aici 
reînnoirea jurămintelor. Acestea sunt elemente care se bazează pe o formă pozitivă de asociere. În 
cazul de faţă racii pun piciorul în prag şi cer dreptate nu doar pentru ceea ce văd sau constata acum, 
ci şi pentru alte lucruri sau pentru tot ceea ce nu a fost corect de la începutul relației până acum. 
Acest gen de retrospectivă categorică sperie un partener care nu înţelege că în ianuarie când racul se 

va comporta aşa nu va face decât să spună: “Aceasta este suferința mea. Ajută-mă să mă vindec”. 
Dacă se vor pripi şi nu vor căuta să înţeleagă cât de mult pot, cu toată înţelegerea, deschiderea şi 
obiectivitatea de care sunt în stare, cei din preajma racilor riscă o decapitare bruscă. Sunt catalogaţi 
şi expulzați din viaţa acestora cu o forță căreia nu i se poate rezista. Să nu uităm că trecerea lui 
Saturn în Scorpion înseamnă casa a V-a a liderului pentru raci şi combinaţia a două elemente de 
putere le conferă acestora o forță impresionantă chiar şi atunci când greşesc. 

Neavând un adversar pe măsură, se ceartă cu sine, îşi slăbesc adâncimile fiinţei epuizându- 
se din cauza unor conversații sterile pe care nu le pot coordona corespunzător. Au putere, poate 
chiar mai multă decât se aşteaptă, însă când vine vorba despre relaţia cu sine sunt atât de slabi şi de 
neputincioşi încât dacă cineva ar intra în mintea lor, dacă le-ar vedea întreg procesul mental pe un 
ecran, s-ar distra copios de ce gânduri sau reacţii imature pot avea. Chiar şi aşa nu contează pentru 
că anul acesta racii sunt puternici, poate printre cei mai puternici. 


Februarie 


Revenirea lui Jupiter la mersul direct la finalul lui ianuarie le va oferi acestora puterea de a 
crede în ziua de mâine, de a fi siguri pe mesajele pe care până mai ieri nu le înțelegeau. Aceasta 
componentă aduce în existenţa lor un suflu proaspăt şi, pentru că se simt puternici, doresc să se 
împace cu cei pe care i-au jignit şi să dezvolte cu aceştia o relaţie ca şi cum nimic nu s-a-ntâmplat. 
Nu sunt slabi că fac acest lucru, nici nu consideră acesta un gen de slăbiciune, ci unul de confort. 
Liniştea căminului, confortul relaţiilor, îi vor capta în totalitate în februarie. Având un Marte în 
casa idealurilor superioare, racii vor fi tentaţi în februarie să facă gesturi magnifice, să ierte oameni 
care i-au umilit, să dovedească faţă de aceştia o nobleţe de care nici chiar ei nu credeau că sunt în 
stare şi să se bucure de toate acestea ca şi nişte copii. Apropierea de oameni, dezvoltarea simțului 
umanitar, cultivarea iertării şi înţelegerii şi probarea acestora în toate mediile, îi vor scoate în 
evidenţă şi îi vor duce în postura de a-şi face prieteni noi, puternici, cel puţin la fel de puternici ca şi 
el. 

Toată această desfăşurare de forțe, toate aceste direcţii pe care racul doreşte să le atingă, să 
le desfăşoare şi să el demonstreze cu tot arsenalul din dotare, vor atrage din jur multă invidie şi unii 
vor trece chiar la fapte. Gesturile imprudente ale acestora, desfăşurate mai curând în secret, au ca 
ţintă subminarea credibilităţii de care se bucură racii în aceste momente. În realitate, faptul că se 
împotrivesc acestora scoate în evidenţă singurul moment de glorie din această conjunctură pentru că 
prea mult rău nu le pot face sau dacă îl fac, acesta nu poate dura. 

Ceea ce va fi neplăcut şi va reprezenta singurul element care va lăsa urme adânci în această 
lună va veni din îndoială. Racii se vor îndoi că pot să facă faţă valului de solicitanţi, că pot menţine 
acest dinamism al vieţii lor, că pot întreţine noile componente care îi invadează acum şi îşi vor da 
singuri în cap. Acesta poate fi şi momentul în care cineva din exterior să intervină şi să exploateze 
acest moment de slăbiciune, această rătăcire a minţii, această ipostază de îndoială şi să-l lovească pe 
la spate. Finalul lunii februarie aduce racilor gesturi imprudente, trădări şi dezamăgiri adânci care îi 
vor aduce cu picioarele pe pământ. La propriul, Marte în Peşti înseamnă şi slăbirea picioarelor, 
vulnerabilizarea acestei zone a corpului prin destabilizarea circulaţiei la nivelul acesta şi prin 
vătămări, răniri, tăieturi etc. 


Martie 


Primele semne că au un avantaj puternic asupra celor din jur va veni în luna martie când 
Saturn şi Pluton îşi vor atinge sextilul menţinând o perioadă acest unghi într-un registru al 
flexibilităţii şi mobilităţii. Devin conştienţi de puterea lor, de gravitatea tonului, de uşurinţa cu care 
îşi pot impune punctul de vedere şi îi încântă ceea ce văd. Cum ştim că în privinţa racilor 
curiozitatea este una din componentele importante ale personalităţii, nu vor sta privind la stele, ci se 
vor exprima, vor acţiona cu mare rapiditate şi cu o uşurinţă impresionantă reuşind să gestioneze un 
fond pe care ceilalți asociaţi, partenerii de viaţă sau chiar adversarii lor direcţi nu îl deţin, nu îl 
conştientizează sau nu îl apreciază în mod corespunzător. 

Cu toate acestea gesturile lor vor fi uşor timide în prima decadă a lunii şi nu se vor putea 
manifesta atât de categoric, însă din 12 martie de când Marte le va trece în Berbec, iar Junon este 
deja trecută în casa misterului cu câteva zile în urmă, reuşesc să-i aducă pe aceşti nativi într-o formă 
foarte bună, fiind inspirați şi puternici, curajoşi şi capabili să obţină victoria şi să o menţină. La fel 
ca şi curiozitatea, agresivitatea racilor este una motivată de nevoia de apărare, însă în luna martie îi 
vom vedea pe aceştia cerând de la viaţa mult şi oferind puţin, punând o mare presiune pe 
comunitate, pe anturaj, pe cei cu care lucrează. Sunt buni şi pricepuţi în ceea ce fac, pe deasupra 
mai sunt şi harnici, tocmai de aceea într-o confruntare, într-o competiţie devin nişte adversari de 
temut. Într-un mod surprinzător, în luna martie comportamentul lor vis a vis de ceilalţi competitori 
sau participanţi la fenomenul social va fi unul cât se poate de bun şi corect. Le vor oferi acestora 
indicii referitoare la cum să gestioneze un fond relațional, cum să gândească sau să abordeze o 
problemă, chiar dacă vor face acest lucru în detrimentul lor. Firi adesea infantile, cu aspirații şi 
sentimente ce pot fi împlinite numai într-un cadru intim, gesturile lor nu pot fi înţelese decât că duc 
lipsă de înţelegere, că urmăresc să dea efortului şi succesului un rost practic, unul personal. Asta 
înseamnă că pe ei nu îi va interesa confruntarea în sine, ci câţi prieteni şi câţi duşmani îşi vor face în 
acest episod al vieţii. Pe casa a X-a, Marte le va aduce o uşurinţă mare în a înţelege relaţiile dintre 
oameni şi a le vedea pe acestea în perspectivă. Nu este însă indicat să fie provocaţi acum, pentru că 
pe cât de sensibili şi dependenţi sunt de o stabilitate afectivă, pe atât de uşor se pot transforma în 
adversari de temut. De altfel, 2013 este anul care îi transforma cel mai mult pe raci, atât de mult 
încât 2014 să-i găsească situaţi pe alte baze, nu doar relaționale sau profesionale, ci chiar o altă 
formă de vitalitate. 


Aprilie 

Chiar de la începutul lunii aprilie, prin sextilul pe care Pluton îl va face cu Chiron se poate 
spune că li se va întări conştiinţa lucrului bine făcut, un element important pentru racul cel harnic 
ori pentru cel atent la ce urma lasă, ce indicii oferă pentru adâncimile ființei sale; luna aprilie va fi 
marcată de griji. Dacă până acum ideea de avansare, promovare, succes, l-a încântat, acum a se 
menţine în aceste poziţii ar însemna pentru el o altă serie de sacrificii şi eforturi. Sănătatea îl 
îngrijorează, echilibrul afectiv, pentru că vede în reacţiile sale un prea mare consum. El ştie ce fel 
este, cât de vulnerabil, şi toate aceste elemente pozitive care apar pe cerul lunii aprilie îl ajută să-şi 
facă autocritica, să se gândească la mersul lucrurilor, la cât de departe este dispus să meargă cu 
acest comportament. 

Acest moment de conştientizare constituie pentru raci şi ipostaza în care sunt cel mai 
vulnerabili. Ceilalţi l-au văzut un adversar redutabil şi dacă ar afla despre aceste episoade de 
oscilație, despre aceste frământări şi-ar revizui atitudinea, ceea ce poate duce la subminarea 
autorităţii racilor. Plictiseala racilor este o mare ciudăţenie, o mare nebuloasă. Pentru că au o forță şi 
o perseverenţă redutabile, o teamă de noutate aproape organică, plictiseala, în general, dar şi cea 
care va apărea în luna aprilie, va fi pusă pe epuizare nervoasă, oboseală fizică ori pe faptul că nu 
ştiu să ceară anturajului ceea ce au nevoie. Este important că aceste frământări să fie ţinute în zona 
intimă pentru că sectorul social, devenirea, succesul, demnitatea socială constituie în luna aprilie şi 
un punct de maximă elevare şi deopotrivă de cădere. Înţeleg că pot, dar la fel de bine înţeleg şi că 
nu vor putea veşnic şi este important să-şi caute echilibrul printre cunoscuţi, printre oameni care se 
uită spre ei şi nu văd doar voalul care se ridică în adierea vântului, ci şi ochii, adică poarta 
sufletului. 

În aprilie racii se întorc spre trecut. Le vin oameni puternici cu care au colaborat în trecut, îi 
caută, unii chiar încurajați de succesul pe care aceştia l-au comportat încă din octombrie 2012 de 
când Saturn a intrat pe Scorpion. Acest lucru devine cu atât mai veridic, mai aproape de împlinire 
cu cât ne apropiem de finalul lunii aprilie, aducându-le acestora avantaj prin simţire, emoție, prin 
modul cum împărtăşesc această emoție. La finalul lunii nu vor mai fi aşa de vulnerabili 
împărtăşindu-şi emoţiile, ci se vor ridica din nou spre ceea ce şi-au dorit la începutul lunii, şi anume 
dorinţa de a corecta erorile de gândire, de comportament, de a completa tabloul vieţii cu o notă 
intimă plăcută, una care să vină dintr-un ecou precis al anturajului la nevoile racului. 


© Gheorghiță COSER, www.coser.ro 


Previziuni astrologice pentru anul 2013 128 


Mai 


Aşezat la casa lui, adică în confort şi siguranţă, racul intră în luna mai cu intenția de a 
împărtăşi şi celorlalţi din ceea ce a descoperit el. Numai că modul cum percepe lumea şi mijloacele 
de care se va folosi pentru a împărtăşi această informaţie vor fi într-o defazare totală. Anul 2013 
este pentru raci şi anul în care diferenţele dintre interior şi exterior se accentuează şi orice 
modalitate de a căuta să modeleze anturajul după propria lor simţire se va solda cu un eşec ori va 
genera un conflict. Artiştii născuţi în acest semn vor observa abia acum că sunt într-un impas, că 
simt mult, că pot să facă multe pentru profesia lor, dar că auditoriul se afla pe o altă frecvenţă. 

Toţi racii trec în mai prin această situaţie în care simt că li se ia din putere, că nu se pot 
odihni, că au muncit degeaba şi că doar un pas mai aveau până la final şi, dintr-odată, totul s-a 
întors, totul a revenit la poziţia inițială. Din nou aceste tensiuni ar trebui să însemne pentru ei o 
lecţie de viaţă, o modalitate prin care să înţeleagă că într-un fel simt şi în altul se exprima, una văd 
în jur şi alta reuşesc ei prin remodelare, imitație sau creaţie să ridice. Privind tot acest tablou racii se 
simt în luna mai loviți din toate părţile, sancţionaţi, agresaţi şi unii, mai pesimişti, vor considera că 
succesul anterior a venit doar pentru că dezamăgirea de acum să fie mai intensă şi mai dureroasă. În 
mai, nu doar Marte le trece peste semnul de sancţiune şi pedeapsă, ci şi Uranus şi Pluton se 
întâlnesc din nou într-un careu. Ceea ce reuşesc să transmită nu numai că este corect şi decent, dar 
este şi util societăţii pentru că pe baza acestui proces pe care îl generează şi îl coordonează racii, 
apelul spre trecut devine unul eminamente terapeutic, doar că nu va fi simţit şi nici perceput aşa 
tocmai pentru că vine de la raci. Această situaţie le va pune la grea încercare racilor echilibrul 
emoţional. Cei care nu se vor pregăti pentru aceste situaţii, pentru această diminuare a puteri 
personale pentru repararea forței de grup asupra căreia ei înşişi au lucrat în lunile anterioare, vor 
genera un val negativ care îi va afecta în primul rând pe ei. Este important să fie conştient de faptul 
că expresia forţei sale care a dorit să modeleze anturajul îşi cere acum dreptul la vulgaritate şi 
singura modalitate prin care va lupta împotriva a ceea ce construieşte racul este să închidă ochii. 
Mulţi se vor preface că racii nici nu există, că nu pot să facă ceea ce au probat şi că în realitate nu 
sunt nici aşa puternici cum au demonstrat până acum. Această situaţie este foarte delicată pentru 
raci pentru că îi duce în zona vulnerabilității şi având un Saturn în casă a V-a care, prin 
retrogradare, mai dă şi tonul mijloacelor de expresie şi motivaţiilor din această perioadă, este posibil 
ca racii să nu reacționeze, iar gesturile lor, nu numai că vor fi categorice, dar şi încărcate de o 
duritate aparte. 


Iunie 


Luna iunie, cu Marte în zodia Gemeni, pe casa a XII-a, le aduce acestora procese de 
conştiinţă, suspiciune, îndoială, o formă de paranoia care îi va face să se creadă urmăriţi, agresaţi, să 
simtă lucruri care urmează să se întâmple, să se consume pentru lucruri mărunte pe motiv că acestea 
au o mare perspectivă în viitor. Această criză de identitate îi va face pe raci să se întoarcă spre 
credință, să se simtă pedepsiţi de destin, de Dumnezeu, de o autoritate morală şi prin această 
percepție se simt conduși pe căi nebănuite. Acum efortul pe care-l mai fac va avea un rost, unul de 
a-l cizela din punct de vedere moral sau de dragul unui misionarism care le apare brusc în minte: 
visează un mesager care le spune ce să facă, sunt conduşi din subtil pe drumuri care să le valorifice 
rezultatele muncii într-un alt registru, aşa cum până acum nu au mai lucrat. 

La finalul primei decade Lilith le va intra pe semnul lor făcându-i vulnerabili prin faptele 
bune, prin scopurile nobile pe care le au, prin ceea ce este corect în existenţa lor. Brusc se simt 
trădaţi de prieteni, devin suspicioşi pe tot ceea ce le intră în sfera intimă şi vor avea nevoie de ieşiri 
periodice, de debuşee pentru a se descărca de tensiune, de stres, de griji, de frică. În această 
perioada orice formă de afecțiune, de boală se va schimba numai prin racordarea la forme 
superioare de gândire, numai prin spiritualitate, numai prin atingerea stării de Pace, de adâncime a 
sufletului. Din nefericire, în 2013 racii sunt oameni de acţiune şi orice formă de pasivitate, de refuz 
îi duce spre regret ca şi cum cineva le ia din față farfuria cu mâncare când numai ce au apucat să 

guste din ea. Din toată luna iunie, intervalul 9-26 iunie este cel mai dificil pentru că le-o aduce pe 
Lilith în semnul lor fără Jupiter şi se vor simţi fără susţinere, pierduţi în evenimente care nu au sens 
şi care îi solicită la maximum. Este greu de crezut cum vor reuşi să iasă învingători din această 
conjunctură, însă sfârşitul lunii iunie îi pune pe raci în postura de a se exprima, de a fi din nou 
ascultați, de a se ridica din nou pe baza muncii lor. De această dată lucrurile sunt altfel. Au gustat 
din eşec, sunt suspicioşi la adresa acestor întâmplări, la adresa acestor evenimente şi le este teamă 
să-şi mai deschidă sufletul. Teama le va veni din agresivitate pentru că în următoarele 9 luni Lilith 
le va trece prin semnul lor. Multe temeri legate de relaţionare, de apă, de emoţii prea puternice sau 
vicioase, poate chiar o anume formă de pierdere a conştiinţei sunt, prin Lilith, efectele unor greşeli 
care s-au acumulat în timp şi care acum îi invadează în mod concentrat. 

Chiar şi când se tem, racii pot striga, se pot impune, chiar şi când fac pasul înapoi au scoasă 
sabia din teacă şi nu va fi necesar decât să considere utilă o lovitură. Ştim, de altfel, că un rac este 
cu atât mai de temut atunci când bate în retragere decât atunci când pare că atacă. Acesta este 
momentul când face un pas înapoi, însă este important să ştim cu toţii, şi cei născuţi în Rac şi 
ceilalți, dacă au în preajmă un asemene nativ, că acesta este momentul când nu se tem, ci vor să ne 
spună că pasul înapoi înseamnă de fapt o detentă. 


Iulie 


În luna iulie racii devin puţin cam risipitori. Au întregul arsenal astral de partea lor însă 
soarele le va trece prin opoziţia cu Pluton şi îşi vor dori experienţe profunde, se vor implica în 
acțiuni care să-i facă să simtă mai mult, mai adânc, diferit de ceea ce au simțit până acum. Asta 
înseamnă şi atingerea limitelor superioare ale expresiilor şi depăşirea lor, iar momentul în care îşi 
vor pierde controlul va fi chiar la începutul lunii. Ceea ce-i va motiva foarte mult va veni din nevoia 
lor de a gusta din mai multe lucruri, să aibă mai multe experienţe. Este clar însă că nu toţi racii pot 
permite să de-a curs unor asemenea îndemnuri, iar acest lucru le va afecta considerabil activitatea 
profesională. Cei care pot transpune această nevoie de adânc şi neobişnuit în profesie se vor bucura 
de rezultate notabile care să fie apreciate, chiar şi de cei care nu le agreează, chiar şi de adversari. 

Marte pe semnul lor din 13 iulie le va aduce energie şi încredere, însă doar lor. Poziţia în 
Rac a lui Marte este un semn de slăbiciune pentru toţi, însă racii ştiu să-şi coordoneze dorinţele în 
aşa fel încât ceea ce este reţinut, constrâns să poată fi folosit în avantajul lor. Ceea ce nu le va 
conveni nici lor va fi faptul că îşi vor folosi energia şi determinarea pentru a demonstra. Se vor 
consuma prea mult prin a se face înţeleşi, pentru a le arăta celorlalți unde greşesc, dacă sunt 
puternici sau slabi, dacă sunt proşti sau deştepţi, care le este gradul de satisfacție reuşind să-i 
mobilizeze atât în sens pozitiv cât şi în sens negativ încât pot deveni iubiţi şi în egală măsură 
blamaţi fără să-i intereseze prea mult niciunul dintre aceste titluri. Exprimarea, expunerea, 
desfăşurarea, este singurul element care îi preocupă şi se simt foarte bine făcând asta. 

Finalul lunii iulie îi aduce pe raci în postura de a traversa încercări majore ale vieţii, 
cumpene, ghinioane, limitări şi obstrucţionări care vin dintr-o zonă unde puterea lor de acţiune nu 
poate activa. Asta le va aduce o tristeţe şi o apăsare majoră din care vor căuta să iasă prin muncă, 
printr-o preocupare, printr-o activitate intensă care să-i ţină ocupați într-un loc, într-o sferă de 
activitate ori să le ţină gândurile adunate pentru a nu se extinde aşa cum au făcut-o de la începutul 
anului. 


August 


Luna august va continua seria evenimentelor complicate pentru raci şi chiar dacă va debuta 
într-un ton puternic, încurajator, tonic şi motivant, cu cât se apropie de finalul ei cu atât mai mult 
vor constata că, dacă anumite lucruri sunt sortite eşecului, atunci acestea nu pot fi modificate. 
Aceasta este luna când au nevoie ca alături de ei să aibă oameni înţelegători, puternici, oameni care 
să probeze stabilitatea afectivă, gândirea sănătoasă şi intenţiile benefice. În august se vor dovedi 
neasemuit de sensibili, nu atât la cuvinte, cât la conjuncturi. Cei pasionaţi de ezoterism ştiu că 

atunci când forţa spiritului creşte intensitatea gândului devine un fel de armă care nu doar îl ajută pe 
individ să-şi croiască drum prin junglă, ci se poate şi răni dacă nu ştie să-l utilizeze corespunzător. 
Astfel, în prima decadă a lunii vor avea probleme cu gestualitatea, cu atingerea, cu obiectele care se 
vor dovedi prea grele, prea ascuţite, încărcate cu o tensiunea nepotrivită. Faptul că unele se pot 
defecta în urma unei utilizări haotice, nu constituie o problemă atât de mare, cât poate însemna 
anumite situaţii în care racii îşi pot face răni pe corp în urma unor incidente de genul acesta. 
Opoziția lui Jupiter cu Pluton extinde arealul eşecului spre zona pe care racii au mizat întregul an. 
Dacă au fost curajoşi şi au investit în anturaj, anturajul îi va lovi, îi va dezamăgi, iar dacă 
elementele de factură materiale sau financiare au constituit priorităţi, atunci acestea se vor diminua, 
vor pierde ani, valori, vor investi prost, vor fi cheltuitori, de parcă nu sunt ei, racii aceia calculați cu 
rezultatele muncii, racii aceia zgârciţi care ştiu să-şi drămuiască fiecare bănuţ pentru a-şi asigura un 
trai decent. 

Toate aceste conjuncturi sunt însă favorabile unei dezvoltări armonioase. Dacă sunt deja la o 
vârstă înaintată racii nu mai doresc să asimileze noi lecţii, se vor dovedi reticenţi la orice fel de 
învăţătură, lecție de viață sau întâmplare cu morală, însă dacă sunt tineri vor învăţa din 
evenimentele lunii august cât pentru o viaţă. Vor rămâne însă cu un gust amar referitor la situaţiile 
pe care le poate parcurge un om chiar şi atunci când este sigur pe realizările sale. Vor înţelege că în 
viaţă nimic nu este categoric, nimic nu este sigur şi ceea ce vine spre ei poate fi atât de negativ şi 
tendenţios încât este nevoie ca pe viitor să-şi schimbe tactica şi metodele de lucru. 

Spre final, Marte va trece în Leu, pe casa a I-a şi chiar dacă nu o vor spune vor regreta 
fiecare moment de slăbiciune, fiecare investiție păguboasă, fiecare cheltuială pe care au făcut-o. Din 
exterior se va vedea că nu învăţa nimic, însă ei ştiu că în august li s-au întâmplat lucruri pe care nu 
le pot uita. 

Toate aceste întâmplări poartă amprenta unui final complicat în care vor vedea că au salvat 
ceva, dar se vor suspecta de superficialitate gândindu-se dacă au avut sau nu discernământ de a face 
alegerile potrivite. Acesta este momentul când racii imaturi se întorc din drum şi pe lângă cele pe 
car le au vor mai dori şi altele şi faptele pe care le vor săvârşi vor fi marcate de compromis, 
indecență, poate chiar vulgaritate şi răutate. Da, putem vorbi, pe finalul lunii august de un acces de 
răutate, unul pe care racii l-au acumulat încă din iulie şi care se va manifesta acum pentru că a atins 
punctul maxim, nu pentru că evenimentele sociale îl construiesc acum. 


Septembrie 


Aceste gesturi de o calitate îndoielnică le pot strica tot edificiul pe care şi l-au construit cu 
atât de multă putere în prima parte a anului. În septembrie vor vedea cu ochii lor că nu august a fost 
luna în care au fost îndemnați de o voce tendenţioasă să risipească, ci acum vor fi conduşi spre 
finalităţi care să pună la îndoială şi calitatea structurii morale, dar şi puterea pe care au avut ocazia 
să o demonstreze atât de mult până acum. 

Ei ştiu că sunt la capătul puterilor sau răbdării, că multe s-au adunat, că nici nervii nu şi-i pot 
exterioriza, nici în formă nu mai pot fi şi se tot întreabă până unde poate merge această conjunctură 
neobişnuită. Pentru că, oricât de visători ar fi, racii caută întotdeauna o bază practică pentru a se 
dezvolta, vor considera că pentru tot ceea ce nu merge este vinovat celălalt şi se vor îndrepta spre o 
formă de indecenţă care sfidează înţelegerea obişnuită şi bunul simţ. Vor acuza sfera politică, vor 
critica liderii, capul familiei, şeful, vor lucra împotriva lor şi vor considera că prin aceste acţiuni îşi 
pot dovedi puterea. Nu se vor gândi că se compromit, ci că se adaptează condiţiilor curente. În 
realitate, sunt pe punctul de a face o mare greşeală, aceea de a se pune cu cine nu trebuie, de a se 
alia cu un personaj negativ care apoi va duce mai departe mesajul tendenţios din care să se înţeleagă 
ca racul a fost de fapt capul răutăţilor. Nu a fost capul răutăţilor, ci doar expresia unora dintre 
acestea care vizează maniera de conducere şi expresie personală, cele pe care le cunoaşte bine din 
acţiunile pe care le-a dezvoltat în prima partea a anului. 

Toate acestea înseamnă efort şi constrângere şi îi duc pe raci în postura de a gândi că este 
momentul să aibă ceva al lor: un traseu, o afacere, un copil, o casă, o iubită, un iubit. Acest ceva îi 
va mobiliza atât de mult încât sunt dispuşi să o aia de la capăt şi în ceea ce priveşte metodele 

folosite, dar şi în privinţa lecţiilor de viaţă. Pe fondul acestei decizii Pluton va reveni din mersul 
retrograd, iar la finalul lunii şi Junon va intra în mersul direct, oferindu-le impresia că toate 
semnalele care le vin din jur, toată redresarea, tot ecoul social, tot răspunsul societăţii, a acelor din 
jur constituie un semn al faptului că sunt pe drumul cel bun. Prin acest lucru se produce un miraj, o 
magie pentru că ei sunt pe drumul cel bun, însă revenirile acestea la mersul direct nu constituie 
semnale ale alegerilor corecte, chiar dacă ei le vor vedea aşa. Chiar dacă citesc greşit semnalele, 
concluziile pe care le trag sunt însă corecte şi asta le aduce un alt spor de imagine, acela de a fi 
fiinţe intuitive. 


Octombrie 


În luna octombrie racii se ocupă de ceilalţi. Ştiu ce să le spună pentru a-i consola, pentru a le 
oferi încredere, pentru a-i îmbărbăta, pentru a le întări convingerea că viaţa nu este chiar atât de 
grea şi orice modalitate de a ataca un obiectiv constituie nu un element care să-i împingă pe oameni 
spre suferinţă, ci spre victorie. În cele mai multe din cazuri aceste elemente nu sunt specifice 
Racului, însă acum, luând în considerare şi semnele pe care le citesc greşit, dar le exprimă corect, le 
vor manifesta de parcă toată viaţa au făcut asta. 

Nu se va pune problema unei experimentări, ci mai curând a unei relansări, Oamenii, în 
octombrie, sunt pentru raci punte de relansare, mijloace de exprimare într-o altă limbă, într-un ton 
aparte, într-un alt registru sonor prin care orice ţintă se sprijină într-o suită de puncte laterale, ca 
siguranţă, în cazul în care elementul din vârf se desprinde şi cade. Având conştiinţa eşecului ştiu să 
se ridice spre culmi înalte prin acest gen de prudenţă şi nu se opresc din a-i învăţa şi pe ceilalți să 
procedeze la fel. Avându-l pe Marte încă în casa a II-a, în leu şi o accentuare a Scorpionului din 
casa a V-a, dar şi pe Pluton în semnul complementar, Capricorn, racii se tem de conduita duplicitară 
a celorlalţi şi, în dorinţa lor de a ajuta şi deopotrivă de a se proteja de ceea ce-i poate răni ca în 
lunile anterioare, se pot dovedi prea duri, prea agresivi, prea rigizi în a învăţa, transfera o imagine, 
ajuta, conduce, ghida. Sunt categorici în mesajele lor şi când li se opune rezistență sunt duri şi 
intransigenţi. Chiar dacă sunt mobili şi versatili, în privinţa siguranţei personale sunt deficitari şi 
pentru a se proteja pot fi de neoprit, duri, chiar agresivi. Nu trebuie provocaţi, ci doar ajutaţi să 
înţeleagă că modul cum se percep ei nu este acelaşi cu modul cum îi percep ceilalţi şi că, dacă în 
anumite privinţe se simt temători şi vulnerabili, ceilalţi, în cele mai multe din cazuri, ar putea să nu- 
i vadă aşa şi un anume eveniment, potenţial pericol, ar putea să treacă fără ca ei să păţească ceva. 

Frica îi va cuprinde din ce în ce mai mult pentru că debutul lunii următoarea se face printr- 
un eveniment pe care în primăvară ei nu l-au gestionat corespunzător: careul Uranus-Pluton. 
Dovezile pe care le vor avea în favoarea acestor griji sau temeri sunt cele care vin din sfera 
medicală. Se simt slăbiţi, devitalizaţi, cuprinşi de o stare de neputinţă. Unii vor considera că aşa se 
simte bătrâneţea, însă nu se vor lăsa pentru că mult mai mult va conta pentru ei aprecierea venită 
din partea unui adversar, decât sute şi mii de laude venite din partea prietenilor. Elementul surpriză, 
cel care nu ar veni decât dacă valoarea este incomparabil mai mare decât a adversarului îi încânta 
atât de mult şi îi va consola mult mai mult decât o vorbă bună sau o prezenţă caldă. Asta nu 
înseamnă că nu va aprecia ceea ce vine din jur. Va fi în consonanţă cu acestea, însă acum în 2013 
sunt cuprinşi de spiritul războinic şi respectul adversarului va conta mai mult decât îndemnul şi 
laudele colegilor de arme. 


Noiembrie 


Luna noiembrie le va accentua acest mesaj şi îi va duce în zona în care să aibă nevoie de un 
probatoriu din partea celor pe care i-au ajutat, deşi ştiu că este prea curând, că este prea devreme, că 
nu au avut timp să asimileze lecţiile cuvenite, sunt grăbiţi, precipitaţi, vor să vadă primele rezultate 
şi să înţeleagă dacă prima generaţie de discipoli este validă sau nu. Dacă se vor grăbi să tragă 
concluzii în primele zile se vor înşela asupra a ceea ce observă sau înţeleg, însă spre finalul lunii 
racul se va dovedi mai înţelegător cu instrumentele de care uzează şi mai puternic în a aprecia ceea 
ce a recoltat în prima decadă a lunii. 

În prima decadă a lunii Jupiter va fi retrograd pe semnul lor şi le va răscoli amintiri 
dureroase, împrospătându-le acele informaţii când au fost nedreptăţiți, când au pierdut prin 
inginerii, prin fraudă, şantaj sau când au fost umiliţi în public. Deşi au lăsat impresia că au depăşit 
momentul, acum vor dovedi că dispun de o memorie afectivă impresionantă şi că navighează în 
mediul social pe un traseu dur, rece, complicat, alunecos, dar pe care îl stăpânesc foarte bine. Prin 
aceasta relaţiile cu instituţiile statului vor fi marcate de deficit informaţional, pentru că sentimentul 
nu poate fi legiferat şi motivul afectiv nu poate constitui un probatoriu într-un proces. Dacă se vor 
dovedi toleranţi şi înţelepţi, atunci vor înţelege că nu ei îi alungă pe oameni din preajmă, ci cei din 
jur aleg să nu mai creadă în raci, să-i jignească, să-i compromită, să le pună la îndoială puterea şi 
expresia pozitivă a demersurilor lor. Sensibili cum sunt din fire şi uşor de rănit, chiar şi atunci când 
urmăresc să ţină piept unui batalion de acuzaţii, vor înclina mai mult spre a pune la îndoială 
metodele lor, spre a le găsi celorlalți circumstanţe atenuante decât să se consolideze în stima de sine 
şi încredere. Vor considera că faptele vorbesc de la sine şi cu fiecare lovitură pe care o vor primi se 
vor închide şi mai mult în adâncimile sufletului părând la suprafaţă stană de piatră şi extrem de 
tulburi şi efervescenţi în interior, fără a găsi vreo soluţie în a armoniza cele două extreme. 

La finalul lunii când Marte din Fecioară, ce i-a tot făcut să simtă frica şi să o transforme în 
regulă, va împlini un sextil cu Jupiter, multe dintre elementele personale vor tinde spre un oarecare 
echilibru aducându-le în preajma evenimente calde, plăcute, soluţii miraculoase la unele probleme 
mai vechi, atât de vechi încât nici soluţia care vine acum nu îi mai ajută la nimic. 


Decembrie 


Ultima lună a anului le va aduce racilor neplăceri, multe dintre ele putând merge şi în 
direcția celor legate de administraţie, sistem juridic, celor legate de administrarea unui patrimoniu 
ori celor din gestionarea unui drept de proprietate intelectuală. Pentru că de-a lungul întregului an 
au fost cât se poate de dinamici, acum când Jupiter şi Lilith au ajuns din nou în conjuncţie totul în 
jur devine tendenţios, complicat, dureros şi obositor, ca şi cum se repetă din nou schema negativă a 
lunii iulie pe care racii nici atunci nu au gestionat-o corespunzător. Atunci având soarele pe semnul 
lor au putut mult mai uşor să depăşească momentele de cumpănă, însă acum când cea mai mare 
parte a lunii Soarele le trece prin casa muncii şi a sănătăţii, limitările de ordin profesional, sănătatea 
acolo unde este deja afectată, vor reuşi să-şi impună punctul de vedere punând în dificultate anumite 
decizii pe care trebuie să le ia, unele dintre ele care ţin de orientarea lor profesională, de stabilitatea 
la locul de muncă, de o eventuală promovare. 

Luna decembrie este marcată de lipsuri şi de absenţe, de retragerea în zone unde să-şi refacă 
sănătatea, de evadări din sfera socială şi, cum poate nu ar fi normal, să plătească prea scump toate 
acestea. Chiar dacă anumite recunoaşteri stau pe punctul să îi învăluie, ghinioanele nu-i ocolesc 
deloc şi pierd, uită, se risipesc ori pur şi simplu nu mai au puterea necesară să se ridice şi să meargă 
mai departe în ritmul în care au acţionat întreg anul. Chiar dacă Uranus revine la mersul direct şi se 
pot izola în activităţi personale, în bucurii personale, în pasiuni, în activităţi de grup, cele care să le 
aducă satisfacţie şi încântare, toate momentele de linişte şi detaşarea sunt baloane de săpun. Acum 
înţeleg că s-au consumat mult prea mult anul acesta, că efortul depus a fost dincolo de limita pe care 
şi-au calculat-o la începutul anului şi pentru toate acestea plătesc un preţ. 

Ar fi indicat să nu se lase influenţaţi de tensiunile şi conflictele din jur. Să le trateze cu 
indiferenţă şi să privească spre viitor cu simţ practic. Familia are nevoie de un rac echilibrat şi 
puternic, protector şi atent pentru că anul 2014 va veni spre ei, prin tranzitul lui Marte lung şi 
epuizant prin balanţă, cu încercări pe echilibrul emoţional şi stabilitate în relaţiile intime. 

Aşa după cum se poate constata, anul 2013 este pentru raci unul exploziv care îi va motiva 
să acţioneze şi apoi le va arăta cât de uşor se pot pierde în lucruri care nu ţin de strictele necesităţi, 
de nevoile imediate ale acestora, ci de ambiţii pe care doresc cu ardoare să şi le împlinească. Racul 
nu este semnul ambițiilor, ci al tenacităţii şi cei care vor confunda tenacitatea şi perseverenţa cu 
ambiția şi vanitatea, abuzând de putere, forță sau de prerogativele funcţiei vor atrage energii 
complicate în 2014 când li se va cere maturitate afectivă, nu medalii, diplome, certificate de 
recunoaştere sau brevete de inventatori. 

2013 este anul în care leii îşi vor pierde încrederea în sprijinul care ar putea veni din familie, 
din cadrul intim şi pe fundalul unei slăbiri organice, a unei modificări impusă programului de lucru, 
care se tot desfăşoară de câţiva ani buni, ajung să găsească soluţii la ceea ce îi nemulțumeşte cel mai 
mult în familie, în sfera afectivității, a relaţiilor ce au la bază schimbul de sentimente şi impresii. Cu 
Saturn intrat în casă a IV-a, această nesiguranţă va putea fi invocată punctual, cu destul de multă 
forță şi determinare, cu inspiraţie şi intensitate. Va fi însă încărcată de elemente care taie celor din 
jur entuziasmul spre a-i cunoaşte, aprecia, judeca, spre a dezvolta cu aceştia o colaborare de orice 
natură. Atinsă încă din octombrie 2012, această schimbare de registru, leii se vor refugia în muncă, 
se vor izola şi vor urmări ca în 2013 să finalizeze o etapă a vieţii. Deşi ambiţioşi din fire, 2013 nu le 
va aduce finalizarea produselor pe care le au, ci abia în 2014 ar putea duce la bun sfârşit ceea ce și- 
au propus. 


Nu există însă niciun dubiu că leii sunt personaje controversate în acest an şi nu pentru că 
urmăresc să atragă atenţia prin acest lucru, ci pentru că deţin puterea, dar nu o folosesc, îşi mută 
ideile dintr-un domeniu într-altul şi pun pe seama trecutului, confruntării cu acesta, cele mai 
neplăcute gesturi pe care vor trebui să le suporte din anturaj. Doar ei ştiu că 2013 este un an de 
purificare, un an în care li se cere să se desprindă de ceea ce instiga anturajul la replici şi gesturi 
tăioase, să-şi coboare nivelul de acţiune spre o zonă a confortului pentru a se putea preocupa de 
muncile în care sunt implicaţi. Viaţa de familie va fi pentru lei o prioritate căutând să pună pe 
realizările acesteia cele mai mari satisfacţii. În realitate, Saturn este într-un exil de casă şi nu vor 
reuşi să construiască ceva acolo, ci să primească lecţii din partea celor apropiaţi, să suporte 
neajunsuri şi să se cizeleze pentru ca, începând din 2015, să poate oferi întâi apropiaților, apoi 
anturajului, creaţii personale încărcate de originalitate şi decenţă. 

Acum, în 2013 îşi vor căuta stabilitatea, dorinţa de a străluci într-un cadru restrâns, de a 
redobândi ceea ce le-a lipsit în ultimi ani. Totuşi, stabilitatea şi rigiditatea de care vor da dovadă, 


să birdnin 
acd. i A 

vor fi un element bun pentru munca de rutină, pentru creaţii personale care să nu-i vizeze pe ceilalți, 
care să se adreseze doar lui, doar vieţii sale, doar cadrului restrâns. Nu va putea să se menţină în 
sfera intimităţii, aşa cum consideră că este cel mai bine pentru el, ci va fi smuls din liniştea sa 
chinuitoare spre o zona a conflictului şi tensiunii. Va fi nevoie de personaje care să tulbure apele 
pentru a vedea cât de bună este de consumat, pentru a înlătura aparențele sau pentru a mobiliza din 
aceasta argila atât de sănătoasă şi a da viaţa unui concept vechi de salubritate. Jupiter pe casa 
prietenilor, lezat în continuare de Lilith, le aduce acestora dezamăgiri venite prin vorbe, comunicare 
sau lipsa acestora, înţelegeri deficitare, superiori care trădează, care intervin cu mesaje nepotrivite şi 
care lovesc în expresia personală a unui leu dispus să stea în picioare până la ultima suflare de viaţă. 
Leii nu au semnul eroismului, chiar dacă unii consideră că deţină aşa ceva, însă în 2013, în special 
în prima jumătate a anului, vom vedea lei care se sacrifică pentru idealuri, pentru oameni, care oferă 
fără să ceară ceva în schimb, care se transformă în lideri de opinie negându-şi viaţa personală şi 
sfidând în felul acesta multe dintre aşteptările sinistre şi negative ale anturajului. 

Deşi nu li se potriveşte această imagine, leii devin în prima jumătate a anului salvatorii 
anturajului, probând curajul şi forța. În familie îşi concentrează întregul arsenal de instrumente de 
lucru şi pe zona publică vor reuşi să îşi pună amprenta asupra anturajului mai mult chiar decât se 
aşteaptă ei. Pentru că deja din 2012 Saturn le-a intrat în casa a IV-a, leii nu se preocupă de opoziţia 
anturajului, ci de cea a individului şi nu se vor opri din demersurile de a susţine un individ decât 
dacă individul în sine va cere acest lucru, nu va înceta să creadă în destin, în idealul propus într-un 
demers, decât dacă elementul în sine nu se dezintegrează de la sine. Această formă de rigiditate, 
pusă mai curând pe seama încăpăţânării pe care aceştia o au din plin, îi ajută în 2013 să strălucească 
prin rezistenţă, să fie siguri pe realizările lor dar să se consume teribil în sfera intimităţi acolo unde 
nu sunt pregătiți să primească lovituri. 

În a doua parte a anului leii sunt avertizaţi în privinţa sănătăţii fizice, a reapariţiei unor 
probleme mai vechi, unele legate de abuzul de forță, ridicare de greutăţi, nesomn, poate chiar cel 
legat de o circulaţie sanguină deficitară. Jupiter le va intra în casa bolilor cronice şi numai prin 
credință, prin smerenie, ceea ce rar se poate vedea la un leu, se poate depăşi acest impas. Dacă în 
anii anteriori, în perioada 2009-2012, cât Saturn le-a stat pe casa educaţiei primare, leii nu au 
învăţat ce le cere viaţa, nu au acceptat că au fraţi mai mari cărora să le preia exemplu, să-i cerceteze 
şi apoi să-și însuşească modelul lor, în a doua parte a anului 2013 vom vedea lei rătăciți căutând 
satisfacție în jignirea celorlalți, dar şi, în acelaşi timp, semne ale puterii sale. Fiind obsedaţi de 
putere, de expresia personală, de a demonstra şi ridica auditoriul în picioare doar pentru că se află 
într-un anumit loc, fără să facă, să demonstreze ceva, leul inferior va dovedi cât de ciudat poate fi 
psihicul unui om care deţine puterea dar nu ştie ce să facă cu ea. 

Relaţia lui Uranus cu Pluton va ţine, aşadar, de sfera sănătăţii fizice şi mentale, de echilibrul 
între emoție şi gândire, de a construi un cadru intim propice pentru ca noile idei, cele cu care sunt 
inspirați din abundență să se poată prinde şi exprima. În 2013 leii nu mai primesc ajutor din 
abundență, ci doar primesc plata pentru nişte servicii pe care le-au făcut anterior. Calitatea acestora 
va impune şi calitatea evenimentelor de acum. Vom vedea în 2013 lei care se vor revolta împotriva 
celor care le-au fost alături şi la bine şi la greu, împotriva societăţii, a lui Dumnezeu, orbiţi de 
suferinţă şi refuzând sistematic să înţeleagă că nu mai pot merge înainte cu atât de multe sarcini în 
spate, chiar dacă ele sunt elemente de decor care spun celor din Jur că ei sunt şefi de trib. Acest set 
de gesturi şi de elemente de comportament vor trebui abandonate, însă problema abia în această 
ipostaza va deveni cu adevărat dureroasă. Leii au o mare problemă în a se desprinde pentru că însăşi 
ideea de auditoriu cere o un ataşament puternic de ceea ce s-a dezvoltat în timp, de reperele care i- 
au dat acestuia feedback. Le va fi greu să înţeleagă şi să se transforme, însă în a doua parte a anului, 
apelul la credinţă, la morală, la spiritualitate, la lumina subtilă, ne poate oferi un leu cu chip nou, 
puternic într-o sferă în care va activa cel puţin un an şi care va constitui un beneficiu nu doar pentru 
el, ci şi pentru cei din jur. 

Ianuarie 


Luna ianuarie este pentru lei un mijloc de a se impune într-un mod neobişnuit, care nu va 
plăcea nici celor din jur pentru că va fi marcat de elemente stranii, de agresivitate ori de o formă de 
comportare ca va stânjeni, va crea neplăceri sau va enerva. Va avea puncte de vedere sigure, rigide, 
dar va şti ceea ce este cel mai bun şi nimeni nu va reuşi să-i intre în voie, nimeni nu va reuşi să-l 
contrazică, să-i spună că greşeşte ori că viziunea sa nu este bună. Având un Marte în Vărsător pe 
casa parteneriatelor, leii care traversează relaţii delicate se vor decide să meargă mai departe de unii 
singuri. Sunt încurajați să îmbrăţişeze singurătatea şi de Saturn din casa a IV-a şi pentru a se aplana 
din nemulţumire, durere sau neplăcerile inerente unei separări (acuzaţii, jigniri, golul lăsat în urmă) 
se vor refugia în muncă. În felul acesta, relaţiile profesionale se vor desfăşura într-un registru 
aparte. Vom vedea lei muncind până la epuizare, nu pentru că s-ar aşteapta la rezultate 
spectaculoase în sfera profesională, ci pentru a umple un gol. Vom înţelege acest lucru atunci când 
invitaţi să-şi depăşească acest cadru al suferinţei leii răspund imediat tentaţiilor, provocării, se arată 
deschişi şi amatori de petreceri, întâlniri, călătorii, deplasări spre alte zone ale înţelegerii. 

Prima lună a anului este marcată însă de provocări care le vin chiar din zona muncii pe care 
o vor considera atât de sigură. Astfel ideea în sine de autoritate li se va părea leilor încărcată de 
vulgar, promiscuitate, de ceea ce lumea nu mai are nevoie, de ceea ce îmbolnăveşte, pervertește sau 
viciază un mediu. Criticând această zonă, se vor trezi cu probleme vechi pe cap şi nu vor putea 
părăsi acest cadru decât prin compromisuri, adică îmbrăţişând şi mai tare ceea ce acuză sau resping. 
Aceste elemente le vor spune că ceva este sortit eşecului, că nu munca îi salvează, ci îi împovărează 
şi mai mult şi îmbrăţişând această confuzie, ajung să facă greşeala vieţii lor, adică să dezvolte 
anumite elemente de comportament care le vor compromite şi ceea ce a mai rămas bună din 
imaginealor. 

A doua parte a lunii ianuarie le aduce leilor momente de cumpănă, de susţinere dintr-o zonă 
spre care ei nu s-au îndreptat niciodată cu bune intenţii. Acum, cei care pot şi doresc să fie 
maleabili, flexibili, să lase de la ei, să fie iertători şi umili, ceea ce este destul de puţin probabil că se 
poate întâmpla în masă, leii nefiind deţinătorii nativi ai acestor calităţi, vor realiza că în jur au mai 
mulți prieteni decât cred şi că realitatea este alta decât cea pe care o văd şi o critică atât de insistenţi. 


Februarie 


Trecând în Peşti, Marte îi îmblânzeşte puţin, fie prin faptul că au dat curs unei înţelegeri 
superioare şi, îmbrățişând calități morale speciale, au făcut în mod deliberat o schimbare, fie au fost 
constrânşi să coboare privirea în faţa unei autorităţi. Jupiter nu le mai aduce revendicări, nu mai cer 
funcţii ca în trecut, nu mai sunt dispuşi să fac orice pentru a le primi pe motiv că doar sa poată 
supravieţui, ci se întorc cu o anume reticenţă, poate chiar agresivitate, spre cei care nu au reuşit să 
gestioneze situaţiile din trecut în care leii au fost puşi la colţ, umiliţi sau provocaţi. Pentru că au 
depăşit acest impas, pentru că se simt puternici şi revigoraţi, nu doar mental, ci chiar fizic, trec la 
atac. 

Atacurile şi mijloacele folosite de lei în februarie nu sunt tocmai corecte. Rezultatul le este 
garantat, însă nu victoria constituie şi proba că sunt cei mai buni. Puţini vor face însă diferenţa de 
nuanţe între acestea şi pe ideea de tradiţie, de lucru făcut după o regulă pe care nu ei au creat-o, ci 
pe care doar şi-au însuşit-o, mulți lei vor considera că dacă au învins într-o confruntare, dacă au fost 
declaraţi câştigători, sunt şi valoroşi. Pentru că au în mâna trofeul, vor mai renunţa la tonul agresiv, 
autoritar şi dur, îşi vor mai domoli din orgoliu şi se vor apropia de cei din jur cu o altă atitudine, mai 
caldă, mai plăcută, zâmbind mai mult, aşa cum ştiu ei să o facă, încântând anturajul cu farmecul 
personal. 

Mândria este însă un păcat şi fie că o dovedesc prin agresivitate, lovind fără să ţină cont de 
faptul că nu se luptă cu obiecte, ci cu fiinţe, fie ca o afişează prin căldura contactului, prin atenţie, 
prin bună dispoziţie, tot mândrie este şi doar tipul superior poate face în aşa fel încât prin 
rafinament să-şi impună reţinere, rezervă şi să îmbrăţişeze izolarea pe care Saturn le-o oferă ca 
alternativă la ceea ce nu pot înţelege, cuprinde sau controla. 

Dacă nu sunt educați şi nu au mai încercat anterior acest lucru, luna februarie le oferă leilor 
încercări la capitolul moralitate, la care vor pica şi acesta nu este deloc un lucru simplu pentru că 
spre finalul lunii, când Marte va fi în trigon cu Capul Dragonului reuşind să medieze tendinţa 
Nodurilor, vor realiza că ceva din sfera personalităţii lor îi pune să facă alegeri proaste, să facă 
glume nepotrivite, să deschidă supapa puterii în faţa fiinţelor plăpânde, doar pentru că unele dintre 
ele pişcă puţin asemenea ţânţarilor. Dacă nu se pierd cu firea şi reuşesc să înţeleagă această nuanţă, 
leii vor beneficia de noi contacte, de o nouă formă de putere şi influenţa pe care nu au cum să o 
intuiască, oricât de puternici se dovedesc a fi, oricât de multă intuiție ar avea. Acest beneficiu ţine 
de o mare desfăşurare de forţe care nu poate fi nicicum perpetua prin orgoliu, ci doar întunecată de 
acesta. 


Martie 


Luna martie vine cu noi desfăşurări de forţe şi cu o formă de complicaţii pe care leii nu prea 
ştiu să le folosească. Saturn şi Pluton prin sextilul lor vor încerca să pună în valoare casele muncii şi 
familiei, aducându-le leilor principii prea categorice pentru poziţiile în care se vor afla. Gândindu-se 
că sunt loviți de unicitate, leii se îndreaptă spre o formă de exprimare despre care nu ştiu cum se va 
termina. Uită, mint uşor, se complac în ceea ce vine spre ei în virtutea unor eforturi anterioare şi 
sectorul muncii va trece într-un plan secund. Chiar dacă uită de cele mai elegante şi nobile principii, 
rezultatele sunt pe placul lor şi nu vor conteni să se prezinte ca pe nişte împăunaţi ai zodiacului 
considerând că nimic nu-i poate opri şi ce nu-i poate opri înseamnă că îi face îndreptăţiți să-şi ia 
singuri. 

Accentuarea casei a VIII-a pentru lei, într-un an în care Saturn îi invită la ponderaţie şi 
seriozitate, la diminuarea importanţei de sine, înseamnă o înclinaţie spre ceea ce îi poate duce la un 
mare eşec. Atât sectorul afectiv, cât şi cel mental, atât acţiunile de natură fizică, dar şi cele de natură 
spirituală sunt marcate de nevoia de a adjudeca un câştig, o funcţie, o poziţie. Sunt avantajaţi leii 
care ocupă poziţii militare, cei care se aflau la începutul lunii în poziţii de lideri pentru că acestora li 
se ascund mult mai uşor anumite slăbiciuni. 

Fiind tentaţi spre a construi relaţii neobişnuite, leii sunt în martie subiect de bârfa, de 
scandal, de a instiga un element al grupului împotriva celuilalt şi de a se folosi pentru asta de 
rezultatele leului, cele la care a muncit în perioada 2009-2012, când Saturn a fost în Balanţă. Acum 
relaţiile sale sunt folosite de toţi din jur şi asta cu acordul său. 

Spre finalul lunii martie va constata că poziția sa de lider, indiferent că aceasta implică doar 
a fi capul familiei sau cel care cunoaşte ce mai bine un anumit subiect, o anumită temă, nu doar un 
privilegiat a societăţii, constituie unul din elementele care îl va compromite. Excesul de putere îl va 
face să se implice în divergențe de poziţie cu cei care l-au ajutat, care l-au susţinut şi aceasta 
manieră de a se comporta îi va atrage reacţii negative din partea anturajului. Sunt avertizaţi leii care 
s-au îndrăgostit prea mult de limba ascuţită, de tonul prea ridicat al vocii, care uită repede de unde 
au plecat şi care preferă să-şi dovedească forţa sfidând regulile sau bunul simţ pentru că finalul lunii 
martie constituie momentul în care sunt pe punctul de a o lua pe un alt drum, de a pierde cărarea, de 
a se depărta de grup, de a se izola sau de a fi marginalizaţi. 

Acest mod de a construi o relaţie, de a se face remarcat se poate transforma dintr-o situaţie 
negativă într-una pozitivă, dintr-o povară pe capul leilor, într-un element cu care se vor lăuda, se 
vor împăna din nou şi care le poate aduce din nou beneficii la capitolul imagine publică, educaţie, 
relaţii interumane serioase, constructive. Nevoia de prospeţime îi va face pe unii lei să se piardă pe 
drumuri complicate, să-şi schimbe profesia, să se transfere în alt departament, să plece de acasă, să- 
şi ia un concediu şi să plece într-o staţiune, să se rupă de ceea ce l-a solicitat atât de mult de la 
începutul anului până acum. Din nefericire, doar va vrea să facă acest lucru pentru că dinamica 
astrală care vine din casa a IX-a se construieşte mai mult la nivel de intenţie, la nivel ideatic, la 
nivelul unei exprimări care ţine mai mult de visare, de speranţă. Considerând că acesta este mijlocul 
prin care îşi poate repara o problemă de sănătate, una de natură profesională sau îşi poate anula o 
nemulțumire, leul va reuşi să-şi observe mult mai bine relaţiile şi să se conducă pe sine pe un drum 
al înţelegerii care îl va avantaja foarte mult. În felul acesta, luna aprilie este pentru leu momentul în 

care va selecta cercul de cunoscuţi, va reduce programul de lucru, se va ocupa mai mult de nevoile 
sale acute şi, principalul beneficiu, va face să-şi descopere rezerve de care nu ştia nimic. Aceste 
rezerve pot fi legate de un câştig material important, de un privilegiu unic în sfera socială în care 
activează, de un statut care îi pică pur şi simplu din cer. 


Aprilie 

Sigur, având o treime din luna aprilie pe Marte în casa demnităţii, va dori să şi folosească 
acest avantaj, însă se va teme că relaţii mai vechi, pe care nu a ştiut să le gestioneze corespunzător, 
se pot acum răzbuna, lovindu-l în această floare firavă şi plăpândă care este imaginea socială. Pe de 
o parte se ridică, iar pe alta se dezechilibrează în văzul tuturor din cauza a acelor elemente pe care și 
le aminteşte şi toate această indecizie nu face decât să scoată în evidenţă că pentru lei anul 2013 este 
unul de mare apăsare emoțională. Leii superiori vor înţelege că aceste privilegii le sunt atribuite 
doar temporar şi nu-şi vor personaliza procedurile, ci doar vor uza de prerogativele funcţiei pentru a 
depăşi acest moment de impas. Pentru că aceste temeri sunt ca niste premoniţii, grijile vor lua 
înfățișarea observațiilor logice, a înțelegerilor superioare ce au venit spre ei de-a lungul lunii martie. 
Procedând aşa vor acorda nevoii de transformare o atât de mare importanţă încât, într-un mod cu 
totul şi cu totul surprinzător, vom reuşi să-i vedem pe leii superiori făcând în aprilie demonstraţii de 
filantropie, dăruind dezinteresat ceea ce alţii nu ar împarți cu nimeni nici în ruptul capului. 

Unii spun că sunt sensibili şi visători, rătăciţi ai sorții care încă mai cred în zâne şi spiriduşi 
şi care aşteaptă cu nerăbdare momentul când o floare se deschide pentru a le pune acolo vorbe dulci, 
cuvinte frumoase şi a se bucura nespus de mult pentru acest gest al naturii. Că sunt sau nu rătăciți 
procedând aşa nu vor şti decât ei, însă finalul lunii aprilie se va baza mult pe ceea ce au învaţat în 
martie, pe ceea ce au asimilat, primit, adjudecat, pe calitatea gândurilor şi, evident, a deciziilor din 
luna anterioară. 


Mai 


Mai este pentru lei luna tulburărilor. Acestea nu se păstrează doar în segmentul medical sau 
în cel profesional, ci şi în relaţiile sale de natură intimă. În mai intimitatea pentru leu este un 
element care duce la compulsii, la retrageri, temeri, la a invoca pretenţii care nu pot fi împlinite doar 
pentru a avea o justificare de ce se retrage. Retragerea, în viziunea sa, constituie un pretext deoarece 
doreşte prin aceasta să sancționeze anturajul care nu i-a împlinit o dorinţă, care nu l-a poziţionat în 
postura privilegiată pe care şi-o doreşte. În această luna leii vor descoperi cele mai impure elemente 
ale personalităţii lor şi tot acum leii inferiori, cei care se încadrează în tipul paranoic, şi care se văd 
lideri de opinie, fiinţe puternice, dar sfârşesc prin a se adânci în depresii şi a fi dependenţi de xanax 
sau alte produse de acest fel, vor fi personajele care vor face unul din cele mai proaste spectacole 
dintre toate semnele. Pentru că li se cere să schimbe haina, să o arunce pe cea veche, să se schimbe, 
să înveţe să integreze ceea ce au înţeles în 2012 că le este necesar, cu Marte în casa a X-a nu vor 
face asta, vor genera situaţii penibile în care vor căuta să convingă de valoarea şi priceperea lor, de 
forţa şi curajul pe care le deţin şi, aflaţi într-o totală criză de inspiraţie, se vor apropia de cele mai 
nepotrivite persoane. 

Lipsa de securitate îi duce pe lei spre crize de personalitate şi ştim cu toţii cât de pătrunzător 
poate fi strigătul lui. Indiferent că va produce admiraţie sau respingere, sunetul pe care-l scoate va fi 
auzit de toată lumea. În mai vom auzi lei strigând, acuzând, blamând pentru a-şi susţine propriul 
interes sau pentru a atrage atenţia asupra unui episod social care se derulează greşit ori neconform 
cu scenariul. 

Cu cât ne apropiem mai mult de finalul lunii, leii devin mai instabili, încercaţi pe tot ceea ce 
înseamnă inhibiție, limitare, îndreptându-se spre două tipuri de reacţi, izolându-se în muncă pentru 
ca, spre finalul anului, să expună rezultatele lor şi să devine din nou centrul universului, să se 
desprindă de sursa suferinţei plecând pe drumuri care nu le sunt cunoscute, punând la îndoială toate 
tipurile de colaborări pe care le au în derulare. Indiferent de direcţia spre care se va îndrepta, leul se 
va considera nedreptăţit, va invoca motivul furtului, a inflaţiei, a devalorizării, a respingerii. 

În a treia decadă a lunii mai, când Uranus şi Pluton îşi vor împlini careul, nu leii, ci 
persoanele din jur vor observa că aceştia cer prea mult de la viaţă, că în realitate, problemele le vin 
de acolo. Visează prea mult şi daca nu sunt opriţi, dacă nu sunt ajutaţi, dacă nu sunt susținuți şi 
încurajați să revină la realitate, vor trăi din închipuiri epuizându-i fizic, nervos şi emoţional. Pentru 
toate acestea nu este vinovată societatea, ci leul însuşi pentru că dacă va avea parte de aceste direcţii 
înseamnă că se va depărta de tipul saturnian, cel care îl invită să caute plăntuţele cele mai solide, 
oamenii cei mai sinceri şi să activeze cu aceştia prin simplitate. Ştim însă că modestia şi strălucirea 
impersonală sunt noţiuni care nu vin din această zodie, tocmai de aceea luna mai, pentru că pe tema 
lor la asta îi îndeamnă, lasă ceva prin care poate deveni una dintre cele mai dificile luni de peste an. 

Ceea ce s-a-ntâmplat în luna mai aduce leii în postura de a căuta o nouă formă de exprimare. 
Indiferent că judecă sau sunt judecaţi, că visează sau sunt invitaţi să alimenteze visele altora, din jur 
vor primi ecouri puternice referitor la perspectiva de a se ridica din nou pe jilţuri, în poziţii 
importante, de a fi din nou în centrul atenţiei. În această luna, este mai puţin gravă o asemenea 
direcţie, însă rămâne încă toată vara activa avertizarea referitoare la deplasarea lor în această 
direcție haotică, de a aduna de peste tot, de a construi edificii impersonale, dar care să nu fie totul 
lipsite de simţ artistic, de gust. Luna iunie le aduce leilor expuneri penibile spre zone unde intrigile 
şi demersurile îndreptate împotriva lor sunt încurajate. Cu cât doresc să fie apreciați pentru munca 
lor, cu atât mai mult acestea îi unesc pe ceilalți împotriva lor, le ofere subiecte de discuţie şi toate 
acestea se desfăşoară în afara câmpului lor de percepţie. Nu vor şti cât sunt de bârfiți şi deci nu vor 
putea reacţiona. Această direcție va dura aproximativ nouă luni şi este important să-şi cultive, nu 
atât nevoia de recunoaştere, exprimare, nici măcar dinamismul, cât onestitatea şi verticalitatea, 
elemente care ne vin din acest semn. Doar aşa lanţurile tendenţioase ale Lunii negre nu-i va afecta 
iremediabil, ci vor avea efectul unei pişcături de ţânţar. 


Iunie 


Iunie vine însă asupra leilor cu experienţe noi. În primul rând se va căuta achiziţia de bunuri, 
dând un nou sens schimbării care le vine din partea lui Saturn. Chiar dacă sunt acuzaţi şi învinuiți şi 
de ceea ce nu au făcut, leii îşi satisfac în iunie poftele, îşi stabilesc o listă de cheltuieli şi chiar dacă 
se împrumută, chiar dacă vor face compromisuri pentru a-şi completa deficitul, acolo unde el există, 
îşi vor achiziționa totul de pe listă. Acest îndemn astral nu merge doar în direcția achiziției de 
bunuri, ci va face referire şi la planul ideilor, la tot ceea ce le conferă stabilitate şi-i împlineşte. Ceea 
ce-şi achiziționează acum va avea în sfera întâi a leilor un loc privilegiat, ca şi cum îşi cumpără un 
ceas de perete şi în fiecare zi se vor grăbi să se întoarcă acasă pentru a-şi admira opera. În ochii 
unora, acest comportament este unul straniu, aproape de limita dintre normal şi patologic şi dovada 
că leii s-au cam sclintit la cap, însă, în realitate, este o reacţie care nu iese deloc din sfera 
normalităţii, ci indica legătura dintre dorinţa de a avea, deţine, extinde şi agresivitatea cu care 
Saturn le cere acestora austeritate. În felul acesta, nu le va arăta cunoscuţilor clădirile impresionante 
pe care le-au ridicat locurile pe care le-a sfințit cu privirea sa, ci un obiect mic, banal, comun, pe 
care l-a postat în centrul câmpului său vizual oferindu-i acestuia un statut exagerat. Hm, este 
plăcerea lor şi când vine vorba despre pasiunile sau plăcerile leilor, nimeni şi nimic nu le poate sta 
în cale. 

Spre finalul lunii, Jupiter le va trece în casa a XII-a şi îi va îndrepta spre lucruri misterioase, 
spre credinţă, spre tot ceea ce este ascuns privirii, spre mister. Este familiarizat cu misterul pentru 
că el a făcut parte din sfera intimităţii sale încă din 2012, însă acum expresia sa va fi una mult mai 
dinamică şi îl va motiva spre acţiuni concrete în această direcţie. Că ele îl vor îndrepta spre 
explorări interioare, spre cărări de munte, prin peşteri, prin lucrări obscure, nu mai contează. 
Contactul cu o lume misterioasă le va permite acestora să pună în valoare mai bine nevoia de 
schimbare, cea care le va permite, după anul 2014, straie noi. 

Iulie 


Chiar dacă Jupiter şi Lilith se întâlnesc într-o conjuncţie pe casa a XII-a faptul că Venus le 
traversează semnul le schimbă înfăţişarea şi le aduce o notă plăcută, un mod elegant de a vorbi, îi 
face şarmanțţi şi plăcuţi, în aşa fel încât ceea ce este negativ, tendenţios şi pervers să rămână într-un 
plan îndepărtat, adică într-o zonă inaccesibilă lor. Ceea ce va veni cu această dinamică astrală va 
avea asupra leilor un efect terapeutic. Vor gândi mai bine, vor fi mai puternici, însă nu prin ceea ce- 
i caracterizează în mod obişnuit, ci prin alte elemente, prin suferinţă, prin victoriile celorlalți, prin 
informaţiile la care au acces. 

Luna iulie nu vine cu elemente personale plăcute leilor, ci doar utile, în aşa fel încât să fie 
avantajaţi doar cei care sunt maturi, sensibili, realişti, nu cei care trăiesc pentru a fi lăudaţi, apreciaţi 
ori pentru a se mândri cu ceea ce obțin. Piramida de apă care se ridică între Jupiter, Saturn şi 
Neptun aduce leilor posibilitatea să înţeleagă la modul concret, prin evenimente, întâmplări sau 
chiar mesaje venite din anturaj, în ce constă schimbarea despre care tot vorbeşte Saturn. Pentru a 
înţelege mai bine acest mesaj, leii vor munci, deşi sănătatea le este afectată, corpul nu mai rezistă, 
deşi au nevoie de mai multe ore de somn şi deci de undeva va trebui să rupă timpul pentru a 
echilibra balanţa. 

Contextul astral le spune însă leilor că acest îndemn spre odihnă este unul cât se poate de 
firesc şi ar trebui să ţină cont de el. Sigur, nici dacă vor citi aceste informaţii nu vor ţine cont, pentru 
că relaţia Soarelui cu Pluton, desfăşurată într-un registru al agresiunii şi fricii de pericole nevăzute, 
îi îndeamnă pe aceştia să fie tot timpul în tensiune, să urmărească inamici invizibili, să nu-şi mai 
controleze bine ceasul biologic şi să uite de el de dragul mesajului, a imaginii, a succesului. De 
partea cealaltă există leii superiori care privesc trecerea lui Jupiter prin casa a XII-a ca pe o şansă 
extraordinară de a-şi depăşi condiţia. În 2001 când Jupiter a mai trecut prin poziţia aceasta, în a 
doua parte a anului, Lilith se afla în Peşti, pe casa a VIII-a şi a trebuit să primească tot ceea ce 
destinul avea pregătit pentru ei. Acum situația este diferită. Ceea ce este bun coexistă cu ceea ce 
este tendenţios şi experienţele anterioare, cele din 2001, când Jupiter se înţelegea bine cu Lilith din 
casa a VIII-a, fac acum din piramida de apă la care participa şi Jupiter cu Lilith din casa a XII-a cu 
Neptun din casa a VIII-a un semn că leii învaţă totuşi din experienţele lor, că ştiu să se protejeze de 
pericole, chiar dacă ele se desfăşoară într-o zonă inaccesibilă privirii directe. 

Vor simţi că în iulie puterea lor stă în mister, în ceea ce nu doresc să împărtăşească pentru că 
nu pot aşa cum şi-ar dori sau nu au cui, aşa cum este necesar. Uranus intra în mers retrograd şi 
reuşesc să revină asupra unor contacte mai vechi, să-şi clarifice şi să rezolve, chiar prin detaşare, 
prin conversații la distanță, printr-un gen de delegare de responsabilităţi ori printr-un probatoriu 
moral special, ceea ce anterior s-a crezut în mod eronat despre ei. 

Finalul lunii este însă încărcat de un pericol. Relaţia de opoziţie dintre Marte şi Pluton poate 
aduce lezări, vătămări corporale prin ingerarea unor substanţe toxice, creşterea gradului de 
impurificare a sângelui, căderi de la înălțimi ori fluctuații ale fluxului sangvin. Toate acestea pot 
afecta şi zona profesională prin faptul că acest neajuns reduce eficienţa şi îl duce pe leu în postura 
de a apela la mijloace ajutătoare de a-şi suplimenta odihna ori de a-şi reface sănătatea. 

Un avertisment care vine spre lei acum este cel al alimentaţiei scăpată de sub control. Asta 
implică atenţie asupra alimentelor toxice, asupra medicamentelor, asupra antidepresivelor ori asupra 
cantităţii de alcool pe care o vor prefera în perioadă asta. O disciplină argumentată prin apelul la 
moralitate, nobleţe, verticalitate, îi poate ajuta mult să depăşească această perioadă. 


August 


Luna august vine cu explicaţii pentru toţi leii, cu o forță pe care o vor exprima în 
modalitatea cea mai complexă cu putință. Pe cerul lor, planetele sunt grupate în multiple 
configurații şi asta le aduce multiple mijloace de exprimare, o forță în a transfera o informaţie, în a 
se exprima ori în a impune o schimbare, fie în sfera privată, fie în cea publică. În august leii sunt 
critici, geloşi, temători în faţa unor schimbări care le-au fost comunicate în luna anterioară şi nu le- 
au băgat în seamă, însă, cu tot dramatismul vieţii lor, reuşesc să se achite de datoriile pe care le au 

faţă de semeni şi să-şi transforme orice situaţie care este pe punctul de a scăpa de sub control în 
avantaj propriu. 

Pe acest context agresiv leii simt că trebuie să facă mai mult pentru ei, pentru familie, pentru 
prieteni, pentru ţara, să se ridice deasupra condiţiei cu care s-au obişnuit atât de mult şi să lase o 
urmă adâncă a trecerii lor. Din nefericire, acestea sunt doar dorinţe, pentru că nu dispun de puterea 
necesară unor asemenea demersuri şi nici de cunoştinţele necesare. Ei doar vor căuta, cerceta, se 
consuma, însă rezultatul nu este cel pe care îl aşteaptă. Cei sinceri, ştiu că sunt în urmă cu termenul, 
ştiu că nu pot face mai mult decât au dovedit în iulie că pot face şi recunosc faţă de anturaj că vor 
dar nu pot să se mobilizeze pentru a-şi atinge ţinta. 

Dacă îşi pierd controlul şi se lasă antrenați în promisiuni false, ajung să-şi pericliteze viaţa 
profesională, relația cu şefii, cu subalternii, cu colaboratorii. Ca justificare, leii vor considera că este 
nevoie să li se acorde circumstanţe atenuante, iar atunci când nu le primesc, se vor consola că măcar 
văd, observă, înţeleg, constata care este reacția anturajului faţă de ei. Asta înseamnă că se vor 
adânci şi mai mult în dramă şi că de aici până la compromis, eşec, deviaţie, boală, nu mai este decât 
un pas. Opoziția lui Jupiter cu Pluton înseamnă şi opoziţia lui Lilith cu Pluton şi este important ca 
leii să se înarmeze cu răbdare, cu forţă, cu înţelegere şi să nu caute compătimire acolo unde ei înşişi 
nu au dovedit înţelegere. 

Spre finalul lunii, Marte le intră în semnul lor şi îi îndemna să creadă că au dreptate, că 
gesturile lor sunt perfect justificate şi că vinovaţi sunt cei care nu-i acceptă. Nu trebuie decât să fie 
puţin atenţi la ceea ce li se întâmplă pentru a înţelege că destinul le primite exact elementele pe care 
să le lase în urmă, doar acele relaţii care au nevoie de revizuire. Asta înseamnă că luna august, dar 
în special finalul ei va funcţiona pe principiul “acolo unde-i stă puterea, acolo-i stă şi slăbiciune”. 
Dacă nu vor înţelege relaţiile pe care le dezvolta, cum ajung să comunice şi ce mesaje transmit, 
leilor li se va amâna evoluţia şi asta înseamnă că următoarea lună să vină cu situaţii neprevăzute, 
care să deţină în neprevăzutul lor ceva negativ, tendenţios sau compromiţător. 


Septembrie 


Deşi îl au pe Marte pe semnul lor, în septembrie leii sunt nesiguri pe demersuri. Au o 
anumită eleganţă în exprimare, ştiu să folosească termenii în mod corect, se adresează cu precizie 
celei mai potrivite persoane și pare că totul merge foarte bine, însă gradul de satisfacţie nu se va 
situa la cotele cele mai înalte, cel puţin nu la cele pe care le aşteaptă ei. Astfel, în septembrie vedem 
cum leii ating o altă etapă a dezamăgirii: regretul că sunt ceea ce sunt sau că au ajuns să se ocupe de 
ceea ce sunt obligaţi să facă întreaga lună. 

Acest mod complicat de a căuta soluţii le va aduce o un nou val de oboseală pe care de 
această dată o vor masca prin reducerea activităţii, refuzul unor colaborări pe principiul “Nu-mi 
trebuie, deci nu fac!” şi întoarcerea spre anumite sectoare ale vieții intime pe care le-au neglijat 
anterior. Este posibil ca această întoarcere să reprezinte chiar soluţia multora dintre problemele cu 
care s-au confruntat, însă nimeni nu va şti precis, nici chiar ei. Această acţiune în orb le va aduce 
prin careul lui Saturn cu Junon de la începutul lunii relaţii de proastă factură pe care să le 
transforme într-un mod miraculos. Cei sensibili sau intuitivi vor considera că se pregătesc pentru 
viitor, că acestea vor fi relaţiile pe care le vor dezvolta de acum încolo şi, prin urmare, se impune o 
atenţie specială îndreptată în direcţia aceasta. Gestul lor de a ridica pe alţi oameni, de a se asocia cu 
oameni care sunt sub condiţia lor, sub pretenţiile lor, sub tot ceea ce îi defineşte, le va atrage multe 
critici însă de vreme ce deplasarea spre această zona socială se face prin condiţionare, utilitatea 
rezultatului îi va interesa mult mai mult decât reacțiile celorlalți. Leii sunt obişnuiţi cu zumzetul 
ambiental şi tocmai de aceea nu vor scoate din context aceste critici, ci le vor pune pe seama 
invidiei ori a egoismului celor pe care cândva i-a respins, jignit, criticat sau învins. 

Revenirea lui Pluton din mersul retrograd şi apoi împlinirea sextilului cu Saturn, în situaţia 
în care Saturn se află în conjuncţie strânsă cu Capul Dragonului, denotă gesturi de mare însemnătate 
pentru destinul lor. În mod sigur dacă nu în totalitate, o parte din gesturile pe care le fac acum vor 

da vieţii lor o greutate aparte. Nu numai că sunt convinşi că e bine ce fac, dar probabil viitorul va 
confirma că măcar în parte au dreptate. 


Octombrie 


Luna octombrie le aduce leilor îndemnul de a face gesturi mari, de a dovedi că sunt 
puternici, de a se ridica din nou deasupra mediei, deasupra grupului şi de a savura această ipostază 
gândindu-se că de acum încolo lucrurile s-au schimbat atât de mult în bine încât întreaga lor 
condiţie socială va comporta modificări pe care nimeni să nu li le mai poată distruge. 

Leu este un visător, cel puţin în privinţa posibilităților sale de expresie, pentru că de fiecare 
dată crede că poate mult mai mult decât va dovedi. Luna octombrie este un exemplu în privinţa 
aceasta şi acest lucru va fi mult mai evident în a doua jumătate a lunii, când Marte va trece în 
Fecioară, adică în casă a I-a. Relaţia de trigon dintre Saturn şi Chiron, amândouă pe case de 
finalitate, le spune leilor că au reuşit pe ultima sută de metri să-şi reconsolideze poziţia, că au reuşit 
să se ridice deasupra celorlalți cu puţin timp înainte de a pierde definitiv trenul, însă, în această 
convingere, se bazează foarte mult pe noile relaţii pe care şi le-au făcut în luna anterioară. Este clar 
că forţează puţin lucrurile, că uită de ei pentru a construi o prietenie, că este timp şi tot ceea ce se 
aprinde repede, se stinge repede. Pe ei acest gen de înţelepciune nu-i va încuraja să se echilibreze, ci 
să aducă în mod agresiv în planul realităţii lucruri iluzorii în care vor crede cu tărie. 

Va fi greu pentru cineva din jurul unui leu să-l facă pe acesta să revină cu picioarele pe 
pământ mai ales că, pe baza altor mecanisme astrale, cele ce ţin de recompensa pentru munca 
depusă, active în prima parte a anului, leii vor fi apreciaţi, susținuți şi lăudaţi. Trăind în iluzia că pot 
să-şi redobândească poziţia, vor pune aceste aprecieri pe seama realităţii şi se vor înşela. Amestecul 
de succes şi insucces, pe care îl vor numi generic “stres” îi va face să persiste în acest gen de iluzie 
fără să reuşească să vadă câtuşi de puţin care sunt consecinţele dezastruoase ale consumului de 
iluzii. 

Pe final de lună, când Marte şi Chiron se vor opune unul altuia făcându-i rigizi, refractari la 
recomandările altora, prea siguri pe ceea ce ştiu şi deţin, trigonul Marte-Pluton le va încuraja 
îndrăzneala de a îmbrăţişa alegerile pe care le-au făcut ca şi cum ceea ce fac este cu adevărat real, 
puternic şi constructiv. 

Este destul de complicat, până şi pentru un astrolog, să stabilească dacă demersurile leilor, 
cele în care vor crede cu atât de multă tărie, sunt sau nu corecte, de vreme ce mesajele contradictorii 
se mulează perfect pe structura lor şi îi îndeamnă în această direcție. Ştim însă că Saturn din casa a 
IV-a îi constrânge să-şi diminueze emoţiile, să fie selectivi cu ceea ce împărtăşesc şi să caută cumva 
să-şi construiască structuri solide în interior, nu în exterior. Astfel, un astrolog, pe baza acestor 
predispoziţii ce vin din casa a IV-a, poate aprecia că tot ceea ce-l îndreapta pe leu spre exterior este 
greşit şi îl va duce la pierderi însemnate, însă ceea ce îl duce spre interior şi în care va crede cu tărie 
va constitui o bază solidă pe care, cu adevărat nu i-o va mai lua nimeni niciodată. 


Noiembrie 


În felul acesta, careul lui Uranus cu Pluton, ce se va împlini chiar la începutul lui noiembrie, 
va aduce atât de multe contradicții în sfera personală de acţiune încât mulţi dintre cei din jurul leilor 
vor fi bulversaţi de uşurinţa cu care vor trece de la o stare la alta, de cât de uşor renunţa la proiecte 
sociale, de cât de uşor sunt dispuşi să rupă o prietenie mai veche ori să se desprindă de o dramă. 
Acest careu constituie scheletul unei ramuri din configurația numită Aripi de pasăre care, 
colaborând bine cu steliumul din Scorpion pe care leii îl au în casă a IV-a, le oferă putere în 
intimitate. 

Putem vorbi astfel despre ambiția de a stabiliza şi de a reconstrui ceea ce este distrus, de a 
demonstra din nou anumite calităţi, chiar dacă cei din jur s-au plictisit de metodele lor, de 
explicaţiile lor, de mecanismul invocat; ei vor fi fascinaţi de uşurinţa cu care pot face din nou faţa 
acestor provocări. Ceea ce se constituie însă ca o principală putere, poate fi în acelaşi timp şi cel 
mai mare defect. Puterea îi poate coroda din interior şi este suficient să spună un cuvânt nepotrivit 

pentru a vedea cum întregul arsenal social, cel pe care l-au construit în ultimele luni, se năruie şi nu 
rămân decât cu experienţele, cu ceea ce au reuşit să menţină în sfera personală. 

Relaţiile intime sunt cele care se repară acum, iar leii care traversează momente delicate sunt 
acum iubiţi, solicitați, primiți înapoi în casă, reîntregiţi de persoanele care nutresc față de ei 
sentimente corecte şi puternice. 

Deşi în general concepte gen “Iubirea învinge tot” constituie pentru lei mijloace prin care se 
desfăşoară într-un sector al simulării şi teatralizării sentimentelor, faptul că în această lună Neptun 
şi Chiron revin la mersul direct, pe fondul consolidării relaţiilor, îi ajută să descoperere că uneori 
iubirea chiar învinge şi pentru asta nu are nevoie de niciun fel de ajutor. 

În luna noiembrie leii descoperă cât de important şi real este îndemnul saturnian, cât de mult 
au nevoie de stabilitate în familie, în relaţiile intime, în ceea ce este aproape de inima lor. Fără a 
avea experienţe în care bucuria contactului să fie tot ceea ce aveau nevoie, momentul noiembrie va 
fi întunecat. Asta înseamnă că nostalgia va avea un cuvânt important de spus şi ea le va colora viaţa 
cu nuanţe intense, vii după cum le este calitatea emoţiilor, după ceea ce au cultivat. 


Decembrie 


Luna decembrie cere leilor adoptarea unor măsuri foarte puternice de protecție împotriva 
intrigilor. Se vor dovedi vulnerabili în ceea ce au apreciat cel mai mult pentru că vor considera că 
stabilitatea din noiembrie constituie o bază pe care să-şi poată construi din nou relaţii, vise, să-şi 
susțină speranţele şi proiectele de viitor îndrăzneţe. În aparenţă, nimic nu este greşit, doar că aceste 
elemente sunt cele pe care Saturn, din casa intimităţii, doreşte să le schimbe. Procedând aşa ei, de 
fapt, fac apel al obiceiuri şi mecanisme mai vechi, fac apel la o modalitate de a se implica într-un 
demers care este tangent fanatismului, doar că acest fanatism nu are reguli precise, ci el însuşi, cu 
ceea ce ştie, deţine, poate, constituie cel mai important reper. 

După un an atât de intens şi de complicat, după o perioadă în care chiar părea că înţeleg cât 
de important este să lase nesăbuinţele tinereţii la uşă şi să-i privească pe cei din jur cu 
condescendenţă, leii greşesc din nou pentru că se vor dovedi prea duri cu cei care le-au mai rămas 
în preajmă, şi aşa puţini. Este adevărat că nevoile lor de acum nu cer un număr mare de cunoscuţi în 
jur, mai ales dacă ne referim la tipul auster, însă Marte în Balanţă pe casa a III-a şi opoziţia sa cu 
Uranus le aduce dificultăți în transferul unui mesaj, complicaţii în modularea tonului, poate chiar 
probleme cu legea pornind de la aceste ieşiri din ritm. 

Dacă îşi vor pierde controlul la începutul lunii vor avea o justificare, însă dacă acest lucru se 
va întâmpla spre final, indiferent de explicaţie, tonul vocii, calitatea mesajului, poate chiar şi 
conţinutul său va fi înţeles greşit şi îi va duce pe aceştia din nou în pragul de a experimenta o criză 
în relaţii. Încet, încet planetele se mută în emisfera vestică şi multe dintre evenimentele care se 
consuma acum constituie efectul unor acţiuni pe care le-au săvârşit în prima parte a anului. Şi 
pentru că nu era de ajuns, careul lui Marte cu Pluton împlinit chiar în ultima zi a anului le spune 
leilor că cine seamănă vânt culege furtună. Acest unghi le aduce neplăceri pe drumuri scurte, în 
demersuri de scurtă durată sau în cele care presupun explicaţii, justificări, demonstraţii. 

Aşa după cum se poate constata anul 2013 este pentru lei complicat şi dureros. De câte ori 
doresc să se ridice apare ceva din jur care le anulează rezultatul, de câte ori caută să demonstreze că 
dețin calităţi, intervin anumite personaje care le taie elanul. Acest lucru se întâmplă nu pentru că ei 
ar avea mai puţină putere, ci pentru că sunt invitaţi să-şi schimbe modul de a fi, modul cum privesc 
oamenii, cum îi judecă, să facă selecţie în cercul de prieteni şi prin toate acestea să se pregătească 
pentru ceea ce va veni începând cu 2015. Nu vor lucra însă în orb, ci vor avea parte de multe 
evenimente, de multă a susţinere astrală, dacă vor dori să se uite în direcția potrivită. Tipul superior 
va considera că 2013 este un mare beneficiu pentru el, însă chiar şi acesta va trece prin momente 
delicate când se va îndoi de sine şi de metodele aplicate. Li se recomandă întâi de toate prudenţă şi 
apoi înţelepciune şi vor avea de câştigat dacă nu vor uita că tot ceea ce vine uşor trece uşor. 

Pentru fecioare, anul 2013 este unul încărcat de succes şi tentaţie. Pe de o parte succesul le 
va veni din poziția lui Jupiter în casa demnităţii sociale, iar pe de altă, tentația de a rupe un 
legământ, de a nu mai fi fideli deciziei anterioare le vine din careul Uranus-Pluton care leagă casele 
V-VIII. Le va fi foarte greu să aibă încredere în partener, să fie consecvente deciziilor anterioare, 
cele adoptate în 2012 sau chiar 2011 şi vor considera că traseul cel mai uşor este cel al plăcerii şi al 
compromisului. 

Având la bază un spirit practic evident şi deopotrivă o moralitate solidă, fecioara nu se va 
lăsa impresionată de iluziile care ţin să o acapareze, în special în ceea ce privesc relaţiile sale şi va 
prefera să şi le construiască singură. Se va uita la partener şi va considera că nu mai este demn, îi va 
vedea toate defectele şi va considera că nu i le caută, ci ele ies în evidenţă, că nu despica firul în 
patru şi-şi căută justificări ale insatisfacției, ci atunci când se uită la el este gata despicat. De partea 
cealaltă, nevoia de putere, ce îi va împinge să se apropie de tot ceea ce este mistic, atinge în acest 
an, ca şi în 2012, stadiul beţiei cuvintelor, depărtându-se mult de sensuri, noţiuni, caracterul original 
al practicilor. Pentru ceilalți, fecioara este un terapeut. Ştie ce recomandări să facă, este inspirată şi 
nu uită niciodată cele mai însemnate detalii pentru a consola un suflet aflat în suferinţă. Pornind de 
la aceasta, fecioarele se vor lupta pentru întâietate, pentru a fi cel mai bun vindecător, cel mai bun 
terapeut, cel mai sigur element de stabilitate, tocmai pentru că în sfera intimă ei fug de lecţii dure, 
fug de sfaturile fraților, surorilor, fug de tot ceea ce înseamnă reţinere a vorbei, corectarea 
comportamentului, chiar dacă, din tot zodiacul se pare că ei ar reacţiona cel mai bine la acest tip de 
influenţă. 


Fiind pasionaţi de ceea ce este ascuns, de puterea care vine din spatele evenimentelor, din 
intrigi, tertipuri, manipulări, fecioarele nu vor uita ca înainte de acţiona să-şi facă un inventar strict 
asupra persoanelor care pot să le ajute şi care ar fi dispuse, pe baza promisiunilor pe care le-au făcut 
în 2012, să o şi facă. Procedând aşa caută să evite asimilarea de noi lecţii de viaţă, învăţarea de noi 
cunoştinţe sau dacă sunt obligaţi de examene, sesiuni de comunicare, perioade de rectificări în 
traseul socioprofesional, vor depune un mare efort ca şi cum nu acesta este ceea ce vor cu adevărat 
să facă. 

Având însă Pluton în casa a V-a implicat în multe episoade astrale, fecioarele nu se vor 
abține din a-şi declara apartenenţa la un grup, din a se afilia la o organizație, a cere dovezi ale 

recunoaşterii profesionale ori de a invita multe dintre personalitățile deja consacrate într-un loc 
sigur printre privilegiaţii societăţii să-i aplaude, să le elogieze munca, să-i promoveze, să-i 
încurajeze. 

Deşi nu vor uita cât de importantă este afirmarea socială, segmentul afectiv îşi va căuta 
recunoaşterea în egală măsură ca şi afirmarea socială. Când se va pune problema succesului şi 
recunoaşterii în sfera socială, fecioarele vor visa că poate de acolo le va veni şi o idilă, de acolo se 
va ivi şi o persoană spre care să nutrească sentimentele ce nu-i sunt împărtășite în familie. În 
realitate, ceea ce se întâmplă cu fecioara în acest an, fie din punct de vedere afectiv, fie din cel 
profesional, are o componentă tragică. Cerşesc atenţie, suferă când sunt uitaţi, devin hipersensibili 
şi nu puţine vor fi momentele când vor încurca viaţa sentimentale cu cea profesională. Cei care sunt 
lucizi şi au în preajma lor nativi ai acestei zodii vor avea nevoie de multă răbdare şi înţelegere, dar 
şi să ştie că în 2013, în ceea ce-i priveşte pe nativii din Fecioară, nimic nu este sigur. În general. 
fecioarele adoră să fie în centrul atenţiei, însă nu sunt deloc spontane. Ceea ce vor face în 2013 va fi 
atât de ciudat, atât de năzdravan, încât va reuşi să sucească minţile celor din jur, să-i bulverseze, să-i 
agite, să le pună la încercare răbdarea şi apoi, după ce acestea cedează nervos, să-i întrebe cu o voce 
suavă şi inocentă: “S-a-ntâmplat ceva?”. 

Exact asta este principala problema, fecioarele au impresia că în viețile lor nu se întâmplă 
suficient de multe pentru a fi mulţumite şi sunt tentate să se arunce în valurile vieţii cu o rapiditate 
şi o deschidere care sperie. Tranzitul lui Marte va fi pentru fecioare tulburător. Îi va scoate în 
centrul atenţiei atunci când nu vor şti ce să spună, când nu au informaţia pregătită, când nu este 
nimic elaborat şi vor fi obligate să improvizeze. Dacă în general fecioarele se pierd cu firea, reuşind 
în astfel de situaţii să impresioneze prin pudoare, reţinere, repliere, moralitate, decență, simplitate, 
modestie, acum vor spune tot ceea ce le vine la gură, mimând inspiraţia. În realitate, ele nu vor să 
piardă momentul, pentru că inspirate nu vor fi. Relaţiile cu fraţii şi surorile vor fi o adevărată piatră 
de încercare şi nu doar nu vor ţine cont de ceea ce va veni din partea lor, dar nici nu vor dori să 
socializeze. Ideea de a trăi în comunitate, de a face un schimb de idei, de a participa la viaţa socială 
cu bune şi cu rele le sperie şi le pune în postura de a-şi face o agentă foarte strictă, exagerat de 
strictă prin care orice urmă de spontaneitate să fie ucisă. Ceea ce este spontaneitate este de fapt 
nevoie de putere, plăcerea de a fi în centrul atenţiei, de a cuceri un auditoriu prin variante de 
cunoştinţe, prin ambiţie, prin spirit enciclopedic. 

Nimeni nu va şti, în afară de ei, cât de importantă este poziţia socială, cât de mult le place să 
fie apreciaţi, de cât de mult se hrănesc cu un salut respectuos ce poate veni din partea unei persoane 
publice şi cât de puţin vor conta dovezile de iubire pe care jumătatea, persoana iubita sau un prieten, 
i le poate oferi. 

Pentru fecioare nu este însă o surpriză. Calitatea vieţii li s-a schimbat de la jumătatea lui 
2012 de când Jupiter le-a intrată pe casa a X-a şi când au devenit dintr-odată persoane publice sau 
persoane cu aspirații spre viaţa mondenă. Intrigile legate de viaţa publică vor fi însă mult mai 
puternice decât cele legate de viaţa sentimentală şi acest lucru le va aduce o anume stabilitate pentru 
că oricât de dură va fi viaţa publică, când se întorc acasă, daca nu-şi dau drumul la gură şi nu spun 
tot ceea ce au pe suflet, cei pe care-i găsesc acolo nu-i vor critica şi nici nu le vor cere socoteală, ci 
vor avea faţă de ei o atitudine pozitivă. Sigur, cu Chiron în casă a VII-a fecioarele ştiu pe ce 
mizează şi chiar dacă anul acesta vor fi obsedate de putere, influenţă, succes, recunoaştere, îşi vor 
vedea bine interesul şi nu se vor compromite inutil. 


Ianuarie 


Luna ianuarie ne aduce o fecioară capabilă să facă multiple alianţe pentru a se asigura din 
punct de vedere profesional. Se simte slăbită de eforturile pe care ar trebui să le facă, de ceea ce 
crede că va avea de înfăptuit în acest an şi va considera că numai prin multiple asocieri va reuşi să 
se ridice la nivelul necesităţii. Ceea ce gândeşte ea va fi însă diferit de ceea ce trebuie să facă, de 
perspectiva evenimentelor, de ceea ce este util pentru sine şi pentru ceilalţi şi până la urmă totul se 
va dovedi o mare risipă. Nefiind util, la finalul lunii fecioarele vor considera fie că luna a trecut prea 

repede, că nu au avut ocazia să facă ceva important, fie că nu li s-a-ntâmplat nimic important şi că 
anumite evenimente au trecut pe lângă ei fără să simtă. 

Nu sunt departe de adevăr, nu pentru că nu s-ar întâmpla prea multe în ianuarie, ci pentru că 
nu pot vedea adâncimea unor evenimente de vreme ce ele nu fac referire la sectorul social, nu sunt 
surse ale creşterii şi dezvoltării lor, nu constituie premizele unui progres notabil. Având Marte în 
casă a VI-a, sănătatea va fi una din preocupările principale, nu pentru că aşa preferă ei, ci pentru că 
prin relaţia de careu cu Saturn, maleficul Marte nu le aduce acestora beneficii, ci îi pune în faţa unor 
simptome înşelătoare: ba sunt de vină genunchii, chiar dacă nu i-au durut niciodată, ba spatele, ba 
gâtul, ba apar probleme de respiraţie, ba dureri inexplicabile de cap. Aceste simptome vin pe filiera 
gândirii lor indecente, a îndârjelii de a crede că tot ceea ce gândesc rămâne doar pentru ei. Acum 
când forţa mentală creşte şi ea va fi la o cotă ridicată tot anul 2013, efectele gândirii nesănătoase se 
văd imediat pe corp sau în relaţii profesionale. 

Primul indiciu că se află în faţa unor obstacole este că nu mai pot avea randamentul potrivit 
la serviciu, că nu se mai pot bucura de ceea ce îndrăgeau atât de mult şi eforturile pe care le fac în 
loc să-i încarce de mulţumire şi certitudini, devin un veritabil probatoriu pentru tristeţe, dezamăgire 
şi eşec. Constatând acestea, nu se vor sfii deloc să dea vina pe destin, pe susținători, pe protectori, 
pe colegii de serviciu, pe părinţi, unchi, mătuşi, pe tot ceea ce au în jur. 


Februarie 


În februarie multe dintre aceste frământări şi complicaţii personale se mută în sfera relaţiilor. 
Nativii din Fecioară devin vizaţi de un factor de destabilizare, sunt urmăriţi sau chiar învinuiți 
direct de indecenţă sau folosirea unor mijloace mai puţin corecte. Acum fecioarele nu poartă decât 
vina că ar fi gândit mai puţin corect şi tocmai de aceea îşi vor susține nevinovăția cu o 
impresionantă abundența de argumente. Din nefericire concomitent cu activarea casei relaţiilor, 
Venus le va trece în casa sănătăţii şi a relațiilor de muncă şi le va bulversa atât de mult încât nu 
putem să vedem fecioare liniştite, ponderate, calculate în februarie nici dacă vom căuta cu 
lumânarea. Simt o preocupare puternică în adâncul sufletului pentru orice element explodează. Una 
din explicaţii vine din faptul că şi-au redus drastic şi relaţiile, şi cheltuielile, şi contactele tocmai 
pentru a ieşi învingătoare în 2013, iar semnalele nu le sunt deloc încurajatoare. Acest gen de 
conştientizare îi enervează cel mai mult, însă anturajul va constata că sunt uşor paranoici că se tem 
şi de umbra lor şi vor încerca să-i consoleze, să-i sfătuiască. Aici se va produce o uşoară magie. În 
acest proces de consolare, de deschidere, de ascultare, fecioarele descoperă la alţii probleme mult 
mai mari decât au ele şi nu se vor abţine să ajute, să susţină, să ofere, să dăruiască. Dacă în privinţa 
lor fecioarele sunt intransigente, ştiind ceea ce au făcut şi nu au primit încă, în privinţa celorlalți se 
dovedesc puternice şi deschise, curajoase, adevăraţi susţinători peste care nu se poate trece. 

Ceea ce mobilizează fecioarele în luna februarie le este şi lor străin pentru că pot afişa 
instincte de supravieţuire pe care doar ele le deţin şi atinge, folosindu-le cu mare precizie şi 
eficiență, aşa cum doar ele pot. Această magie specială se manifestă doar în relaţie cu ceilalţi pentru 
că adâncimile sufletului sunt cuprinse de o acută instabilitate. Spre finalul lunii Saturn va intra în 
mers retrograd şi le va crea probleme la drumuri, probleme de pronunție, de transfer al unui înţeles, 
de a se prezenta corespunzător într-un mediu, de a atinge ţintele pe care şi le-au stabilit, de a se 
prezenta corect în faţa unui examen al vieţii. În casa a III-a Saturn îi va încerca pe jocul de-a 
imaginea, aprecierea diversităţii informaţiei şi a sentimentului de unitate. Fecioarele nu pot lua viaţa 
în uşor, nu se pot linişti nici când totul în jur este calm. Până şi chipul senin este calculat, construit 
să fie aşa şi obligat de un set de reguli să se prezinte aşa pentru că “Aşa trebuie”. Saturn lupta 
împotriva acestui imperativ şi pentru fecioare acest îndemn este unul care le sperie, le face să pară 
indecente, proaste, inadaptabile, deşi, în realitate, nu sunt deloc aşa. 


Martie 


In martie toată sfera acţiunilor se va axa pe relaţii şi interesul lor va fi motivat de rolul pe 
care îl au în societate, importanţa pe care consideră că o au în creşterea şi dezvoltarea celor din 

anturaj. Îşi vor pune întrebări de cât de utile sunt şi vor face totul pentru a înţelege care sunt reperele 
care nu au funcţionat, ce este bun din ceea ce primesc şi făcând o analiză între acestea să poată 
merge mai departe, să se ridice cu încă un pas spre ceea ce au de făcut în acest an. Vor lasă impresia 
că nu au nevoie de susținere, că ele susțin, ajuta, însă incertitudinea va fi în martie a doua lor natură. 

Faptul că Junon le va trece în casă a VI-a, le va face pe acestea să disimuleze foarte uşor 
imaginea de persoane vulnerabile. Vor asculta şi vor reţine puţinele informaţii care le vor veni din 
Jur având inspiraţia de a le folosi în modul cel mai uşor. Nu este exclus ca fecioarele care practică 
psihoterapia să fie ele însele consiliate de pacienţi prin ceea ce ele împărtăşesc şi asta nu pentru că 
pacientul şi-ar depăşi terapeutul, ci pentru că fecioarele pot acum, într-un mister total, să-şi deschidă 
sufletul şi să acorde informaţiilor care vin spre ele importanţa cuvenită. 

Evenimentele lunii martie ţin însă de ridicări şi trădări, de sancțiuni pe faţă, de o lipsă de 
coerenţă în a transmite ceva, de a susţine un argument ori de a face o emoție să fie constructivă pe 
baza argumentului sau a schimbului. Acesta este un paradox şi numai fecioarele vor şti cum să 
gestioneze acest fond, doar ele dispun de mobilitatea mentală necesară pentru a se ridica şi a oferi 
un model de conduită aşa cum cere momentul. 

Luna martie vine însă pentru fecioare cu o formă de deschidere afectivă care nu este deloc 
potrivită conceptului de moralitate. Le încolţesc în minte gânduri indecente, de a părăsi, înstrăina, 
de a încerca şi altceva, de a se apropia cu mai mult curaj de ceea ce poate însemna o schimbare, dar 
de a nu o aborda încă. Acest proces poate genera adevărate schimbări de optică, vestimentaţie, de 
mediu care au la bază nevoia fecioarelor de a găsi ceva sau pe cineva să le ajute să evadeze din 
această închisoare unde au parte de dragoste, dar este o dragoste de închisoare, nu de libertate. Nu 
se ştie până unde poate merge fecioara cu interesul ei pentru parteneriate şi nici până unde se poate 
ajunge cu acest gen de evadare, dar în mod sigur se ştie că nu este un fapt singular şi că în minte, 
aceste idei au încolţi vizibil pentru ele încă din 2012. Dacă se vor plânge însă de complicaţii 
relaționale, de tulburări în sfera socială, având tot anul o natură ascunsă, la acest gen de insatisfacție 
se vor gândi. Vor fi tulburate când nici din această ieşire nu vor primi ceea ce le lipseşte. Fiind prin 
natura lor persoane înzestrate cu un acut sentiment practic, vor reuşi să mascheze ceea ce ar instiga 
anturajul la bârfă şi interes peste limita bunului simţ. 


Aprilie 

Luna aprilie vine cu o continuare a acţiunilor pe care fecioara le-a început în luna anterioară. 
Fie că munceşte pentru profesie, pentru cei necăjiţi, pentru familie sau că se străduieşte să 
muncească doar pentru sine, fecioara îşi va urmări interesul practic în luna aprilie cu forță şi 
intensitate având parte de unele dintre cele mai neobişnuite evenimente de până cum. Accentuarea 
casei a VIII-a prin steliumul din Berbec înseamnă pentru fecioare varietate de evenimente pe care 
nu le pot prezice, nu le pot anticipa şi nici intui, nu le pot deduce prin niciun mijloc folosit de ele în 
mod curent. Fiind luate cu asalt de ceea ce vine spre ele fecioarele vor reuşi să se infiltreze în tot 
felul de medii, să fie solicitate, invocate în sectoare în care nu au mai lucrat până acum şi acest 
element să constituie ceea ce se înţelege prin renaştere, element specific acestui domeniu astrologic 
în care activează ele în aprilie. Renaşterea, acest nou început nu înseamnă şi finalizarea celorlalte, ci 
doar continuarea pe o altă gama a ceea ce îndrăznesc să ceară de la viaţă. Au din nou speranţe, sunt 
din nou pline de vervă, caută din nou să se exprime într-un mod rafinat, elegant, moderat şi asta 
pentru că sunt mai sigure pe ele. “În sfârşit am şi eu nişte semnale bune” ar putea să spune o 
fecioară şi nu pentru că se şi văd învingătoare, ci pentru că în sfârşit au în față zorii unor realizări pe 
care şi le-au dorit cu toată implicarea de care sunt în stare. Nu se ştie dacă finalitatea va fi aşa cum 
se întrezăreşte acum, pentru ca Uranus din casa a VIII-a le tot încearcă din 2011 cu schimbări în 
această zonă, promițând şi apoi modificând finalitatea încât să-i expună unui proces de mobilitate 
inutilă, un fel de “du-te-vino” care le-a creat fecioarelor mature, care au ce a experienţe la activ, 
sentimentul că oricât de clar şi real pare, să mai aştepte puţin pentru a se convinge. 

De partea cealaltă, nevoia pe care anturajul o manifestă față de fecioare este încă activă, 
puternică şi vor fi solicitate în acelaşi mod, cu aceeaşi implicare şi se aşteaptă din partea lor la 
acelaşi mod de răspuns. Acum fecioarele se vor depăşi pe sine în a susţine şi ajuta reuşind să 

găsească pentru cei din jur soluţii geniale, dovedind că pot inventa o soluţie, dacă ea nu există în 
forma în care este cerută. 

Trecerea lui Marte în Taur din 20 aprilie aduce fecioarelor nevoi noi. Vor dori să amplifice 
schimbul, să călătorească, să evadeze din închisoarea în care trăiesc, să se exprime mai liber şi sunt 
dispuse pentru aceasta să cheltuiască mai mult decât au făcut-o de obicei, să fie în centrul atenţiei, 
să ducă spre alte medii sociale, poate chiar spre înalta societate. Aceste aspirații sunt însă 
periculoase pentru demersurile publice, pentru că nu este suficientă doar dorinţa, ci va fi nevoie şi 
de îndeplinirea unor condiţii de anturaj, grup, cazare, relaţii pe care fecioarele acum nu le au aşa 
cum cer. Această poziţie le va face însă să se simtă bine că visează, că speră şi să reuşim să vedem o 
altă fecioară, mai liniştită, mai optimistă, mai puternică şi pentru sine, nu doar pentru ceilalți. 


Mai 


Luna mai debutează într-un registru agresiv pentru fecioare, aducându-le probleme de 
comunicare, de schimb, de aspirație, de adaptare, de înţelegere. Atunci când nu se frământă pentru 
un lucru, când nu sunt radical preocupate de o problemă, fecioarele par indiferente, lipsite de 
decenţă, neplăcute pentru ceilalți, incomode. Debutul lunii mai vine spre fecioare cu îndemnul de a 
se apropia de însemnătatea lucrurilor. În urma unei tensiuni puternice, care debutează brusc, vom 
vedea fecioare care cer ajutor, care au nevoie de consiliere, nu care doar oferă sprijin şi cei care se 
vor situa în această postură vor avea nevoie să se pregătească psihic şi emoţional pentru a face față 
unei avalanşe de probleme despre existenţa cărora nici nu au intuit. 

Ca într-un paradox care le tot urmăreşte pe fecioare, ceea ce le-a bucurat anterior le 
enervează acum, le plictiseşte, le nedumereşte cu incertitudinea şi cu faptul că deşi promisiunile 
sunt într-o direcţie, evenimentele merg într-alta. Obişnuiţi să privească toate lucrurile în mod clar şi 
precis, fecioarele acum se simt abuzate, invadate, umilite, respinse şi certate pentru orice lucru 
mărunt. Ripostând, vor avea succesul pe care-l aşteaptă şi pentru că depăşind acest impas vor dori 
să evadeze, să plece într-o vacanţă, să se detaşeze complet de ceea ce le stresează la maximum. 

Mijlocul lunii mai, când Marte va trece prin Coada Dragonului, tot ce ţine de exprimare 
personala, de încrederea în sine, va intra într-un balans straniu. Pe de o parte vor fi învinuite că nu 
sunt conform standardelor, pe de altă parte le vor riposta şi din tot acest tablou nu va ieşi nimic 
constructiv. Prin acest gen de intrigi, prin obsesia lor de a argumenta, de a explica faptul că nu sunt 
de vină reuşesc să-şi compromită imaginea, să se întoarcă la tensiunea şi stresul de care au dorit atât 
de mult să fugă, vor reveni la această grija care le corodează structura din interior. 

Dacă prima jumătate a lunii poate fi uşor ponderată în a dezlănțui aceste elemente, chiar 
dacă vor conţine practic evenimentul principal care va declanşa totul, a doua parte a lunii, pentru că 
va aduce careul Pluton-Uranus între două case de putere (V-VIII) tot ce ţine de afirmare, 
evidenţiere, acumulare, ridicare ori de depăşirea propriei condiţii intră într-un uşor regres. Din nou 
fecioarele au conformări negative, din nou se va dovedi adevărată rezerva lor. Ştiu ca Uranus din 
2011 le tot încearcă pe această casă cu promisiuni care nu se împlinesc, iar dacă se împlinesc atunci 
cer fecioarelor efort până la limita maximă a rezistenţei. Acum creaţiile personale, edificiul personal 
pare să se clatine în aşa fel încât fiecare individ din jur, mai ales cei pe care i-a ajutat, să constituie 
puţin la adâncirea fisurilor. Fecioarele care sunt mai sensibile pot atinge momente dureroase de 
neputinţă şi disperare, de tristeţe şi umilinţă. Este însă o încercare a vieţii pe care va trebui să şi-o 
pregătească în detaliu din timp să nu se piardă cu firea atunci când sunt lovite. Cel mai potrivit ar fi 
să privească întregul conflict din locul unde le-a prins, deşi vor fi tentate să se urce pe un piedestal 
şi de acolo să-şi ţină discursuri interminabile. 


Iunie 


Nu este exclus ca luna iunie să vină cu o nouă serie de promisiuni pentru fecioare. Ca şi cum 
pot să uite repede ceea ce li s-a-ntâmplat, deşi, în realitate, nu uita niciodată aşa ceva, se vor 
comporta ca şi cum pot să o ia de la capăt. Se adaptează rapid situaţiei, îşi îndreaptă atenţia spre 
ceea ce le poate pune mai uşor în valoare şi mimează că pot avea cu persoanele acela un schimb 

afectiv. Ceea ce este demn de remarcat şi, evident, de lăudat este o anume înţelepciune pe care 
fecioarele o vor dovedi în luna iunie. Vor reuşi să facă faţă cu mai multă putere minciunilor şi 
caracterului tendenţios al evenimentelor, căutând să privească doar partea bună, doar cele câteva 
elemente benefice aducând acestora un strop de misticism, de moralitate, de decenţă în aşa fel încât 
să transmită în jur o aromă plăcută, o savoare aparte care îi relaxează pe ceilalți şi îi ajută să le 
înţeleagă mai bine. În realitate, acesta este elementul intuitiv de care se folosesc fecioarele pentru a 
se integra din nou în societate şi în acelaşi timp de a se proteja de şocuri emoţionale, aşa cum sunt 
cele pe care le-au avut în luna mai. 

Simt cumva că sunt în faţa unor situaţii complicate, chiar dacă nu le pot defini şi acum când 
situaţiile se ramifica foarte mult şi când în mod obişnuit un om ar ceda, fecioarele dau semne de 
redresare, se descurcă de minune în varietatea de informaţii, nu se pierd, le ordonează, le clasifică şi 
pregătesc un set de reacţii pentru fiecare ramura în parte. Asta înseamnă activitate pentru ele şi 
mijlocul prin care pot uita de viaţa intimă încărcată de insatisfacție sau neîmplinire. Vorba le va fi 
însă prea dură, prea directă, prea deschisă şi numai prin cuvânt îşi pot trăda anumite intenţii. Din 
fericire intenţiile lor sunt cele de supravieţuire şi chiar dacă se vor descoperi nu au nici chiar ele 
motive de ruşine (fecioara excelează la acest capitol), ci brusc ceea ce se află despre ele devine un 
etalon în a rezista unei opresiuni, unor acuzaţii ori unor demersuri greşite îndreptate împotriva 
cuiva. “Până la urmă nu e chiar aşa de rău” vor spune fecioarele şi nu este o disimulare, ci o 
coborâre a nivelului de pretenţii pe care le-au tot cultivat în ultima vreme. 

Intervalul 9 -26 iunie se va dovedi însă cel mai solicitant la acest capitol. Chiar dacă fac faţă 
cu brio, fecioarele se vor teme ca nu cumva modul repetitiv al unor evenimente să nu le zdruncine 
încrederea în sine şi să nu le anuleze experienţele pe care le-au construit cu atât de mult efort. Nu se 
va întâmpla acest lucru decât dacă se vor păstra în acelaşi registru comportamental, adică nu vor 
ridica tonul, nu vor vorbi mai mult decât interlocutorul, nu vor deschide ei anumite subiecte, nu vor 
cere poziţii sociale care le-au fost refuzate, nu vor invoca motivul demnităţii într-un context în care 
respectul față de om ori munca sa este floare rară. 

Spre finalul lunii, vor putea extinde aceasta dinamică relaţională consolidându-şi asocierile 
şi câştigând încrederea celor din jur prin tactul pe care l-au probat. Va fi însă greu să se menţină 
această plajă comportamentală, mai ales tipul inferior care cere atenţie, care nu ţine cont de 
interlocutor şi care, în realitate, nu conversează, ci monologhează. Tipul superior va fi un mare 
beneficiu pentru mediul, pentru anturaj, un balsam pentru sufletele celor care vor avea nevoie la 
greu să-i fie cineva devotat în preajmă. Fecioara poate fi devotată, doar dacă este educată şi îşi 
poate oferi de-a lungul vieţii sieşi explicaţii referitoare la faptul că este bine, corect şi moral să fii 
aşa. 


Iulie 


Reuşind să intervină asupra anturajului cu sentimente atât de nobile şi, mai ales, cu o 
schemă de lucru atât de eficientă, fecioarele sunt un fel de mentori ai celor pe care i-au ajutat. 
Motivând că se preocupă de ceea ce le-au spus, de mersul lucrurilor, de desfăşurarea proceselor pe 
care le-au indicat, încet, încet invadează intimitatea celorlalți forțându-i să spună ceea ce nu doresc 
şi aducând în centrul atenţiei probleme pe care aceştia, în realitate, nu doresc să le discute despre 
fapte dăunătoare care se sting mult mai uşor dacă sunt uitate. Lăsându-se luate de val, fecioarele 
pretind recunoaştere, apreciere, adică se vor erija cu îndrăzneală în salvatori. Acesta este momentul 
în care terapeutul devine un obstacol, când prietenul neînţelegător devine un vampir şi când 
susținătorul nu-şi construieşte un drum pe care să mergi liber, îşi extinde spre domeniul tău propria 
lui puşcărie. 

La exterior va părea că fecioarele se extind faţă de cineva din jur doar verbal, însă ele doresc 
atenţie, să fie iubite, adulate şi când sunt prinse în fapt invocă motivul iubirii, al schimbului de 
sentimente, al emoţiilor pe care omul obişnuit, aşa ca ele, le parcurge: „Am greșit, dar sunt și eu om, 
nu ?”. Cei care au în jur fecioare nu trebuie să uite că Saturn din casa a III-a va reveni din mersul 
retrograd în prima decadă a acestei luni şi fecioarele se eliberează de constrângerile care le-au oprit 
în ultimele luni. Asta înseamnă că nesimţind constrângerea prin teamă, ci doar prin absenţa puterii 

de a face ceva, fecioarele îşi vor da drumul la gură, vor fi îndrăzneţe, îşi vor depăşi tracul, anula 
toate temerile legate de nivelul de cultură, gestualitate, exersarea discursului. Acest miraj va fi mult 
mai vizibil în perioada 8-17 iulie, adică între revenirea lui Saturn la mersul direct şi intrarea lui 
Uranus în mers retrograd. Din 17 iulie fecioarele vor avea parte, în special în această lună de 
evenimente neplăcute care să vine din partea celor mai neaşteptate persoane. Având pe Marte în 
casa prietenilor pericolul de a pierde cel puţin pentru o perioadă susţinerea unor protectori puternici 
este foarte mare. 

Totuşi, fecioarele vor reuşi să impresioneze şi în luna iulie reuşind să aducă la lumină, prin 
vorbă, prin termen, prin cuvânt ceea ce nimeni altcineva nu ar fi putut face acest lucru atât de 
puternic şi de eficient. Chiar dacă se folosesc de anumite tertipuri, de viclenii, rezultatul este unul 
spectaculos. Ştiind că anterior fecioarele au dezvoltat față de anturaj compasiune şi gesturile lor de 
susţinere sau protecţie au dat rezultate, acum sunt dispuse să folosească acest element ca un as pe 
care îl vor scoate din mâneca atunci când situaţia o va cere. Dacă va fi nevoie va putea să şi 
reproşeze celor pe care i-a ajutat că nu sunt suficient de puternici şi înţelepţi ori de sinceri să 
recunoască susţinerea primită. Asta înseamnă pentru fecioare tensiune, nervi, stres şi, ca urmare a 
efortului, sănătatea le va fi uşor şubrezită. Problemele cu circulaţia, dacă au fost indicate anterior, 
vor reapărea, daca nu vor fi evidenţiate prin simptome neobişnuite, care nu ţin neapărat de o 
simptomatologie clasică. Ceea ce vine acum spre fecioare este un element foarte complicat care nu 
le va ridica pe scenă socială ci le va încerca atât de mult pentru a le dobora şi a le declasa, depuncta, 
cobori de pe piedestalul pe care s-au urcat. Ar fi indicat să-şi amintească în acest final de lună de 
smerenie, de iertare chiar dacă oamenii din jur dovedesc mai mult sau mai puţin o anume doză de 
neseriozitate. 


August 


Selecţia pe care vor reuşi sa o facă fecioarele în privinţa relaţiilor pe care le dezvoltă, îi va 
pune în luna august într-o mare dificultate. Pentru că Marte îşi încheie un tranzit prin Rac în care a 
atins şi momentul de opoziţie cu Pluton, fecioarele au strâns atâta frică şi grijă cât pentru doi ani şi 
acum se simt îndreptăţite sa treacă la atac. Din nefericire formele de atac pe care le gândesc sunt 
marcate de metodele şi tehnicile dezvoltate pe agresiunile anterioare. Acum când şi mediul şi 
contextul comportă schimbări semnificative, a invoca experienţa conflictelor anterioare cu alți 
oameni şi pe alte tipuri de relaţii constituie dovada că acţionează prin obsesii şi nu ca urmare a unui 
stimul. Fecioarele se tem atât de mult încât nici nu-şi mai dau seama cum procedează. 

Având însă un marcaj pe Rac pe casa a XI-a, găsesc susținere în jur, găsesc oamenii care să 
le asculte durerile, care să le consoleze şi care să le ofere soluţii. O parte dintre aceste soluţii sunt 
tendenţioase, periculoase, ruşinoase şi nu se cade să fie puse în aplicare însă în ceea ce priveşte 
viitorul lor, reuşesc să fie înțelepte, calculate şi să impună acestora un filtru eficient. Fiind calculate, 
fecioarele reuşesc să lase în jur alte impresii şi, pentru că anul acesta lucrează mult cu impresii, luna 
august ar putea să le aducă o serie de rezultate pe care să le considere benefice, care să le ajute să-şi 
recapete încrederea în sine şi curajul. 

Este însă important să se gândească la faptul că multe dintre cele pe care le consideră ei de 
bază s-ar putea să nu fie aşa, nu în privinţa lor, ci în privinţa celorlalți. Sunt avertizate în direcția 
aceasta pentru că având un mod foarte aparte de a pune problema, fecioarele vor căuta ca în relaţiile 
pe care le dezvoltă să fie sfătuitori, să ofere soluţii fără să reuşească să se detaşeze ei înşişi de 
tensiune şi problemele pe care le au. Se vor gândi că au mai fost în situaţii de genul acesta şi au 
reuşit să se ridice deasupra condiţiei, însă pierd din vedere ceea ce s-a-ntâmplat între timp. Din 
nefericire nu prea îi va interesa acest aspect pentru că vor să fie valoroşi şi în a doua parte a lunii îşi 
vor da seama că de fapt nu contează ce oameni au în jur, nu contează cum îi cheamă, de vreme ce 
pe ei îi preocupă soluţia. Aşadar, nu vor pune prea mult preţ pe ataşament, ci se vor detaşa de 
oameni pentru a se apropia de statutul lor. Aceasta va întreţine contradicția, pentru că recomandările 
se fac oamenilor, nu statutului. 

Finalul lunii îi va pune în posturi penibile şi care ţin tot de sfera sentimentală. Ideea de 
iubire dăruită sau primită, de schimb de cuvinte îi consuma foarte mult. La acest capitol se va 

descurca bine tipul inferior, pentru că se va scufunda în intrigi va compromite totul în jur şi va cere 
să fie apreciat pentru lucrurile pe care le indică în mod precis că sunt valoroase, deci după ceea ce 
vede el la sine, nu după priceperea sa. Tipul superior se va confrunta cu dilema vieţii sale. Va fi 
obligat să acționeze într-o direcţie despre care a considerat tot timpul că nu este de maximă 
prioritate. Procedând după cum este îndemnul sau stimulul se va schimba, își va modifica starea 
sufletească, sfera gândirii va progresa şi va trece în stadiul al doilea al dilemei: cum de un lucru atât 
de simplu să-l ajute atât de mult? Aceasta, însă, nu va fi doar dilema lunii sau a anului ci chiar a 
existenţei lor. Acum când schimbările societăţii îi stresează foarte mult acest gen de lecţie îi tulbură 
sau îi duce spre ape tulburi cât să le ajungă pentru o viaţă întreagă. Au nevoie de putere, de multă 
putere, de seriozitate şi de credinţă. Acestea sunt elementele care le pot duce aproape de un izvor 
teribil de bun, dar atât de greu accesibil. 


Septembrie 


Cu soarele pe semnul lor cea mai mare parte din luna septembrie ne aduce fecioara în 
postura de mediator. Nu se va pune problema dacă ştie să facă asta, dacă poate interveni dintr-un 
conflict cu elementele cele mai puternice şi elevate. Este însă clar că forţele subtile, destinul, 
norocul, şansa ori prietenii au avut un rol clar de spus în această avansare. Puşi în postura de a 
cerceta lucrurile ascunse, fecioarele devin ele însele ascunse, evită confruntarea directă şi caută să 
amâne orice soluţie care le priveşte personal. Careul pe care Saturn şi Junon îl împlinesc azi ne duce 
cu gândul la intervenţii agresive asupra structurii emoţionale pe care un individ jignit, rănit sau aflat 
într-un conflict cu altul şi-o afişează unei fecioare. Tipul inferior va profita de naivitatea oamenilor, 
de lipsa instrumentelor de a cerceta, urmări sau evalua metodele fecioarelor de investigare şi cad 
pradă nevoii acute de informaţii. Pornind de la informaţii ei au puterea să le transforme pe acestea 
în profit, în avantaj propriu reuşind să se desprindă de sentimentul de nesiguranţă ori să-şi adjudece 
un câştig notabil. Tipul superior va avea momente de derută în fața probelor celorlalţi şi va dori să 
se retragă din această situaţie considerând-o tendenţioasă şi împotriva principiilor sale. 

Indiferent de categoria în care se vor afla, fecioarele nu uită că au un an greu şi vor dori ca 
prin deciziile pe care le adoptă să-şi consolideze poziția, să combată nesiguranța şi să evite o 
decădere a sănătăţii spre o zonă din care să nu-şi mai revină uşor. Se tem de toate lucrurile acestea 
şi ori trec la atac acumulând valori care să le ofere stabilitate, ori evită consumul suplimentar pentru 
a-şi păstra ceea ce le-a mai rămas. Această putere de a alege este o mare tentaţie pentru ei şi puţini 
vor fi cei care vor reuşi să înţeleagă cât de periculoase sunt deciziile acum, indiferent că le ofere sau 
că le refuză. Întregul mecanism astral le spune că se află faţă de apropiaţi într-un impas, că situaţia 
lor este complicată şi că de fapt nimeni nu-i poate ajuta. Dacă sunt pe deplin detaşaţi de ceea ce li se 
întâmplă, ceea ce este foarte greu, vor observa că sunt singurii vinovaţi, că au uzat de informaţii 
care nu-i vizau în mod direct şi că au refuzat să înveţe că a desconsidera un om doar pentru că 
dintrodată ştii ceva despre el nu dovedeşte decât superficialitate. 

Cine va crede însă că fecioarele sunt vinovate doar din cauza vanităţii lor, de asemenea se 
înşeală. Este greu să faci acrobaţii pe sârmă când ai legat un pietroi de gât. Nu poţi să-l arunci ca e 
lipit, dar nici să-ţi duci programul până la capăt. Probabil că tot ele sunt de vină, dar nu este de bun 
augur să căutăm acum acul în carul cu fân doar pentru a savura momentul când au dovedit că au 
cam ajuns la fundul sacului şi când s-au încurcat în propriile intrigi. De pe margine se vede diferit. 
Sunt vulnerabili, nu pentru că nu pot gestiona o situaţie de genul acesta, ci pentru că pe fondul 
acesta, pe care-l ştiu şi-l pot soluţiona, s-a interpus o problemă nouă: perspectiva. Se gândesc la 
viitor şi le va fi greu să decidă. 

Finalul lunii septembrie le aduce pe acestea în postura de a găsi în jur oameni care să le 
înţeleagă situaţia delicată în care se află. Vor fi foarte mulţumite şi bucuroase pentru că în intervalul 
9-25 septembrie vor considera că sunt total lipsite de prieteni că efortul de a întreţine anumite 
relaţii nu le-a folosit la nimic, deci sunt singure pe lume. Este o lecţie dură pe care o primesc 
fecioarele, dar şi una care le va întări caracterul şi care va reuşi să mai cizeleze puţin tipul inferior 
ori să încoroneze ca lider de opinie tipul superior. 

Octombrie 


În prima jumătate a lunii octombrie primesc răspunsuri şi prin aceste ecouri devin puternici 
în a duce mai departe un mesaj, în a ridica standardul de lucru ori de a constrânge personajele 
negative din jur să spună adevărul. Le va plăcea noua postura în care sunt şi nu-şi vor aminti deloc 
că de-a lungul acestui an au avut parte de multe suişuri care s-au încheiat cu căderi în gol. Nu vor 
ține cont de acestea, au de plătit poliţe şi vor căuta nod în papură pentru a se răzbuna. Termenul de 
răzbunare în cazul unor fecioare poate stârni râsul unor nativi din zodii ca Leu, Scorpion sau Taur. 
Ele adesea se răzbună invocând adevărul pe care-l deţin sau refuzând să acorde importanță unui 
individ. În realitate fecioarele se închid, îşi închid uşile, ferestrele, închid mobilul şi se pun pe bocet 
până când îşi dau seama că nu se merită să sufere pentru nimeni în afară de câteva persoane care le 
sunt mai apropiate. Acest bocet este pentru ele un mod de a se descărca de tensiune şi ea poate lua 
multiple înfățişări, nu doar pe cea clasică. Unii devin nostalgici, îşi iartă mult mai uşor apropiații, se 
apleacă asupra muncii cu mai multă atenţie şi îi aloca aceştia mai mult timp şi simt că prin acest 
mod compensează ceva. Acesta este modul de a se comporta al fecioarelor în prima jumătate a lunii 
octombrie şi după 15 octombrie, când Marte le va intra în semnul lor, toată umilinţa pe care au 
îndurat-o se va transforma în drept la apel, drept la replică, nevoie de a şterge din trecutul lor ceea 
ce este impur şi indecent. Momentul de interiorizare din primele săptămâni ale lunii octombrie le 
schimbă însă pe fecioare şi le face să acorde o mai mare importanţă lucrurilor semnificative, nu 
doar celor care le fac lor plăcere. Cu toate acestea se vor revolta şi poate chiar tare, depăşind o 
anumită limită. Simt însă că li se permite, că destinul este de acord şi că invocând motivul dreptății 
se pot ridica spre valorile pe care le iubesc cel mai mult, pe care le cultiva şi în care cred. 

În a doua jumătate a lunii octombrie cine nu crede în moralitatea fecioarei este agresat, 
respins, poate chiar jignit sau în cazul tipului inferior, compromis total. Pentru că simt că au voie, 
nu neapărat că le oferă cineva acest drept, ci pentru că se simt ele mai libere, mai deschise, mai 
îndrăzneţe, calitatea de justiţiar le pune în postura de a-şi depăşi atribuţiile, de a face abuz de 
funcţie, de autoritate, de informaţie, de încredere şi să se îndrepte spre o serie de tensiuni şi 
conflicte care, de această dată, ar putea să le afecteze din punct de vedere medical, nu doar social 
sau afectiv. Din nou vor şti să-şi vândă marfa pentru că vor uza de avantajul pe care l-au comportat 
prin acumularea de informaţii în luna anterioară. Acum umblă cu valiza plină de dosare şi arată că 
ştiu totul despre orice şi că nu există nimic pe lumea asta care să le ia prin surprindere. Este 
adevărat, sunt pe poziţie şi ştiu şi cum să se apere, însă ultimele luni ale anului vor fi neplăcute sau 
agresive într-un mod în care nu se aşteaptă. 


Noiembrie 


Chiar din prima zi a lunii noiembrie Uranus şi Pluton se întâlnesc într-un careu şi le aduce 
fecioarelor tulburări de natură afectivă. Acest capitol l-au neglijat anterior sau cel mult l-au mimat, 
căutând să invoce alte sentimente (mila, indulgență, acceptare etc.) pentru a ţine loc iubirii. Aceste 
lucruri nu trebuie confundate şi tocmai de aceea acum, având şi un stelium în Scorpion pe casa a 
III-a, fecioarele se compromit vorbind, destăinuindu-se celor pe care au încercat să le păcălească 
mimând. Din exterior, altui nativ i se pare ceva de domeniul fantasticului să pici în propria plasa. 
Fecioarele sunt pasibile de o asemenea întâmplare pentru că aspiraţiile lor afective au rădăcini în 
anii din urmă şi ceea ce li s-a tot întâmplat de-a lungul anului acesta li s-a adunat, iar acum 
consideră că acest sector al vieţii, nefiind atât de puternic implicat în fiecare luna, este şi acela pe 
care-l stăpânesc cel mai bine. Se înşeală amarnic şi mizând pe dragostea celorlalți dau de personaje 
care se vor folosi de informaţiile personale ale fecioarelor pentru a le leza, şantaja sau pune la grea 
încercare. 

Din 7 noiembrie Jupiter intră în mers retrograd şi nici dreptatea nu va mai fi de partea lor, 
iar susținătorii par să bată în retragere invocând faptul ca în ultima vreme fie fecioarele s-au folosit 
de ei, fie au fost ignoraţi ori pur şi simplu vin cu pretexte. Știind contextul mijlocului de an în care 
fecioarele şi-au ales susținătorii este de aşteptat să se pună la îndoială calitatea lor morală. Dau bir 
cu fugiţii pentru că fac foarte uşor acest lucru, nu neapărat că fecioarele, pe care s-au lăudat că le-au 

ajutat şi susținut atât de mult, ar fi vinovate de ceva. Fecioarele care sperau să fie susținute şi 
ajutate, în condiţiile în care chiar ele i-au ales pe aceştia pentru că nu s-au dovedit mai puternice şi 
mai morale decât se cred ele, greşesc foarte mult. 

În a doua parte a lunii sentimentul, atracţia, compromisul devin pentru fecioare o mare 
problemă. Nu vor şti cât de mult s-au expus, până unde să meargă acum, că au intrat în horă, ce 
filtru moral să impună şi cât va rezista în caracterul acesta secret. Din afară va fi greu de urmărit 
acrobaţiile pe care le face o fecioară, însă din intimitate, dintr-o relaţie, indiferent de postura în care 
se va afla un alt nativ, suspiciunea pe care o lansează va fi foarte evidentă. Revenirea lui Neptun la 
mersul direct, dar şi a lui Chiron, aduce acestei complicaţii o notă de prospeţime, în sensul ca 
activitatea personală va putea fi desfăşurată în alt registru, că au timpul ocupat, că sunt din nou în 
postura de a fi căutaţi, de a li se cere sfatul, de a fi ascultați şi consultaţi şi acest program încărcat le 
va distrage foarte uşor atenţia celor care aruncă asupra fecioarelor suspiciuni adânci. 

Cariera va fi însă un punct forte unde vor reuşi să dovedească o uşurinţă în a lucra cu 
noţiunile sau, mai ales, un adevărat talent în a organiza sau coordona. 


Decembrie 


Ultima lună a anului nu aduce fecioarelor veşti bune. După un an atât de încărcat şi 
solicitant îşi pierd răbdarea, se precipită, îşi neglijează sănătatea căutând satisfacție în activităţi mai 
puţin corecte, riscând. Riscul acestei luni implică şi a miza pe un element de succes, pe un demers 
care a dovedit anterior că poate fi finalizat, însă nu în cazul lor. Neluând în calcul şi faptul că acest 
demers cere prieteni supuşi, cunoştinţe care să se fi confruntat cu aşa ceva vor reuşi să-şi inunde 
viaţa intimă, sfera profesională, tot ceea ce contează, atât de mult încât ajung să se compromită 
total. Nu ştiu cum fac, dar fiecare pas pe care îl fac este pe un teren nou şi este nevoie să intervină 
cu noi cunoştinţe, cu un nou efort şi cu multe alte elemente pe care nu le stăpânesc foarte bine. Cei 
la care apelează fecioarele neglijează acest aspecte neţinând cont de faptul că cerând, fecioarele nu 
se descurcă siguri. Astfel sunt trimise la dicţionar, la îndrumar, sunt puse să stea la rând sau li se 
cere în schimb un alt favor. Apare din nou situaţia complicată în care fecioarele sunt pe punctul de 
a-şi pierde încrederea în sine, când pot cădea în depresii, când pot cădea nervos şi s-ar putea aceste 
lucruri să se întâmplă chiar de sărbători. 

Luna decembrie aduce fecioarelor dovezi ale iubirii, mai exact absenţa lor atunci când sunt 
cerute şi va fi un final de an neplăcut, dar edificator în privința multor dileme pe care le aveau la 
adresa partenerilor de viaţă. Unele se vor izola în muncă, îşi vor toca mărunt toate emoţiile şi vor 
considera că sentimentele sunt sursele celor mai mari probleme. Altele vor considera că este 
oportun să caute în altă parte ceea ce nu au în casă şi chiar vor găsi. 

Ştiind că ultima zi a anului aduce un careu între Marte şi Pluton, când de fapt se împlineşte 
un careu în T cu Pluton focar în casa a V-a deschide un nou capitol în viaţa lor oferindu-le 
suficiente exemple negative pentru a-şi promite că, pe viitor, adică în 2014, să fie mai selective cu 
oamenii. Nu vor fi, cel puţin până la începutul lui martie 2014, când Jupiter (sancţiunea venită din 
partea prietenilor) va reveni la mersul direct, deşi finalul lui decembrie 2013 le va spune că aceasta 
este soluţia la tot ceea ce au trăit în acest an. 

Aşa cum se poate constata 2013 aduce fecioarelor oscilaţii teribile. Că sunt susţinute sau nu, 
că sunt iubite sau nu scopul lor va fi acela de a-şi asigura propria stabilitate. Vor primi lovituri din 
toate părțile până şi de la cele mai neaşteptate persoane, însă nici de ales în privinţa celor apropiaţi 
nu prea vor fi în stare. Având în general o sensibilitate aparte, în 2013 fecioarele vor răspunde cu 
mare implicare la solicitările venite din jur, ajutând, consolând, încurajând, protejând mai mult 
decât ar face alte semne cu ele. Chiar îşi propun să-şi schimbe optica şi încrederea în oameni, să 
treacă printr-o anume transformare, însă toate acestea vor rămâne aici pentru anul 2014 nu le va 
aduce modificări esenţiale în această direcţie. 

BALANȚA 


După o perioadă de trei ani (2009-2012) în care au beneficiat de tot îndemnul astral pentru a 
se căli şi a înţelege ce fel sunt oamenii din jur, spre ce se îndreaptă ei şi care le sunt intenţiile, 
balanţele ating un minim al puterii lor în 2013 şi acesta nu este însă tot mesajul, ci sunt şi pe punctul 
de a-şi periclita relaţiile, de a se compromite prin lipsa unui control adecvat, prin neputinţa de a 
explica toate impulsurile şi tentaţiile care vin spre ele. Dacă se invocă motivul fricii atunci 
balanţelor li se pot găsi circumstanţe atenuante, li se pot găsi adevăratele motive de panică, 
adevăratele intenţii şi tocmai de aceea duplicitatea lor va fi unul din elementele definitorii ale 
acestui an. Este complicat să ai în preajmă o persoană care prin mimică şi gesturi să sugereze că 
stăpâneşte complet domeniul social, dar în realitate să nu ştie nimic despre el şi să ia totul ca pe un 
element important, fără să aibă discernământul necesar. Pe asta se bazează de fapt şi instabilitatea 
acestui semn care nu este deloc unul de echilibru, aşa cum sugerează, ci unul care va avea tot timpul 
un taler încărcat de o greutate sufletească, iar pe cealaltă va avea soluţiile pe care cei din jur i le 
oferă. Cu cât dintr-un taler o problemă se adună, cu atât talerul cu recomandările şi sfaturile din jur 
atrage mai mult în jur arătându-ne balanţe apăsate şi stresate de prezenţa celorlalți. Cu cât tensiunile 
personale sunt mai mari, cu atât ele caută compania oamenilor puternici, care au probat că pot 
rezolva problemele identice cu ale lor. Jonglând între probleme şi soluţii nici nu mai ştiu când să-şi 
trăiască elementul personal al vieţii, când să se bucure de ceea ce este nou şi când să impună vieţii o 
notă originală ori una cu adevărat puternică. Anturajul, vânturile sau vântul schimbării, culoarea 
frunzelor care le ies în cale, parfumul pe care florile din jur îl răspândesc ne vor face să ne aducem 
aminte de balanţe şi lor le va ajuta să-şi construiască repere în timp, însă nimic din ceea ce se 
întâmplă nu vine din izvorul personal. Când cineva va dori să caute izvorul puterilor unei balanţe va 
trebui să fie pregătit să afle ceea ce nu-i va conveni. 


Ganjar Rahayu 


În 2013 excentricitatea balanţelor nu va fi doborâtă decât de goana după începuturi noi, după 
a găsi elementul, factorul, susținătorul pe care şi l-au rătăcit în ultima perioadă pierzând din vedere 
faptul că în această deschidere vor reuşi să se piardă în expansiuni care le vor duce departe de ceea 
ce au fost în 2012. Puterile balanţelor vin acum din uşurinţa cu care vor reuşi să adune într-un loc 
oameni care nu s-au cunoscut sau care nu au nimic în comun, oameni care nu doresc să se înţeleagă. 
Acest rol poate fi, de asemenea, unul negativ, periculos, trist sau delicat şi care le va aduce fie 
ipostaze cu totul neobişnuite în care să-şi recâştige încrederea în faţa grupului fie să şi-o cumpere. 

Spre deosebire de berbeci, care au nevoie să înveţe din toate situaţiile pe care le parcurg, balanţele 
consideră că le ştiu pe toate şi dacă nu pot dovedi, se întâmplă pentru că viaţa nu-i ajută, nici 
destinul nu le mai este prieten şi tot ceea ce este relaţie, tot ceea ce implică schimb de cuvinte, 
înţelegere, bunuri, valori, de recunoaştere a unei munci prestate în perioada 2003-2011 ia acum o 
întorsătură complicată. Balanţele în 2013 nu vor fi fericite, ci vor poza că sunt fericite, vor căuta să 
se ascundă din faţa criticilor, din faţa celor care nu le menajează ori le exploatează, le pun la muncă 
ori le dau exemple de umilinţă şi înfrângere. 

O altă problemă a balanţelor va fi dată de fluctuațiile financiare. Au nevoie de puţin mai 
mult calcul pentru a se descurca, pentru a avea un stil de viaţă credibil. Dacă sunt obligate să facă 
schimbări în casă, în felul lor de a fi, din modul cum relaționează vor avea nevoie să apeleze la 
resurse, la rezerve pentru că nu pot susţine toate aceste nevoi din câştigul curent. De asemenea, 
alimentaţia va trebui să fie calculată atent şi au nevoie de regim, să scoată din consum anumite 
produse, să se limiteze la o gamă restrânsă şi să nu abuzeze nici de partea solidă a lor, nici de cea 
lichidă, nici de efectele speciale ale unor substanţe pentru că ajung uşor în partea dependenţei şi nu 
vor mai putea niciodată să recupereze timpul şi sănătatea pierdute. 


Ben Goossens 


Anul 2013 este pentru balanţe anul extravaganţelor, însă mai puţin ale celor exprimate la 
scenă deschisă, cât şi ale celor pe care şi le doresc, ale celor care vin din libertăţi pe care şi-ar dori 
să şi le acorde, dar constrângeri ce vin din familie, din modul cum gestionează relaţiile şi aşa 
şubrezite din 2012 le fac să spere, să viseze, să se gândească la programe de redresare, la mijloace 
de revoltă, poate chiar la modalităţi de răzbunare. În felul acesta, înţelegem că oscilaţiile pe care le 
parcurg acum balanţele sunt marcate de neputinţa de a impune anturajului propriile greutăţi. Devin 
astfel prea apăsate de grijile mărunte, de ceea ce de aproximativ 14 ani tot amână şi tot transfera 
altora prin modul lor comunicativ şi uşor distrat de a pune problema şi iau decizii proaste ori se 
arată prea impulsive, prea agresive ori prea temătoare în faţa efectelor deciziilor lor. Dacă în prima 
jumătate a anului calitatea ideilor, şi modul de comportare pot lăsa impresia unei fiinţe rafinate, care 
oscilează pentru a nu deranja nici măcar printr-o adiere calitatea mediului în care se mişcă, în a 
doua parte a anului când Jupiter va trece în Rac, ambițiile lor vor ieşi la lumină şi tot ceea ce a 

oscilat în prima jumătate a anului devine acum agresivitate, instrument de tortură, a propriei fiinţe, a 
propriei familie sau a mediului în care activează. Toată activitatea lor se va rezuma la o gamă de 
preocupări în care cei care le-au rănit ocupă un loc de frunte. Vor lăsa impresia că nu uită, nu iartă, 
nu înţeleg, nu se preocupă şi nici nu sunt serioase în promisiunile elevate lansate în prima jumătate 
a anului. Dacă în primele sale luni vor repeta poate chiar ostentativ “M-am schimbat. Sunt o altă 
persoană acum.” În celelalte luni vor schimba barca spunând “Am crezut că m-am schimbat, dar nu 
pot. Nu vreau să mai îndur ceea ce am îndurat”. Da, în 2012 când Uranus şi-a făcut de cap în casa 
parteneriatelor, balanţele au abuzat de încrederea celor din jur în situaţia în care nu vieţile lor au 
reuşit să facă nimic edificator, ba mai mult tot ceea ce au făcut nu a dus decât la şubrezirea 
încrederii în sine şi la construirea unei alte convingeri, poate cea mai periculoasă din ciclul de 
aproximativ 29 de ani a lui Saturn: dacă mă schimb, pierd. 

Într-o echilibristică demnă de o persoană lipsită de valoare, balanţa este însă o persoană care 
îşi va urmări în 2013 interesul pentru că ştie că răspunderea nu înseamnă valoarea, ci doar 
rezultatul. În felul acesta, devine prea dură sau lipsită total de simţul protecției, atinsă de plăcerea de 
a oscila, de a fi la polii opuşi pentru că ştie prea bine că în momentul în care se va situa la mijloc va 
trebui să ducă în spate toate greutăţile propriei vieţi ori să devină responsabilă de consecinţele 
acţiunilor sale. 

Nu este însă nimic nou că balanţele sunt într-o fereastră neobişnuită, care va ţine până în 
2016 şi care vizează experienţe legate de moarte, contactul cu o lume a misterului, cu o formă de 
energie pe care riscă să o banalizeze, să o sfideze, să nu o înţeleagă ori să rateze împlinirea rostului 
pentru care s-a întâlnit cu aşa ceva. Misterul va fi pentru balanţe cu atât mai puternic şi agresiv cu 
cât ele se vor situa mai mult în preajma situațiilor conflictuale. Asta se întâmplă pentru că au anul 
acesta un mod foarte special de a gândi şi trăi conflictul, ca şi cum pot să meargă în paralel pe cele 
două trasee. Fiind segmentate în felul acesta, balanţele vor căuta să surprindă fiecare detaliu care le- 
a scăpat în ultimii 14 ani. Dau însă dovadă de puţină superficialitate şi numai ce vor prinde de coadă 
o realizare vor considera că le aparţine şi nu vor aprofunda, ci îi vor antrena pe toţi cei din jur într- 
un concurs de logică şi perspectivă cu tema: “Ce vezi schimbat la mine?”. Este însă important de 
consemnat că tipul superior poate avea un an complicat tocmai din cauza uşurinţei cu care poate 
ignora încercările vieţii, a uşurinţei cu care nu poate fi deranjată, tulburată sau răscolită de ceea ce 
aminteam înapoi ca fiind revoltător, dureros, mobilizator, dar, în acelaşi timp, încărcat de mister. Se 
uită la ambalaj şi refuza produsul neştiind că în interior nu este un aliment alterat, ci elixirul vieţii. 
Dintre cei încadraţi în sectorul superior numai cei care au înţeles prin lecţia saturniană că 
răspunderea este importantă pot reuşi să-şi optimizeze anul acesta funcţiile psihice şi să le scoată 
din zona comodităţii — marele lor pericol în 2013. 


Ianuarie 


Ianuarie debutează cu preocupări intense față de familie, cămin, stabilitate emoțională şi nu 
oricum, ci cu tot arsenalul de reguli prin care balanţa demonstrează că poate orice în privinţa altora, 
nu şi în cazul ei. Împlinirea sextilului dintre Saturn şi Junon anunţă sarcini suplimentare în familie, 
prin care dorinţele le sunt agresate în mod direct şi când sunt pe punctul să genereze tensiuni care să 
degenereze şi care să vină spre ele de-a lungul întregului an 2013, cu câte un aspect în fiecare lună. 
Lor li se va părea totul o glumă, o joacă, o simplă ironie, mai ales că le revine puterea, că nu mai 
sunt marginalizate chiar aşa de brutal şi că sunt înţelese greşit de vreme ce ele nu vor altceva decât 
să dea curs unei dorinţe de libertate ori să arate că se simt libere, că se simt bine fiind libere. 

Libertatea de expresie este prin energia acestei luni un mod prin care vor căuta să-şi pună 
amprenta din nou pe mediu, să caute puncte slabe ale acestuia pe care să le exploateze şi care în 
realitate vor declanşa o serie de probleme pe care de-a lungul anului balanţele să le pună pe destin 
ori pe forţa negativă a grupului, nici într-un caz pe modul original prin care ele reuşesc să stârnească 
resentimente acestuia. Dacă invocăm aici pasiunea de a răscoli neputinţele celorlalţi, apoi de a li se 
arăta acestora indulgență, de a conduce anturajul spre zone delicate, spre buza prăpastiei, apoi de a 
salva situaţia prin implicare deşi situația nu ar fi ajuns în punctul extrem dacă şi-ar fi făcut treaba sa 
sau dacă aducem în discuţie uşurinţa cu care discreditează ceea ce nu poate fi demonstrat prin 

mijloace fizice punând imposibilitatea conjuncturii pe neputința celui care simte, aspiră sau crede, 
nu facem decât să invocăm elemente din spectrul general al balanţelor care acum vor fi evidenţiate, 
expuse, ridicate din zonele ascunse, scoase la lumină şi expuse pe tarabă cu titlul: “Am primit 
marfa!” 

Va fi greu pentru balanţe să-şi controleze pasiunea pentru a privi, atinge, pentru a sta în 
prezenţa unor persoane, pentru a se afişa prin gest, inteligență, vestimentaţie, sunet al vocii sau 
originalitate pentru că Marte din Vărsător este prea năvalnic, prea pasional şi aspiră prea mult la a 
depăşi limite ale inhibiţiei ori lipsei de satisfacţie căutând mijloace de manifestare atât de evidente 
şi de clare încât efectul să fie garantat. Poate face prostii din neatenţie, prin precipitare şi chiar dacă 
va fi vizibil pentru sine că greşeşte, nu se va putea opri şi va repeta aceeaşi manifestare iar şi iar 
până când va da de apă, de mulţumire, până când întreaga tensiune a ultimelor luni ale anului trecut 
va fi uşor dizolvată, fie şi numai în percepţia lor subiectivă. 


Februarie 


În februarie starea de sănătate va oscila mult pentru că Marte, trecându-le în Peşti, pe casa a 
VI-a le aduce o formă de efort care le va compromite şi care le va pune suspiciune în tot ceea ce fac. 
Pe de o parte, cu Soarele pe casa a V-a simt şi doresc aproape la fel ca în ianuarie, însă puterile le 
sunt mult diminuate. Se vor mobiliza, preocupându-se de sectorul profesional, muncind, lăsându-se 
în voia privaţiunilor şi bucurându-se de puţinul pe care îl au în jur. Cele mai la îndemână explicaţii 
care le vor veni vor fi cele legate de plăcerea de a trăi, de a se bucura de lucrurile simple, de a se 
destinde, de a se exprima liber, însă, în realitate, ceea ce fac balanţele este un fel de defilare ca 
soluţie de compromis în faţa înfrângerii. Nu se ştie precis de ce sunt înfrânte, dar aşa se vor simți. 
Pornind de la o oboseala fizică, de la o tensiune psihică, de la faptul că nu le merg treburile aşa cum 
doresc şi până la motivele reale care le stau la baza acestor descinderi a doua lună a anului va fi 
marcată de insatisfacție. Pe lângă acestea va fi evident un anume mod de a conştientiza, o luciditate 
asupra propriei fiinţe, asupra corpului, minţii, asupra sufletului ca şi cum suferă într-o mare formă 
de luciditate şi nu pot face nimic în această privinţă. 

Balanţele care încă mai caută lumina lumii cu un chibrit aprins, vor reuşi să-şi compromită 
relaţiile afective cu o uşurinţă fantastică. Se vor răci sau apropia excesiv de mult de oameni pe baza 
unor motive pe care doar ele le vor înţelege, doar ele le vor citi, doar ele vor fi cele care vor reuşi să 
înţeleagă de ce raporturile cu anumite persoane au nevoie să se deplaseze în zona aceea. Dacă vor fi 
constrânse să motiveze, vor invoca elemente de destin, emoţii, simţiri, gânduri, rațiuni care vor 
impresiona prin obiectivitate, însă adevărul nu va putea fi spus nici chiar de ele, pentru că e prea dur 
şi neplăcut urechilor. În a doua lună a anului balanţele parcurg ipostaza de careu între Marte şi 
Jupiter, care le aduce probleme de conştiinţă atât de intense, complicaţii născute din nevoia de 
afirmare, dorinţa de a găsi o cale de relansare, de a găsi plăcere şi bucurie în efort. În realitate, orice 
mijloc de a sublima această tensiune se va sorti eşecului. Multe dintre balanţe se vor întreba de ce 
nu reuşesc dacă tot timpul au dovedit că sunt eficiente, dacă până acum au putut şi s-au ridicat 
procedând aşa. Gândind aşa se vor dovedi prea indulgente cu sine pentru că în ultimii aproximativ 
14 ani efortul lor de a se afirma a fost susţinut de un anturaj educat sau dresat să-i răspundă într-un 
anumit fel. Răsfăţul din ultimul deceniu şi jumătate dispare, se ridică la cer şi balanţele rămân 
singure urmărindu-şi continuu gradul de satisfacţie şi ceea ce obţin nu le place deloc. Copii din 
acest semn vor fi capricioşi, iar adulţii agitaţi într-un mod suspect ca şi cum nimic nu le convine, 
nimic nu le place, nu le poate intra în voie cu nimic, deşi caută, cercetează, se apropie de ceea ce ar 
însemna schimb frumos cu cei din jur de gesturi, vorbe, sentimente. 

Spre finalul lunii Saturn le va intra în mers retrograd pe casa hrănirii şi câştigului prin efort 
propriu şi se va pune problema recuperării unor bani ori recunoaşterii unor merite chiar din luna 
anterioară însă este vorba despre Saturn şi câştigurile, mai ales când acesta se află în casă a II-a, au 
nevoie de o altă bază. Se cere, aşadar, balanţelor, să fie calculate şi atente nu la ceea ce cer, primesc 
sau aşteaptă să le vină din jur, ci la ceea ce au deja, la fondul pe care îl deţin în acest moment, la 
depozitele de energie sau bani pentru că socotelile se vor face altfel până în iulie. 

Martie 


Știind şi conştientizând foarte bine calitatea lunilor anterioare, balanţele devin în martie 
experți în complicaţii şi probleme de natura profesională, în tensiuni legate de ceea ce au voie şi 
ceea ce nu au voie să facă, de ceea ce tine omul blocat în tensiune, de ceea ce afectează sănătatea 
organică, gradul de purificare sau de intoxicare a corpului şi sufletului. Pentru balanţe marcajul pe 
Peşti ocupa casa a VI-a avem de-a face în această lună cu ideea de experienţă exprimată în modul 
cel mai dinamic şi concret posibil. Acum balanţele îşi dau seama că nu au procedat bine, că nu au 
reuşit să păcălească decât pe sine şi că nu se aleg cu nimic bun din toată această poveste. Ca să iasă 
din acest impas fac trimitere la rezultatele muncii, la certificate de recunoaştere însă acestea nu vor 
face decât să adâncească şi mai mult criza de identitate somatizând pe zona circulației periferice, 
picioare, sau pe zona digestivă, cea care ţine de ficat, pancreas, intestin subţire. 

Fiind, în general, persoane care se descurcă până şi în momentele de maximă umilinţă 
balanţele pot zâmbi şi arăta bine, fiind deschise față de mediu pentru că ştiu că de acolo le vine 
puterea, această confuzie nu va ţine prea mult înclinând din 9 martie spre o formă de sentimentalism 
care le va ţine captive în plăceri inutile, cele care le vor complica şi mai mult viaţa. Totuşi, cei din 
jur chiar dacă nu vor reuşi să înţeleagă în 2013 un nativ din această zodie, îl vor accepta şi, fără să 
se poată opune, vor intra în jocul sau participând la bucuriile şi tristețile sale, oferindu-i un anturaj 
puternic, o relaționare solidă pentru a-i umple viaţa balanței care tot timpul fuge de sine. 

Dacă raporturile dintre Saturn şi Chiron, benefice, de altfel, pot oferi balanţelor inspiraţia în 
a beneficia şi de succes, recunoaştere sau chiar de ameliorarea stării de sănătate, din 12 martie de 
când Marte le va trece în casa parteneriatelor, va fi greu, nu atât pentru ele, că se ştiu cum sunt, ci 
pentru cei din jur. A doua parte a lunii va fi greu pentru cei care au balanţe în preajmă pentru că vor 
scoate la vedere ceea ce clocotea în interior, toate nemulțumirile şi refulările declanșând o serie 
întreagă de acţiuni care vor atrage critici şi vor genera conflicte pe care tot ele să le soluţioneze, 
aplaneze ori să le ducă spre o zonă a toleranţei. “Gara, mi-am revenit!” vor spune balanțele, însă nu, 
nu şi-au revenit prin natura lor benefică şi echidistantă, ci prin tendinţa de a se descărca de orice 
răspundere, de a-şi goli talerele şi a-i responsabiliza pe ceilalți. 

Dacă vor cădea în păcatul de a considera că tensiunile nu constituie indiciul că ceva nu e 
bine din gama de acţiuni pe care le-au preferat, atunci finalul lunii martie le va aduce o formă de 
tensiune care le va măcina din interior, le va duce acolo de unde au fugit, nu doar în ceea ce priveşte 
relația cu sine, ci şi la modul concret având parte de o declasare, defavorizare, depunctare, 
sancționare. Cu cât au mai multă energie, cu atât reuşesc să rănească mai uşor pe cei din jur pentru 
că, aşa cum se citeşte de pe cerul acestui an, balanțele nu mai au anturajul pus la dispoziţie, însă 
comportamentul lor este educat să considere că în continuare totul le este permis, oferit, pus la 
dispoziţie. 


Aprilie 

Luna aprilie aduce balanţelor încercări pe modul cum vor putea să se integreze în planul 
social, cum vor reuşi să-şi facă mesajul inteligibil, cum vor putea să se prezinte auditoriului. Multe 
balanţe se vor încuia în casă, îşi vor striga nemulțumirea la toate tablourile expuse şi când vor ieşi 
pe zona publică vor zâmbi cu delicateţe ca şi cum viaţa lor este toată numai o plictiseală. Acest gen 
de conduită nu trebuie expusă pentru că este greu să înţelegi şi să accepţi că acesta este un 
comportament normal atunci când eşti implicat. De pe margine, fără să ai vreo legătură cu ceea ce 
manipulează sau loveşte o balanţă, ţi se pare chiar interesant, neobişnuit, demn de un roman de 
aventuri. 

Steliumul de pe Berbec, va forţa balanţa să-şi facă prieteni noi, să se integreze în alte medii, 
să vorbească altfel, să-şi pună problema că poate a venit momentul să-şi schimbe şi locul de muncă 
sau casa, să-şi împrospăteze toate relaţiile de care depinde în mod direct. Având în spate o încercare 
atât de mare pe acest segment, fiind atât de solicitate în zona conduitei relaționale, fără să o 
particularizeze acum pe zone de interes ori pe sectoare, balanţele vor greşi confundând stricăciunea 
cu reconfigurarea, cea care presupune reiniţierea unui sector sau relansarea unui demers. Fără să 


© Gheorghiță COSER, www.coser.ro 


Previziuni astrologice pentru anul 2013 158 


explice nimănui paşii le îndreaptă spre a o lua de la capăt, spre a se ridica deasupra mulţimii, spre a 
face notă discordantă cu toţi cei din jur, fie prin bunătate, fie prin probleme. Această formă de 
independenţă greşit înţeleasă ne duce cu gândul la preocuparea principală a anului 2013, aceea de a 
redobândi succesul pe care l-au pierdut sau care este pe punctul de a le părăsi. Deşi acest gen de 
dinamism pare să fie domeniul lor, prin faptul că se activează casa a VII-a, aflată în analogie cu 
semnul lor natal, multe dintre acţiunile cu caracter public le pot fi lăudate, însă ele aduc balanţelor 
mai multe complicaţii şi pentru a le întoarce pe drumul cel bun vor avea nevoie de un consum şi 
mai mare. Luna aprilie este pentru ele o lună de educaţie, de căutarea sensului pe care îl are 
regretul, de a depăşi un impas personal, însă este, în acelaşi timp, şi luna în care balanţele nu doresc 
să facă nimic în privinţa aceasta. Lăsând o impresie greşită celor din jur, mizând prea mult pe 
calitatea mediului, curăţenia celorlalţi, priceperea şi cunoştinţele lor, pe susţinerea celor care au 
promis, pe ajutorul celor care se simt obligaţi reuşesc să depăşească această lună, însă calitatea 
vieţii lor nu se schimbă, chiar dacă în forul interior, în sfera intimă le intră oameni noi. 

Din 20 aprilie, de când Marte le trece pe casa misterelor şi a morţii, balanţele pot deveni 
tăcute, interiorizate şi prin aceasta atitudine pun presiune pe mediul care s-a obişnuit cu prezenţa lor 
proaspătă. În mare parte nu se vor preface, nu se vor ascunde, ci doar vor invoca alte motive decât 
cele pe care le conştientizează. În realitate, Marte în casă a VIII-a le devitalizează, le pune să se 
confrunte cu procesul de recepţie a ceea ce a iniţiat de la începutul anului până acum. Pentru că ştiu 
prea bine cât de atente au fost pe aspectul de recepţie, acumulare, solicitare, invocare, după 20 
aprilie vor avea faţă de ele însele explicaţii clare în privinţa complicaţiilor sociale pe care le vor 
traversa. Oricât de multă apăsare le cuprinde, ştiu, simt, cunosc şi înţeleg din semnalele pe care le 
au în jur că de la oamenii în care nu au avut încredere este cazul să se aştepte la mai multe lovituri. 


Mai 


Loviturile nu vor întârzia să apară. Ele îşi vor face apariția chiar la începutul lunii mai 
punând balanţa în postura de a renunţa la un bun, la un titlu, a înstrăina un obiect şi să rămână fără 
el, de a pierde definitiv un bun de care se folosea nu doar ea, ci întreaga familie, prietenii, rudele. 
Întreaga problema a lunii mai care debutează cu acest episod deschide un capitol delicat în istoria 
personală a balanţelor pentru că pe acest fond balanţele vor reuşi să ia contact cu ceea ce este mai 
complicat şi negativ din dimensiunea existenţei proprii. Cu alte cuvinte, înţeleg de ce strică, de ce 
pierd, de ce uită, însă vor refuza cu insistenţă să creadă aşa ceva, vor refuza să considere că au vreo 
vină în desfăşurarea de forţe care vine spre ei şi nici nu-şi vor acorda vreo culpă pentru ceea ce nu 
mai funcţionează bine de acum încolo. Pentru că în această lună Marte le trece prin punctul de 
penitenţa, conduita lor va deveni periculoasă pentru judecăţile pe care le vor emite. Deşi dure în 
exprimare sau mai curând dezvoltând o anume duritate prin dezinteres, indiferență, oscilație, 
balanţele vor reuşi să-şi selecteze din întregul spectru al acţiunilor doar acele acţiuni care nu sunt 
bune ori care nu duc la un final pozitiv considerând că acestea sunt problemele, preocupându-se 
excesiv de mult de soluționarea lor, fără a se considera parte din acest demers. Acest element, din 
afară, va fi privit ca pe un gest de generozitate, ca pe un exemplu de conduită pe care balanţele nu 
vor conteni să-l ofere celor din jur. 

În realitate, întreaga luna mai ele vor fi consumate de probleme de conştiinţă, ascunzându-se 
din faţa adevărului cu cât acesta le va căuta mai insistent. O anume stare de nervozitate le va 
învălui, stare care va fi mai evidentă în a doua parte a lunii, după ce s-a împlinit deja careul lui 
Junon la Axa Dragonului şi după ce Marte a trecut prin Coada Dragonului accentuând elementele 
de comportament care le depersonalizează şi îi duce spre ridicol, penibil. Gândindu-se că într-un 
anumit sector gesturile lor vor fi apreciate, balanţele nu reuşesc decât să inspire milă, să surprindă, 
să fie ocolite, întâi pentru că acuză prea uşor şi în al doilea rând să se supraaprecieze, considerând 
că doar ele au soluţia pentru ceea ce indică acum ca fiind probleme de maximă prioritate. 

Din toate acestea, balanţele se vor alege cu un înţeles aparte aplicat vieţii lor. Vor observa că 
pot, să ştiu, că se pot descurca în situaţii de acest fel mult mai bine decât au crezut şi oricât de dure 
şi apăsătoare vor fi problemele pe care le pun acum în discuţie, comportamentul lor va fi unul care 
transmite desprindere de realitate, simulare, nu implicare. Comportându-se ca şi cum voinţa le este 

compromisă puternic, zbuciumul sufletesc îi face să se teamă de modificări în sfera familiei. Pentru 
că spre finalul lunii se va împlini primul careul Uranus-Pluton de anul acesta, balanţele realizează 
că oricât de uşor se pot dezveli de probleme, oricât de uşor și simplu le este să-şi ascundă capul în 
nisip că struţii pentru cei dragi, pentru cei ale căror modificări existenţiale îi afectează şi pe ei 
(părinţi, copii, parteneri) nu pot face nimic şi acest lucru îi consumă foarte mult. În absenţa unei 
acţiuni concrete care să spună că oricât de mult oscilează, oricât de mult sunt un cui în talpă, oricât 
de mult se dovedesc utile, necesare, plăcute, finalul lunii mai le va coroda atât de mult încrederea în 
sine, în ceea ce este bun, corect şi constructiv, în ceea ce merită sacrificiu de sine. Luna mai le va 
vorbi balanţelor de sacrificiu, de cercetarea zonelor ascunse ale vieţii şi nu le va plăcea deloc ceea 
ce vor descoperi. Având însă un simţ social foarte dezvoltat, vor reuşi să ascundă bine aceste 
frământări şi asta le va aduce cumva o urmă de speranţă. Această speranţă va fi însă un element de 
decor, un lucru de care se vor folosi la un moment dat, însă nu acum. Prezentul le va fi pe acest final 
de primăvară dur şi compromiţător. 


Iunie 


În iunie balanțele vor căuta să dea un sens superior înțelegerilor şi evenimentelor din mai. 
Va fi însă prea complicat deoarece acum suita de evenimente le îndeamnă spre acțiune, spre 
deplasare, drumuri, le cere mobilitate, viteză de reacție, prezenta de spirit şi ori de câte ori vor dori 
să revină la nişte probleme pe care vor dori acum să le rezolve ceva le va scoate din ritm, le va 
trimite spre zonele delicate ale societăţii şi le va pune în mijlocul unor evenimente pe care nu le pot 
soluţiona, dar în interiorul cărora să fie considerate un fel de liant principal, adică produsul fără de 
care nimic nu se poate face. La acest gen de implicare se pricep cel mai bine, au toate ingredientele 
pentru a se exprima la scenă deschisă, sunt şi inspirate, puternice ca şi cum nimic nu li s-a-ntâmplat 
de puţin timp în urmă. 

Ceea ce vor pierde balanţele din vedere ține de sfera spiritualităţii, a moralității, a gândirii 
superioare. Fiind prea mult atrase de aparenţe, de a urmări să simuleze un proces, să se implice în 
proces, dar cu mâinile altora şi cu ideile celor din jur, au reuşit să se desprindă total de ceea ce poate 
fi inclus în termenul de educație. Aşa cum ştim, balanţele nu sunt însă atât de echilibrate cum 
sugerează semnul, însă, ca orice semn cardinal, sunt puternic dependente de ceea ce le este aşezat la 
picioare, de bază, educaţie, fond lexical, gesturi, cunoştinţe acumulate în copilărie, în perioada de 
creştere, de tot ceea ce le formează caracterul şi personalitatea şi acestea sunt elementele care le vor 
îndrepta spre latura pozitivă sau negativă a caracterului echidistant pe care-l deţin prin naştere. 
Acest gen de educaţie va fi preschimbat în luna iunie, modificat, ajustat. Unii se vor comporta ca şi 
cum viaţa le cere să se dezbrace de caracter, alții să şi-l ascundă mai bine, să se rafineze, să se 
desprindă de marasmul social şi să se integreze în medii de o înaltă ţinută spirituală. Indiferent ce 
alegere fac, în coasta le va fi Lilith, semn ca ecoul social va fi unul complicat, dificil, periculos. 
Asta înseamnă că li se vor invoca faptele nefinalizate, atitudini duplicitare din luna anterioară şi 
indiferent ce explicaţii va da anturajul nu va mai răspunde pozitiv la ceea ce va primi. În felul 
acesta, ceea ce se spune, face, întreprinde, declanşează, nu va face decât să separe balanţele de 
miezul problemei, de ceea ce le implică atât de mult, de ceea ce le evidenția, de talentul lor 
organizatoric sau chiar de demnitatea lor publică. 

Toate aceste elemente vor căpăta o notă gravă mai evidentă în intervalul 9-26 iunie şi vor 
face astfel încât, întreaga forță şi atenție să le fie captată pe inserţia socială, pe modul cum se 
prezintă în societate, asupra finalităţii gesturilor, unde îi va duce viața până la urmă, pe ce cărări şi 
ce se va alege cu cunoştinţele, efortul sau chiar averea lor. Trecerea lui Jupiter în Rac la finalul lunii 
îi ajută să-şi recapete din nou încrederea şi statutul, însă aşa cum au fost nu vor mai fi. Şocul celor 
17 zile va avea ecou asupra întregului an, asupra întregului spectru al acţiunilor pe care balanţele le 
vor săvârşi de-a lungul lui 2013. Nereuşind decât în parte să se ridice, vor putea să lanseze explicaţii 
pertinente, pentru că Lilith le-a părăsit casa gândirii superioare, şi ideile le vor fi mai clare, mintea 
mai lucidă. Nu prea va avea cine să le asculte ideile, însă ceea ce gândesc este puternic şi înălțător, 
educativ pentru toţi cei din jur. Finalul lunii ne aduce, aşadar, în faţa unor balanţe înțelepte la modul 
concret, care pot citi fenomenul social cu o deschidere şi o înţelegere de zile mari. Acum este bine 

şi pentru ele să-şi stabilească obiectivele, pentru că ceea ce vor gândi acum va fi nu doar solid şi 
trainic, ci şi corect. 


Iulie 


Luna iulie vine cu o serie de ameliorări pe care le parcurg balanţele şi care ţin de sfera 
digestivă, de intoleranţă faţă de anumite alimente ori de un anumit mod de a relaţiona, de a se 
implica într-un schimb mai mult sau mai puţin constructiv cu cei din jur. Chiar dacă prin această 
ipostaza balanţele se simt avantajate pentru că au mai multă putere, sunt mai deschise şi mai 
motivate în a argumenta sau expune un subiect, vor fi lipsite de tact, diplomaţie, de măsură şi din 
nou îşi vor afecta imaginea publică. În acest moment, când Saturn din casa hrănirii revine din 
mersul retrograd, nici nu le va mai păsa pe cât deranjează, însă, din nou, perspectiva acestor 
evenimente, posibilitatea ca acestea să le construiască o impresie falsă despre puterile pe care le au, 
despre capacităţile intelectuale şi despre viteza de a soluţiona o problemă devine elementul cel mai 
dificil de controlat. Ceea ce vor arăta în luna iulie este adevărat, solid, real, modalitatea prin care se 
abordează o problemă constituie în acelaşi timp un exemplu pentru ceilalți prin amploare, 
mobilizare, curaj, însă nu şi prin măsură. A parcurge o opoziţie Soare-Pluton înseamnă în acelaşi 
timp a parcurge careul Soare-Uranus şi, deopotrivă, trigon Soare-Neptun. Toate acestea vin cu 
mesaje contrare desfăşurate în detrimentul metodei, măsurii, controlului sau eficienţei. 

Luna iulie va însemna pentru balanţe un val imens de apă de izvor care ţâşneşte din pământ 
şi care înseamnă bucuria de a beneficia de apă curată şi, deopotrivă, frica de a-şi vedea scufundată 
recolta ultimilor 14 ani din viaţă. Nu apa de acum este vinovată de acest cataclism, însă nu va mai 
conta pentru că multe dintre realizările lor îşi văd acum sfârşitul şi nu se vor mai întâlni cu ele decât 
cel mai probabil peste aproximativ 14-15 ani. 

Finalul lunii este edificator în acest sens pentru că vine spre balante şi cu înţelegerea faptului 
că dragostea pentru unii se cumpără sau a fost de vânzare şi ele nu au ştiu ori au încercat să o 
cumpere şi au fost prinse cu minciuna. Se vor consola însă că au comportat ceva realizări şi că 
mediul nu a reuşit să-i strivească suficient chiar dacă riscul de a rămâne pe drumuri, mai mult la 
figurat, dar, în cazul unora, şi la propriu, a fost destul de mare. Acum nativii acestei zodii se simt 
săraci şi curaţi, eliberaţi de grija de a gestiona banii lor sau ai altora, de a deţine proprietati mari şi 
de a le îngriji. Au rămas cu puţin şi acest puţin înseamnă şi elevare sufletească, eliberare de 
răspundere, apăsarea cea mai mare pentru o balanţă. 

Ceea ce vine spre ele cu acest final de iulie se prezintă în ochii astrologului ca un mod subtil 
de a se autoflagela. Balanţele nu au fost niciodată mulţumite cu puţin. Fiind semn cardinal sunt tot 
timpul în căutare de ceva nou şi tocmai de aceea dezvoltă o formă plăcută de lăcomie, în sensul că 
adună, motivând căutarea ori faptul că în aceste căutări nu au găsit ce trebuie. A spune acum că 
puţinul le este arhisuficient înseamnă a se chinui să le placă pentru a putea merge mai departe 
deoarece, ştiind cum sunt, dacă nu le place, se vor îndrepta spre altceva şi, aşa cum se prezintă 
situația acum, altceva înseamnă o altă serie de probleme. Aşadar, multumirea este de fapt modul 
prin care se declară învinse şi în acelaşi timp modul specific de a spune că se tem să încerce din 
nou, se tem să atace din nou reduta. Balanţele din tipul superior vor depăşi rapid acest impas şi vor 
face haz de necaz recunoscându-şi vina, ceea ce constituie primul pas în a o lua de la capăt şi a lăsa 
în urma traumele. De-a lungul anului au mai avut parte de ipostaze de acest fel şi de fiecare dată au 
făcut-o pe înţeleptele şi au considerat că atribuindu-le celorlalţi vina şi oferindu-se să le soluţioneze 
rezolvă problema cu tact, cu diplomaţie. S-au înşelat şi acum văd unde i-a dus această formă de 
disimulare. 


August 


Pe baza a ceea ce rezolvă sau nu rezolvă în luna iulie, august este o lună în care se văd din 
nou singure în faţa unei furtuni, când ştiu, şi chiar aşa este, că deţin soluţiile cele mai bune la 
probleme din anturaj, şi în loc să fie apreciate sunt judecate, criticate, li se cer prezentări, discursuri, 
rapoarte, note explicative, demonstraţii. Acest lucru le revoltă, le face să se simtă nesigure, agresate, 

atacate, jignite. La cum se prezintă conjunctura astrală nici nu trebuie să fie puse la încercare de 
anturaj pentru că este suficient să nu-şi găsească un obiect în casă, o carte, o clamă de prins părul, 
un articol vestimentar sau o informaţie de pe internet că trec brusc în extrema cealaltă atingând 
culmi ale instabilității, agitaţiei, oscilaţiei şi ineficienţei. În august balanţele îşi ies din ritm, au tot 
ceea ce le trebuie, dar nu le este pus în ordine, nu le este aşezat în rafturi la vedere să le poată lua, să 
le fie accesibile. Dacă în privinţa unor obiecte lucrurile nu sunt chiar aşa de complicate, a nu avea o 
informaţie accesibilă înseamnă, în prima instanţă, uitare, apoi ea se poate transforma într-un 
veritabil gol de memorie. De altfel, în luna august uitarea, refuzul, respingerea va face parte din 
viaţa balanţelor luând forme şi înfăţişări atât de variate încât vor simţi că numai prin disimulare pot 
depăşi acest moment de impas. 

Totuşi, după cum sunt dispuse planetele pe cerul acestei luni, raportul de forţe înclină mult 
în favoarea acestor nativi oferindu-le toate prerogativele necesare, toate provocările necesare pentru 
a merge mai departe şi a se evidenția, a-şi depăşi condiţia, a se ridica din nou, a pune în valoare şi a- 
şi face viaţa mai uşoară. Cei care sunt răsfăţaţi şi care au fost educaţia să caute câştigul uşor, să se 
strecoare prin viaţă şi să-şi ascundă problemele că poate li se vor rezolva de la sine nu vor vedea în 
efortul de acum o oportunitate, ci mai mult o suită de provocări care produc un sigur rezultat: 
oboseala. Cei educați, curajoşi care au avut în preajma lor exemple puternice sau oameni încărcaţi 
de voinţă, nu doar de relaţii, cunoştinţe, mijloace de a-şi îndeplini dorinţele, vor putea să facă în 
august un salt spectaculos. Aceştia, luându-şi ca reper relansarea personală, vor accepta toate 
constrângerile care îi invadează, le vor analiza cu luciditate şi vor aplica metode care nu le aparţin, 
pe care le-au învăţat sau care le-au fost oferite ca recomandare sau sfat şi se vor desprinde de 
suferință gândindu-se numai la obiectivele pe care şi le-a propus. 

Balanţele evoluate spiritual vor căuta în această luna să se izoleze, să se retragă din lume, să 
se desprindă de efortul de a se integra într-un mediu care nu le mai place; vor fi multe dintre ele 
care chiar vor reuşi să-şi găsească un loc izolat unde să se roage, să practice meditaţia, să-şi 
deschidă sufletul şi să se dezbrace de tot acest grăunte de noroi, care este suferinţa, pe care lumea 
aceasta îl întinde peste tot. Aşadar, ceea ce fac în august devine pentru balanţe terapeutic, educativ, 
eliberator şi nu numai că pot prin fapta să se purifice, dar pot schimba mediul, anturajul, poate chiar 
lumea pe măsura experienţei pe care o deţin. 


Septembrie 


Luna septembrie aduce balanţelor evenimente diferite de ceea ce au avut parte până acum 
anul acesta. Noutatea lor ține de ceea ce iubesc balanţele cel mai mult: anturajul. Fiind eliberate de 
răspundere, balanţele se luptă acum să facă impresie bună nu la modul general oamenilor, ci ţintesc 
precis faţă de anumite persoane şi pot chiar să construiască evenimente pentru a le întâlni, cunoaşte, 
pentru a pune astfel bazele unei colaborări cu acestea. Avându-l pe Marte în Leu multe balanţe se 
simt pe val atât în ceea ce priveşte atenţia celor din jur, dar şi în ceea ce priveşte stima de sine. Îşi 
acordă o mai multă importanță, sunt mai sigure pe sine, mai atente la cum se îmbracă, cu cine se 
afişează urmărind să impună o selecție mediului în care trăiesc şi-şi desfăşoară activitatea. 

O parte dintre nativii acestei zodii vor avea o lună încărcată de oboseală. Marte în Leu 
pentru o balanţă înseamnă efort de afirmare şi chiar asta nu-şi mai doresc, la câte eşecuri au avut. 
Acestea anunţă, prin oboseală fizică, psihică sau emoţională, o formă de afecţiune, o boală, o 
dizarmonie pe care cei mai mulți dintre nativi o vor comporta începând cu finalul acestei luni. 

În general, luna septembrie este pentru balanţe semnul unui bilanţ, momentul în care 
mentalul le oferă răspunsuri eronate şi îi pune în postura de a alege trasee pe care apoi să le ducă la 
îndeplinire cu un mare efort. Acum alegerile, chiar dacă urmăresc să se lipească de un zid puternic 
aşa că iedera, şi să se înalțe, înseamnă, punctual, careul lui Marte cu Axa Dragonului, adică dorinţe 
care sunt împotriva mersului lucrurilor, care se pun de-a curmezişul, care le constrâng să se ducă pe 
un traseu fără să le intereseze dacă urcă sau coboară, important este să meargă înainte. 

Cu cât ne apropiem mai mult de finalul lunii înţelegem că până şi contactele pe care doresc 
să şi le formeze sunt bazate pe trauma constrângerii sau a înlăturării dintr-o poziţie socială. Cu toate 
acestea, persoanele care reuşesc să se detaşeze de aceste obsesii nu-şi vor mai pune problema 

ecoului, a comentariilor care se fac pe seama lor, ci vin cu o contragreutate anulând acestea prin 
uşurinţa cu care le ignoră. Balanţele sunt renumite pentru uşurinţa cu care ignoră ceea ce este 
dureros sau impur şi chiar dacă sunt pline de pete sau au părut pline de paraziți te privesc pe sub 
gene şi chicotesc de parcă nu ar coabita cu vietăţi respingătoare. Această atitudine poate fi transpusa 
şi în plan psihic şi poate şi în plan spiritual lăsând impresii greşite. Cu cât educaţia este mai corect 
transmisă, cu atât caracterul lor va reuşi în luna septembrie să scoată la lumină elemente mai 
puternice şi mai viabile, cu atât nevoia de un protector va fi mai curat formulată şi, prin urmare, 
selecţia va fi mai bine realizată. Întâlnirea lui Saturn cu Capul Dragonului din casa a II-a le aduce 
posibilitatea de a se relansa într-un domeniu, de a se apuca de lucru, de a iniția un demers, de a 
primi o propunere şi de a pune bazele unei afaceri pe care chiar dacă nu o vor gestiona pe viitor să-i 
poarte numele, să urmărească scheme şi obiectivele pe care balanţa le-a stabilit acum ori să-şi 
păstreze relaţiile pe viitor cu aceeaşi prospeţime. Sunt avertizate balanţele să nu se joace însă cu 
deciziile pentru că stabilitatea celor preferate acum este una mare şi ar putea gândi răsturnat în timp 
ce toată lumea lor să se îndrepte încet, încet spre a funcționa invers. 


Octombrie 


Luna octombrie aduce balanţelor mulţumiri şi bucurii nesperate, în special în prima parte a 
lunii. Dacă au făcut parte din categoria celor care se evidenţiază prin muncă, succesul îi va curta şi 
vor avea parte de o îmbunătăţire chiar a situaţiei materiale, nu doar a confortului psihic. Vor fi 
inspirate şi puternice, deschise din punct de vedere spiritual, capabile să lucreze cu instrumente 
abstracte şi deopotrivă cu cele concrete, să lase în jur o impresie bună, să renunţe la ideile obsedante 
şi să îmbrăţişeze libertatea de expresie şi acțiune. Această primă jumătate de lună va fi chiar 
binefăcătoare şi va duce chiar la soluționarea unor probele ce ţin de familie, viața personală, 
echilibru emoţional. Cu Soarele în semnul lor, balanţele se simt puternice în ceea ce priveşte 
acumulările personale însă puţin nesigure pe elementele noi care le vin din anturaj. Din fericire, 
dacă fac un minim de efort să se desprindă de frustrare, să privească oamenii în ochi, să caute câtuşi 
de puţin să le înţeleagă structura emoţională vor reuşi să sublimeze orice obstacol pe care le 
presupun acum divergentele de opinie, bariera de vârstă, de limba sau de nivel de cultură. 

Implicarea Axei Dragonului într-o configurație numită triunghi minor în care Pluton, cel 
care le-a făcut pe balanţe să se simtă străine în propria casă, le aduce acum o forță aparte în a-şi 
stabiliza relaţiile, averea, privilegiile. Dincolo de acestea, informaţia este cea care le va da de furca 
balanţelor în luna octombrie şi dacă în prima jumătate a lunii ea nu va avea deloc un ton incisiv, în a 
doua parte a lunii complicațiile vor porni chiar de la informaţii. Că aceasta implică informaţii despre 
hrănire, afaceri, administrarea unui patrimoniu, nu mai contează. Ceea ce va fi important va fi legat 
de uşurinţa cu care un mesaj le poate da viaţa peste cap, le poate duce într-o zonă unde, din nou, ca 
în primăvară, să se teamă şi de umbra lor. Pentru că 2013 nu este deloc un an uşor pentru balanţe, 
calitatea mijloacelor de exprimare dacă este acum folosită corespunzător le va aduce un salt 
spectaculos dincolo de conflict, spre o zonă a înțelegerilor superioare şi, cine ştie, poate chiar la 
accesul în mediile înalte ale societăţii spre care tind atât de mult. 

Dacă vor neglija acest aspect, chiar dacă o serie de constrângeri din mediu social s-au 
diminuat, balanţele vor schimba nivelul, îşi vor face singure rău, se vor manifesta într-un registru al 
incompetenţei, adică vor alege să se ocupe de ceea ce ştiu cel mai bine şi evenimentele de acest fel 
vor veni în cascadă plasându-le într-un cerc vicios din care să nu mai poată ieşi până la începutul 
lunii martie 2014. 


Noiembrie 


Luna noiembrie debutează zgomotos, puternic şi cu o altă serie de încercări, diferite faţă de 
ceea ce li s-a-ntâmplat balanţelor de-a lungul întregului an. Sunt animate de dorinţa de putere, de 
nevoia de a da curs unor libertăţi înţelese greşit, de a se exprima de o manieră dură, intransigentă, 
unele balanţe devenind prea dure pentru modul obişnuit de comportare. Dacă pe de o parte Uranus 
şi Pluton îşi fac din nou simțită prezenţa, în fundal însă este activa agresiunea pe care Chiron şi 

Marte o lansează pe axa sănătăţii. Ceea ce vine acum spre balanţe se traduce prin sarcini de familie, 
invitaţii la a cheltui din ceea ce cu greu au reuşit să strângă de-a lungul acestui an complicat şi unii 
care nu au fost atât de calculaţi vor căuta să se împrumute, să ceară din jur un sprijin şi problema 
ajutorului va deveni una deosebit de importantă pentru această lună. Intrarea lui Jupiter din casa 
demnităţii în mers retrograd şi îndreptarea sa spre Lilith le duce pe balanţe în postura de a lua 
decizii proaste, de a apela la oameni de proastă factura ori de a face aceleaşi greşeli ca în trecut, de a 
considera că alţii sunt vinovaţi şi se oferă să le rezolve lor problemele când, în realitate, ele aparţin 
balanţelor de la început şi până la final. 

În noiembrie balantele vor trebui să scoată bani din piatră seacă, să găsească soluţii pentru 
cele mai complicate probleme ale anturajului nu pentru că ai vedea că sunt de fapt ale lor, ci se vor 
gândi că o dacă cei din jur cad, cad şi ele. Dacă din exterior vor părea puternice şi echilibrate, în 
realitate vor fi uşor de manevrat, chiar pe această componentă a insuccesului, a eşecului, a 
ghinionului, chiar pe acest deficit de putere pe care-l manifestă. Multe vor prefera acum să se lase 
antrenate de elemente superficiale, de petreceri, de distracţii, de cheltuieli masive pe lucruri inutile 
pentru a menţine o anumită atmosferă destinsă, însă dacă nu se va opri la timp va da în penibil şi se 
va îngloda în datorii pentru care va fi nevoie de foarte mult efort pentru a se ridica. 

Finalul lunii va fi încă marcat de contacte, întâlniri, reluarea unor relaţii de colaborare cu 
indivizi care nu au fost deloc încântați de prestaţia balanţelor, dar care acum sunt şi ei la rândul lor 
supuşi tentaţiei (care ne afectează pe toţi din toate zodiile, doar că din case diferite). Această 
întâlnire se va manifesta pe baza raportului de forţe, a jocului puterii, întâlnirii dintre vampirul 
disperat după hrană şi victima care deţine bogaţii nebănuite de sine. Deşi fiecare dintre cele două 
părți are intenţii pe care nu şi le declară, întâlnirile sunt marcate de flexibilitate, de mobilitate, de 
promisiuni, de deplasarea spre zonele riscului, dar fără să depăşească această barieră. 


Decembrie 


Problema cheltuielilor şi compromisului pentru a susţine consumul face din luna decembrie 
o lună marcantă pentru balanţe la capitolul individualizare negativă. Constrânsă de colaborări 
tendenţioase, marcată de neputinţa de a se descurca de una singură, aflată în faţa unor situaţii în care 
soluţiile sale nu prea pot fi aplicate ori nemaiputând să convingă oamenii din jur că ei sunt vinovaţi 
balanţele devin agresive ori purtătoarele unor mesaje agresive, necuviincioase, nepotrivite nici 
contextului şi nici perspectivei. 

Chiar de la începutul lunii, Jupiter şi Lilith se întâlnesc într-o conjuncţie, a doua de anul 
acesta şi balanţelor le revin probleme din vară legate de conduită. Acum, având un Jupiter retrograd, 
balanţele vor să pună o atât de mare presiune pe anturaj încât semnul lor de independenţă să fie 
reprodus de ceilalți, inspiraţia lor să fie pusă în aplicare, toată lumea să facă aşa cum dictează 
generalul. Această ipostază va fi însă epuizantă şi pentru ei nu doar pentru cei din jur şi asta 
presupune că anturajul să fie pregătit să ia contact cu instabilitatea în forma ei cea mai dură şi 
negativă pe care o balanţă o poate manifesta. Nu este obligatoriu să recurgă la forță pentru că 
avându-l pe Marte în semnul lor, limba le va fi prea ascuţită, tonul vocii prea ridicat şi principalul 
mod de acţiune va fi în special cel denumit “picătura chinezească”. Chiar dacă mijloacele folosite 
nu sunt prea bune, rezultatul este spectaculos, balanţele reuşind deopotrivă să-şi compromită şi 
puţinele relaţii bune pe care le aveau, dar să-şi atingă scopul. Consumul va fi însă mare şi finalul 
anului, după ce va căuta să ascundă puternica nesiguranța, le aduce o ipostază de pierdere a 
vitalității evidentă, neplăcută şi deprimantă. 

Finalul anului este punctul în care balanţele înţeleg că s-au descurcat de-a lungul acestui an, 
dar nu s-au schimbat, nu au progresat, nu au făcut modificări esenţiale în dimensiunea personală. 
Astfel, perspectiva că anul 2014 să le aducă lucruri bune este una destul de restrânsă pentru că 
Marte va sta în semnul lor până pe 26 iulie 2014 ceea ce este enorm, gândindu-ne că Marte în 
general trece printr-un semn în aproximativ două luni. Aşadar, atenţie la neatenţie, la limbaj şi la 
cum aleg să-și îndeplinească dorinţele. În mod sigur vor trece şi de 2014, dar nu trebuie să uităm că 
nu momentul este acum important, ci perspectiva lui, deci recomandarea le vine din partea 
proverbului “omul gospodar îşi va face iarna car şi vara sanie”. 

SCORPION 


Mulţi probabil se întreabă de unde au această forță specială scorpionii, de unde le vine 
spiritul acesta aventurier, de unde le vine această putere specială de a pătrunde lucrurile în timp ce 
adevărul lor este ţinut în permanenţă în umbră şi, mai ales, cum de întreaga societate este atât de 
direct interesată de valorile sale, în timp ce necruțătorul timp vine tot timpul să şteargă ruşinea pe 
care valorile scorpionului le lasă în urmă. Asta se întâmplă pentru că suntem o societate care şi-a 
marcat evoluţia pe energiile scorpionului şi se pare că nu suntem mai tare fascinaţi de altceva decât 
de procesul morţii şi renaşterii, aşa cum nu ne sperie ceva mai mult decât trecerea în obscur, în acel 
obscur după cum l-am gândit şi dezvoltat după etaloanele scorpionului. Aşadar, că ne place sau nu, 
suntem produsele acestei zodii şi fie că ne situăm în sfera spiritualităţii ori în cea a dezvoltării 
personale sau a artei, modul cum ne sunt modulate aspiraţiile, cum ni se amestecă dorinţa de putere 
sau ambițiile, ne ţine captivi în obsesii şi dorinţe care ne fac să iubim viaţa şi să o ucidem cu 
dragostea otrăvitoare cu care o înconjurăm. 


Ben Goossens 


Saturn în Scorpion înseamnă lupta timpului cu valorile greşite ale puterii, cu obsesiile care 
ne corodează fiinţa din interior şi ne fac să punem forţa înaintea iubirii, iar dacă iubirea ajunge să se 
ridice deasupra, se întâmplă doar pentru puţin timp pentru că mocirla să-i găsească o clipocire 
primejdioasă în care să se reflecte pentru a-i promova această valoare, nu pe cea adevărată. 
Scorpionii vor fi în 2013 expresii ale lipsei de măsură şi intrasigenţei şi doar cei care au intervenit 
cu o puternică autoeducaţie pe educaţia primită deja vor reuşi să se oprească atunci când trebuie. În 
rest, vor fi exemplarele pentru care o civilizație superioară ar face din întreaga rasă umană o grădină 
zoologică. 

Recepţia mutuală a planetelor Saturn şi Pluton leagă două case dinamice (casele I şi III) 
aducând acţiuni la rampă, decizii categorice, puncte de vedere exprimate prea radical, revoluţionar, 
fără măsură în dorinţa lor de a se ridica, de a ieşi din umbră, nu ceea ce apreciază anturajul cel mai 
mult la un om, nu însă şi cu adevărata natură a lor. Uranus pe casa muncii, aşa cum l-au avut şi în 
2012, le va aduce mesaje de creştere şi ridicare a expresiei creatoare, la va spori originalitatea în 

sfera profesională şi le va aduce o tulburătoare experienţa prin care succesul mic este anulat, ei 
țintind spre realizări şi valori care nu sunt accesibile celorlalți, nici măcar celor tangenţi la anturajul 
în care se deplasează ei. Spre deosebire de anul anterior, viaţa va căuta cumva să echilibreze balanţa 
punându-le pe umeri greutăţi reale, pe care ei le vor numi “necuviincioase” în punctele cele mai 
sensibile a vieţii. Scorpionul nu se plânge de muncă, dacă motivaţia îi este puternică, însă se va 
plânge de constrângerea mijloacelor de expresie atunci când se vede depăşit de cei din jur. Valul îl 
face să-şi piardă capul, să-şi schimbe criteriile de apreciere, să-şi jignească părinţii, să-şi uite 
familia, să-şi exploateze copii, să şi-i vândă, să facă multe rele de care ceilalți din alte zodii s-ar 
îngrozi şi să-şi şi apere moralitatea luptând cu cei care ar îndrăzni să le expună imoralitatea şi viciul. 
Puţini sunt cei care ştiu ce luptă a orgoliului se dă în sufletul unui scorpion, cât de puţină linişte are 
şi cât de mult se plictiseşte atunci când anturajul este liniştit şi banal. 2013 va fi însă generos la 
acest capitol, oferindu-i scorpionului posibilitatea să-şi susțină nevinovăția în intrigi cu caracter 
sexual, să se îndoiască de caracterul benefic al sexualității sale, să fie suspicios la adresa 
partenerilor şi să caute în alte medii parteneri care să le satisfacă dorinţele intense, puternice, dar 
mai ales neobişnuite. 

Acest gen de conduită este încurajat de societatea noastră care din epoca Renaşterii a luat o 
întorsătură stranie - epocă pusă de ezoterism pe seama trăsăturilor zodiei Scorpion. Aşadar, anul 
2013 atunci când are de continuat un demers puternic din partea scorpionului va dezlănţui forţe 
negative tangente la indecenţă şi lipsă de respect, la iniţierea unor mijloace şi forme de expresie 
care ridică doar ca să-l poate izbi de sus, iar dacă vine cu elemente noi, atunci ne aduce în față 
scorpioni pozitivi, oameni înzestrați cu un 
simţ umanitar special capabili de mari 
profunzimi artistice. 

În prima jumătate a anului scorpionii 
continuă un demers obsesional dezvoltat în 
ultima parte a lui 2012, însă de această dată 
cu putere, cu multă energie pentru a 
demonstra că pot să facă ceea ce ei ştiu că nu 
sunt în stare, pentru a capta atenţia şi nu de 
dragul spectacolului, că acesta îl fac oricum 
gratuit, ci pentru a dovedi că pot să 
controleze existenţele celorlalţi, că sunt mulţi 
care depind de el, că are un rol vital, 
puternic, edificator şi că peste el nu se poate 
trece. Nu se vor înşela prea tare decât atunci 
când li se aprind călcâiele, decât când doresc 
să-i facă pe ceilalţi să simtă într-un anumit 
fel pentru a-i controla, coordona, pentru a-i 
face să depindă de el. Asistăm, astfel, le o 
descindere de forțe pe care scorpionii ştiu să 
o coordoneze, ştiu să o pună în valoare şi în care ştiu să pună prin intrigi, secrete ori, pentru tipul 
inferior, minciună, să facă două sau mai multe părți să se certe pentru ca ei să apară în scenă pe rol 
de mediator, liant între forţe extreme şi să salveze situaţia. 

Situaţiile salvate de scorpioni se întorc des împotriva celor implicaţi şi tocmai de aceea cei 
care sunt în alte semne şi parcurg un moment delicat, se fie rezervaţi în a accepta medierea venită 
de la un scorpion, mai ales in a doua parte a anului, pentru că Luna neagră îi va face în 2013 să pară 
în afară normalului, neobişnuiţi, ciudaţi, obsedaţi sau suciți. 

În mod normal această perioadă a vieţii ar trebui să le ofere scorpionilor lecţii despre cum să 
priveşti cu obiectivitate totul, cum să faci să te ridici prin studiu, muncă şi să apreciezi corect o 
informaţie. Având în structura lor energii mai puţin benefice sunt adesea tentaţi să se folosească de 
oameni, să-i cumpere, să le ştie preţul corect, să-i privească prin voalul iluziei şi să-i convingă pe 

aceştia că-i ajută, iubesc, susțin, că-i informează corect în timp ce ei colectează informaţii până în 
momentul în care au găsit punctul care îi vor compromite cel mai mult. 

Dacă bărbaţii sunt mult mai avantajaţi, femeile scorpion, cele care ar trebui să evite aceste 
trăsături masculine, mai ales că nu le pot controla, ci doar exprima, vor fi mult mai lezate şi mult 
mai expuse riscului de a construi castele de nisip. Multe, lipsite complet de simţ umanitar, care îşi 
teatralizează viaţa socială pentru a ţine opinia publică departe de intimitatea scandaloasă, consideră 
că nu are importanţă dacă palatul pe care-l construiesc este din chirpici sau din cleştar, important 
este cum îl vor vedea ceilalți, că doar ei plătesc bilet la vizionare. 

În funcţie de aceste direcţii scorpionul se alege cu succes, fără să se preocupe dacă este 
corect, benefic, dacă este moral sau educativ. El încalcă regulile pentru că lumea îi aparţine pentru 
că lumea îi susține întregul spectru al demersurilor sale şi tocmai de aceea nu se teme de nimic. 

Dacă tipul inferior îi încearcă pe toţi cei din jur cu mijloace ce ţin de promiscuitate, 
vulgaritate, tipul superior va avea un 2013 în care se va studia atent pe sine şi va căuta să-şi 
depăşească aceste elemente inferioare pentru a lăsa în urma exemple pozitive. Se vor simţi 
răspunzători pentru tot ceea ce vine spre ei în acest an şi nu vor face rabat la calitate, însă, de partea 
cealaltă, consumul interior îi va duce spre zone periculoase din punct de vedere medical. Saturn în 
casa I îi duce spre proceduri şi tehnici de control. Pot să-şi limpezească gândurile mult mai uşor, să 
se liniştească în situaţii când ar fi explodat pentru că doresc şi pot să le vadă altfel. Această etapă de 
a vedea şi comporta altfel are un scop superior pentru scorpioni — doresc să creeze mai mult. 

Este lăudabilă inițiativa scorpionilor superiori şi forţa pe care o vor mobiliza de asemenea, 
însă sunt atât de puţini în această lume încât ne gândim dacă nu cumva ne înşelăm în privinţa lor 
spunând că sunt una dintre zodiile cu simţul practic cel mai dezvoltat, pentru că sperând în 
schimbarea lumii se dovedesc a fi extrem de visători. 

Pentru ambele tipuri de scorpioni, 2013 poate veni cu accidente în perioadele în care se 
bucură cel mai mult de realizări tocmai de aceea cu toţii ar trebui să înţeleagă că evoluţia este acum 
o condiţie, un îndemn la limită şi că acum poate mai au timp să oscileze, să se gândească, însă din 
2014 acest timp se îngustează şi posibilităţile lor se împuţinează. Pentru că ştim şi noi cei din jur că 
nu acţiunea în sine este importantă pentru ei ci scopul, începând cu 2014 scopul pentru care un 
scorpion ar face acelaşi lucru s-ar putea să nu mai aibă acelaşi impact. Dacă vor fi visători numai în 
intenția lor benefică de a schimba lumea (tipul superior) nu ar fi nicio problemă, pentru că 
indiferent de finalitate, caracterul pozitiv al acţiunilor va conta şi va rămâne în istorie ca un element 
pozitiv, însă dacă şi tipul inferior va crede că îi poate merge la nesfârşit şi că, înțeleptul din vechime 
care a inventat proverbul “u/ciorul nu merge de multe ori la apă” a fost un prost, nu va trebui să 
aştepte mult, ci până în 2014, când firele cu care îşi trage după el toate aceste trăsături negative 
începe să se rupă şi încet, încet se vor îndrepta spre zona unde era în urmă cu aproximativ 14 ani 
când au început să crească. 


Ianuarie 


Anul debutează cu trecerea Soarelui prin casă a III-a şi a lui Marte din casa familiei şi chiar 
de la început au parte de tensiuni şi nemulțumiri în familie. Cine se opune mersului lucrurilor, 
critică metoda scorpionului, nu o agreează, nu o înţelege, nu o poate pune în aplicare şi orice părere 
formulată împotriva sa îi aduce o nemulțumire teribilă. Scorpionul nu se poate mulţumi doar cu 
ceea ce îşi construieşte singur, el având nevoie de garantul că cei din jur au înţeles, se conformează 
şi execută în totalitate ceea ce spune el. În felul acesta, mimând faptul că sunt practici, că doresc să 
vadă lucrurile clar, limpede şi eficient, le arata celor apropiaţi că îi folosesc ori că, fie şi numai 
într-o problemă simplă, sunt mijloace ale împlinirii dorințelor lor. La unii aceste mijloace pot căra 
cu ele sentimente adânci, puternice, țeluri nobile, însă ei nu se preocupă deloc dacă cei din jur pot 
sau sunt dispuşi să împlinească aşteptărilelor. De vreme ce el consideră că este bine, aşa trebuie 
făcut. Acum în acest stadiu sunt prieteni cu timpul, îşi calculează bine secvențele de muncă şi 
reuşesc să le facă celorlalţi un program precis. 

Forţa cu care intervin ei în această lună şi mai ales argumentul pe care-l folosesc va părea ca 
fiind un element plin de însemnătate, menit să se pună în valoare prin flexibilitate, prin inspiraţie, 

fiind încărcat de un înţeles magnific. În realitate, totul are în spate o frustrare pe care scorpionii o 
vor identifica foarte repede, ei care se gândesc puţin la care le sunt nemulțumirile. Ele merg nu 
foarte departe în trecut, în vara lui 2012 când şi-au stabilit legăminte, când au reuşit să-şi identifice 
oamenii cu care să colaboreze şi acum ţintesc spre aceştia, îi curtează, îi periază, le caută compania, 
le oferă exact preţul pe care îl ştiau că îl cer pentru acest gen de acţiuni şi vor considera că aşa 
reuşesc să se impună. Nu iau însă în calcul că starea tensionată din familie, uşoara iritare născută 
din elementele incomplete, îi fac să se bazeze în exterior pe situaţii care nu sunt reale şi poate nici 
eficiente. Nu iau în calcul că scandalul cu caracter sexual îi învăluie sau că mesaje din această zona 
pe care le lansează cu sau fără intenţie celor din jur îi duc în postura de a oferi explicaţii, de a se 
compromite, de a fi evidenţiaţi prin aceste semnale pentru ca apoi să fie dezavantajaţi de ceea ce nu 
pot sau nu doresc să ofere. 

Mândria scorpionilor va reuşi să le creeze suficiente probleme şi în 2013, separându-se de 
oameni pe care până acum i-au tolerat doar pentru că aceştia nu-şi înţeleg rolul ce le-a fost atribuit 
atunci când au fost selectaţi. Acordându-şi mai multă importanță decât scorpionul le-a atribuit, 
aceştia sunt puşi la colţ, nu sunt apreciaţi prin originalitate, nu le sunt înţelese nici măcar crizele de 
identitate şi de aici o tensiune care prin etapele ei nu vine cu nimic nou, dar pentru că vine pe un 
fond agresiv în sectorul intim, le slăbeşte acestora puterea şi curajul, înţelegerea şi îi va face 
neîncrezători în viaţă, în prieteni, în metodele lor, chiar în societate. Dacă la începutul lunii erau 
încrezători şi puternici, gândindu-se că problemele care îi cuprind ţin de o sferă cunoscută, când 
Jupiter îşi revine la mersul direct sunt puşi în situaţia de a fi sensibil afectaţi de abuzurile pe care 
ceilalți le fac asupra metodelor scorpionului refuzând să mai ia parte la metodele sale. Sigur, acestea 
nu constituie un impediment, doar probleme pe care, în acest stadiu le va soluţiona. 


Februarie 


Considerând că întregul demers social se îndrepta spre alte mijloace de exprimare, calitatea 
vieţii va putea lua o altă tenta, scorpionul considerând ca este momentul să schimbe armele, să 
folosească alte metode, să nu mai fie atât de aspru cu oamenii, să-i înțeleagă mai mult pentru că ştie 
el din experimentările anterioare că fiecare se simte bine când te interesezi de munca sa, de 
rezultatele obţinute, când îl periază ori când îi laudă calităţile pe care nu le are deja, dar şi le 
doreşte. Mulţi consideră că acestea ţin de diplomaţie, însă este cazul să fim lucizi. Oamenii nu se 
vând şi nu se cumpără, iar când iubirii îi este ciuntit caracterul spontan, numai iubire nu se cheamă, 
aşa cum dacă gândirii îi spui că e bine să te limitezi ar însemna modestie şi ponderaţie. Aşa aberante 
cum sunt, aceste situaţii vor face deliciul metodelor scorpioniene în 2013 şi vor reuşi să se impună 
şi de data aceasta. Se poate spune că luna februarie aduce chiar calități remarcabile scorpionilor, 
încât să se păcălească singuri, că dovedindu-se eficienți prin aceste metode, nu vor mai avea zile 
grele în acest an. 

Tipul superior nu se va grăbi să tragă concluzii aşa tare. El nu va râde de oameni şi nici nu 
se prezintă celorlalți ca adevăratul salvator şi nu va impune prin voinţă o selecţie în mediul sau, 
lăsându-i pe oameni să gândească după cum pot şi să aleagă din discursul lor ceea ce le convine şi 
ce nu, lăsându-le acestora totala libertate de a simţi şi gândi. În prezenţa unui asemenea scorpion 
mulţi se vor simţi puternici pentru că vor vedea în el un stâlp, o persoană obiectivă care atunci când 
va fi nevoie va interveni. Din nefericire, obiectivitatea scorpionului superior se va transforma 
repede în rigiditate pentru că va cădea pradă îndoielii. Va considera că nu are suficiente cunoştinţe 
şi va începe să se îndoiască de atitudinea sa. Dacă nu-şi expune îndoiala, o îndreaptă spre sine şi 
având marcajul delicat pe casa a IV-a şi Uranus într-o casă a bolii, stomacul le va fi sensibil şi cu 
fiecare gând de suspiciune, îndoială, refuz, durerea se va acutiza. 

Din 18 februarie când Saturn va intra în mers retrograd scorpionii vor reuşi să dezvolte un 
comportament duplicitar. Va face prea mult apel la memorie, la valorile timpului, la metodele care 
au fost verificate în timp pentru că el nu mai ştie precis cum să se poarte cu oamenii pentru a nu-şi 
distruge echilibrul sensibil pe care-l parcurg. Că se gândesc la mâncare, ori la a face o călătorie în 
interes profesional, că doresc să obţină o funcție importantă, scorpionii nu se mai pot baza pe ei 
înşişi, ci pe ceea ce au făcut, pe ceea ce au cucerit la ceilalți, impresiile lor, făcând apel la bunul lor 

simţ, la ceea ce au făcut anterior pentru ei. Unii numesc acesta drept şantaj, însă, în realitate, ei sunt 
disperaţi să reuşească în ceea ce-şi propun, nedorind să piardă teren. 

Chiar dacă prin aceste mijloace fac un compromis, rezultatul este ce pe care îl aşteaptă. Se 
consuma, depun efort, se stresează, îşi calculează totul până în cel mai mic detaliu şi dacă este 
nevoie îşi vor teatraliza relaţiile, însă nu renunţa la nimic din ceea ce au câştigat, nici dacă printr-o 
întâmplare sunt convinşi că au greşit şi au acumulat ceea ce nu le este folositor. 

Judecând după faptul că le sunt mijloace prin care îşi susține ambițiile şi aspiraţiile lor de a 
domina, succesul din finalul lunii poate fi un mare neajuns pentru cei din jur. “Le-am dat de lucru”, 
“Le-am făcut un favor că i-am pus la muncă” vor spune, însă în realitate ei cer celor din jur să facă 
ceea ce ei nu mai au puterea să facă. Tipul superior va avea față de cei din jur o formă de 
recompensă, un preţ, o atenţie, un cadou şi va încerca să-le explice în termenii cei mai clari posibili 
care sunt avantajele muncii şi prin sclaviei la care sunt invitaţi beneficiază de prietenia stăpânului 
doar în acest segment al dominării. Saturn va fi retrograd până în 8 iulie şi până atunci excesele de 
personalitate vor comporta modulaţii stranii. Cu toţii ştim, cei care studiem astrologia, că zodiile de 
apă pot pune pe anturaj o presiune teribilă şi că, dintre acestea, scorpionii pot relativ uşor să 
abuzeze de putere. Sunt, astfel, avertizaţi să nu se lase în voia acestui abuz şi să înveţe să piardă. 
Uneori a pierde ceva înseamnă a face loc unui lucru mult mai bun. 


Martie 


Luna martie este pentru scorpioni o lună de putere. Li se păstrează o mare parte din luna 
caracterul pozitiv al lunii februarie, vor beneficia de succesul pe care şi l-au dorit cu atât de multă 
insistenţă şi vor considera că sunt pe val, că sunt iubiţi, apreciaţi căzând, în felul acesta în propria 
plasă. Uită că în februarie succesul s-a bazat pe calcul şi analiză, pe judecata la rece, pe a folosi 
oamenii din jur ca pe nişte mijloace necesare îndeplinirii idealurilor lor şi acum ajung chiar ei să 
considere că totul este un proces natural, firesc, spontan. Scorpionii se tem de tot ceea ce este 
spontan mai alea în situaţii critice, pentru că-şi văd opera supusă riscului şi, în general, ei îşi asumă 
riscul atunci când au ce administra, când grupul de indivizi, chiar şi din medii diferite, care nici nu 
trebuie să se cunoască între ei, sunt pe baricade şi aşteaptă ordinul imperativ al comandantului:“La 
atac!”. 

Primul sextil Saturn-Pluton care se va împlini în această lună înseamnă şi primele beneficii 
ale recepției mutuale. Sincronizarea cu un interes de grup le aduce acestora, dincolo de orice 
suspiciuni, confirmarea că sunt valoroşi şi că succesul lor nu este aşa cum au fost văzuţi din afară, 
rodul unei construcții minuţioase, ci beneficiul unui destin încercat, dar valoros. Prea multă stimă de 
sine vor dezvolta scorpionii în această lună şi, aşa cum ştim bine, mai puţin vom vedea acestea 
afişate în exterior, însă le vedem privirea “gingaşă”, singurul element pe care nu şi-l pot disimula 
din tot comportamentul, care caută în jur să-şi vadă elementele care slăvesc gloriei lor. Aglomerarea 
de planete din zodia peşti le aduce scorpionilor o prea mare intensitate pe plăcere, dorinţe, mândrie, 
vanitate şi puţini vor fi cei care nu-şi vor pierde capul. Nici nu ştiu când vor lăsa în urmă o impresie 
negativă, că se vor risipi în gesturi penibile în care să-i privească de sus pe cei din jur ori să-i trateze 
cu o înţelegere teatrală, elemente pe care ştiu să le facă atât de bine. 

De la mijlocul lunii lucrurile li se schimbă. Semnalele din segmentul sănătăţii, cel al bolilor 
acute le indică, la început printr-o slăbire a corpului, apoi printr-o epuizare nervoasă, că vremea 
succesului e pe sfârşite şi că beneficiile reale sunt cele pe care şi le construieşte omul cu mâna sa, 
nu prin implicarea celor din jur, în diverse calități denumite generic “slugi”. Le rămâne o relaţie 
caldă şi frumoasă cu copiii, cu creaţia lor, dezvoltând sentimente puternice față de ceea ce rămâne 
în picioare în jur, deplasându-se din sectorul căldurii sufleteşti, spre cel al admiraţiei şi prin această 
admiraţie scorpionul să-şi asimileze ceea ce consideră că-i lipseşte. Aceasta asimilare, pusă pe 
seama trigonului dintre Saturn retrograd şi Chiron îi duce pe scorpioni într-o zonă dinamică a vieţii, 
cea a puterii de a supravieţui, elementul care îi motivează spre gesturi extreme ori îi face să se 
ascundă atât de uşor de cei care le-ar putea invada intimitatea. Asimilând din puterile şi succesul 
celorlalți, se apăra de un viitor eşec, se protejează să nu ajungă în situaţiile penibile pe care ei înşişi 

le dispreţuiesc la ceilalți teatralizând viaţa şi apelând, atunci când este cazul, la replici înțelepte, la 
toleranţă ori la bufonării. 

Ceea ce nu este tocmai corect din tot ce vor face scorpionii ţine de uşurinţa cu care trec de la 
umilință la aroganță. Situându-se în zona de administrare a valorilor, adică în postura de catalizator, 
cel care determină reacțiile dar nu se consuma în procese, scorpionii beneficiază de această 
mobilitate de forțe şi acum îi vor bulversa pe cei din jur cu deplasarea lor de la o extremă la 
cealaltă. În realitate, ei caută să se exprime, îşi caută liniştea, căminul, copiii rătăciţi în furtună, vor 
să-şi recupereze creaţiile arse de foc, îşi strigă durerile pe marile scene ale lumii şi abia acum, în 
acest final de martie, sunt puternici prin sinceritate, însă cei din jur, dresați să vadă altfel scorpionul, 
nu vor putea să aprecieze. “Ce rost are sinceritatea dacă nimeni nu o apreciază?” vor spune şi 
ajung în felul acesta într-un cerc vicios în care ultimele careuri ale lunii (Marte-Pluton şi 
Jupiter-Chiron) le vor slăbi puterile şi îi vor face să regrete că s-au expus. Ceea ce i-a făcut puternici 
îi va face acum vulnerabili şi puţini vor fi cei care îşi vor accepta înfrângerea şi o vor lua de la 
capăt. 


Aprilie 

Ceea ce înseamnă pentru ei să o ia de la capăt reprezintă mult mai mult decât pentru alţii, iar 
luna aprilie este edificatoare în acest sens. Unii, mai calculaţi şi realişti în privinţa lor, vor considera 
că viaţa, oricât de mult ai calcula-o, este plină de surprize şi s-au pregătit din timp pentru aceste 
vremuri. Şi-au pus deoparte bani, şi-au făcut aprovizionarea cu alimente, cu haine, cu prieteni 
(aceştia încă fac parte din categoria lucruri) şi vor considera că pot trăi într-un buncăr până când 
trece furtuna. Din nefericire pentru scorpioni, luna aprilie vine cu o altă serie de evenimente decât 
anticipează ei. În aprilie vor fi încercaţi pe relaţii, pe nevoi variate, pofte şi pentru că toate au nevoie 
să se desfăşoare, să apeleze frecvente la fondul de rezerve, să tot consume şi, în acest stadiu, să nu 
aibă ce să pună la loc. Luna aprilie va fi marcată de o gravă instabilitate, de o teamă de eşec, risipă, 
dar şi de o teamă că gestul acesta de protecție, de a se închide, izola, de a respinge un element 
pozitiv care venea din afară, doar pentru că nu erau pregătiţi să-l evalueze, ar putea să genereze 
efecte iremediabile şi că ar putea rămâne închişi în acest gen de închisoare mult timp de acum 
încolo. 

Această conştientizare, perfect justificată, constituie elementul care îi va elibera şi, 
deopotrivă, îi va determina să iasă din bârlog, să se expună devenind, astfel, vulnerabili. Par să se 
descurce bine în segmentul acesta al muncii, efortului şi calcului pentru ziua de mâine, însă după 20 
aprilie când Marte le va trece în casa parteneriatelor, mulţi dintre cei cu care au colaborat, care s-au 
dovedit docili şi liniştiţi, se revoltă, cer mărire de salariu, atenţie suplimentară, invocă drepturi pe 
care scorpionii nu le-au acordat acestora niciodată. Acesta este momentul în care scorpionul va 
regreta banalitatea complicată a vieţii, cea care generează tensiune pe aspecte banale ale vieţii. 
Agitaţia sa va veni din dilema pe care o presupune pe de o parte sinceritatea, adică de a le spune 
celor din jur ce rol au în viaţa sa, ceea ce consideră că este, pe baza experienţelor din trecutul 
apropiat, o greşeală, şi, de partea cealaltă, eventualitatea de a continua un demers, care, şi acesta, 
prin banalitatea evidentă, îi sugerează scorpionului o totală lipsă de timp, bani, energie. 

Ştiind că orice va decide nu va fi bine, nu va fi corect, va alege judecând situaţia în favoarea 
confortului sau înclinând balanţa spre conflictele la vedere, cele pe care le administrează cel mai 
bine. Scorpionii suferă când sunt deposedaţi şi tocmai de aceea vor mima numai sinceritatea pentru 
a pierde în mod distractiv şi amical, nu pentru a fi umiliţi prin deposedare. În felul acesta, finalul 
lunii aprilie va însemna pentru ei o încercare foarte mare pentru care va fi nevoie de pregătiri 
speciale. Cei care sunt înzestrați cu un simţ aparte al evenimentelor vor privi apropierea de oameni 
cu reţinere căutând să înţeleagă că pot fi câştigaţi într-o lume a spiritului, cea pe care o apreciază cel 
mai mult, însă prin întreaga lor gestualitate se contrazic pentru că ei lucrează cu energia, cu spiritul 
pentru a obţine beneficii aici, pentru a primi recompensa aici în această lume, de vreme ce privirea 
lor sta aplecată, nu pentru a da viaţă sentimentului de umilinţă, ci pentru ca cei pe care îi priveşte 
sunt mici de tot şi pierduţi prin iarbă. Chiar şi aceştia se vor confrunta cu complicaţii relaționale, 

nemulțumirea lor mergând mai curând în sectorul mustrărilor de conştiinţă şi a autoflagelării, a 
autoinstruirii pentru ceea ce nu poate fi modificat în structuralor. 

Aşadar, calitatea relaţiilor pe care scorpionii mizează cel mai mult se va îndrepta spre un 
uşor declin şi se pare că pentru prima dată anul acesta nu pot face nimic pentru a salva situaţia. 
Unii, educați în spiritul respectului faţă de oameni, au fost calculaţi în sentiment, dorință, măsură şi 
au respect avertismentul anterior. Acum, aceşti puţini aleşi din cei mulţi chemaţi, vor fi câştigaţii 
lunii. Ceilalţi îşi vor rumega eşecul gândind şi regândind întreaga situaţie pentru a vedea, nu unde 
au greşit, că ştiu foarte bine, ci cum să facă să câştige din nou, fără să schimbe nimic esenţial. 


Mai 


Luna mai le degajează acestora casa muncii şi o încarcă pe cea a parteneriatului încurajându- 
i să fie selectivi cu oamenii, să nu se mai expună atât de mult şi să-şi facă deja de pe acum planuri 
pentru la vară, pentru cum îşi vor petrece timpul în mod plăcut şi constructiv, cum îşi vor recupera 
energia, relaţiile, avantajul. În faţa acestor calcule, mulţi nu pot avea nicio reacţie pentru că ele par 
fanteziste, penibile, făcute împotriva furtunii de afară, adică în momentul cel mai nepotrivit cu 
putinţă. Cine îi judecă pe scorpion folosind această replică înseamnă că nu-i cunoaşte. Ei nu greşesc 
prin visare, ci prin faptul că nu-i fac şi pe ceilalți părtaşi la întregul proces de elaborare. Gândindu- 
se că se protejează, scorpionii se aruncă în luna mai în acţiuni diverse care, doar în aparenţă, nu au 
legătură unele cu altele. 

Debutând într-un mod furtunos, prin opoziţia lui Marte cu Saturn, luna mai le da 
scorpionilor o lecţie lovindu-i în sectorul pe care cred că-l controlează cel mai bine, cel al 
parteneriatelor. Se ştie că administrarea valorilor, fie în mod practic prin meserii de teren, fie 
teoretice prin meserii de birou, constituie îndemnul cel mai mare pentru un scorpion de a face din 
pasiunea sa o meserie. Întregul sau spectru al gândirii se axează pe ideea de administrare şi pentru 
asta el are nevoie de contacte, de relaţii. Şocul şi tensiunea din începutul lunii vine spre ei cu 
argumente prin care vor reuşi din nou să surprindă auditoriul. Vor prelua din sarcinile celorlalți 
pentru că vor considera prea important pentru ei şi lipsit de importantă pentru ceilalţi, ca să-şi poată 
face planuri de viitor şi să şi le şi atingă. 

Da, va fi, ce-i drept, surprinzătoare această ipostază în care patronul ia trafaletul din mâna 
zugravului şi îi face el munca. Deşi cei din afară vor vedea ca un gest de nobleţe, un mod prin care 
scorpionii demonstrează că nu au orgolii prosteşti, că sunt flexibili şi atenţi, în realitate ei se vor 
simţi foarte umiliţi că trebuie să facă asta. Momentul când pe la mijlocul lunii mai Marte va trece 
prin Coada Dragonului este şi semn de pierderi materiale pentru scorpion, de risipă într-un proiect 
care nu are viitor, de deplasare într-o zonă a eşecului şi lamentării. Această ipostază astrologică 
înseamnă pedeapsă, păcatele tinereţii, primejdia orgoliului şi a mândriei. Deşi vor lăsa impresia că 
pot suporta orice, că pot privi în faţă pe cei care îi jignesc ei de fapt primesc cu bucurie adevărul în 
față considerând că în felul acesta câştiga timp. Sunt prea siguri pe succesul lor, prea calculaţi şi 
atacul lor nu este un produs al întâmplării încât, practic gândind, nu au cum să nu aprecieze 
sinceritatea unui opozant, chiar dacă primeşte din partea lui un produs bine elaborat având oul şi 
oţetul drept ingrediente de bază. Viaţa îi loveşte prin conjuncturi pe care nu le pot finaliza acum, 
relaţiile se împuţinează, iar sarcinile profesionale, muncile celorlalţi, le revin lor şi nu este un lucru 
prea plăcut pentru scorpion. 

În felul acesta, ultima parte a lunii mai le oferă acestora informaţii pe care nu şi-ar fi dorit să 
le ştie niciodată, situaţii pe care şi le-ar fi dorit altfel, evenimente care ar fi fost foarte bine dacă nu 
le-ar fi ieşit în cale. Dacă dau dovadă de neglijenţă, scorpionii au parte în această lună de multe 
complicaţii, inclusiv de cele cu substrat sexual, de scandaluri financiare, fiind învinuiți de lucruri pe 
care nu le-au făcut sau oricum nu le-au făcut în mod direct. Aspectul este mai dificil pentru că nu se 
pot aştepta nici la susținere din partea familiei şi tot ceea ce ţine de generozitate are în privinţa lor 
un caracter dificil de apreciat, controlat sau acceptat. 

Iunie 


Luna iunie îi aduce în postura de a se lăsa prea mult acaparaţi de nemulţumirile lunii 
anterioare. Toate gesturile pe care le vor face scorpionii în luna iunie vor fi marcate de nevoia de a 
se separa de sentimentalisme, de emoţii, poate chiar de dragoste şi de a privi întregul context al 
vieţii prin calitatea practică a relaţiilor, prin numărul banilor, gradul de satisfacție pe care îl obţine 
în urma atingerii unui obiectiv. Acum consideră că au găsit soluţia şi că intensitatea afectivă i-a 
ținut pe loc, la fel şi oamenii pe care îi iubesc, de care sunt ataşaţi şi cu care au un schimb afectiv 
important. Acest val al schimbării are pentru ei repercusiuni majore pentru că nu va produce doar o 
separare de sentimentele pe care nu le pot gestiona, ci se va impune şi o modificare în registrul 
personal, fiind preocupaţi de alte sectoare, de alți oameni, de alte tipuri de asocieri şi prin 
intermediul lor, prin intermediul a ceea ce vine spre ei împreună cu aceştia, scorpionii să pară alți 
oameni, complet schimbaţi, siguri pe ei şi deschişi spre nou. Acesta este însă un moment de cotitură 
în existenţa lor pentru că Luna neagră le va trece în casa educaţiei şi moralității şi această forță pe 
care o arata ei acum nu constituie decât ipostaza în care îşi joacă o carte dură, momentul când îşi 
scot asul din mânecă, secunda în care decid că pot face faţa viitorului chiar dacă nu pot să-l 
creioneze aşa precis cum ar dori. 

Ipostaza lunii iunie este din capul locului una dintre cele mai importante de peste an pentru 
scorpioni pentru că acum deciziile îi vizează pe ei, modificările şi aranjamentele le fac în propria 
structură şi, fiind un element al crucii fixe, nu sunt deloc obişnuiţi cu acest lucru, schimbarea oricât 
de natural este afişată, ea trebuie calculată din timp ori să se desfăşoare într-un sector cunoscut. 

Succesul lunii iunie le va lua ochii scorpionilor pentru că pun într-un timp scurt rezultatele 
multor luni de muncă, nu doar a lor, ci şi a celor din jur, nu doar ca produs al gândirii proprii, ci şi 
ca sugestie venită din Jur. Ei îşi vor revendica totul pentru a-şi justifica rolul şi importanţa pe care o 
au în destinul familiei, grupului, instituţiei sau al naţiunii. În realitate, scorpionii au în iunie un fel 
de bilanţ al activităţilor din ultima perioadă şi, îndrăzneţi cum sunt, pot merge cu bilanţul până 
acum 14-15 ani în urmă când a început creşterea lor sau a elementelor pe care le afişează acum ca 
blazoane. 

Perioada 9-26 iunie reprezintă momentul cel mai delicat în care judecata să le fie 
zdruncinată de tentaţii mici spre care îşi îndreaptă necontrolat toată forţa lor. Dacă în acest moment 
sunt speriaţi, au tendinţa de a-şi scoate din adâncurile fiinţei lor toate armele de care sunt în stare, de 
la gesturi, ton, până la relaţii şi intrigi de joasă speţă. Nu au nevoie de provocări acum şi nici nu 
trebuie să răspundă provocărilor pentru că deţin o forţă teribilă pe care nu vor şti cum să o 
folosească fără să-şi distrugă împreună cu adversarul şansa de a se ridica în viitor chiar prin 
intermediul acestuia. 

Căile întunecate al lui Lilith vor fi chiar şi pentru scorpion tenebroase. Succesul acesta îi 
epuizează, îi face să se gândească dacă să mai continue sau nu, de vreme ce au atins punctul cel mai 
sus al progresului şi, ca orice conducător, după o victorie îşi caută bucuria în intimitate, vor fi tentaţi 
să considere că sentimentele pe care le-au ucis pentru carieră, sacrificiile sentimentale pe care le-au 
făcut au nevoie de puţină atenţie. Aceasta va fi o altă greşeală pe care ar putea să o facă pentru că 
sectorul iubirii este restrictiv prin retrogradarea lui Neptun şi pentru că acest mesaj vine de la Lilith, 
orice întoarcere la sentimente mai vechi înseamnă compromis, eşec, rătăcire, suferință. De 
asemenea dragostea în această lună vine împreună cu lecţia umilinţei şi a compasiunii, ceea ce 
constituie pentru scorpioni o mare problemă, una ce ţine de destin. 


Iulie 


Dacă până acum scorpionii au fost siguri că informaţiile lor vor ajunge unde trebuie şi că 
puterea lor de a deschide lumea, de a iniția proiecte îndrăzneţe şi de a şi le menţine au fost 
suficiente, luna iulie vine cu o nouă serie de încercări şi le va pune interdicție pe mesaj, exprimare, 
vorbă. Ca un paradox, această formă de revenire a puterii, de redresare a puterilor, a vitalităţii, a 
confortului, coincide cu opoziţia pe care cel puţin jumătate de lună Soarele şi Pluton o formează. 
Această relație ne vorbeşte de încrederea în sine, despre uşurinţa de a capta atenția unui auditoriu, 

despre sinceritate şi despre moralitate, în speţă despre combaterea acestora la toţi cei din Jur, de 
invocare a unor circumstanţe atenuante la cei care se afla în jurul lor şi care ar putea, prin secretele 
pe care le ştiu despre scorpioni să-i compromită. În privinţa secretelor, dacă ele ţin mai mult de 
natura informaţiilor şi nu se referă la obiecte ascunse prin casă, investiţii despre care nu doresc să se 
afle deocamdată, atunci chiar au de ce să le fie frică. În luna iulie devin vulnerabili în faţa acestora 
şi nu vor putea să facă nimic să oprească un demers tendenţios pentru că un opozant îl poate 
declanşa împotriva sa. Cu toate acestea, vor reuşi să privească totul cu o înţelegere superioară şi unii 
chiar cu înţelepciune comportându-se exemplar în societate şi lamentabil în familie. Acesta va fi 
modul lor de a se proteja, de a se descărca de tensiune, de a se elibera de tot stresul unei vieţi 
sociale trăită la o intensitate pe care nativi din alte zodii nici nu o bănuiesc. 

În a doua parte a lunii le va veni gândul la călătorii, plecare şi nu doar în deplasări 
neprogramate şi în cele pe care şi le-a programat încă din mai, pe vremea când îşi făcea calcule 
pentru viitor şi asta îi va ajuta să se deschidă sufleteşte să-şi poată găsi liniştea prin mobilitate, prin 
expansiune, prin riscuri pe care vor căuta să şi le asume, prin implicare în acţiuni alături de cei pe 
care îi apreciază. 

Nu putem vorbi însă de o lună liniştită, nici de una productivă, ci de una în care 
supraviețuiesc şi ştim că la acest capitol se descurcă foarte bine şi sunt tot timpul dispuşi să arate 
cum au cucerit şi învins lumea, cum au descoperi comoara de pe Calea Victoriei pe unde mii de 
oameni trec zilnic. Această combinaţie de succes şi compromis îi va duce în faţa unor episoade 
încărcate de mister, neobişnuit şi, evident, risc. Riscul este termenul care poate defini această lună şi 
elementul pe care îl vor prefera în toate demersurile pe care ele vor iniția. Riscând, simt că trăiesc, 
simt că viaţa mai are încă să le ofere surprize şi procedând aşa consideră că sunt implicaţi într-un 
proces de construcţie. Unii îşi vor pierde controlul şi de dragul acestor ambiţii prosteşti îşi sacrifica 
prietenii, cei care i-au ajutat şi ca să nu aibă probleme de conştiinţă revin iar şi iar la atitudinea care 
îi caracterizează, aceea prin care doresc să-i pună la punct pe cei care depăşesc rolul ce le-a fost 
atribuit atunci când au fost aleşi. În felul acesta, finalul lunii iulie ni-i aduce pe scorpioni în postura 
de persoane radicale, cele care aleg din start calea durității şi apoi tot ei sunt cei nemulţumiţi că și- 
au tulburat liniştea. Dacă nu-i cunoşti, dacă întâlneşti pentru prima dată un scorpion care se 
desfăşoară şi asta se va întâmpla acum, la final de iulie, ai putea să juri că îi lipseşte ceva fie în sfera 
emoțională, fie în cea mentală, fie în educaţie, fie suferă de un acut deficit de educație. Cei care sunt 
din altă zodie au nevoie de multă răbdare şi energie pentru a jongla între înţelegerea modului lor de 
comportare şi să poată, la momentul potrivit, să-şi păstreze teritoriul pe care scorpionii doresc să-l 
invadeze. 


August 


Luna august ne aduce scorpionii în postura de a invada intimitatea celorlalţi şi asta cu toate 
armele lor, cu tot arsenalul de care sunt în stare. Va fi însă greu să fie opriţi pentru că metodele lor, 
prin cerul acestei luni, vor fi atât de variate şi de puternice încât este suficient să identifice persoana 
care ar putea să le soluţioneze o parte dintre probleme, că vor reuşi să o şi convingă. Vor îndrepta 
spre aceasta o avalanşă de atenţii şi argumente şi combinând cu faptul că regele scorpion, cel care 
nu discută cu oricine, care e bine crescut şi nu bagă în seamă pe nimeni, se coboară şi cere ajutorul. 
Nu doar la oamenii slabi merge această metodă, ci şi la cei puternici dacă persoana care acţionează 
asupra lor este un scorpion. O mare parte din luna cerul dispune de o împrăştiere de planete şi 
folosindu-se de constrângerile socio-profesionale ca de nişte argumente, scorpionii vor transforma 
situaţii banale în oportunităţi şi se vor ridica deasupra celorlalţi. Partea neplăcută este că în această 
lună se va adeveri proverbul care spune că “Lupul își schimbă părul, dar năravul ba!” pentru că în a 
doua parte a lunii august, când acestora li se vor descoperi metodele, li se va vedea o parte din ceea 
ce ascund, calitatea lor de prieten, coleg, superior, şef, colaborator, lider, înţelept va fi lezată 
considerabil. Pentru el nu va conta acest lucru pentru că oricum are experienţa diminuării emoțiilor, 
selectării lor sau uciderii iubirii de dragul unui demers care să poarte steagul libertăţii, al 
confortului, al recunoaşterii meritelor în societate. Va pierde persoana care nu mai este viabilă 

pentru demersul pe care-l derulează şi pentru că ar trebui să ştie cu cine lucrează ar trebuie să fie 
atentă şi prevăzătoare. 

Finalul lunii august aduce un strop de strălucire scorpionilor, nu doar succes. Dacă în 
interiorul lor scorpionii vor vedea clar diferenţa între ceea ce s-a-ntâmplat până pe 28 august şi ceea 
ce va veni spre ei după, cei din afară nu vor reuşi să vadă pe chipul lor decât deliciul succesului, nu 
şi mulțumirea că pentru acelaşi lucru vor munci mai puţin. După 28 august vor fi mai împăcaţi cu 
demersurile, vor dramatiza mai puţin şi se vor arăta mult mai indulgenţi cu cei din familie, cu cei pe 
care îi consideră familie şi care cer o pauză din partea acestora, fiind epuizați de atât de multe 
frământări, de stările proaste, de tensiunea pe care o lansează în jur, ca efect al frământărilor 
existenţiale prin care vor trece tot anul 2013 scorpionii. Acesata este de fapt şi cauza pentru care 
mulţi vor câştiga în demersurile sociale, însă îşi vor slăbi legăturile personale. Vor fi învinuiți că 
aduc acasă problemele de la serviciu, că le adună de pe stradă, de la televizor şi le proiectează pe 
cunoscuţi incomodând sau jignind gratuit. Persoanele mai în vârstă sunt lezate pe corpul fizic, pe 
rezistenţa oaselor, pe glandele cu secreție internă şi aici mult mai afectate vor fi femeile. 


Septembrie 


Făcând o uşoară notă discordantă cu lunile anterioare, septembrie le aduce scorpionilor lupta 
cu imaginaţia, cu puterea sau neputinţa, cu deschiderile pe care le-au dovedit de-a lungul anului şi 
cu rămăşiţele pe care nu le-au putut rezolva în lunile de vară. Acum au de traversat un disconfort 
psihic, o tensiune legată de mesaje contradictorii pe care le primesc din jur, din propriul corp, din 
minte. Somnul este un element important al echilibrului organic şi psihic şi cea mai simplă 
perturbare a acestuia îi duce pe scorpioni în postura de neputincioşi, de oameni încărcaţi prea mult 
de chinuri şi nemulțumiri, de tristeţi, de persoane prea mult ataşate de confort şi în acelaşi timp 
doritori de libertate. Ceea cei va deranja cel mai mult în luna septembrie sunt relațiile deficitare, 
impasul în ceea ce privesc raporturile profesionale, cele maritale, relaţiile intime, schimbul personal 
de valori şi informaţii. Sunt abandonaţi, refuzaţi şi nu neapărat există un motiv obiectiv pentru asta. 

Dacă în prima jumătate a lunii se tem să nu fie abandonaţi, în a doua parte a lunii septembrie 
această teamă de abandon, refuz, nereuşită se transformă în teamă de a nu fi expuşi, de scandal, 
intrigă. Oricât de abili sunt, scorpionii atunci când îşi spun secretele sunt vulnerabili, printre cei mai 
vulnerabili nativi şi nu se pot aduna, nu-şi pot reveni decât când schimba nivelul, mediul, casa, 
cercul de prieteni. Ideea de a coexista cu problema în situaţia în care ea nu are soluţie constituie 
pentru ei un stres foarte mare şi în septembrie scorpionii vor realiza că de-a lungul lui 2013 au 
coexistat cu problema care le va da cea mai mare bătaie de cap. Această problema nu este cea legată 
de devenirea socială, pentru că aici lucrează bine, sunt prea atenţi la detalii de acest fel pentru a nu 
învinge, ci este legată de moralitatea care le valorifică rezultatele muncii. Unii sunt de o moralitate 
îndoielnică, dezordonaţi şi lipsiţi de respectul cuvenit ce trebuie acordat oamenilor, însă nu toţi. 
Vina îi va cuprinde însă pe toţi, indiferent că au greşit sau nu, indiferent că i-au jignit pe cei din jur 
sau nu. Tentaţia de a substitui moralitatea cu filosofia, de a repeta cuvintele altora pentru a crede că 
sunt adevărate, duce scorpionii pentru prima dată în pragul unei crize de identitate. Pentru ei lumea 
va fi atât de mult încărcată de contradicții încât până şi relația cu sine, cu propriul corp, cu propriile 
valori poate fi pusă la îndoială. 

Această îndoială pe care şi-o aplică înseamnă pentru ei întâlnirea cu destinul pentru că se 
opresc dintr-un demers care i-a compromis mult, i-a tulburat atât de puternic şi le-a expus 
intimităţile față de oameni care le-ar putea face rău. În acest moment de gol descoperă că prietenii şi 
familia deţin cele mai importante valorile pentru ei şi îşi vor tempera puţin din atitudinea 
iscoditoare sau dominatoare faţă de ei. În acest moment scorpionii vor părea că simt real şi curat, 
sincer şi profund. Da, acesta este momentul când din adâncul supărării şi suspiciunii ei descoperă 
valorile pe care le-au avut tot timpul alături de ei, dar nu i-au mulţumit. 

Octombrie 


Ceea ce au simţit ei în finalul lunii septembrie constituie un element de referință pentru 
direcțiile spre care vor dori să se îndrepte în următoarele luni ale anului. Scorpionii vor schimba 
imediat macazul şi în octombrie îşi vor încuia în adâncurile fiinţei cele mai simple şi pure trăiri 
tăindu-le celor din jur accesul la elementele personale, cele care-l fac atât de vulnerabil. Bazându-se 
pe ceea ce vine spre ei din planul social vor reuşi să se prezinte ca fiinţe puternice, pentru care nicio 
barieră socială nu poate exista. În prima jumătate a lunii chiar vor fi implicaţi în multiple acţiuni 
care cer mobilitate şi forţa, adâncime în gândire şi viteza de reacţie şi vor reuşi să domine toate 
aceste calităţi cu o uşurinţă foarte mare. Cei care sunt implicaţi în activităţi ezoterice vor fi 
evidențiați prin deschideri speciale, prin faptul că întreaga lor fiinţa le va fi inundată de informaţii şi 
fluxuri astrale care să le permită realizarea unor procedee complexe de manipulare a energiei. Cei 
mai mulţi vor considera că este oportun să-şi adjudece un nou set de realizări sociale, nu pentru că 
le-ar trebui, ci pentru că prin succesul lor le oferă celorlalţi o lecţie. Nu au reuşit să dovedească prin 
moralitate că sunt superiori, dar această societate nu are nevoie de sensibilitate sau puritate. 
Oamenii uită repede şi tocmai pentru că uită repede, iar scorpionii nu, aceştia vor reuşi să ridice 
acum un nou edificiu, să comporte un nou val de realizări de care, ca de multe ori anul acesta, să se 
bucure doar ei. 

În a doua parte a lunii când Junon se va afla din nou în careu cu Axa Dragonului relaţiile le 
vor fi periclitate şi din nou vor înţelege că orice urmă de abuz de putere este sancţionată cu lezarea 
sectorului intim, cu vulnerabilitatea sentimentelor, cu pierderea cuiva drag. Este mai mult decât clar 
că oricât de pasionali sunt Scorpionii, iubirea lor le rămâne, chiar dacă trec decenii peste ea. De 
partea cealaltă, dacă cineva a părăsit un Scorpion, o face pentru foarte mult timp cu teama că umbra 
acestuia îi va fi mereu prezentă în gânduri. Ataşamentul, cel care îi ridică spre mari realizări şi le 
permite să obţină succesul, îi face atât de vulnerabili în sentimente, tulburători, efervescenţi, mereu 
în fierbere şi aproape întotdeauna dispuşi să se compromită, nu pentru că le-ar plăcea sacrificiul, ci 
pentru că dezvoltă de mici fixaţii şi le este uşor să spună “Totul sau nimic”. 

În finalul lunii octombrie ne aduce scorpioni prea atașați de munca lor, de imaginea lor de 
chipul pe care şi-l văd în oglindă, de acumulările de peste an, de interesul lor pentru anumite 
episoade istorice, epoci, curente literare sau artistice, decât de ceea ce este în planul realităţii. 
Acesta este de altfel şi modul prin care un scorpion evadează din suferinţă şi nemulţumire. Lumea 
spre care tinde este cea în care consideră că se descurcă cel mai bine, lumea care nu-l va pune în 
dificultate, care îi completează ceea ce-i lipseşte. Aceasta evadare din planul realităţii constituie 
momentul în care se simt foarte vulnerabili şi se rup de încrâncenare ori de aerul teatral cu care îi 
întâmpină pe toţi şi se aruncă în voia unei construcţii virtuale ştiind că tocmai lipsa ei de vlagă, de 
viaţă, de independență îi garantează securitatea. Un Marte în Fecioară pentru un scorpion înseamnă 
tărie şi slăbiciune adunate în acelaşi vas. Cine se va uita la el va vedea fie roşu, fie albastru, fie 
culorile închise, fie pe cele deschise, dar niciodată pe toate deodată. Vor reuşi să lase din nou 
impresia că sunt fiinţe complexe, capabile să şocheze, să atragă atenţia, să se facă remarcate şi dacă 
preţul va fi mic, atunci aceasta le va plăcea la nebunie. Oricum, ceea ce îi îndeamnă spre exprimare 
sau care îi consumă şi îi pune în postura de a delimita două perioade, două gândiri, două idei, două, 
lumi şi se vor teme pentru că vor fi obligaţi să trăiască în amândouă dintr-odată. 


Noiembrie 


Steliumul din semnul lor le va aduce un noiembrie marcat de amprenta personală, puternic şi 
înălţător, însă doar în aspectele pe care nu le pot valorifica în timp, pe care, odată împlinite, nu le 
mai pot modifica. Saturn şi Capul Dragonului aduc elementului lichid soliditate, deci asistăm la 
transferul scorpionilor într-un alt registru social, într-un alt teritoriu, într-un alt domeniu, poate chiar 
într-o altă ţară şi întregul spectru al vieţii personale pare să treacă din nou printr-o fază, printr-o 
dinamică socială în faţa căreia nu se ştie dacă va mai face faţă. Cu toată puterea la dispoziţie, dar în 
faţa unor evenimente care nu mai pot apoi fi ajustate, care de vreme ce sunt finalizate nu mai pot fi 
ajutate, nu mai pot fi schimbate, scorpionii devin din nou vulnerabili, nesiguri pe ei şi capabili să-şi 

părăsească sectorul în care erau stăpâni pentru că dacă devine rigid, dacă nu mai poate fi modelat şi 
preschimbat în multiple chipuri, ei nu pot locui acolo. 

Luna noiembrie le aduce acestora o strămutare spre alte zone, fără să o facă cu convingerea 
că fac ceva bun, ci cu durerea că au fost smulşi de acolo de unde le plăcea cel mai mult. În sfera 
relaţiilor personale abia acum realizează scorpionii că oricât de atenţi şi prevăzători au fost, au fost 
păcăliți în dragoste de devotamentul celor care le-au suportat pretenţiile şi autoritatea pentru că 
acum aceștia devin stăpâni pe pământul pe care scorpionul îl părăseşte. Nimeni, nici chiar 
scorpionii, nu se aşteaptă la suita de evenimente care îi vor zdruncina în noiembrie şi care le va cere 
ori să plece din acel loc, ori să se adapteze noilor condiţii. 

Sigur, sunt şi scorpioni educați, superiori care pot prin caracterul pozitiv al educaţiei primite 
să se integreze în noul mediu şi să îmbrăţişeze noile vibrații pentru a nu fi înstrăinaţi. Cei inferiori 
vor traversa însă momente delicate ale existenţei lor în care se vor simţi motivaţi să-şi scoată la 
vedere toate armele însă nimic să nu-i mai poată ajuta, ca şi cum sunt singuri împotriva tuturor. 
Faptul că atât Neptun cât şi Chiron au revenit la mersul direct nu îi ajuta decât să vadă mai clar 
situaţia şi prin asta să devină şi mai motivaţi în a acţiona în modul specific. 


Decembrie 


Luna decembrie ni-i aduce pe scorpioni în postura de judecători ai celor pe care îi considera 
neserioşi, trădători sau care nu i-au ajutat în luna anterioară când au avut atât de multă nevoie. 
Sensibil ataşaţi de ideea de dragoste, de sensibilitatea pe care nu au reuşit să o împărtăşească aşa 
cum ar fi vrut, scorpionii se simt constrânşi acum, nu în planul vieţii materiale, ci în sfera 
sentimentală să acţioneze pentru a-şi muta sentimentele spre alţi oameni, spre alte domenii. Abia 
acum înţeleg ce a însemnat că universul lor să se solidifice, abia acum înţeleg ce s-a-ntâmplat de nu 
au mai putut să modifice anturajul, să-l modeleze, să acţioneze asupra sa, abia acum vor căuta să 
integreze refuzul sau respingerea pe care le-au primit în luna anterioară. 

A doua conjuncţie dintre Jupiter şi Luna neagră îi pune pe aceştia în situația de a-şi inventa 
probleme pentru a-şi justifica anumite acţiuni împotriva unor persoane pe care nu le mai vor în 
preajmă. Cei care sunt educați sunt avertizaţi în privinţa calităţii gândurilor, asupra puterii de a 
înţelege defectele celorlalţi şi de a nu acţiona la prima impresie sau la primul gând. Tipul inferior nu 
va ţine cont de nicio recomandare şi se va strecura în zonele cele mai sensibile ale anturajului sau 
individului pentru a obţine în felul acesta garantul succesului. 

Luna decembrie este pentru scorpioni marcată de neputinţa de a-şi ţine în frâu sentimentele, 
pornirile, deşi scorpionii sunt fiinţe calculate şi puternice şi până şi lipsa de controlul este urmărită 
în detaliu, supravegheată pentru a nu se întoarce împotriva lor. Pornind de la stări psihice proaste, 
nemulțumire, până la oameni care se unesc împotriva lor şi care nu fac altceva decât să le aducă în 
fața greşeli pe care scorpionii le-au făcut de-a lungul acestui an şi nu numai, scorpionii vor fi, 
surprinşi că oamenii din jur au fost atât de lucizi cu gesturile lor, că au ştiut atât de bine ce operaţie 
li s-a făcut, cum au fost compromişi şi nu înţeleg de ce acum să li se pună totul pe tavă, să fie 
învinuiți şi de ce nu au spus atunci. Trecerea lui Junon în Peşti aduce acestei tendinţe restricționarea 
sentimentelor faţă de cei cunoscuţi, faţă de cei care se arătă în felul acesta şi deschiderea faţă de cei 
care se abţin, care se arată în continuare indulgenţi, înţelegători, superiori, iertători. În luna 
decembrie scorpionii cel mai mult au nevoie de iertare, înţelegere. Cei superior vor înţelege din 
ceea ce li se întâmplă că au nevoie să înveţe să ierte nu pe cei care se îndreaptă critic acum spre ei, 
ci să ierte acele situaţii care i-au împins anterior să greşească faţă de aceştia. Un moment de 
înţelepciunea pe care ar trebuie să-l ducă la sân toată viaţa, însă nu-i va ţine mai mult de începutul 
lunii martie 2014 când Jupiter, zeul dreptăţii, compromis total de tentaţia de a-şi face dreptate 
singuri, de a impune propria viziune a dreptăţii, revine la mersul direct. 

Aşa după cum se poate observa anul 2013 este pentru scorpioni mai mult periculos decât 
greu. Li se oferă prea multă putere şi înţelegerea vine după ce fapta s-a consumat. Dacă de-a lungul 
anului se vor simţi puternici, poate prea puternici, spre final, când drumurile se închid, îşi vor da 
seama că “ulciorul nu merge de multe ori la apă”. 

SAGETATOR 


Săgetătorul va avea în 2013 momente destul de grele, mult mai grele decât în 2012, pentru 
că guvernatorul lor le va complica relaţiile şi apoi va încerca să tempereze ori să recupereze ceea ce 
a mai rămas din ele. Ori vor căuta înţelegere la cei din Jur, ori vor urmări să se arate înţelegători şi 
puternici, adevăraţi căutători de aur, de comori, de valori puternice şi autentice şi în acest demers 
uriaş, în acest efort 
aproape  supraomenesc 
vor reuşi să-şi facă 
duşmani cât pentru o 
viaţă întreagă. 

Intră în 2013 cu 
accente dramatice, însă în 
căutarea liniştii, cu 
promisiunea că acum, 
mai mult decât a făcut în 
ultimii ai se va îndepărta 
spre reuşită şi succes, 
spre o  adjudecare a 
succesului într-un mod 
amplu, dinamic, poate 
chiar total. Cum reuşeşte 


de fiecare dată 
săgetătorul să se implice 
în acţiuni, să le 


determine, apoi să iasă cu 
zâmbetul pe buze, cum 
de găseşte de fiecare dată 
forţa necesară să se înalțe 
din sus în mai sus, din 
amplu în mai amplu doar 
el poate să ştie. Ceilalţi 
din jurul său vor apela la 
săgetător în 2013 ca la un mare sprijin, ca la o forţă care nu cunoaşte limite şi care se sacrifică 
pentru cei din jur fără să spună că face asta lăsând doar impresia unei acţiuni pe care o face dintr-o 
plăcere şi ca o mare bucurie deopotrivă. Oamenii îi judecă pentru că în expansiunea lor uită să se 
mai oprească, uita să-şi schimbe modul de a găsi şi lumina emoţiilor, pentru că doresc să 
perfecționeze mediul, doresc să impună anturajului etaloane care să-l facă mai puternic, mai bun, 
adică un anturaj demn de el. Dacă tinde spre această afirmare de sine este pentru că expresia 
expansiunii şi țintei iau prin săgetător dimensiuni ameţitoare. Are însă nevoie să fie înţeles tocmai 
de aceea în exprimare sa abstractă săgetătorul va porni de la noţiuni simple, de la iubire, înţelegere, 
curaj, de la deschiderea față de o persoană, de la cultivarea unui talent şi ţine firul întins până când 
se pierde complet în visare. 

În 2013 săgetătorul este unul dintre cele mai vulnerabile semne. Îşi face griji pentru banii 
săi, pentru modul cum este evaluată munca sa, pentru cât de sociabil este şi până unde va merge cu 
această nevoie de a modifica anturajul. Ceea ce vine din partea acestui nativ ustură, doare pentru că 
poate să critice şi să judece lucrurile cu o luciditatea aproape dăunătoare armoniei sau succesului. 
Nu va putea deloc să se abţină din a căuta soluţii la situații imposibile nu pentru că doreşte atât de 
mult să facă tot ceea ce este împotriva sa, ci pentru că acum este confruntat cu situaţii grele, 
apăsătoare, corozive cu care nu s-a mai confruntat niciodată. Sigur, săgetătorul nu va uita niciodată 
de sine, nu se va întrista atât de mult încât cei din jur să spună că a fost învins, dat la o parte ori 

alungat de pe moşie. Chiar şi dacă îşi pune pe el o haine ponosită, expresia, chipul îi este atât de 
nobil şi de senin că nimeni nu-i va vedea găurile din pantofi şi nimeni nu-i va auzi sunetul 
stomacului care nu a mai avut de mult timp ceva de lucru. Poate trăi în nobleţe, în adâncimea 
sufletului şi să se comporte de o manifestare ireproşabilă în toate mediile în care intră. 

Ceea ce va fi în sufletul său în 2013 îi va impresiona puternic pe cei față de care se va 
deschide. Cu Uranus în casa iubirii şi descendenților, Săgetătorul şi în 2012 va urmări să-şi 
marcheze trecerea printr-un semn legat de cele două direcţii, însă tot ceea ce a făcut i-a împovărat 
sufletul pe lângă bucuria pe care i-au adus-o ipostazele noi prin care a trecut. Acest lucru va 
comporta în 2013 o continuare într-un nou episod karmic, într-o nouă desfăşurare a forţei ca şi cum 
din nou săgetătorul şi-o caută cu lumânarea, şi-o face cu mâna sa, însă nu regretă nimic, absolut 
nimic, nici măcar momentele de umilință, durere, ignorare, respingere ori de înfrângere. Pentru el 
viaţa este prin excelenţă o aventură, o deplasare spre noi valori, iar ceea ce Uranus în casa iubirii 
dăruite le aduce, se poate manifesta prin ipostaze de creație, de exprimare, de deschidere a sufletului 
spre zone care îl încântă, până la urmă, mai mult decât îl supără. 

Teama şi eşecul, atunci când îşi dau mâna, îi pot face pe aceştia să-şi disimuleze 
sentimentele. În general îşi păstrează o linie comportamentală de la care nu doresc să se abată, sunt 
mulţumiţi de cum se prezintă şi le place pentru că este domeniul în care se manifestă cel mai bine, 
însă Saturn în casa bolilor cronice aduce în centrul atenţiei afecţiuni mai vechi, le amplifică şi le 
prezintă acum într-o formă nouă nu pentru a chinui sufletul său, ci pentru a-l vindeca. 

Nu se ştie însă câţi 
dintre ei vor alege calea 
vindecării, însă vor fi curioşi 
să exploreze cât mai multe 
aspecte ale acesteia, cât mai 
multe direcţii ale acestei 
forţe pentru care îi vor 
mulțumi divinității, le vor 
mulţumi prietenilor sau celor 
din jur care îi ajută să-şi 
tempereze aceste porniri de 
autodistrugere care îi vor 
consuma în 2013. Saturn în 
casa a  Xll-a aduce 
săgetătorului tendinţa de a-şi 
face rău singuri, de a invoca 
motivul “nu mai pot” cu care 
sunt familiarizați prea bine, 
şi sunt pe punctul de a 
decide greşit, a pune bazele 
unor demersuri sociale care 
să le reducă numărul de 
prieteni şi să-i ducă în 
ipostaza cea mai dureroasă 
pentru un săgetător: 
singurătatea. Un săgetător poate fi solitar, se poate uşor desprinde de turmă pentru că are o vocaţie 
pe care trebuie să şi-o valorifice, însă singurătatea ca element impus are asupra lor un efect de-a 
dreptul periculos. 

Saturn îi va speria mult pe săgetători în 2013 însă, în acelaşi timp, îi va aduce în postura de a 
înţelege rostul pe care îl au pe pământ, cât de buni sunt în ceea ce fac, dacă este utilă o schimbare de 
registru comportamental şi până unde se poate merge cu efortul pe care au promis că-l vor face. 
Săgetătorii care spun că 2012 a fost un an uşor mint şi pentru asta ştiu bine ce justificări au. Tocmai 
de aceea nici nu este important în ce mod îşi fac analiza sau bilanţul lui 2012 pentru că doar în cazul 

lor 2013 vine cu o continuare aproape dureroasă a demersurilor care s-au cristalizat mai mult spre 
finalul anului. 

Va fi un an în care se vor consuma mult pentru familie, pentru copii, pentru afecțiunile lor, 
pentru modul cum se vor pune în valoare şi mai ales pentru situaţii sau idealuri despre care acum, la 
debutul acestui an, nici nu au habar. Nevoia de mai bine sau mai mult a săgetătorului, atât de 
cunoscută de pasionaţii de astrologie, devine în 2013 o căutare a înţelepciunii şi poate chiar o 
descoperirea a ei. Sunt îndemnați să se apropie de mister, de ceea ce stă în spatele lucrurilor, de 
ceea ce este ascuns privirii directe, de la primele raze ale ideii, până la marile descinderi sociale, 
până la misiunile de implementare a mesajelor legate de progresul omului sau dezvoltarea sa ca 
specie, ca societate. 

Îi va veni însă foarte greu să facă toate acestea cu uşurinţă pentru că Saturn îl va pune în faţa 
unor condiţionări atât de complicate încât va ajunge să se îndoiască şi de sinceritatea celui mai bun 
prieten şi de bunele intenţii ale părinţilor ori ale copilului. O combinaţie dintre un suflet rănit de 
pierderea încrederii în sine şi dovezile pe care un anturaj agresiv i le va oferi va genera o aplecare 
asupra muncii, profesiei însă fără satisfacția pe care o avea în trecut. Această stare sufletească va 
deveni un fel de laitmotiv în toate demersurile pe care săgetătorii le vor iniţia, în a opri 
generozitatea cu care se deschid faţă de oameni şi-i încălzesc cu bonomia şi cu puterea lor 
nepământeană de a le susține prin cuvinte simple strălucirea şi calitățile. Sunt încercaţi de 
raporturile cu partenerul de viaţă, cu partenerii de afaceri cu cei care le-au declarat război încă din 
ultimele trei luni ale lui 2012 şi vor suferi, mai ales în prima jumătate a anului, când vor avea 
impresia, chiar şi când nu este aşa, că toți îi trădează, îi resping, îi pun la încercare, le cer bani, să 
muncească mai mult, se folosesc de relațiile şi abilităţile lor de a interacţiona uşor, de a capta atenția 
şi de a impune mediului un alt standard. Deşi par oameni care trec prin uşi, care sunt puternici şi 
nimic nu-i poate afecta, care sunt căliți de viaţă şi siguri pe ei înşişi, dincolo de chipul senin, de 
uşurinţa cu care transmit lumina, limpezimea şi căldura săgetătorii sunt oamenii care se frământă 
din orice lucru mărunt gândindu-se cu grijă că nu cumva acesta să fie elementul care să-i împingă 
spre buza prăpastiei, să-i compromită ori să le dea jos din strălucirea cu care se prezintă atât de bine 
în faţa celorlalți. Cei superficiali consideră că aceasta este disimulare ori chiar prefăcătorie şi, dacă 
se referă la tipul inferior, nu greşesc deloc, aceştia îmbrăcându-se în aceste veşminte ca în “Hainele 
cele noi ale împăratului”, însă tipul superior, aşa cum sunt cei mai mulţi dintre nativi, apelează la 
acest mijloc pentru a se apăra. Doar ei ştiu cât de uşor oscilează de la o extremă la alta, cât de 
simplu susţin un mesaj şi apoi pun la îndoială totul căutând în profunzimea lucrurilor acea esenţă 
care să le dea stabilitate. 

Această latură inocentă, pe care unii o văd ca fiind răsfăţată, este lovită în 2013, este 
condiţionată de reuşita materială, de greutăţile ce vin din plan social şi care nu vor fi deloc puţine, 
de o anume răceală care apare în relaţiile cu membrii familiei şi care, iniţial, se vor face că nu o vor 
vedea. Săgetătorii sunt conştienţi de dinamica şi uşurinţa cu care, în desfăşurarea lor, varsă totul, 
până la ultima picătură şi vor considera că pe undeva destinul le-o plăteşte, că îi pune la colţ pentru 
greşeli pe care doar în această maniera expansivă, le-au făcut. În a doua jumătate a anului vor fi mai 
închişi, vor vorbi mai puţin despre nevoile lor, despre ceea ce-i răneşte şi îi afectează şi vor lăsa 
impresia că au depăşit impasul, însă nu va fi aşa, doar îl vor ascunde mai bine. 

Cele două careuri dintre Uranus şi Pluton pun o mare presiune pe nevoile săgetătorilor, cele 
de hrană, exprimare, dragoste, schimb de valori, creație, descendență. Aşadar, cele două momente 
ale acestui unghi, iunie şi noiembrie, le conduc puterea de a găsi şi acționa pe cai nebănuite, 
punându-i în faţa unor reacţii stranii pe care să le poată corecta numai în raport cu un obiectiv, cu o 
țintă, cu o misiune, cu un plan de măsuri, numai în raport cu finalitatea pe care şi-o stabilesc. Lumea 
ascunsă, cea misterioasă, care ascunde şi bune şi rele, şi calităţi şi defecte, le este acum mai aproape 
ca oricând şi le va impune alegeri majore, decizii care să-i schimbe întregul mod de a vedea şi gândi 
lumea, părerile despre cei din jur, despre apropiaţi pe care şi le vor menţine mult timp de acum 
încolo, poate chiar toată viața. 2013 este un an puternic prin încercările pe care le lansează 
săgetătorilor învăţându-i cum este să supravieţuieşti în condiţii austere cu acelaşi zâmbet cald şi 
lumina pe chip, cu acelaşi set de reguli morale, cu aceeaşi uşurinţă de a lega contacte şi de a susţine 

oamenii şi ideilor lor. Vor descoperi puterea credinţei şi dacă vor refuza să o facă nu le va fi deloc 
simplu şi nici comod, viaţa îi va condiţiona să-și ajusteze emoția şi importanţa ei practică. Începând 
din 2013, săgetătorii nu mai sunt bibelouri de porțelan şi îşi transforma contururile în umbre şi 
devin basoreliefuri sau, mai mult, icoane pe sticlă, vitralii, adică simboluri care vor spune “sunt 
aici” numai atunci când lumina le va fi mai generoasă. Această latură austeră înseamnă şi progres, 
acumulări şi depăşirea unor obstacole care existau, dar nu s-a ivit niciodată şansă de a le înfrunta şi 
depăşi. 


Ianuarie 


În ianuarie săgetătorii primesc semnale că ceva nu le funcţionează cum trebuie şi că prin 
aceste mesaje ar fi mult mai bine să-şi limiteze aspiraţiile şi planurile pe care, imediat ce trec de 
începutul anului, sunt tentaţi să şi le facă. Nu privesc totul cu reticenţă, însă sunt puţin mai rezervaţi 
atunci când primesc sfaturi, când li se spune ce să facă, spre ce să se îndrepte pentru că înţeleg din 
toate acestea că nu mai sunt pe plac celor din jur ori nu mai reuşesc să se ridice la nivelul 
standardelor. Au energie, au dinamism, au putere de argumentare, însă se lovesc de oameni care nu 
pot să urce atât de sus, să se desfăşoare cu atât de multă mobilitate şi îşi vor căuta refugiu în 
activităţi neobişnuite. Se vor îndrepta spre lucrurile vechi, spre proiectele cărora nu au reuşit să le 
acorde până acum suficientă atenţie, spre scrisorile la care nu au răspuns în ultima parte a lui 2012, 
când au fost foarte solicitaţi, să caute printre evenimente supuse unui proces de degradare pentru a 
ridica şi relansa prin focul lor ceea ce se deplasa lent pe o pantă descendentă. 

Prin asta se arată generoşi, calzi, filantropi, atenţi cu cei care sunt în impas şi atunci când 
sunt judecaţi numai prin fapte sunt priviţi ca adevăraţi salvatori. În realitate, ei doresc să-şi 
construiască un nou imperiu, să se desfăşoare într-o zonă neexplorată din care să-şi culeagă roadele 
succesului aşa cum se aşteaptă să le culeagă din actualele colaborări. Dezamăgirile pe care le au din 
colaborările prezente devin un adevărat motor pentru a se ridica deasupra aşteptărilor celorlalţi însă 
consumul este unul foarte mare. 

Ceea ce vine ca un bonus la toate acestea ţine de abilitatea de a se strecura şi de a-şi construi 
un nou traseu existenţial. Pe unii asta îi va duce pe alte meleaguri, în domenii complet noi sau în 
postura de a descoperi că deţin talente de care nu ştiau. Cei mai mulţi vor reuşi să-şi furnizeze doza 
de încredere pe care au pierdut-o în ultimele luni ale anului 2012 şi le va fi suficient. Având această 
bază îşi pot face un plan, îşi pot creiona traseul prin acest an şi vor considera că oricât de dur este 
acest an, oricât de periculos se anunţă pentru ei, vor fi atenţi, vor fi prudenţi şi se vor descurca. Prin 
ceea ce vor face în ianuarie vor fi prudenţi, însă nu vor reuşi să se menţină la această cotă. Ceea ce 
acum constituie model de succes ori ţinta, ceea ce se prezintă ca un element de dinamism şi curaj, 
de-a lungul anului s-ar putea transforma în pietre de moară, în greutăţi. Asta se va întâmpla pentru 
că dezamăgirile pe care le traversează săgetătorul acum, la început de an, se vor disipa şi cei pe care 
sunt supăraţi acum vor reuși să intre din nou în atenţia lor. În felul acesta, li se face o recomandare 
acum, chiar la început de an, de a nu-şi uita prietenii vechi atunci când îşi fac alții noi sau de a nu-i 
lăsa baltă pe cei pe care i-au ajutat cu promisiunea de a-i susţine şi încuraja doar pentru că motivul 
neîmpărtăşit, cel care 1-a motivat să-şi întoarcă privirea spre suferinţa altora, dintr-odată dispare. 

Săgetătorii nu sunt prin definiţie neserioşi, însă gesturile lor din 2013 pot sugera aşa ceva. 
Totuşi, să nu ne grăbim să-i judecăm pentru că ştim cu toţii din alte perioade ale vieţii că trecerea 
lui Saturn în casa a XII-a reprezintă o perioadă plină de complicaţii şi intrigi, de compromisuri şi 
umilinţe care vin să întărească firea omului atunci când îşi propune să-şi transforme viaţa într-un 
edificiu. Spre finalul lunii, guvernatorul lor va reveni la mersul direct şi încet încet vor reintra în 
sferele înalte din care s-au simţit de câteva luni încoace alungaţi. 

Într-o perfectă armonie cu nevoia de redresare semnul de deschidere pe asociere, armonie în 
cuplu îi ajută pe săgetători să nu se mai considere victime ale anturajului, să nu mai caute soluţii 
care să-i aducă în postura de a demonstra în forță ceea ce urmăresc să facă, ci să se destindă, să-şi 
consume timpul liber prin activităţi plăcute, curajoase şi constructive. Totuşi, componenta agresivă 
se păstrează în primele şase luni atât de puternic încât să li se răstălmăcească orice intenţie de a 
restabili armonia în cuplu, dizarmonie care le-a fost pe nedrept atribuită lor în luna anterioară. Orice 

fac nu ies bine, sunt provocaţi şi criticaţi, însă de data aceasta nu le mai pasă, au cuvintele la ei şi 
pentru a se apăra sunt inspirați şi curajoşi. 


Februarie 


Ceea ce aduce luna februarie este un preambul interesant în sectorul sentimental. Aleg să se 
comporte straniu, neobişnuit, aş acum nu au mai făcut-o până acum şi preferă să uite de iubiri 
pătimaşe, să se detaşeze de promisiunile pe care le-au făcut, să evalueze corect, dar în defavoarea 
celor din jur, un personaj inferior, imoral sau indecent mizând pe faptul că au în sfera relaţiilor 
personale de acum tot ceea ce le trebuie, tot ceea ce le este necesar. Deşi nu toţi săgetătorii 
oscilează, nu toţi iubesc cu patimă, unii preferă reversul medaliei — să fie iubiţi cu patimă — 
momentul 12 februarie când Marte şi Chiron sunt în conjuncţie aduce declicul şi imediat după aceea 
vindecare, soluţia, reglarea. Pentru cei care au acces la viaţa intimă a săgetătorilor, la acea parte a 
vieţii pe care, deşi foarte deschişi, nu o împărtăşesc oricui, săgetătorii vor fi mici eroi. Prin asta vor 
demonstra tărie de caracter, îndrăzneală, inventivitate şi adaptabilitate. Dacă li se va opune 
rezistenţă pot fi tulburători de rigizi pentru că nu acceptă că lucrurile să nu fie aşa cum spun ei şi 
reuşesc să fie suficient de flexibili şi abili cu informaţia pentru a convinge şi determina în jur 
anumite reacţii. 

Ceea ce fac săgetătorii în februarie este educativ, constructiv şi înţelept, curajos şi puternic 
şi va avea susținerea astrală directă până în preajma zilei de 18 februarie când Saturn va intra în 
mers retrograd şi când puterea lor de a rezista în faţa pericolelor se va diminua. Obişnuiţi să treacă 
de la o extremă la cealaltă, săgetătorii devin începând cu 18 februarie şi până în 8 iulie victimele 
propriilor dorinţe de a străluci şi a se ridica, de a se încrede în oameni fie din naivitate, fie dintr-o 
acută dorinţă de a trăi bine, comod ori interesant. 

Saturn retrograd în ultima casa a zodiacului poate lărgi gama pericolului făcându-i 
vulnerabili în faţa unor substanţe cu caracter toxic prin conţinut ori prin cantitate, aducând în 
patrimoniul vieţii lor, care din punct de vedere social îşi va păstra aparenţa, o pată neagră întinsă 
până în iulie când se vor elibera de condiţionare, de a nu gândi şi face aşa cum îşi doresc. 

Chiar şi aşa, constrânşi să acţioneze într-un spaţiu îngust, unii chiar constrânşi de patul de 
spital sau alte forme de penitenţa, se simt liberi să gândească, să spere, să-şi îndrepte gândul spre 
țeluri înalte şi puternice, să caute măcar prin această formă imaterială de a se ridica deasupra acestei 
condiţii ingrate. Prin gând acum, la final de februarie, săgetătorii devin puternici şi pentru că ştiu să 
se pună în valoare, că pot să se transforme în mici înţelepţi povestind, împărtăşind, punând la 
dispoziția celorlalți gândurile şi impresiile din călătoriile lor imaginare. Pentru acest lucru sunt 
iubiți şi îndrăgiţi, căutaţi şi puşi să se exprime la intensitatea la care doresc. Pot, în această 
desfăşurare de forţe, să-şi piardă controlul şi să spună prea mult despre sine, prea mult despre fricile 
şi temerile pe care le au chiar dacă, prin asta, calitatea de ghid, profesor, întreprinzător poate fi uşor 
lezată de prejudecățile celorlalţi, încurajate acum într-o direcţie necuviincioasă. Este însă indicat să 
aibă încredere în forța lor, în curajul lor de a se exprima, pune în valoare, de a lăsa o urma nobilă a 
trecerii lor, de a străluci, chiar şi atunci când materialul ori culoarea din care sunt făcuţi nu permite 
aşa ceva. 


Martie 


Martie vine cu frământări în cadrul vieţii de familie. Sunt încurajați să spună prea mult, să 
facă prea multă ordine prin casă, atât de multă încât nevoia de a purifica, de a curăța să îi pună în 
postura de a arunca şi ceea ce este curat şi util. Această acţiune are la baza nevoia săgetătorului de 
spaţiu numai că nu realizează că acum trăieşte într-o lume redusă la dimensiuni prea mici pentru 
nevoile sale. Accentuarea casei a IV-a îi pune pe aceştia în postura de a considera că propria 
familie, cea din care provin, pe care şi-au format-o, reprezintă elementul esenţial şi central al 
vieţiilor. Nu va urmări să caute sensuri adânci ale muncii sale, nu va caută nici măcar să-i schimbe 
imaginea, să o îmbrace în straie de sărbătoare. O va privi cu o luciditate rece şi aceste îndemnuri îi 
vor fi cât se poate de utile îndepărtându-se spre câte un membru al familiei prin putere şi curaj, 

evidenţiindu-le acestora calităţile. Indiferent ce primesc din partea familiei, din partea celor 
apropiaţi, ecoul săgetătorilor, prin faptele lor va fi unul corect, puternic şi constructiv. El le va 
spune celor din familie “Am încredere în tine!” şi va crede în ceea ce spune pentru că fără ei îşi va 
vedea viaţa marcată de constrângeri sociale de nedepăşit, aşa cum i se pare din spaţiul îngust din 
care trăieşte acum. 

Ceea ce va căuta săgetătorul în luna martie va fi mai mult decât un cămin cald şi liniştit. Va 
fi o îndreptare a gândurilor sale spre abisurile fiinţei, spre ceea ce-i conferă o adâncime aparte ca şi 
cum doreşte să se pregătească pentru momentul când va ieşi la rampă şi va străluci din nou. Aceasta 
este lună în care ideile lor devin ţinte, când îşi stabilesc ceea ce vor face pe viitor şi nu aşa cum o 
fac de regulă, ci dispunând de o luciditate remarcabilă. Se consumă mult pentru fiecare conexiune 
pe care o realizează ca şi cum totul în jurul lor trebuie împins cu muncă şi efort. 

Din 12 martie, Marte le intră în această casă a emoţiilor abisale şi frământările vor lua din 
nou amploare şi se vor desfăşura într-un registru al forţelor gândirii care se susțin pe emoţii. 
Planurile pe care şi le vor face săgetătorii acum se vor extinde nu foarte departe în timp, ci luna 
viitoare, începând cu 20 aprilie, când marte le va intra în casa a VI-a, a muncii. 

Faptul că săgetătorii au energie şi determinare nu constituie însă pentru nimeni un secret, 
prin naştere sunt persoane active care se implica în acțiuni până la epuizare, însă este un fapt 
neobişnuit ca acest lucru să pară acum când sunt lucizi în privinţa necesităţilor, dar nu au rezervele 
necesare pentru a se exprima. Îşi vor lua însă energie din dragoste, din iubire, din implicarea în 
asocieri cu substrat afectiv ori din relaţia cu copii. Săgetătorul, copilul răsfăţat al zodiacului, va şti 
să fie copil şi să obțină din această imagine suficientă energie, chiar dacă în adâncimile ființei sale 
rămâne tulburat de lipsuri, de neputinţa sa de a obţine pe loc, pe moment tot ceea ce are nevoie. 
Asta poate duce la o agitaţie care să-i obosească pe cei din jur dacă nu au o activitate, o preocupare, 
o muncă în care să se implice. Trebuie, aşadar, să fie lăsaţi să se mişte, să vorbească, să scrie, să 
deseneze, să cânte, să zugrăvească, să sape, să mute mobila prin casă, să curețe pentru că altfel riscă 
să-şi ducă această energie spre zone întunecate ale fiinţei, spre acea latură pe care şi-o ocultează, şi- 
o ascund şi care este alimentată de teamă, incertitudine ori regret. 

Finalul lunii îi duce pe săgetători în punctul în care să nu mai aibă atât de multă încredere în 
planurile lor, în modul cum au găsit desfăşurarea faptelor. Ceea ce poate însemna careul lui Jupiter, 
lezat de Lilith, cu Chiron, acum iubitor protector al căldurii ce le vine din cămin, aduce suspiciuni şi 
indecizie şi, astfel, posibilitatea de a modifica datele problemei, de a se îndrepta spre alte personaje, 
de a se implica în alte tipuri de activităţi, de a ajusta firul evenimentelor, de a modifica totul. Pentru 
cei din exterior va părea ca o continuare firească a agitaţiei pe care o comporta săgetătorul din 12 
martie. Sunt văzuţi altfel, nu va fi nevoie să se explice, să se justifice, să lămurească şi asta le va 
conveni de minune. 


Aprilie 

O mare parte din energia lunii aprilie îi duce pe săgetători în postura de creatori de valori. 
Reuşesc să evadeze puţin din pionieratul în care se afla din februarie şi se manifestă liber, nu doar 
că spun ceea ce gândesc, asta fac de regulă, dar sunt şi mulţumiţi cu ceea ce rămâne după ei, sunt 
încântați de schimburile pe care le realizează, încântați de strălucirea puterii lor. Având atât de 
multă energie şi implicare, dorinţa de a construi, nu de a modifica, repara, aşa cum s-a-ntâmplat în 
martie, săgetătorii vor reuşi să-şi pună puternic amprenta pe mediu. 

Ceea ce le vine din mediu, ca feedback, îi va pune însă în dificultate atunci când trebuie să 
se împartă între familie şi mediul social nu pentru că nu ar putea (pot să facă asta foarte simplu şi 
elegant), însă acum este nevoie de explicaţii. Şi la explicaţii se pricep săgetătorii, doar că acum ele 
nu vor mai fi atât de uşor de perceput. Aşadar, în aprilie săgetătorii se lovesc de rigiditatea mediului 
ambiant, de un anturaj pe care, culmea, ei l-au educat să fie atât de sigur pe sine, să se încreadă în 
rezultatele muncii sale şi acum va trebui să se confrunte cu beneficiile acestor rezultate. Nu va lăsa 
impresia că este afectat, ci se va degaja de sarcinile de familie, va considera că a făcut destul şi se 
va ocupa de propria imagine, de propria identitate. Din nou asistăm la o deschidere a săgetătorului 
spre elemente noi ca o modalitate de a scăpa de condiţionările pe care le traversează. Din nou 

mediul ambiant nu va şti, nu va înţelege, nu va putea observa ce se ascunde dincolo de 
disponibilitatea acestora. Ceea ce vine spre săgetători în aprilie înseamnă creaţie, înclinația spre a 
obţine reuşita din piatră seacă, de a ridica standardul sau de viaţă prin cultivarea emoţiilor. Vor 
considera că promovarea emoţiilor, eliberarea lor din reguli şi constrângeri înseamnă linişte şi calm, 
înseamnă destindere, destresare. Dacă asta înseamnă doar să iubească şi să nu aştepte ceva în 
schimb, doar să ofere şi să nu urmărească deloc efectul acţiunilor în plan social, tot acest demers 
duce la mulțumire şi creşterea stimei de sine. Este însă greu să iubeşti şi să nu spui, să construieşti şi 
să nu se vadă tocmai de aceea orgoliul săgetătorilor va depăşi puţin limita pe care anturajul în care 
trăiesc o tolerează. 

Din 12 aprilie Pluton va intra în mers retrograd în casa banilor şi vor fi motivaţi să 
investească, să ofere bani cu camăta, să se îndrepte spre ceea ce poate fi valorificat, înmulțit, spre 
ceea ce le poate mări confortul şi puterea de expresie. Din 20 aprilie când Marte le va intra în casă a 
VI-a se vor implica în proiecte care să le aducă un beneficiu material şi care să-i facă să se simtă aşa 
cum cred ei că se simt modelele pe care şi le-au luat ori cei pe care-i admira. 

Chiar dacă sunt uşor criticaţi pentru acţiunile pe care le vor întreprinde în acest final de 
aprilie, săgetătorii îşi cunosc bine interesul, ştiu ce-i pune în valoare şi, nu la modul general, ci 
punctual, acum ştiu cum să facă pentru a valorifica munca lor din primele luni ori pentru a da un 
sens pozitiv frământărilor pe care le-au traversat. Ei ştiu că vremurile acum o cer cu insistenţă şi 
dacă o cer atunci să de-a viaţa proverbului “omul gospodar îşi vadă vara sanie şi iarna căruţă”. 
Activitatea pe care o vor desfăşura acum va fi eficientă şi puternică şi nu va mai conta pentru ei 
dacă vor depune încă puţin efort pe lângă cel care i-a consumat puternic la începutul anului. Văd 
lumina de la capătul tunelului şi asta-i motivează puternic. Este important să-şi tempereze 
entuziasmul şi să lucreze cu metodă şi prudenţă pentru că anturajul nu-i împărtăşeşte entuziasmul, 
iar asta va vedea chiar de la începutul lunii mai. 


Mai 


Luna mai este pentru săgetători un semn că multe dintre planurile lor nu pot merge aşa cum 
le gândesc. Nici nu ştiu care este criteriul de selecţie, care sunt elementele corecte pe care ar trebui 
să le promoveze şi nici nu doresc să se streseze gândindu-se prea mult la ele pentru că din toate 
părțile le vin solicitări şi chiar agresiuni. Opoziția lui Marte cu Saturn împlinită chiar în prima zi a 
lunii pune jar pe foc şi îi duce pe aceştia în postura de a vedea cu ochii lor cum o parte din 
acumulări se dizolvă, dispar, sunt încheiate, cum o parte dintre promisiuni cad şi dacă până acum 
două săptămâni multe erau bune și la locul lor acum o parte dintre ele intră din nou în criză. Nu se 
sperie de criză, nici de oamenii care le susţin, ci de faptul că s-ar putea să nu mai poate inventa, 
crea, construi sau ridica din nou proiectele care acum nu mai merg. Semnalele pe care le primesc 
sunt contradictorii şi pentru că ceea ce primesc nu li se pare sigur şi nici stabil se pun pe muncă, pe 
efort, adună sau reduc drastic din cheltuieli pentru a se menţine în sfera impecabilului, aşa cum le 
place lor cel mai mult. Singura modalitate prin care reuşesc să urce din nou pe podium, să capteze 
atenţia, să-şi consolideze poziţia şi să se bucure de viaţă este dată de ceea ce reuşesc să facă pentru 
familiile lor. Simţul practic le va fi în luna mai dezvoltat cu precădere în această direcție şi chiar se 
vor bucura când copii lor sunt mai frumoși decât ai altora, când învaţa mai bine, când au casă mai 
curată şi mai frumoasă decât casele prin care au trecut. În general săgetătorii sunt elitişti, asta pentru 
că au vocaţia succesului şi le place să se desfăşoare în acest registru cu naturaleţe şi calm. Acum se 
simt obligaţi să acceadă la aceste lucruri, se simt împăcaţi când li se confirmă că deţin ceea ce 
urmăresc să obţină şi paşii aceştia mici, nespecifici lor, îi ajută acum să se menţine acolo unde îşi 
propun. 

În a doua parte a lunii când Marte şi Coada Dragonului se întâlnesc săgetătorii sunt în 
pericol de a-şi pierde locul de muncă, de a avea probleme cu profesia, cu colegii de serviciu, cu 
administrarea rezultatelor muncii lor şi urmărind prea mult să obţină câştigul cu paşi mici risca să 
lanseze în jur semnale false din care să se înţeleagă că sunt materialişti şi că scopul lor în viaţă este 
de a avea banii cu care să cumpere pe toată lumea. În acest moment de slăbiciuni nu este ceva mai 
dur cu care poate fi rănit un săgetător, dar mulți din jurul său, pentru că sunt animați de orgolii, 

invidie, vanitate, obsesia banilor, privesc în chip negativ tot acest progres al săgetătorului 
neînțelegând că de fapt el doreşte să supravieţuiască. 

Până la finalul lunii li se împuţinează prietenii, de fapt rămân în faţă aceiaşi susţinători pe 
care i-au încurajat la începutul anului, pe care şi i-au luat aproape pentru a avea garantul succesului 
ŞI supravieţuirii şi acum sunt lăsaţi baltă. Au însă o şansă, aceea de a nu fi făcut prea multe greşeli 
de la începutul anului şi până acum. Această corectitudine pe care acum săgetătorii o au va pune pe 
anturaj o presiune şi mai mare şi careul Uranul-Pluton îi găseşte pe aceştia în postura de învingători, 
de oameni puternici, capabili să trăiască decent în condiţii grele şi să realizeze compromisuri pe 
care să nu le spună la nimeni, de care să nu ştie nimeni şi pe care, chiar şi vizibile pe alocuri de 
câteva persoane din jur, să nu le poată înţelege nimeni, în afară de el. Pentru că de mic se va pune în 
slujba idealurilor sale, nu a plăcerilor sau a impulsurilor, aşa cum fac celelalte zodii de foc (Leu şi 
Berbec) săgetătorul are abilitatea de a gestiona cu decenţă situaţiile de criză. Oricât de mulţi oameni 
îl vor părăsi, el tot va fi iubit şi înconjurat de prieteni şi dacă nu va fi iubit în simplitate şi naturalete, 
el va şti să-i condiţioneze, să pună o anume presiune morală pe ei încât să le producă anumite 
reacţii. Acest lucru vine dintr-o acută necesitate şi luna mai, prin opoziţia lui Marte cu Saturn cel 
aprig le va deconspira această latură a personalităţii, această trăsătura de caracter şi îi va face 
vulnerabili. Nu vor fi învinşi dacă sunt văzut şi în această ipostaza, însă în mod sigur vor suferi. În 
cazul lor, careul Uranus-Pluton însemna suferința prin deposedare de obiectul bucuriei, succesului 
sau progresului. 


Iunie 


Experiența lunii mai înseamnă mult pentru săgetători, atât de mult încât luna iunie vine cu 
strategii noi, cu surprize, unele chiar neplăcute, atunci când sunt în postura de a-şi valorifica 
rezultatele muncii. Dacă în prima decadă a lunii vor mai avea puţine speranţe că poate nu întreg 
anturajul este cel care îi opreşte din a se manifesta într-un anume fel, ci doar câteva personaje, 
căutând să le identifice, după 9 iunie lucrurile se schimbă considerabil. Îşi vor permite mai multe, în 
sensul că la fel de elegant, de galant, rafinat, de distins, nobil vor spune lucrurile care dor, dar 
rănesc reuşind să se facă remarcaţi şi prin această metoda. Săgetătorii atunci când vor pot fi extrem 
de combativi, dinamici şi curajoşi. Uită de tot şi de toate şi se consuma în actul revendicativ până la 
ultima picătură. Sunt îndemnați să facă acest lucru, să fie demonstrativi, să-şi ceară drepturile 
pentru că din cauza Lunii negre care le trece in casa a VIII-a simt că pierd totul, că le scapă printre 
degete ceea ce apreciau mai mult şi că ajung să fie jigniţi de cei pe care-i iubesc cel mai mult. Au 
însă norocul că pot să-şi flexibilizeze sentimentele, oricât de intense ori pătimaşe sunt şi vor mai 
reuşi încă vreo câţiva ani de acum încolo pentru ca Uranus în casa iubirii dăruite (casa a V-a) le 
aduce inspiraţia în a lucra cu oamenii, cu sentimentele lor, în a le oferi ceea ce au nevoie la 
momentul potrivit, ceea ce le este necesar, ceea ce îi va face să fie simpatici, plăcuţi, utili, îndrăgiţi. 

Luna iunie aduce însă săgetătorilor un început straniu, prin accentuarea caselor de finalitate. 
Meditează la esenţa lucrurilor, la rostul muncii, a efortului, a consumului şi vor căuta să înţeleagă ce 
se află dincolo de ele. Cei care sunt angrenaţi în procese de evoluţie spirituală vor simţi un acut 
îndemn de a se retrage, de a-şi aminti care le este rostul pe pământ, cât de adânc trebuie să-şi caute 
lumina interioară şi câte alte sacrificii va mai fi nevoie să facă pentru asta. Ceea ce vine împreună 
cu iunie pentru săgetători este dureros, aşa cum s-a-ntâmplat cu lunile anterioare, însă în alt mod. Se 
va simţi ca pe cumpăna dintre lumi, dintre ere, dintre două perioade ale vieţii şi îndemnul este acela 
de a merge pe amândouă drumuri deodată. Toate aceste evenimente din planul social nu vor face 
decât să-l motiveze să-şi caute liniştea din ce în ce mai mult în locuri retrase. Locurile încărcate de 
mister îi atrag, locurile unde se practică meditaţia, rugăciunea, unde oamenii îşi petrec mult timp 
pentru a se reculege îi atrag şi simt nevoia să la viziteze, să le simtă vibrația, să şi le ia în minte 
acasă, acolo unde trebuie să se producă vindecarea lor. 

Pornind de la un simplu gând, o nevoie de ostilitate, o curiozitate față de mister şi 
profunzime, săgetătorii pot acum să o pornească pe un alt drum, pot să se întoarcă spre alte domenii, 
să-şi facă studii în alte sectoare, să se schimbe specializarea sau chiar să se îndrepte spre o altă 
profesie. O fac nu pentru că se simt învinşi în felul de a fi şi acţiona până acum, ci pentru că viaţa 

intră acum pentru ei pe un alt făgaş. Simt că dacă nu se focalizează pe un singur domeniu, pierd şi, 
exaltarea lui Jupiter, guvernatorul lor, în Rac, le va aduce succes prin concentrare, prin focalizarea 
puterii de a dori, urmări scopul şi acţiona pe o singură direcţie. 

Până la această decizie vom mai vedea săgetători naivi care încă vor mai crede în bunătatea 
celor din jur, doar prin ceea ce arata la un moment dat. Nu se ştie cât vor mai trebui să primească 
din jur semnale negative aceşti oameni pentru a înţelege că lumea îi vede altfel, însă cel puţin din 
punct de vedere astral vor mai avea o răbufnire acum. Aceştia vor fi însă şi cei mai expuşi 
devitalizării, tulburărilor de somn, durerilor de stomac, crizelor bila ori stărilor psihice negative. 

Finalul lunii îi va găsi pe săgetători decişi pe ce drum să o ia, chiar dacă din când în când se 
mai frământă gândindu-se dacă au făcut bine sau nu. Se mobilizează însă prin faptul că noile decizii 
le pot aduce o mai bună stabilitate şi prin faptul că se asociază cu oameni care să le dea mai multă 
încredere. Fără că anturajul să decidă asta, ajung să considere că a sosit momentul să primească şi ei 
ceva din partea celorlalți, să fie şi ei susținuți, ajutaţi, încurajați, protejaţi. Probabil că din marea de 
oameni cu care se înconjoară săgetătorii vor reuşi să se lipească de câţiva care prin calitatea morală 
să se ridice deasupra celorlalți, însă cei mai mulţi vor reuşi să dezamăgească prin alte mijloace, cu 
alte proceduri şi poate în alte moduri, aşa cum săgetătorii se aşteaptă cel mai puţin. 


Iulie 


Luna iulie le aduce săgetătorilor puţin mai multă efervescenţă însă în proiectele noi, în ceea 
ce vine spre ei pentru prima dată, în ceea ce îi tentează cu succesul imediat. Componenta mister se 
va menţine însă şi în această luna, ca şi cum o mână a lui Dumnezeu doreşte să-i protejeze, să-i 
apere să-i ţină departe de ceea ce înseamnă adevăratul caracter negativ al perioadei. Faptul că 
muncesc mai mult, că se preocupă mai mult de noutatea pe care au ales-o anterior nu îi va mulțumi. 

Ceea ce este spectaculos vine din revenirea lui Saturn la mersul direct, chiar din 8 iulie, ceea 
ce le aduce o mai multă libertate de mişcare, o deschidere spre a înţelege mai uşor oamenii, dar mai 
ales o anume înţelepciune a momentului, care îi va aduce din nou în centrul atenţiei. Judecând mai 
limpede, fără îngrădirile suplimentare, generate de situaţii negative mai vechi care şi-au pus 
amprenta pe ceea ce se întâmplă cu săgetătorii, acum cercetarea, prospectarea pieţei, identificarea 
celor mai bune soluţii sunt realizate foarte uşor, cu o mai mare eficienţă. În continuare nu se pot 
baza pe susţinerea anturajului, pe cei din jur, cel puţin nu pe toţi, însă având din nou cuvintele la ei, 
săgetătorii se descurcă de minune în mediul social căutând să realizeze o fuziune între ceea ce vine 
din jur şi ceea ce fac de unii singuri. Bucuria de a fi din nou cu mintea întreagă, de a nu mai fi în 
întârziere cu termenele, de a nu mai fi atât de obosiţi psihic sau fizic, uita că absenţa acestora nu 
constituie condiţia esenţială reuşitei. În această Lună Soarele şi Pluton trec printr-o opoziţie şi le 
aduce acestora efort, conflict cu sine, cu familia, cu asociaţii, cu statul, cu furnizorii din cauza 
banilor, a promisiunilor pe care nu şi le-au onorat. Nu au făcut greşeli în mod intenţionat, doar că 
acum în iulie cedează pentru că sunt prea solicitați. Primul efect al stresului la săgetători este 
uitarea. Nu-şi amintesc unde şi-au pus pantofii, unde le sunt cheile de la apartament, unde şi-au 
parcat maşina ş.a.m.d., adică uită lucruri simple pentru a se desprinde de tensiune. După 13 iulie 
când Marte le va intra în casă a VIII-a dorinţele lor vor fi selectate de ei şi, de asemenea, mijloacele 
de destresare. În felul acesta, dacă uită lucruri importante până pe 13 iulie este de înţeles, însă după 
această dată motivul pentru care uită este altul. Ceea ce vor uita va produce efecte în cascadă şi prin 
pierderea altora, prin ghinioanele pe care săgetătorii le produc celorlalți se ajunge într-un impas în 
care aceştia sunt din nou învinuiți să nu-şi vadă de treabă şi că urmăresc reuşita cu orice preţ. 
Revenind din mersul retrograd Saturn se va întâlni din nou cu Neptun ceea ce le va aduce curajul de 
a simţi altfel, de a înţelege sensurile ascunse ale evenimentelor şi de a se echilibra prin ideile 
proprii, de a atinge valorile de mijloc prin efort propriu, nu doar printr-o modelare ori o susţinere 
venită din jur. De altfel, sunt motivaţi să nu se încreadă prea mult în ceea ce vine din jur pentru că 
în această luna oamenii li se par prea misterioşi, prea ascunși prin asta chiar periculoşi. 

Cu toate acestea săgetătorii rămân prietenoşi, deschişi şi nobili în raport cu ceilalţi şi doar ei 
ştiu ce efort fac pentru asta. Îşi încarcă însă bateriile urmărind desfăşurarea fenomenului social, 
preocupându-se de mondenităţi, de aspectele ascunse ale vieților acestora şi orice element comun pe 

care îl găsesc între acestea şi ei le da încredere “Uite, nu numai mie mi se întâmplă!”. Deşi le place 
să fie în centrul atenţiei, chiar reuşesc să facă asta foarte uşor, săgetătorii nu se cred stindarde şi nici 
exemple demne de urmat aşa cum sunt celelalte două semne de foc Berbec şi Leu, deşi au multe 
calităţi care, prin însuşire, ar face societatea în care trăim mai bună şi mai luminoasă. Aşadar, atunci 
când îşi văd suferinţa alinată doar prin raportarea la fenomenul monden îşi evidenţiază latura 
superficială, gândind ca un copil care raportează totul la etalonul principal, mamă, tată, bunicul, 
doamna de la grădi”, profesorul. 

Prin acestea, finalul lunii îi va răvăşi mai mult decât se aşteaptă pentru că aceste suspiciuni 
pe care le au la adresa lor, pe care le ascund cu mare grijă cresc şi din mici temeri devin 
evenimente, din intuiții, inspiraţii, anticipări, devin realitate. Raportul de forțe nu-i ajută pe 
săgetători şi nici nu este bine să apeleze la un ajutor din jur şi să se aşeze într-un loc sigur, pe care 
să-şi impună să-l vadă sigur, să-l simtă şi să-l privească aşa cum privea în primăvară lucrurile sau 
oamenii şi să aştepte să treacă furtuna. Deviindu-şi gândurile spre exemplele din societate se expun 
exemplelor de viaţă, finalităţilor pe care acestea le-au adoptat care, acum, în acest prezent complicat 
al săgetătorilor, nu se pot aplica. 


August 


Luna august se va desfăşura în acelaşi registru şi cu aceleaşi implicaţii în dimensiunea 
personală pe care săgetătorii nu le pot finaliza conform exemplelor pe care le urmăresc din 
societate. Sunt însă mai puternici, mai nervoşi, mai incisiv, îşi ies din fire mai des şi se îngrijorează 
pentru că natura lor este una bună, corectă, care arde pentru a răspândi lumină, nu pentru a pârjoli 
lemnele ori hârtiile care s-au aprins. Înţeleg totuşi că multe dintre cele care le vin sunt puternice şi 
țin de o anume direcţia a destinului. Se consumă şi ştiu că o fac pentru un scop nobil, se agită şi 
urmăresc să-şi valorifice tot ceea ce este mai bun şi corect din existenţa lor, însă sunt conştienţi că 
nu vor reuşi să-şi pună în aplicare cam tot ceea ce gândesc. Nereuşind să se separe de exemplele pe 
care şi le-au adoptat în iulie, de reperele atribuite unor persoane sau unor evenimente care s-au 
consumat în existenţa celorlalți, săgetătorii sunt constrânşi de viaţă să renunţe la ceva. Unii 
traversează ipostaze de dizarmonie, de pierdere a sănătăţii, de afectare a unui organ slăbit în prima 
jumătate a anului prin consum intensiv repetat, alții îşi vor pierde obiecte preţioase sau prieteni. Cei 
sensibili intuiesc de dinainte de a se întâmpla că urmează să se consume un eveniment marcant, că 
sunt în faţa unor încercări mari şi vor încerca să contracareze cumva. Cu marcajul pe Rac, nu este 
exclus ca un Rac să participe la această ipostază, un Capricorn, zodii cu care săgetătorii nu au 
compatibilităţi naturale, ci doar construite, educate, sau un geamăn rătăcit în derivă prin marea de 
oameni în căutarea succesului pe care să-l arunce pe o nebunie de o noapte. 

August este pentru săgetători o lună complicată, în care pierd şi ceva se va pune la loc, însă 
nici într-un caz ceva asemănător ori la fel de dinamic şi de puternic aşa cum au avut parte de-a 
lungul acestui an. 

Dacă există o parte bună, atunci ea va veni din faptul că evenimentele nu apar din mister 
total. Unda ascunsă pe care o au va rezona cu puterea de anticipație şi intuiţia săgetătorilor, cu 
rafinamentul lor de a înţelege şi descurca iţele evenimentelor sociale în aşa fel încât cei care dispun 
de o mare forţă a spiritului, care şi-au conservat din putere până acum, care şi-au impus să-şi mai 
păstreze ceva, vor reuşi să se apere şi să se ridice învingători din această încercare a vieții. Bărbaţii 
sunt mult mai afectaţi decât femeile pentru că, prin traversarea lui Marte prin Rac, rămân fără luciu, 
fără strălucirea aceea fierbinte pe care o au bărbaţii din săgetător care-i face uşor de remarcat şi de 
îndrăgit. Fiind mult mai conştienţi de veleitățile lor vor fi şi primii care vor simţi că le lipseşte ceva, 
că nu mai sunt în formă şi nefiind în formă devin vulnerabili. 

Finalul lunii august chiar dacă îi ajută pe săgetători să evadeze, să se desprinde de ceea ce-i 
apasă cel mai mult, vor constata problema din societate, cele intime, care 1-au invadat în luna august 
îşi pun acceptul pe modul cum văd relaţiile şi cum şi le evaluează. În general, săgetătorii sunt 
constanţi în relaţiile lor, prieteni fideli şi atenţi care nu-şi expun prietenii la instabilitățile pe care 
uneori prea des le parcurg. Acum însă lucrurile sunt altfel, se vor desfăşura, se vor exprima într-un 
registru aprig şi cei din jur se vor minuna de intensitatea fierbinţelii pe care săgetătorii o ţin în 

interior, pe care o adună şi nu o lasă să iasă spre exterior din cuptorul care sunt. Asta înseamnă lipsa 
de control, nu doar în gesturi sau în tonul vocii şi dacă reuşesc să depăşească această falsă putere, 
falsă destresare îşi vor păstra relaţiile intacte. 


Septembrie 


Luna septembrie este o lună de bilanţ pentru săgetători în care îşi vor consuma înțelegerile şi 
deschiderile pe evenimente care nu mai sunt de o maximă importanţă. Aceste cozi ce apar din ceea 
ce s-a consumat în luna anterioară, îi pun în dificultate şi vin să le sugereze că în realitate ele sunt 
desfăşurate într-un registru mult mai complicat, că ascund evenimente pe care aceştia atunci când s- 
au consumat nu le-au putut observa perfect. În realitate, sunt suspicioşi în mod gratuit şi ca urmare a 
spaimei pe care au tras-o în august, însă evenimentele lui septembrie dacă se intensifică vor fi aşa 
doar pentru că săgetătorii nu mai reuşesc să-şi pună frâu la gânduri şi nici la emoţii. 

Ipostaza în care Marte şi Axa Dragonului se afla în careu înseamnă dorințe împotriva 
armoniei, împotriva a ceea ce înseamnă interes personal, succes personal, forţa personală, dinamică. 
Îşi amintesc de tot ceea ce nu a fost în regulă peste an şi nu se pot detașa de aceste gânduri, nu se 
pot desprinde de ceea ce îi face să sufere mai ales că acum nici nu mai pot fi obiectivi cu 
evenimentele care vin spre ei. 

În mijlocul lunii putem să vorbim despre acte de eroism din partea săgetătorilor, însă ei nu 
sunt conştienţi că participă la aşa ceva, ei văd în faţă o himeră şi ceea ce distrug se dovedeşte a fi un 
obstacol foarte important dincolo de care viaţa lor poate fi, cel puţin în luna următoare puţin mai 
liniştită în privinţa evenimentelor, nu a stărilor sufleteşti. Dacă anterior problemele de natură 
medicală le-au marcat existenţa acum dau peste un medicament miraculos, aud în jur această 
informaţie care este formulată diferit față de ceea ce înţelesesera, dar ceea ce înţeleg ei acum îi ajută 
mult în a se coordona şi se desfăşura în direcția adecvată. Sunt puternici atunci când sunt siguri pe 
demers şi această confuzie îi ajută să depăşească etape. Dacă o constrângere de ordin social a 
însemnat obstacolul anterior, aşa cum tema natală îi poate spune, săgetătorul se va înşela drastic în 
privinţa oamenilor. Pe cei buni îi va vedea răi şi invers și se va lua atitudine. În realitate, ei se vor 
proteja de ceea ce nu cunosc, de ceea ce nu văd în plan real, de ceea ce încă nu s-a manifestat. 

În faţa acestor manifestări mulţi vor spune că săgetătorii sunt profetici că reuşesc să iasă din 
încurcături fără semne evidente, uneori cu o rapiditate impresionantă. Acesta este unul din 
mecanismele care îi curtează pe săgetători şi care acum se va îndrepta faţă de alte mecanisme, la fel 
de neobişnuite care îi ajută să se menţină ca florile frumoase, care îşi păstrează culoarea şi 
prospeţimea chiar şi când sunt tăiate şi puse în vază. 

Revenirea lui Pluton şi a lui Junon la mersul direct se suprapune peste indicaţia prezentată 
mai sus, cea a conjuncţiei lui Saturn cu capul Dragonului. În mintea lor aceste ieşiri din ritm, aceste 
direcţii pe care le împlinesc, aceste manifestări în afară registrului cunoscut, constituie şi cauza 
pentru care anumite probleme se mai domolesc. Nu se domolesc pentru că aşa le era scris, însă 
mulțumirea săgetătorilor în faţa acestora va fi destul de mare. Se vor da persoane puternice, care 
reuşesc să găsească soluţii în situaţii extreme, se simt protejate de Dumnezeu, de destin, ajutate în 
momente speciale, însă nu reuşesc să vadă că lumina lor, sufletul lor a chemat ajutorul şi ei au ştiut 
să-l folosească. În plan sufletesc, în paralel cu aceste evenimente complicate, se va desfăşura o serie 
întreagă de evenimente complicate, însă fiind practici de felul lor se vor bucura mai mult de ceea ce 
s-a rezolvat, liniştit, menţinut, decât de faptul că sunt mulţumiţi şi împăcaţi cu sine. 


Octombrie 


Luna octombrie aduce în prima jumătate a sa evenimente puternice şi în acelaşi timp 
motivații spre a merge mai departe, spre a se menţine deasupra a ceea ce s-a-ntâmplat în august. Fac 
un inventar al relaţiilor care sunt altfel decât erau la începutul anului şi nu se vor preocupa prea mult 
de asta, de vreme ce vindecarea corpului fizic, al corpului social, adică a întregului spectru de 
manifestări publice, profesie, abilităţi, este tot ceea ce le trebuia. Privesc în viitor, poate prea mult şi 
nu se pregătesc deloc pentru a doua jumătate a lunii octombrie când o serie de stări sufleteşti, de 

suspiciuni, îndoieli, dileme le revin în minte. Acum, în prima jumătate a lunii, se desfăşoară într-un 
spectru al plăcerilor şi succesului, fiind siguri pe ei şi suficient de motivaţi pentru a scoate din 
lumea ascunsă, acele abilităţi pe care folosindu-le să le asigura un trai decent, o mai stabilă imagine 
publică, o mai mare putere de exprimare. 

Trecerea lui Marte în casă a X-a, în Fecioară, le aduce săgetătorilor ambiţii prea mari şi îi 
face să uite că omul este muritor, că succesul vine şi pleacă, să strălucirea se menţine cu efort intens 
şi compromisuri. Această formă de uitare stranie care s-a manifestat şi în luna iulie îi învăluie, îi 
cuprinde şi săgetătorii care îşi bazează meseria lor pe memorie vor fi slăbiți, debusolaţi, îngrijoraţi 
de condiţia lor şi vor căuta să-şi compenseze acest neajuns prin pilule, prin adjuvante. 

Asta înseamnă că-şi ies din stare, că încet, încet revin cu picioarele pe pământ, că nu mai 
sunt aşa cum se cred şi viaţa îi pune nu doar în faţa calităţilor, ci şi faţa defectelor, acelea care îi fac 
să oscileze atât de mult de la o extremă la alta şi care îi fac atât de complicaţi, iar pe unii instabili. 
Un săgetător este uşor de înţeles dacă îi dai voi să fie mobili, dinamic, în timp ce tu eşti complet 
static şi-l laşi să spună ori să facă tot ceea ce şi-a propus. Până când nu va vărsa ocaua săgetătorul 
nu se opreşte şi cei care nu înţeleg acest detaliu absolut esenţial din viaţa lui intra imediat în conflict 
cu el pentru că dacă va încerca să se mişte ca el va constata că săgetătorul este mai bun decât el, 
dacă va încerca să-l coordoneze va vedea că săgetătorul nu ascultă de nimeni, iar dacă îl va ignora 
va pleca de lângă el cu senzaţia că a pierdut un spectacol de zile mari. Săgetătorii sunt o adevărată 
figură a zodiacului pe care dacă te străduieşti să-i înţelegi îi iubeşti instantaneu, îi apreciezi şi când 
în viteza rotației lor te mai lovesc le poţi trece cu vederea uşor acest lucru, iar ei te vor ajuta să-i 
ierți fiind bonomi şi deschizi dialogului. Acest final de octombrie săgetătorii au nevoie să fie 
înţeleşi aşa cum sunt, să nu fie judecaţi altfel decât sunt judecaţi oamenii în general, să fie apreciaţi 
pentru nivelul expresivităţii şi să nu fie puşi în acelaşi vas cu alţii pentru că munca lor este diferită, 
unică, originală, diversificată care motivează spre performanţă, spre autodepăşire. “E simplu. Nu 
ştiu cum fac, dar îmi iese!” vor spune şi nu pentru că nu sunt conştienţi, ci pentru că pot să combina 
natura inferioară a omului, cu idealurile înalte, cu înţelesuri înalte aşa cum alt semn zodiacal nu 
poate. Nu va putea spune în cuvinte ce se întâmplă pentru că este foarte complex ca teorie, dar ca 
practică e simplu. El este exemplul viu. 

Problemele nu li se termină cu acest final de octombrie, dar în mod sigur se va lipi cu 
căldură de cei care îl vor înţelege, care îi vor arăta că ştiu cum se manifestă el şi care îi sunt 
calitățile pe care încearcă atât de mult să le cultive. Dinamica spirituală a vieţii îşi are rădăcina în 
vibrația scorpionului, ca societate, şi se îndreaptă spre această trăsătură a săgetătorului — cultivarea 
calităţilor, separarea calităților şi hrănirea acestora în absenţa defectelor, prin inspiraţie, intuiţie 
poate chiar prin channelling. 


Noiembrie 


Luna noiembrie nu vine nici aceasta cu veşti bune. Multe evenimente nu se vor consuma 
acum, ele se declanşează în registru în care activează şi tind să-i ducă pe săgetători în zona unde 
puterile lor să slăbească, să fie diminuate ori să nu se manifeste aşa cum doresc ei. Îşi pierd 
optimismul, expresivitatea, nu mai au la ei cuvintele şi realizează că pentru orice va trebui să fac un 
mare efort. Inteligenţi cum sunt din fire vor face imediat comparaţia cu perioada similară a anului 
2012 şi nu vor greşi că multe dintre evenimente se vor desfăşura după acelaşi şablon ca şi atunci, 
doar dorinţele le vor fi direcționate altfel. Spre deosebire de perioada la care fac trimitere acum, ştiu 
care sunt pericolele, au o vastă experienţă a aceea ce a însemnat anului 2013 şi se vor conduce după 
ceea ce au învăţat. Nu se vor jena deloc să întrebe, să se consulte, să invoce ajutorul de la cei pe 
care îi apreciază, rămaşi puţini de altfel după atâtea încercări. 

În noiembrie Jupiter le intră în mers retrograd prin casă a VIII-a şi vor fi tentaţi să-și 
coordoneze gândurile spre acumulări materiale, spre un gen de judecată care, oricât de înaltă şi 
eleganta ar fi, se termină cu un element de factură materialistă, că există sau nu, că poate fi obținut 
sau nu. Toate acestea duc spre o anume tristeţe, spre o apăsare, pentru că oscilaţia acesta nu este 
ceea ce poate suporta săgetătorul chiar dacă el se ştie cât de plăcut îi este balansul, cât de mult îl 
reglează. Va trece prin momente de criză în noiembrie, dar fără să provoace aceleaşi crize celor din 
jur. Este, aşadar, nevoie de puţin mai multă răbdare decât până acum, mai multă atenţie. Pentru că 

intervine Saturn din schema şi nu oricum, ci alături de o aglomerare de pe Scorpion, săgetătorii pot 
avea şi ei, la rândul lor, reacţii pe care să nu le poată anticipa şi pe care apoi să nu le mai poată 
controla. Este clar că dacă un săgetător reacționează brusc şi impulsiv o face atunci când se afla în 
faţa unei nedreptăţi. Are în codul genetic astral această genă a nedreptăţii şi de aceea caută să 
reacționeze atât de intens şi puternic. Cei care înţeleg acest aspect al personalităţii lor îşi vor 
îndrepta comportamentul în direcția în care să nu-l provoace pe această latură, pentru că odată 
provocat până nu varsă ocaua nu se opreşte şi, judecând după câtă nedreptate va înghiţi în 2013, va 
avea ce să spună. 

Finalul lunii noiembrie vine spre săgetători cu propuneri interesante. Sunt avansați, 
încurajați să se exprime, daţi ca exemplu de supravieţuire, de soluţionare elegantă a problemelor. 
Este un moment puternic pentru săgetători pentru că se vor mobiliza să se facă remarcaţi şi să-şi 
ofere sprijinul în domenii legate de consiliere, medierea conflictelor, acte de caritate, terapii. Vor fi 
însă tentaţi să abordeze problemele prea mult după ceea ce au învăţat în 2013 şi nu după întreaga lor 
experienţă. Ideal ar fi să integreze experienţa bogată a lui 2013 în cadrul general al cunoştinţelor pe 
care le deţin, oricât de bogat este fondul de acum. 


Decembrie 


Luna decembrie va fi şi pentru săgetători încărcată de o notă tragică, dinamică, periculoasă. 
Jupiter se va întâlni din nou cu Lilith în Rac şi din nou săgetătorii vor fi acuzaţi de disimulare, de 
rea intenţie, de faptul că pentru interesul lor fac prea uşor compromisuri. Marte îşi va încheia în 
prima decadă a lunii tranzitul său prin Fecioară şi trecând în casa prietenilor le va încinge puţin 
atmosfera, îndemnându-i spre excese, folosirea necuviincioasă a informaţiilor, adică de a-şi depăşi 
puţin cadrul vieţii obişnuite. Vor visa la acel câştig pe care îl pot adjudeca fără să muncească şi 
învăluit în această tentaţie vor face greşeli faţă de persoanele importante, supuse. Ştiu însă foarte 
bine să prezinte situaţia în favoarea lor, să câştige într-o confruntare şi tocmai de aceea luna 
decembrie le va fi diferită de celelalte pentru că se vor comporta ca şi cum acele bariere care le-au 
complicat atât de mult viaţa nu mai există, s-au dizolvat, s-au topit, s-au încurajat, iar ei au învăţat 
tot ceea ce trebuia să înveţe. Atâta doar că acum nu pot demonstra că au învăţat ceva, nu au nici 
energia necesară, nici informaţiile nu le sunt cum vor ei şi nici nu doresc să le abordeze aşa cum ar 
fi corect în raport cu ceilalţi pe motiv că s-au săturat să tot ţină cont de ei. În decembrie săgetătorii 
vor considera că toate problemele le vin în raport cu ceilalţi, din cauza lor şi detaşându-se de această 
componentă rezolvă problema. 

În mare parte se înşeală, însă nu-i chip să le spună cineva aşa ceva pentru că simţul dreptăţii 
îi va folosi drept armă redutabilă, chiar dacă nu vor mai face diferenţa între dreptatea subiectivă şi 
cea obiectivă. Astfel, luna decembrie va fi pentru ei o lună a conflictelor pe care le provoacă din 
naivitate, din ignoranță ori dintr-o neglijenţă nespecifică lor. În felul acesta, finalul lunii îi găseşte 
într-o tensiune de-a dreptul revendicativă. Nu vor ţine însă prea mult cont de recomandările care vin 
din Jur şi nici nu se vor corecta singuri, ci se vor desfăşura la noroc, după cum le aste adâncul 
sufletului, scoțând de acolo ceea ce au depozitat cu atât de multă putere şi atenţie. 

Această atitudine se va întinde şi asupra anului 2014 şi argumente în favoarea ei vor găsi 
până la începutul lui martie 2014 când Jupiter va ieşi din mersul retrograd. Ştiind cât de înţelepţi şi 
abili au fost tot anul 2013, această manifestare a lor în finalul lui 2013 şi începutul lui 2014 îi pune 
pe cei din jur în dificultate referitor la moralitatea săgetătorilor că s-au străduit să fie corecţi şi 
luminoşi pentru a ascunde ceea ce acum arată. Nu, nu este aşa. Ceea ce se întâmplă în luna 
decembrie nu anulează deloc experienţa întregului an, însă nici corect nu este, adică vedem ambele 
laturi ale personalităţii lor desfăşurate la aceeaşi intensitate şi cine are minte să judece ori inimă să 
ierte nu le va încurca. Hm, oricât de duri şi necuviincioşi vor fi, nu vor reuşi nici pe departe să 
producă atâta suferință cum poate, spre exemplu, un scorpion care a ajuns în faţa confirmării valorii 
sale. 

CAPRICORN 


Încă din 2011 le-a sădit în minte capricornilor ideea că a venit timpul să facă schimbări 
esenţiale în existenţa lor. Unii îşi caută un loc mai bun pe pământ, alţii în ceruri, unii vor să se 
descurce mai bine excelând la locul de muncă, alţii doresc să lucreze în altă parte, să-şi deplaseze 
eficienţa spre alte domenii, spre alte zone ale societăţii şi toată această agitaţie pare celor din jur 
semn al seriozităţii şi abnegaţiei de care acest semn zodiacal minunat beneficiază. În realitate, ceea 
ce vine spre ei în 2013 nu prea are legătură cu succesul şi abnegaţia, cu curajul şi nici cu 
desfăşurarea de forţe, ci doar cu nevoia de a li se împlini şi lor o dorinţă intensă, puternică şi 
arzătoare, aceea de a trăi mai bine. 


Ben Goossens 


Capricornii nu trăiesc bine, nu că nu au ce le trebuie, ci pentru că nu se simt bine cu ceea ce 
au şi consideră că le lipseşte ceva, că vitalitatea le-a scăzut considerabil şi că se stresează ori se 
complică pentru nimic. Acum că Saturn le-a intrat în casa prietenilor vor face anul acesta şi o triere 
drastică a cestui sector, vor urmări să se apropie de cei care au probat în timp prietenia ori care o 
vor proba anul acesta. Fără a trece testul vremii nu pot avea în prejma sa un capricorn, iar acest 
lucru este decis de ei încă de la începutul acestui an. Dacă în această privinţă pot alege, în ceea ce 
priveşte sacrificiul pe care mai trebuie să-l facă încă jumătate de an, umilinţa pe care este nevoie să 
o suporte încă şase luni din acest an îi face pe aceştia stâlpi de rezistenţă ai zodiacului, să se închidă 
şi mai mult în adâncul sufletului şi să-şi piardă speranţa că vor mai primi ajutor vreodată din jur. 

Guvernatorul lor natal trece într-un semn al ambiţiei şi expresiei pătrunzătoare, a nevoii de a 
deţine controlul şi dacă în privinţa altor zodii acest semn poate duce la stingerea oricărui succes 
pentru că cere multă putere, multe rezerve, capricornul deţine aceste rezerve din abundență şi 
aşteaptă momentul când să le utilizeze. Saturn în casa prietenilor îi va face incomozi, prea critici şi 
atenţi la detalii care îi enervează pe cei din jur decât să le folosească. Asta se întâmplă pentru că 
dispunând în general de firi profunde, care caută sensul lucrurilor înainte de a le folosi, care 
urmăresc firul evenimentelor într-o reprezentare mentală fără să fie descoperiți din afară că fac acest 
lucru, pregătindu-se pentru aproape orice. Nu este însă un tranzit simplu al acestei planete prin casa 

prietenilor pentru că acolo ei au şi sensul vieţii şi această trăire are un scop existenţial marcant. Sunt 
constrânşi de o necesitatea existenţială să selecteze, să scurteze întâlnirile, să se reducă la cât au, să 
nu ceară prea mult, să nu primească dacă nu au cerut pentru a-şi rezerva dreptul de a refuza un 
individ, cu întregul său arsenal de calități şi posibilităţi de succes de care s-ar putea folosi pe viitor. 
Perspectiva lucrurilor ia acum o altă înfăţişare şi devin dintr-odată prea maturi, prea înalţi în gândire 
şi mult mai puternici în deciziile lor pentru ca un individ, fie chiar şi împreună cu grupul său de 
apartenenţă, să-i zdruncine ori să-i dea la o parte. 

Unul din criteriile de selecție pe care capricornii îl vor lăsa celorlalți va fi cel al muncii, al 
seriozităţii şi al respectului pentru sacrificiu, pentru îndurare, pentru linişte şi dăruire. Este dificil să 
pui în discuţie dăruirea în cazul acestui semn zodiacal, însă aceştia au dovedit-o în a doua parte a 
anului 2012 de când Jupiter le-a intrat în casa muncii, ajutând pe toată lumea, chiar dacă uneori le-a 
fost dificil, au fost răbdători şi rezistenți la efort şi vor mai fi încă şase luni din acest an. Selecţia pe 
care sunt obligaţi să o facă şi care vine din zona muncii îi va modela într-un chip nou. Le va scoate 
la suprafaţă elemente de caracter pe care le folosesc rar, acelea care sunt în afara valorilor de mijloc, 
putând să ridice tonul, să fie prea categorici, să fie prea duri în deciziile lor şi să nu le pese deloc 
pentru ceea ce au de pierdut. Încep anul cu o bogăţie care nu le trebuie, cu obiecte care nu le sunt 
necesare, dar cu speranţa că până la urmă vor obţine, fie şi până la finalul anului ceea ce au nevoie 
cel mai mult, şi îl sfârşesc într-un ton agresiv, gândind că până la urma nimic nu este sigur şi orice 
ai face când îţi este dat să tragi, atunci trebuie să tragi. Având o tendinţă nativă în a se detaşa şi a se 
izola în stări apăsătoare, poate chiar pesimiste ori depresive, capricornii vor alege de multe ori 
această cale în 2012 nu în mod special pentru că nu au ceea ce le este atât de necesar, ci pentru că 
oamenii îi dezamăgesc mult prea 
uşor. 

Tipul inferior va urmări 
cu o atitudine rece, ceea ce se 
întâmplă în jur şi nu se va opune 
deloc deposedării la care este 
supus pentru că va vedea care 
sunt dorințele şi aspiraţiile 
celorlalți şi la momentul potrivit 
îi la lovi exact în acest punct. 
Cine crede că prin pasivitatea lor 
capricornii sunt fiinţe vulnerabile 
înseamnă că nu a întâlnit în viaţa 
lui tipul inferior. Aceştia dau 
dovadă de o voinţă rece, 
calculată, atât de dură şi de 
rezistentă încât pot traversa toate mediile sociale, fără să-şi schimbe nici măcar tabieturile, pot 
promova invectivele şi promiscuitatea şi să ocupe locuri privilegiate în rândul capilor bisericii ori în 
rândul reprezentanţilor culturii. Au tot timpul cu ei atitudinea care-i protejează şi o provocare din 
domeniul muncii nu-i va stânjeni absolut deloc, nu-i va clinti, ci îi va motiva să facă şi mai multe 
compromisuri, să-şi disimuleze efortul atât de mult încât să pară că nu munceşte chiar dacă nu 
doarme nopţile, este primul la program şi pleacă ultimul. Ritmul său de lucru însă este acelaşi 
indiferent de conjunctură şi dacă din fire se arată agitat şi expresiv se întâmplă pentru că de mic a 
fost învăţat că acesta este modul prin care îşi ţine departe critica, aşa devine eficient, aşa se 
protejează de replici gen “Nu ai făcut bine, deci nu ştii să faci!”. 

Un al element al anului 2013 care vine spre capricorn este cel care se susţine pe nevoia de a 
i se face dreptate. Din iulie multe dintre aceste metode ale sale sunt descoperite de cei din jur, de 
care până la urma capricornii se vor separa. Sunt acuzaţi de rele intenţii şi ceea ce au muncit în 
ultima perioadă este evaluat greşit sau vădit negativ. Va fi o imensă provocare aceasta şi capricornii 
mai tineri dau cu capul de una dintre cele mai mari încercări profesionale ale vieții lor. Aşa cum se 
ştie nu rezistența la efort îi sperie, ci intrigile, jignirile gratuite, lipsa de decenţă în confruntare, lipsa 

de respect adică pălăvrăgeala care iese în evidenţă prin caracterul ei absolut inutil. Cerându-şi 
dreptatea, dovedesc faptul că sunt oameni de caracter, că au încredere în ceea ce au făcut, nu prin 
ceea ce au reuşit ca efect al conjuncturii, al întâmplării. 

Loviţi în acest mod, constrânşi de această înclinaţie spre judecata, spre critică, spre certuri 
ori reproşuri la vedere, capricornii se simt atât de slăbiţi şi dezgustaţi de ceea ce văd în jur încât se 
lasă tentaţi de ideea de schimbare. De când Uranus le-a intrat în casă a IV-a din 2011 au contactat 
acest virus şi au pus rămăşag cu ei înşişi că până la urmă vor reuşi să-şi găsească liniştea şi se vor 
ridica deasupra acestora. Capricornii sunt învingători, chiar şi când se retrag o fac într-un mod atât 
de specific încât tulbură conştiinţa adversarului şi îl scoate pur şi simplu din logică, iar acţiunile lor 
sunt atât de mult încărcate de forță încât până şi tonul vocii, oricât de delicat, sensibil, ori discret 
este, pătrunde până în cele mai adânci unghiuri al fiinţei şi impresionează. Aceste elemente ce ţin de 
firea lor sunt lansate prin faptul că de ani buni Pluton, planeta transformării, le traversează semnul. 
Nu toate zodiile au şansa să beneficieze de un asemenea tranzit, asta înseamnă că transformarea pe 
care doresc să o facă face parte din destinul pe care şi l-au ales şi ca ecoul schimbării merge mult 
mai departe de o simplă confruntare profesională, ori una ce ţine de necesitatea de a îndura o 
umilință pentru a-şi salva statutul şi a merge mai departe. Puterea lor stă însă în acest imens 
beneficiu pe care nu toţi îl au. Această schimbare se tot întâmplă din 2008 încoace şi mijloacele de 
expresie nu sunt deloc noi, le cunosc şi le folosesc în mod eficient, însă conjuncturile sunt acum noi 
şi nu este deloc ceva simplu de înfruntat. 

Astfel careul Uranus-Pluton care leagă două case unghiulare îi pune pe capricorni în postura 
de a accepta uşor, poate prea uşor noutatea și schimbarea. În general, sunt firi conservatoare care 
gustă de 20 de ori din acelaşi pahar şi la urma laudă vechimea sa, nu conţinutul cu care s-a delectat. 
Firea lor adâncă şi gândirea lor profundă sunt puţin cunoscute de oamenii superficiali, de cei mai 
mulţi dintre iubitorii societăţii de consum şi îi ocolesc dacă nu se agită, dacă nu-şi consuma întreaga 
rezervă pentru a-i îndruma, a le rezolva probleme, a muncii în locul lor ori a-i susţine material. Dacă 
cineva a reuşit să intre în adâncimea inimii sale, el nu-i va scoate de acolo niciodată aşa cum fac 
alţii, ci le va îngheţa imaginea şi aceştia vor trăi doar dacă se vor comporta aşa acum şi-i amintesc 
ei, nu cum s-au schimbat între timp. Iubesc lucrurile care îi duc spre intimitate, însă nu ştiu ce să 
facă atunci când le deţin, poate de aceea par atât de lipsiţi de tact, de duri şi de greu de modelat. 
Când ajungi să-i cunoşti înţelegi că acest semn devine un stâlp pe care te poţi sprijini chiar şi atunci 
când spinarea ta este plină de spini, chiar şi atunci când ai putea prea uşor să-i judeci. Aşa vor 
proceda anul acesta şi oricât de dur vor fi atacați, vor alege să se mute, să-şi schimbe gândurile, să o 
ia pe altă stradă, să se detaşeze, să ignore, să rezolve prin altă metodă, să nu mai apeleze, să nu mai 
ceară sprijinul, iar dacă îi este oferi să nu-l primească pentru că ştie ce se întâmplă cu el. 
Capricornul are multe de spus în acest an, foarte multe însă de multe ori nu este ascultat, nu reuşeşte 
să deschidă atât de superficial discuţia aşa cum cere anturajul încât să fie ascultat şi atunci se 
izolează, îşi caută prieteni noi, navighează cu barca pe ape pe care doreşte intenționat să le vadă 
liniştite, dar din 2008 încoace chiar nu sunt. 

Toate aceste provocări sunt elemente care îl ajută să-şi întărească mintea, sufletul, să se 
desprindă de ceea ce şi-a propus să schimbe în această viaţă, de ceea ce trebuie lăsat în urmă. 
Credinţa, calmul sufletesc, respectul, aprecierea, curajul de a îndrăzni să-și ridice o locuinţă acolo 
unde nu mai locuieşte nimeni îi îndeamnă anul acesta să se scufunde în ape adânci, cu peşti răpitori 
de care încă nu ştie cum să se apere. 

Dacă are parte în iulie şi decembrie de două mari şi delicate încercări pe minciună, indecență 
şi vulgaritate, pe răscolirea fiinţei şi descoperirea unor defecte pe care au nevoie să le țină ascunse 
pentru a le sublima în stilul propriu, nu să ajungă în gura lumii, la fel de mult au parte în septembrie 
de confirmări asupra unora dintre cele mai delicate alegeri pe care le-au făcut anul acesta. 

Deşi nu au nevoie de vreo susţinere suplimentară, alta decât cea pe care şi-o oferă singuri, 
capricornii au nevoie de înţelegere, iar dacă nu vom reuşi să-i înţelegem, să nu-i judecăm. Ceea ce 
experimentează ei acum depăşeşte puterea de a accepta şi îndura a celorlalte zodii. Nu toate zodiile 
au şansa unui tranzit plutonian atât de dur, iar recepţia mutuală dintre Saturn şi Pluton cu Saturn în 
preajma Capului Dragonului face din acest an unul deosebit de important pentru dimensiunea 

personală, puternic prin deciziile pe care le iau. Privind un capricorn înţelegi că lumea se dărâmă şi 
el rămâne în picioare. Chiar şi numai acesta să fie gestul magnific al acestui an, el nu face decât să 
susțină un destin care şi-a ales să experimenteze în această viață suferinţa şi puterea de a schimba 
vechile structuri cu cele noi, fără a avea garanţia că va culege vreodată roadele. Muncesc mult şi 
lasă celorlalți impresia că risipesc timp preţios. Ei însă îl câştiga făcând ceea ce este important 
pentru ei, ceea ce este un gest magnific, eroic, iar pentru a-l înţelege este nevoie de o adâncime a 
gândirii şi o profunzime a sentimentului. Chiar şi dacă este numai atât, iată cât de simplu şi uman îi 
schimbă pe cei din jur încurajându-i să le citească hieroglifele pe care acul le inventează, le creează. 
Te străduieşti să-l înţelegi şi contactul cu puterea sa de transformare, necunoscută până atunci celor 
din jur, te schimbă iremediabil. Pare o magie şi, cine ştie, poate chiar este! 


Ianuarie 


Încep anul cu o inventariere a nevoilor. Marte din vărsători din casa II-a îi pregăteşte pentru 
un mare efort, pentru o deschidere spre diversele posibilităţi de a câştiga, de a înmulţi banii, de a 
spori averea familiei, dar şi de a construi un loc mai cald, mai bun, mai solid, mai primitor în care să 
se simtă bine şi să se detaşeze de ceea ce îi agasează atât de mult. Realizează că are nevoie de 
linişte, însă şi-o caută în mod neobişnuit, prin sunete alese cu grijă, printr-o muzică anume şi 
reuşeşte să-şi stabilizeze starea bucurându-se de ceea ce are deja în jur. Se vor amăgi însă că vor 
apela la acest mod de a lucra de-a lungul întregului an şi le va fi simplu să facă faţă oricăror 
dificultăți. 

Ceea ce îi motivează va veni ca o formă de abandon, de renunțare pe care o fac doar cu ei 
înşişi, doar în adâncimea sufletului lor, în intimitate unde îşi pot aplica orice interdicţie, orice 
penitenţă şi, evident, îşi pot acorda orice libertate. Le va fi însă greu să exploreze, să investigheze şi 
desemnaţi de contextul astral să facă asta, le va schimba pe acestea în studiu asupra propriei fiinţe, 
asupra firmei, asupra familiei, vor face o analiză de nevoi eficientă şi rezultatul va fi unul corect şi 
bun, însă nu unul care să-i mulțumească. Vor considera ca făcând acest compromis se înscriu în 
toleranța admisă pentru greşelile umane, însă sănătatea fizică le va da semnale că nu. Îi atrag 
locurile misterioase, ascunse, sau cele noi, adică decorul neobişnuit, alegând şi o vestimentaţie 
anume prin care ies în evidenţa, deşi nu urmăresc în mod special asta. Prin ceea ce fac, doresc să 
iasă din schema obişnuită, din tipare pentru a nu le mai duce grija, motivând că nu mai sunt utile. 

În realitate, acestea sunt primele semne de criză, primele dovezi că au atins chipul de care 
fug cel mai mult, că sunt în faţa unui obstacol pe care de-a lungul acestui an vor fi obligați să-l 
depăşească. Gândind aşa sau observându-le pe acestea în primele fire ale manifestării lor, 
capricornii se îndrepta spre acele relaţii care nu-i încarcă ori care nu-i solicită deloc încercând 
cumva să ocolească drumul drept spre ţintă. Procedând aşa vor realiza că mai mult provoacă decât 
rezolvă, că metodele lor aplicate noilor relații le apasă pe acestea, le forțează pe acestea să se 
manifeste într-un anumit fel, însă nu se vor interesa prea mult de acest aspect. Din nefericire vor 
privi în altă direcţie şi nu vor dori să se schimbe, să-şi modifice deloc structura. Retrogradarea lui 
Jupiter din casa muncii şi sacrificiului spune că această bucla pe care o fac este un alt mod de a 
căuta să se întâlnească cu propria lor suferinţa, adică de a se confrunta cu ceea ce îi supără, jigneşte, 
cu ceea ce îi cicăleşte şi îi scoate din calmul lor atât de necesar procesului de transformare. 
Revenirea lui Jupiter din mersul retrograd înseamnă acceptare. Vor reuşi să accepte mai uşor 
ansamblul conjuncturilor lunii şi vor căuta să folosească în mod constructiv relaţiile pe care le-au 
cultivat de-a lungul lunii. Nu vor fi prea siguri pe rezultat, dar nici nu este important, de vreme ce 
îndemnul acestui an este acela de a se deplasa spre eficienţă, chiar dacă, pe alocuri, ea nu este 
înţeleasă în mod adecvat. 


Februarie 


Luna februarie este o lună bună pentru capricorni în general, pentru că Marte din Peşti le 
aduce înclinaţie spre comunicare, o deschidere spre a spune lucruri adânci, într-un mod diplomat, 
curajos şi fără a trezi resentimente. Tipul inferior va abuza de cuvânt, de puterea lui şi se va lupta cu 

cei pe care doreşte să-i doboare folosindu-se de replică, de ironie. Va fi dispreţuitor şi va arăta că 
este un om chinuit, judecând gratuit oamenii, fără să poate oferi el însuşi un exemplu de 
superioritate. Judecata lor va fi marcată de lipsuri, de neputinţa de a găsi soluţii constructive şi 
atunci îşi îndreaptă chipul schimonosit spre cei care se descurcă, poate tot capricorni de-ai lui, şi 
taie în carne vie. 

Tipul superior va căuta să-şi cultive gândurile şi emoţiile pozitive chiar dacă ştie că aceasta 
este o preocupare filantropică. Nu se poate acomoda deloc cu presiunea pe care mediul social o 
pune pe el şi va critica o presiune, mediul social inferior, politica, şefii, însă prietenii şi-i va lua sub 
aripa sa protectoare. Cei atinşi de afecţiuni au în prejma zilei de 12 februarie parte de o ameliorare a 
afecțiunilor, se vor deschide mult mai uşor către tehnicile neconvenţionale şi îşi vor înşuşi o parte 
din critici fără să judece. Prin iertare capricornii se vor elibera de gândul care întreţine boală, de 
ceea ce este negativ şi distrugător putând să aibă parte de a ameliorări spectaculoase a stării de 
sănătate ori a vitalităţii în ansamblu. Ştiu să găsească soluţii şi imediat ce le-au găsit le pot pune în 
aplicare fiind căutaţi în anturaj, preferaţi, consultaţi şi îndrăgiţi. Intrarea lui Saturn în mers retrograd 
chiar pe 18 februarie îi pune în situaţia de a-şi refuza un drept, de a se pregăti pentru o perioadă de 
abţineri, privaţiuni şi respingeri care vor veni până în iulie când Saturn îşi va încheia periplul său 
retrograd. Ştiu că totul se rezumă la viziunea lor, la forţa lor de a se ridica deasupra condiţiei 
obişnuite prin idee şi de a se lăsa antrenați în tentația de a gândi multiple variante, de a fi creativi, 
de a inventa soluţii care nu pot fi puse în aplicare, de a abuza de noţiune, gând, sugestie. Va fi însă 
de bun augur tot acest exerciţiu şi vor fi curajoşi în a-şi pune în aplicaţie soluţiile cele mai bune. 


Martie 


Lună martie aduce capricornii în postura de mediatori. Sunt puternici, deschişi spre ceea ce 
este mai bun şi constructiv din ceea ce îi învăluie şi reuşesc să se impună ca exemple de conduită, 
ca exemple de gândire şi ca modele de reuşită socială. Din acest punct de vedere, prima jumătate a 
lunii este excepțională, pot să pună în balanţă experienţele personale cu ceea ce ştiu că au reuşit să 
facă cei din jur, cu marile exemple de reuşită pe care le oferă istoria. Experimentând un Junon 
trecând în Vărsător pe casa a II-a, capricornii reuşesc să se dezvolte într-o direcție neobişnuită, care 
le conferă câştiguri substanțiale într-un timp foarte scurt. Cei care nu urmăresc acumulările 
materiale, vor reuşi să se dezvolte în direcţia în care intenționează, acumulând valorile pe care şi le 
doresc cel mai mult, însă nu de unii singuri şi într-o dinamică puternică, într-un schimb de 
experienţă pe care să-l aprecieze cel mai mult. 

Marcajul de pe casa a III-a îi îndeamnă pe capricorni să se exprime într-un mod neobişnuit. 
Puterile lor se vor duce spre tehnică vocală, spre exprimare, spre gestică, spre expresivitate şi vor 
căuta ca din toate acestea să înveţe, să acumuleze, să tatoneze ceea ce este esențial de pus în 
aplicare. Multe dintre cele care vor apărea în vieţile lor acum vor lua înfăţişarea unui profesor care 
îi va învăţa întâi literele alfabetului apoi îi va îndrepta spre deliciile lecturii şi din acestea capricornii 
să iasă învingători. 

În a doua parte a lunii, când semnul progresului va fi condiţionat de modul cum îşi utilizează 
energia, conjuncţia lui Uranus cu Marte din casa a IV-a le tulbură dorinţele şi îi motivează să se 
îndrepte spre noi orizonturi, să se mute cu chirie, la casa lor, să dea curs unei nevoi de independență 
pe care nu au mai avut-o şi chiar dacă au mai avut-o, nu au ştiut să o gestioneze corespunzător. În 
această a doua parte a lunii, cu cât sunt îndemnați să fie mai independenţi, să fie mai deschişi şi mai 
încrezători în forțele proprii, cu atât mai mult vor genera tensiuni pe care să nu poată să le 
gestioneze. Cum, de regulă, se interiorizează în faţa acestor situaţii, finalul lunii îi va găsi într-o 
stare de rănire accentuată. Se simt constrânşi de ceea ce este personal, în sensul că vor să facă multe 
şi nu mai pot, nu-i mai susține mintea, emoţiile sunt traversate, gândurile sunt împrăştiate, dar nici 
sănătatea nu îi mai ajută. În cel mai fericit caz, starea de vitalitate este cea care se diminuează puţin, 
însă în cazurile mai grave pot apărea afecţiuni legate de circulaţia periferică, afecţiuni ale 
picioarelor, ale sistemului respirator ori localizate la sistemul limfatic. 

Capricornii încep luna martie cu entuziasm şi o finalizează cu o mare dezamăgire, tocmai de 
aceea sunt avertizaţi să se ridice deasupra intrigilor, să le ignore, să le privească prin gândirea lor 

puternică şi să nu dea girul niciuneia dintre părţi pentru că vor construi un imens gol care prin 
zonele de depresiune pe care le reprezintă, atrag energii pe care capricornii nu ştiu să le controleze. 
Acum învaţă să se ocupe de aceste zone de depresie, să gestioneze în viteză situaţiile pe care le 
provoacă şi să-şi asume sacrificiul nu solitudinea ca un element esenţial destinului lor. În funcţie de 
nivelul de implicare, de forţa cu care doresc să se implice în procesul de transformare, capricornii 
sunt invitați să parcurgă episoade mai tragice sau mai puţin tragice. Au însă nevoie să ştie cu ce 
lucrează în martie — cu zone de presiune. 


Aprilie 

Dacă sunt înţelepţi şi puterea care le-a fost dată este folosită constructiv, mediul familial este 
acum, în aprilie, întărit, consolidat, dacă nu se expus unor intrigi pe care din nou nu prea ştiu cum să 
le gestioneze. Ei nu sunt firi recalcitrante, însă acum, în această perioadă, conjuncturile planetelor 
care aduc forţă în exprimare şi o anume revolte se duc pe zonele cele mai sensibile şi delicate ale 
vieţii lor. Ca să supravieţuiască, se vor izola în muncă, în serviciul pe care-l au, în profesie sau în 
pasiunile pe care şi le cultiva cu implicare. În această lună traversează evenimente care să-i încerce 
pe nevoi, cultivarea valorilor, învăţa de la modele şi exemple, însă nu şi în a descoperi care sunt 
mijloacele personale prin care să se manifeste. Nu au suficientă încredere în ei înşişi în această 
privinţă şi tocmai de aceea vor oscila şi vor căuta să întrebe, să consulte, să se informeze despre 
posibile finalităţi în funcţie de direcțiile pe care le aleg. 

Nu este de mirare că vor proceda aşa pentru că sunt agasaţi, constrânşi, tulburaţi de ideea de 
a avea o viaţă de familie alături de o persoană cicălitoare care nu se preocupă nici măcar un pic de 
integritatea şi confortul lor afectiv. Luna aprilie este o lună în care capricornii sunt puşi la lucru, 
sunt condiţionaţi să caute în locuri greu accesibile soluţii, să suporte o viaţă de familie puţin mai 
tensionată decât de obicei şi, culmea, să fie învinuiți că o generează. Unii îşi caute dragostea sau 
împlinirile de altfel prin intermediul colegilor de serviciu, alţii caută să lucreze în alte instituţii 
pentru a-şi schimba norocul, pentru a întâlni oameni noi şi a descoperi dacă nu cumva viaţa mai are 
şi alte variante pentru ei. O formă de tristeţe greu de digerat şi acceptat care îi poate duce uşor la 
revoltă îi învăluie în toată această lună şi îi îndreaptă spre compromis. Multe greşeli se pot consuma 
acum, fie că le sunt îndreptate spre partenerul de viaţă, în ideea de a-i corecta atitudinea, de a-i cere 
mai mult echilibru, de a cere dreptul la linişte şi confort, fie că îşi caută consolarea în altă parte. 

Firile inferioare nu au însă nevoie de o problemă în familie pentru a se deschide spre alte 
soluţii de confort, mai ales că nevoile organice, tocmai pentru că nu sunt explorate şi rafinate, se 
manifestă în formă primară la capricorni. Din 12 aprilie de când Pluton intră în mers retrograd firile 
capricornilor vor comporta un uşor regres. Pentru a se menţine în sfera confortului se închid, 
vorbesc puţin şi doar faţă de cine trebuie şi cât trebuie ori vor căuta, in extremis, să sufoce anturajul 
cu o pălăvrăgeală de zile mari pentru a ascunde ceea ce-i deranjează sau doare cel mai mult la cei 
din Jur. 

Trecerea lui Marte în Taur aduce capricornilor o deschidere către sentimente mai bune, mai 
puternice, mai stabile. Auzul le revine din nou, li se dezgheaţă limbile şi pot vorbi şi înţelege corect 
ceea ce li se spune. Această formă de flexibilitate survine pentru că au curajul să spună ce simt sau 
măcar în parte pentru că îşi dau seama că pot iubi şi, ceea ce iubesc ei, este nobil şi sublim, este 
ceva superior, puternic şi toată lumea ar trebui să facă asta. Acum nu doar că înţeleg, dar reuşesc să 
transmită acest mesaj în mod inteligibil şi cu multă forţă. Fiind firi gânditoare care nu pierd din 
vedere marile mecanisme, poate pe alocuri detalii, pot să înţeleagă că a vorbi despre sentimente față 
de cei care se interesează de ele doar pentru că în perioada când au fost ursuzi nu au fost înţeleşi 
înseamnă a te expune faţă de cele mai nepotrivite persoane. Prietenii care au înţeles conţinutul 
capricornului de acum i-au respectat dreptul la intimitate şi nu-l invadează cu întrebări şi curiozităţi 
care nu-şi au rostul. Cei care au rămas constanţi în întrebări au fost tot cicălitorii pe care au dorit 
să-i ocolească. Cu Marte în casă a V-a capricornii pot pierde din vedere acest detaliu şi ideal ar fi ca 
finalul lunii să şi-l petreacă trăind şi confesându-se mai puţin faţă de aceste personaje, ci doar faţă 
de prieteni. 

Mai 


Luna mai vine să le aducă capricornilor probleme cu sentimentele. Fiind vorba despre o 
opoziţie Marte-Saturn cu care chiar începe luna, se va pune problema deschiderii unei supape. Că ea 
se va realiza prin exprimare, adică de acei capricorni care nu vor ţine cont de recomandarea lunii 
anterioare, sau că survin elemente noi nu mai contează. Ceea ce vine acum spre ei este atât de 
dinamic şi delicat încât într-o simplă libertate de a simţi îşi pot îndrepta paşii spre alte tărâmuri. 
Capricornii aceia rezervaţi şi reci, cei care ştiu să-şi ţină în frâu gândurile, care nu se crizează şi 
care, orice formă de frământare o exprima cel mult printr-o încruntare, devin acum expuşi unor 
elemente care nu înseamnă mai mult decât a-şi pierde capul, a uita care le este locul, a se comporta 
dinamic, agresiv, puternic, într-un ton neadecvat, rece, periculos pentru cei din jur. 

În prima jumătate a lunii sunt încurajați să se canalizeze spre o formă de revendicare a 
sentimentului, a emoţiei, a iubirii. În mod firesc, aşa cum ştim că au evoluat lucrurile până în 
momentul acesta, nu se va pune problema unui risc, nici măcar nu se ştie care sunt părțile implicate, 
dacă ele sunt din familie, ori dacă problema apare din aventurile pe care şi le-a permis capricornul 
în luna anterioară. Exact în registrul în care şi-a acordat libertate anterior aşa se va manifesta acum 
ŞI nimic nu va reuşi să-i stea în cale, să-l constrângă atât de mult şi atât de puternic să nu ducă mai 
departe ori în direcţia pe care o gândeşte. Trebuie însă să ştie că plăcerea se plăteşte ca şi prostia de 
altfel şi destinul, cel puţin în 2013, nu poate fi indulgent cu el nici măcar atât de cât să-şi poate 
reveni după un şoc. 

Junon în careu cu Axa Dragonului, dar acţionând dintr-o casă a muncii pentru câştigul 
personal, cu un Jupiter lezat într-o casă a profesiei, capricornii sunt constrânşi să suporte simpatii 
sau antipatii din sectorul afirmării socio-profesionale. Multe complicaţii care au venit prin apreciere 
acum vin prin dispreţ, prin respingere, prin lezarea imaginii. Nu este deloc puţin lucru un conflict 
generat de axa caselor V-XI pentru că asta înseamnă axa iubirii, a ceea ce este oferit şi primit ca 
sentiment. Ceea că este mai dur vine din faptul că Marte, pe casa iubiri dăruite, a celui care 
declanşează procesul de schimb afectiv, atinge Coada Dragonului, adică pedeapsa, recompensa, 
karma şi poate aduce capricornilor un final tragic, o ieşire dintr-o schemă organizatorică, o risipire a 
ideilor, a încrederii, a curajului, a puterii de a se încrede că a urmări echilibrarea emoțională este 
una dintre intenţiile cele mai puternice pe care şi le poate stabili cineva. 

Pe acest fond capricornii experimentează careul dintre Uranus şi Pluton, cu Pluton retrograd, 
adică se întorc din nou la problemele anului 2012 când şi-au făcut griji pentru stabilitatea familiei, 
pentru faptul că au sau nu ce să ofere familiei, că sunt sau nu puternici în a-i proteja pe cei care 
depind de ei. Acum, când în jurul acestei idei este brodat un alt fir, când au făcut atât de mult efort, 
când au muncit atât de mult şi nu au cerut în schimb decât un pic de linişte, constată că lumea s-a 
schimbat, însă viaţa lor nu. Ceea ce urmează este o luptă, însă una cu un adversar pe care şi-l 
schimba de la o perioadă la alta pentru a-şi oferi privilegiul de a fi ridicat la rang de luptător, dacă 
de învingător pacifist nu a reuşit. 

Capricornul luptător este de temut. Are o gândire strategică şi fiecare situaţie o gândeşte 
geometric, în plan şi în spaţiu, cu o rapiditate impresionantă. Mai ales că are abilitatea contactului, 
ştie ce să spună şi cum celui din faţă, nu pentru că este inspirat, ci pentru că-şi face de acasă un plan 
care de fiecare dată este corect, capricornii sunt adversari ce nu pot fi învinşi uşor. Nu uită, nu se 
pierd, nu au nimic de pierdut, decât lupta în sine, aşa că sunt cu adevărat motivaţi de tot ceea ce fac 
să învingă. 

Finalul lunii, cu Marte în Gemeni îi duce pe capricorni pe alte tărâmuri, îi temperează ori le 
mută interesul spre arta oratorică la care, de asemenea pot excela dacă au o motivaţie în acest sens. 
Ceea ce au făcut de-a lungul acestei luni rămâne însă ca un blazon, ca un stigmat, că o formă de 
conduită despre care puţini ştiau. 


Iunie 


Dacă au crezut că totul s-a-ncheiat şi lucrând acum cu cuvântul, coborând nivelul intensității 
emoționale, ori că diminuându-şi pretenţiile şi acțiunile s-au rezolvat, înseamnă că nu ştiu ce-i 

aşteaptă în luna iunie. Cu Neptun intrat în mersul retrograd chiar din 7 iunie, chiar această abilitate 
de comunicare este pusă la îndoială pentru că vor constata că nu pot folosi ceea ce au învăţat, nu 
mai pot mânui cuvântul atât de bine şi nici nu se mai pot exprima atât de uşor cum au făcut în 
ultima zi a lunii mai. Ceea ce se manifestă însă este o formă de visare, care survine din careul 
Marte-Neptun, şi care le îndreaptă capricornilor atenţia spre alte tărâmuri. Primul impuls este de a 
folosi forţat, rațional, prin voinţă, glume, gesturi cu mesaj afectiv, însă nu le mai iese. Sunt priviţi ca 
fiind nişte persoane neinspirate, iar tipul inferior este văzut ca un adevărat ciudat care râde când toţi 
plâng şi caută să înţeleagă durerea când toţi sunt veseli de dau pe dinafară. Termenul de inversiune 
li se potriveşte ce mai bine şi nu vor conteni să se concentreze pe tot ceea ce îi reprezintă pentru că 
sunt cu adevărat încărcaţi de nemulţumire, de teamă de eşec, de incertitudine şi nu mai judecă lucid. 

Din 9 iunie de când Luna neagră le intră în casa relaţiilor aceste scăpări ale capricornilor se 
vor întoarce împotriva lor şi vor genera tensiuni şi conflicte pe ideea de dominare. Deja sunt ei 
asupriți de propriile impresii despre sine, nu mai doresc să vină şi altcineva cu alte impresii, cu alte 
acuzaţii, cu amintiri din epoca preistorică pentru a întări această idee. Ceea ce vine peste ei, le va 
aduce prea multă greutate ori o problemă de perspicacitate care nu are soluţii. Abia spre finalul lunii 
când şi Jupiter va intra în Rac vor înţelege că nimic din ceea ce vine acum spre ei nu are soluţii, că 
nimic nu este menit să între pe un făgaş normal, că nimic nu pare să fie aşa de benefic şi educativ 
după cum se prezintă. 

În tot acest interval vor face apel la toate cunoştinţele subtile, de logică, intuiţie, de 
matematică, de psihologie comportamentală, de afaceri, de mecanică cerească din toate domeniile 
posibile pentru a o înţelege. Nu va conta absolut deloc ce face, însă va contat că va face, că se va 
mobiliza pentru a-şi colecta toate aceste informaţii şi exemple de bune practici pe care de-a lungul 
acestui an le va folosi cu succes. Nu va mai conta că vitalitatea le va slăbi considerabil, că puterea le 
va fi diminuată, ci va conta modul în care se vor mobiliza. 

Din 26 iunie când Jupiter va trece în Rac capricornii vor fi revendicativi cu cei care au 
încercat să-i folosească în mod neadecvat. Cer dreptate şi o vor obţine. Cer dreptul al linişte şi curaj, 
la a-şi folosi cunoştinţele în mod uman, corect şi nu ca urmare a îndemnului venit din partea unor 
fiinţe care nu apreciază nimic din ceea ce aceştia fac. Vor privi acest mod revendicativ cu durere 
însă se vor bucura că tot rău va fi spre bine. Şi-au organizat munca, şi-au pus la punct aspecte 
importante ele vieţii personale, la locul de muncă, în cercul de prieteni şi prin aceasta sunt câştigaţi. 


Iulie 


Iulie va veni asupra capricornilor cu o mare responsabilitate. Saturn va reveni din mersul 
retrograd chiar pe 8 iulie şi puterea lor de a se încrede în destin se va diminua. Nici nu este o lecţie 
prea accesibilă capricornilor pentru că în general ei cred că-şi pot construi singuri traseul vieții, 
tocmai pentru că gândesc fiecare mişcare şi se consumă în mod progresiv pentru fiecare lucru pe 
care-l considera important în existenţa lor. Dacă în prima jumătate a lunii adâncimea sentimentelor 
va suferi pentru că sunt solicitaţi în plan social, să repare aspecte pe care un au reuşit să le privească 
adecvat în timpul anului, a doua parte a lunii va fi puţin mai dificilă pentru că se va sprijini pe prima 
parte a lunii care şi aşa este slăbită şi nu-şi va putea îndeplini atribuțiile. 

Faptul că Saturn îşi pierde lanţurile suferinței şi capricornii sunt eliberaţi din strânsoarea 
unor condiționări periculoase nu îi ajută însă deloc pentru că asta îi va expune faţă de anturajul pe 
care tocmai au dorit să-l schimbe, să-l părăsească, să-l abandoneze ori să-l restructureze. În felul 
acesta, sunt obligaţi să facă nişte compromisuri dureroase care îi vor duce spre asociaţi, parteneri de 
afaceri, parteneri de viaţă, cu care vor dori să se împace, să reia o legătură, inițial şubrezită sau chiar 
ruptă. 

Pentru că Jupiter, deja intrat în Rac din iunie, va trece printr-o conjuncţie cu Lilith, sunt 
obişnuiţi cu compromisul, însă nu sunt obişnuiţi să ia decizii afective, categorice. Orice punct al 
hotărârii lasă o urmă pe corpul social şi doare atât de tare încât unii dintre ei vor somatiza acuzând 
dureri în zona abdominală, de stomac, crize de bila, dureri de spate ori o slăbire organică atât de 
mare încât vor pune la îndoială rezistenţa lor psihică ori cea organică, atuurile lor. Ceea ce se 
întâmplă este însă o mare păcăleală şi capricornii sunt invitaţi să nu se piardă cu firea şi să nu se 

repeadă la flaconul de pastile ori la psihoterapeut. Nu au nevoie nici de pastile şi nici de terapeut, ci 
doar de o voce caldă, un suflet primitor care să tacă alături de ei, fără să-i apese cu întrebări 
nespuse, ori cu curiozităţi pe care nu au puterea acum să le formuleze. În preajma zilei de 19 iulie 
îşi pierd din teamă şi din rigiditate şi rup tăcerea începând să vorbească despre ceea ce-i sperie, 
despre ceea ce i-a îngrozit cel mai mult şi despre ceea ce ar putea să-i lovească iremediabil în 
această viaţă. Unii, aflaţi deja în căutarea luminii interioare, simt nevoie să abandoneze totul, să 
caute pacea sufletească cea pe care în lume simt că nu au cum să o găsească. Ceea ce va veni spre ei 
prin trigonul Saturn-Neptun înseamnă credinţa ori o convingere adâncă, puternică şi edificatoare în 
ceva nevăzut, într-o mână a destinului ori în ceva care conduce până şi această mâna a destinului pe 
căi nevăzute spre a ridica nivelul de înţelegere şi a-l ajuta pe capricorn să anticipeze momentele de 
panică, să nu mai fie atât de vulnerabil în fața tentaţiei. 

Problema tentaţiei va face din luna iulie una dintre cele mai dificile luni de peste an şi nu va 
reuşi să înfrunte tot ceea ce îl invadează, ci mai curând să ocolească, să pună capăt agresiunilor 
directe şi cei care au un comportament provocator să nu mai ajungă la capricorn atât de uşor. Cu un 
marte slăbit în casa parteneriatului bărbaţii vor fi mult mai vulnerabili decât femeile pentru că 
probabil lecţia rigidității o au mult mai sever inserată în destin, astfel că se vor minuna şi ei cum de 
vin toate acum când sunt cel mai puţin pregătiţi sau pur şi simplu cum de s-au adunat toate aşa, într- 
un timp atât de scurt. 

Dacă vor considera că munca este soluţia vor greşi, dacă, în special tipul inferior, vor 
aprecia că fiind mult mai simplă soluția compromisului, de asemenea, vor greşi. Calea de mijloc 
este cea mai bună însă acum vor descoperi că prezentul nu îi mai ajută oferindu-le soluţiile 
elaborate, iar pacifismul nu va mai fi, aşa cum s-au obişnuit, calea de mijloc. Va fi delicată această 
abordare a lunii iulie şi în final toate acestea vor trebui să-i ducă pe capricorni spre credinţă, spre 
dragostea de viaţă, spre a abandona precizia şi regula, spre a se rupe de rigiditate şi a fi mai flexibili. 
Va fi însă complicat să se detaşeze de structura care le conferă cel mai mult sentimentul protecției 
pentru că la final în plin tranzit prin Rac, Marte va împlini o poziție cu Pluton care însemna 
neatenţie, irascibilitate, pierderea controlului, chiar leziuni pe corpul fizic ori pe cel emoţional. 
Rănile din finalul lunii iulie par să-i ducă pe capricorni înapoi în timp şi să le zdruncine încrederea 
în bunătate şi susţinere, în compasiune şi generozitate. 


August 


Luna august îi va îndemna să se conducă după valorile proprii. Nu se tem de prea multe 
situaţii nu pentru că ar fi curajoşi, ci pentru că nu ştiu ce se întâmplă în fundal. Ceea ce este la 
vedere este însă şi mijlocul prin care li se manipulează atenţia de pe lucrurile esenţiale. În felul 
acesta luna august este expresia unei devieri de la calea sa obişnuită, de la obiceiuri, de la tabieturi, 
de la modul de a vorbi, scrie, gândi, vorbi pentru că va considera că nimic nu este mai puternic 
decât să fii sigur pe soluţie fără să te schimbe împlinirea ei. Din nou revin la rigiditate, din nou se 
depărtează de adâncimea valorilor, de progresul pe care cu greu l-au comportat în luna iulie, dar nu 
se preocupă de asta. Au în luna august o formă de revoltă împotriva a ceea ce este corect, bun şi 
constructiv pentru ei, poate chiar împotriva lor. După cum ştie fiecare că este, chiar din prima zi a 
lunii august, de când Marte şi Uranus declanşează această campanie, fiecare se va revolta 
considerând că dacă dreptatea nu le vine de la sine atunci o vor provoca ei, o vor cere, o vor invoca 
în mod drastic, dur şi puternic. Nu vor face decât să se chinuie singuri, să-şi complice viaţa, să se 
pună rău cu Măria Sa corpul şi să-l epuizeze şi mai mult. Vor insista pe obiceiuri care nu el fac bine 
căutând bucuria, plăcerea, abuzând de ele. Că asta înseamnă mâncare, somn ori nesomn, distracție 
ori alte tipuri de plăceri, nu mai contează. Ceea ce vor alege va fi greşit şi se pot corecta doar că îşi 
înfig mintea şi emoția în evenimentele lunii anterioare, cele pe care vor cu atât de mare insistență să 
le uite. 

Din nefericire timpul nu le este acum prieten, nu că le-ar fi duşman, dar nu le este aproape, 
nu îi ajută cu valorile sale şi nici nu îi supervizează. Aşadar, dacă au impresia că lucrează pentru că 
la un moment dat cineva va ţine cont de acest efort se vor înşela. Viaţa capricornilor la acest ceas de 
bilanţ este dură, încărcată de acel risc pe care de fiecare dată nu şi-au dorit să şi-l asume, acela de a 

fi flexibili, de a se modela după anturaj, nu de a rezista în faţa pericolului, de a epuiza adversarul 
prin rezistenţă în faţa lui, ci de a căuta să-l antreneze într-un joc al vieţii pe măsură cunoştinţelor 
sale şi a abilității de a negocia. Aceasta este şi soluţia cu care trebuie să iasă din zona confortului pe 
spaţiul public pentru a nu se compromite, pentru a nu se păcăli cu bucurii care nu ţin mai mult de o 
lună. 

După 20 august de când Junon îşi împlineşte careul cu Axa Dragonului nu va mai exista cale 
de întoarcere. Evenimentele vor fi atât de complicate şi decisive încât orice ajustare le va leza şi mai 
mult, personajele care participă la formarea lor vor fi atât de mult lezate ori dezavantajate încât 
pentru a nu strica şi mai mult, capricornii vor trebui să lase lucrurile aşa. Sunt obişnuiţi cu acest gen 
de decizie, însă nu se vor simţi deloc confortabil să facă asta acum. Din 28 august puterea lor va 
creşte, îşi vor schimba metoda de lucru, vor deveni din nou ascunşi, interiorizaţi, din nou nu vor 
spune ceea ce este esenţial despre ei şi îşi vor motiva atitudinea prin experienţele lunilor iulie şi 
august. Marte le intră în Leu când încrederea lor le va fi zdruncinată şi când sunt conştienţi că 
întreaga complicaţie a celor două luni i-a obligat să facă un pas înapoi. Asta le va construi o 
imagine negativă care nu va fi departe de adevăr. Au dovedit că în ceea ce privesc relaţiile nu au 
făcut faţă cu brio, au mizat prea mult pe rigiditate, pe tentaţiile evidente, pe ceea ce iese prea tare în 
faţă, pe ceea ce este prea evident şi poate ar fi trebui să meargă cu încrederea pe linia misterului, a 
explorării suferinţei, durerii, nemulțumirii şi suspiciunii pentru a le smulge din rădăcină. Capricornii 
ştiu să facă asta foarte bine, iar dacă nu au făcut-o înseamnă că s-au temut. Opoziția Pluton-Lilith 
din finalul lunii august înseamnă teamă de scandal, de compromis, de ceartă, de conflict în relațiile 
cu partenerii de afaceri ori cu cei de viaţă. Nu trebuie să uite că au încrederea zdruncinată şi doar 
prin flexibilitate pot ameliora situaţia, însă de schimbat acum nu o mai pot schimba. 


Septembrie 


Luna septembrie aduce capricornii în postura de deschizători de drumuri. Le-a ajuns efortul 
pe care l-au depus în ultimele două luni şi se vor grăbi să se afişeze cu mai multă putere şi 
încredere, cu mai multă forță şi înţelegere decât au dovedit anterior. Unii, mai sensibili, gândindu-se 
la ceea ce s-a-ntâmplat în ultimele două luni se vor simţi ruşinaţi că au dat dovadă de asemenea 
deviații de la modul lor de a gândi şi acţiona. Sunt puternici şi atenţi la comportamentele celorlalți 
ca în celebrul proverb “Cine se frige în supă, sufla şi-n iaurt”. Înţelegând cât de important este să nu 
te expui celorlalți se vor strădui să salveze aparențele, vor zâmbi, se vor alinta, vor căuta să se 
manifeste în jurul unor valori comportamentale care nu le sunt specifice, dovedind similitudini cu 
Scorpionul, semnul cu care în general, dar şi acum, prin recepţia mutuală Saturn-Pluton, au atât de 
multe puncte în comun. Îşi ucid visele, aspiraţiile sunt drastic segmentate şi doresc să-şi reducă şi 
din cercul cunoscuţilor, să inventeze motive pentru a-i selecta. 

Dacă cineva doreşte să intre în intimitatea lor şi reuşeşte îi va vedea ca fiinţe răzbunătoare, 
cele care plătesc poliţe, care se întorc asupra celui care l-a jignit şi nu-i întorc şi celălalt obraz, ci îi 
şterg o palmă şi în acest gest agresiv pun toată umilinţa pe care au strâns-o în urmă. Gesturile 
capricornilor au de fiecare dată o explicaţie, ele îşi extrag înţelesul din rațiune, dintr-un mecanism 
în care el, piesa de rezistenţă, a fost şubrezit. Acest aspect al vieţii va lua amploare în special în 
doua parte a lunii şi doar dacă sunt provocaţi. Răceala lor mentală, austeră, care nu se vrea evidentă 
şi nici admirată, îi va face, în afara acestei componente, să fie utili grupului, înţelepţi, dar 
fragmentaţi, temători în fata schimbării, acuzând diverse dureri, adică experimentând şi un fel de 
segmentare biologică. 

În preajma zilei de 17 septembrie, când au de înfruntat careul dintre Lilith şi Uranus, 
capricornii greşesc, ezită, urmăresc detalii fără importanţă şi vor căuta prin tot ceea ce fac să 
ascundă ceva, să se ferească din calea unui adversar, să-şi construiască cu mintea oponenți 
redutabili din calea cărora să fugă, deci prin intermediul cărora să-şi justifice nevoia de izolare, de 
ocultare. Septembrie este luna când aparența socială este manifestată la cotele cele mai bune şi nu 
se va pune problema dacă vor fi sau nu percepuți corect. Ei ştiu ce şi cum să spună pentru a nu-şi 
fragmenta singuri structura, teama lor va sta însă în răspunsul celor din jur. Au experimentat în iulie 
şi august conjuncturi în care anticiparea lor nu a mai dat roade şi acum sunt puşi în faţa unor ecouri 

complicate. Ceva din ceea ce se întâmplă acum seamănă cu cele două luni şi şi-ar dori puţin răgaz 
să le gândească şi să le analizeze. Nu vor avea pentru că la fel ca şi atunci, sunt luaţi pe nepregătite, 
sunt puşi în faţa faptului împlinit, li se cere dintr-odată ceea ce au, dar nu ştiu că au. Unii, care şi-au 
educat în timp mobilitatea interioară, se vor descurca de minune, cei mai mulţi vor ezita atât de mult 
încât se vor bloca. Această stare de înghețare, specifică peştilor şi capricornilor, îi protejează de 
şocuri emoţionale şi va fi o reacție minunată în faţa unor evenimente pe care nu vor reuşi să le 
controleze. 

Pe acest fond aventura cunoaşterii de sine şi a modelării caracterului pentru capricorni ia o 
înfăţişarea interesantă. Din fricoşi devin curajoşi prin excelenţă şi se vor bucura de aprecierea celor 
din Jur când, la finalul lunii, vor observa că în preajma zilei de 17 septembrie, când s-a împlinit 
careul Uranus-Lilith, nu trebuia să facă nimic, nu trebuia să se manifeste în vreun fel şi, intuitiv, au 
adoptat “înghețarea”, fiind, de altfel, cea mai bună soluţie. Acest ecou le va spori stima de sine şi îi 
va face încrezători în destinul propriu şi posibilitățile lor de acţiune. Nu va mai avea importanţă că 
Junon va intra în mers retrograd, bucuria şi mulţumirea că pot depăşi anumite obstacole, cum au 
probat acum şi cum nu au reuşit în iulie şi august, îi încânta atât de mult încât pot greşi punând 
tensiunea în relaţii, pe crizele de identitate ale altora. Au însă dreptul să se bucure puţin de viaţă şi 
de puţin răgaz pentru că văd lumina după ce două luni din an au fost curtaţi de întunericul fricii şi al 
grijilor. 


Octombrie 


Octombrie este o lună în care se vor comporta ca nişte persoane care nu reuşesc să prindă 
trenul, nu pot învăța nimic de la viață şi nici nu se pot ajusta cerințelor societății aflată într-o 
continuă transformare. Gândurile le sunt răvăşite, ideile împrăştiate, iar gesturile, pe acest fond, sunt 
marcate de o forţă aparte, aceea care în manifestarea lor distruge, împrăștie şi nu mai pot recupera 
nimic în urmă. Cu alte cuvinte, capricornii sunt neîndemânatici, uită uşor şi nu pentru că ar avea 
vreo problemă cu informaţia, ci pentru ca procedând aşa se apără. Spre deosebire de alte zodii care 
sunt tentate să facă la fel, ei îşi caută alianţe pe baza noilor “calități” pe care le constata şi se bucură 
atunci când le găsesc. În general sunt oameni care activează sub nivelul pretențiilor lor şi 
acceptându-i în cercul lor de prieteni sau chiar în zona lor intimă, capricornii consideră că sunt chiar 
modeşti şi că acest gen de clemenţă subliniază chiar flexibilitatea care le este cerută de viaţă cu atât 
de multă insistenţă. 

Dacă ideea de a cobora standardul le surâde mult şi nu-i deranjează, conceptul de sublimare 
le este acum familiar. Privesc urâtul şi reuşesc să se armonizeze cu el, pot convieţui cu el şi nu dau 
bir cu fugiţii nici atunci când sunt speriaţi de amploarea liniilor, de extravaganţa formelor care le ies 
în întâmpinare. Trecerea lui Marte în Fecioara îi ajută să poată realiza acest proces şi să se 
moduleze după informaţie, după mesaj, după calitate şi mai ales după ţinta pe care şi-o stabilesc. În 
casă a IX-a, Marte le aduce o gândire superioară, intuiţie, inspiraţie, deci o formă de manifestare 
care nu poate divulga nici măcar un pic frământările sale existențiale. Pentru a se echilibra, vor 
considera că ecoul social nu constituie decât un semn al faptului că la un moment dat lucrurile se 
vor aşeza şi pentru ei. Dacă vor persista în această aşteptare, nu vor face decât să aducă în această 
lună “înghețarea” cu care s-au descurcat bine în luna anterioară şi se vor expune din nou în faţa unui 
eveniment complicat, neplăcut care va apărea chiar la începutul lunii viitoare. 

Menţinându-se în această confuzie mulți capricorni consideră că în cel mai rău caz 
stagnează, însă ei îşi consumă energia pentru a frâna procesul de evoluţie ascunzând o teamă 
neobişnuită, care nu poate fi explicată şi de care se ascund de fiecare dată când sunt invitaţi să 
acţioneze flexibil. Motivând că se sacrifică pentru anturaj, pentru familie, pentru binele şi căldura 
căminului, capricornii își suprasolicită circuitele şi realizează că ajung prea repede la oboseală, 
epuizare nervoasă, tensiune, grijă. Nu acestea constituie problema, pentru că ei sunt obişnuiţi să 
lucreze în tensiune ori să suport o greutate pe umeri, ci cauza, deoarece sunt în eroare de apreciere, 
nu evaluează corect situaţiile pe care le parcurg şi în felul acesta îşi menţin un disconfort. Se 
mulțumesc însă cu o activitate socială intensă şi eficientă şi nu este deloc puţin lucru să vezi un 

capricorn în acţiune, dinamic pentru că având un spirit practic foarte dezvoltat se va descurca în 
firele convenienţelor sociale şi ale contactelor ca un peşte în apă. 

Chiar dacă sunt buni şi efectele sociale vin să susțină acest lucru, vor fi deficitari la 
categoria confort afectiv însă, din nou revin asupra acestei idei, nu este deloc puţin lucru tranzitul 
planetei Pluton prin semnul lor şi nu întâmplător capricornii şi-au ales acum în această perioadă o 
existenţă în această lume. Au nevoie de mobilitate, au nevoie de flexibilitate şi dacă în faţa oricăror 
planete sunt puternici şi rezistenți, efectul coroziv, caustic al planetei Pluton care lucrează pe 
principiul catalizatorului (determină reacţia, dar nu se consumă în ea) este un adevărat beneficiu 
pentru destin. De asemenea, nu trebuie să uite că s-au născut maturi, dar nu înţelepţi or 
înţelepciunea este o calitate care se obține prin efort susținut, prin frământări existenţiale care ating 
uneori vârfuri ale neputinței, ale durerii. Ceea ce vine spre ei în acest an, dar şi acum ne-a subliniat 
atât de frumos în genialitatea să Tudor Arghezi “Din bube, mucegaiuri şi noroi, iscat-am frumuseți 
şi prețuri noi”. 


Noiembrie 


Luna noiembrie da tonul unor evenimente delicate care vor duce mai departe procesul de 
transformare pe care îl parcurg acum capricornii. Intră în această lună cu convingerea că sunt 
puternici şi siguri pe ei, că dacă nu găsesc persoane care să le rezolve o parte dintre probleme, cu 
siguranţă ei vor fi pentru alţii susţinători şi procesul social, cel care se bazează pe genul acesta de 
schimburi se menţine într-o manifestare plăcută şi în acelaşi timp dinamică. Pot să gândească pentru 
alţii şi fac asta cu mare plăcere, însă în această lună au nevoie de consolare, de atenţie, de sprijin, 
aşa cum le place lor cel mai mult: să aibă alături pe cineva care să tacă împreună cu ei. Muţenia 
capricornilor este una metafizică şi de la sine, fără o pregătire adecvată, nu va sta deloc aproape de 
linişte ori de înţelegere, ci doar de căutare. Ei se frământă, se contractă, vor să urce nivelul, să se 
ridice împreună cu întregul lor mediu şi acest lucru poate însemna schimbări majore pe care aceştia 
le pot aduce în existenţele celorlalți. Acum, în noiembrie, sunt maeştri în a le modifica celorlalți 
habitusul, în a le spune ceea ce le trebuie, ce îi ajută să se realizeze social, îi ajută chiar cu bani, 
obiecte, nu doar cu sfaturi, căutând să se ridice din sfera întunecată în care simt că se scufundă 
încet, încet. 

Da, chiar se scufunda, dar ating în această manifestare contrară vârfuri ale nobleţei fiind 
susținători şi având în societate un rol covârşitor. Careul Uranus-Pluton îi va judeca acum de ce-şi 
abandonează familia, de ce îşi pun în dificultate apropiații pentru a susține fiinţe situate la periferia 
universului lor, de ce se implica în acte de caritate cu atâta generozitate când lucrurile în sfera 
personală nu sunt încă rezolvate. Capricornii fac uneori gesturi de acest fel pentru a-şi extinde 
teritoriul, este modul lor de a-şi apropia susţinători atunci când nu mai au încredere în cei de lângă 
ei. În aceste momente extinderea lor seamănă mult cu rădăcinile unui arbore care se extind spre 
zonele unde găsesc mai multă apă, chiar dacă tulpina împreună cu toate celelalte părţi aeriene nu-şi 
vor schimba locul. Ține, în ultimă instanță, de nevoia de a supravieţui şi de puterea lor de a găsi 
soluţii în situaţii delicate, fără a fi obligat să-şi schimbe locul, poziţia, fără să se transforme. 

Iată cum ajungem, încet, încet, din nou la nevoia de transformare şi nu pentru că nu reuşesc 
să se depărteze de anumite sensuri, ci pentru că luna noiembrie insistă din nou pe această idee. Din 
7 noiembrie de când Jupiter va intra în mers retrograd, toate formele sale de asocieri se vor revolta. 
Mulţi îl vor învinui că i-a ajutat în defavoarea lor, că le-a oferit cu forţa ceea ce ar fi putut primi la o 
calitate superioară din partea altora, ori vor stârni invidii şi orgolii foarte mari. Cu alte cuvinte, vor 
face mult bine, iar ecoul nu va fi cel aşteptat, deci apa pe care rădăcinile speră să o absoarbă nu este 
de calitatea pe care o cere acum capricornul muncitor şi rezistent. 

Dacă va reuşi să se echilibreze, a doua parte a lunii va veni cu completări stranii, plăcute, 
care însă ar fi şi utile dacă nu s-ar manifesta pe fondul acesta negativ, deoarece se adaptează şi-şi 
consumă substanţa contracarând o negativitate care se afla în universul particular al capricornilor: 
primesc bani, dar îşi achita o amendă, o datorie invocată artificial, sunt avansați, dar va trebui să 
facă munca altora ori sunt apreciaţi într-un domeniu de care toţi fug din cauza caracterului negativ, 
pătat al acestuia ş.a.m.d.. 

Pentru a se echilibra se întorc spre trecut, având nostalgii din alte perioade ale vieţii fie prin 
apelul mental, fie prin întâlniri cu oameni pe care nu i-au mai văzut de mult timp. Acestea sunt însă 
nişte fenomene stranii în viaţa unui capricorn acum pentru că este marcat de nevoia de a face cât 
mai mult, de a supravieţui şi orice element care iese în afara schemei înseamnă distracţie or 
distracție nu-i trebuie acum. Beneficiază însă de intuiții de moment, adică îi vine să facă un anumit 
gest, să iasă numai pentru o secundă din schema stabilită şi acestea sunt clipele de geniu care le vor 
înnobila fiinţa şi îi vor ajuta să-şi deschidă mintea, sufletului, structura emoţională atât cât le este 
necesar. Se tem de ceva nedefinit ori au o grijă în faţa unui eveniment necunoscut, ca şi cum se 
aşteaptă să li se întâmple ceva. Nu, nu li se întâmplă nimic din ceea ce s-ar putea deduce din munca 
pe care o prestează ori sunt riscurile pe care le presupune aceasta, însă ceea ce simt face parte din 
vibrația lunii decembrie care le va aduce aminte de neplăcuta lună iulie. 


Decembrie 


Proverbul “Cine semăna vânt, culege furtună” constituie pentru capricorni deviza lunii 
decembrie. Chiar de la început sunt puşi în situaţia de a se confrunta cu mijloace de expresie care nu 
le sunt pe plac şi de care s-au protejat tot timpul. Sunt invitaţi să se implice în procese de 
convingere a opiniei publice, a unei persoane din anturaj, de a se oferi pe sine drept garant al 
seriozităţii celorlalți ceea ce nu le place deloc, mai ales pentru că de-a lungul acestui an au avut 
parte de multe dezamăgiri. Sunt însă şantajaţi, puşi în acelaşi vas cu cei din jur şi vor înţelege că nu 
puterea şi rezistenţa sunt acum necesare, ci flexibilitatea, cea pe care nu au reuşit să o înveţe în luna 
iulie. Acum se repetă conjuncţia Jupiter-Lilith care le-au declanşat o serie de crize în luna iulie şi 
care le-au pus în dificultate multe dintre calităţile pe care au mizat cel mai mult. 

Dacă, totuşi, complicațiile lunii iulie au fost depăşite şi s-a asimilat o lecţie importantă, deşi 
vor fi puţini care vor putea într-un timp scurt să se adapteze acestor energii, atunci întreaga lună 
decembrie se va modela după intuiţie, după flexibilitatea pe care au învăţat-o în iulie, acum totul va 
fi simplu, neaşteptat de simplu. 

Pentru cei care nu au avut încă puterea de a se adapta, trecerea lui Marte în Balanţă anunţă o 
perioadă dinamică în care factorul “demnitate socială” este atât de mult explorat încât multe dintre 
calculele pe care şi le-au făcut de-a lungul acestui an, îi vor încurca şi va fi nevoie de alte direcţii, 
alte mijloace, alte proceduri, alte persoane. Acum realizează că multe dintre demersuri au fost nu 
doar inutile, ci chiar penibile, le-au mâncat timpul şi i-au pus în postura de a se consuma doar 
pentru că era nevoie să demonstreze ceva. Regretă acum doza de teribilism pe care au dovedit-o, 
deşi capricornii care trec de adolescență de puţine ori apelează la aceste manifestări. Înțelegerea nu 
îi mai ajută prea mult să reaşeze evenimentele pe pista timpului, însă îi poate ajuta să se deschidă 
către armonia familiei, către a soluţiona ceea ce au lăsat în aşteptare. Din nefericire, constată că nu 
mai au puterea necesară şi nici disponibilitatea pe care le-au tot avut de-a lungul anului 2013, acum 
sunt obosiţi şi dezamăgiţi de ceea ce le oferă viaţa. Că este mediul familiei, că sunt emoţiile lor, că 
este vorba despre caracter ori de personalitate, totul pare să îi incite spre renunțare, spre a selecta 
drastic ceea ce vine spre ei în anul următor. Sunt lucizi, nervos de lucizi şi pot să înţeleagă foarte 
bine până unde le-a mers greşeala şi unde emoția s-a dovedit lipsa de maturitate şi gândul 
inconstant. 

Au însă nevoie să-şi îndrepte toate aceste observaţii spre flexibilitate. Fără a se îndrepta spre 
aceste noţiuni, adâncimea şi limpezimea acestora se vor risipi într-un pesimism periculos care le va 
compromite relaţiile sociale şi îi va duce spre pierderi materiale şi de imagine. Tensiunile din finalul 
lunii decembrie le vor duce cu ei în 2014 şi nu pentru că îşi doresc asta, ci doar că până la începutul 
lunii martie 2014 nu au soluţie la ceea ce întâmplă în jurul lor sau dacă le au nu vor să le aplice, nu 
vor să se mai implice, percepând totul cu o greutate aparte, cu neputinţa de a se lupta cu morile de 
vânt ori cu prostia. Aşa după cum se poate observa anul 2013 este pentru capricorni brodat în jurul 
nevoii de flexibilitate, marele lor duşman şi elementul cel mai util în aceste vremuri aducându-le în 
față ideea pe care cei mai mulţi dintre Marii Maeştri ai lumii au susţinut-o: “Obstacolul este calea”. 

Anul 2013 le va aduce vărsătorilor o schimbare de plan, de direcție, o nouă manifestare într- 
un mod cum nu suntem obişnuiţi să-i vedem. În primul rând Saturn intrat în casa demnităţii şi a 
succesului social îi solicită mult pe imaginea socială, nu pentru a străluci, ci pentru a fi consecvenţi, 
a se menţine într-un mod corect şi echitabil. Când va veni vorba despre ceea ce este corect şi 
echitabil, vărsătorii se vor delecta cu sentimentele, disimulându-și-le complicat şi nepotrivit 
contextului, fără să le pese dacă prin exprimare se compromit, dacă le vor lăsa celor din jur impresii 
false. 

Munca lor îi va duce acum spre a străluci între oameni, spre a marca zona publică cu un mod 
original şi puternic, de a modela caractere, de a exemplifica o pasiune, de a completa un deficit, de a 
salva un grup, o naţiune de la cădere ori de la pierzanie. Anul acesta vărsătorii sunt în faţa unor mari 
realizări, poate cele mai mari din viaţa lor, cele mai importante şi cele mai stabile. În general, sunt 
prea distraţi şi indecenţi la genul acesta de manifestări, neavând simţul stabilităţii, nici măcar în a-şi 
admira trofeele. Se ridică şi merg mai departe, aleargă, se bucură de viaţă, de ceea ce le place cel 
mai mult şi aduc celor din jur o notă originală, neobişnuită care spune că şi când eşti mic poţi să faci 
lucruri de oameni mari, şi când eşti la o vârstă înaintată îţi poţi aminti cum este să te comporţi ca un 
copil, cu toată gama de trăiri şi chiar pozne specifice vârstei. În acest an vărsătorii au un farmec 
aparte şi pot să ne zdruncine din temelii convingerile atât de serioase prin care ne temem de ceilalți, 
de viaţa, de greutăţi, de sărăcie, ori ne dăm prea multă importanţă. 

Această condiţie de geniu arată că ştiu, că sunt conştienţi de ceea ce impune mediului, că pot 

să ridice standardul i viaţă, dar că nu i nici măcar un pic să se amintească numele lor. Nu se 
5 3 7 pune probleme de modestie, deşi vărsătorii 
pot fi modeşti, aşa, în felul lor, ci este vorba 
despre o mare luciditate pe care o au asupra 
fenomenului social şi nu doresc să fie 
asociaţi cu ceea ce se anunță că se va 
consuma în acest an. În general, dar mai 
ales acum sunt originali, aducând senzaţia şi 
sentimentul în zona în care se fie combinate 
prin explozie, însă ei fac asta să se întâmple 
prin prezența lor, prin inteligența 
momentului, prin uşurinţa cu care le vine o 
idee, cu care sunt iluminaţi, inspirați. Mulţi 
se întreabă de unde le vine acest mod 
neobişnuit de a cântări lucrurile şi de a trăi 
viaţa: din neapartenenţă. Vărsătorii nu 
aparțin nimănui şi nimeni şi nimic nu-i va 
putea controla. Când au impresia că sunt 
îngrădiţi îşi vor dezlănţui întreaga natură 
ee interioară, vor pune atât de multă forță pe 
g apa cunoaşterii încât tot ce ştiu vor folosi în 
direcția eliberării. Nu înseamnă că ştiu ce să facă cu libertatea. Nu, niciodată nu o vor aprecia pe 
măsură, însă dacă cineva le-o limitează câtuşi de puţin se revoltă până la sacrificiul de sine. 

Aceste informaţii sunt esenţiale pentru a-i înţelege pe vărsători în 2013 pentru că ei se vor 
împărți în două categorii, în funcţie de caracterul lor şi de calitatea umană pe care doresc să o 
împartă cu ceilalți. Tipul superior va fi profetic, atins de o înţelepciune pe care nu o înţelege şi nici 
nu trebuie, ci doar să o aplice. Nu va dori să se ataşeze de rezultat pentru că nu se amestecă în ceea 
ce nu ştie ori pentru a nu se îngrădi în obligaţii pe care nu știe dacă la final le va mai putea 
coordona. Va lucra pentru binele celor din jur şi se va neglija pe sine apropiindu-se foarte mult de 
acel sacrificiu care nu-i sperie şi nici nu îi poate opri din demersurile lor. Sunt curajoşi şi spun ceea 

ce au nevoie ceilalţi, devenind un balsam pentru oamenii pe care nu îi cunosc, pentru grupurile cu 
care intră în contact, fie şi numai cu simpla prezenţă. Întregul spectru al vieţii lor este marcat de 
această dimensiune a modificării şi consolidării şi dacă cineva va considera că este un fapt 
întâmplător, se va înşela. Pentru că aceste valori vin prin Saturn, vechiul guvernator al vărsătorilor, 
impactul social, nu stima de sine (că nu duc vărsătorii lipsa de aşa ceva), va avea o trăinicie de zile 
mari. Prin vărsători se nasc noi curente, se pun bazele viitorului şi se caută ridicare standardului de 
viaţă. Dar pentru a avea însă o casă solidă este nevoie întâi de o fundaţie construită în mod 
profesionist şi rolul vărsătorilor este acum unul colosal. 

Tipul inferior îşi pierde timpul şi energia arătând celorlalți cum ei nu trebuie să fie. Până la 
urmă, şi acesta este un element care trebuie cumva apreciat, chiar dacă prin contactul direct există 
riscul să se preia din comportament, nu să se urmărească înţelesul lui. Vorbim aici despre valorile 
transferate în descendență, copii care nu se pot adapta la cerinţele societăţii, părinți care şi-au 
pierdut controlul specific vârstei, de funcționari care dau foc biroului, despre revoluționari rataţi 
care încă mai strigă “Noi nu ne vindem țara!”, sau “Ole, Ole, Ceauşescu nu mai e!”, despre indivizi 
care îşi pierd controlul şi conving masele să-i urmeze pe o cale fără întoarcere. Aceşti indivizi 
reuşesc să adune în exemplul lor ceea ce este mai negativ şi cer să fie ocoliţi sau să fie înţeleşi la 
categoria “Aşa Nu/”. 

Indiferent în ce zonă a comportamentului vor activa, vărsătorii au anul acesta ceva de spus şi 
o vor face folosindu-se de sentimente, de copiii lor, de urmaşi, vor invoca motivul “scopul scuză 
mijloacele” minţind dacă este nevoie, scuzându-se că, în realitate, nu e minciună, ci o informaţie 
incompletă pe care, nu din vina lor, au rupt-o în două. Această modalitate de a se eschiva ține de un 
Joc, de o inocentă pe care vărsătorii o iubesc şi nu se despart de ea niciodată. Din nefericire, în 
contextul acestui an, această inocență va fi pentru ei un adevărat Călcâi al lui Achile. Orice 
informaţie care nu este prezentată impecabil se întoarce împotriva lor pentru că acum nu au rolul de 
a se manifesta după bunul plan, ci sunt conduşi de o mână nevăzută spre medii în care să lase o 
urmă, să le ghideze ori să le reamintească ceva. În felul acesta, prin ceea ce este personal, 
individual, privat, devin vulnerabili, poate chiar extrem de vulnerabili, tulburându-se inutil. Se vor 
frământa de-a lungul acestui an întrebându-se de ce trebuie să fie aşa, de ce oamenii nu sunt 
consecvenţi nici măcar atunci când li se cere lor consecvență. Nu putem să spunem nici că sunt 
aerieni, că nu sunt, ci doar distraţi, însă putem să spunem că această povară pe care o au anul acesta 
pe umeri i va solicita mult, poate prea mult. Cine ajunge să iubească un vărsător, înseamnă că în 
primul rând îi iubeşte libertatea, ori libertatea sa implica şi acest gen de frământare şi crizele de 
identitate, şi nebuniile făcute invers vârstei şi efortul de a schimba lumea dintr-o singură mişcare, 
dar şi indiferența adâncă în faţa a ceea ce, după părerea lui, nu mai are nicio şansă. 

Mulţi cred că geniul înseamnă în primul rând ordine, muncă şi precizie, dar uită că mintea 
acestora, geniul este neputincios în faţa îngrădirii, că expresia sa superioară devine fertilă prin 
libertate şi că doar libertatea îl face întreg. Uneori, vărsătorii sunt atât de liberi încât îşi umplu 
singuri spaţiu şi tocmai de aceea ce simt ei trebuie să fie universal, ce gândesc trebuie să fie unanim 
acceptat, ce fac ei trebuie să fie nu doar important, ci de o valoare crucială. Doar aşa simt că trăiesc 
şi doar aşa căldura le traversează corpul. În faţa unui asemenea edificiu, vărsătorii vor avea în 2013 
intense momente de derută şi vor ghida, deşi în mare parte nu prea vor şti în ce constă ajutorul pe 
care-l au de oferit. 

Una dintre cele mai mari încercări ale sale va fi aceea de a amesteca inspiraţia, mesajul, 
rolul social, impactul asupra celorlalți, cu frământările sale existenţiale. Procedând aşa, totul devine 
impur şi edificiul se dărâmă ca în Legenda Meşterului Manole. Ei întruchipează anula acesta un soi 
de Ana care se lasă zidită, adică un fel de sacrificiu pe care va trebui să-l îmbrăţişeze pentru că aşa 
le spune destinul lor, nu pentru că i-ar obliga cineva să facă asta, iar dacă sunt invitaţi de destin să 
participe la ridicarea fundaţiei unui edificiu, înseamnă că pot, sunt pregătiţi şi, aşa cum le place lor 
să fie, sunt aleşi. 

Da, în 2013 vărsătorii sunt aleşii, au menirea de a fi un adevărat lant între interesul personal 
şi cel social, pentru a ne împlini nouă, celorlalţi, scopurile şi dezideratele pe care le avem. Unii se 
vor simţi prea încărcaţi de răspundere, prea responsabilizaţi şi ar putea privi această menire ca o 

formă de îngrădire a libertăţii, însă nu este aşa. Nici nu trebuie să ştie acest lucru, ci nu trebuie să 
ştie decât că ei reprezintă apa care amestecă toate culorile şi care, prin calitatea sa, generează o 
mare diversitate de nuanţe, nu în mod abuziv, ci atât cât cere viitorul. 

Este complicat de descris nedefinitul, mai ales că acesta îi va înconjura pe vărsători şi le va 
evidenția rolul şi statutul în grupul de apartenenţă. Cert este că, nefiind necesar să ştie cât de 
important este rolul, mulţi nu ştiu dacă au asupra mediului un impact pozitiv sau negativ. În faţa 
acestei dileme doar ei pot răspunde. Sigur, multe dintre episoadele anului 2013 vor fi particularizate 
pe ambele direcţii şi fiecare va înţelege cum îi va plăcea mai mult să se manifeste. Este însă un an în 
care au putere şi rolul şi importanţa lor s-a văzut încă din ultimele luni ale lui 2012, de când saturn 
le-a întărit pe casa demnităţii. 

Dacă vor căuta să-şi însuşească prea mult meritele pe care destinul general le răspândeşte 
lumii prin ei, atunci o formă gravă de penitenţă îi va învălui şi vor trece de la inspiraţie la paranoia, 
de la limpezime, la chin existenţial, fără să-i oblige cineva, ci doar ei vor pătrunde în acest tunel 
deschizând, din imprudență, uşa lui “Eu fac totul”. 

Indiferent că iubesc ori că muncesc, vărsătorii sunt în 2013 atinşi de o pasiune aparte. Nu 
urmăresc decât rezultatul muncii şi ceea ce se interpune le va trece la capitolul pagube colaterale. 
Urmărind aceste aspecte nu înseamnă că punem în umbră inteligenţa lor ori uşurinţa de a trece de la 
uman la angelic, de a instinct la noţiune, ci doar evidenţiem acele elemente pe care le vor folosi cel 
mai mult în acest an. Este clar că sunt puternici şi că prezenţa lor nu se va evidenția doar prin ieşirea 
din tipare, ci şi printr-o conturare a unor modele de gândire, care ar putea să li se pară celorlalți 
tipare. Ei sunt cei mai potriviţi să deschidă drumul şi să le spună oamenilor că noutatea nu vine cu 
tipar, ci cu metodă, iar forţa nu cere spaţiu, ci mecanism. Pentru că se descurcă de minune în această 
zonă a neconvenţionalului, a avea un vărsător în zonă este pentru cei care doresc să evolueze un 
mare privilegiu. Condiţia absolut esențială este să urmăriți cât de mult vorbeşte de sine, cât de mult 
pune accentul pe “Eu am făcut”, “Eu fac” sau “Este necesar să...”, “Mult mai simplu merge aşa...” 
pentru a reuşi să separăm modelul inferior de cel superior şi să nu cădem în confuzie. 

Maniera în care vor percepe ei anul 2013 este una sofisticată. Pentru că Saturn deja le este în 
casa demnităţii deja sunt saturați de direcţii inutile, deja ştiu care le sunt mesajele şi deja le folosesc. 
Unii glumesc pe seama anunţurilor apocaliptice, alţii se îngrijorează de uşurinţa cu care degradarea 
îşi face loc în rândul maselor, iar alții se aruncă în aceste ape tulburi convingând anturajul că a 
crede în ceea ce este palpabil, în ceea ce se spune, este primul pas în a ne forma moral şi apoi 
spiritual. Nu suntem în măsură să judecăm acestea după cum se manifestă, ci doar după finalitate, 
după ce obţin, aşa cum le va fi şi intenția de-a lungul acestui an, însă suntem în măsură să 
discernem grâul de neghina, chiar şi când avem de-a face cu vărsători geniali. 

Salvador Dali, care nu a fost vărsător, dar a fost atins de geniu, a oferit cea mai simplă şi 
practică definiţia a genialităţii: “Diferenţa între mine şi un nebun este că eu nu sunt nebun”. A 
îndepli toate calităţile neconvenţionalului şi a trăi în normalitate, generează o suită de manifestări în 
mediul de proveniență care-l modifică, schimbă, care-l revoluţionează, deci după încheierea 
procesului nimic nu mai poate fi ca înainte. Când vărsătorul doar va şoca, dimensiunea vieţii sale se 
va reduce la a trăi chinul şi durerea de a nu impresiona pe nimeni, de a trăi în anonimat, de a fura 
idei şi de a le scrie pe ziduri pentru a-i convinge pe toţi că ele au fost dictate de zâne, îngeri sau 
entităţi din alte universuri. 

Simplitatea are o notă aparte şi exemplul personal constituie cheia şi pentru noi, dar şi 
pentru ei în a face diferenţa între tipul inferior şi cel superior. 


Ianuarie 


Deşi acele forțe ale destinului care nu pot fi încadrate în tiparul vreunei zodii se vor 
manifesta indiferent de vasul pe care îl va folosi mai des, vărsătorii au şi ei manifestarea lor cu o 
putere şi a o intensitate oarecum diferită de cele aparținând celorlalte zodii. Debutul anului 2013 se 
face pentru vărsători prin contactul cu o formă stranie de înţelegere. Deşi ştiu bine ce li s-a 
întâmplat în ultimele luni, au înţeles puţin şi din implicaţiile deciziilor pe care le vor adopta în 
sectorul profesional sau chiar în familie, vărsătorii sunt nevoiţi să se ascundă, să se interiorizeze, să 


© Gheorghiță COSER, www.coser.ro 


Previziuni astrologice pentru anul 2013 205 


se relaxeze, să se destindă, să-şi recapete energia şi vor fi din plin ajutaţi de planete prin faptul că o 
mare parte a acestei luni vor traversa o formă de visare stranie de care vor fi foarte conştienţi, lucizi, 
dar pe care nu o vor putea exprima, povesti, împărtăşi. Bine, nici nu va exista motivaţia necesară 
pentru asta. Va exista însă o motivaţie spre a impune dinamism pe zonele pe care nu prea le-au 
folosit până acum, pe emoție, pe schimbul de sentimente, pe atribuirea unei forme de manifestare pe 
care o apreciau prea dulce, sensibilă ori, la extrema cealaltă, prea rece. Îşi vor atribui acest rol şi-l 
vor explora jucându-se cu cuvintele, cu gesturile, cu oamenii, cu animalele din jur, cu tot ceea ce-i 
destinde şi îl ajută să-i exploreze această destindere. A se îndrepta spre ceva ce nu au mai făcut 
înseamnă pentru ei o dovadă că sunt încă liberi şi că nu există ceva ce nu au apucat încă să vadă 
care să-i fi îngrădit. 

Chiar dacă toate aceasta îi vor relaxa, poate chiar vor şi dormi mai mult sau fără întreruperi 
prea dese, ei nu caută alianţe noi, nu se îndreaptă spre noi relaţii şi nici nu urmăresc să-şi facă 
prieteni noi, ci poate, cel mult, să acţioneze sub anonimat. Acest anonimat poate însemna, prin 
modalitatea în care se va manifesta, şi mijlocul prin care vor reuşi să-i susţină şi să-i ajute pe 
ceilalți. Acum însă totul se va îndrepta spre ţintă şi este important ca atenţia lor să fie puţin mai 
mare după 12 ianuarie. 

Nu este însă niciun secret că oricât de bine e, pe vărsători îi animă un fel de neastâmpăr 
continuu. Fie că şi-l manifestă printr-un joc al minţii, fie printr-o manifestare a corpului, nevoia de 
activitate, de mişcare, de schimbare, îi trimite spre o zonă pe care acum nu reuşesc să o controleze 
în mod corespunzător: relaţii cu cei din jur. Ei doresc să trăiască acum în universul lor şi când se 
îndreaptă spre cei din jur ei trebuie să fie prezenţi pentru că trenul în gara nu sta mult şi această 
lipsa de sincronizare, chiar dacă nu este una din preferinţele vărsătorilor, acum îi tulbura prea mult. 

Dacă tipul inferior va folosi această energie pentru a identifica un nou domeniu de studiu, de 
explorare, de a-şi satisface o anume curiozitate, legată de obositoarea apocalipsa ori față de 
cercetarea spirituală, ceea ce-l va face pregătit pentru solicitările care vor veni de-a lungul acestui 
an, tipul inferior va somatiza toate frământările mentale şi va suferi de o acută scădere a vitalităţii. 
Sectorul medical va fi pentru aceştia o mare problemă şi în loc să se preocupe de cât de bine este să- 
şi suplimenteze energia personală, să fie în ton cu vremurile, dar să le privească din afară pentru a le 
vedea mai bine, aceştia îşi vor frământa sănătatea pe patul de spital. 

Revenirea lui Jupiter la mersul direct va însemna o formă de revenirea la gândurile şi stările 
de altădată, la o desfăşurare într-o zonă cunoscută în care efortul de a gândi şi lucra să fie strâns 
legate între ele şi să nu existe niciun alt element care să se interpună. La acest final de lună îşi dau 
sema că iubesc, că îndrăgesc, realizează că pot trăi cu asta şi le va plăcea. 


Februarie 


Având Soarele pe semnul lor o bună perioadă, dar Marte în Peşti, vremea relaxării şi 
destinderii le-a cam trecut. Chiar de la începutul lunii vărsătorii îşi vor face griji pentru situaţia 
materială, îşi vor revizui calculele şi se pare că aspiraţiile le sunt mult mai mari decât ceea ce le-a 
rămas în portofel. Se vor preocupa, însă în mod inconstant, şi fără să aibă o metodă, în munca 
profesională şi acest lucru le oferă sentimentul că sunt în locul nepotrivit şi că fac ceea ce nu le 
place acum. Ajung să gândească aşa pentru că Marte aflat în conjuncţie cu Neptun, îi duce într-o 
zonă unde nu se descurca prea bine, aceea a sentimentelor constante, a stabilităţii în declaraţii, a 
evitării ambivalenţelor care încep cu “depinde”. Prin acest raport de forţe ceea ce este sigur vine 
prin încredere. 

Întreaga luna februarie va fi pentru vărsători un joc al încrederii, al puterii de a găsi soluţiile 
cele mai bune pentru el şi pentru cei din jur şi de a se face utili şi pentru ceilalți, prin a le oferi 
dovezi că sunt superiori, dar şi sieşi, prin a fi superior. Vărsătorii, când vine vorba de sentimente, nu 
prea sunt duri cu ei şi nu-şi pun absolut deloc problema controlului sentimentelor. Sectorul 
sentimental este cel în care ei consideră că se pot desfăşura cel mai bine şi această luna îi va răsfăţa 
din acest punct de vedere. În afara faptul că nevoile nu pot acoperi dorinţele de acum, întreaga luna 
va fi una foarte bună şi pozitivă, aducându-le mulţumire şi încântare, dar şi un anume dinamism. 
Asta se va întâmpla nu doar pentru că vine după o lună ianuarie în care nu au făcut mare lucru şi 

care a fost dedicată refacerii, ci pentru că aspectele pozitive pe care le face Marte (energia) indică 
folosirea puterii în mod eficient, atât cea care generează la rândul ei putere (cea alimentară), cât şi 
cea mentală, care îi duce spre stări de conştiinţă elevate. Fiindu-i bine nu înţelege cum de cei din jur 
nu reuşesc să se bucure de viaţă, nu pot găsi ceva frumos în simplitate ori în neobişnuit. Acesta va fi 
practic momentul în care îşi vor iniţia misiunea pe care o vor avea în 2013. 

Luna februarie aduce vărsătorilor întrebări constructive şi, evident, răspunsuri pe măsură. 
Nu se tem că expunându-se aşa se rănesc, sunt siguri pe ei şi creativi, ori acest element este un fel 
de apa vieţii pentru anturajul care vede bucuria ca pe un mod de a consuma şi epuiza complet o 
rezervă. 

Intrarea lui Saturn în mers retrograd îi aduce pe aceştia în posturi revendicative. Îşi 
amintesc de promisiuni care nu le-au fost onorate, de cereri care aşteaptă încă aprobarea, de bani 
oferiţi împrumut, aşteaptă acele cadouri care au fost promise încă din 2012. Ele vin acum pentru că 
sunt cerute, însă nu şi pentru că se doreşte a fi oferite. Deşi văd, nu prea îi va interesa pentru că 
bucuria şi mulţumirea acestei luni va acoperi un disconfort pe care l-ar putea avea un individ căruia 
i se cere să îşi ţină promisiunea. Ceea ce vor cere acum, chiar dacă vor primi, va produce un ecou 
negativ asupra imaginii lor sociale care va avea de suferit. Dacă solicitarea are un scop nobil, şi nu 
este făcută pentru confortul personal care, acum, nu mai are niciun fel de susţinere, ci doar cel mult 
poate fi împins de lăcomie spre mai mult, atunci această impresie negativă ce vine din partea celor 
care nu-şi ţin promisiunea se va dizolva în timp şi nu-i va afecta. 


Martie 


Luna martie îi aduce pe vărsători în postura de a înţelege că sunt şi ei oameni că au şi ei 
nevoi şi că oricât de mult ar căuta să se detaşeze de ceea ce au în jur, nu reuşesc, nu-i chip să poată 
fi atât de diferiți pe cât şi-ar dori. Chiar de la început lunii vărsătorii îşi stabilesc repere, se gândesc 
la cum să se pună mai bine în valoare, spre ce zonă socială să se îndrepte şi prin ce mijloace să se 
apropie de ţintele pe care le au tot timpul cu ei. În acest stadiul nu vor reuşi decât să fie neobişnuiţi 
ori să stârnească o anume respingere în anturaj, atât de mult încât să le fie oferit “privilegiul” de a 
munci pentru tot ceea ce cer de la viaţă, pentru tot ceea ce ei invocă atât de insistent şi puternic. În 
realitate, nevoile lor sunt atât de stranii încât nici ei nu şi le înţeleg. Ba se doresc înconjurați de 
oameni, ba doresc să se retragă pe un vârf de munte, ba se distrează pe seama prostiei, ba se declară 
exasperaţi de ea. Pe acest fond, marcajul de pe peşti, pe care-l tot parcurg de ceva vreme, le aduce o 
formă de conduită care îi va ajuta să se regleze financiar, din punctul de vedere al sănătăţii, dar nu 
procedând într-un mod anume, ci din zbor, aşa cum reuşesc ei de cele mai multe ori. Nu sunt însă 
calculați deloc, nu respectă ritmul vieţii, sunt dezordonaţi cu efortul pe care-l fac, cu mesele, cu 
procesul de asimilaţie, considerând că dacă le cere corpul, atunci corpul trebuie să-şi aibă de grijă 
pentru ce solicită. Dacă multora această reacţie le stârneşte râsul, ea este în mare parte o atitudine 
firească de depersonalizare aşa cum vor avea de multe ori de-a lungul acestui an. Nu trebuie să se 
înțeleagă că dacă nu au un ritm cunoscut, sunt în afară normalităţii. Normalitatea lor creează acum 
valori şi le duce dincolo de puterea de înţelege a celor din jur. Până şi felia de mâine dacă o 
mănâncă o apucă altfel, o rupe în bucăţi, o aşează, îi vorbeşte şi apoi o înghite convingând-o că o 
trimite într-un loc mai bun. Nu este nicio surpriză ca procedând aşa, vărsătorii par nişte oameni 
nebuni, certaţi cu regulile şi care au un singur scop în viaţa să spună “Nu”, să caute lipsa de metoda 
ori tot ceea ce este ascuns. Cei care îi vor vedea doar în aspectul acesta sunt ei înşişi certaţi cu 
progresul. 

Aceasta trăsătură de caracter îi va face pe vărsători să treacă prin multe tensiuni şi conflicte, 
în primul rând cu ei înşişi chiar din 9 martie, de când Junon le va intra pe semnul lor făcându-i uşor 
de remarcat, plăcuţi în întâlniri, poate prea plăcuţi, prea deschizi. Din 14 martie le va intra şi Marte 
în casa comunicării şi de acum să vezi mesaje pe ei, de acum să vezi cât de multe au să spună şi cât 
de amplu. Martie este însă luna în care nu le va plăcea cum atrag atenţia, cum sunt remarcaţi, prin 
ce anume şi pentru ce finalitate. Mesajele pe care le lansează în această luna nu au adâncimea celor 
pe care le gândesc din timp ori care le vin ca urmare a inspiraţiei ori a genialităţii care îi însoţeşte. 

Ei ştiu acest lucru şi cu cât sunt mai apreciaţi pentru ceea ce ei înşişi nu apreciază la ei, cu atât mai 
mult vor eticheta anturajul şi-l vor plasa pe un nivel inferior. 

Momentul 22 martie anunţă o schismă în viaţa lor, momentul când în urma unei explozii 
temperamentale, ori a unei decizii categorice, o vor lua-o pe un alt drum. Iniţial, vor considera că 
totul va fi de scurtă durata, că vor face doar o buclă, că se vor îndepărta numai puţin de mulțime, 
însă evenimente neaşteptate, cele încărcate de un intens substrat afectiv, îi va învălui şi le va oferi 
privilegiul de a-şi construi o nouă viaţă. Pentru mulți, acesta este începutul unei noi perioade, 
debutul unei noi etape a vieţii pe care o vor savura din plin, cel puţin până în iunie când o vor 
supune unei evaluări puternice şi când vor vedea dacă drumul pe care au pornit acum este scurt, 
adică se încheie atunci, sau se va continua şi în următorii ani. 

Chiar dacă în cazul vărsătorilor nu se pate vorbi de regulă, finalul lui martie îi constrânge să 
se adapteze, să se integreze în ceea ce este stabilit deja, adică să respecte progresul de lucru, 
metodele oferite de alţii. O vor face, pentru că în mobilitatea lor, vărsătorii pot să accepte pentru o 
scurtă perioadă supunerea şi dominarea, până când îşi găsesc propriul traseu, chiar şi în asuprire, 
însă acesta pare să fie fitilul pe care un individ din anturaj, ori conjunctura, sau situaţia în sine, îl 
aprinde în cazul lor. Acum vor face ceea ce nu vor mai face niciodată aşa. Li se impune şi pentru că 
au fost luaţi pe nepregătite în timp ce ei îşi făceau planuri pentru viitor, Frăția Inelului se va rupe şi 
la ipostaza aceasta nu se vor mai întoarce niciodată. Ceea ce îi învăluie acum, dacă nu-şi 
controlează bine şi adecvat impulsurile, le va afecta sănătatea şi imaginea socială. De altfel, nu prea 
îi interesează nici una nici cealaltă, însă experienţa lunii ianuarie, când ceva s-a mai zdruncinat 
odată în acest sector, ar putea să-i pună pe gânduri. 


Aprilie 

Este greu în general, mai ales în luna aprilie, va fi dificil să faci un vărsător să vadă în afara 
imaginii sale, să se depersonalizeze, să se desprindă de marcarea teritoriului cu ideile sale, cu 
prezenţa sa, cu mijloacele sale de expresie. În aprilie, pentru că a scăpat de un stres, de o tensiune, 
de o apăsare, va fi un cuceritor. În prima parte a lunii va gândi pentru grup, pentru anturaj, va şti 
ceea ce este bine şi ce nu pentru fiecare dintre ei şi nu se va opri din a spune tot, din a vorbi despre 
toate, din a împărtăşi mai mult decât o face de obicei, ceea ce nu va fi decât de bun augur, pentru că 
sunt pozitivi şi plăcuţi. Cei care vor avea acum un vărsător în preajmă, este important să ştie că au 
cel mai bun, eficient, dar şi cel mai scump medicament şi va cere, pentru ceea ce oferă, toată atenţia 
din lume. 

Având o deschidere atât de mare spre informaţie şi având şi curajul de a spune tot ceea ce 
ajută anturajul pentru schimbările pozitive care vin spre noi în 2013, va supăra şefii, pe cei care îşi 
cultiva doar importanta de sine, orgoliul şi vanitatea, vor intra în conflict cu cei care cultivă o lipsă 
de respect faţă de oameni şi, într-o orbire pozitivă, le va spune şi acestora de la obraz, că nu degeaba 
sunt ei atât de neobişnuiţi şi de greu de îmblânzit. Retrogradarea lui Pluton din casa misterelor îi va 
mobiliza pe aceştia în direcția unui confort straniu. Pe cât sunt de intenşi şi aprigi în societate, pe 
atât de mult simt nevoia unei adânciri a gândurilor într-un univers ascuns, să se aşeze pe un fotoliu 
şi să nu facă nimic, să exploreze liniştea, nemişcarea, tăcerea, adâncimea simţirii atunci când niciun 
alt stimul din jur nu o perturbă. În mod nativ, fără o instruire adevărată, pot face acest lucru şi 
pentru ei este educativ şi terapeutic în acelaşi timp. Momentele de desprindere sunt ceea ce pentru 
berbec este explozia temperamentală care îl curăţă de reziduuri. 

Dacă, urmărind să contracareze o tensiune şi o forță opozantă a ceea ce le vine din anturaj, 
uita să mai iasă din starea aceasta, apreciind că acesta este traseul pe care trebuie să meargă şi că 
renunţarea are acum coloratura unei încercări pe care ai deja au trecut-o, vor deveni victimele 
sentimentelor bolnăvicioase, ori ale acelora care uită să mai închidă telefonul, uită că şi vărsătorii 
sunt oameni şi au nevoi, uita că nu se poate ca o recomandare ori o ideea să fie spusă de fiecare dată 
de 10 ori pentru a fi înţeleasă o singura dată. În această stare de stabilitate vărsătorii pot repeta le 
nesfârşit acelaşi lucru pentru că sunt într-un mediu cunoscut de ei, însă în 2013 nu le este deloc util 
şi nici folositor să facă asta. 

Vor vedea că nu le este folositoare izolarea decât pentru scurt timp chiar începând din 20 
aprilie, de când Marte le intră în casa familiei şi când emoţiile le sunt îndreptate spre nevoi de care 
nu se ocupă niciodată de unul singur. Vărsătorii familişti sunt implicat întotdeauna în operaţii pe 
care nu le mai poate face nimeni, nu că s-ar teme de comparaţie, ei fiind în general buni şi inspirați 
în orice ar face, până şi la şters praful, însă procedând aşa sunt obligaţi să-şi banalizeze viaţa de 
familie ceea ce este un dezastru, nu pentru el, ci pentru cuplul pe care-l formează. Aşa că, dintr- 
odată se vor desprinde de nevoile societăţii şi se vor ocupa de nevoile familiei. Îi va arăta acesteia 
cât de mult o iubeşte, câte mai are încă să-i rezerve, dar numai să nu-i pună la spălat vase ori la şters 
praful. 

Orientarea vărsătorilor spre familie constituie gestul salvator al anului 2013 şi care îi va 
proteja de multe rele care se vor consuma în jurul lor şi care vor fi tangente lor, chiar dacă unele nu 
ar avea cum să-i afecteze în mod direct. Se izolează de zona pericolelor şi este mult mai util pentru 
că fiind în bătaia puştii, nu se ştie ce reacţie stranie poate avea şi apoi înclina balanţa evenimentelor 
împotriva lor. Chiar şi aşa finalul lui aprilie devine un interval în care vărsătorii sunt inspirați. 
Primesc din jur sugestii constructive, adică sunt ei la rândul lor consiliaţi, ajutaţi, sfătuiți, îndrumați. 
Deşi în general ascultă, dar nu integrează, acum vărsătorii vor folosi tot ceea ce li se sugerează şi, 
deşi nu mai este nevoie, când lumea în jur se zdruncină, ei îşi pun un scaun lângă fereastră şi 
adulmecă frumuseţea naturii, trecerea norilor ori parfumul primăverii. Şi să mai spună cineva că 
poate exista o regulă sau un şablon pentru aşa ceva! 


Mai 


Luna mai îi va pune pe vărsători în postura de a se desprinde de tumultul general şi de a 
privi cu detaşare ceea ce se întâmplă. Intenţia lor va fi aceea de a rămâne în detaşare, în destindere, 
în distanţă, însă vor fi implicat în furtuna acestei luni şi nu oricum, ci chiar din prima zi vin cu 
mesaje care fac referire la a conduce şi la a fi condus, la a dirija un anumit mesaj spre zona publică 
pentru a-l eficientiza, pentru a-l valorifica şi a-i susţine pe toţi cei care depind de el. Chiar dacă 
magnetismul astral este acela de a se îndrepta spre zona publică, ei vor refuza să se dedice acestui 
sector al vieţii intuind ori ştiind în mod precis că de acolo ar putea să le vină cele mai multe dintre 
probleme. Sunt preocupaţi de stabilitatea lor afectivă, de echilibrul din familie şi asta îi ajută să 
poată privi fenomenul social cu o mare luciditate. Refuzul de se implica în mod direct în suita de 
evenimente le va aduce tensiuni cu indivizi sau grupurile acestora, care le vor lăsa un gust amar. 
Aceasta este luna în care bucuria şi plăcerea de a trăi a vărsătorilor se va diminua şi nu vor mai avea 
atât de multă determinare în a se implica, în a susține ceva sau pe cineva. Nu poate fi vorba nici de 
dezamăgire, ci de ceva situat între cele două, iar când va căuta să-şi intre în ritm, să iasă din ceea ce 
nu-i face plăcere, devine al treilea personaj care îşi trăieşte propriul vis şi despre care personajul 1 
crede că este cu personajul 2, personajul 2 crede că este cu personajul 1, în timp ce el şi-a ales deja 
de mult drumul său care nu-i implică pe ceilalți doi. 

Ceea ce-l îndreaptă însă pe vărsător spre izolare este o pedeapsă, o confruntare cu propria 
agresivitate şi ea poate lua înfăţişarea refuzului pe care ar putea să-l primească într-un demers pe 
care l-a tot amânat din ezitare. Acum, când şi-a luat inima-n dinţi şi s-a îndreptat spre solicitare, 
spre a cere, spre a interveni ori pentru a-şi expune o lucrare în faţa unui auditoriu, ecoul nu va fi 
unul pozitiv. Ei numesc asta o serie de ghinioane, de obstacole care nu vor putea să-i mobilizeze pe 
toți pentru a se autodepăşi, iar unii vărsători vor intra pentru tot anului 2013 într-o derivă stranie. 
Aceştia vor gusta din teamă şi regret mai mult decât orice alt semn zodiacal până vor înţelege că 
mintea lor, cea care elaborează mesajul este educată să furnizeze impresii eronate despre realitate, 
nu realitatea în sine este vinovată de ceea ce i se întâmplă lor. 

Spre finalul lunii, careul dintre Uranus şi Pluton îi va face revendicativi. Vărsătorii vor cere, 
nu neapărat pentru ei, ci pentru toată lumea, pentru toţi cei din jur, pentru viitorii copii, pentru rasa 
umană, vor fi mijloace prin care se va face dreptate, iar dreptatea, în acest moment al anului, va 
avea înfăţişări complicate. Pentru că nu se pot desprinde de familie, de nevoia de a-şi construi un 
cuib cald şi adecvat nevoilor lor, vor lăsa impresia unor persoane instabile, sigure doar pe o schemă 
rigidă de a gândi şi acţiona, însă cu capul în nori, care se lasă prea mult în voia riscului. Ceea ce este 

numit risc, vine doar din impresiile celorlalți, din exterior, pentru că vărsătorul nu va simţi că risca 
ceva, ci se va mobiliza şi, despre sine, va avea impresia că se descurcă foarte bine lucrând pe două 
fronturi deodată. 

Da, în mai va lucra pe două fronturi deodată şi nu se va mulţumi cu atât va dori să-i facă şi 
pe ceilalți conştienţi de energia negativă pe care o aruncă spre ei, de greşelile pe care le fac, 
devenind profesori, ghizi, susţinători, consilieri puternici şi respectaţi prin eficienţa lor. Nu este de 
mirare că în faţa unui asemenea grad de eficienţă vor trezi invidii şi vor avea de înfruntat păreri 
“Cine mai este şi acesta/aceasta şi de când le ştie pe toate?” până la “Da, e bun/bună pe latura asta, 
însă nu are caracter, nu poate fi ca noi.” 

Ca mulți alții, vărsătorii se vor implica în derulare evenimentelor lunii mai, însă va trebui să 
ne gândim că oricât de neobişnuiţi par, sunt şi ei oameni şi au şi eu nemulțumirile şi chiar traumele 
lor. La acest mod de a munci şi de a se implica, aşa cum au ocazia în mai 2013, nu se vor mai 
întoarce şi tot timpul vor avea ceva de comentat despre această lună, despre episoadele pe care le 
parcurg acum. 


Iunie 


Luna iunie este pentru vărsători o lună de căutări. Ceea ce au, nu le mai este util, nu mai sunt 
mulțumiți cu ceea ce au acumulat, cu perdelele din sufragerie, cu cuierul de la intrare, cu vesela, 
nici cu programul de lucru, ci se lasă luați de val şi cer de data aceasta pentru ei. Unii vor părea 
acum prea pretenţioşi, prea mofturoşi, prea nemulţumiţi, prea instabili, însă este important să ştim 
că în realitate această manifestare explozivă, aceste solicitări, vin pe fondul nemulțumirilor pe care 
luna mai le-au oferit din plin acestor nativi. Astfel, până în 9 iunie, vor avea şi ei impresia că li se 
permite să ceară, să invoce lipsuri care, în realitate, nu există, însă după ce Lilith le intră în casa 
muncii, vărsătorii din tipul superior, se vor retrage considerând că cerând de fapt nu-şi rezolvă 
problemele pe care le au, ci se expun, devin vulnerabili pentru că pentru toate există un preţ. Cei din 
tipul inferior vor fi pe punctul de a face greşeala anului şi, pentru că ştim cât de uşor persista în 
aceeaşi greşeală, ar putea deveni una din erorile vieţii. Munca fără rost, tensiunea psihică, îi 
epuizează şi-i pune în faţa unor mari încercări. Va trebui să fie calmi şi concentrați pentru că este în 
Joc statutul ori situația materială, va trebui să fie echidistanţi în faţa conflictelor care se desfăşoară 
în sectorul profesional. Nu le va fi deloc simplu să facă faţă acestora, mai ales că un vărsător nu va 
fi niciodată mulţumit cu lipsurile, ori se consolează că nu-i este necesar, ori îl obţine. El nu este 
obişnuit să lase lucrurile în aşteptare, ci are nevoie ca până şi acest neobişnuit element al 
caracterului său să se desfăşoare într-un spaţiu cunoscut, în care el se mişcă foarte uşor şi bine. 
Acum, în iunie, în special în a doua parte a lunii, sunt invitaţi să-şi depăşească acest cadru al 
elementelor cunoscute şi, pe ideea răzbunării, a inversiunii, ceea ce altora să li se pare o extensie 
spre necunoscut, vărsătorilor să li se pară o limitare. 

Finalul lunii îi va găsi într-o stare psihică destul de complicată şi, prin aceasta, 
incertitudinile sunt puse pe seama ritmului lent pe care-l au ceilalţi, că e prea cald, că s-a întrerupt 
curentul electric ori că accesul la internet nu se face prin traficul garantat. În acest final de lună, alţii 
sunt vinovaţi, ceilalți constituie cea mai importantă problemă a vărsătorilor şi nu pentru că ar fi ei 
paranoici acum, ci pentru că ieşind din cadrul cunoscut de ei, mişcările partenerilor la fenomenul 
social sunt urmărite acum printr-o sticlă de ceas prea groasă, ceea ce nu-i va permite să vadă detalii 
şi să anticipeze mişcări. Vărsătorul trebuie să ştie, iar când nu ştie îşi închipuie cu o creativitate 
impresionantă, iar acum, la finalul lunii iunie când Marte din Gemeni va face trigon cu Junon din 
Vărsător, ei îşi vor închipui vrute şi nevrute despre oameni şi multe dintre ele nu vor avea nicio 
legătură cu realitatea. Nu sunt rătăciţi, ci doar exersează, îşi ascut gheruţele de tigri şi pentru că pot 
ajunge foarte uşor departe cu imaginaţia este bine să nu fie provocaţi la duel. Pot face uşor proiecţii 
şi dacă putem spune cu certitudine că ştiu ceva, atunci putem susţine că se pricep la ei înşişi. De aici 
le vine şi acest simţ umanitar special, de asta asimilează de mici tot ceea ce îi atinge, de asta sunt ca 
un burete şi, mai ales, de asta în zodiac ocupa locul unde iubirea este primită, în opoziţie cu Leul 
care oferă, care are această vocaţie a generozităţii. Vărsătorul primeşte pentru a şti, înţelege şi 
evalua şi tocmai de aceea devine periculos când îi scapă imaginaţia de sub control, când nu mai face 


© Gheorghiță COSER, www.coser.ro 


Previziuni astrologice pentru anul 2013 210 


distincţie clară între vis şi realitate. Între 9 şi 26 iunie vor traversa momente delicate în care această 
extensie a vieţii lor spre zone care nu le sunt deloc accesibile, îi oboseşte. Fiind, prin definiţie, firi 
altruiste, îşi vor îndrepta această deschidere spre gând şi ca o reminiscență a casei a V-a 
(creativitatea) pe care atât Lilith cât şi Jupiter o părăsesc acum îşi construiesc mental ceea ce le-ar fi 
plăcut să accepte ori să primească din jur. Evenimentele din jur vor conta mai mult pentru a nu 
rămâne fără bani, casă, loc de muncă, însă nu mai mult. Starea de spirit, cea care li se va schimba în 
iunie, va constitui motivul căutărilor, dar şi a greşelilor pe care vor fi tentaţi să le facă. 


Iulie 


Deşi multe dintre acestea se prefigurau din iunie, luna iulie vine cu greutăţi mari pentru 
vărsători, în special pe linia profesională şi pe cea medicală. Cele două sectoare care ţin în special 
de casa a VI-a le va da bătăi de cap acestora în 2013, slăbind tot ceea ce elaborează, adică procesele 
metabolice, ori, în cadrul profesional, mecanismul deciziilor. Că sunt deschişi sau nu, că sunt 
harnici sau nu, că pot face ori, că ştiu ori că nu ştiu, nimic nu este bun, nimic nu se poate lipi de 
succesul lor, mai ales că din 8 iulie, când Saturn va reveni din mersul retrograd, vor simţi nevoia din 
nou să se exprime, să-şi spună punctul de vedere, neluând în calcul că zona de sensibilitate li s-a 
modificat şi că acum sunt vulnerabili într-o zonă pe care, de regulă, nu o explorează. 

Vulnerabilitatea lunii iulie va veni din lipsă de control, din incapacitatea de a coordona o 
persoană, un proiect, un departament, de a-şi duce o idee în mod coerent până la capăt, de a fi 
vărsătorul acela lucid şi puternic pe care-l ştim cu toţii. Va reuşi să fie doar altfel, doar diferit şi nu 
va mulţumi pe nimeni, ci dimpotrivă pentru că are şi ambiţii sociale care nu pot fi trecute uşor cu 
vederea, vărsătorul se va comporta ca şi cum deţine secretul unui proces, dar nu-l oferă, este 
înzestrat, dar nu dorește să pună în aplicare ce ştie, poate, dar refuza sistematic să probeze prin fapte 
toate acestea. Cu alte cuvinte, se va pune de-a curmezişul drumului pentru că nimeni să nu treacă pe 
acolo până când nu primeşte şi el ce are nevoie. Din nefericire, nimeni nu-i poate oferi ceea ce are 
nevoie, nimeni nu se poate adapta pretențiilor sale de acum pentru că activarea casei a VI-a, cu 
limitări, boală, rutină, este pentru ei ca întâlnirea cu moartea. Mulţi dintre ei se vor gândi cu teamă 
la faptul că dacă cea ce se prefigurează în luna iulie se menţine prea mult, risca să îmbătrânească 
înainte de vreme, risca să se ofilească pe picioare. Nu oamenii în mod exclusiv sunt de vină şi nici 
sistemul, ci o combinaţia între acestea, care îi va implica pe vărsători în mecanisme rigide şi mai 
ales imorale, nefireşti, poate chiar greşite. Ştim din observaţiile generale aplicate acestui semn că 
rolul lor în acest an este acela de regulator, de catalizator şi ar trebui să nu fie surprinşi dacă sunt 
puşi să spele pe jos în cercuri concentrice ori prin trasarea unor triunghiuri descrise precis în 
geometria plană. Pot să facă lucrul acesta însă au nevoie de explicaţii, au nevoie să li se spune care 
este scopul şi durata acestui proces pentru a-şi intercala, printre momentele ucigătoare de rutină, 
propriile lor momente. 

Din nefericire, în iulie nu vor avea parte de aceste informaţii şi tocmai de aceea nu vor putea 
să țină steagul sus. Cei care îşi aleg în echipă un vărsător pentru a nu-l transforma într-un cui care 
nu vrea să iasă defel din talpă, atunci să-şi facă o listă lungă cu explicaţii special pentru el şi atunci 
îi va oferi aripile de care va avea cel mai mult nevoie în această lume. 

Elementul cel mai puternic al acestei luni va veni din faptul că în suferinţa fizică sau 
emoţională, în complicaţii de natură profesională, multe de care nici nu ştiu în mod direct, ci doar 
din aburii unei presiuni care pluteşte în jur, vărsătorii pot să aducă lumină, pot să le spună esenţialul 
celor care se încruntă şi strigă cu ură împotriva bucuriei şi moralității ca şi ei sunt parte din ceea ce 
urăsc. Probabil că mulți dintre vărsători nu vor reuşi să schimbe mediul aşa cum îşi vor dori, însă le 
va fi clar că în locul unde stau este nevoie de o modificare de registru, este nevoie de o ajustare a 
progresului, a relaţiilor dintre oameni, spre a fi mai liberi, mai deschişi, mai puţin sau deloc temători 
unii faţă de ceilalți. Deşi abstract, acesta este ceea ce ezoteriştii numesc rol mesianic şi probabil că 
mulţi pasionaţi de astrologie, poate chiar şi dintre vărsători, consideră că este prea mult spus. Nu, nu 
este prea mult spus şi vor vedea asta în luna iulie. Au o sămânță de lumină care nu poate fi 
prelucrată, modificată şi nici segmentată şi pe care o deţin pentru a dărui, oferi, susţine, proteja, 
înalta. Sufletele care au ales acest semn au înscris în codul lor informaţia eroismului şi nici chiar ei 

nu ştiu ce anume, anterior, în vieţile încărcate de căutări şi sacrificii, i-a dus spre un asemenea gest, 
dar îl au şi când lumea stă să se scufunde, descoperă că au primit în dar de la Fiinţa Universală ceea 
ce Fordo Baggins din Stăpânul Inelelor a primit de la Galadriel, Light of Earendil, pentru a-i lumina 
calea în locurile întunecate, acolo unde nicio altă lumină nu pătrunde. 

Finalul lunii le aduce acestora momente de epuizare nervoasă, de tensiune. Se enervează din 
nimic, însă acest “nimic” nu constituie decât picătura care umple paharul. Vărsătorii sunt fiinţe 
complexe şi ştim că ei nu au niciodată un singur pahar pe care din când în când să-l umple, ci o 
masă întreagă cu cupe de diferite mărimi şi forme încât după forma şi structura lor, cei din jur să 
înţeleagă categoria în care au depăşit bariera, zona şi registrul aparținând vărsătorilor şi pe care, 
folosindu-le, riscă să le strice ori să le risipească. 


August 


Luna august aduce o particularizare a problemelor de natură profesională care s-au 
evidenţiat în luna anterioară şi care le-au complicat viața. Acum sunt pe punctul de a trece în 
extrema cealaltă având la bază o uşoară oboseala pe care tensiunea, lipsa de comunicare ori 
impunerile la care au fost supuşi, i-au întâmpinat în iulie. Au noroc, sunt siguri pe ei, însă nu pot fi 
eficienţi, nu se pot coordona în societate după ceea ce simt, nu pot aplica ce gândesc şi deci multe 
dintre planurile lor sunt pe punctul de a se dizolva, ori de a se manifesta doar în intimitate. Că le 
place sau nu, luna august este pentru vărsători neplăcută pentru că le selectează acele evenimente pe 
care nu le pot finaliza şi le spune că acestea sunt cele mai importante. Vor fi constrânşi să acţioneze 
într-o direcție mult prea delicată pentru a se simţi liberi aşa cum îşi doresc, pentru a fi conştienţi de 
faptul că aduc în lume valori importante ori că sunt promotorii unor direcţii de viitor. În august ştiu 
doar că îi doare capul, îi supără spatele, picioarele sunt sensibil afectate, iar stomacul, mai exact 
digestia din zona stomac, pilor, duoden, să fie afectată de o uşoară respingere a alimentelor față de 
care nu au avut niciodată o intoleranță. De asemenea, având o casă a sănătăţii afectată, vărsătorii 
vor căuta să facă din căutările lor medicale, din studiile lor cu privire la funcționarea structurii 
energetice un model de recuperare a vitalităţii ori un standard de viaţă pentru alții. 

Dacă până pe 8 august sunt complet debusolaţi, punând această zăpăceala pe lipsa 
informaţiilor adecvate, după această dată vor fi atât de puternici aplecați asupra înţelesului lor încât 
sunt în stare să memoreze şi etichetele de la produse pentru a şti, teoretic până unde se poate merge 
cu consumul anumitor alimente. De partea cealaltă, tot ceea ce înseamnă armonie şi echilibru şi care 
cere din când în când o perioadă de purificare, aduce această abordare a hrănirii în zona relațiilor 
prin conceptul de selecţie a oamenilor. Vărsătorii nu selectează anturajul, ci se comportă ei de o 
maniera atât de specială încât oamenii se selectează singuri. Acum au tendinţa de a le spune direct 
în față “Tu, da”, “Tu, nu”, “În privinţa ta, mă mai gândesc”. Chiar dacă, nefiindu-le specific, vor 
face asta stângaci, este important să fie lăsaţi pentru că persoanele în sine nu-i apasă, ci ceea ce cred 
ei că reprezintă aceştia. În faţa unei asemenea justificări nu poţi interveni cu un control pentru că 
impresiile despre oameni sunt atât de puternic adâncite în sufletul vărsătorului încât este nevoie de 
mult timp pentru a le modela ori pentru a le da acestora o direcţie plăcută. Vor face asta şi trebuie să 
le oferim privilegiul de a le respecta alegerea, chiar dacă şi noi, cei din alte zodii, am putea fi printre 
cei care primesc un “nu” sau un “poate”. 

Aceasta selecţie susținută puternic de careul dintre Uranus şi Jupiter îi poate face însă 
incomozi pentru că nu este uşor să înţelegi şi în acelaşi timp să accepţi un refuz atât de direct şi 
brutal cum poate spune vărsătorul. În felul acesta pot pierde susţinători importanţi, privilegii şi chiar 
drepturi băneşti ori avantaje de altă natură ce veneau prin intermediul meseriei ori a profesiei, când 
acestea sunt diferite. Cei care au răbdare să-i asculte vor observa că în multitudinea de informaţii, 
vor găsi unele de o precizie usturătoare şi dacă vor avea şi curajul să le acorde credibilitate, pe 
sensibilitatea evidentă pe care o traversează acum vărsătorii prin faptul că sunt conştienţi că sunt 
respinşi ori priviţi pe ascuns, şi-i vor face prieteni devotați pentru mult timp. A-i menţine în sfera 
personală cere însă o altă abordare, una dezinhibată, liberă de prejudecăţi pentru a putea cuprinde 
spaţiul vast în care sunt desfăşurate noţiunile cu care lucrează ei. Dacă, ulterior, aceşti noi prieteni 
nu pot să le ofere aşa ceva, drumurile li se vor separa, dacă nu, merg la braţ toată viaţa. 

În această lună vărsătorii sunt însă avertizaţi exact în această latură a relaţiilor de prietenie, a 
celor care mimează prieteni ori care se folosesc de prerogativele acesteia pe care vărsătorii le vor 
alimenta din plin. Falşii prieteni se vor lipi de ei dacă aceştia vor ceda în fața sensibilităţii, dacă se 
vor arăta vulnerabili şi dacă îşi vor dezvălui durerea pe care o simt în momentul în care sunt 
respinşi. Vărsătorul pare sigur pe el însuși şi lasă impresia că oricât de grea este viaţa, orice obstacol 
poate fi doborât, însă respingerea valorii sale îl afectează mult, prea mult pentru un om atât de 
puternic. În faţa unei asemenea dezvăluiri, expuşi fata de profitori, relaţiile lor vor intra într-o zonă 
a compromisului şi vor realiza, nu foarte departe în timp, ci abia spre finalul lunii, că au selectat 
oamenii degeaba, că lumea este plină de incompetenţi, prosti şi inculți. Revolta nu va fi însă un 
element pe care să-l controleze şi, cu Marte în casa relaţiilor (a VII-a) revolta sa va fi asemenea 
unui val ucigaş care regretă că i-a distrus, prin extensie, pe cei care-i cântau atât de frumos 
îmbrăţişarea țărmului. 

Privind din afară este neplăcut să constaţi asemenea meandre ale vieţii, însă nu trebuie să 
gândim ca şi ei vor vedea la fel lucrurile. Caracterul decisiv al hotărârilor le este accesibil şi îl vor 
folosi ori de câte ori va fi nevoie. 


Septembrie 


Septembrie le va mai degaja puţin zona profesională şi le va selecta acele demersuri care au 
intrat în categoria valului ucigaş, lucrând cu ele doar în această gama, celelalte explorându-le prin 
curiozitate şi dragoste, prin atenţie şi curaj. Luna septembrie îi duce pe vărsători mai aproape de cer, 
de sentiment, de dreptul de a se opune răului, de a-şi construi singuri un ţel, de a da viaţa unui ideal 
şi de a se consuma pentru fiecare pas pe care îl desenează pe firul vieţii. Nimic nu-i va mai 
surprinde, nici complicațiile relaţionale, pe motiv că oamenii nu reuşesc să le înţeleagă în 
profunzime gesturile, nici condiționările sociale pentru că mai mult decât le-au luat funcționării nu 
mai au ce să le ia, nici durerile fizice pentru că şi le oblojesc cu ierburi, cu medicamente, cu ceea ce 
consideră că le merge mai bine. În septembrie vărsătorii sunt siguri pe ei şi pentru ceilalţi devin un 
exemplu de reuşită, rezistenţă şi dăruire. 

Ceea ce este frumos intra în sfera lor de acţiune şi le va plăcea să-şi împărtăşească 
experienţele, să interacţioneze cu oamenii, să viseze. Se simt din nou în elementul lor şi tot ce vine 
din ei se va exprima liber, atât de liber încât poate deveni brutal ori de neînțeles. Va fi de aşteptat ca 
limbajul să aibă în sfera lor de acţiune atât de multă încărcătură emoţională. Au traversat experienţe 
dure de-a lungul lunilor de vară şi cei mai mulţi dintre ei au dovedit că merită pe deplin să împrăştie 
apa cunoaşterii, aşa cum sugerează semnul lor, însă nu va fi uşor de înţeles expunerea sa într-un 
mod atât de amplu şi lipsit de bariere. Nu faptul că le zâmbesc trecătorilor, că vorbesc liber şi uşor 
cu necunoscuţii, că-şi fac prieteni pentru toată viaţa în tren ori prin gări, că până şi căderea în 
prăpastie înseamnă a te lega de cineva pe care îl găseşti acolo aşteptându-te, ci că se arata duri şi 
puternici în ceea ce până mai ieri a fost durerea vieţii lor. Cum se pot modela atât de uşor nu pot şti 
decât ei. De unde vor găsi atât de multă putere pentru a învia o floare prinsă de o tulpină aparent 
uscată doar ei ştiu însă această modelare a fiinţei este ceva ce noi, cei care suntem în alt semn nu 
putem înţelege. Întâlnirea lui Saturn cu Capul Dragonului se produce când Pluton din casa 
misterelor, ridică un sextil/trigon cu această Axa ducându-i pe vărsători în postura de a modela 
piatra, marmura, de a privi prin medii opace, de a înţelege neînţelesul şi de a ne ajuta să prindem 
viaţa când nimic nu mai avea nicio speranţă, aşa cum s-a întâmplat cu ei, care au deveni florile 
minunate care cresc pe tulpini uscate. 

Ceea ce se va întâmpla la final de septembrie constituie chintesenţa unor demersuri pe care 
ei vor spune că le-au urmărit de la începutul anului, însă noi, cei din jur, nu ştim pentru că nu am 
reuşit să ţinem pasul cu ei, nu am putut să luăm parte la multe dintre demersurile pe care ei le fac în 
ascuns, că nu degeaba au din 2008 Pluton în casa ce întruchipează tot ceea ce este ascuns. Fiindcă 
Pluton este retrograd este binevenit să-i credem pentru că acest mers înapoi, cel puţin în această 
lună, nu înseamnă întoarcerea la acţiuni trecute, ci apelul mental la idei, ţinte, finalităţi stabilite încă 
de la începutul anului. 

Octombrie 


Deşi în octombrie se împlineşte opoziția Soare-Uranus care le vine vărsătorilor pe axa I- 
IX, a deplasărilor, ceea ce îi încearcă acum nu ţine de o deplasare în mod special, ci de un cumul de 
forţe care mişcă angrenajul social în care se desfăşoară ei. Impactul lor asupra a ceea ce i-a învăluit 
este unul cât se poate benefic şi abia din această luna li se vede vărsătorilor rolul pe care îl au în 
această dimensiune a vieţii. Lăsând în urma ceea ce se înţelege prin împlinire a destinului 
(conjuncţie Saturn-NN), vărsătorii ţintesc spre o nouă zona socială. Devin mai reţinuţi, mai ascunşi, 
vorbesc mai puţin despre ei şi mai mult despre alţii, iar asta se va mula perfect pe mesajul exemplar 
pe care finalul lunii septembrie l-a adus. Fie că acceptă, fie că refuză dinamica vieţii sociale se 
înscrie în linia efortului. De această dată le place să muncească şi nu va mai fi nicio problemă dacă 
se vor confrunta cu o anume interdicţie ori obstrucţiuni. Cunosc oamenii, ştiu cu cine lucrează şi 
ştiu că dacă vor dori, vor rupe lanţul de hârtie cu care naivii de şefi leagă fiara neîmblânzită numită 
vărsător. 

Ceea ce nu le va plăcea va veni însă dintr-o exploatare a naturii lor sufleteşti. Când 
acţionează pe zona publică sunt inspirați şi devin un fel de mesageri ai unor țeluri nobile. Când se 
ocupă de ei înşişi mesajele care îi traversează devin confuze şi parcă nu se mai pot coordona atât de 
bine, nu-şi pot da ordine lor înşişi şi nici nu se pot supune unor reguli, fie ele venite şi prin 
inspiraţie. În realitate, Marte, opunându-se lui Neptun, le răscoleşte multe dintre frământările pe 
care un om ar putea să nu le rezolve într-o viaţă, dar mai ales într-un an. Această matematică le va 
da însă bătăi de cap, îi va răvăşi şi le va conduce paşii spre confuzie. Au însă norocul de a avea în 
Jur oameni care cred în ei, în valorile pe care le deţin, în mijloacele lor de exprimare şi îi ajută pe 
aceştia să iasă din acest infern. Nici nu este indicat să-şi exploreze prea mult această latură, pentru 
că anul 2013 nu este un al modelării personale, ci este un an de karmă, un an în care sunt mişcaţi 
spre o zonă a desţelenirii câmpului conştiinţei de grup. 

Octombrie va fi, aşadar, marcat de neputinţa de a se înţelege pe sine. Este un paradox că 
vărsătorul să nu se înţeleagă pe sine, mai ales că propria ființă este primul său instrument de lucru. 
Sunt însă oameni şi oricât de speciale sunt lucrurile pe care le fac, oricât de măreţe, sunt constrânşi 
din când în când să treacă şi ei printr-un filtru de purificare. Este însă important să se gândească la 
aceste etape ca la nişte avertismente. Problemele care ies acum la lumină nu pot fi rezolvate într-o 
singură lună, nici măcar într-un an, pentru că sunt delicate şi cer un anume cadrul social pe care 
contextul de acum nu-l îndeplineşte. Vor înţelege însă destul de repede cât de importantă este acum 
constatarea şi nu acțiunea şi îşi vor păstra acțiunea pentru alte tipuri de intervenţii. 


Noiembrie 


Ceea ce vine cu unghiurile lunii noiembrie ni-i aduce din nou pe vărsători în postura de 
lideri de opinie. Din nou sunt inspirați, din nou revendicativi, din nou nu sunt mulţumiţi cu ceea ce 
le poate oferi viaţa, din nou vor mai mult. Nu va fi însă nicio surpriză dacă prin acest nou careu 
dintre Uranus şi Pluton calitatea vieţii li se va schimba. Acum nu doresc să modifice radical cercul 
de prieteni, nu neapărat în a-i selecta punctual, ci se îndreaptă ei spre anumite zone, considerând că 
au demonstrat că pot susţine pe unul sau pe altul, că sunt puternici şi chiar dacă nu au resursele 
necesare, se bazează pe neprevăzutul vieţii şi ştiu că-şi pot susține demersul. 

Cei din jur îi pot învinui de aroganță, de autosuficienţă, de faptul că se evaluează mai bine 
decât ar trebui şi aceasta nu poate fi decât o eroare de gândire, judecata greşită aplicată oamenilor şi 
conjuncturilor. Faptul că Neptun îşi revine din mersul retrograd înseamnă o decongestionare a 
problemelor de natură materială. Chiar dacă veniturile rămân aceleaşi satisfacția folosirii lor va fi 
una mult mai mare încât lucrurile simple, cele care spre exemplu ţin de a-şi cumpăra o pâine ori o 
bomboană, le umple sufletul de satisfacție gândindu-se “Nu e o simplă pâine, ci este ceea ce-mi 
doresc cel mai mult acum”. Această izolare în acţiuni care poartă amprenta satisfacției îi duce pe 
vărsători spre o răcire a relaţiilor. Se simt puternici pentru că iubesc băncile din parc, frunzele care 
cad, viteza cu care se mişcă norii ori umezeala de noiembrie, însă vor avea impresia că oamenii le 

tulbură această stare pentru că nu ştiu să se bucure de viaţă, nu ştiu să trăiască lucrurile simple cu 
implicare totală, ci se hrănesc tot timpul cu ceea ce este inutil şi perisabil. 

În ultima parte a lunii, când Chiron revine şi el la mersul direct, din jur le vin tot felul de 
semnale, chiar de la oamenii pe care nu doresc să-i accepte în sfera lor intimă. Aceştia se îndreaptă 
spre vărsători cu sufletul deschis ca la nişte vraci, ca la un medic de suflete, ca la un consilier 
obiectiv. Aceştia pentru că folosesc starea de spirit drept o parolă de acces, reuşesc să-i smulgă pe 
vărsători din visare şi să-i tenteze din nou cu efortul susținut în sfera activităţilor profesionale. 
Aceştia vor accepta neştiind că prin asta intră într-o nouă perioadă de complicaţii şi neplăceri ce le 
vor veni tot din domeniul profesional ori din cel medical. 


Decembrie 


Ultima lună a anului debutează cu o rememorare neplăcută a ceea ce s-a-ntâmplat în iulie, cu 
o tentaţie care poate reproduce atât de fin ceea ce s-a-ntâmplat în iulie încât ar putea să vină până şi 
aceeaşi persoană, ori să reprezinte doar recidivarea unei afecţiuni pe care au crezut-o rezolvată. 
Chiar dacă totul îi va învălui într-un abur fin, chiar dacă fidelitatea cu care se reinventează aceasta 
este mare, vărsătorii sunt acum mai pregătiţi ca în vară şi pot fi mai puternici şi mai înţelepţi. Ştiu să 
se poarte, sunt mai temperaţi, mai misterioşi mai atenţi al detalii şi baza de date pe care şi-au tot 
completat-o de-a lungul anului îi ajută acum să nu clacheze. Nu doar că nu clachează, dar pentru 
toți cei din jur născuţi în alte zodii, care au un decembrie dificil, reuşesc să se mobilizeze şi să le fie 
din nou de ajutor. Trecerea lui Marte în Balanţă, unde va sta mai bine de jumătate de an, le aduce 
acestora un plus de inspiraţie, dar şi neplăceri din cauza acesteia, dorinţa de a călători, de a vizita 
locuri noi, de a se mişca, de a se deplasa, de a învăţa o nouă modalitate de exprimare, o limbă 
străină, de a lua contactul cu ceea ce este sublim şi care ţine de structurile superioare ale gândirii. 

Cu cât se apropie mai mult de finalul lunii, îi învăluie şi mai mult tentaţia de a pleca, de a 
urca, de cheltui mult, de a risipi, de a distruge un edificiu care i-ar putea constrânge, nu doar prin 
ataşament, ci fie şi numai prin grija de a-l întreține. Aici putem include şi relaţiile de prietenie 
relegate la finalul lui noiembrie, dar şi acelea pe care şi le-au dezvoltat chiar la începutul lui 2013. 

Ştiu că nimic în viaţă nu se câştigă decât printr-un efort, care poate fi unul de voinţă, iar 
efortul implică în mod obligatoriu risc; finalul lui 2013 îi găseşte riscând, nu aşa cum riscă ei, adică 
totul pe o carte, ci calculat, metodic, ponderat ca şi cum s-au metamorfozat în cu totul alte 
personaje. 

Aşa după cum se poate constata, anul 2013 este un mare an pentru vărsători, esenţial pentru 
stabilitatea lor, pentru moralitatea şi trăinicia pe care le vor cultiva. Vor fi stâlpi ai existenţei umane 
în modul universal şi lipsiţi de ataşament aşa cum îi ştim, dezvoltând aceste păcate omeneşti în zona 
intimă, unde orice modificare sau manifestare a vărsătorului nu va avea nicidecum repercusiuni 
asupra planului social, nici măcar al celui care-i aparţine. Modelul de viaţă pe care vor reuşi să-l 
aducă în acest an este unul care vindecă, salvează, ridică şi protejează, chiar dacă cei mai mulţi 
dintre ei nu ştiu cât de multe pot şi fac pentru cei din jur. Înzestraţi cu un dar aparte, vărsătorii 
trebuie ascultați şi la beţie şi când sunt foarte inspirați pentru că au savoarea angelicului atât de 
puternică încât ceea ce este impur sau ignorant, altor zodii care, într-o situaţie ipotetică s-ar 
manifesta în acelaşi mod, le-ar stârni râsul. Ei ştiu cel mai bine să se joace, iar jocul lor va fi în 2013 
unul foarte serios, esenţial pentru integrarea unei energii de care mulţi vorbesc vrute şi nevrute şi 
care, până la urmă, nu reuşesc să se facă înţeleşi: energia coagulării. Aceasta coagulare are însă de 
îndeplinit o condiţie absolut esenţială — claritatea mesajului — aceea care va face diferenţa între tipul 
inferior şi cel superior. Posibilitatea de a se desfăşura atât de bine le aduce acestora şansa de a face 
gesturi geniale fără a fi obligaţi să le explice, ori să şi le atribuie. Vor fi frunze sau flori, rădăcini 
sau ramuri nu pentru a-şi împlini o dorință personală, ci pentru ca, de departe, pădurea să fie 
întreagă. 

Enigmaticul zodiacului care nu mai este de câţiva ani deloc enigmatic, din cauza lui Uranus 
care îi scoate în lume şi îi expune pe nevoi, are parte în 2013 de o schimbare de direcţie mai puţin 
vizibilă pentru ceilalți, cât importantă, esențială pentru el, cu accente pe dimensiunea spirituală a 
vieţii ori pe moralitate, pentru cei care nu au vreo legătură cu exerciţiile spirituale ori cu procedeele 
de meditaţie şi interiorizare. Viaţa lor interioară, cea care este o adevărată sursă de putere, fie prin 
elementele pozitive, fie prin cele 
negative pe care le construiesc atent ori 
le preiau din jur, va comporta anul acesta 
un salt puternic şi important. 

Pentru că ştim că sunt pe cât de 
sensibili şi emotivi pe atât de rigizi ori 
practici, peştii îşi aduc noţiunea de destin 
mult mai aproape de ideile lor şi multe 
dintre întâmplările vieţii cărora nu le-am 
putut vedea rostul, însemnătatea, au 
acum sens. Chiar dacă au un simţ 
particular al calculului, al cheltuielii de 
familie, coordonându-se după spaima de 
a nu avea deloc, decât valoare a ceea ce 
achiziţionează, ştiind că oricum până la 
urmă va trebui să-şi umple spaţiul cu 
ceva, expunerea nevoilor personale faţă 
de persoane care ar putea foarte uşor să-i 
judece îi duce în nişte ape tulburi şi îi 
face să se confrunte cu o formă de 
hrănire ori de post, cu un mijloc 
educativ, moral prin care să se evalueze 
şi să se aprecieze aşa cum nu i s-a-ntâmplat niciodată în viaţă. Sunt incluse aici noţiuni care 
depăşesc puţin cadrul lui 2013 pentru că asistăm aici la conflagraţia a trei mari perioade: 

- cea începută în 2008, cu Pluton în Capricorn, care îi invită la stabilitate publică prin 
renunțare, pedepsirea unui orgoliu ori pierderea unui apropiat prin exagerarea trăsăturilor de 
caracter pe care le-a purtat cu el toată viaţa şi i-au fost tolerate până acum fără a fi considerate un 
stigmat, o pată pe caracterul său; 

- cea care începe în 2011, cu Uranus în Berbec, din care rămân cu puţine resurse, cu griji de 
bani ori de faptul că le slăbesc puterile, că sunt prea agitaţi, ori că li se întâmplă lucruri stranii, fără 
soluţie, în situaţii ori conjuncturi banale pentru alții; 

- cea care începe cu 2012, cu cele două careuri dintre Uranus şi Pluton care îi mobilizează 
spre o agitaţie socială care îi obligă să-şi iasă din apele adânci, să se descopere şi să devină prin asta 
vulnerabili. 

Pe acest fond, anul acesta, Saturn, care şi în 2012, în ultimele trei luni, i-a adus în postura de 
reformatori, de exploratori ai unor conjuncturi şi stări plăcute pentru sine, dar caustice pentru cei 
din jur, îi pune în faţa unei judecăţi. Anul acesta, prin întâlnirea lui Saturn cu Capul Dragonului, îşi 
explorează latura morală a personalităţii, puterea de a se face utili, de a convieţui, de a fi folositori, 
de a deţine în adâncimea apelor lor ceea ce este necesar vieţii ori scopului acesteia. Instabilitatea 
casei a IX-a unde se vor consuma toate acestea vine cu obligativitatea de a descoperi sensul oricărui 
eveniment, de a privi întâmplarea prin însemnătatea ei, nu de a le lăsa la voia hazardului ori să se 
desfăşoare în propriul ritm, aşa cum bine mai ştiu să facă ei. A venit momentul de precizie, nu de a 
despărți drumurile vieţii, prin a-i oferi fiecăruia ceea ce-i trebuie pentru a nu se expune pe sine, 
pentru ca nu cumva misterul ce-i înconjoare să-i incite pe aceştia spre o explorare periculoasă 


Dmitry Laudin 

pentru ei. Explorările lui 2013 vor fi atât de intense încât peştii vor merge la originea lucrurilor, la 
sursa puterilor lor, răscolind adâncimile ființei, întrebându-se despre rostul lucrurilor, 
preschimbându-şi chipul în oameni simpli pentru a gusta din simplitatea pe care ei au refuzat-o şi 
care-i face pe cei din jurul lor mai mulţumiţi şi împăcaţi decât sunt ei. Faptul că au întrebări şi se 
frământă nu constituie decât un revers al medaliei, nu reprezintă decât jumătate din probleme, 
pentru că în fața răspunsurilor peştii îşi vor exprima, invoca, acelaşi arsenal de ambiguităţi, aceeaşi 
varietate de informaţii, abundența de sensuri ori de valori din care, de obicei, nu aleg nimic 
personal. În faţa lui “totul, dar nimic” peştii regretă că au întrebări, că se agită, regreta multe, poate 
chiar şi modul cum s-au construit, că au oamenii pe care-i au în jur, că sunt slabi ori că sunt prea 
puternici şi scot la lumină nemulțumirile întregului zodiac, pentru ca să vedem că misterul peştilor 
este, din prisma acestei laturi negative, un privilegiu pentru cei din jur. 


Monica Stuurop 


Pentru că nu avem încă informaţia fizică a lui Neptun în Peşti, până şi ei sunt nedumeriţi la 
cât de puternic sunt solicitaţi, la cât de clar îşi dau seama că mai sunt multe de învăţat şi că 
abundența de evenimente cu care şi-au încărcat viaţa nu îi ajută deloc să vadă esenţa lucrurilor şi 
nici să se încarce pozitiv cu ceea ce le este util şi constructiv. În primul rând au de gestionat un fond 
negativ, acela care îi poate duce spre boală sau conduita necuviincioasa, apoi se văd în postura de a 
fi judecaţi exact de ceea ce critică sau nu apreciază la ceilalți şi, pe baza acestor elemente reuşesc să 
se apropie de starea de echilibru prin purificarea ori prin modelarea caracterului, peştii se îmbracă în 
banal, căutând să-i confere acestuia un rost afectiv şi o încărcătură atât de mare încât să se 
păcălească în continuare că este tot ceea ce le trebuie. 

Nu, în acest an nu vor reuşi să vadă ce le este util decât prin efort, decât după ce depăşesc 
zona de confort, după ce se trezesc din lentoare, după ce îşi lasă în dulap haina veche încărcată de 
parfumul de tabac ori în care şi-a ascuns o batistă folosită într-un eveniment esenţial al vieţii sale şi 
va trebui să treacă la muncă. Ei sunt invitaţi de câțiva ani la muncă, însă nimic nu i-a motivat atât de 
puternic şi atât de direct aşa cum se va întâmpla în acest an. Saturn în casa drumurilor lungi le aduce 
acestora dorinţe mobile, nevoia de a se deplasa între două sau mai multe localităţi, de a fugi de ceea 
ce-i apasă şi, ştim de altfel, că niciun alt semn zodiacal nu reuşeşte să-şi ocolească mai abil şi mai 
eficient problemele, niciun alt semn zodiacal nu este mai alunecos decât acesta. În felul acesta, vor 
alerga, dar ei ştiu că de la sine problemele pe care le au nu se rezolvă, aşa că se alintă, îşi 
exacerbează nevoile ce țin de planul social ori cele de suflet, fără a se apropia nici măcar puţin de 
zona tristeţii ori ce a durerilor pe care nu au dorit să le rezolve. 

Arcul de zodiac pe care Marte îl va parcurge în acest an le va aduce peştilor întâlnirea cu o 
mare confruntare, cu o provocare care se va manifesta mai mult în zona moralității şi a gândirii 
superioare. Tocmai de aceea multe dintre cele care le vin din mediul social, prin partea 
susținătorilor, a relaţiilor cu autorităţile sunt marcate de această necesitatea de a răscoli, de a face 
curat în gânduri şi sentimente, de a purifica acea zonă despre care peştii aleg să nu vorbească 
niciodată. Nu există niciun dubiu că ei vor recunoaşte imediat evenimentul care îi mobilizează 
foarte mult prin intensa neplăcere pe care le-o provoacă, de parcă răspunsul pe care vor fi tentaţi 
să-l ofere, din răceală, prin stilul lor alunecos, nu mai foloseşte la nimic. 

Tipul superior va iubi oamenii şi le va mulţumi pentru că îi vor mobiliza în direcţia utilității 
pentru că această categorie a zodiei aduce peşti marcați de necesitatea de a cuceri lumea, de a 
învinge greutăţile cele mai puternice şi mai dificile ale vieţii. Tipul inferior se va compromite şi mai 
mult căutând să se ascundă în spatele altor convenienţe şi aceşti peşti vor considera că de fapt 
provocarea vieții îi invită să o ia de la capăt aşa cum au făcut-o cu ani în urmă, în acelaşi mod 
artificial şi alunecos. 

Incapacitatea de a-şi procura fonduri după dorinţe, după necesităţile care vin acum spre ei îi 
face pe peşti persoane care să tulbure apele în care aleg să-şi ducă traiul de zi cu zi. Viaţa de familie 
le va fi sectorul de care se vor teme cel mai mult şi până şi ei vor fi surprinşi pentru că zona intimă, 
sectorul personal, locul unde dorm, citesc, unde se uită la televizor, unde gătesc este sectorul prin 
care ei au acces la o lume subtilă, prin care se încearcă o evadare din banalul vieţii, din ceea ce îi 
solicită mult, îi pune la muncă, îi oboseşte. Se ştie de altfel de cea mai accesibilă evadare a peştilor 
este prin somn ori cea mai mare penitență pe care şi-o pot aplica este suprimarea dorinței de somn, 
fie în mod conştient, fie prin educaţie. În felul acesta, somnul este un adversar ori un prieten 
redutabil, fiind peştele albastru ori cel roşu din idiograma specifică lor, adică semnul de câştig 
asupra timpului prin suprimare ori de revigorare a corpului, minţii, structurii emoționale. 

În 2013 vor evada mai puţin pentru că timpul îi va invita spre alte sectoare şi va căuta să le 
tempereze cauzele neplăcerilor, curăţându-le anturajul de persoane care parazitează sau pe care, în 
cazul tipului inferior, îi parazitează. Această selecţie, începută cu ani în urmă, intră acum într-o 
nouă etapă. Nu mai pot să domine atât de uşor, nu se pot sustrage atât de simplu problemelor şi 
pentru a merge mai departe, evident, pas făcut cu mare efort de ei, este nevoie de un consum 
interior cu care nu sunt obişnuiţi. 

În tot acest complex de cauze şi efecte familia este elementul care îl va tulbura cel mai mult. 
În general, 2013 aduce compromisul de a dezvolta faţă de familie un sentimente 

nefiresc lor, care va lucra in extremis, ori indulgent, ori prea dur, ori trecând frecvent de la o 
extremă la cealaltă în căutarea pietrei filozofale, a puterile acumulate prin alunecare pe care acum le 
vor pierde încet, încet din cauza lui Uranus. În felul acesta, tot ceea ce înseamnă raportarea la un 
model uman, moral, superior, pune o mare presiune pe ei şi îi sperie. Această categorie a nevoilor 
cere peştilor în 2013 o raportare la alte valori. Au nevoie să se mute în alte ape şi acolo să se 
informeze întâi referitor la pericolele care îi pasc. În general, peştii nu sunt firi agresive, chiar dacă 
se pot descurca bine în faţa acestor tipuri de pericole, însă a trăi într-un mediu agresiv îi face să se 
închidă şi mai mult, să fugă de acest model de manifestare şi în final să ajungă să dispreţuiască tot 
ceea ce era întruchipat în atitudinea şi persoana care i-a dovedit duritate şi agresivitate. Acesta este, 
de altfel modul lor de a reacţiona şi aceasta este explicaţia pasului înapoi pe care îl fac şi care 
seamănă a mediere, iertare, diplomaţie, tact. Spre deosebire de celelalte două zodii de apă, Rac şi 
Scorpion, care cer suprafeţe mici, luciul apei peştilor se întinde pe mari suprafeţe. Ei au nevoie de 
spaţiu, de desfăşurare, de contacte şi tot ceea ce fac şi care îi va scoate din carcasa lor călduţă şi 
confortabile îi duce dintr-odată spre a fi cunoscuţi, apreciaţi sau cum se spune “pe val”. Pasul 
înapoi, în aceste ape adânci generează alte evenimente, decât în cazul celorlalte zodii. A aborda 
detenta peştii se expun unei alte stări sufleteşti. Se dedublează nu pentru că sunt prefăcuţi, nu, ci 
pentru că ating în retrogradarea lor un alt val, un al curent, care, în virtutea forţelor universale pe 
care le iubesc şi le respectă foarte mult, au altă direcție. 

În felul acesta, dovedesc faptul că sunt şi ei oameni şi oricât de multe probleme pot avea, 
niciodată nu sunt pierduţi de soartă, tot timpul găsesc soluţii, tot timpul au un fir de apă în care să se 

desfăşoare. Tipul superior, mult mai avantajat de direcţiile astrale ale lui 2013 va trebui să 
dovedească acum că se poate descurca şi cu puţin, că poate trăi şi în ape de adâncime mai mică, fără 
să se stingă şi să rămână în aceeaşi fertilitate afectivă şi creatoare aşa cum era în mediul de origine. 
Aceştia pot în a doua parte a anului să se exprime de o manieră care va atinge culmi ale confuziei şi 
duplicităţii. Jupiter în casa iubirii dăruite, în casă a V-a, alături de tentaţie (Lilith) îi va face să-şi 
îndrepte sentimentele față de ceea ce-i va face cel mai mult să sufere, să fie trădați în dragoste, 
umiliți şi respinşi, iar impactul acestor evenimente sociale va fi unul cât se poate de dificil şi 
dureros. Lecţia iertării, venită pe această latură a orgoliului spiritual, a acelor elemente de 
comportament care îi fac să se mândrească prin modestie, îi va face să-şi mai atenueze efectul 
modelării imaginii sociale, să nu mai fie atât de vulnerabili, însă nu şi în privinţa autoeducării. 
Ambivalenţa peştilor, atât de greu de pătruns şi atât de întortocheată, va aduce acum un vârf al 
trăsăturilor specifice, acela de a purifica elementul care le spune că îi salvează de la suferinţă. Peştii 
sunt prin excelenţă un semn al suferinţei, al interiorizării şi tot ceea ce fac ei este un ecou generat de 
necesitatea de a fugi de această lume prin ascundere ori prin dominare. Când le apare un element 
care le spune că îi scoate din această fierbere, îşi pierd judecata şi consideră că aceasta este şansa de 
care trebuie să profite. În realitate, aceasta este una dintre cele mai agresive şi periculoase tentaţii 
care îi va duce spre alte ape, fie că vor, fie că nu vor. 

Într-un raport de forţe pe care doar ei îl pot explica şi cunoaşte în detaliu, relaţia dintre 
întărirea, maturizarea morală şi uşurinţa cu care răspund tentaţiilor, le va aduce în 2013 o dinamică 
pe care o vor aprecia ca trecând de la calmul şi liniştea lacului la vuietul unei cascade. Dacă 
moralitatea lor este una falsă, construită pe secrete, iar aceste secrete susținute pe altele şi mai mari 
şi mai negative, şi mai compromițătoare, indiferent că sunt sau nu justificate pertinent, deplasarea 
de la prima la ultima zi a anului se va face de la înălțimea unui vârf, prin căderi repetate, până la 
nivelul la care sunt în realitate. Dezvelirea de cel mai mare duşman al său - iluzia pe care el însuşi o 
creează - constituie una dintre încercările anului 2013 şi implicit a vieţii sale. Este posibil ca acest 
proces care se inițiază acum să nu se finalizeze cu 2013, iar ceea ce va veni în 2014, cu Marte în 
casă a VIII-a, îi va cere cel puţin jumătate din anul 2014 un spirit practic delicat care îl va pune în 
faţa unor situaţii categorice legate de sectorul medical ori de cel al relaţiilor sociale ce vor fi 
marcate de un mare risc. Chiar dacă în 2013 greşesc, vor dispune de timpul şi de susţinerea astrală 
pentru a modula etapele vieţii, însă în 2014 lucrurile se vor schimba, devenind mult mai categorice. 


Ianuarie 


Luna ianuarie vine pentru peşti cu semnale că acţiunile din plan social au nevoie de o 
anume modulație. Că sunt implicaţi în anumite cheltuieli, că li se cer înapoi datorii mai vechi ori că 
ei doresc să scape de ceea ce-i apasă, calitatea acestei luni se sprijină pe nevoia de evadare într-un 
spaţiu liber de obligaţii, răspundere, program de lucru. Retrogradarea lui Jupiter din casa familiei îi 
aduce pe aceştia în postura de justiţiari în a evalua şi critica faptele acestora şi aprecierile pe care le 
fac au în vedere propriile lor nevoi. Nu pot fi obiectivi şi când nu sunt ascultați îşi modifica 
atitudinea ori schimba sursa acuzațiilor trecând din sfera emoţională în cea rațională lucrând cu 
informaţia cu o mare viteză. Cei din jur ar trebuie să ştie că ianuarie, din acest punct de vedere, nu 
este o lună prea bună şi ar trebuie să nu-i provoace pentru că au informaţia accesibilă şi pe lângă 
asta sunt şi motivaţi de nevoia de confort pe care vor urmări să şi-o respecte cu sfinţenie. A fi 
implicaţi în probleme de familie ori în complicaţii de ordin sentimental este pentru peşti o apăsare 
de care vor să scape repede şi vor dovedi o mare viteză de reacție. Vor considera că tactul şi 
diplomaţia nu sunt necesare, ori e albă, ori e neagră, nu există jumătăţi de măsură şi pentru ei a 
dezvolta înţelegere gratuită, a-şi pierde timpul cu şedinţe lungi de consiliere constituie o pierdere de 
vreme, un compromis pentru care acum nu au răbdare. Aleg dur să-şi selecteze oamenii şi chiar 
dintre rude apropiate de dragul unei libertăți pe care va şti să şi-o construiască de unul singur. 

Procedând aşa îşi fac un mare deserviciu pentru că pun limite în relaţii care sunt importante 
pentru ei şi şi-i îndepărtează pe cei care ar putea pe viitor să le ofere un model de moralitate, să le 
indice o finalitate ori să-i inspire în munca lor. Nimeni nu-i poate însă condiţiona, nimeni nu le 
poate pune vreo barieră pe care să nu o depăşească, important este să nu-i scoată cineva din mediul 

cunoscut, să nu-i pună în fața unui domeniu necunoscut, să nu le invoce reguli de care nu au auzit 
niciodată. 

Tipul superior va dovedi în această lună o mare deschidere spre înţelegere şi dragoste de 
oameni. Îi va privi ca şi cum se simte dator faţă de tot ceea ce l-a format să-i ajute, să-i susţină, să le 
ofere din tot ceea ce ştie şi, din această cauză se poate transforma într-un personaj înspăimântător, 
prea năvalnic şi care prea le ştie pe toate. Nu va fi însă deloc periculos, decât pentru sine pentru că 
se va neglija de dragul celorlalți, dar va fi mulţumit şi împăcat că viaţa i-a oferit acum prilejul de a- 
şi depăşi bariera care le este pusă frecvent de oameni reci. 

Finalul lunii, când Jupiter îşi va reveni din mersul retrograd le va aduce peştilor curajul de a 
prelua asupra lor o greutate a familiei, o datorie, de a se implica într-un proces de transfer de valori, 
împuţinându-şi averea pentru sfera particulară, dar menţinându-le pe acestea din familia lărgită, cea 
aparţinând rudelor prin alianţă pe care reuşeşte acum să şi-i apropie. Procedând aşa peştii consideră 
că aceasta le va fi vocaţia lor în acest an, de a oferi tot ceea ce cu greu au strâns şi cine ştie poate 
vor fi invitaţi să ofere şi ceea ce nu au încă, adică de a se împrumuta, de a interveni la cunoştinţe, că 
au întotdeauna multe, şi reuşesc să salveze o situație delicată. E un efort pentru ei, se vor consuma, 
banii vor fi mai puţini, dar acum sunt mulţumiţi şi împăcaţi că pot proceda aşa. 


Februarie 


Luna februarie îi aduce pe peşti în posturi energice. Marte le intră pe semnul lor şi nu vor 
mai fi aşa de împăcaţi cu ceea ce au de făcut. Sunt însă mulţumiţi pentru că-şi vor vedea o parte din 
probleme rezolvate şi brusc vor schimba apele, îşi vor da seama că de această dată lor le lipseşte 
ceva din garderobă, din bibliotecă, din fondul afectiv şi dau fuga la furnizor pentru a se aproviziona. 
Luna februarie devine, astfel, luna improvizaţiilor, a acumulărilor, a creionării următoarelor etape 
ale anului, adică îşi fac un plan general pe care oricum îl vor schimba. Dau impresia că sunt 
ordonaţi, dar, în realitate, sunt preocupaţi de binele personal, de confortul pe care urmăresc să şi-l 
ofere. Acum îşi dau seama că nu câştiga suficient sau realizează că nu se poate face un plan sigur şi 
precis cu venituri nesigure. Nu vor fi însă prea tare zdruncinaţi de acest aspect pentru că bucuriile 
peştilor oricum nu pot fi încadrate în categoria celor fireşti şi normale. Îi poate încânta atât de mult 
un obiect din cale afară de ieftin şi să-i lase complet indiferenți obiecte preţioase care le sucesc 
minţile oamenilor obişnuiţi prin rafinament ori prin cost. 

Ceea ce este neobişnuit la peşti îi duce spre bogăţie şi diversitate cromatică. Simt mult şi 
intens, se pot bucura de lucruri simple şi pot cădea în capcana de a considera că totul este decisiv. 
Nu, energia bună a lunii februarie nu este nici pe departe o stare permanentă, însă este tonică şi îi 
poate încărca pentru tot anul. Acum primesc şi semnale pozitive că sunt iertaţi dacă au greşit, că pot 
ierta că li s-a greşit, că pot înţelege că în relaţiile sociale se poate mai departe decât au considerat, 
Le place mult această flexibilitate şi reuşesc să o asimileze ca pe un lucru bun de care îşi vor aminti 
când vor intra în legătură cu acel semn, cu acest indiciu care îi va duce pe drumul cel bun ori pe un 
nivel superior al existenţei lor. 

Din 18 februarie Saturn le intră în mers retrograd şi până în iulie vor fi restrictivi la a învăţa 
lucruri noi, vor da dovadă de rigiditate sau chiar de inflexibilitate. Ceea ce îşi însuşesc acum se pare 
că este valoarea maximă a extensiei pe care urmăresc să o abordeze în acest an şi doar în cazuri rare 
sacrificiul personal poate merge puţin mai departe spre a-şi atribui locul, poziția, apartenenţa într-o 
familie mai mare decât cea în care au crescut şi s-au dezvoltat până acum. Unii îşi vor schimba 
locaţia, ţara, concepţiile despre viaţa, punând în aplicare ceea ce şi-au dorit de mult timp, dar nu au 
avut ocazia să aplice. 

Finalul lunii februarie ni-i aduce pe peşti punând în practică primele rezultate ale noilor 
relaţii pe care le dezvolta. Unii au curajul chiar să facă promisiuni de soluționare, să semneze un 
contract de colaborare care să-i ducă în alte medii sociale, spre colaborări complexe ori care să le 
confere un alt statut. Dacă sunt din categoria inferioară, urmăresc banii şi satisfacția personală mai 
mult decât schimbul în sine ori rafinarea structurii morale. Dacă sunt în categoria superioară ideea 
de multiculturalitate îi va încânta atât de mult încât dacă se va pune problema să plece la drum nici 

nu vor şti ce-şi pun în bagaje, dar vor şti totul despre obiceiurile şi cultura locurilor pe care le vor 
traversa. 


Martie 


Lună martie le aduce puterea personală în cota şi la nivelul maxim. Vor reuşi să facă o 
fuziune atât de corectă şi eficientă între rafinament şi relaționare încât personalitatea pe care o vor 
afişa, modul cum îşi vor pune în valoare caracterul şi cunoştinţele vor fi luate drept etalon de 
comportare. Chiar dacă în general luna februarie este bună cam pentru toate semnele, ei sunt mai cu 
moţ, sunt altfel, apucă spre alte ape şi mulţi peşti vor spune că martie a fost luna cea mai bună a lor. 
Probabil că aşa le va fi pentru că au un marcaj puternic pe casa I şi reuşesc acum să pună seminţele 
unor acţiuni pe care să nu le supravegheze atât de mult, ci care se vor desfăşura de la sine în raport 
cu necesitatea ambivalentă de o nouă formă de înţelegere ori de moralitate şi abilitatea de a aprecia 
pentru fiecare lucru cu care se întâlnesc, preţul corect. 

Mulţi vor privi această lună ca pe una încărcată de efort în care au fost de prea multe ori 
scoşi din casă împotriva voinţei lor şi acesta este un element care chiar nu le place şi nici nu le va 
plăcea deloc nici în 2013, chiar dacă vor înţelege că nu au ieşit degeaba din casă. 

Intrarea lui Junon în Vărsător şi a lui Marte în Berbec, îi va face mai puţin impresionabili, 
mai greu de manipulat, mai puţin vulnerabili la nevoile celor din jur. Nu înseamnă că devin prea 
reci, ci sunt mult mai practici, atât de practici încât cei din jur ar putea jura că sunt alţi oameni, 
perfect schimbaţi, calculaţi şi atenţi la fiecare detaliu, rezistenți la efort, chiar la munca fizică şi cu 
un mare respect pentru rezultatele muncii lor. Până pe 26 martie vor fi şi disciplinaţi în a-şi 
coordona timpul, etapele de lucru, schemele de acţiune şi persoanele spre care să le îndrepte. Chiar 
dacă nu urmăresc cu îndrăzneală un beneficiu, ştiu care este valoarea muncii şi când se va pune 
problema remuneraţiei vor şti în cuvinte puţine să spună totul. 

Momentul 22 martie este însă unul delicat pentru că în faţa unei provocări pot să piardă o 
valoare, să schimbe datele unui contract, să încheie chiar o colaborare, adică să se desprindă de o 
ramură socială alături de care au lucrat de la începutul anului. Nu este specific peştilor să se 
desprindă de ceea ce le-a aparţinut, pentru că îşi lipesc emoţiile de fiecare element care îi reprezintă, 
însă acum vor fi puternici şi iuți, deciziile lor fiind foarte categorice. Ecoul acestora va fi un 
zdruncin interior, o întunecare a gândirii şi dezvoltă primele raze de neîncredere în colaboratori, în 
oamenii spre care s-au dus cu inima deschisă. Acum consideră că cineva a fost păcălit, că adevărul 
parțial tot minciuna este şi se plâng de asta, deşi uită că ei sunt maeştri în disimulări de genul acesta. 


Aprilie 

Aprilie va accentua peştilor nevoile materiale şi grijile pentru asigurarea unui trai decent, 
numai că decenţa va trebui să fie redefinită, reinventată, remodelată încât să se potrivească oarecum 
cu ceea ce li se potriveşte acum cel mai bine. Cu Saturn în plină retrogradare prin casă a IX-a 
nevoile sunt adaptate condiţiilor din trecut şi vor greşi considerabil dacă în faţa acestora este pusă 
cererea de acum. A încurca timpul, perioada duce la o evaluarea greşită a nevoilor şi deci o 
solicitare greşită din parte destinului. Întreaga luna aprilie este marcată de evaluarea greşită a unei 
nevoi, de extinderea într-o altă direcţie, în timp ce anturajul, grupul de apartenenţă, națiunea merge 
în alta. Lăsând impresia că se deplasează împotriva curentului, peştii îşi vor tulbura prietenii 
apropiaţi şi nu se vor preocupa deloc dacă aceştia trăiesc sau nu în eroare, important este să-şi 
acumuleze ceea ce consideră că le lipseşte. În realitate complexitatea solicitărilor care vin acum din 
partea peştilor seamănă mult cu o căutare în arhivele statului, cu localizarea unor registre pline de 
praf peste care nimeni niciodată nu a revenit. Această întoarcere spre trecut care acum, în aprilie, ia 
forma necesităţii, are însă o însemnătate majoră în 2013. Sunt inspirați să-şi invoce din trecutul 
propriu o împlinire care le va folosi în 2013. Că asta înseamnă un obiect, o mărire de salariu, o 
avansare, o călătorie, nu contează. Va conta că ea se va manifesta, că le va trezi interesul şi cu cât se 
apropie mai mult de momentul septembrie, când Saturn şi Capul Dragonului se întâlnesc într-o 
conjuncţie, ei vor avea în jur toate datele necesare pentru a face saltul de conştiinţă. Până atunci 


© Gheorghiță COSER, www.coser.ro 


Previziuni astrologice pentru anul 2013 221 


aduna piesele puzzle-ului fără să ştie care va fi localizarea lor invocând ba plăcerea, ba neechitatea, 
ba inspiraţia, ba impulsul de moment. 

Intrarea lui Pluton în mersul retrograd va aduce un beneficiu peştilor. Vor reuşi să 
impresioneze un auditoriu, un superior, o autoritate şi nu se vor abţine din a căuta să demonstreze 
iar Şi iar că sunt superiori celorlalţi din jur, că dispun de o conştiinţă vastă şi că în ceea ce priveşte 
traseul pe care l-au ales, prin educaţia pe care o au, prin familia în care s-au născut ori prin 
informaţiile pe care le-au preluat din tată în fiu reuşesc să deschidă de fiecare dată porţi închise 
altora. 

Trecerea lui Marte în Taur aduce peştilor abilitatea de a se deschide spre comunitate, spre a 
transfera acesteia din abilitatea sa de a se adapta situaţiilor neprevăzute, de a fi spontani şi abili în a 
rezolva probleme dificile într-un timp scurt. Atunci când le trece prin casa a III-a Marte le aduce 
peştilor abilitatea în a lucra cu cuvântul. Devin sensibili, atenţi la detalii şi în acelaşi timp expresivi. 
Dacă se va pune problema traversării unui anturaj dificil, dispun de abilitatea de a-şi ascunde 
problemele ori de a le izola pentru o perioada şi de a câştiga respectul acestora, indiferent de 
diferenţele mari care există între el şi anturaj. 

Procedând aşa el este tentat să dezvolte o dinamică pe care o cunoaşte foarte bine, să 
alunece printre obstacole pentru că aşa este învăţat ori aşa înţelege când i se prezintă diferite 
modalităţi de a se adapta la condiţiile dificile de trai ori de a face faţă unui anturaj complicat. În 
felul acesta, ajunge în poziția de a se lovi de obstacole pe care brusc nu ştie cum să le abordeze. 
Pentru că nu ştie din start cum să abordeze situaţia, se simte învins, se teme de eşecuri şi simte că 
dovedeşte că nu se pricepe, aşa cum se aşteaptă, aşa cum trebuie la cât de distant şi rece este cu 
anturajul, cât de atent este să nu se combine cu niciun element cu care intră în contact şi se simte 
respins de anturaj ori de o anumită categorie a acestuia. 


Mai 


Din doi în doi ani traversăm cu toţii opoziţia dintre Marte şi Saturn care ne indică la rece, 
obstacole legate de modul cum percepem realitatea, de maniera în care ne lăsăm conduşi de dorinţe 
care pot la un moment dat să ne slăbească puterile şi să ne îndrepte spre a confrunta puterea cu 
duritatea, eficienţa cu agresivitatea. În mai peştii se vor dovedi buni în ceea ce fac, atenţi la factorul 
risc însă aşa cum îl ştiu ei pentru că această ipostază le aduce o prea mare încrâncenare pe teama de 
a pierde controlul încât uită să se mai relaxeze, să se destindă, şi ajung să facă totul mecanic. 
Mecanic dorm, mecanic se alimentează, mecanic îşi îndeplinesc îndatoririle profesionale şi tot 
mecanic vor aborda şi relaţiile cu apropiații făcând tot timpul apel la o bază de date pe care o deţin. 
Dacă cineva se opune, vor reacționa după cum au fost educați ori după cum s-au educat singuri, 
după cât de agresiv şi-au pus cei din jur amprenta pe temperamentul şi caracterul peştilor. Această 
dorinţă de distanţare devine în mai standardul după care vor aprecia viaţa şi relaţiile considerând că, 
deținând mecanismul de lucru îşi pot permite să fie chiar superficiali. Metoda struţului le este foarte 
accesibilă peştilor însă ea este abordată des doar de tipul inferior. Peştii rafinaţi şi superiori vin 
acum cu modele de viaţă preluate din biografiile celebre care le oferă răspunsuri în fata suferinţei 
ori a norocului, îşi amintesc de situaţii similare prin care au trecut prietenii şi calitatea vieţii pe care 
şi-au dezvoltat-o va face şi diferenţa între ei, astfel încât, chiar dacă aceste predispoziţii sunt 
aceleaşi pentru toţi peştii, nu toţi sunt la fel. Marte în casa educaţiei primare înseamnă pentru ei 
apelul la ceea ce stă la baza dezvoltării lor ca fiinţe, la ceea ce pot face cel mai bine, la modul cum 
asimilează lecţiile de viaţă şi cum le folosesc şi apoi abordarea lor cu insistenţă şi multă încredere. 

Ceea ce derivă din această reinventare a vieţii personale poate fi integrat la categoria pagube 
colaterale şi în general nu va fi apreciat de anturaj chiar dacă în această perioada ei învăţă, 
descoperă lucrurile noi, înţeleg cum este să te manifeşti într-un anumit mod, cum este să asculți 
problemele celorlalți, nu doar să simulezi procesul de ascultare, cum este să te consumi puţin câte 
puţin pentru cei din jur, nu doar sa le foloseşti terenul pentru a-ţi întinde năvodul, pentru a inunda 
ori pentru a săpa un sens prin care să treacă un fir subțire şi neînsemnat de apă. Peştii se sacrifică, 
însă chiar şi aşa sunt atenţi la submersie, la secunda când vor evada în altă lume, când se vor 
sustrage mediului care îi chinuie pentru ceea ce sunt, pentru ceea ce simt adică pentru ceea ce 

consideră ei că nu se poate schimba. Acum, în mai, viaţa îi pune în faţa unor situaţii care îi 
răscolesc. Ceea ce consideră că nu se poate schimba, că este fix, static, poate fi modelat şi îi invită 
să se dezbrace de solzişori pentru ca să-şi pună alte straie, noi, vechi, rezistente ori uzate fără să 
conteze calitatea lor, ci doar ecoul pe care îl produc în adâncimea sufletului lor. Ceea ce descoperă 
le place şi nu, îi bucură şi nu, dar în mod sigur este ceva nou şi cu cât se gândesc mai mult la ceea 
ce îi învăluie cu atât mai mult se gândesc la faptul că dacă nu se opresc din această explorare multe 
li se vor schimba iremediabil şi neştiind să înoate în aceste ape vor fi marginalizaţi şi epuizați. 

În timp ce îi consuma curiozitatea de a fi altfel, se şi tem de ea şi când valul este mai mare şi 
mai nou apelează la repere din biografii celebre, la amintirile din vieţile celorlalți pentru a se 
convinge că sunt puternici şi că pot rezista la ceea ce îi surprinde acum. Dacă nu abordează această 
noutate cu prudenţă peştii sunt pasibili de accidente pe drumuri publice, de complicaţii pe linie 
educațională, de a fi retrogradaţi din funcţie ori de a-şi adopta modele care, privite prin calitatea lor 
în sine, nu sunt greşite, dar care pot deveni aşa printr-o adoptare necuviincioasa, printr-o integrare 
eronată. Nu le spune nimeni să zboare cu aripi de ceară, dar ei vor încerca să facă asta pentru că a 
existat în istorie un Icar care a făcut asta. Că până la urma totul este o legendă ori că legenda în sine 
are un final nefericit nu mai contează, sunt trecute la categoria detalii. 


Iunie 


Pentru că nu vor suporta să li se spună cum să folosească un model, nu pentru că ar fi 
recalcitranți, dar rigiditatea pe care o traversează din cauza opoziției Marte-Saturn îi face să judece 
superficial abordarea, să nu privească concomitent intenția interlocutorului şi să-i urmărească firul 
ideii, ci să se axeze pe unul din cele două elemente. Dacă sunt familişti, îşi duc acasă toată această 
apăsare a vieţii sociale, toate aceste frământări, dacă nu atunci au tendinţa să-şi distrugă cuibul 
căutând să-l privească după scheme geometrice care nu li se potrivesc. Mai va fi luna în care peştii 
au mari pretenţii de la viaţă, de la ceilalţi şi până şi bietul cuib va trebui să-şi ridice extremităţile să i 
se aşeze într-o dispunere tridimensională menită să-i permită celui născut în Peşti să se exprime în 
intimitate cubist, baroc sau tradiţional. 

Dacă mai era necesar să spunem că peştii au una dintre cele mai sofisticate personalităţi din 
tot zodiacul o spunem din nou, iar dacă mai era necesar să căutăm o conjunctură astrală atunci o 
spune că luna iunie când se va face pentru ei trecerea de la rece la cald, de la casa a IV-a la casa V- 
a, de la trecerea Lunii negre (Lilith) şi a lui Jupiter din Gemeni în Rac. Cu Marte în familie şi cu 
plantele care se duc rând pe rând în Rac, în aşa fel încât la finalul lunii să nu le mai rămână în casa 
familiei decât Marte cel dur şi agresiv, peştii îşi caută întreaga luna rostul vieţii, calmul, înțelegerile 
de mult pierdute, episoadele acelea specifice în care ajungeau acasă şi se lăsau acaparaţi de cele 
plăcute lor. Acum nu mai au linişte pentru că în general au acceptat prea repede schimbări în zona 
intimă, cea pe care şi-o protejează cel mai bine. Peştii nu sunt egoişti, înţeleg mila, compasiunea, şi 
le găsesc drept calităţi reprezentative pentru a cizela caracterul unui om, pentru că în definitiv viaţa 
este o suită de gesturi de acest fel pe care ni le facem unii altora, ori pe care destinul ori Divinitatea 
ni le oferă. Chiar şi aşa ei au o notă nobilă în gesturi şi arată că le înţeleg sensul, chiar dacă nu vând 
şi pielea de pe ciubote, reuşesc să îmbine utilul cu plăcutul pentru a supravieţui şi a-şi păstra acest 
sentiment în sfera să intimă. Totuşi peştii nu invita la convieţuire, ci împart din ceea ce este al lor, 
ceea ce aduce acestui element o particularitate care spune multe despre nevoia lor de intimitate, de 
spaţiu intim, de solitudine, de a se proteja singuri de ceea ce le-ar putea fi neplăcut, vulgar sau 
invaziv. 

Aceste elemente de caracter ale peştilor, dacă sunt cunoscute de cei din jurul său, vor reuşi 
să-l suporte mult mai uşor în iunie, pentru că dacă a ține la colțul sau de apartament, la salteaua sa 
ori la camera de lectură nu ar constitui pentru cei din jur nicio problemă, atunci însă când considera 
că anumite persoane din jur fac parte din intimitatea sa, poate fi el însuşi dominator, invaziv, 
punând în pericol liberul arbitru al celor care îl consideră aşa. 

Dacă se va pune problema dorinţele lor, gesturile le vor fi imprudente, pentru că aproape tot 
ceea ce a fost pozitiv şi-au consumat în luna mai, însă dacă se va pune problema experienţelor de 
viaţă, prin a le împărtăşi, a le oferi celorlalți pentru a-i uni sub acelaşi deziderat, pentru a pune 

bazele unui nou curent, pentru a-şi extinde familia propriu-zisă ori cea spirituală întregul arsenal de 
mijloace de exprimare ori de instrumente fizice îi fac pe nativii acestei zodii profetici, geniali, 
deschizători de drumuri capabili să fie un liant puternic între ceea ce nu are încă contur şi ceea ce nu 
se mai poate desfăşura acum sub identitatea pe care o dețin. 

Tot acest proces îi epuizează, îi oboseşte, îi întristează şi îi face să fie dezamăgiţi de această 
viaţa că nu-i poate niciodată mulțumi pentru că ba e doar informaţie, ba e doar emoție, ba e doar 
acumulare, ba e doar demers, niciodată nu reprezintă toate deodată. Pe această stare de 
incompatibilitate, pe care ei o numesc dezamăgire se naşte o dilemă, aceea a priorităţilor. Astfel, 
între 9 şi 26 iunie convingerea că sunt parte dintr-un proces mare şi, în special tipul inferior, trăind 
cu impresia că în sfârşit s-a remarcat că un stâlp de rezistenţă al anturajului, familiei, lumii, 
constituie una dintre cele mai dureroase perioade de confuzii pe care le traversează peştii. Capabili 
să absoarbă informaţii foarte variate din toate domeniile, din toate mediile, peştii reuşesc de mici să 
impresioneze prin maturitate ori memorie, prin puterea lor de a răzbate singuri acolo unde alţii au 
nevoie de ajutor. De fiecare dată când sunt confuzi şi când găsesc în jur o fisură în demersuri îşi 
amintesc de perioadele când au reuşit, de date precise, de albumele de fotografii, de colecțiile de 
premii de tonele de aprecieri pe care atunci nu le-au considerat atât de valoroase şi caută să umple 
golul dat de confuzie cu succesul de altădată. Aşa arată peştii că au obosit, că se simt bătrâni ori 
îmbătrâniţi, că vor să renunţe dar nu au cum că drumul nu li s-a terminat încă, aşa ajung să-şi pună 
singuri piedici. În intervalul 9-26 iunie peştii sunt într-un asemenea gol, loviți de tristeţi periculoase 
din care ies numai prin mobilizare masivă, prin voinţă, prin invocarea unor noi mijloace de 
desfăşurare a metodei. 

Ceea ce îi invită la acţiune acum îi şi epuizează, iar tristeţea, chiar dacă le este accesibilă, îi 
ține departe de bucuria că procedând aşa s-ar putea ca viaţa lor să se schimbe într-un mod 
eminamente benefic. Sigur, aceste elemente categorice le sună peştilor total nepotrivite pentru că ei 
nu lucrează decât când sunt constrânşi cu elemente decisive. Ei iubesc nuanțele, nudurile, melodia, 
nu interpretul, modulaţia, nu emițătorul, însă poate că a sosit momentul să-şi depăşească acest mod 
de a privi şi să accepte că din când în când viaţa are vârfuri iar acestea când ies, când îşi fac simțită 
prezenţa, sunt categorice. 


Iulie 


Luna iulie le aduce peştilor o revenire la mersul direct a lui Saturn şi o întoarcere la idei mai 
vechi. Visul schimbării a fost scurt, mult prea scurt la cât de uşor se pierd ei în visare, la cât de mult 
şi-ar dori să se izoleze de lumea pe care o controlează şi care îi apăsa atât de mult. Acum doresc să 
facă apel al sinteză, la ceea ce stăpânesc şi la persoanele din jur cu care au o relaţie simplă şi 
spontană. Peştii se bucura de oamenii curaţi, ambiţioşi, care ţin tot timpul firul întins şi care aduc 
lumii un strop de strălucire şi de frumuseţe. Peştilor le lipseşte stima de sine, iar dacă o au şi-au 
educat-o prin rezultate, cele la care în lunile anterioare le căutau prin sertare ori prin albumele de 
fotografii. Acum, spre deosebire de lunile anterioare, au nevoie de ceea ce au construit până acum 
ca o întoarcere la un regim alimentar mai vechi, ca o revenire de la o dietă, ceea ce produce o 
revigorare a corpului fizic ori a celui spiritual. Luna iulie îi învăluie de plăcere. Ştiu că sunt 
puternici, nu de la sine, ci pentru că au dovedit-o, ştiu că dispun de un talent, acela de a răzbate şi 
mai ştiu că ceea ce pentru ei înseamnă a răzbate pentru ceilalți înseamnă tact, diplomaţie sau 
alunecare. Diferenţa între cum se văd pe sine şi cum sunt percepuți de ceilalţi îi duce pe nativii 
acestei zodii spre conflicte, opoziții gratuite, acele frecuşuri care le spun că în sfârşit sunt pe un 
teren cunoscut. Că asta implică a se confunda cu probleme sentimentale, de cuplu, de dragoste, care 
le vor tăia mult din gradul de satisfacţie, ori că la locul de muncă anumite tensiuni stau pe punctul 
să izbucnească nu contează. Pentru peşti acesta este indiciul că se întorc la cuibuşorul de nebunii pe 
care îl cunosc atât de bine şi aceasta s-ar putea să fie singura bucurie şi mulțumire a lunii iulie. 

Trecerea lui Marte în Rac din 13 iulie le decongestionează casa familiei şi oricât de tulburaţi 
vor fi pe zona publică, să muncească, să ofere, sa facă faţa unui val afectiv complicat şi steril, atunci 
când ajung casa îşi desprind toate gândurile şi se impregnează cu mirosul vieţii derulată într-o 
solitudine educată. Totuşi, orice ar face nu se pot sustrage predispoziţiilor care le vin din conjuncția 

Lunii negre cu Jupiter pe Rac şi care le spune peştilor că această nevoie de solitudine, care îi 
învăluie acum, este susținută pe teama de a nu se confrunta cu un scandal cu substrat afectiv. 
Motivează că s-au săturat de decepţii, dar tocmai de asta nu au scăpat, tocmai de asta nu vor scăpa. 
Riscul, speculaţiile, nu doar cele financiare, legate de jocul de noroc, dar şi încăpățânarea de a 
cultiva o dragoste neîmpărtăşită le va aduce acestoa dificultăți majore. 

Scandalul acestei luni va avea însă o componentă secretă, fie că li se vor descoperi acestora 
legături pe care nu le pot explica şi care prin deconspirare îi compromit, fie că urmăresc să-şi caute 
alinarea în relaţii extraconjugale. Axa sentimentelor îi va pune pe aceştia în postura de a se ascunde 
de partener pentru că, fie nu primesc de la acesta ceea ce le este necesar, fie că doresc să exploreze 
într-un mod periculos o latură a vieţii care li se pare incitanta atunci când o văd la ceilalți. Tot ceea 
ce este legat de sentiment îl duce pe acesta spre ideea că şi-a găsit fie naşul, fie persoana care să-l 
completeze cel mai bine. Nu este însă momentul să se aventureze în complicaţii de genul acesta, 
însă nimic nu-i va opri ca întreaga dimensiune a vieţii să se scufunde în emoţii pe care nu le pot 
înţelege corect şi nici exprima într-un mod care să nu le complice viaţa şi mai mult. 

Finalul lunii îi aduce pe peşti cu steagul în mâna căutând să-şi ducă la îndeplinire rolul de 
misionari ai unui concept, să finalizeze un demers şi să se erijeze, prin acestea, în reformatorii 
societăţii, cei care reuşesc să menţină nivelul de maleabilitate ori cel de profunzime într-o societate 
care se degradează din ce în ce mai mult. Cu această atitudine se cam grăbesc şi nu doar să se 
mândrească în faţa celor neştiutori, dar şi cu ceea ce încă nu stăpânesc foarte bine. Dacă nu ar vedea 
totul prin crizele din relaţii pe care le vor trăi din plin, vor putea să-şi atribuie roluri din ce în ce în 
mai aproape de realitate, adică să se lase în voia cascadei să mai coboare o treapta în drumul spre 
nivelul adevărat. 


August 


Luna august va accentua această latură complicată a vieţii lor şi îi va duce în postura in care 
să-şi caute susţinători, confesori, să se apropie de cei care îndeplinesc cu succes rolurile pe care ei şi 
le-au atribuit. Chiar de la începutul lunii peştii cred că s-au supraevaluat şi aplecându-se asupra 
acestui moment de sinceritate reuşesc să se apropie de ceea ce începe să semene din ce în ce mai 
mult cu o evoluţie a conştiinţei, cu o formă de evadare din prizonieratul în care s-au ascuns de lume. 
Personal consider că această evadare nu este deloc dintr-o dorinţă de autoflagelare cum se grăbesc 
mulți să spună, ci reprezintă ipostaza în care peştii devin creatori de valori, personajele misterioase 
ale lumii care materializează elemente de o amploare impresionantă care nu ţintesc spre a 
impresiona un auditoriu, ci ai hrăni gândirea, cultura, nevoia de libertate ori aspiraţia spre mai bine. 
Această evoluţie a peştilor, cea pe care o vor privi şi ei în august cu alţi ochi, începe din Săgetător, 
adică din entuziasm, cu nevoia de a cuceri ceea ce vede foarte departe, din nevoia de a se extinde 
spre o dimensiune care, în prima secundă i se pare neexplorată, nepopulată. Ei nu sunt promotorii 
ideilor novatoare, pentru simplu motiv că nu urmăresc asta, dar dacă ţintesc spre a desfiinţa un grup, 
un stat ori o structură, pot indiferent cât amplă şi mare este. Evident, calitatea gesturilor face 
diferenţa dintre tipul inferior şi cel superior, adâncimea purității emoţionale ne spune nouă care 
dintre misterioşii peşti sunt pozitivi şi care nu. Indiferent că sunt însă pozitivi sau nu viaţa lor este 
obligatoriu marcată de un episod tragic. Unii şi-o încheie pentru că nu-l pot depăşi, alţii îşi năclăiesc 
toate firele destinului într-un compromis care îi va urmări toată viaţa. Cel puţin o dată în viaţă şi de 
regulă a doua nu se va mai întâmpla, peştii fac o greşeală şi toate zilele după aceea oscilează între a 
se mândri că au depăşit impasul ori că s-au scufundat în infern. Am iubit întotdeauna această latura 
complicată a lor, care deţine esențialul spiritului practic, adică peştele cele roşu, dar şi puterea de a 
se sacrifica pentru idealul propriu, peştele albastru din ideograma lor, chiar dacă pe mulți această 
încercare îi ia prin surprindere, când nu sunt încă prea copţi la minte şi ținta este să se descurce în 
viaţă, să-şi găsească un loc în lume, să-şi facă un rost. Luna august din acest an le va aminti peştilor 
de păcatele tinereților, de greşelile pe care nu şi le pot ierta, dar şi le tolerează în egală măsură cum 
le tolerează celorlalți greşeli asemănătoare ori unele şi mai mari. 

Pentru că această încercare a vieţii de regulă le vine din casa iubirii, din Rac, cel care reia 
schema de viaţă de acolo de unde cândva, în timp, s-a rupt, drama sufletească este una cât se poate 

de complicată şi adâncă. Se lupta cu ei, aşa cum racul se lupta cu anturajul, doresc să se convingă că 
au procedat bine, aşa cum racul are tot timpul nevoie de dragostea şi ecoul pozitiv al anturajului. 
Când sunt împăcaţi cu ei inșişi, peştii devin sclipitori şi toate aceste valori ale lor sunt puternic 
activate în august şi puse pe seama faptului că un eveniment pe care nu l-au putut anticipa, care nu 
făcea parte din desfăşurător, i-a blocat şi i-a dus în trecut. Acum se apără fiind nostalgici, iar prin 
nostalgie mulți par superiori, înţelepţi, iubitori, atenţi, curajoşi pentru că ţin la valori şi inspirați că 
ştiu să şi le selecteze. Nu putem să nu ne aplecam cu respect în faţa unui asemenea rafinament 
natural, în faţa unui element atât de fin de modelare a vieţii, de depăşire a impasului, de înfruntare a 
problemelor. 

Totuşi, cu sau fără înţelepciunea primită de la natură, peştii în august îşi disimulează mult 
problemele şi le ascund cu agresivitate şi când se lovesc de neîncrederea oamenilor le arata o 
neîncredere şi mai mare, mai dură, mai acidă. Fiind personalităţi puternice şi, mai ales, complexe, 
avem nevoie să-i iubim pentru a-i înţelege pentru că în acest mister ascund ceea ce fiecăruia dintre 
noi ne este util, necesar pentru a reuşi să facem faţă cu brio atunci când suntem în spate nu un 
asparagus cu două trei fire, nu un arbust, ci o pădure întreagă. 

Abia aici vine etapa finală a ceea ce le este dat să trăiască anul acesta: uşurinţa de a se 
desprinde de greutatea pe care o au şi de a trăi un moment de eliberare, doar în gând, doar în idee, 
doar în noţiuni, în idealuri, în finalitate. Fiind firi atât de complexe, şi-au construit fiecare etapă a 
vieţii şi nimic nu este întâmplător că privesc aşa, tocmai de aceea de constrângerile sociale nu se pot 
detaşa, că, până la urmă, le sunt necesare ori le plac, dar gândul îi poate duce foarte departe, acolo 
unde doresc ei să ajungă. Unii îşi încheie astfel traseul vieţii, alţii se ridică deasupra a ceea ce au 
gândit cu atâta convingere şi nu regreta deloc severitatea cu care lasă în urmă o haină purtată ani de 
zile. Trecând în Leu, Marte îi va face responsabili cu ceea ce foloseau uşor şi fără constrângere. Se 
mută cu convingerile în idee şi abia aici reuşesc să înţeleagă de ce unii trăiesc atât de uşor. Această 
etapa îi duce pe peşti în postura de a păta noile idealuri cu ceea ce au gândit şi frământat atâţia ani, 
şi ar fi o greşeală din partea lor. Nu au o uşurinţă în a aprecia noutatea fără a-i pune o etichetă şi ar 
fi ideal ca acum să nu facă asta. Finalul lunii le aduce o încercare chiar pe etichetă, pe evoluţie 
morală, pe nevoia de a găsi în societate modele pozitive şi disperarea de a nu le putea folosi. Ei sunt 
cei care trebuie să se folosească drept model, ei sunt cei care vor fi luaţi drept model pentru cei din 
jur şi a opri procesele mentale, cele care le sunt la îndemână, îi pun în postura de a greşi cu un 
simplu gest şi în loc să se ridice deasupralor, țelul acestui an, se ridică deasupra celor din jur, unde 
deja sunt. Opoziția Pluton-Lilith poate aduce ratarea startului unei modificări însemnate în destinul 
personal care nu se face decât prin oprirea fluctuaţiilor mentale, schemelor obişnuite, adică prin 
Pace. 


Septembrie 


Septembrie este pentru peşti o lună de maximă atenţie şi mobilitate. Ei sunt însă obişnuiţi cu 
marile pregătiri pentru nimic, cu marile emoţii pentru că împlinirea evenimentului să nu le aducă 
altceva decât un episod banal. Chiar şi aşa, de fiecare dată, oricât de dezamăgiţi ori suspicioşi 
pornesc la drum, ceva îi animă, ceva îi îndeamnă să spere că poate de data asta evenimentul îi duce 
în faţa unor bucurii puternice. Aşa se va întâmpla şi în septembrie. Trecerea lui Marte în casă a VI-a 
îi aduce pe peşti în ipostaza de a se preocupa mult de profesie, de a munci mai mult, de a fi calculaţi 
la locul de muncă şi a dori să impresioneze prin ordine şi adâncime ori să se implice în jocuri 
copilăreşti, inocente, cele care îi fac să uite de greutatea vieții şi să se bucure de simplitate. 
Simplitatea este apăsătoare pentru peşti, îi cucereşte prin lumina ei şi sunt fascinaţi de ea tocmai 
pentru că nu şi-o pot atribui niciodată. Ei nu pot fi simpli, ci doar o sumă de elemente simple, ei nu 
pot adopta o simplitate pentru că vor pune alături de ea grija de o nu o pierde pe cealaltă. Aşa se vor 
strecura printre lucrurile simple, lăudându-le pe toate, dar neputând să-şi ia acum, în septembrie, 
niciunul. 

Faptul că au acum o suită întreagă de elemente constructive, benefice, simple, adică aşa cum 
şi le doresc cel mai mult îi ajută pe peşti să fie mai încrezători în ziua de mâine, dar prin ceea ce 
simt, nu prin ceea ce-şi calculează. Cu toate acestea vor realiza că anumite dezamăgiri nu se vor 

vindeca niciodată. Cei din jur îi vor vedea prea mândri, prea egoişti, prea dispuşi să lase toată 
desfăşurarea lucrurilor pentru a mirosi o floare, pentru a se delecta într-un concediu, pentru a uita de 
ceea ce-i apasă. Această combinaţie de libertate şi condiţionare le aduce peştilor în luna septembrie 
momente de inspiraţie binefăcătoare. Au puterea şi sunt şi motivaţi sa se hotărască în ce direcţie să 
o apuce, ce anume să schimbe, cât de amplă să le fie revoluţia interioară şi cât de mult să se lase 
învăluiti de ceea ce acum consideră că este o nebunie de moment, o slăbiciune, o buclă a vieţii lor 
precis de complicată şi de încărcată. Loviţi de nevoia de simplitate descoperă că pot să-şi aleagă din 
suita de întâmplări care îi învăluie una singură şi să o ducă mai departe considerând ca până la urmă 
şi aceasta sfârşeşte prin a se complica, prin a se încărca de greutăţi şi probleme, că îşi va pierde în 
timp caracterul pur şi diafan. Acesta este elementul negativ al traseului benefic pe care ar putea să 
pornească peştii în drumul pe care îl vor alege. Tipul inferior va fi însă animat de câştiguri imediate, 
de avantaje materiale, de satisfacţii care să se înscrie doar în domeniul noutăţii, cele care să-i 
confere o eliberare de moment pe stilul său de viaţă. Motivând că nu-şi poate ieşi din apele sale, 
pentru simplul motiv că niciodată nu a făcut asta, deci nu poate, tipul inferior aruncă orzul pe gâşte 
ori mărgăritare la porci, căutând să înţeleagă ce e atât de neobişnuit în a face asta. Face, şi un strop 
de mulţumire îi revine din această acţiune, însă finalul nu va fi unul corect şi nici plăcut. 

În felul acesta, acţiunile cu caracter social vor trece pentru peşti într-un plan secund 
dovedind că pot să se ocupe la fel de bine şi de munca de birou şi de cea socială, fără să-şi neglijeze 
apăsătoarea stare sufletească, încordarea cu care ajung să se şi bucure de viaţă, temându-se de 
superficialitate ori de ridicol. Luând drept etalon acest contact, raportul dintre ceea ce cere grupul şi 
ceea ce trebuie făcut îl va constrânge să-şi aleagă şi modul în care să simtă, cum să răspundă la 
stimuli. Se va teme de ridicol, dar va jongla cu el, se va plimba în jurul său prin elemente de o 
perfectă logică, printr-un comportament pe care l-au avut şi altă dată fără să înţeleagă că nu 
comportamentul lor ar putea fi problema, ci faptul că îl reproduc la indigo peste tot sau în momente 
mai puţin inspirate. Judecându-le comportamentul îi loveşti în ce-i doare cel mai tare pentru că se 
cred desăvârşiţi în arta raporturilor sociale. 

Pe această partitura notele grave sunt date de relația cu familia, cele tragice de relaţiile 
sentimentale, de visele pe care şi le fac şi prin intermediul cărora duc grija celor dragi, iar nota 
superioară le vine din uşurinţa cu care găsesc soluţii pentru a se rupe de toată această scena 
apăsătoare. Nu se ştie cum poate veni aceasta, până unde se poate merge cu adâncimea emoţiei ori a 
gândului însă se poate şti că ea va zdruncina convingerile peştilor atât de puternic încât tipul inferior 
va considera că toţi cei din jurul sau sunt de vină, pentru că el este corect, echidistant, deci perfect, 
iar tipul superior se va învinui pe sine că nu a găsit cea mai elegantă cale de a se distanţa de 
greutăţile vieţii. Cei care lucrează cu energia, care sunt angrenaţi într-un proces de evoluţie 
spirituală, nu doar vorbesc despre ea, vor adopta o decizie în favoarea spiritului, vor urmări să 
calculeze mai puţin şi să trăiască mai mult şi vor dovedi flexibilitate în a înţelege noţiunile, nu a se 
strecura printre ele găsind elementul care îi avantajează cel mai mult. 

Finalul lunii îi găseşte pe peşti într-o confuzie totală. Descoperă că a venit momentul caă 
aceste valori să fie ascunse într-un univers delicat unde să nu poată pătrunde oricine şi la care doar 
ei să aibă acces. Această evadare din real poate însemna pentru tipul inferior o perioadă de 
devitalizare, de slăbire organică, de abuz de alimente, pastile, alcool, televizor, internet, adică de a 
evada din ceea ce reprezintă lumea reală. Ca de multe ori în această viaţă îşi spun că s-au aşteptat la 
prea multe de la această lună şi că până la urmă totul a fost simplist, lipsit de grandoare sau 
adâncime. În realitate, conjuncţia lui Saturn cu capul Dragonului din finalul acestei luni, le aduce 
peştilor idei noi pentru un cap vechi, straie noi pentru un corp vechi, adică posibilitatea de a 
descoperi ce i-ar ajuta cel mai mult să rezolve o probleme personală, una ce ţine de calitatea viţii, nu 
de cum să o administreze. 


Octombrie 


Incet, încet peştii scapă şi de obligaţii profesionale apăsătoare, de sarcinile care le sunt 
atribuite sau care şi le iau singuri pentru a se extinde ori pentru a demonstra să nu se lasă doborâţi 
de probleme şi cer de la viaţa confirmări. Luna octombrie este luna confirmărilor. Acum realizează 

dacă sunt sau nu puternici, dacă sunt sau nu slăbiţi de încercările care au venit peste ai, de-a lungul 
acestui an, acum văd dacă sunt înzestrați cu simţ practic şi dacă viaţa i-a întărit ori i-a slăbit cu tot 
ceea ce i-a invitat să facă. Sextilul lui Pluton la Capul Dragonului şi implicit cu Saturn le aduce 
peştilor abilitatea de a extrage din ceea ce vine spre ei un semn bun. Aprecierile celor din jur sunt în 
esență bune, corecte, însă prea superficiale, prea din categoria convenienţelor, iar asta nu-i 
mulţumeşte. Ceea ce le aduce însă nou luna octombrie vine din abilitatea de a-şi judeca propria 
viaţa la rece, de a privi cu spirit critic ceea ce s-a-ntâmplat până cum şi pot să privească etapele 
viitoare cu o răceală caracteristică semnului lor. Prin acest spirit critic peştii reuşesc să fie pentru 
ceilalți falşi lideri, persoane care induc în eroare şi care urmăresc prin obiectivitatea lor să atragă 
atenţia ori să facă un gest major de detaşare din calea transformărilor sociale pe motiv că ei au 
propria lor transformare de care trebuie să se ocupe. Pentru că ştiu multe, că-şi susțin argumentul pe 
informaţii pe care şi le colectează singuri, chiar dacă lasă impresia uneori că sunt impuse de la 
spate, peştii vin în octombrie cu exemple care creează confuzie celor din jur. Ei fug din calea 
inamicului şi toată lumea se pune pe alergat fără să ştie de ce şi încotro aleargă. Asta se întâmplă 
pentru că au vocaţia liderului, a ghidului şi toţi se vor uita la ei ca la un şef care le va spune de 
fiecare dată ce e bine şi ce e rău, ce trebuie să facă. Sub titulatura de “aşa e bine” peşti vor să spună 
că aşa este bine pentru ei, însă urechile celorlalți aud altceva. Dacă vor să explice vor da în ceva şi 
mai dur, scoțând în evidenţă defectele celor din jur, adevăratele motive pentru că nu se înţeleg cu 
peştii, pentru care nu percep mesajul curat care vine din partea lor. În felul acesta, ajung dintr-o 
intenţie cât se poate de bună, cât se poate de corectă să se îndrepte spre o nouă serie de separări, de 
filtre care de data asta să-l ţină mai mult, adică să debuteze la începutul lunii viitoare şi să-l ţină 
până la finalul anului. 

Fiind prea solicitaţi, peştii pot spune cu duritate lucruri pe care să le regrete ori vor dori, 
dacă relaţiile au un puternic substrat afectiv, personal, să se implice şi mai mult în a motiva ori a 
explica cu lux de amănunte ori prin argumente imbatabile realitatea pe care o văd ei, bruscând şi 
mai mult, forțând şi mai mult ori punând o presiune şi mai mare pe persoanele respective. Ceea ce 
şlefuiesc nu le iese. Marmura se revoltă împotriva sculptorului şi acesta se vede în imposibilitatea 
de a-şi manifesta talentul. În felul acesta, finalul lui octombrie ni-i aduce pe peşti în postura de a se 
desprinde de calitatea vieţii de până acum înțelegând că selecția pe care au intuit-o sau dedus-o în 
septembrie cere acum aplicare. 


Noiembrie 


Luna noiembrie va continua seria acestor confirmări ducându-i pe peşti poate mai departe 
decât conţinea mesajul lunii septembrie. Acesta va fi şi pericolul acestei luni şi de aici va veni 
caracterul delicat al ideilor. Ceea ce vine din Jur le va tulbura ideile şi le va oferi exemple contrare 
în aşa fel încât se văd în postura de a face, iniţial, o selecţie a acestora, o selecție a oamenilor, a 
principiilor celor pe care nu i-a înlăturat din sfera lor intimă. Privesc în jur, cu toţii se agită şi puţini 
vor fi peştii care îşi vor găsi timp şi energie pentru a se implica în problemele celorlalți după ceea ce 
au avut ocazia să trăiască de-a lungul anului 2013. Astfel, îi pedepsesc pe cei din jur lăsându-i 
singuri, uitându-i, ignorându-i, privindu-i de departe, rece, distant, ca şi cum nu ar exista exact în 
momentul în care vor să arate cel mai tare şi insistă că sunt vii şi puternici. 

Este clar că nu doar cei care îi solicită sunt în impas, ci şi ei, chiar dacă apelează la această 
formă de respingere dintr-un act de laşitate, dintr-un gest de totală incapacitate de a se desfăşura la 
nivelul la care se consideră. Din punctul lor de vedere gestul este însă perfect logic. Au pe cap 
multe de care anturajul nu ştie şi pe care nu le-ar înţelege nici dacă le-ar fi explicate, iar pentru asta 
au ca justificare finalul lunii octombrie. 

În felul acesta, puterea lor absolută, aceea de a trăi în lume şi de a nu se amesteca în ea, de a 
se strecura printre probele şi de a ajunge primii la linia de sosire, îi va duce spre crize în relaţii care 
se vor acutiza, care vor fi mai puternice, mai intense cu cât relaţiile sunt mai ascunse. 

Finalul lunii îi aduce pe peşti în postura de mediatori. Acum vor reuşi să se ridice la nivelul 
standardului pe care şi-l atribuie, acum vor putea să se facă utili cu adevărat celor din jur, nu doar să 
menţină un caracter pozitiv al procesului doar pentru că sunt ei acolo şi nu alţii. Acum au aport 

personal şi sunt motivaţi să se facă remarcaţi. Vor reuşi să iasă în evidenţă şi acum pot să facă prin 
această relație cu anturajul, să se ridice, asemenea cocoșului, pe locul cel mai înalt din curte şi să 
strige să se audă foarte departe. Nu urmăresc să fie vedete, ci doar să se pună în valoare, iar 
momentul noiembrie 2013 este ipostaza în care puterea lor va fi impresionantă. Dacă nu au uitat că 
pentru ei deviza anului 2013 este aceea de a-şi descoperi noile trasee evolutive, noul mod de a 
coordona viaţa, noi stări de conştiinţă, noi preocupări, o nouă moralitate, eficienţa lor nu va avea 
niciun pic de savoare. Va fi ca un imens val care şochează, impresionează, însă din care nu poţi se 
bei dacă ţi se face sete. Ei trebuie să facă minunea cu preschimbarea apei în vin, adică să schimbe 
ceva banal într-un episod de o altă consistență. Luna această Jupiter este însă retrograd şi tendința 
naturală, firească este de a repeta trecutul. Aşadar, dacă vor să înfăptuiască ceva important cu viaţa 
lor, nu doar să facă demonstraţie de eficiență, au nevoie de un mare efort de a se schimba pe ei 
înşişi pentru a schimba procedura şi implicit lumea din jur. Dar când vine vorba despre schimbare 
peştii aleg de fiecare dată varianta disimulării. Hm, de parcă cei cărora li se adresează fac vreodată 
diferenţa între cei doi termeni! 


Decembrie 


Ultima lună a anului 2013 îi aduce pe peşti în postura de a se preocupa mai mult de nevoile 
lor decât de ale celorlalți. Acesta este un alt mijloc prin care se apără în faţa unor nedreptăţi. Şi în 
noiembrie au reacționat aşa, abandonându-i pe cei din jur ori lăsându-i să-şi rezolve problemele fără 
să le obstrucţioneze nici auzul şi nici câmpul vizual. Conjuncţia lui Jupiter cu Lilith le aduce temeri 
că nu sunt suficient de puternici pentru a se ridica la nivelul standardului, că nu mai dispun de 
suficientă energia şi se tem că nu cumva orice deplasarea spre zona emoţiilor, orice deschidere a 
sufletului îi poate răni ori îi poate compromite şi mai tare. Lăsându-se în voia acestor direcții peştii 
se dovedesc a fi slabi ori slăbiţi de greutăți, de mustrări de conştiinţă, mai săraci material ori 
financiar, cu mai puţini prieteni, deci se văd din nou împovăraţi şi defavorizaţi de soartă. Ei ştiu însă 
că toate aceste probleme nu se rezolvă de la un episod la altul dacă nu-şi mobilizează voinţa pentru 
a le depăşi. Nu se poate şti dintr-o analiză generală dacă vor fi cu toţii motivaţi să-şi mobilizeze 
voinţa, însă se ştie că acum, la final de an, peştii revin la idei mai vechi, la o teamă mai veche, la 
griji mai vechi. Pot parcurge tulburări de nutriție, de orientare, preferând să se lase în voia unei 
drame de dragul plăcerii de început, pentru că, maturi ori complecşi aşa cum sunt, considera că 
indiferent ce aleg, posibilitatea ca etape şi chiar finalul să fie lovite de drama, este foarte mare. 
Aceasta se numeşte dezamăgire şi aflaţi în fața lucrurilor ascunse, a sentimentelor pe care nu au 
dorit ori nu au mai avut timp să le expună celor din jur îi încearcă o acută neplăcere. Nu mai doresc 
să-i privească pe cei din jur drept pioni ai vieţii lor, pe care să-i mute prin voinţă ori să-i determine 
subtil să se ofere să ia parte la viaţa peştilor, pentru cei care nu dispun de o voinţă evidentă. Acum 
şi-ar dori ca în viaţa lor lucrurile să se întâmple, nu să fie aşteptate, gândite, prevăzute, deduse, să 
nu mai fie nimic logic, precis, cunoscut. Cer însă prea mult pentru stadiul acesta, însă marcajul din 
septembrie, cu evenimentele puternice care au venit spre ei ca idee, noţiune, îndemn, le poate oferi 
soluţii. 

Astfel, ceea ce vine spre finalul lunii decembrie poate constitui un etalon care va reveni 
asupra lor de-a lungul lui 2014 cu o mare forță. Marte în casă a VIII-a le va aduce în 2014, cu titlul 
de caracter decisiv, ceea ce acum sunt doar invitaţi să experimenteze. Dacă în 2014 spun că 
evenimentele îi iau prin surprindere vor dovedi că sunt doar superficiali şi asta nu-i va ajuta să 
depăşească mai uşor evenimentele. Gândul, şi prin el calitatea abordării problemelor, le aduce 
peştilor o severitate pe care dacă o întâmpină cu atitudinea că ştiu, cunosc, înţeleg, o blochează în 
experiențele trecutului şi greu vor mai reuşi să facă față episodului devenire, cel care le va aduce 
anul acesta, cu atât de multă generozitate, ceea ce le trebuie cel mai mult: a fi învingători asupra 
vieţii, nu asupra societăţii ori a anturajului. 

